
Henris Fildingas paėmė iš Horacijaus „Poezijos meno“ (141-142); čia Horacijus pateikia laisvą 


Homero „Odisėjos“ pradinių eilučių vertimą. 


GERBIAMAM DŽORDŽUI LITLTONUI!", ESKVAIRUI, 
VIENAM IŠ IŽDO LORDŲ ĮGALIOTINIŲ 


Sere, 

Nors jūs, man nuolatos prašant prie šios dedikacijos pridėti jūsų var- 
dą, visą laiką atsisakinėjote, aš vis dėlto pasilieku sau teisę trokšti, kad jūs 
būtumėte šio veikalo globėjas. 

Jums, sere, aš turiu būti dėkingas, kad ši istorija buvo pradėta. Tik 
jums pageidaujant man pirmąkart kilo mintis apie šitokio pobūdžio vei- 
kalą. Nuo to laiko jau praėjo tiek metų, kad jūs galbūt ir užmiršote šią 
aplinkybę; bet jūsų pageidavimai man yra įsakymas, ir jų padarytas įspū- 
dis niekada neišdils man iš atminties. 

Be to, sere, be jūsų pagalbos ši istorija niekada nebūtų buvusi baigta. 
Nenustebkite, kad taip tvirtinu. Aš nemanau sukelti įtarimo, kad jūs esa- 
te romanų kūrėjas. Tik noriu pasakyti, kad iš dalies jums esu dėkingas, 
jog egzistavau didesnę to laiko dalį, kurį praleidau ją kurdamas, — tai dar 
kita aplinkybė, kurią, atrodo, reikėtų jums priminti, nes kai kuriuos savo 
poelgius jūs esate labai linkęs užmiršti; tačiau tikiuosi, jog šiuos poelgius 
aš visuomet geriau atsiminsiu negu jūs. 

Pagaliau jums turiu būti dėkingas, kad ši istorija išvydo pasaulį da- 
bartiniu pavidalu. Jeigu šiame veikale, kaip teikėsi kai kas pastebėti, yra 


' Džordžas Litltonas (1703-1773) — Fildingo mokslo draugas, buvo kilęs iš turtingos ir įta- 
kingos aristokratų šeimos, iš vigų. Jis buvo vienas iš lyderių vadinamosios Agrarų partijos (ji 
gyvavo nuo 1731 ligi 1842 m.); ši partija jungė vigus ir torius. Litltonas globojo literatūrą, pats 


rašė eilėraščius 1r istorinius kūrinius; materialiai rėmė Fildingą. 

bent kiek ryškesnis tikrai geraširdiškos sielos paveikslas negu kitose kny- 
gose, tai kas gi iš jūsų pažįstamų, iš jūsų artimųjų galėtų suabejoti, nuo 
ko tas geraširdiškumas nukopijuotas? Manau, kad pasaulis nebus man 
tiek malonus, jog pagalvos, kad aš jį paėmiau iš savęs. Tai man nesvarbu; 
bet kas paneigs, kad tie du asmenys', iš kurių aš jį paėmiau, kitaip sakant, 
du geriausi ir garbingiausi žmonės pasaulyje, yra tikri ir nuoširdūs mano 
draugai? Galėčiau tuo pasitenkinti, tačiau mano tuštybė nori pridurti dar 
ir trečiąjį, — didingiausią ir prakilniausią ne tik savo padėtimi, bet ir savo 
visuomeninėmis bei asmeninėmis savybėmis. Bet nūnai, kai iš mano šir- 
dies veržiasi dėkingumas Bedfordo hercogui“ už jo kilnias geradarybes, 
jūs man atleisite, jeigu priminsiu, kad kaip tik jūs pirmas atkreipėte į 
mane mano geradario dėmesį. 

Ir kodėl jūs nenorite suteikti man garbės, kurią įsigijau? Jūs juk taip 
karštai gyrėte knygą, kad neturėtumėte gėdytis, matydamas savo pavar- 
dę dedikacijos pradžioje. Iš tikrųjų, sere, jeigu pati knyga neverčia jūsų 
rausti dėl šių pagyrimų, tai jūs negalėtumėte, neturėtumėte gėdytis to, ką 
aš čia rašau. Nemanau atsisakyti savo teisių į jūsų globą bei paramą, nes 
jūs pagyrėte mano knygą; ir nors aš prisipažįstu esąs dėkingas už daugelį 
jūsų paslaugų, tačiau šio pagyrimo neįtraukiau į jų skaičių; esu įsitikinęs, 
kad draugystė čia nevaidina jokio vaidmens, nes ji negali nei pakeisti 
jūsų sprendimo, nei paveikti jūsų nešališkumo. Priešas bet kuriuo metu 
sulauks jūsų pagyrimo, jeigu tik jo nusipelnys, bet draugas, įvykdęs pra- 
sižengimą, daugiausia tegali pasikliauti jūsų tylėjimu arba, jeigu būtų per 
daug griežtai pasmerktas, jūsų atlaidumu. 


"Iie du asmenys, iš kurių as jį paėmiau —- Džordžas Litltonas ir Ralfas Alenas. Ralfas Alenas 
(1694-1764), kuriam Fildingas paskyrė savo paskutinį romaną „Emilija“, paties Fildingo prisi- 
pažinimu, buvo reta išimtis iš XVIII a. stambiosios anglų buržuazijos atstovų. Alenas — viešbu- 
čio savininko provincijos miestelyje sūnus — pradėjo karjerą pašto tarnautoju, o gyvenimo pabai- 
goje buvo milijonierius. Kartu su Litltonu Alenas yra skvairo Olverčio prototipas. Po Fildingo 
mirties Alenas rėmė rašytojo šeimą. 

“ Bedfordo hercogas - (Džonas Raselis, 1710-1771) - įtakingas asmuo tos pačios grupės, kuriai 
priklausė Litltonas. Tikriausiai ne be jo pagalbos Fildingas 1748 m. buvo paskirtas taikos teisėju. 
Vėliau rašytojas gyveno jo namuose. 

Trumpai tariant, sere, aš įtariu, kad jūs atsisakote patenkinti mano 
prašymą, nes nemėgstate būti viešai giriamas. Aš pastebėjau, kad jūs, kaip 
ir kiti du mano draugai, nenorite išgirsti nė mažiausios užuominos apie 
jūsų dorybes; kad, kaip vienas įžymus poetas! sako apie panašius į jus 
žmones (jis visai teisėtai galėtų tat pasakyti apie visus tris), jūs įpratote 


Daryti gera, vengdamas garbės. 


Jeigu šitokio būdo žmonės taip nemėgsta būti giriami, kaip kiti pei- 
kiami, tai koks teisingas turi būti jūsų atsargumas, patikint save mano 
plunksnai! Nes kaip nusigąstų kitas, užpultas rašytojo, kuris iš jo patyrė 
tiek nuoskaudų, kiek aš iš jūsų malonių! 

O nejau ši baimė būti peikiamam nedidėja kartu su prasižengimu, 
kurį žmogus prisipažįsta padaręs? Ir kaip jis gali nedrebėti, patekęs įsiu- 
tusiam satyrikui į rankas, jeigu, pavyzdžiui, visas jo gyvenimas buvo vien 
nuolatinės satyros objektas! Taigi, sere, kaip pagrįstai jūs bijotės manęs, 
jei prisiminsime jūsų kuklumą ir neigiamą nusistatymą prieš panegiriką! 

Ir vis dėlto jūs galėjote patenkinti mano ambiciją jau vien dėl to, kad 
aš visuomet labiau linkęs įtikti jūsų polinkiams, negu pataikauti savie- 
siems. Ryškus to pavyzdys bus šis kreipimasis, kuriuo esu pasiryžęs sekti 
kitų rašančiųjų dedikacijas pavyzdžiu, ir rašysiu ne tai, ko mano globėjas 
iš tikrųjų nusipelno, o tai, kas jam labiausiai patiktų skaityti. 

Todėl be tolesnių įžangų aš skiriu jums keleto savo gyvenimo metų 
kūrinį. Šio kūrinio vertė jums yra jau žinoma. Jeigu jūsų maloningas 
įvertinimas sukėlė tam tikrą mano pagarbą jam, tai jos negalima palai- 
kyti tuštybe, nes aš lygiai taip pat būčiau sutikęs su jūsų nuomone, taip 
palankiai atsiliepus ir apie kurio nors kito žmogaus veikalą. Šiaip ar taip, 
leiskite man pasakyti, kad, jeigu aš nujausčiau bent kokį esminį savo kū- 
rinio trūkumą, jūs būtumėte paskutinis asmuo, į kurį aš drįsčiau kreiptis, 
prašydamas būti jo globėju. 


" įžymus poetas - Aleksandras Popas (1688—1744), vienas garsiausių šviečiamojo klasiciz- 
mo atstovų anglų literatūroje. Spausdinamos eilutės paimtos iš jo „Horacijaus satyrų epilogo“ 


(135 eil). 

Iš tikrųjų tikiuosi, kad skaitytojas, išvydęs mano globėjo pavardę, 
dar prieš pradėdamas skaityti veikalą bus tikras, kad visoje jo eigoje ne- 
ras nieko, kas būtų žalinga religijai 17 dorybei, nieko, kas prieštarautų 
tiems griežčiausiems padorumo dėsniams arba kas galėtų papiktinti patį 
skaisčiausią žvilgsnį. Priešingai, aš pareiškiu, jog kuo nuoširdžiausiai 
stengiausi šioje istorijoje propaguoti gerumą ir nekaltumą. Jūs teikėtės 
manyti, kad man pavyko pasiekti šį kilnų tikslą, o, tiesą sakant, jį kaip 
tik ir galima pasiekti panašaus pobūdžio knygose; nes pavyzdys — tai 
savotiškas paveikslas, kuriame dorybė tarsi tampa regėjimo objektu ir 
paveikia mus tąja grožio idėja, kuri, kaip sako Platonas, jame pasireiškia 
visu savo nuogu žavesiu. 

Be to, žmonijos pasigėrėjimui atskleisdamas grožį, slypintį dorybė- 
je, aš stengiausi paremti dorybę ir stipresniais motyvais, įtikinėdamas 
žmones siekti jos savo pačių labui. Tam tikslui parodžiau, jog nusi- 
kaltimo kaina įgyta nauda negali atstoti prarastos tvirtos vidinės ramy- 
bės, — nekaltumo ir dorybės tikrojo palydovo, — nei bent maža dalimi 
atsverti to siaubo ir nerimo, kuriuos nusikaltimas vietoj jų atneša į 
mūsų širdis. Aš taip pat parodžiau, kad šitokia nauda pati savaime nie- 
ko neverta, o priemonės, kuriomis ji pasiekiama, yra ne tik niekingos ir 
begėdiškos, bet ir nepatikimos bei visuomet pavojingos. Pagaliau labai 
stengiausi įtikinti, kad dorumui ir nekaltumui gali pakenkti nebent tik 
neapdairumas; tik jis vienintelis dažnai įvilioja juos į apgaulės ir niek- 
šingumo paspęstas pinkles. Moralas, prie kurio aš dar ir dėl to uoliau 
triūsiau, kad jį greičiau negu kurį kitą gali lydėti pasisekimas, nes esu 
įsitikinęs, kad daug lengviau gerus žmones padaryti išmintingus negu 
blogus gerus. 

Norėdamas pasiekti šį tikslą, aš panaudojau visą savo sąmojį ir hu- 
morą, stengdamasis pajuoka atpratinti žmones nuo jų pamėgtųjų kvai- 
lysčių ir ydų. Kiek man pasisekė šis kilnus bandymas, leidžiu spręsti ne- 
šališkam skaitytojui, prašydamas jo tik dviejų dalykų: visų pirma — kad 
jis nesitikėtų šį veikalą esant visai tobulą, o antra — kad jis būtų atlaidus 
kai kurioms jo dalims, jeigu joms trūksta tų mažų nuopelnų, kuriuos 
galbūt turi kitos. 

Aš jūsų ilgiau nebetrukdysiu, sere. Iš tikrųjų įsileidau rašyti prakalbą, 
nors pareiškiau rašysiąs dedikaciją. Bet ar galėjo būti kitaip? Nedrįstu 
jūsų girti, ir vienintelė priemonė to išvengti, kai apie jus galvoju, yra arba 
visiškai tylėti, arba nukreipti mintis į kurį nors kitą dalyką. 

Todėl atleiskite man už visa, ką pareiškiau šiame kreipimesi, ne tik 
neturėdamas jūsų sutikimo, bet visiškai prieštaraudamas jam, ir bent 
leiskite man viešai tarti, kad aš, reikšdamas didžiausią pagarbą ir padė- 
ką, pasilieku, — 

Sere, 

jūsų dėkingiausias, 

nuolankiausias ir žemiausias tarnas 
HENRIS FILDINGAS 


II 


PIRMOJI KNYGA 


Kurioje tiek rašoma abie bamestinuko gimimą, kiek 
reškia Iš pradžių subažindinti skaitytoją 


Pirmasis skyrius 


VEIKALO ĮŽANGA, ARBA PUOTOS 
VALGIŲ SĄRAŠAS 


R“ turi žiūrėti į save ne kaip į džentelmeną, kuris rengia 
viestinius pietus arba labdaringą pokylį, bet kaip į savininką 
smuklės, kurioje už pinigus visko galima gauti. Pirmuoju atveju šei- 
mininkas, kaip žinoma, vaišina tuo, kuo nori, ir nors tai būtų ne visai 
skanu arba net visiškai neskanu svečiams, jie neprivalo rasti jokių trū- 
kumų: priešingai, geras išsiauklėiimas reikalauja bent išoriškai pritarti 
ir girti visa, kas yra prieš juos padėta. Visiškai priešingai yra smuklės 
savininkui. Žmonės, kurie moka už tai, ką valgo, nori būtinai patenkin- 
ti savo skonį, nors jis būtų ir labai užgaidus, ir jei kas nors esti ne pagal 
ji, nesivaržydami pasinaudoja savo teise kritikuoti, bartis ir pasiųsti 
pietus po velnių. 

Todėl, nenorėdami užrūstinti lankytojų taip juos apvildami, sąžinin- 
gi ir gerų norų šeimininkai paprastai apsirūpina valgių sąrašu, kurį gali 
perskaityti kiekvienas, vos įžengęs į šiuos namus, ir, tokiu būdu susipaži- 

nęs su jo laukiančiomis vaišėmis, arba pasilieka ir tenkinasi tuo, kas yra, 
arba keliauja į kitą smuklę, kuri labiau tinka jo skoniui. 

Kadangi mes nesigėdijame pasiskolinti išminties iš kiekvieno, kuris 
tik gali mums jos duoti, tad ir teikėmės pasekti šiais garbingais smukli- 
ninkais ir patiekti skaitytojui ne tik bendrą mūsų vaišių valgių sąrašą, bet 
taip pat ir atskiras korteles prieš kiekvieną naują patiekalą ir šiame, ir 
kituose tomuose. 

O maistas, kurį čia paruošėme, yra ne kas kita kaip žyzogaus brigiptis. 
Ir aš nemanau, kad protingas skaitytojas, nors ir labai išlepinto skonio, 
nustebs, ims kabinėtis arba pasipiktins, kad paminėjau tik vieną daly- 
ką. Vėžlys — kaip iš patyrimo žino vienas Bristolio oldermenas!, labai 
nusimanąs apie valgius, — be puikios nugarinės ir pilvinės, turi dar ir 
daugiau valgomų dalių; o apsišvietęs skaitytojas negali nežinoti, kad 
žmogaus prigimtis yra nepaprastai įvairi, nors ji čia pavadinta tik vienu 
bendru vardu, ir greičiau virėjas peržiūrės visas pasaulyje žinomas mė- 
sos ir daržovių valgių rūšis, negu rašytojas įstengs išsemti tokią plačią 
temą. 

Kai kurie labiau išlepę žmonės gali, ko gera, prikišti, kad tai labai pa- 
prastas ir kasdieniškas patiekalas, nes ar ne apie tai rašoma visuose tuose 
romanuose, apysakose, pjesėse ir poemose, kuriomis užversti prekysta- 
liai? Epikūrininkas galėtų atmesti daugelį rafinuotų valgių, pavadinda- 
mas juos paprastais ir kasdieniškais, tiktai dėl to, kad kažkur apleistame 
skersgatvyje tuo pat vardu pardavinėjamas visoks šlamštas. Tiesą sakant, 
tikrąją prigimtį lygiai taip sunku atrasti rašytojų veikaluose, kaip Bajono 
kumpį arba Bolonijos dešrą krautuvėse. 

Tačiau viskas — ir toliau pavartosime tą pačią metaforą — priklauso 
nuo rašytojo virtuvės, nes, kaip sako ponas Popas: 


Mest sąmojį — dailiu vilki drabužiu, 
Gyvas mintis Išreikšt taikliu žodžiu.“ 


' Oldermenas — Grafystės tarybos ir Miesto tarybos narys; rangu žemesnis už merą. 


“ Mes! sąmojį... - Citata paimta iš Popo eiliuoto traktato apie poezijos meną. 

Tas pats gyvulys, kuris vertas, kad vienos jo mėsos dalys būtų patie- 
kiamos net į kunigaikščio stalą, būna kartais pažemintas už kitas dalis, ir 
kai kurie jo mėsos gabalai tabaluoja pačioje bjauriausioje miesto krautu- 
vėlėje. Tad nuo ko priklauso skirtumas tarp pono ir vartininko maisto, 
kai jie valgo tą patį jautųį arba veršiuką, jei ne nuo to, kaip jis pagamina- 
mas, paruošiamas, papuošiamas ir paduodamas į stalą? Štai kodėl vieni 
patiekalai sužadina ir sukelia labiausiai atbukusį apetitą, o kiti atstumia ir 
susilpnina patį stipriausią ir didžiausią. 

Panašiai ir proto vaišių šaunumas priklauso ne tiek nuo temos, 
kiek nuo rašytojo sugebėjimo ją patiekti. Tad kaip bus patenkintas 
skaitytojas pamatęs, jog šiame kūrinyje rūpestingai laikėmės vieno iš 
svarbiausių principų geriausiojo šių laikų, o galbūt net ir Heliogabalo! 
amžiaus virėjo! Šis įžymus žmogus, kaip gerai žinoma visiems mėgė- 
jams pasmaguriauti, iš pradžių alkaniems svečiams duodavo paprastus 
valgius, o paskui, kai, jo manymu, jų apetitas jau sumažėdavo, pereida- 
vo prie pikantiškiausių padažų ir prieskonių. Panašiai ir mes iš pradžių, 
kol skaitytojo apetitas dar neatbukęs, patieksime jam žmogaus prigimtį 
tokią paprastą ir atvirą, kokia ji būna kaime, o paskui prikimšime ir 
užtaisysime ją tokiais rafinuotais prancūziškais ir itališkais apsimetimo 
bei ydų prieskoniais, kokius tik galima rasti dvaruose ir miestuose. Ne- 
abejojame, kad tokiomis priemonėmis sužadinsime skaitytojui norą be 
paliovos skaityti, kaip ir tas įžymus ką tik minėtas asmuo priversdavo 
kai kuriuos asmenis valgyti. 

Po šitokios įžangos ilgiau nebealkinsime skaitytojų, kuriems patiko 
mūsų valgių sąrašas, ir tučtuojau pavaišinsime juos pirmuoju mūsų isto- 
rijos patiekalu. 


' Heliogabalas - Romos imperatorius (gim. 204 m., žuvęs 222 m.), pagarsėjęs palaidu gyveni- 
mu. Visas pirmasis knygos skyrius yra perdirbtas laiškas, 1745 m. gruodžio 3 d. atspausdin- 
tas laikraštyje „Tikrasis patriotas“, kurį leido Fildingas. Minėtas laiškas pasirašytas Heliogabalo 
slapyvardžiu ir tikriausiai priklauso paties Fildingo plunksnai. Šio laiško dėka galima nustatyti, 


kada Fildingas pradėjo rašyti ,,Tomą Džonsą“. 

Antrasis skyrius 


TRUMPAS SKVAIRO OLVERČIO APIBŪDINIMAS 
IR ŠIEK TIEK IŠSAMESNIS JO SESERS BRIDŽET 
OLVERTI APRAŠYMAS 


oje mūsų karalystės vakarinėje dalyje, kuri paprastai vadinama 

Somersetširu, ne per daug seniai gyveno, o galbūt ir dabar dar 
tebegyvena džentelmenas, pavarde Olverts, kurį išties galima pavadin- 
ti ir Gamtos, ir Fortūnos numylėtiniu, nes jos abi, rodos, lenktyniavo, 
besistengdamos apdovanoti ir palaiminti jį. Kai kurių manymu, šias var- 
žybas laimėjo Gamta, nes jinai apdovanojo jį daugeliu dalykų, tuo tar- 
pu Fortūnos žinioje tebuvo vienas, tačiau jį dovanodama jinai pasirodė 
esanti tokia dosni, jog kai kam gali atrodytu, kad ši vienintelė dovana 
verta daugiau negu tos įvairios gėrybės, kurias jam suteikė Gamta. Iš 
pastarosios jam teko maloni išvaizda, tvirtas kūno sudėjimas, aiškus pro- 
tas ir gera širdis; o Fortūna padarė jį didžiausio visoje grafystėje dvaro 
paveldėtoju. 

Šis džentelmenas jaunystėje buvo vedęs labai dorą ir gražią moterį, 
kurią jis nepaprastai mylėjo, susilaukė trejeto vaikų, tačiau jie visi mirė 
dar kūdikystėje. Nelaimei, maždaug penkeri metai prieš prasidedant 
šiam pasakojimui, jis palaidojo taip pat ir savo mylimą žmoną. Tačiau 
kad ir labai didelis buvo šis smūgis, jis pakėlė jį kaip protingas ir tvirtos 
dvasios žmogus, nors, reikia pripažinti, dažnai gana keistokai apie tai 
šnekėdavo; kartais jis sakydavo tebelaikąs save vedusiu ir galvojąs, kad jo 
žmona tik šiek tiek pralenkė jį toje kelionėje, kurią tikriausiai, anksčiau ar 
vėliau, ir jam teksią nukeliauti paskui ją, ir kad jis nė kiek neabejojąs, jog 
susitiksiąs ją ten, kur nebereikės niekad su ja išsiskirti, - samprotavimai, 
kurių priežastimi vieni kaimynai laikė jo sveiką protą, kiti — religinius 
jausmus, treti — jo nuoširdumą. 

Dabar jis gyveno nuošaliai kaime su seseria, kurią švelniai mylėjo. Ši 
ledi jau buvo stuktelėjusi ketvirtą dešimt, — amžius, kuriame, kaip sako 

piktos valios žmonės, nesidrovint galima vadintis senmerge. Ji buvo iš tų 
moterų, kurias galima girti ne tiek už grožį, kiek už gerą būdą, ir kurias 
paprastai jų lyties atstovės vadina labai geromis moterimis, — žinote, ji 
tokia gera, tokia gera, kokia tik begali būti. Ir iš tikrųjų ji nėmaž nesigai- 
lėjo, kad jai trūksta grožio, ir apie šį tobulumą, jeigu jį taip galima pava- 
dinti, niekaip kitaip nekalbėdavo, kaip tik su panieka, ir dažnai dėkodavo 
Dievui, kad nesanti tokia graži kaip panelė tokia ir tokia, kuri nebūtų 
padariusi tiek kvailysčių, jei nebūtų buvusi graži. Panelė Bridžet Olverti 
(taip vadinosi ši ledi) visai teisingai laikydavo žavingą moters išvaizdą 
esant spąstais ir jai pačiai, ir kitiems; ir nors jai negrėsė joks pavojus, 
bet ji buvo tokia atsargi ir taip apdairiai elgdavosi, tarsi jai būtų reikėję 
išvengti visų tų spąstų, kurie tik buvo kada nors paspęsti visai gražiajai 
lyčiai. Ir iš tikrųjų, nors skaitytojui gal atrodo ir keista, aš pastebėjau, 
kad šitoks atsargumas, panašiai kaip ir policijos patrulis, daug uoliau 
vykdo savo pareigas tuomet, kai yra pats mažiausias pavojus. Dažnai jis 
gėdingai ir bailiai apleidžia tas gražuoles, kurių trokšta, dėl kurių dūsauja 
ir miršta visi vyrai ir kurioms jie pina visas jų galioje esančias pinkles, ir 
be paliovos seka įkandin tų aukštesnės rūšies moterų, kurioms vyriškoji 
lytis reiškia tokią gilią ir šventą pagarbą ir kurių (tikriausiai nesitikėdami 
sėkmės) jie niekada nedrįsta atakuoti. 

Skaitytojau, aš manau, kad, prieš keliaujant mudviem toliau, vertėtų 
įspėti tave, jog per visą šį pasakojimą aš esu linkęs, pasitaikius tinkamai 
progai, daryti nukrypimus, o kada juos daryti, aš pats geriau žinau negu 
koks nors pasigailėjimo vertas kritikas. Šia proga noriu palinkėti visiems 
kritikams rūpintis vien savo reikalais ir nekišti nosies į tuos dalykus ir 
veikalus, kurie jiems nepriklauso, nes aš neprašysiu jų sprendimo tol, kol 
jie neįrodys galį būti teisėjai. 

Trečiasis skyrius 


KEISTAS ATSITIKIMAS, KURIS IŠTIKO 
PONĄ OLVERTĮ, SUGRĮŽUS JAM NAMO. 
PADORUS PONIOS DEBOROS VILKINS ELGESYS, 
TAIP PAT KAI KURIOS PASTABOS APIE 
NETEISĖTUS VAIKUS 


| Paksais skyriuje aš papasakojau skaitytojui, kad ponas Olver- 
tis paveldėjo didelius turtus, kad jis buvo geros širdies ir neturė- 
jo vaikų. Iš to, be abejo, daugelis gali padaryti išvadą, kad jis gyveno, kaip 
dera sąžiningam žmogui: niekam nebuvo skolingas nė vieno šilingo, ne- 
imdavo to, kas jam nepriklauso, gražiai užlaikydavo savo namus, nuo- 
širdžiai vaišindavo kaimynus, buvo gailestingas vargšams, tai yva tiems, 
kurie verčiau elgetaudavo, negu dirbdavo, atiduodamas jiems likučius 
nuo savo stalo, pastatydino prieglaudą ir mirė turtuoliu. 

Ir iš tikrųjų jis padarė daugelį šių dalykų, bet jeigu ir nieko daugiau 
nebūtų atlikęs, aš būčiau leidęs jam pačiam surašyti savo nuopelnus 
puikioje marmuro lentoje, prikaltoje prie tos prieglaudos durų. Šio 
pasakojimo objektas yra nuostabesni dalykai, o šiaip aš visiškai veltui 
gaiščiau laiką, rašydamas tokį didelį veikalą, ir jūs, mano išmintingasis 
drauge, galėtumėte turėti lygiai tiek pat naudos ir malonumo, keliau- 
damas puslapiais tos knygos, kurią pokštininkai autoriai juokais pava- 
dino Ang/jos istorija. 

Ponas Olvertis ištisus tris mėnesius praleido Londone kažkokiu 
ypatingu reikalu; nors ir nežinau kokiu, bet, manau, labai svarbiu, jeigu 
jis taip ilgai negrįžo į namus, iš kurių per daugelį metų nebuvo iškėlęs 
kojos net mėnesiui. Jis parvyko labai vėlai vakare ir, greitosiomis pa- 
vakarieniavęs su seseria, smarkiai nuvargęs išėjo į savo kambarį. Čia, 
keletą minučių paklūpojęs, — paprotys, kurio jis jokiomis aplinkybėmis 
nesulaužydavo, — jau buvo belipąs į lovą, tik staiga, pakėlęs antklodę, di- 
džiausiai nuostabai, išvydo šiurkščia drobe suvystytą kūdikį, kietai ir sal- 

džiai bemiegant jo pataluose. Kurį laiką jis stovėjo apstulbintas šio regi- 
nio, tačiau, kadangi visuomet nugalėdavo jo gerieji jausmai, netrukus jį 
apėmė nuoširdi užuojauta priešais gulinčiam nelaimingam padarėliui. Jis 
paskambino ir tučtuojau liepė pažadinti ir pakviesti savo senyvą tarnaitę, 
O pats tuo tarpu taip susižavėjo nekaltumo grožiu, tokiomis gyvomis 
spalvomis atsispindinčiu miegančiame kūdikyje, kad visiškai užsimiršo 
tebesąs vienmarškinis, kai įėjo pašauktoji matrona. Nors tarnas pakvietė 
ją nepaprastai skubiai, tarsi šeimininką būtų ištikusi apopleksija ar koks 
nors kitas priepuolis, ji iš pagarbos jam ir padorumo dėlei keletą minu- 
čių pastovėjo prie veidrodžio taisydamasi plaukus, duodama šeimininkui 
ganėtinai laiko apsirengti. 

Nėra ko stebėtis, kad moteris, taip griežtai reikalaujanti padoru- 
mo pati iš savęs, pasipiktina, jei kas nors bent kiek nuo jo nukrypsta. 
Todėl, vos tik pravėrusi duris ir pamačiusi savo šeimininką vienmarš- 
kinį bestovintį prie lovos su žvake rankoje, ji baisiausiai nusigandusi 
atšoko ir tikriausiai būtų apalpusi, jeigu Olvertis šią akimirką nebūtų 
susivokęs esąs neapsirengęs ir nebūtų nuraminęs jos, paprašydamas 
pastovėti už durų, kol jis užsimes nors kokį drabužį ir nebepiktins 
tyrų ponios Deboros Vilkins akių, nes ji dievažijosi niekada nema- 
čiusi vyriškio be viršutinių drabužių, nors jai ėjo jau penkiasdešimt 
antri metai. Pašaipūnai ir cinikai galbūt pasityčios iš jos išgąsčio, tačiau 
rimtesnieji skaitytojai, atsižvelgdami į nakties metą ir į tai, kad ji buvo 
prikelta iš patalo ir rado savo šeimininką tokioje padėtyje, visiškai pa- 
teisins bei pagirs jos elgesį, ir jų susižavėjimas truputį atslūgs nebent 
tik prisiminus, kad ponia Debora buvo jau pasiekusi tokį amžių, kada 
atsargumas niekada nepalieka mergaitės. 

Kai ponia Debora sugrįžo į kambarį ir sužinojo iš savo šeimininko 
apie atrastąjį kūdikį, ji nustebo nė kiek ne mažiau kaip ir jis ir negalėjo 
išturėti nesušukusi kupinu išgąsčio balsu ir žvilgsniu: „Susimildami, ką 
mes dabar darysime?“ Ponas Olvertis pasakė, kad šią naktį ji turinti pa- 
sirūpinti kūdikiu, 0 rytojaus dieną jis liepsiąs surasti auklę. 

— Klausau, sere, — pasakė ji. — Ir aš manau, kad jūsų šviesybė paliep- 
site suimti tą mergšę motiną, nes ji greičiausiai yra kur nors čia kaimy- 

nystėje; na, ir malonu būtų pažiūrėti, kaip ją nusiųstų į pataisos namus ir 
išplaktų, pririšę prie vežimo galo!' Tokių pašlemėkių niekad per smarkiai 
nenubausi. Dievaži, tai jos nebe pirmas; matyti iš to, kad drįso padėti 
jūsų šviesybei. 

— Padėti man, Debora! — nustebo Olvertis. — Nemanau, kad toks 
buvo jos ketinimas. Man atrodo, kad ji pasirinko šią priemonę, norė- 
dama aprūpinti savo vaiką, ir aš esu labai patenkintas, kad ji nepadarė 
blogiau. 

— Aš nežinau, kas begali būti blogiau, — sušuko Debora, — jeigu 
tokios paleistuvės savo nuodėmes suverčia doram žmogui! Ir nors jūsų 
šviesybė čia nieku dėtas, bet pasaulis paprastai sprendžia kitaip, ir ne 
kartą doram žmogui jau yra tekę pasidaryti svetimų vaikų tėvu. O jeigu 
jūsų šviesybė imsitės rūpintis vaiku, tai žmonės juo labiau tuo pati- 
kės; be to, kodėl jūsų šviesybė turėtumėte rūpintis tuo, kas priklauso 
išlaikyti parapijai? O dėl manęs, jeigu jau jis būtų padorių tėvų vaikas, 
tada dar nieko, bet dabar, patikėkite, man net prisiliesti bjauru prie 
tokių neteisėtų nenaudėlių, kurių aš nelaikau sau lygiomis būtybėmis. 
Fi, kaip smirda! Net ir kvapas jo kaip nekrikšto. Jeigu išdrįsčiau patar- 
ti, tai įdėčiau jį į krepšį ir nunešus pamesčiau prie bažnyčios seniūno 
durų. Naktis kaip tik gera, tik truputį vėjuota ir lynoja; bet jeigu gerai 
suvyniojus ir paguldžius į šiltą krepšį, tai, kertu lažybų, jis išgyvens ligi 
ryto, kol bus atrastas. O jeigu neišgyventų, mes vis tiek būsime atlikę 
savo pareigą, tinkamai pasirūpindami vaiku... Beje, tokiems padarams 
galbūt geriau mirti nekaltiems, negu užaugti ir pasekti savo motinų 
pėdomis, nes iš jų nieko geresnio ir negalima tikėtis. 

Kai kas iš šios kalbos gal nelabai būtų patikę ponui Olverčiui, jei ati- 
džiai būtų klausęs. Bet šiuo metu jis laikė savo pirštą kūdikio rankutėje, 
ir švelnus spustelėjimas, tarsi maldaująs užtarimo, buvo kur kas įtikina- 
mesnis negu ponios Deboros iškalbingumas, net jeigu ji būtų kalbėjusi 


"pre vežimo galo. — Viduriniais amžiais ir ligi XVIII a. pabaigos nuteisti nusikaltėliai 
būdavo pririšami prie vežimo galo ir visą kelią plakami, kol vežimas apvažiuodavo aplink 


miesto sieną. 

dešimt kartų iškalbingiau kaip dabar. Jis griežtai įsakė poniai Deborai 
nusinešti vaiką į savo lovą ir paliepti kuriai nors tarnaitei paruošti košelę 
ir visa kita, jeigu kartais vaikas pabustų. Be to, jis nurodė, kad anksti rytą 
vaikui būtų parūpinti atitinkami drabužėliai, ir, vos tik prabudus, liepė jį 
atnešti jam. 

Ponia Vilkins buvo tokia supratinga ir taip gerbė savo šeimininką, 
kurio namuose turėjo užėmus puikiausią vietą, kad visi jos purkštavimai 
bematant išnyko, išgirdus tokį griežtą įsakymą. Ji paėmė vaiką ant rankų, 
matyt, visiškai nebejausdama pasišlykštėjimo jo neteisėtam gimimui, ir 
sakydama, kad tai labai mielas kūdikėlis, išėjo su juo į savo kambarį. 

Tuo tarpu Olvertis užmigo tuo saldžiu miegu, kuriuo užmiega 
trokštanti gėrio širdis, būdama visiškai patenkinta. Toks miegas yra 
tikriausiai saldesnis, negu kad esti gerai prisivalgius, ir aš pasistengčiau 
aprašyti jį skaitytojui, jeigu tik žinočiau, koks oras gali sužadinti jam 
tokį troškimą. 

Ketvirtasis .skyrius 


APRAŠYMAS, NUO KURIO SKAITYTOJO 
KAKLUI GRESIA PAVOjUS. jIS LAIMINGAI 
IŠVENGIA JO. DIDIS PANELĖS BRIDŽET OLVERTI 
NUOLANKUMAS 


t-“ stilius architektūroje nėra sukūręs nieko kilnesnio kaip 
pono Olverčio rūmai. Savo didinga išvaizda jie įkvepia žiūro- 
vui pagarbą ir gali prilygti geriausioms graikų architektūros grožybėms. 
O viduje jie buvo tokie patogūs, kokie puošnūs iš lauko. 

Jie stovėjo ant pietrytinio kalvos šlaito, arčiau į papėdę negu į viršū- 
nę, buvo apsaugoti iš šiaurės rytų seno ąžuolyno, kuris nuolaidžiai kilo 
aukštyn maždaug apie pusmylį, ir vis dėlto buvo ganėtinai aukštai, kad 
būtų galima pasigėrėti žemai plytinčio puikaus slėnio reginiu. 

Vešli veja, prasidedanti vidury medžių guoto, siekė pačius namus, o 
jos pakrašty iš eglėmis apaugusios uolos tryško sodrus šaltinis, jis per 
trisdešimt pėdų krito nenutrūkstama kaskada ne vienodomis pakopo- 
mis, O tiesiog ritosi per nutrupėjusius ir samanomis apaugusius akmenis 
ligi pat uolos papėdės; čia jau kur kas mažiau šokinėdamas vingiavosi 
akmenuota vaga ligi pat pakalnėje esančio ežero, kuris buvo maždaug 
už ketvirčio mylios į pietus nuo rūmų ir matomas iš visų priekinių kam- 
barių. Iš šio ežero, esančio gražios bukais ir guobomis apaugusios lygu- 
mos viduryje, kurioje ganydavosi avys, tekėjo upė, keletą mylių vingiuo- 
janti per nuostabias pievas, miškus ir pagaliau įsiliejanti į jūrą, kuri savo 
plačia juosta ir kitoje pusėje esančia sala užbaigė reginį. 

Dešinėje slėnio pusėje driekėsi kita, ne tokia didelė lyguma, ku- 
rioje buvo išsimėtę keletas kaimelių ir kuri baigėsi seno sugriuvusio 
vienuolyno vijokliais apaugusiu bokštu ir dar nevisiškai sugriuvusia 
fasado dalimi. 

Kairėje pusėje vėrėsi vaizdas į puikų parką, esantį labai nelygioje vie- 
toje ir džiuginantį akį visomis tomis įvairenybėmis, kokias gali suteikti 

kalvos, lankos, miškas ir vanduo, nuostabiai išsidėstę ne tiek meno, kiek 
pačios gamtos dėka. Anapus jo vietovė palengva kilo aukštyn ligi pat 
niūrių kalnų keterų, kurios skendėjo debesyse. 

Buvo nepaprastai giedras gegužės rytas, kai ponas Olvertis išėjo į 
terasą, ir aušra kas minutę vis plačiau skleidė prieš jo akis tą nuostabų 
reginį, kurį mes ką tik aprašėme. Ir štai, pažėrusi prieš save spindulių 
pluoštą, kurie kilo mėlynu dangumi aukštyn tarsi jos puikybę skelbiąs 
pasiuntinys, tviskėdama visa savo didybe patekėjo saulė, kurią užtemdyti 
šioje nusidėjėlių pakalnėje galėjo nebent tik ponas Olvertis — kupinas 
kilniaširdiškumo žmogus, vien tik galvojąs, kaip geriausiai atsilyginti Kū- 
rėjui, darant gera jo kūriniams. 

Skaitytojau, saugokis! Aš neapgalvotai užvedžiau tave kartu su ponu 
Olverčiu į tokio aukšto kalno viršūnę, kad jau nežinau, kokiu būdu nu- 
sileisi nenusisukdamas sprando. Šiaip ar taip, bandykime šliaužti dviese, 
nes panelė Bridžet jau skambina, kviesdama poną Olvertį pusryčių, o aš 
ten taip pat turiu dalyvauti ir, jeigu neatsisakysite, būsiu labai patenkintas 
jūsų draugija. 

Pasisveikinęs, kaip ir paprastai, su panele Bridžet ir palaukęs, kol bus 
pripilta arbatos, ponas Olvertis pašaukė ponią Vilkins ir pasakė turįs 
seseriai dovaną; šioji už ją padėkojo, įsivaizduodama tikriausiai, kad tai 
koks drabužis ar papuošalas. Ir iš tikrųjų jis labai dažnai jai ką nors pa- 
našaus padovanodavo, o ji, norėdama jam įsiteikti, daug laiko skirdavo 
puošimuisi. Aš sakau — norėdama jam įsiteikti, nes ji visuomet jautė 
didžiausią panieką drabužiams ir toms moterims, kurios skiria jiems per 
daug dėmesio. 

Bet jeigu tokie buvo jos lūkesčiai, tai kaip jai teko nusivilti, kai ponia 
Vilkins, vykdydama savo šeimininko nurodymą, atnešė kūdikį! Didelė 
nuostaba, kaip žinoma, visuomet išreiškiama tyla; taip ir panelė Bridžet, 
kol brolis pasakojo visą istoriją, kurią skaitytojas jau žino ir mes nebe- 
kartosime, nepratarė nė žodžio. 

Panelė Bridžet visuomet reikšdavo tokią didelę pagarbą tam, ką mo- 
terys linkusios vadinti dorybe, ir pati visuomet pasižymėjo tokiu charak- 
terio griežtumu, kad visi, o ypač ponia Vilkins, tikėjosi, jog ji šia proga 

išlies daug kartėlio ir pasiūlys tučtuojau išsiųsti kūdikį iš namų lyg kokį 
kenksmingą žvėrelį. Bet ji, priešingai, reagavo gana geraširdiškai, pareiš- 
kė užuojautą bejėgiam padarėliui ir pagyrė brolį už jo kilniaširdiškumą. 

Galbūt skaitytojas palaikys tokį jos elgesį nuolaidumu ponui Olver- 
čiui, jeigu pasakysime, kad gerasis žmogus, baigdamas savo pasakojimą, 
pareiškė esąs nusistatęs rūpintis kūdikiu ir auginti jį kaip tikrą savo vaiką; 
nes, tiesą sakant, ji beveik visuomet yra linkusi verčiau nusileisti broliui, 
negu prieštarauti jo norams. Tiesa, kartais ji išsitardavo vieną kitą žodį, 
kad vyrai esą užsispyrę ir visuomet darą savo ir kad ji labai norinti turėti 
nepriklausomą turtą, bet tie žodžiai visuomet būdavo ištariami labai ty- 
liai ir galėjo būti pavadinti tik murmėjimu. 

Tačiau tai, ko ji nepasakė kūdikio adresu, su didžiausiu dosnumu 
atidavė vargšei nežinomai motinai, kurią pavadino begėde, pasileidusia 
mergše, įžūlia pašlemėke, ištvirkusia mergpalaike, bjauria paleistuve ir 
kitais panašiais vardais, kuriais dorybės liežuvis niekada nepašykšti 1š- 
plakti tų nenaudėlių, kurios pažemina jų lyt. 

Paskui įvyko pasitarimas, kaip nustatyti vaiko motiną. Pirmiausia 
buvo iššniukštinėtas viso namo tarnaičių elgesys, tačiau ponia Vilkins 
jas apgynė, ir visiškai teisėtai; nes ji pati buvo jas parinkusi, ir vargu ar 
būtų buvę galima dar kur nors rasti tokią baidyklių kolekciją. 

Kitas žingsnis buvo apklausinėti parapijos gyventojus; tai buvo pa- 
vesta poniai Vilkins, kuri turėjo kuo stropiau ištardyti ir rezultatus pra- 
nešti po pietų. 

Taip sutvarkęs reikalus, ponas Olvertis kaip ir paprastai nuėjo į savo 
kabinetą, palikęs vaiką seseriai, kuri, jo pageidavimu, ėmėsi jį globoti. 


Penktasis skyrius 


KURIAME APRAŠOMI LABAI PAPRASTI DALYKAI 
IR LABAI PAPRASTOS PASTABOS APIE JUOS 


Ša ponas Olvertis išėjo, ponia Debora tylėdama laukė, ką pa- 
[ akys panelė Bridžet: sumanioji akmistrinė jokiu būdu ne- 
galėjo pasikliauti tuo, kas įvyko jos pono akivaizdoje, nes ji ne kartą 
patyrė, kad panelės Bridžet nuomonė nesant broliui griežtai skiriasi 
nuo tos, kuri pareiškiama jam esant. Tačiau panelė Bridžet pernelyg 
gantį ant ponios Deboros kelių, ši geroji ledi nebeištvėrė ir, karštai 
pabučiavusi jį, pareiškė esanti sužavėta jo grožio ir nekaltumo. Vos tik 
ponia Debora tai išvydo, ji ėmė su tokiu įkarščiu glamonėti ir bučiuo- 
ti kūdikį, kaip kartais išmintinga keturiasdešimt penkerių metų dama 
glamonėja savo jauną ir stiprų jaunikį. „Ak, tu mano mažyti! - šaukė ji 
spigiu balsu. — Branguti, meiluti, gražuti! Dievaži, tokio gražaus ber- 
niuko man dar niekad neteko matyti“. 

Šiuos šūksnius pagaliau nutraukė jos šeimininkė, kuri, vykdydama 
brolio duotus nurodymus, įsakė parūpinti berniukui visa, ko reikia, ir 
paskyrė jam vieną geriausių kambarių visame name. Ji buvo tokia dosni, 
jog net ir tikrajam sūnui nebūtų galėjusi būti dosnesnė. Bet, kad dory- 
bingas skaitytojas nepasmerktų jos už per daug dėmesio žemos kilmės 
kūdikiui, kuriam rodyti kilniaširdiškumą draudžiama įstatymais, nes tai 
prieštarauja religijai, manome esant reikalą priminti, jog savo palygini- 
mus ji baigė sakydama, kad jeigu jau brolis užsimanė įsūnyti šį vaikiščią, 
tai, be abejo, reikia elgtis su ponaičiu kuo švelniau. O ji pati mananti, jog 
tai — pataikavimas ydai, bet pernelyg gerai žinanti vyrų atkaklumą, kad 
imtų prieštarauti jų kvailoms užmačioms. 

Tokio pobūdžio samprotavimais ji paprastai, kaip jau buvo saky- 
ta, palydėdavo kiekvieną savo nuolaidą brolio įgeidžiams. Ir, žinoma, 
niekas negalėjo labiau išaukštinti tų nuolaidų kaip pareiškimas, jog ji 

žinanti, kokie kvaili ir neapgalvoti tie įgeidžiai, kuriems ji nusileidžia. 
Tylus paklusnumas nereikalauja valios įtempimo ir, žinoma, lengvai ir be 
jokio sunkumo įvykdomas; bet jeigu žmona, vaikas, giminaitis ar drau- 
gas vykdo mūsų norus murmėdamas ir nenoromis, reikšdamas nepasi- 
tenkinimą ir pyktį, tai akivaizdūs sunkumai, kuriuos jie pakelia, gerokai 
padidina jų paslaugas. 

Tai viena iš tų esminių pastabų, kurias, reikia manyti, maža skaitytojų 
sugebėtų patys padaryti, todėl aš ir nusprendžiau jiems padėti; tačiau 
šito malonumo retai tegalima tikėtis mano veikale. Tiesą sakant, aš tik 
kartkartėm arba beveik niekada nebūsiu toks kilniaširdiškas jam, nebent 
tik tokiais atvejais kaip šis, kai niekas kitas, o tik įkvėpimas, kuriuo esame 
apdovanoti mes, rašytojai, įgalina padaryti tokius nuostabius atradimus. 


Seštasis skyrius 


PONIA DEBORA ĮVEDAMA Į PARAPIJIEČIŲ TARPĄ, 
PASINAUDOJANT RETORIŠKU PALYGINIMU. 
TRUMPOS ŽINIOS APIE DŽENI DŽONS, TAIP PAT 
SUNKUMUS IR KLIŪTIS, KURIAS PATIRIA JAUNOS 
MOTERYS, SIEKDAMOS MOKSLO 


Ar“ vaiką šeimininko nurodymu, ponia Debora išsiren- 
gė aplankyti tų sodybų, kuriose, kaip buvo manoma, slėpėsi 
jo Motina. 

Kaip kad pamatę plunksnuotosios giminės pabaisą vanagą, pleve- 
nantį aukštai viršum galvų, švelnusis balandis ir kiti nekalti paukšteliai 
pakelia sąmyšį ir drebėdami sprunka į savo slaptavietes, o šis išdidžiai, 
jausdamas savo vertę, plasnoja ore ir galvoja apie sumanytąjį piktą dar- 
bą, — taip ir visi parapijiečiai, išgirdę žinią, jog artinasi ponia Debora, 
drebėdami išbėgiojo po namus, o kiekviena moteriškė bijojo, kad tik ne 
jai kliūtų apsilankymas. Iškilmingais žingsniais ji išdidžiai žengė kovos 
lauku, aukštai iškėlusi didingą galvą, gerai numanydama savo pranašumą 
ir planuodama, kaip įspūdingiau padaryti numatytąjį atradimą. 

Įžvalgus skaitytojas iš šio palyginimo nenuspręs, kad vargšai parapi- 
jiečiai nors kiek nujautė, kokiu tikslu ponia Debora atvyksta pas juos; ta- 
čiau, kad šio palyginimo grožis neliktų nepastebėtas ištisą šimtmetį, kol 
koks nors ateities komentatorius paims šį veikalą į savo rankas, manau 
esant būtina šioje vietoje kiek pagelbėti skaitytojui. 

Taigi mano tikslas — parodyti, kad taip, kaip vanagui įgimta ryti mažus 
paukštelius, taip tokiems žmonėms kaip ponia Vilkins įgimta skriausti ir 
engti vargšus žmones. Tai priemonė atsilyginti už nežmonišką vergišku- 
mą ir nuolankumą savo ponams; juk visiškai suprantama, kad vergai ir 
pataikūnai atsiima užmokestį, kurį jie moka esantiems aukščiau už juos, 
iš tų, kurie yra už juos žemiau. 

Kai tik poniai Deborai tekdavo parodyti ypatingą nuolankumą pa- 
nelei Bridžet ir šitaip sugadinti gerą nuotaiką, ji paprastai eidavo pas 

šiuos žmones ir atgaudavo ūpą, išliedama ir tarsi suversdama jiems visą 
savo pyktų. Dėl to, suprantama, ji nebuvo labai laukiama viešnia, ir, tiesą 
sakant, visi jos sutartinai bijojo ir nekentė. 

Šiuokart ji tučtuojau nuėjo pas vieną senyvą matroną, kuriai buvo 
meilingesnė negu kitoms, nes šioji ir savo malonia išvaizda, ir amžiumi 
labai panėšėjo į ją. Šiai moteriškei ji apreiškė, kas atsitiko ir kokiu tikslu 
ji šiandien čionai atsilankiusi. Abi tuojau ėmė perkratinėti visas parapijos 
mergaites, ir pagaliau didžiausias įtarimas krito kažkokiai Dženi Džons, 
kuri, abiejų manymu, tikriausiai ir bus padariusi šį prasižengimą. 

Toji Dženi Džons nebuvo nei labai gražaus veido, nei dailaus stoto 
mergaitė, bet gamta grožio trūkumą iš dalies atlygino apdovanodama 
ją gana gera galva, o tai paprastai labiau vertinama tokio amžiaus mo- 
terų, kurių sprendimai yra jau visiškai subrendę. Besimokydama Dženi 
ją dar labiau patobulino. Keletą metų ji ištarnavo pas mokytoją, o tas, 
pastebėjęs jos gabumus ir nepaprastą norą mokytis, - kiekvieną laisvą 
valandą ji praleisdavo skaitydama vadovėlius, — parodė tiek gerų norų 
arba kvailumo, — tepavadina tai skaitytojas, kaip jam patinka, — ir 1š- 
mokė ją taip gerai lotynų kalbos, kad savo žiniomis ji tikriausiai galėjo 
prilygti kiekvienam to meto aukštosios visuomenės jaunuoliui. Tačiau 
šis kaip ir daugumas kitų neįprastų privalumų turėjo tam tikrų mažų 
nepatogumų: visiškai suprantama, kad taip išsilavinusi jauna moteris 
nerado didelio pasitenkinimo toje visuomenėje, kuri buvo lygi jai savo 
padėtimi, bet išsimokslinimu stovėjo daug žemiau; ir nėra ko stebėtis, 
kad Dženi pranašumas, o, savaime aišku, ir jos elgesys kitiems kėlė šiek 
tiek pavydo ir nepasitenkinimo, kuris degė jų širdyse jau nuo to laiko, 
kai ji sugrįžo iš tarnybos. 

Tačiau jų pavydas nepasireiškė atvirai, kol vargšė Dženi, visų nuosta- 
bai ir kiekvienos tose apylinkėse gyvenančios merginos aApmaudui, vieną 
gražų sekmadienį pasirodė viešai su nauja šilkine suknele, mezginių ke- 
puraite ir kitais panašiais tualeto priedais. 

Lig šiol tūnojusi užslopinta liepsna dabar išsiveržė. Mokslas sustipri- 
no Dženi išdidumą, tačiau nė vienas iš jos kaimynų nesiteikė pareikšti jai 
tos pagarbos, kurios ji, kaip atrodo, reikalavo; ir štai jos puošnūs drabu- 

žiai, užuot sulaukę pagarbos ir susižavėjimo, sukėlė vien tik neapykantą 
ir pažeminimą. Visa parapija pareiškė, kad ji negalėjo įsigyti šių dalykų 
sąžiningu darbu, ir tėvai, užuot linkėję savo dukterims tokių drabužių, 
laimino save, kad jų vaikai panašių neturi. 

Štai kodėl tikriausiai geroji moterėlė visų pirma ir priminė poniai 
Vilkins vargšės mergaitės pavardę; bet buvo ir dar viena aplinkybė, kuri 
sustiprino ponios Deboros įtarimą: pastaruoju laiku Dženi gana daž- 
nai lankydavosi pono Olverčio namuose. Ji slaugė panelę Bridžet, kurią 
buvo ištikęs stiprus ligos priepuolis, ir daugelį naktų prasėdėjo prie šios 
ledi. Be to, pati ponia Vilkins matė ją tenai kaip tik tą dieną prieš sugrįž- 
tant Olverčiui, nors budrioji moteriškė tuomet ničnieko dar neįtarė. Jos 
pačios žodžiais tariant, ji visuomet laikiusi Dženi labai padoria mergaite 
(nors, tiesą sakant, labai mažai ją pažinojusi) ir greičiau būtų įtarusi kurią 
nors iš tų ištvirkusių pastumdėlių, kurios vaikšto užrietusios nosį many- 
damos, kad jos kažin kokios gražuolės. 

Dženi buvo iššaukta pas ponią Deborą ir ji bematant atėjo. Ponia 
Debora su visu teisėjo rimtumu ir net dar didesniu griežtumu kreipėsi į 

ją žodžiais: „Tu, įžūli paleistuve!“ — ir jais buvo išreikštas ne tiek apkal- 
tinimas, kiek nuosprendis. 

Nors dėl anksčiau minėtų priežasčių ponia Debora buvo visiškai 
tikra, jog Dženi kalta, bet, galimas dalykas, ponas Olvertis būtų parei- 
kalavęs ir rimtesnių jos pasmerkimo įrodymų; bet Dženi išgelbėjo savo 
kaltintojus nuo šio rūpesčio, atvirai prisipažindama padariusi jai primes- 
tą nusižengimą. Nors prisipažinimas buvo ištartas atgailaujančiu balsu, 
bet, matyt, jis nesuminkštino ponios Deborės — ji antrąkart paskelbė 
Dženi nuosprendį dar bjauresniais žodžiais negu pirma; ne daugiau pa- 
sisekimo jis turėjo ir tarp gausiai čionai susirinkusių žiūrovų. Kai kurie iš 
jų šaukė: „Mes taip ir manėme, kad panelės šilkinė suknelė tuo baigsis!“ 
kiti pašiepiamai atsiliepė apie jos išsimokslinimą. Neatsirado nė vienos 
moteriškės, kuri kokiu nors būdu nebūtų pareiškusi savo pasišlykštėjimo 
vargše Dženi, o šioji labai kantriai viską pakėlė, išskyrus vienos kaimy- 
nės piktą išpuolį, kai ta, pasijuokusi iš jos išvaizdos ir užrietusi nosį, 
pasakė: „Matyt, tas vyriškis nelabai tesirinko, kad tokiai bjaurybei pirko 

šilkines sukneles!“ Dženi jai atsakė taip atžariai, kad galėjo nustebinti 
kiekvieną sveiko proto žmogų, kuris matė, kaip ramiai ji pakėlė visus 
savo nekaltybės šmeižtus; bet, matyt, jos kantrybė išseko, nes ši dorybė 
dažnai vartojama pavargsta. 

Ponia Debora, kuriai tardymas pasisekė daug geriau, negu ji tikėjosi, 
didžiai triumfuodama grįžo namo ir paskirtąją valandą viską nuodugniai 
išdėstė ponui Olverčiui, šį jos pasakojimas labai nustebino, nes jis buvo 
girdėjęs apie nepaprastus šios mergaitės gabumus ir išsimokslinimą ir 
ketino išleisti ją už kaimyninio pastoriaus, aprūpindamas jį nedidele pa- 
rapija. Todėl suprantama, kad ponas Olvertis nusiminė dėl šio dalyko nė 
kiek ne mažiau, negu ponia Debora apsidžiaugė, ir daugeliui skaitytojui 
tai gali atrodyti kur kas teisingiau. 

Panelė Bridžet persižegnojo ir tarė: „Nuo šiol aš nė apie vieną mo- 
terį nebeturėsiu geros nuomonės“. O ligi tol Dženi turėjo laimę būti 
jos malonėje. Sumanioji akmistrinė vėl buvo pasiųsta atvesti neclaimin- 
gosios prasikaltėlės pas poną Olvertį ne tam, kaip vylėsi kai kurie ir 
tikėjosi visi, kad ji būtų pasiųsta į pataisos namus, o tam, kad būtų iš- 
mintingai įspėta ir pabarta; apie tai pamokomųjų rašinių mėgėjai galės 
pasiskaityti kitame skyriuje. 


Septintasis skyrius 


KURIAME PASAKOJAMA APIE TOKIUS RIMTUS 

DALYKUS, JOG SKAITYTOJUI PER VISĄ SKYRIŲ 

NEVALIA NĖ KARTO NUSIJUOKTI, NEBENT JIS 
JUOKTŲSI Iš AUTORIAUS 


[ < Dženi pasirodė, ponas Olvertis nusivedė ją į savo kabinetą 
ir tarė: 

— Tu žinai, vaikeli, kad aš kaip teisėjas galiu tave labai griežtai nu- 
bausti už tavo prasižengimą; ir tu juo labiau turi bijoti, jog aš panaudosiu 
savo valdžią, nes iš dalies tu paklojai savo nuodėmes prie mano durų. 

Bet galbūt kaip tik dėl to aš nusprendžiau elgtis su tavimi švelniau. 
Asmeniniai jausmai niekada neturi paveikti teisėjo, ir aš jokiu būdu 
nemanau, kad ta aplinkybė, jog tu palikai kūdikį mano namuose, tu- 
rėtų padidinti tavo kaltę, bet priešingai, sakyčiau, tavo laimei, jog tu 
tai padarei nuoširdžiai mylėdama savo kūdikį ir tikėdamasi, kad čia jis 
bus geriau aprūpintas, negu tu pati arba jo nedoras tėvas įstengtų jį 
aprūpinti. Iš tikrųjų būčiau labai užsirūstinęs, jeigu būtum pasielgusi 
su nelaimingu padarėliu taip, kaip pasielgia tos beširdės motinos, ku- 
tios, netekusios skaistybės, praranda bet kokius žmogiškus jausmus. 
Todėl aš ketinu bartis dėl kitos tavo nusižengimo pusės, būtent, kodėl 
tu praradai skaistybę; tai nusikaltimas, kuris jau pats savaime yra labai 
bjaurus, taip pat baisūs ir jo padariniai, nors ištvirkėliai ir labai pavir- 
šutiniškai į jį žiūri. 

Koks bjaurus yra šis prasižengimas, turi būti visiškai aišku kiekvie- 
nam krikščioniui, nes tai yra mūsų religijos įstatymų, taip pat ir tos reli- 
gijos įkūrėjo paniekinimas. 

O įrodyti, kokie baisūs jo padariniai, visiškai nesunku: nes kas gali 
būti baisiau, kaip užsitraukti Dievo rūstybę, sulaužant Dievo įsakymus 
ir, be to, tokiu nusikaltimu, už kurį grasinama aukščiausiuoju kerštu. 

Bet šie dalykai, nors, bijau, jiems skiriama per maža reikšmės, yra 
tokie akivaizdūs, kad nėra reikalo jų aiškinti žmonėms, nors ir būtų ne 

pro šalį juos priminus. Todėl užteks tik menkos užuominos, kad dėl 
to susimąstytum, nes noriu tik sužadinti tavo atgailą, o ne įstumti tave 
neviltin. 

Yra ir daugiau padarinių, ne tokių baisių ir siaubingų kaip šis, tačiau 
ir jie, gerai pagalvojus, man rodos, turėtų atgrasyti bet kurią moterį nuo 
šio nusidėjimo. 

Nes jis užtraukia moteriai gėdą ir išmeta, kaip senovėje raupsuotuo- 
sius, iš visuomenės, — iš kiekvienos visuomenės, išskyrus nedorėlius ir 
ištvirkėlius, nes niekas kitas nebenorės su ja bendrauti. 

Jeigu moteris turi turtą, ji nebegali juo naudotis, jeigu neturi, jai už- 
kirstas kelias jį įsigyti, net apsirūpinti pragyvenimu, nes joks padorus 
žmogus nejsileis jos į savo namus. Taigi nepriteklius savaime įstumia ją į 
gėdą ir skurdą, ir viskas neišvengiamai baigiasi kūno ir sielos prapultimi. 

Ar gali kokie nors malonumai atstoti šias blogybes? Ar gali kokia 
nors pagunda tiek suklaidinti ir apgauti tave, kad ryžtumeisi tokiems 
nevykusiems mainams? Ar gali kūno geiduliai taip užvaldyti arba visiškai 
užmigdyti tavo protą, kad baimės ir išgąsčio apimta tu nepabėgtum nuo 
tokio nusidėjimo, kurį visuomet lydi tokia bausmė? 

Kokia niekinga ir žema, be jokio dvasinio kilnumo, be tinkamo išdi- 
dumo - jo neturėdami nesame verti žmogaus vardo — yra toji moteris, 
kuri gali susilyginti su pačiu žemiausiu gyvuliu ir paaukoti visa, kas joje 
didinga ir tauru, visas savo dieviškas savybes geiduliui, suartinančiam ją 
su pačiu bjauriausiu padaru! Nes nė viena moteris to nepateisins meile. 
Tai reikštų prisipažinti esant vyro įrankiu ir žaisliuku. Meilė, nors mes 
nežmoniškai suterštume ir iškreiptume jos prasmę, yra pagirtinas ir pro- 
tingas jausmas ir negali būti neįveikiamas, nebent jis yra abipusis; nors 
Šventasis Raštas ir liepia mums mylėti savo priešus, bet tai nereiškia, kad 
turime juos mylėti ta karšta meile, kurią mes natūraliai jaučiame savo 
draugams; juo labiau tai nereiškia, kad turime jiems aukoti savo gyvybę 
ir tai, kas turėtų būti mums brangiau už ją — savo nekaltybę. Ir kuo kitu, 
jeigu ne savo priešu protinga moteris turi laikyti vyrą, kuris užtraukė 
jai mano apibūdintąjį vargą ir kuris iš esmės jos kaina pirko tą trumpą, 
menką ir niekingą malonumą! Nes, kaip yra įprasta, visa gėda ir baisūs 

jos padariniai krinta būtent jai. Nejau meilė, kuri visuomet trokšta gera 
mylimam asmeniui, gali sugundyti moterį sudaryti tokį sandėrį, kur ji 
taip daug pralaimėtų? Todėl, jeigu toks suvedžiotojas būtų ganėtinai įžū- 
lus dėtis tikrai ją mylįs, tai nejau moteris neturėtų žiūrėti į jį ne tik kaip 
į priešą, bet kaip į patį blogiausią priešą, į neteisingą, klastingą, išdavi- 
kišką, apsimetusį draugą, kuris ketina išniekinti ne tik jos kūną, bet taip 
pat ir protą? 

Čia Dženi labai susigraudino, ir ponas Olvertis truputį stabtelėjo, o 
paskui tęsė toliau: 

— Visa tai kalbėjau, vaikeli, ne norėdamas išbarti tave už tai, kas pra- 
ėjo ir nebepataisoma, bet įspėti ir pastiprinti ateičiai. Ir aš nebūčiau užsi- 
krovęs šio rūpesčio, jeigu, kad ir koks baisus tavo paslydimas, nebūčiau 
žinimą, nebučiau vylęsis, jog tu tikrai gailiesi. Jeigu tai manęs neapgauna, 
pasistengsiu išgabenti tave iš šios vietos, kuri matė tavo gėdą, ten, kur 
niekas tavęs nepažįsta ir kur tu galėsi išvengti bausmės, skirtos, kaip 
sakiau, šiame pasaulyje už tavo nusikaltimą; ir tikiuosi, atgailaudama iš- 
vengsi dar sunkesnio nuosprendžio, kuris gresia už jį aname pasaulyje. 
Būk gera mergaitė likusiomis savo dienomis, ir skurdas neišves tavęs iš 
doro kelio; tikėk manimi, net ir šiame pasaulyje daug daugiau pasitenki- 
nimo teikia skaistus ir doras gyvenimas negu ištvirkęs ir nedoras. O dėl 
vaiko visiškai nekvaršink sau galvos: aš juo pasirūpinsiu geriau, negu tu 
gali tikėtis. Dabar nieko daugiau neliko, kaip sužinoti iš tavęs, kas buvo 
tas nenaudėlis, kuris tave suvedžiojo, nes mano rūstybė jam bus daug 
didesnė, negu kad tu čionai patyrei. 

Dženi droviai pakėlė nuleistas akis ir nuolankiu balsu taip prašneko: 

— Pažinti jus, sere, ir nemylėti jūsų gerumo — reikštų visiškai neturėti 
proto ir širdies. Būčiau didžiai nedėkinga, jeigu ligi pat širdies gelmių 
nebūčiau sujaudinta to didelio gerumo, kurį jūs teikėtės šia proga man 
pareikšti. O dėl praeities, aš manau, kad pagailėsite mano drovumo ir 
neversite jos prisiminti. Mano elgesys ateityje daug geriau išreikš mano 
jausmus negu bet kokie dabar duoti pažadai. Leiskite užtikrinti jus, sere, 
kad jūsų pamokymai yra man daug mielesni negu tas kilnus pasiūlymas, 

kuriuo jūs užbaigėte juos, nes, kaip teikėtės pareikšti, sere, jie parodo 
jūsų nuomonę apie mano protą. 

Čia ji, apsipylusi ašaromis, valandėlę stabtelėjo, o paskui tęsė toliau: 

— Iš tikrųjų, sere, jūsų gerumas mane įveikė; bet aš pasistengsiu pa- 
teisinti jūsų gerą nuomonę apie mane: nes jeigu aš, kaip jūs malonėjote 
pareikšti, esu protinga, tai tokie pamokymai negali likti be atgarsio. Dė- 
koju jums, sere, kad ketinate padėti mano vargšui, apleistam vaikui, nes 
jis yra nekaltas, 1r, aš tikiuosi, gyvendamas jis atsidėkos jums už visas 
geradarybes. Bet, sere, atsiklaupusi maldauju jus, neverskite manęs prisi- 
pažinti, kas yra kūdikio tėvas. Tvirtai prižadu, kad vieną gražią dieną jūs 
sužinosite, bet dabar, iškilmingiausiais ryšiais ir garbės įsipareigojimais, 
taip pat švenčiausiomis priesaikomis bei pasižadėjimais privalau slėpti jo 
vardą. Ir aš per daug gerai jus pažįstu, kad manyčiau, jog versite mane 
paaukoti arba savo garbę, arba religiją. 

Ponas Olvertis, kurį galėjo paveikti vien tų šventų žodžių primini- 
mas, prieš atsakydamas valandėlę padvejojo ir tada pasakė, kad ji blogai 
padariusi taip įsipareigodama niekšui, bet jeigu jau taip yra, jis nega- 
lis versti jos laužyti įsipareigojimų. Jis sakė teiravęsis ne vien iš tuščio 
smalsumo, bet norėdamas nubausti nenaudėlį, arba kad nežinodamas be 
reikalo neapipiltų malonėmis nedėkingojo. 

Tačiau šiuo atžvilgiu Dženi jį nuramino, iškilmingai užtuukrindama, 
kad vyriškis yra visiškai nepasiekiamas: jis nesąs jo pavaldinys ir jokiu 
būdu negalįs tapti jo malonės objektu. 

Dženi taip sumaniai elgėsi, kad garbingasis vyras lengvai patikėjo 
kiekvienu jos žodžiu. Tai, kad ji, norėdama išsiteisinti, nemelavo ir, ne- 
bijodama užsitraukti dar didesnės jo nemalonės, nesiryžo, išduodama 
kitą, prarasti savo garbės ir doros, beveik visiškai įtikino jį, jog Dženi 
prisipažinimai nemelagingi. 

Todėl jis atleido ją, prižadėjęs netrukus išgabenti ten, kur jos ne- 
bepasieks žmonių apkalbos, ir baigdamas pridūrė dar keletą atgailauti 
skatinančių pamokymų. 

— Žinok, vaikeli, — tarė jis, — tau dar reikia susitaikinti su tuo, kurio 
malonė yra daug svarbesnė negu mano. 


Aštuntasis skyrius 


PANELĖS BRIDZŽET IR PONIOS DEBOROS 
POKALBIS, KURIS YRA DAUG LINKSMESNIS, 
BET MAZŽIAU PAMOKOMAS NEGU PASTARASIS 


os tik ponas Olvertis, kaip matėme, nuėjo su Dženi Džons į 
Vi kabinetą, panelė Bridžet ir geroji akmistrinė nusikraustė į 
stebėjimo postą, esantį šalia minėtojo kabineto, ir iš ten per rakto skylu- 
tę ausimis čiulpė pono Olverčio pamokymus, taip pat Dženi atsakymus 
ir visas kitas smulkmenas, apie kurias buvo rašyta pastarajame skyriuje. 

Ši brolio kabineto rakto skylutė buvo labai gerai žinoma panelei Bri- 
džet, ir ji taip dažnai ja pasinaudodavo, kaip senovėje Tisbė! garsiąja 
sienoje esančia skyle. Ji patarnavo jai daugeliu naudingų dalykų. Šitokiu 
būdu panelė Bridžet dažnai sužinodavo brolio ketinimus, ir jam nebe- 
reikėdavo vargti juos kartojant. Tiesa, šis bendravimas turėjo tam tikrų 
nepatogumų, ir kartais ji visiškai pagrįstai kartu su Šekspyro Tisbe su- 
šukdavo: „O nedoroji, nedoroji siena!“ Dalykas tas, kad ponas Olvertis 
buvo taikos teisėjas, ir kartais, nagrinėjant neteisėtų vaikų bylas, tekdavo 
išgirsti tokių dalykų, kurie didžiai papiktina nekaltų mergelių ausis, ypač 
jei jos baigia ketvirtą dešimtį kaip panelė Bridžet. Tačiau tokiais atvejais 
ji turėdavo galimybę paslėpti savo raudonį nuo žmonių akių. O — de 702 
abbarentibus et non existentibus eadem est ratio, ką išvertus reiškia: „Jeigu nie- 
kas nemato moters raudonuojant, ji visai neraudonuoja.“ 

Abi pagarbiosios moterėlės rūpestingai tylėjo per visą pono Olver- 
čio ir merginos pasikalbėjimą, bet vos tik jis baigėsi ir jos tiek atsitraukė, 
kad šis džentelmenas nebegalėjo jų girdėti, ponia Debora nebeištvėrė ir 
garsiai ėmė reikšti nepasitenkinimą savo pono kilniaširdiškumu ir ypač 


! Tisbė. — Babiloniečių padavimas apie nelaimingą Piramo ir Tisbės meilę. Šį padavimą 
I a. įamžino Romos poetas Ovidijus ,„Metamorfozių“ ketvirtoje knygoje. Susitikdami slapta 
nuo tėvų, įsimylėjėliai kalbėdavosi pro skylę sienoje, kuri skyrė jų namus. Šią sceną Viljamas 
Šekspyras panaudojo savo komedijoje „Vasarvidžio nakties sapnas“ (V veiksmas, 1 scena). Iš čia 


ir paimti žemiau duodami žodžiai. 

kam jis leido Dženi nuslėpti vaiko tėvą. Ji prisiekė ištrauksianti iš jos tai 
dar prieš saulei nusileidžiant. 

Išgirdus šiuos žodžius, panelės Bridžet veide pasirodė šypsena (labai 
jai neįprastas dalykas). Tačiau skaitytojas tenepagalvoja, kad tai buvo 
toji nerūpestinga šypsena, kurią Homeras jums siūlo įsivaizduoti Ve- 
neros veide, pavadindamas ją juoką mylinčia deive; taip pat čia nebuvo 
toji šypsena, kurią siunčia ledi Serafina iš savo ložės ir už kurią Venera 
atiduotų net savo nemirtingumą. Ne, čia buvo greičiau toji šypsena, kuri 
galėjo pasirodyti išdidžiosios Tizifonės! įdubusiuose skruostuose arba 
kurios nors iš deivių — jos seserų. 

Šitokia šypsena ir meiliu balsu lyg Borėjo dvelkimas malonų lapkričio 
mėnesį panelė Bridžet švelniai pabarė ponią Deborą už jos smalsumą. 
Šia yda pastaroji, matyt, buvo gerokai apsikrėtusi, ir panelė Bridžet gana 
griežtai pridūrė, jog šalia kitų jos blogybių priešai, ačiū Dievui, negalį jos 
apkaltinti, kad ji kišanti nosį į kitų žmonių reikalus. 

Paskui pradėjo girti Dženi dorumą ir protingumą. 

Ji pareiškė negalinti nesutikti su broliu, kad reikia įvertinti jos nuo- 
širdų prisipažinimą ir sąžiningumą mylimojo atžvilgiu; kad ji visuomet 
laikiusi Dženi padoria mergaite ir neabejojusi, jog ją suvedžiojo koks 
niekšas, kurį daug labiau negu ją reikėtų nubausti ir kuris suviliojo ją 
pažadėdamas vesti arba kokiom kitom išdavikiškom priemonėm. 

Toks panelės Bridžet elgesys nepaprastai nustebino ponią Deborą. 
Ši gerai išauklėta moteris retai teatverdavo burną prieš savo poną arba 
jo seserį, iš anksto neišgirdusi jų ketinimų, su kuriais jos norai visuomet 
sutapdavo. Tačiau šį kartą ji manė galinti prasitarti be jokio pavojaus, 
ir išmintingas skaitytojas galbūt neapkaltins jos per mažu įžvalgumu, o 
greičiau stebėsis, kaip nepaprastai skubiai ji pasuko vairą pamačiusi, kad 
plaukia ne ta kryptimi. 

— Taip, medem, — tarė ši įstabi moteris ir iš tikrųjų gera diploma- 
tė, — turiu prisipažinti, kad aš, kaip ir jūsų šviesybė, negaliu atsigėrėti šios 


" Tizifonė (gr. mil.) — viena iš trijų furijų, požemio karalystės Tartaro deivė, keršytoja už 


nusikaltimus. 

mergaitės protu. Ir jeigu, kaip jūsų šviesybė sakote, koks nors niekšas ją 
apgavo, tai vargšelės reikia gailėtis. Ir iš tikrųjų, kaip jūsų šviesybė sako- 
te, ji visuomet buvo gera, dora ir sąžininga mergaitė ir, tiesą sakant, ne 
kokia pliuškė kaip kitos aplinkinės pašlemėkės. 

— Tikra tiesa, Debora, —- pasakė panelė Bridžet. — Jeigu mergaitė būtų 
buvusi pliuškė, kokių labai daug mūsų parapijoje, tai aš būčiau pasmer- 
kusi brolį, kam jis toks nuolaidus jai. Anądien mačiau prie bažnyčios 
durų dvi kaimietes nuogais kaklais. Aš tiesiog pasipiktinau. Jeigu jau 
pačios mergos vilioja bernus, tai tegul paskui ir kamuojasi, — kas kam 
darbo. Nekenčiu tokių bjaurybių! Jau geriau tegul joms veidus raupais 
išberia! Bet, prisipažinsiu, niekada nemačiau, kad Dženi panašiai elgtųsi. 
Reikia manyti, kad ją apgavo, o gal, ko gera, ir išprievartavo labai gudrus 
niekšas, ir aš visa širdimi jos gailiuosi. 

Ponia Debora visiškai pritarė šiai nuomonei, ir pokalbis buvo baigtas 
perdėm ir piktai suniekinant grožį ir pareiškiant daugybę užuojautų vi- 
soms doroms, paprastoms mergaitėms, kurias suvedžioja pikti apgaulin- 
gų vyrų pažadai. 

VAIZDUOJĄS TOKIUS DALYKUS, KURIE 
NUSTEBINS SKAITYTOJĄ 


ženi grįžo namo labai patenkinta pono Olverčio priėmimu ir 

rūpestingai visiems išpasakojo apie jo atlaidumą: iš dalies gal- 
būt norėdama patenkinti savo puikybę, o iš dalies skatinama protinges- 
nių motyvų palenkti savo pusėn kaimynus ir nutildyti piktas kalbas. 

Tačiau, nors šis pastarasis motyvas, jeigu jinai iš tikrųjų jį turėjo, gali 
atrodyti ganėtinai pagrįstas, bet vis dėlto rezultatai apvylė jos lūkesčius. 
Kai ją pasikvietė teisėjas ir vienu balsu buvo pripažinta, kad ji neišvengs 
pataisos namų, nors kai kurios jaunesniosios moterys šaukė, kad „taip 
jai ir reikia“ ir guodėsi mintimis, kaip ji su šilkine suknele bruks kanapes, 
tačiau daugelis kitų pradėjo jos gailėtis; bet paaiškėjus, kaip su ja pasielgė 
ponas Olvertis, nuomonės atsigręžė prieš ją. Vienas sakė: „Na ir sekasi 
tai panelei!“ Kitas šaukė: ,,Mat ką reiškia turėti malonę!“ Trečias: „O vis 
tai, kad mokyta!“ Kiekvienas metė vieną kitą piktą pastabą šia proga ir 
kaltino teisėją šališkumu. 

Šitoks kaimynų elgesys gali atrodyti skaitytojui netaktiškas ir nedė- 
kingas, jeigu jis turės galvoj pono Olverčio valdžią ir geraširdiškumą. 
Tačiau savo valdžios jis niekad nepanaudodavo, o geraširdiškumą rody- 
davo taip dažnai, kad tuo įerzino visus kaimynus. Garsiems žmonėms 
ne paslaptis, kad, padarydami paslaugą, jie ne visuomet įsigyja draugą, o, 
tikras dalykas, pasidaro daug priešų. 

Tačiau Dženi pono Olverčio rūpesčio ir gerumo dėka netrukus buvo 
išgabenta ten, kur jos nebepasiekė priekaištai, ir pikti liežuviai, negalė- 
dami daugiau išlieti savo apmaudo ant jos, pradėjo ieškoti kito objekto 
savo kartėliui, o tai buvo ne kas kitas kaip pats ponas Olvertis: netrukus 
pradėta šnibždėti, kad jis pats esąs pamestinuko tėvas. 

Šis spėliojimas taip derinosi su jo elgesiu, jog sulaukė visuotinio pri- 
tarimo, ir kalbos prieš jo kilniaširdiškumą netrukus įgavo kitą kryptį: 
žmonės pradėjo kaltinti, kad jis žiauriai pasielgęs su vargše mergaite. 

Labai rimtos ir geros moteriškės pakėlė balsą prieš vyrus, kurie, būdami 
vaikų tėvai, jų išsigina. Netrūko ir tokių, kurie, Dženi išvykus, prasitarė, 
kad ji buvusi išgabenta per daug žemu čia paminėti tikslu, ir kurie nuo- 
lat kartojo, kad reikėtų imtis teisiškai nagrinėti bylą ir tuomet kai kurie 
žmonės būtų priversti išduoti mergaitę. 

Šios apkalbos gal būtų turėjusios blogų padarinių arba bent sukė- 
lusios šiek tiek rūpesčio silpnesnio ir įtaringesnio charakterio žmogui 
nekaip ponas Olvertis. Bet jam jos nepadarė tokio poveikio ir, pono Ol- 
verčio nuoširdžiai niekinamos, patarnavo tik nekalto pobūdžio pramoga 
apylinkės liežuvininkėms. 

Tačiau negalėdami atspėti, kokios nuomonės yra mūsų skaitytojas, 
o apie Dženi jis vėl išgirs tik po tam tikro laiko, manome, jog derėtų iš 
anksto jam pasakyti, kad ponas Olvertis, kaip vėliau paaiškės, neturėjo 
jokių nusikalstamų ketinimų. Jis tepadarė taktinę klaidą, norėdamas su- 
švelninti teisingumą gailestingumu ir atsisakydamas patenkinti gerašir- 
diškus minios! polinkius: jis nepavertė užuojautos objektu vargšės Dže- 
ni, kurią visi troško matyti pražuvusią ir pažemintą, gėdingai uždarant į 
pataisos namus, kad turėtų progos jos gailėtis. 

Ponas Olvertis ne tik visiškai atsisakė patenkinti tokius troškimus, 
kuriuos įvykdžius būtų žuvusios visos viltys pataisyti mergaitę ir būtų 
užkelti vartai, jai kada nors panorėjus, žengti į doros kelią, bet verčiau 
nutarė paskatinti ją tenai grįžti vienintele galima priemone; nes bijau, jog 
daugelis moterų visiškai smuko ir pasinėrė į pat ydos gelmes, negalėda- 
mos pakilti pirmą kartą puolusios. O taip, sakyčiau, esti visuomet, kai 
jos pasilieka tarp savo pažįstamų. Štai kodėl ponas Olvertis išmintingai 
padarė, išgabendamas Dženi ten, kur ji galėjo pasidžiaugti geru vardu 
įsitikinusi, kokie kartūs padariniai laukia jo netekus. 

Todėl palinkėsime jai gero kelio į šią vietą, kad ir kur ji būtų, o tuo 
tarpu atsisveikinsime su ja ir su mažuoju pamestinuku jos vaiku, nes 
turime papasakoti skaitytojui daug svarbesnių dalykų. 


' Kur tik šis žodis pasirodo mūsų veikale, jis reiškia nedorus ir neprotingus žmones, neatsi- 


žvelgiant į jų padėtį, ir dažnai juo pažymima daug aukštųjų klasių atstovų. (Ay/onaus pastaba.) 

Dešimtasis skyrius 


OLVERČIO VAIŠINGUMAS, TAIP PAT TRUMPAS 
APIBŪDINIMAS DVIEJŲ BROLIŲ, DAKTARO IR KAPI- 
TONO, KURIUOS ŠIS DŽENTELMENAS GLOBOJO 


ei pono Olverčio namai, nei jo širdis niekam nebuvo uždaryti, 

Nu plačiausiai atverti jie buvo nusipelniusiems žmonėms. 

Tiesą sakant, tai buvo vieninteliai namai visoje Anglijoje, kur jūs vi- 
suomet galėdavote papietauti, jei tik buvote to vertas. 

Labiausiai jo malonėmis naudojosi meno ir mokslo žmonės, tačiau ir 
tarp jų ponas Olvertis darė didelį skirtumą; tiesa, aplinkybės neleido jam 
įgyti gero išsimokslinimo, tačiau iš prigimties būdamas nepaprastai ga- 
bus jis, nors ir pavėluotai, bet labai stropiai ėmėsi studijuoti mokslus ir, 
daug kalbėdamasis šiais klausimais su įžymiais žmonėmis, taip išsilavino, 
kad pasidarė kompetentingas daugelio literatūros sričių žinovas. 

Nėra ko stebėtis, kad amžiuje, kai tokie nuopelnai yra taip maža te- 
madingi ir taip menkai teatlyginami, žmonės, kurie juos turi, labai noriai 
spiečiasi ten, kur jie užtikrintai gali būti meilingai sutikti ir kur jie gali 
taip laisvai naudotis visomis gėrybėmis, lyg patys būtų jų šeimininkai; 
nes ponas Olvertis nebuvo iš tų labdarių, kurie pasiruošę labai dosniai 
maitinti, girdyti ir suteikti pastogę proto ir mokslo žmonėms norėdami, 
kad jie už tai juos linksmintų, mokytų, jiems pataikautų ir tarnautų, - žo- 
džiu, kad šie žmonės pasidarytų jų liokajais, nors ir nedėvėdami savo 
šeimininko livrėjos ir negaudami atlyginimo. 

Priešingai, pono Olverčio namuose kiekvienas buvo tikras savo lai- 
ko šeimininkas ir pagal savo skonį įstatymų, padorumo ir religijos ribo- 
se galėjo tenkinti visus potroškius: jeigu jo sveikata neleido arba jeigu jis 
buvo linkęs sumažinti valgymą ar net visiškai jo atsisakyti, tai galėjo neiti 
prie stalo arba pasišalinti nuo jo, kada tik panorės, nesibijodamas, kad bus 
prašomas pasilikti; nes, tiesą sakant, tokie vyresniųjų pageidavimai labai 
dažnai kvepia įsakymu. Čia niekam negrėsė tokie nepatogumai, — ne tik 
turtuoliams, kurie visur yra godojami, bet ir tiems, kuriems dėl vargingų 


PAMESTINUKO TOMO DŽONSO ISTORIJA 


pragyvenimo sąlygų tokie labdaringi namai yra labai parankūs ir kurie ne 
taip mielai laukiami prie didelio pono stalo, nes jiems jis yra reikalingas. 

Tarp tokių žmonių buvo ir daktaras Blaifilas, džentelmenas, nelai- 
mei, neturėjęs galimybės išugdyti savo gabumų užsispyrus jo tėvui, ku- 
ris privertė jį pasirinkti nemėgstamą profesiją. Paklusdamas tėvo užsi- 
spyrimui, jaunystėje daktaras buvo priverstas studijuoti mediciną, arba 
tiksliau, sakyti ją studijuojąs, nes iš tikrųjų tai buvo, atrodo, vienintelės 
knygos, su kuriomis jis visai nebuvo susipažinęs: savo nelaimei, daktaras 
įsisavino visus mokslus, išskyrus tą, kuris turėjo jį išmaitinti, taigi, sulau- 
kęs keturiasdešimt metų, visai neturėjo iš ko pragyventi. 

Toks žmogus galėjo tikėtis mielai būsiąs laukiamas pono Olverčio 
namuose, nes jam nelaimė visuomet būdavo gera rekomendacija, jeigu ji 
atsitikdavo dėl kitų, o ne dėl paties nelaimingojo kvailumo ar niekšingu- 
mo. Be šios neigiamos savybės, daktaras turėjo ir teigiamą, — jis atrodė 
esąs labai pamaldus žmogus. Nedrįstu sakyti, ar jo pamaldumas buvo 
nuoširdus, ar tik toks atrodė, nes neturiu tokio bandomojo akmens, ku- 
ris atskirtų tikra nuo netikra. 

Ši jo charakterio savybė patiko ponui Olverčiui, o panelė Bridžet ja 
tiesiog žavėjosi. Ji dažnai įtraukdavo daktarą į religinius ginčus ir visada 
parodydavo didžiulį pasitenkinimą jo žiniomis, o galbūt nė kiek ne mažiau 
tais komplimentais, kuriais daktaras apdovanodavo jos išsimokslinimą. 
Tiesą sakant, ji buvo skaičiusi daug anglų bažnytinių veikalų ir pastatydavo 
į keblią padėtį ne vieną kaimyninį pastorių. Iš tikrųjų, jos kalba visuomet 
būdavo tokia tyra, jos žvilgsnis toks kuklus ir visa laikysena tokia rimta ir 
iškilminga, kad ji, rodos, visiškai tiko būti šventąja lygia greta su jos globė- 
ja arba kuria kita iš Romos katalikų bažnyčios kalendoriaus. 

Bet kokia simpatija gali pagimdyti meilę, ir patyrimas mus moko, kad 
niekas kitas taip greit neatveda į ją, kaip religinių jausmų panašumas tarp 
skirtingų lyčių asmenų. Daktaras pasijuto taip maloniai nusiteikęs pane- 
lės Bridžet atžvilgiu, kad net pradėjo aimanuoti dėl nelaimingo įvykio, 
atsitikusio jam prieš dešimt metų, būtent dėl vedybų su moterimi, kuri 
ne tik kad tebegyveno, bet, o tai dar blogiau, ponui Olverčiui tat buvo 
žinoma. Tai buvo nelemta kliūtis į laimę, kurią jis tikriausiai būtų pasie- 

kęs su šia jauna ledi; apie svetimoteriavimą jis ir galvoti nepagalvodavo. 
Tai buvo arba dėl to, kad jis buvo religingas, ir tat, atrodo, įtikinamiausia, 
arba dėl to, kad jo jausmas buvo tyras ir jis manė, jog tik moterystė, o ne 
nusikalstamas ryšys gali suteikti galimybę ir teisę naudotis šiais dalykais. 

Begalvodamas apie tai, jis prisiminė turįs brolį, kuris nebuvo suvar- 
žytas šio nelaimingo beteisiškumo. jis neabejojo, kad broliui pasiseks, 
nes pastebėjo, kaip jam atrodė, jog ši ledi labai linkusi ištekėti; ir skaity- 
tojas tikriausiai nesmerks daktaro už tokį jo pasitikėjimą sėkme, išgirdęs 
apie jo brolio savybes. 

Šis džentelmenas buvo maždaug trisdešimt penkerių metų amžiaus, 
vidutinio ūgio ir, kaip sakoma, gražaus stoto. Randas ant kaktos nė kiek 
nekenkė jo grožiui, nes liudijo jo narsumą (jis buvo pusiau apmokamas 
atsargos karininkas). Jo dantys buvo gražūs, o šypsena, kai jis panorėdavo, 
lipšni, nors iš prigimties jo veido bruožai, elgsena ir balsas buvo šiurkš- 
toki; tačiau jis kiekvienu atveju galėjo nuslėpti tą šiurkštumą ir pasidaryti 
nepaprastai švelnus ir linksmas. Jis nebuvo nei neišauklėtas, nei visiškai 
be sąmojo, o jaunystėje net pasižymėjo nepaprastu gyvumu, ir nors, laikui 
bėgant, gerokai surimtėjo, bet ir dabar dar norėdamas galėdavo pagyvėti. 

Kaip ir daktaras, jis buvo įsigijęs aukštąjį išsilavinimą, nes jo tėvas, 
remdamasis minėtuoju tėvo autoritetu, buvo paskyręs jį dvasininkų luo- 
mui; bet senasis džentelmenas mirė dar sūnaus neįšventinus į kunigus, 
ir bažnyčią jis pakeitė karine profesija, pasirinkdamas verčiau tarnauti 
karaliui negu vyskupui. 

Jis nusipirko kavalerijos leitenanto vietą ir vėliau buvo pakeltas kapi- 
tonu, bet, iškilus ginčui su pulkininku, turėjo savo paties labui parduoti 
šią vietą; nuo to laiko jis visiškai apsigyveno kaime, atsidėjo Šventojo 
Rašto studijoms ir pagrįstai buvo įtariamas polinkiu į metodizmą/. 


! Metodizmas — religinė sekta, susidariusi Anglijoje XVIII a. ketvirtajame dešimtmetyje. Ją 
įkūrė grupė Oksfordo universiteto studentų, paakintų brolių Vešlių (ypač svarbią reikšmę turėjo 
vyresniojo brolio Džono [1703-1791] organizacinė veikla) ir Džordžo Vaitfildo (1714-1770). 
Metodizmas reikalavo išorinio pamaldumo, privataus gyvenimo reglamentacijos (iš čia ir jo 
pavadinimas), taip pat skelbė santūrumą ir saikingumą, smerkė prabangą ir palaidą gyvenimą. 
Fildingas neigiamai žiūrėjo į metodizmą, jo veidmainystę ir šventeiviškumą. Suteikdamas kapi- 


tonui Blaifilui šias savybes, jis neužmiršo priskirti jam prielankumo metodizmui. 

Dėl to atrodė visiškai suprantama, kad šis žmogus galėtų patikti to- 
kiai dievobaimingai ledi, kuri, be to, nieko taip labai netroško, kaip ište- 
kėti. Bet kodėl daktaras, iš tikrųjų nebūdamas labai draugiškas broliui, 
sumanė jo labui taip netikusiai atsilyginti ponui Olverčiui už vaišingu- 
mą — sunku pasakyti. 

Galbūt kai kuriems žmonėms daryti pikta yra taip smagu, kaip ki- 
tiems daryti gera? Arba gal malonu būti vagystės bendrininku, negalint 
pačiam vogti? Arba pagaliau (patyrimas, atrodo, tai patvirtina) mes jau- 
čiame pasitenkinimą išaukštindami savo šeimos narius, nė trupučio jų 
nemylėdami ir negerbdami. 

Ar nors vienas šių motyvų paveikė daktarą, nespręsime, bet faktas 
lieka faktu. Jis pasikvietė brolį ir be jokių sunkumų supažindino jį su 
Olverčiu sakydamas, kad jis atvykęs pas jį tik trumpam. 

Nepraėjo nė savaitės, kai kapitonas atvažiavo, ir daktaras galėjo pasvei- 
kinti save su nepaprastu įžvalgumu. Iš tiesų kapitonas buvo toks meilės 
meno žinovas kaip kadaise Ovidijus. Be to, jis buvo gavęs iš brolio atitin- 
kamų nurodymų ir nepražiopsojo tinkamiausių būdu jais pasinaudoti. 

Vienuoliktasis skyrius 


KURIAME YRA DAUG TAISYKLIŲ BEI ŠIEK TIEK 
PAVYZDŽIŲ, KAIP ŽMONĖS ĮSIMYLI, IR KURIAME 
APRAŠOMAS GROŽIS IR KITI DAUG PROTINGESNI 

PAAKINIMAI VEDYBOMS 


šmintingi vyrai ar moterys, — užmiršau, kurie būtent, — yra paste- 

bėję, kad kiekvienam žmogui vienąkart gyvenime lemta mylėti. 
Ypatingo laikotarpio, kiek pamenu, tam nėra paskirta; tačiau panelės 
Bridžet amžius, man rodos, nė kiek ne blogesnis šiam tikslui kaip ir visi 
kiti. Tiesa, dažnai tat atsitinka anksčiau, bet jeigu ne, tai, kiek pastebėjau, 
meilė retai arba beveik niekada nepamiršta pasirodyti šiuo metu. Be to, 
reikia pabrėžti, kad šiuo laikotarpiu meilė būna daug rimtesnė ir pasto- 
vesnė negu ankstyvoje jaunystėje. Jaunų mergaičių meilė būna nepasto- 
vi, aikštinga ir tokia paika, kad ne visuomet galime suprasti, ko jaunoji 
ledi nori; kartais net gali suabejoti, ar ji pati tai žino. | 

Tačiau visiškai nesunku atspėti, ko nori maždaug keturiasdešimt 
metų moteris; kadangi tokios santūrios, rimtos ir prityrusios moterys 
pačios gerai Žino savo norus, tai net ir visai neįžvalgus vyras lengvai tat 

Panelė Bridžet yra akivaizdus šių pastabų įrodymas. Vos keletą kartų pa- 
bendravusi su kapitonu, ji karštai jį pamilo. Ji nevaikščiojo nusikamavusi ir 
paniurusi po namus kaip kokia nesubrendusi paika mergaitė, nenuvokiant, 
kas jai dedasi; ji jautė, ji žinojo, ji mėgavosi maloniu jausmu, kurio nebijojo 
ir nesigėdijo, nes buvo tikra jį esant ne tik nekaltą, bet ir pagirtiną. 

Ir iš tikrųjų visais atžvilgiais yra didžiulis skirtumas tarp protingo 
jausmo, kurį tokio amžiaus moterys jaučia vyrams, ir tuščios, vaikiškos 
merginos ir jaunuolio meilės, kuri dažniausiai pagrįsta tik išore ir dar 
nevertingesniais ir nepastovesniais daiktais, kaip rausvais skruostais, ma- 
žutėmis baltomis rankutėmis, juodomis kaip slyvos akimis, besiraitan- 
čiomis garbanomis, lanksčiu liemeniu, o kartais net dar niekingesnėmis 
grožybėmis, beveik nepriklausančiomis mylimam asmeniui; tokios yra 

visos išorinės puošmenos, už kurias žmogus turi būti dėkingas ne gam- 
tai, o siuvėjui, kirpėjui, skrybėlininkui, modistei ir papuošalų prekijui. 
Tokio jausmo tikrai galima gėdytis, 1 mergaitės paprastai jo neprisipa- 
žįsta nei sau, nei kitiems. 

Panelės Bridžet meilė buvo kitokia. Savo apsirengimu kapitonas 
nebuvo skolingas dabišiui siuvėjui, o juo labiau savo išvaizda nebuvo 
dėkingas gamtai. Ir jo drabužiai, ir jo išvaizda buvo tokie, kad, vos tik 
pasirodžius draugijoje ar svetainėje, jie tapdavo visų rafinuotųjų ledi pa- 
niekos ir pajuokos objektu. Jo eilutė, tiesa, būdavo tvarkinga, bet papras- 
ta, neskoninga, nedaili ir nemadinga. O jo išvaizdą vaizdžiai aprašėme 
anksčiau. Jo skruostai ne tik nebuvo rausvi, bet ir iš viso vargiai galėjai 
"pasakyti, kokios jie spalvos, nes visa slėpė juoda barzda ligi pat akių. 
Tiesa, liemuo, rankos ir kojos buvo visiškai proporcingi, bet tokie ma- 
syvūs, kad labiau tiko tvirtam artojui negu kam kitam. Jo pečiai buvo ne- 
žmoniškai platūs, o blauzdos storesnės negu portšezo nešėjo!. Žodžiu, 
visai jo išvaizdai trūko tos elegancijos ir grožio, kurie tiesiog nesiderina 
su gremėzdiška jėga ir taip dėkingai išskiria daugelį mūsų džentelmenų; 
už tai jie iš dalies turi būti dėkingi kilmingam savo protėvių kraujui, 
atseit kraujui, sudarytam iš aštrių padažų ir kilniųjų vynų, iš dalies anks- 
tyvam miestiškam išauklėjimui. 

Nors panelė Bridžet buvo labai reiklaus skonio moteris, bet kapi- 
tonas mokėjo taip žavingai kalbėti, kad ji visiškai nebekreipė dėmesio 
į jo išvaizdos trūkumus. Ji įsivaizdavo, ir galbūt labai išmintingai, pati- 
rianti su kapitonu daugiau malonių valandėlių negu su kokiu nors gra- 
žuoliu ir, užuot įsiteikusi savo akims, nutarė apsirūpinti daug tikresniu 
pasitenkinimu. 

Vos tik pastebėjęs panelės Bridžet jausmą, kapitonas, kuris šiuo at- 
žvilgiu buvo labai akylas, ištikimai jai tuo pačiu atsilygino. Ši ledi, kaip ir 
jos mylimasis, nepasižymėjo grožiu. Aš bandyčiau nupiešti jos paveikslą, 
bet tai jau buvo padaryta daug gabesnio menininko, paties pono Ho- 


1 Portšezo nešėjas. — Tais laikais Londono ir Paryžiaus gatvėse populiari susisiekimo priemo- 


nė buvo portšezas — kabina su krėslu, kurią nešė du nešėjai. 

garto', kuriam ji pozavo prieš daugelį metų; neseniai šis džentelmenas 
išstatė parodoje savo graviūrą, vaizduojančią žiemos rytą, kuriam ji yra 
visai nebloga emblema; ten ją galima pamatyti beeinančią (graviūroje ji 
taip ir pavaizduota) į Kovent Gardeno bažnyčią, o išdvasa pažas neša iš 
paskos jos maldaknygę. 

Kapitonas savo ruožtu taip pat labai išmintingai verčiau rinkosi pa- 
stovesnius malonumus, kurie jo laukė susituokus su šia ledi, negu greit 
praeinančias kūno grožybes. Jis buvo vienas tų išmintingų vyrų, kurie į 
moters grožį žiūri kaip į visai nevertingą ir paviršutinišką ypatybę, arba, 
teisingiau pasakius, kurie geriau naudojasi visais gyvenimo patogumais 
su negražia moterimi, negu nuo jų atsisako. Turėdamas labai gerą apetitą 
ir labai nereiklų skonį, jis tikėjosi visiškai gerai suvaidinsiąs savo vaidme- 
nį sutuoktuvių puotoje ir be grožio padažo. 

Būsim skaitytojui atviri: vos tik atvykęs, arba bent nuo tos akimirkos, 
kai brolis jam pasiūlė šią partiją, dar gerokai prieš pastebėdamas pane- 
lės Bridžet jam rodomą palankumą, kapitonas užsiplieskė karšta meile, 
kitaip sakant, pamilo pono Olverčio namus ir sodus, žemes, išnuomo- 
jamas fermas ir paveldimus dvarus; kapitonas taip karštai pamilo visas 
šias gėrybes, kad tikriausiai būtų jas vedęs, net jeigu jam būtų tekę priedo 
paimti Endoro raganą.. 

Kadangi ponas Olvertis buvo pareiškęs daktarui, jog nesirengiąs 
antrąkart vesti, nes jo sesuo esanti jam artimiausia giminaitė, ir kadan- 
gi daktaras iššniukštinėjo, kad jis ketinąs viską užrašyti jos vaikams, 
o tai, beje, pagal įstatymus būtų buvę padaryta ir be jo valios, — tai 
daktaras ir jo brolis manė, jog suteikti gyvybę žmogui, kuris bus taip 
gausiai aprūpintas būtiniausiomis priemonėmis siekiant laimės, yra 


' Viljamas Hogartas (1697-1764) — anglų menininkas, Fildingo draugas, pagarsėjęs satyri- 
nėmis ir moralinėmis graviūromis; čia minima graviūra „Rytas“ yra iš Hogarto ciklo „Dienos 
dalys“. 

? Endoro ragana — Šventajame Rašte yra pasakojimas, kaip Endoro ragana, Sauliaus prašo- 
ma, mūšio su filistinais išvakarėse iššaukusi mirusio pranašo Samuilo šmėklą, ir ši išpranašavusi 


Sauliui pralaimėjimą ir mirt. 


PAMESTINUKO TOMO DŽONSO ISTORIJA + 


tiesiog kilniaširdiškas dalykas. Todėl visos abiejų brolių mintys buvo 
nukreiptos vien į tai, kaip įgyti šios mielos ledi palankumą. 

Bet Fortūna, ta švelnioji motina, kuri dažnai savo numylėtiniui pa- 
daro daugiau, negu jis nusipelno ar trokšta, taip pasirūpino kapitonu, 
kad tuo pat metu, kai jis planavo, kaip įgyvendinti savo siekimus, pa- 
nelė Bridžet puoselėjo tuos pačius troškimus ir savo ruožtu suko gal- 
vą, kaip paskatinti kapitoną, tačiau ne per daug atvirai, nes ji griežtai 
laikėsi visų padorumo taisyklių. Ir tai jai labai lengvai pavyko, nes ka- 
pitonas visą laiką budėjo ir pro jo akis neprasprūdo nė vienas žvilgsnis 
nei mostas. 

Pasitenkinimą, kurį kapitonui teikė panelės Bridžet meilumas, gero- 
kai tramdė jo būgštavimai dėl pono Olverčio; kapitonas manė, kad, nors 
ir būdamas nesavanaudis, ponas Olvertis galįs pasielgti kaip ir daugelis 
kitų žmonių ir nesutikti su tokiomis materialiu atžvilgiu nenaudingomis 
jo seseriai vedybomis. Tegul sprendžia pats skaitytojas, koks orakulas 
jam pakuždėjo šią mintį: tačiau kad ir iš kur jis būtų ją išgirdęs, kapitonas 
nepaprastai susirūpino, kaip jam reikėtų elgtis, jog kuo greičiau pareikštų 
savo meilę seseriai, nieko apie tai nežinant broliui. Pagaliau jis nuspren- 
dė išnaudoti visas galimybes išpažinti jai savo meilę slapta, o pono Ol- 
verčio draugijoje laikytis kuo santūriau ir kuo atsargiau; tokiam elgesiui 
didžiai pritarė ir jo brolis. 

Netrukus jis nutaikė progą nedviprasmiškais žodžiais išsakyti myli- 
majai savo jausmus ir gauti atitinkamą atsakymą, atseit atsakymą, kuris 
pirmąsyk buvo pareikštas prieš tūkstančius metų ir kuris nuo to laiko 
iš lūpų į lūpas buvo perduodamas motinų savo dukterims. Jeigu man 
reikėtų jį išversti į lotynų kalbą, perduočiau jį dviem žodžiais: No/o 
ebiscobari, — posakis, kuris kita proga taip pat tebevartojamas nuo ne- 


atmenamų laikų. 


|! Nolo episcobari (Nenoriu būti vyskupu, /9/) — formulė, kurią katalikų dvasininkai turi tris 
sykius kartoti, kai Bažnyčios vadovybė nori juos pakelti į vyskupus. Tik atlikę šias apeigas, jie 


gali sutikti būti paaukštinami. 

Šiaip ar taip, kapitonas labai puikiai suprato šią ledi ir netrukus dar 
karščiau ir dar aistringiau pakartojo savo prisipažinimus, ir vėl pagal vi- 
sas taisykles gavo neigiamą atsakymą, tačiau jo troškimams kaskart vis 
didėjant ledi atkaklumas atitinkamai mažėjo. 

Nenorėdami varginti skaitytojo visų šio piršimosi scenų iš eilės apra- 
šymais (nors, vieno įžymaus rašytojo nuomone, tai yra pats maloniausias 
veiksmas aktoriams, bet galbūt pats nuobodžiausias ir neįdomiausias 
žiūrovui), pasakysime tik tiek, kad kapitonas puolė ir tvirtovė gynėsi 
pagal visas taisykles ir pagaliau taip pat pagal visas taisykles pasidavė 
nugalėtojo valiai. 

Per visą šį laikotarpį, kuris truko beveik mėnesį, kapitonas labai ato- 
kiai laikėsi šios ledi atžvilgiu jos broliui matant, ir juo labiau jam sekėsi 
meilė su ja dviese, juo santūresnis jis buvo prie kitų. O tuo tarpu panelė 
Bridžet, vos tik apsirūpinusi garbintoju, draugijoje stengėsi būti jam vi- 
siškai abejinga, ir ponui Olverčiui reikėjo turėti paties velnio įžvalgumą 
(ar, ko gera, dar kokią blogesnę jo savybę), kad jis nors neaiškiai būtų 
galėjęs nujausti, kas dedasi aplinkui. | 


Dvyliktasis skyrius 


KURIAME SKAITYTOJAS TIKRIAUSIAI RAS TAI, 
KĄ IR TIKĖJOSI RASTI 


isose sankalbose, ar tai būtų vedybos, ar dvikova, ar koks kitas 

dalykas, kai abi pusės yra rimtai nusistačiusios, iš anksto rei- 
kia atlikti vieną mažą ceremoniją, kad reikalas būtų teigiamai išspręstas. 
Taip buvo ir šiuo atveju, ir, nepraėjus nė mėnesiui, kapitonas ir jo myli- 
moji tapo vyru ir žmona. 

Pats svarbiausias dalykas dabar buvo visa pranešti ponui Olverčiui, 
ir šio reikalo ėmėsi daktaras. 

Vieną dieną, ponui Olverčiui bevaikštinėjant po sodą, daktaras priė- 
jo prie jo ir nepaprastai rimta išraiška ir kiek tik begalima labiau susirū- 
pinusiu veidu tarė: 

— Aš atėjau, sere, pranešti jums vieną nepaprastai svarbų dalyką, bet 
nežinau, nė kaip pradėti, nes, vien pagalvojus apie tai, svaigsta galva. 

Tada jis ėmė kuo pikčiausiai plūsti vyrus ir moteris, pirmuosius už 
tai, kad jie ne tiek myli, kiek žiūri savo interesų, o antrąsias — kad jos taip 
paskendusios ydose, jog niekada negalima jų be pavojaus patikėti bet 
kuriam vyriškiui. 

— Nejau aš galėjau įtarti, sere, — kalbėjo jis, — kad tokia išmintinga, 
tokia atsargi, tokia išsilavinusi moteris pasiduotų tokiai neprotingai ais- 
trai? Nejau galėjau pagalvoti, kad mano brolis... beje, kodėl aš jį taip 
vadinu? Jis man daugiau ne brolis... 

— Betgi, — tarė Olvertis, — jis yra vis dėlto jūsų brolis, taip pat ir mano. 

— O Viešpatie, sere! — sušuko daktaras. — Ar jūs jau žinote apie tą 
skandalingą įvykį? 

— Matote, pone Blaifilai, — atsakė gerasis žmogus, — per visą gyve- 
nimą aš stengiausi į viską žiūrėti iš geriausios pusės. Nors mano sesuo 
ir daug jaunesnė už mane, bet jau tokio amžiaus, kada pati atsako už 
savo veiksmus. Jeigu jis būtų suvedžiojęs kūdikį, labai nenoriai būčiau 
jam atleidęs; bet trisdešimt su viršum metų moteris, regis, turėtų žinoti, 

kas sudaro jos laimę. Ji ištekėjo už vyro, kuris galbūt nevisiškai lygus jai 
savo padėtimi, bet jeigu jos akyse jis turi tokių vertybių, kurios atstoja 
šį trukumą, aš nematau jokio pagrindo priešintis jos pasirinkimui, nes 
aš, kaip ir mano sesuo, nemanau, kad laimę sudaro vien tik neaprėpia- 
mi turtai. Tiesą sakant, ne kartą esu pareiškęs, jog sutikčiau beveik su 
kiekvienu pasiūlymu, ir todėl galėjau tikėtis, kad ir šiuo atveju bus su 
manimi pasitarta, bet šie dalykai esti labai opūs, ir galbūt seseriai sunku 
buvo nugalėti savo drovumą. O jūsų broliui tikrai nejaučiu jokio pykčio. 
Jis nieko man neskolingas, ir nemanau, kad privalėjo atsiklausti mano 
sutikimo, nes moteris, kaip sakiau, yra 547 juris! ir tokio amžiaus, kada už 
savo elgesį visiškai atsakinga tik pati sau. 

Daktaras kaltino poną Olvertį per dideliu nuolaidumu, vėl pakartoti- 
nai smerkė brolį ir pareiškė nuo šiol nebenorįs jo matyti ir laikyti jį savo 
giminaičiu. Tada jis puolėsi girti Olverčio gerumą, liaupsinti jo draugiš- 
kumą ir baigė sakydamas niekada neatleisiąs broliui, kad dėl jo galėjęs 
nustoti to draugiškumo. 

Olvertis taip jam atsakė: 

— Net ir jausdamas neapykantą jūsų broliui, niekada savo apmaudo 
nenukreipčiau į nekaltą žmogų; bet, tikinu jus, nejaučiu jam jokios nea- 
pykantos. Mano manymu, jūsų brolis yra protingas ir doras žmogus. Aš 
nepeikiu savo sesers skonio ir neabejoju, kad ji savo ruožtu yra jo tikrų 
jausmų objektas. Visuomet maniau, kad meilė yra vienintelis vedybinės 
laimės pagrindas, nes tik ji viena pagimdo tą kilnią ir švelnią draugystę, 
kuri yra šios sąjungos jungtis; mano galva, visos vedybos, kurios įvyksta 
dėl kitų motyvų, yra nusikaltimas; jos yra šventų apeigų išniekinimas, ir 
tokia sąjunga paprastai baigiasi nesantaika ir vargais; nes iš tikrųjų — kas 
šią šventą instituciją panaudoja gašlumui ir godumui patenkinti, tas ją 
išniekina; o ar galima kitaip pavadinti visas tas santuokas, kurios įvyksta 
vien tik dėl gražios išvaizdos arba dėl turto? 

Neigti, kad grožis teikia akiai malonumo ir net vertas tam tikro su- 
sižavėjimo, būtų neteisinga ir kvaila. Epitetas „gražus“ yra dažnai var- 

tojamas Šventajam Rašte ir visuomet minimas su pagarba. Man pačiam 
likimas lėmė vesti moterį, kuri buvo laikoma gražia, ir atvirai pasakysiu, 
kad už tai ją dar labiau mylėjau. Bet grožį paversti vienintele vedybų 
priežastimi, geisti jo taip stipriai, kad per jį nepastebėti visokiausių trū- 
kumų, arba atmesti ir paniekinti savo prigimtimi daug tobulesnes sa- 
vybes, kaip tikėjimą, dorą ir protą, vien dėl to, kad trūksta išorinės ele- 
gancijos, — tat, žinoma, nesuderinama su išmintingo Žmogaus ir gero 
krikščionio savybėmis. Ir būtų gal per daug kilniaširdiška manyti, kad 
tokie žmonės vesdami galvoja apie ką nors daugiau, kaip patenkinti savo 
kūno geidulius; o santuoka, kaip žinome, nebuvo tam sukurta. 

Dabar pereikime prie turto. Šio pasaulio išmintis reikalauja šiek tiek 
atsižvelgti į jį, ir aš visiškai to nesmerkiu. Pasaulis taip sutvarkytas, kad 
šeimyninis gyvenimas ir rūpinimasis palikuonimis reikalauja atsižvelgti 
į tai, ką vadiname pertekliumi. Bet šie reikalavimai greit perauga tai, kas 
iš tikrųjų yra būtina: paikystė ir tuštybė sukuria daug daugiau poreikių 
negu gamta. Žmonos apdarai ir stambūs dvarai vaikams paprastai įtrau- 
kiami į būtinų dalykų sąrašą, o norint tuo apsirūpinti tikrai pastovios ir 
malonios gėrybės, dora ir religija, yra paniekinamos ir nepastebimos. 

Čia būna įvairiausių lygmenų; pats aukščiausias, galima sakyti, beveik 
nesiskiria nuo pamišimo: būtent tuomet, kai neaprėpiamus turtus val- 
dantieji žmonės susituokia su tokiais žmonėmis, kurie jiems yra ir negali 
nebūti šlykštūs, — su kvailiais ir niekšais, — norėdami dar labiau padidinti 
savo turtus, kurie ir taip per dideli net ir šiems jų pomėgiams patenkinti. 
Tiesą sakant, jeigu tokie žmonės ir nenori būti laikomi pamišėliais, jie 
turi prisipažinti arba nesugebą pajusti švelniausios draugystės malonu- 
mų, arba paaukoja didžiausią laimę, kokią tik galima pasiekti, tuštiems, 
nepastoviems ir beprasmiams viešosios nuomonės įstatymams, kurie at- 
sirado ir įsigalėjo tik dėl kvailystės. 

Tuo Olvertis baigė savo pamokslą, kurio Blaifilas klausėsi itin dėme- 
singai, nors jam reikėjo nemaža pastangų, kad išlaikytų reikiamą išraišką. 
Jis ėmė girti kiekvieną išgirstąjį periodą taip karštai, kaip jaunas kunigas, 
kuriam teko garbė pietauti su vyskupu tą dieną, kai jo šviesybė teikėsi 
pakilti į sakyklą. 


SI 


Tryliktasis skyrius 


UZBAIGIĄS PIRMĄJĄ KNYGĄ IR PATEIKIĄS 
NEDĖKINGUMO PAVYZDĮ, KURIS, TIKIMES, 
ATRODYS ESĄS NENATURALUS 


š to, kas pasakyta, skaitytojas gali nujausti, kad susitaikymas (jeigu 

L. viso jį taip galima pavadinti) buvo tik paprastas formalumas, 
todėl jį praleisime ir pereisime prie neabejotinai esmingesnių dalykų. 

Daktaras papasakojo broliui visa, kas buvo kalbėta su ponu Olver- 
čiu, ir šypsodamasis pridūrė: 

— Na, žinai, tavęs nepagailėjau! Aš užsispyręs tikinau gerąjį džentel- 
meną tau neatleisti, nes, kai jis apie tave atsiliepė palankiai, buvo galima 
be jokio pavojaus taip elgtis su tokio būdo žmogumi kaip jis; be to, no- 
rėjau ir tavo, ir savo labui pašalinti bet kokią įtarimo galimybę. 

Kapitonas Blaifilas tarytum neatkreipė dėmesio į šiuos žodžius, bet 
vėliau jais gana gerai pasinaudojo. 

Vienas iš priesakų, kurį velnias, paskutinį kartą lankydamasis žemėje, 
paliko savo mokytiniams, yra toks: jeigu jau pakilai į viršų, tai išspirk ir 
kėdę iš po kojų. Paprastais žodžiais tariant, jeigu jau kartą, draugo pade- 
damas, iškilai, tai pašalink jį kuo greičiau. 

Ar kapitonas vadovavosi šiuo priesaku, nesiimu spręsti, tačiau drąsiai 
galima pasakyti, kad jo veiksmai puikiai derinosi su šiuo velnišku princi- 
pu, ir labai sunku būtų buvę juos paaiškinti kuriais nors kitais motyvais; 
nes, vos tik laimėjęs panelę Bridžet ir susitaikinęs su Olverčiu, jis ėmė 
šaltai elgtis su broliu, ir tas šaltumas kasdien didėjo, kol pagaliau virto 
visiems akivaizdžiai matomu šiurkštumu. 

Daktaras kartą esant jiems dviese ėmė prikaišioti tokį jo elgesį, bet 
išgirdo tik šį nedviprasmišką atsakymą: 

— Jeigu jums, sere, kas nors nepatinka mano svainio namuose, tai 
niekas nedraudžia juos palikti. 

Šis keistas, žiaurus ir beveik nesuprantamas kapitono nedėkingumas vi- 
siškai sugniuždė daktarą; nes niekada nedėkingumas taip nesužeidžia žmo- 

gui širdies, kaip tuomet, kai jis kyla iš tų asmenų, dėl kurių esame padarę 
prasižengimą. Minus apie kilnius ir gerus darbus, kad ir kaip į juos žiūrėtų ir 
kaip už juos atsilygintų tie, dėl kurių jie buvo atlikti, visuomet teikia mums 
tam tikrą paguodą; bet kur rasime nusiraminimą, ištikus tokiam smūgiui 
kaip draugo nedėkingumas, jeigu mūsų sužeista sąžinė stačiai bado akis ir 
prikaišioja, kam susiteršėme, padėdami tokiam niekingam žmogui! 

Pats ponas Olvertis mėgino užstoti daktarą prieš kapitoną ir norė- 
jo sužinoti, kuo šis nusikaltęs. Užkietėjęs niekšas buvo toks įžūlus, jog 
pareiškė niekad neatleisiąs broliui, kad šis norėjęs pakenkti jam pono 
Olverčio akyse; jis sakėsi ištraukęs tai iš paties daktaro ir laikąs tai tokiu 
beširdiškumu, kokio negalima atleisti. 

Olvertis labai griežtai išbarė kapitoną ir pavadino jo poelgį netinka- 
mu žmogui. Jis kalbėjo su tokiu nepasitenkinimu apie neatlaidžius žmo- 
nes, kad kapitonas pagaliau apsimetė esąs įtikintas jo įrodymų ir neva 
susitaikė su broliu. 

Tuo tarpu jaunamartė dabar gyveno medaus mėnesį ir taip karštai 
mylėjo savo naująjį vyrą, kad įsivaizdavo jį esant neklystantį, ir jeigu 
jau jis ko nors neapkentė, tai ir ji manė turinti pagrindą neapkęsti to 
paties žmogaus. 

Kapitonas, kaip jau sakėme, pono Olverčio pageidavimu išoriškai su- 
sitaikė su broliu, tačiau jo širdyje pasiliko ta pati pagieža; jis taip dažnai pa- 
sinaudodavo galimybe esant dviese tai jam parodyti, kad pagaliau daktarui 
buvo nebeįmanoma tat ilgiau kęsti ir jis geriau pasirinko patirti visokiausius 
nepatogumus besibastydamas po pasaulį, negu ilgiau tverti žiaurius ir nedė- 
kingus savo brolio, kuriam jis tiek daug buvo padaręs, užgauliojimus. 

Kartą jis norėjo viską papasakoti ponui Olverčiui, bet nedrįso pri- 
sipažinti, nes didelė kaltės dalis būtų tekusi jam pačiam. Be to, juo blo- 
gesnį jis pavaizduos savo brolį, juo sunkesnis ponui Olverčiui pasirodys 
jo paties nusižengimas ir juo didesnis, kaip galima manyti, bus jo nepa- 
sitenkinimas. 

Todėl jis sugalvojo turįs kažkokiu reikalu išvykti, prižadėjo greit su- 
grįžti, ir abu broliai atsisveikino su tokiu dirbtiniu nuoširdumu, jog po- 
nas Olvertis liko patenkintas, įsitikinęs, kad jiedu susitaikė. 

Daktaras nuvyko tiesiai į Londoną, kur netrukus mirė iš susikrimti- 
mo, — tai liga, kuri daug daugiau žmonių nuvaro į kapus, negu manoma, 
ir kuri gautų garbingesnę vietą mirtingumo lentelėje, jeigu nesiskirtų 
nuo kitų ligų tuo, kad joks gydytojas negali jos išgydyti. Nuodugniai su- 
sipažinęs su ankstesniuoju abiejų brolių gyvenimu, nustačiau, kad kapi- 
tonas ne tik dėl minėtojo prakeikto velniškos politikos principo, bet dar 
ir kitais sumetimais taip elgėsi. Be to, kas jau apie jį pasakyta, kapitonas 
buvo nepaprastai išdidus ir žiaurus žmogus ir į savo brolį, kuris buvo 
iš aukšto. Tuo tarpu daktaras buvo kur kas labiau išsilavinęs ir, daugelio 
manymu, protingesnis už savo brolį. O kapitonas tai žinojo ir negalė- 
jo to pakęsti; nes, nors pavydas ir šiaip jau labai piktas jausmas, tačiau 
prie jo dar prisidėjus paniekai pasidaro daug bjauresnis; O jeigu prie šių 
jausmų dar prisideda pareigos pajautimas, tai iš visų trijų kyla ne dėkin- 
gumas, O apmaudas. 


1 


ANTROJI KNYGA 


kurioje abrašomos vedybinės laimės scenos įvairiais gyventyzo 
laikotarpiais, taib bal tr kiti birmųjų dvejų povestuvimų kapitono 
Blazfilo ir banelės Bridžet Olverti gyvenimo metų įvykiai 


Pirmasis skyrius 


KURIAME PARODOMA, KOKIO POBŪDŽIO YRA ŠI 
ISTORIJA, Į KĄ JI PANAŠI IR Į KĄ NEPANAŠI 


ors gana vykusiai pavadinome šį savo veikalą istorija, 0 ne gy- 
NL aprašymu arba kieno nors gyvenimo apologija, kaip 
dabar labai priimta, tačiau ketiname sekti veikiau tų rašytojų metodu, 
kurie vaizduoja revoliucinius perversmus, o ne tų darbščių ir daugiato- 
mių istorikų, kurie, norėdami reguliariai išleisti savo veikalus, mano esant 
būtina išeikvoti tiek pat popieriaus smulkmeniškai aprašant mėnesius ir 
metus, kuriais nieko svarbaus neatsitiko, kiek skiriama tiems pažymėti- 
niems laikotarpiams, kai pasaulio scenoje vyko didžiausios dramos. 
Tokios istorijos, tiesą sakant, labai primena laikraštį, kuriame — ar yra 
naujienų, ar ne — visuomet esti lygiai tiek pat žodžių. Jas taip pat galima 
palyginti su pašto karieta, kuri ir pilna, ir tuščia nuolatos važiuoja vis 
tuo pačiu keliu. Jų autorius mano esąs priverstas neatsilikti nuo laiko ir 
užrašinėti visa, ką jis diktuoja; kaip ir jo šeimininkas — laikas, jis su tokiu 

pat vienuolišku vangumu lėtai keliauja per šimtmečius, kai pasaulis būna 
tarsi užmigęs, kaip ir per tuos šviesius ir veiklius amžius, kuriuos taip 
didingai atvaizdavo puikusis lotynų poetas: 


Ad confhgendun vententibus undigue Poenis, 
Ozznia cum belki trebido concussa tunultu 
Horrzda contregauere sub altis aetheris oris, 

In dubiogue fuere utrorum ad regna cadendur 


Opznibus bumanis esset terrague marigue.! 
Išvertus būtų: 


Iš visur susibūrus bunams į karą su Roma, 

Tais laikais, kai pasaulis, mūšių griausmu suaidėjęs, 

Sukrėstas visas, drebėjo lig bat aukštosios badangės, 

Ir dar buvo neaišku, kurioji šalis turės kristi, 

Kam viešbatauti teks sausumai, jūrai, kam žmones valdyti. 

O mes šiuose puslapiuose ketiname laikytis visiškai kitokio metodo. 
Jeigu tik pasitaikys koks ypatingas įvykis (ir tai, reikia tikėtis, bus gana 
dažnai), nepagailėsime nei triūso, nei popieriaus plačiai jį atskleisti skaity- 
tojui; bet jeigu praslinks ištisi metai be jokių reikšmingesnių atsitikimų, 
nepabijosime šį tą praleisti mūsų istorijoje ir skubėsime prie svarbesnių 
dalykų, palikdami šiuos gyvenimo laikotarpius visiškai nuošaly. 

Juos reikia laikyti tarsi tuščiais didžiosios laiko loterijos bilietais. To- 
dėl, būdami šios loterijos registruotojais, elgsimės kaip tie gudrūs ponai, 
kurie dirba Gild Hole“ rengiamose loterijose ir niekada nevargina pub- 
likos, paskelbdami daugybę ištrauktų tuščių bilietų; bet jeigu tik pasitaiko 
ištraukti didelę sumą, tučtuojau ši žinia pasirodo laikraščiuose, ir visas 


„pasaulis sužino, kieno kontoroje tas bilietas buvo pirktas; tiesą sakant, 


! Ad vonfligendum... - Lukrecijus „Apie daiktų prigimtį“ (III, 833-837). 
* Gild Holas - Londono rotušė. 

net kokios dvi ar trys kontoros pretenduoja jį pardavusios, matyt, tuo 
norėdamos įtikinti laimės ieškotojus, kad kai kuriems makleriams žino- 
mos visos Fortūnos paslaptys ir jie yra jos artimiausieji patarėjai. 

Todėl tenenustemba skaitytojas, jeigu šiame veikale jis ras ir labai 
trumpų, ir gana ilgų skyrių, tokių, kurie apima tik vienui vieną dieną, 
taip pat ir tokių, kurie trunka kelerius metus, — žodžiu, jeigu mano isto- 
rija kartais tarsi sustos, o kartais tiesiog lėkte lėks. Dėl viso to nematau 
reikalo teisintis prieš bet kokį kritikos teismą, nes aš, iš tikrųjų būdamas 
naujos literatūros srities pradininkas, turiu teisę kurti kokius noriu dės- 
nius. Šitais dėsniais mano skaitytojai, kuriuos laikau savo pavaldiniais, 
turi tikėti ir jiems paklusti; o kad jie noriai ir džiugiai su jais sutiktų, 
užtikrinu juos, kad visais atvejais svarbiausia Žiūrėsiu jų patogumo ir 
naudos, nes nelaikau jų kaip koks jure divimo' tironas savo vergais arba 
savo nuosavybe. Aš esu paskirtas viršininku tik jų pačių labui ir sukurtas 
jiems, o ne jie man. Ir neabejoju, kad, vadovaudamasis jų interesais ra- 
šant šį veikalą, sulauksiu visuotinio pritarimo ir paramos, taip pat tokios 
pagarbos, kokios nusipelniau ar trokštu. 


' Pagal dieviškąją teisę (/7.). 

RELIGINIAI PERSERGĖJIMAI PRIEŠ 
PER DAUG DIDELĮ PALANKUMĄ 
PAMESTINUKAMS IR DIDYSIS PONIOS DEBOROS 
VILKINS ATRADIMAS 


raslinkus aštuoniems mėnesiems po kapitono Blaifilo ir panelės 

Bridžet Olverti — gražios, turtingos ir nusipelniusios ledi — ves- 
tuvių apeigų, ponia Bridžet išgąsčio ištikta pagimdė gražų berniuką. Kū- 
dikis tikrai buvo visais atžvilgiais puikus, tik pribuvėja nustatė, kad jis 
gimė mėnesiu anksčiau, negu jam išpuolė gimti. 

Nors mylimos seselės įpėdinio gimimas suteikė daug džiaugsmo po- 
nui Olverčiui, tačiau jis nė kiek nesumažino jo meilės mažajam pamesti- 
nukui, kurio krikštatėviu jis buvo, kuriam suteikė savo paties vardą To- 
mas ir kurio beveik niekada nepraleisdavo neaplankęs vaikų kambaryje 
bent vieną kartą per dieną. 

Jis pasiūlė seseriai, kad naujagimis būtų auginamas kartu su mažuoju 
Tomu, ir šioji, nors šiek tiek ir nenoromis, sutiko; iš tikrųjų ji didžiai 
stengėsi įtikti broliui ir todėl elgdavosi su pamestinuku daug meiliau, 
negu paprastai elgiasi griežtos dorovės moterys su tokiais vaikais, kurie, 
nors būdami ir visiškai nekalti, vis dėlto gali būti pavadinti gyvais nesu- 
sivaldymo paminklais. 

Bet kapitonui ne taip lengva buvo pakęsti tai, ką jis smerkė kaip 
pono Olverčio klaidą. Jis dažnai šiam primindavo, kad įsūnyti nuodė- 
mės vaisius — reiškia jai pritarti. Jis cituodavo įvairius tekstus (nes buvo 
gerai prisiskaitęs Šventąjį Raštą), kaip, pavyzdžiui: „Vaikams krinta tėvų 
nuodėmės“, arba: „Tėvai valgė rūgščias vynuoges, 0 vaikų dantys buvo alšibę“, 11 
t. t. Taip jis įrodinėjo, jog teisinga bausti neteisėtus vaikus už tėvų nu- 
sikaltimą. Jis sakydavo, nors įstatymas tiesiogiai ir neleidžiąs naikinti 
tokių nelemtų vaikų, tačiau laikąs juos niekieno vaikais; Bažnyčia taip 
pat juos laikanti niekieno vaikais; ir geriausiu atveju juos reikia auklėti 
žemiausioms ir niekingiausioms pareigoms visuomenėje. 

Ponas Olvertis į šį ir į visus kitus kapitono teiginius šiuo klausimu 
atsakydavo, kad, nors tėvai būtų ir labai nusižengę, vaikai tikrai yra ne- 
kalti; o dėl cituotųjų tekstų, tai pirmasis buvęs ypatingas grūmojimas 
žydams, kurie nusikaltę stabmeldyste, atsitolinę ir neapkentę savo dan- 
giškojo karaliaus, antrasis — pasakytas perkeltine prasme ir reiškąs ne 
tiek nuodėmės pasmerkimą, kiek tam tikrus ir būtinus jo padarinius. 
Bet įsivaizduoti, kad Visagalis keršija nekaltiesiems už nusikaltėlių nuo- 
dėmes, yra neleistina ir tiesiog šventvagiška, nes tai reikštų, kad jis eina 
prieš tikro teisingumo principus ir prieš įgimtą gėrio ir blogio supratimą, 
kurį pats mums įdiegė; juo vadovaudamiesi mes turime spręsti ne tik 
apie tuos dalykus, kurie nebuvo mums apreikšti, bet ir apie paties apreiš- 
kimo tiesas. Jis sakė pažįstąs daug tokių, kurie šiuo klausimu yra tų pačių 
pažiūrų kaip ir kapitonas, bet jis pats yra griežtai priešingos nuomonės 
ir rūpinsis vargšu kūdikiu lygiai taip, kaip teisėtu vaiku, kuris būtų buvęs 
rastas toje pat vietoje. 

Tuo tarpu, kai kapitonas kiekviena proga stengėsi teigti šitokius ir 
panašius įrodinėjimus, norėdamas prašalinti mažąjį pamestinuką nuo 
pono Olverčio, nes labai pradėjo pavyduliauti, kam šis taip jį pamilęs, 
ponia Debora atskleidė paslaptį, kuri grėsė daug lemtingesniais padari- 
niais vargšui mažajam Tomui negu visi kapitono samprotavimai. 

Ar ši geroji moterėlė tat padarė skatinama savo nepasotinamo smal- 
sumo, ar norėdama dar labiau įsiteikti poniai Blaifil, kuri nors išoriškai ir 
rūpinosi pamestinuku, bet slapta dažnai keikė ir jį, ir savo brolį, kad per 
daug prie jo prisirišęs, — nesiimu spręsti, bet ponia Debora buvo visai 
tikra, kad jai pavyko susekti pamestinuko tėvą. 

Kadangi tat didelės svarbos atradimas, tai, be abejo, reikia pasekti jį 
nuo pat pradžios. Todėl kuo smulkiausiai išdėstysime visas jį parengu- 
sias aplinkybes ir tuo tikslu turėsime atskleisti paslaptis vienos nedidelės 
šeimos, kuri šiuo metu skaitytojui dar visiškai nepažįstama ir kurioje vy- 
ravo tokia reta ir neįprasta tvarka, kad, bijau, ji gali atrodyti neįtikinama 
daugeliui vedusių žmonių. 

KURIAME APRAŠOMA NAMŲ SANTVARKA, 
PAGRĮSTA VISIŠKAI PRIEŠINGAIS PRINCIPAIS 
NEGU ARISTOTELIO 


(5“ skaitytojas malonės prisiminti, kad Dženi Džons, kaip buvo 
sakyta, keletą metų gyveno pas vieną mokytoją, kuris jos karš- 
tu pageidavimu išmokė ją lotynų kalbos, ir ji, būsim teisūs jos gabu- 
mams, taip gerai ją išmoko, jog pralenkė net savo mokytoją. 

Iš tikrųjų, nors šis vargšelis pasirinko tokią profesiją, kur būtinai rei- 
kalingas mokslas, bet jis kuo mažiausiai galėjo juo pasigirti. Tai buvo 
nuoširdžiausias žmogus pasaulyje, taip pat toks pokštininkas ir humoris- 
tas, kad buvo laikomas bukliausiu aštrialiežuviu apylinkėje. Visi kaimy- 
niniai dvarininkai tiesiog varžėsi dėl jo, ir, nesugebėdamas atsisakyti, jis 
praleisdavo pas juos daugybę laiko, kurį kur kas naudingiau būtų galėjęs 
praleisti savo mokykloje. 

Suprantama, kad tokio išsilavinimo 1r tokių polinkių džentelmenas 
negalėjo būti pavojingas Itono ir Vestminsterio' mokslo įstaigoms. Atvi- 
rai sakant, jo mokiniai buvo suskirstyti į dvi klases: aukštesniojoje sėdėjo 
kaimyninio skvairo sūnus, kuris, būdamas septyniolikos metų, vos te- 
pradėjo mokytis sintaksę, o žemesniojoje buvo antrasis to paties džen- 
telmeno sūnus, kuris kartu su kitais septyniais tos parapijos berniukais 
mokėsi skaityti ir rašyti. 

Už tai gaunamas atlyginimas vargu ar būtų leidęs mokytojui pasile- 
pinti, jeigu, būdamas pedagogu, jis nebūtų buvęs dar ir raštininku bei 
kirpėju ir jeigu ponas Olvertis kasmet nebūtų primetęs jam po dešimt 
svarų, kuriuos vargšelis gaudavo per Kalėdas ir už kuriuos galėdavo at- 


gaivinti širdį per visas šventes. 


| Itono ir Vestminsterio mokslo įstaigos - atistokratinės anglų mokyklos, įsteigtos XV ir XVI a. 


Pirmojoje iš jų mokėsi Fildingas. 

Be kitų lobių, pedagogas turėjo žmoną, kurią vedė iš pono Olverčio 
virtuvės dėl kraičio, atseit dėl dvidešimt svarų — tuos ji susikrovė, betar- 
naudama ponams. 

Ši moteris nebuvo labai malonios išvaizdos. Nesiimu spręsti, ar ji 
pozavo mano draugui Hogartui, ar ne, bet ji labai panėšėjo į jauną mote- 
riškę, pilančią savo poniai arbatą trečiajame „Paleistuvės kelio“ paveiks- 
le. Be to, ji buvo atkakli senovės laikais Ksantipės įkurtos kilniosios sek- 
tos šalininkė ir dėl to pasidarė didesnė pabaisa mokykloje negu jos vyras; 
tiesą sakant, prie jos jis niekada nesijautė šeimininku nei mokykloje, nei 
kur nors kitur. 

Nors jos išvaizda ir nedaug tekalbėjo apie įgimtą charakterio švelnu- 
mą, tačiau ji galbūt pasidarė dar šiurkštesnė dėl vienos aplinkybės, kuri 
paprastai užnuodija šeimos laimę. Vaikai ne veltui yra vadinami meilės 
užstatu, O jos vyras, nors jie buvo vedę jau dešimt metų, nepadovanojo 
jai tokio užstato, — nei amžiumi, nei sveikata nepateisinamas apsileidi- 
mas, nes jis dar neturėjo trisdešimt metų ir buvo, kaip sakoma, smagus, 
guvus vyrukas. 

Iš čia kilo dar viena blogybė, kuri teikė nemaža rūpesčio vargšui 
pedagogui; ji taip nepaliaujamai pavyduliavo savo vyrui, kad jis beveik 
neišdrįsdavo pratarti žodžio nė vienai tos parapijos moteriškei, nes ir 
menkiausias mandagumas arba net paprasčiausias pasikalbėjimas su bet 
kokia moterimi galėjo įsiundyti žmoną prieš jį ir prieš varžovę. 

Norėdama apsisaugoti nuo vyro neištikimybės savo pačios namuo- 
se, samdydama tarnaitę, ji visuomet pasistengdavo išsirinkti iš tų mote- 
rų, kurių veidai tarsi laiduoja jų dorumą; prie šių moterų, kaip skaitytojas 
jau žino, priklausė ir Dženi Džons. 

Kadangi šios merginos veidas, galima sakyti, buvo tikras anksčiau 
minėtųjų savybių laidas ir kadangi jos elgesys buvo visuomet be galo 
kuklus, — tikras moters proto rezultatas, — tai ji praleido daugiau kaip 
ketverius metus pono Partridžo (taip vadinosi mokytojas) namuose, ne- 
sukeldama nė mažiausio savo šeimininkės įtarimo. Maža to: su ja buvo 
elgiamasi nepaprastai maloniai, ir ponia Partridž leido savo vyrui duoti 
jai anksčiau minėtąsias pamokas. 

Bet pavydas yra lygiai tas pat, kas podagra: tokiems negalavimams 
įsimetus į kraują, niekad negalima garantuoti, kad jie staiga neišsiverš, ir 
tat būna dažniausiai dėl menkiausios priežasties ir visai netikėtai. 

Taip atsitiko ir pono Partridžo žmonai, kuri ketverius metus leido savo 
vyrui mokyti jaunąją merginą ir dažnai dovanodavo jai apsileidimą darbe, 
jei tik ji stropiai mokėsi. Vieną dieną, įėjusi į klasę, ji rado merginą beskai- 
tančią, o mokytoją pasilenkus; prie jos; nežinia kodėl, Dženi staiga pašoko 
nuo kėdės, ir nuo šiol įtarimas pirmąkart šovė į galvą šeimininkei. 

Tačiau šį kartą jis viešai nepasireiškė, o glūdėjo širdyje kaip pasislė- 
pęs priešas, laukdamas sustiprinimo, kad galėtų pasirodyti mūšio lauke 
ir pradėti puolimą. Tas sustiprinimas netrukus atvyko ir stojo į pagal- 
bą jos įtarimui. Po kiek laiko, vyrui ir žmonai bepietaujant, šeimininkas 
pasakė tarnaitei: „Da mibi aliguid botum“. Vargšė mergaitė nusišypsojo, 
galbūt iš blogos lotynų kalbos, o šeimininkei žvilgtelėjus į ją paraudo, 
tikriausiai suglumusi, kad pasijuokė iš savo pono. Pamačiusi tai, ponia 
Partridž staiga taip įsiuto, kad sviedė savo lėkštę tiesiai vargšei Dženi į 
galvą šaukdama: 

— Tu begėde! Išdarinėsi čia visokius pokštus su mano vyru prie manęs? 

Sulig šiais žodžiais ji pašoko nuo kėdės su peiliu rankoje ir, ko gera, 
būtų įvykdžiusi savo tragiškąjį kerštą, jeigu mergaitė, laimei, nebūtų bu- 
vusi arčiau durų negu jos šeimininkė ir pabėgdama nebūtų išvengusi jos 
pykčio. Tuo tarpu vargšas vyras, ar iš nuostabos netekęs žado, ar iš baimės 
(o tat labai galima) nedrįsdamas priešintis, išpūtęs akis sėdėjo drebėda- 
mas savo kėdėje. Taip jis nekrustelėjo ir nepratarė nė žodžio, kol sugrįžo 
jo žmona, išbėgusi paskui Dženi, ir privertė jį imtis tam tikrų apsaugos 
priemonių; jis taip pat buvo priverstas, tarnaitės pavyzdžiu, pasišalinti. 

Geroji moterėlė, panašiai kaip ir Otelas, nebuvo linkusi 


i. NUOTNITI Į pavydą, 
Kad su kiekviena atmaina p2ėnulio 


Jar: įtarimai giratų Vis nauji... 


'" Duok man ko nors atsigerti (/0/.). 

Jai kaip ir maurui, — 


suabejoti — reiškė tuoj 
Surasti tiesą... 


ir todėl ji įsakė Dženi nedelsiant susikrauti visą mantą ir išsinešdinti, 
nes negalėjo nė pagalvot, kad mergaitė nors vieną naktį pernakvotų jos 
namuose. 

Ponas Partridžas per daug gerai patyrimo buvo pamokytas nesikišti 
į tokio pobūdžio reikalus. Todėl jis pasinaudojo savo nuolatiniu kantry- 
bės receptu, nes, ir nebūdamas geras lotynų kalbos žinovas, prisiminė ir 
labai gerai suprato šiuose žodžiuose slypintį patarimą: 


J. deve ft, guod bene fertur onus..“ 


Išvertus: „„Našta pasidaro lengvesnė, jei moki ją nešti.“ Ši taisyklė 
visuomet buvo jam ant liežuvio galo, ir, tiesą sakant, jis dažnai turėdavo 
progos įsitikinti jos teisingumu. 

Dženi bandė iškilmingai prisiekti esanti nekalta, bet audra buvo per 
stipri, ir niekas jos nesiklausė. Tada ji ėmė dėlioti savo daiktus, tie sutilpo 
į keletą lakštų vyniojamojo popieriaus, ir, gavusi savo menką užmokestį, 
sugrįžo namo. 

Mokytojas ir jo pati tą vakarą gana nemaloniai praleido, bet naktį 
kažkas atsitiko, ir ponios Partridž pyktis į rytą truputį atslūgo; paga- 
liau ji sutiko išklausyti vyro pasiteisinimų ir patikėjo jais juo greičiau, 
kad šis, užuot prašęs sugrąžinti Dženi, pareiškė esąs patenkintas, jog 
ji atleista, nes, girdi, iš jos menka tarnaitė: kadangi ji visą laiką pralei- 
džianti beskaitydama, be to, pasidariusi labai drąsi ir užsispyrusi. Tiesą 
sakant, pastaruoju laiku ji gana dažnai pasiginčydavo su savo mokytoju 


| ngrimzti į pavydą... — citata iš Šekspyro „Otelo“ (III veiksmas, 3 scena). Versta 


A. Churgino. 
2 .kere fil... — Ovidijus „Meilės elegijos“ (I, 2, 10). 

literatūros klausimais, nes, kaip jau buvo sakyta, šioje srityje gerokai 
pralenkė mokytoją. Tačiau jis jokiu būdu to nenorėjo pripažinti ir, pa- 
vadinęs jos nusistatymą ginti tiesą užsispyrimu, ėmė jos neapkęsti su 


nemažu įniršiu. 


Ketvirtasis skyrius 


KURIAME PASAKOJAMA APIE PATĮ KRUVINIAUSIĄ 
MŪŠĮ, ARBA, GERIAU PASAKIUS, DVIKOVĄ, 
UŽRAŠYTĄ ŠEIMYNINĖSE KRONIKOSE 


1) ankstesniajame skyriuje nurodytųjų priežasčių ir dėl kitų 
vedybinio gyvenimo nuolaidų, labai gerai žinomų daugeliui 
vedusių vyrų, tačiau panašiai kaip masonų paslaptys neatskleidžiamų nė 
vienam ne šios garbingos brolijos nariui, ponia Partridž įsitikino apkalti- 
nusi savo vyrą be jokios priežasties ir meilumu pasistengė atsilyginti jam 
už neteisingą įtarimą. Jos jausmai būdavo lygiai taip pat smarkūs, kur tik 
jie nukrypdavo: ji galėdavo būti ir nežmoniškai pikta, ir be galo švelni. 

Nors šie jausmai paprastai pliūptelėdavo pakaitomis ir retai kada 
praeidavo para, kad pedagogui nebūtų tekę tapti tam tikru atžvilgiu jų 
abiejų auka, vis dėlto ypatingais atvejais, kai pyktis nepaprastai įsisiaus- 
davo, atlaidumas trukdavo ilgiau. Taip buvo ir šį kartą, nes, pasibaigus 
pavydo priepuoliui, ponios Partridž lipšnumas tęsėsi kur kas ilgesnį lai- 
ką negu kada nors anksčiau, ir jeigu ne kai kurie pratimėliai, kuriuos 
Ksantipės sekėjos turi kasdien atlikti, ponas Partridžas būtų net keletą 
mėnesių džiaugęsis visiška ramybe. 

Prityrę jūrininkai žino, kad visiška tyla jūroje pranašauja audrą, o 
aš pažįstu žmonių, kurie, apskritai būdami neprietaringi, linkę manyti, 
kad ilga ir neįprasta taika ir ramybė turi pavirsti vaidais. Dėl to senovės 
žmonės tokiais atvejais aukodavo aukas deivei Nemezidei, nes manyta, 
kad ši dievybė negali pakęsti žmonių laimės ir ypač džiaugiasi, galėdama 
ją sugriauti. 

Toli gražu netikėdami jokiomis pagonių deivėmis ir nenorėdami 
skatinti prietarų, linkime ponui Džonui Fr...' ir kitiems panašiems filo- 
sofams bent kiek sukrusti ir nustatyti tikrą tokio staigaus gera į bloga pa- 


' Džonas V... — Džonas Frikas (1688-1756), įžymus Londono chirurgas, domėjęsis psi- 
chologija ir fizika. 


66 


+ HENRY FIELDING 


sikeitimo priežastį, nes pastebėta, kad tai labai dažnai atsitinka. Mes taip 
pat pateiksime panašų pavyzdį, nes mūsų uždavinys atpasakoti faktus, o 
jų priežastis tegul paaiškina aukštesni protai. 

Žmonės visuomet su didžiausiu pasigėrėjimu klausosi ir kalbasi apie 
kitų reikalus. Dėl to visais laikais ir visose tautose būdavo išskirtos tam 
tikros vietos viešiems pasimatymams, kur smalsuoliai galėtų susirinkti 
ir patenkinti vienas kito smalsumą. Tarp jų visai teisėtai pirmaujančią 
vietą užimdavo kirpyklos. Graikuose „Kirpėjų naujienos“ pasidarė prie- 
žodžiu, o Horacijus savo viename pasveikinime šiuo požiūriu ir apie 
Romos kirpėjus pagarbiai užsimena. 

Anglijos kirpėjai nė kiek nenusileidžia savo pirmtakams 1š graikų ir 
romėnų. Užsienio reikalai čia svarstomi nedaug ką prasčiau negu kavi- 
nėse, o savo krašto įvykiai net kur kas išsamiau ir laisviau. Bet šios įstai- 
gos tarnauja tik vyrams. O kadangi šio krašto moterys, ypač žemesniųjų 
klasių, mėgsta kur kas daugiau pabendrauti negu kitų kraštų atstovės, tai 
mūsų santvarka daug ko nustotų, jeigu ir jos neturėtų tam tikros vietos, 
kur galėtų patenkinti savo smalsumą ir pamatyti esančios nė kiek ne 
blogesnės už antrąją žmonijos pusę. 

Todėl, turėdamos tokią pasimatymų vietą, Britanijos gražiosios ly- 
ties atstovės turėtų jaustis kur kas laimingesnės negu jų svetimtautės 
seserys, nes neprisimenu ką nors panašaus skaitęs istorijoje ar matęs 
bekeliaudamas. 

Toji vieta yra ne kas kita kaip kolonijinių prekių krautuvė, visų 
naujienų, arba, tiesiai kalbant, paskalų buveinė kiekvienoje Anglijos 
parapijoje. 

Kartą ponia Partridž tokiame moterų susirinkime buvo paklausta 
vienos kaimynės, ar ji negirdėjusi ko nors naujo apie Dženi Džons. Ji 
atsakė negirdėjusi. Tuomet anoji šypsodamasi prasitarė, jog visa parapija 
esanti jai labai dėkinga, kad ji išgujusi Dženi. 

Ponios Partridž pavyduliavimas, kaip skaitytojui gerai žinoma, jau 
seniai buvo išgydytas, ir, neturėdama jokių kitų priežasčių pykti ant tar- 
naitės, ji drąsiai atšovė nežinanti, už ką parapija turinti būti jai dėkinga, 
nes vargu ar kuri nors kita mergina galinti prilygti Dženi. 

— Žinoma, — pasakė liežuvininkė, — reikia manyti, kad ne, nors pa- 
leistuvių pas mus užtenka. Matyt, tamstelė negirdėjote, kad ji pagimdė 
dvynius! Beje, kadangi jie gimė ne čia, tai mano vyras ir kitas prižiūrė- 
tojas sako, jog mums nereikėsią jų išlaikyti. 

— Dvynius! — karštai sušuko ponia Partridž. — Tai naujiena! Nežinau, 
ar mes turėsime juos išlaikyti, bet esu tikra, kad jie čionykščiai, nes nėra 
dar nė devynių mėnesių, kai toji mergšė iš čia išsidangino. 

Niekas negali veikti taip greitai ir taip staigiai, kaip mintis, ypač jeigu 
ją paakstina pavydas ir jo dvi palydovės — baimė ir viltis. Staiga jai top- 
telėjo, kad Dženi, gyvendama pas ją, beveik niekada niekur neišeidavusi 
iš jos namų. Prie kėdės pasilenkęs jos vyras, staigus šoktelėjimas, lotynų 
kalba, šypsena ir daug kitų dalykų bežiūrint užplūdo jos galvą. Jos vyro 
pareikštas pasitenkinimas atleidus Dženi jai pasirodė esąs apsimestas ir 
tuo pat metu visiškai tikras, tačiau kyląs iš persisotinimo 1r daugybės kitų 
nedorų priežasčių, ir tat dar labiau sustiprino jos pavydą. Žodžiu, ji buvo 
įsitikinusi, kad jos vyras esąs kaltas, ir nepaprastai susirūpinusi tučtuojau 
paliko susirinkimą. 

Nors naminė katė yra pati jauniausia iš visos kačių giminės, tačiau 
savo žiaurumu ji nė kiek neatsilieka nuo senesniųjų savo šeimos šakų 
ir, budama ne tokia stipri, prilygsta kilniajam tigrui savo žvėriškumu. 
Kai maža pelytė, kurią ji ilgai savo malonumui kankina, nors akimirką 
išsprūsta iš jos nagų, ji pradeda irzti, murkti, urgzti ir širsti, o patraukus 
skrynią, už kurios pelytė buvo pasislėpus, kaip žaibas puola savo grobį ir 
su žvėrišku įnirtimu kandžioja, drasko, kramto ir plėšo vargšą gyvūnėlį. 

Ne mažiau įdūkusi ponia Partridž užpuolė vargšą pedagogą, paleisda- 
ma į darbą liežuvį, dantis ir rankas. Jo perukas bematant nulėkė nuo galvos, 
marškiniai nuo nugaros, o veidu pasipylė penkios kraujo srovės, pažymė- 
damos nagų skaičių, kuriais gamta, nelaimei, buvo apginklavusi priešę. 

Kurį laiką ponas Partridžas tiktai gynėsi, geriau sakant, bandė nors 
veidą prisidengti rankomis, bet matydamas, kad priešininkės įniršis nė 
kiek neatslūgsta, nusprendė, jog reikėtų pabandyti bent nuginkluoti ją, 
kitaip sakant, suimti jos rankas. Tačiau tuo metu jai nuo galvos nukrito 
kepuraitė, ir trumpi, nė pečių nesiekiantieji ponios Partridž plaukai at- 

sistojo piestu, o tik viena kilpa apačioje tesuvarstyta liemenė pertrūko, 
ir jos krūtys, daug kuplesnės negu plaukai, pakibo žemiau pusiaujo. Jos 
veidas buvo aptaškytas vyro krauju, dantys griežė iš pykčio, o iš akių 
tryško tokios kibirkštys kaip iš kalvio žaizdro. Ši karingoji amazonė būtų 
Įbauginusi net ir daug drąsesnį vyrą nekaip Partridžas. 

Pagaliau jam pasisekė nutverti ponios Partridž rankas, ir ji nebegalė- 
jo panaudoti savo pirštų galuose esančių ginklų. Vos tik pajutus tai, jos 
lyčiai būdingas švelnumas nugalėjo pyktį, ir tą pačią akimirką ji apsipylė 
ašaromis, Oo ašaros baigėsi priepuoliu. 

Maža kruopelė nuovokos, pono Partridžo išsaugotos per šią nuož- 
mią sceną, kurios priežasties jis kol kas nežinojo, dabar visiškai paliko 
ji. Bematant jis atsidūrė gatvėje klykdamas, kad jo žmona esanti mirties 
agonijoje, ir maldaudamas kaimynus kuo skubiausiai atbėgti į pagalbą. 
Keletas gerų moterėlių paklausė jo šūksnių, sugužėjo vidun ir, panau- 
dojusios tokiais atvejais reikalingas priemones, pagaliau, dideliam vyro 
džiaugsmui, atgaivino ponią Partridž. 

Vos tik šiek tiek atsigavusi ir išgėrusi raminamųjų vaistų, ji pradėjo 
pasakoti susirinkusiosioms apie nesuskaičiuojamus iš vyro patirtus įžei- 
dimus; jis ne tik išniekinęs jos vedybinį guolį, bet dargi pasielgęs su ja 
tiesiog nežmoniškai, nuplėšęs nuo galvos kepuraitę, nutraukęs liemenę 
ir, be to, taip sumušęs, kad smūgių žymes ji nusinešianti į kapą. 

Vargšas vyras, kurio veide daug ryškiau atsispindėjo žmonos pyktis, 
stovėjo be žado, pritrenktas apkaltinimo, kuris, kaip skaitytojas gali pa- 
liudyti, visiškai neatitiko tiesos, nes iš tikrųjų jis jai nė karto nesudavė. Jo 
tylėjimą visas teismas palaikė kaltės prisipažinimu, ir visos iškart ėmė x7a 
voce' barti ir plūsti jį, nuolat kartodamos, kad tik bailiai muša moteris. 

Visa tai ponas Partridžas kantriai pakėlė; bet kai jo žmona ant savo 
veido esančiu krauju norėjo įrodyti jo žvėriškumą, ponas Partridžas ne- 
ištvėrė nepasakydamas, kad tai esąs jo kraujas, o taip iš tikrųjų ir buvo; 
jo manymu, esą neteisinga jį panaudoti kerštaujant prieš jį, kaip nužudy- 
tojo kraujas kerštauja žudikui. 


' Vienu balsu (/94). 

Į tai moterys atsakė tik tiek, kad esą gaila, jog tai kraujas iš jo veido, 
o ne iš širdies, ir visos vienu balsu pareiškė išleisiančios visą kraują savo 
vyrams iš gyslų, jeigu tik jie pakels rankas prieš jas. 

Dar daug kartų aptarusios visa, kas įvyko, ir davusios aibę gerų pata- 
rimų ponui Partridžui, kaip elgtis ateityje, moterėlės pagaliau išsiskirstė, 
palikusios vyrą su žmona kalbėtis dviese, ir iš šio pokalbio ponas Part- 
ridžas sužinojo visų savo kančių priežastį. 

KURIAME SKAITYTOJUI BUS KĄ SPRĘSTI 
IR KĄ PASVARSTYTI 


Mr“ kad teisingai yra pastebėta, jog maža paslapčių telieka 
žinoma tik vienam asmeniui; bet būtų beveik stebuklas, jeigu 
šitokio pobūdžio įvykis, pagarsėjęs visoje parapijoje, nebūtų pasklidęs ir 
už jos ribų. 

Ir iš tikrųjų tepraėjo vos kelios dienos, o jau visoje apylinkėje, papras- 
tai kalbant, skambėjo, kad Litl Badingtono mokytojas žiauriausiai sumu- 
šęs savo žmoną. Kai kur buvo pasakojama, kad jis užmušęs ją, kitur — kad 
sulaužęs rankas, dar kitur - kojas. Žodžiu, pasak šių gandų, ponia Partridž 
buvo taip savo vyro sužalota, kaip tik žmogus gali būti sužalotas. 

Šio ginčo priežastis taip pat įvairiai buvo aiškinama: vieni pasakojo, 
esą ponia Partridž nutvėrusi savo vyrą begulintį su tarnaite, bet sklido ir 
įvairiausių kitokių gandų. Kai kurie net kaltę priskyrė žmonai, o pavy- 
duliavimą vyrui. 

Ponia Vilkins jau seniai buvo girdėjusi apie šį ginčą, bet kadangi jos 
ausį pasiekė gandas, labai tolimas tiesai, tai jinai manė esant geriausia nu- 
tylėti jį, - svarbiausia galbūt dėl to, kad visi kaltino poną Partridžą; oO štai 
jo žmona, dar betarnaudama pas poną Olvertų, kažkuo buvo nusikaltusi 
ne itin atlaidaus būdo poniai Vilkins. 

Bet ponia Vilkins, turėdama labai tolregiškas akis ir galėdama numa- 
tyti net keletą metų į priekį, jautė, kad, laikui bėgant, kapitonas Blaifilas 
galįs pasidaryti jos šeimininku. Be to, ji aiškiai matė, jog kapitonas ne- 
labai palankus mažajam pamestinukui, ir manė padarysianti jam malo- 
nią paslaugą, atskleisdama tokius dalykus, kurie galėtų sumažinti pono 
Olverčio meilę vaikui; toji meilė sukėlė tokį akivaizdų kapitono nepasi- 
tenkinimą, kad jis neįstengė jo paslėpti net prieš patį Olvertį, nors ponia 
Blaifil, viešai daug geriau atliekanti savo vaidmenį, dažnai siūlė pasekti 
jos pavyzdžiu ir pataikauti brolio silpnybei, kurią, pasak jos, ji labai gerai 
matanti ir smerkianti ne mažiau už kitus. 

Štai kodėl ponia Vilkins, atsitiktinai išgirdusi nors ir gerokai pavė- 
luotas žinias apie šį įvykį, pasistengė sužinoti visas jo smulkmenas ir 
pareiškė kapitonui suradusi tikrąjį pamestinuko tėvą ir apgailestaujanti 
matydama, kad jos šeimininkas, taip rūpindamasis vaiku, prarandąs apy- 
linkėje savo gerą vardą. 

Kapitonas išbarė ją už paskutinius žodžius sakydamas, kad jai netin- 
ka vertinti savo pono elgesio. Jeigu kapitono garbė ar jo protas ir būtų 
leidę jam eiti išvien su ponia Vilkins, tai jo išdidumas jokiu būdu su tuo 
nebūtų sutikęs. Ir, tiesą sakant, nėra nieko neatsargesnio, kaip susidėti 
su draugų tarnais einant prieš jų ponus, nes tokiu būdu tenka pasidaryti 
vergais tų pačių tarnų, kurie kiekvieną akimirką gali jus išduoti. Galbūt 
dėl šios priežasties kapitonas Blaifilas ir vengė būti atviras su ponia Vil- 
kins arba skatinti jos šmeižtus prieš poną Olvertį. 

Tačiau, neparodydamas poniai Vilkins savo pasitenkinimo, širdies 
gilumoje jis gerokai apsidžiaugė šiuo atradimu ir nusprendė kuo geriau 
juo pasinaudoti. 

Ilgą laiką jis slėpė šį dalyką vildamasis, kad ponas Olvertis sužinos 
ji iš ko nors kito, tačiau ponia Vilkins, ar įsižeidusi dėl tokio kapitono 
elgesio, ar nesupratusi jo taktikos ir baimindamasi, kad jos atradimas iš 
tikrųjų jam nepatikęs, daugiau nė žodžio apie jį neprasitarė. Pagalvojus 
atrodo keistoka, kodėl akmistrinė šios žinios nepapasakojo poniai Blaifil, 
nors moterys daug labiau linkusios pasisakyti naujienas viena kitai negu 
mums. Vienintelis dalykas, kaip man atrodo, kuris gali paaiškinti šį keb- 
lumą, tai atšalę santykiai tarp ponios ir akmistrinės. Galbūt ponia Blaifil 
pavyduliavo, kam Vilkins per daug dėmesio skiria pamestinukui, nes, be- 
sistengdama kūdikiui pakenkti, kad įsimeilintų kapitonui, ponia Debora 
tuo pat metu jį be perstojo girdavo Olverčiui, nes šis kasdien vis labiau 
kūdikį mylėjo. Ši aplinkybė, nors poniai Blaifil regint akmistrinė iš visų 
jėgų stengėsi parodyti priešingus jausmus, matyt, užgavo švelniąją ledi ir ji 
pradėjo tiesiog nekęsti ponios Vilkins; tiesa, ji neatleido ir negalėjo atleisti 
jos iš darbo, tačiau atrado priemonių sudrumsti jos gyvenimui. Pagaliau 
viskas poniai Vilkins taip įkyrėjo, kad ji, tyčiodamasi iš ponios Blaifil, ėmė 
atvirai rodyti visokeriopą pagarbą ir švelnumą mažajam Tomui. 

Kapitonas matydamas, kad tokiu būdu visa istorija gali pražūti, pa- 
galiau, pasitaikius progai, pats ją papasakojo. 

Vieną dieną juodu su ponu Olverčiu išsikalbėjo apie gailestingumą, 
ir kapitonas, kaip didžiai nusimanąs šiuo reikalu, įrodinėjo ponui Olver- 
čiui, kad Šventajame Rašte žodis „gailestingumas“ niekada nereiškiąs 
labdaringumo ar dosnumo. 

— Krikščionių religija, — kalbėjo jis, — buvo įkurta daug kilnesniais 
tikslais, o ne įgyvendinti toms tiesoms, kurių jau prieš daugelį metų 
mokė pagonių filosofai; tas tiesas gal ir galima pavadinti moralinėmis 
dorybėmis, bet jos dar labai tolimos didingam krikščioniškam nusista- 
tymui, lakiam minties polėkiui, savo skaistumu priartėjusiam prie ange- 
liškos tobulybės ir pasiekiamam, išreiškiamam bei pajuntamam tik ma- 
lonės dėka. Tie, - kalbėjo jis, — yra arčiau Šventojo Rašto prasmės, kurie 
gailestingumą supranta kaip sielos tyrumą, palankumą savo broliams ir 
kilniaširdiškumą vertinant jų veiksmus; tai daug prakilnesnė, daug pla- 
tesnė dorybė negu pasigailėtinas dalijimas išmaldos, kuri, nors mes ir 
nualintume bei nuskriaustume savo šeimas, nedaugeliui tepagelbsti, tuo 
tarpu tikrąja prasme gailestingumas gali apimti visą žmoniją. 

Atsižvelgiant į tai, — tęsė jis, — kas buvo apaštalai, absurdiška tikėti, 
kad jiems buvo skelbiamos dosnumo arba išmaldos davimo tiesos. O 
kadangi negalima įsivaizduoti, kad tai būtų skelbęs dieviškasis mokyto- 
jas žmonėms, negalintiems jo nurodymų įvykdyti, tai juo labiau nėra ko 
nė galvoti, kad tie, kurie gali vykdyti, o nevykdo, taip visa suprastų. 

Tačiau, — šnekėjo jis, — nors šitos geradarybės ir maža teturi nuopel- 
nų, vis dėlto, reikia pripažinti, jos teikia daug džiaugsmo geros širdies 
žmonėms, jeigu tik atsižvelgiama į vieną aplinkybę. Aš noriu pasakyti, 
kad mes esame labai lengvai apgaunami ir dažnai nukreipiame pačias ge- 
riausias savo malones nevertiems žmonėms, kaip, prisipažinkite, atsitiko 
ir jums, kai parodėt tokį dosnumą tam netikusiam žmogėnui Partridžui. 
Du trys tokie pavyzdžiai gerokai sumažina vidinį pasitenkinimą, kurį 
geros širdies žmogui kitu atveju suteiktų gailestingumas, ir net sukelia 
jam baimę, ar tik jis nenusikalto nuolaidžiaudamas ydai ir paskatinda- 
mas nedorėlius; tai labai baisus nusikaltimas, ir jo negalima jokiu būdu 

pateisinti, esą mes iš tikrųjų nenorėję to paskatinti — nebent nepaprastai 
atsargiai būtume pasirinkę savo geradarystės objektus. Neabejoju, kad 
ši aplinkybė gerokai sutramdo kai kurių nusipelniusių ir dievobaimingų 
žmonių dosnumą. 

Ponas Olvertis atsakė neįstengsiąs ginčytis su kapitonu dėl graikų 
kalbos ir todėl nieko negalįs pasakyti apie tikrąją žodžio, išversto „gai- 
lestingumas“, prasmę, bet jis visada manęs, kad jo esmė — darbai ir kad 
išmaldos davimas sudarąs bent vieną šios dorybės šaką. 

O dėl nuopelnų, tai jis visiškai sutinkąs su kapitonu, nes koks galįs 
būti nuopelnas, kai vien tik atliekama pareiga? O apie šią pareigą, kad 
ir kaip suprastume žodį „gailestingumas“, ganėtinai aiškiai byloja visas 
Naujojo Testamento turinys. Taigi ji esanti neatsiejamai susijusi ir su 
krikščionybės įstatymais, ir su pačios gamtos dėsniais, be to, ji savaime 
yra tokia maloni, kad jeigu jau kuri nors pareiga yra pati sau atpildas, tai 
tokia pareiga kaip tik yra gailestingumas. 

— Tiesą sakant, — kalbėjo jis, — yra tik viena dosnumo (sakyčiau, gai- 
lestingumo) rūšis, kuri lyg ir turi tam tikrų nuopelnų, būtent, tuomet, kai 
iš geros valios ir krikščioniškos meilės atiduodame artimui tai, ko mums 
patiems reikia, kai, norėdami sumažinti jo nelaimes, sutinkame tam tikrą 
jų dalį pasiimti sau ir atiduoti tai, kas ir mums patiems labai praverčia. 
Tai, mano manymu, yra nuopelnas; bet palengvinti artimui, atiduodant 
jam savo perteklių, būti gailestingam (esu priverstas pavartoti šį žodį) ne 
tiek savo pačių, kiek savo turto kaina, išgelbėti keletą šeimų iš skurdo, 
užuot pasikabinus retą paveikslą savo namuose ar patenkinus kokią kitą 
kvailą tuštybę, — vadinas, būti ne daugiau kaip žmogumi. Aš net drįsiu 
pasakyti, kad tai tam tikru atžvilgiu rodo epikūrizmą, nes ar epikūri- 
ninkas gali benorėti ko nors daugiau, kaip valgyti ne viena, o keliomis 
burnomis? Aš manau, kad taip galima tvirtinti apie kiekvieną, kuris žino, 
jog daugelis žmonių už savo duoną dėkingi jo dosnumui. 

O dėl baimės apipilti malonėmis tokį žmogų, kuris vėliau pasirodo 
esąs to nevertas, O tat gana neretai pasitaiko, tai, žinoma, ji neturėtų su- 
laikyti geradario nuo dosnumo. Nemanau, kad vienas kitas ir net daug 
nedėkingumo pavyzdžių galėtų pateisinti žmogaus kietaširdiškumą savo 

artimo nelaimėms, taip pat netikiu, kad jie galėtų paveikti tikrai gerą 
širdį. Tik įsitikinimas visuotiniu ištvirkimu gali atšaldyti žmogaus gailes- 
tingumą, ir toks įsitikinimas, mano manymu, veda arba į ateizmą, arba 
į fanatizmą. Tačiau neteisinga teigti visuotinį ištvirkimą, matant vieną 
kitą nedorą asmenį, ir nė vienas žmogus, patyrinėjęs savo širdį ir suradęs 
nors vienintelę išimtį iš taisyklės, nepadarys tokios išvados. 

Baigdamas jis paklausė, kas esąs tasai Partridžas, kurį kapitonas pa- 
vadinęs nedoru žmogumi. 

— Aš turiu galvoje, — tarė kapitonas, — Partridžą — kirpėją, mokytoją, 
ar kaip jis ten vadinasi. Partridžą — tėvą to kūdikio, kurį jūs radote savo 
lovoje. 

Išgirdęs tai, ponas Olvertis didžiai nustebo, o kapitonas nė kiek ne 
mažiau, kad jis to nežinojęs. Ir pareiškė, jog jam tatai žinoma jau daugiau 
kaip mėnuo, ir pagaliau prisiminė, tiesa, su didžiausiu vargu, kad jam 
viską papasakojusi ponia Vilkins. 

Tučtuojau buvo pašaukta Vilkins, ir, jai patvirtinus visa, ką buvo sa- 
kęs kapitonas, ponas Olvertis, kapitonui patarus, išsiuntė ją į Litl Ba- 
dingtoną sužinoti tikros tiesos; kapitonas pareiškė nemėgstąs skubotai 
spręsti kriminalinių bylų ir nenorįs, kad ponas Olvertis imtųsi kokių 
nors ir vaikui, ir jo tėvui kenksmingų žygių, neįsitikinęs pastarojo kaltu- 
mu; nors jis pats slapta, remdamasis vieno Partridžo kaimyno liudijimu, 
buvo visiškai tuo tikras, bet jo kilniaširdiškumas neleido pateikti tokių 
kaltės įrodymų ponui Olverčiui. 


Seštasis skyrius 


MOKYTOJO PARTRIDŽO, KALTINAMO 
PALEISTUVAVIMU, BYLA; JO ŽMONOS PARODYMAI; 
TRUMPOS PASTABOS APIE MŪSŲ ĮSTATYMŲ 
IŠMINTINGUMĄ IR DAUG KITŲ SVARBIŲ REIKALŲ, 
KURIE LABIAUSIAI PATIKS GERIAUSIAI JUOS 
SUPRATUSIEMS 


ali pasirodyti keista, kad taip gerai visiems žinoma istorija, su- 

teikusi tiek medžiagos pokalbiams, niekada nebuvo papasa- 
kota ponui Olverčiui, ir jis tikriausiai buvo vienintelis žmogus visoje 
apylinkėje, niekada jos negirdėjęs. 

Kad skaitytojui būtų šiek tiek aiškiau, manau neprošal pasakyti, jog 
visoje karalystėje nebuvo nė vieno žmogaus, kuris mažiau negu ponas 
Olvertis būtų nusistatęs prieš gailestingumą tąja žodžio prasme, kuria jis 
pavartotas ankstesniajame skyriuje. Tiesą sakant, ši dorybė jam buvo bū- 
dinga bet kuria prasme; niekas nebuvo toks jautrus kitų žmonių skurdui ir 
visada pasirengęs padėti jiems nelaimėje, niekas taip pat nebuvo toks atlai- 
dus jų poelgiams ir taip nepasitikįs visokiais jiems nenaudingais gandais. 

Todėl šmeižtui nerasta vietos prie jo stalo. Jau seniai yra pastebėta, kad 
žmogų galima pažinti iš jo draugų, taigi išdrįstu pasakyti, kad, klausant 
šnekų prie įžymaus žmogaus stalo, galima spręsti apie jo religinius įsitikini- 
mus, politines pažiūras, skonį ir kitus polinkius; nes nors ir yra keistuolių, 
kurie mėgsta visur kaišioti savo nuomonę, tačiau didžiuma žmonių turi 
neblogą nuojautą prisiderinti prie aukštesniųjų skonio ir polinkių. 

Bet grįžkime prie ponios Vilkins, kuri, nors ir esant penkiolikos 
mylių atstumui, savo užduotį įvykdė nepaprastai greit ir pristatė tokius 
mokytojo kaltės įrodymus, kad ponas Olvertis nusprendė pasišaukti nu- 
sikaltėlį ir apklausinėti jį 7772 voce!. Taigi ponas Partridžas buvo iškviestas 
asmeniškai gintis (jeigu jis tik galės) prieš šį kaltinimą. 


! Žodžiu (žta/). 

Paskirtu laiku pono Olverčio akivaizdon salėje ,„Paradis“ stojo minė- 
tasis Partridžas su savo žmona Eni, taip pat ir kaltintoja ponia Vilkins. 

Ponui Olverčiui atsisėdus į teisėjo krėslą, prie jo buvo atvestas ponas 
Partridžas. Išklausęs kaltinimą iš ponios Vilkins lūpų, jis gynėsi esąs ne- 
kaltas ir su didžiausiu įkarščiu tvirtino nedalyvavęs šiame reikale. 

Paskui buvo apklausta ponia Partridž ir, kukliai atsiprašiusi esanti 
priversta kalbėti tiesą prieš savo vyrą, ji papasakojo visas skaitytojui 
jau žinomas aplinkybes ir baigdama pridūrė, kad jos vyras prisipažinęs 
esąs kaltas. 

Ar ji jam atleido, ar ne, nedrįstu tvirtinti, bet tikras dalykas, kad ji 
nenoriai liudijo prieš savo sutuoktinį, ir yra pagrindo manyti, kad jokiu 
būdu nebūtų davusi šių parodymų, jeigu ponia Vilkins dar namie nebu- 
tų labai gudriai tiesiog traukte ištraukus iš jos visų smulkmenų ir pono 
Olverčio vardu neprižadėjus, kad bausmė vyrui jokiu būdu nepakenks 
visai šeimai. 

Partridžas ir toliau atkakliai tvirtino esąs nekaltas, nors ir sutiko ištaręs 
minėtąjį prisipažinimą; jis bandė pasiteisinti, sakydamas buvęs priverstas 
tat padaryti žmonai be paliovos jį kvaršinant: ji prisiekusi nesiliauti jo 
kankinusi, kol jis prisipažinsiąs, nes neabejojanti jo kalte, ir iškilmingai 
prižadėjo, jam prisipažinus, niekada apie tai nebeužsiminti. Štai kodėl, 
pasak jo, jis buvęs sugundytas neteisingai prisipažinti, būdamas nekaltas; 
tais pačiais sumetimais jis būtų prisipažinęs ir žmogžudystę. 

Tokių šmeižtų ponia Partridž nebegalėjo pakelti, šiuo metu neturėda- 
ma kitų priemonių kaip ašaras, ji labai gausiai šaukėsi jų pagalbos, o pas- 
kui, kreipdamasi į poną Olvertį, prabilo (arba, geriau sakant, pravirko): 

— Jūsų šviesybei leidžiant, dar nė viena moteris pasaulyje nebuvo 
taip įžeista, kaip aš to niekšo vyro! Tai nebe pirmas jo neištikimybės pa- 
vyzdys. Jūsų šviesybei leidžiant, jis jau kažin kiek kartų pažemino mano 
guolį. Aš dar galėjau pakęsti, kaip jis girtuokliauja ir atgrubom rankom 
dirba savo darbą, tačiau jis sulaužė šventą moterystės sakramentą. Ir ne 
kur kitur, 0 čia, mano namuose, po mano stogu su mano tarnaite šitaip 
teršti mano skaistų guolį, — o jis tikriausiai tai darė su tomis šlykščiomis, 
dvokiančiomis paleistuvėmis! Taip, nenaudėli, tu suteršei mano guolį, 

suteršei, o dabar kaltini, kad aš įbauginau tave pasisakyti tiesą. Na, jūsų 
šviesybe, ar galima patikėti, kad aš įbauginčiau? Mano kūne ik valiai mė- 
lynių jo žiaurumui įrodyti. Būdamas tikras vyras, tu, laidokė, gėdytumeis 
taip skriausti moterį. Bet koks iš tavęs vyras? Koks tu man vyras! Tu 
lakstai paskui paleistuves, o tuo tarpu aš... Ir jeigu jau jis toks įžūlus, tai 
aš pasirengusi, jūsų šviesybei leidžiant, prisiekti, kad užtikau juos abu 
lovoje. Na, pats, matyt, jau užmiršai, kaip mane primušei ligi sąmonės 
netekimo ir sukruvinai visą veidą už tai, kad aš švelniai prikišau tau Sve- 
timoteriavimą! Bet tai gali paliudyti visos kaimynės. Tu vos nenuvarei 
manęs į kapus, tu, tul!.. 

Čia ponas Olvertis ją nutraukė, prašydamas nurimti ir prižadėdamas 
nustatyti teisybę. Tuomet jis pasisuko į iš baimės nustėrusį Partridžą, 
netekusį vienos dalies proto iš nuostabos, o kitos iš baimės, ir pareiškė 
apgailestaująs, kad pasaulyje yra tokių nedorų vyrų. Jis užtikrino, kad to- 
kie išsisukinėjimai, prisipažinimai ir išsigynimai labai apsunkina jo kaltę 
ir ją išpirkti galima tik atvirai prisipažinus ir nuoširdžiai atgailaujant. To- 
dėl graudeno tučtuojau viską prisipažinti ir nebeneigti to, ką taip aiškiai 
įrodė net jo paties žmona. 

Čia, skaitytojau, prašau valandėlę kantrybės, kol aš visiškai teisingai 
pagirsiu didį mūsų įstatymų išmintingumą ir įžvalgumą, kai nepripažįstami 
žmonos parodymai nei už, nei prieš savo vyrą. Tai, kaip sako vienas moky- 
tas autorius, kuris, regis, buvo cituojamas lig šiol tik juridiniuose veikaluo- 
se, reikštų kurstyti tarp jų amžiną nesantaiką, būtų dingstis priesaikos lau- 
žymui, daugeliui muštynių, pabaudų, įkalinimų, ištrėmimų ir pakorimų. 

Valandėlę Partridžas stovėjo be žado, o paprašytas atsakyti pareiškė 
kalbėjęs tiesą ir kreipėsi į dangų, maldaudamas paliudyti jį esant nekaltą, 
o pagaliau ir į pačią Dženi, reikalaudamas, kad jo šviesybė tučtuojau ją iš- 
kviestų. Jis nežinojo arba bent dėjosi nežinąs, kad ji išvykusi iš šio krašto. 

Įgimta meilė teisingumui, taip pat šaltas būdas padarė poną Olvertį 
kantriausiu teisėju, ir jis teikdavosi išklausyti visus liudytojus, kuriuos tik 
kaltinamasis galėdavo pristatyti gindamas save. Todėl jis sutiko atidė- 
ti galutinį šios bylos nuosprendį ligi atvykstant Dženi, kurios pašaukti 
tučtuojau pasiuntė įgaliotinį, o paskui, pataręs Partridžui ir žmonai su- 

sitaikinti (daugiausia, žinoma, kreipdamasis ne į tą asmenį, į kurį reikėjo 
kreiptis), jis paliepė jiems vėl atvykti po dviejų dienų, nes Dženi buvo 
galima pasiekti tik po ištisos dienos kelio. 

Nurodytu metu susirinko visos šalys, o tuo tarpu įgaliotinis sugrįžęs 
pranešė neradęs Dženi: ji išvykusi iš tos vietovės prieš keletą dienų kartu 
su vienu rekrutus verbuojančiu karininku. 

Ponas Olvertis pareiškė, jog tokios paleistuvės, kokia pasirodė esanti 
Dženi, parodymai nebūtų patikimi. Bet, jo manymu, jeigu ji būtų atvy- 
kusi ir pasakiusi tiesą, tikriausiai būtų patvirtinusi tai, ką jau patvirtino 
daugelis aplinkybių, tarp jų ir jo paties prisipažinimas bei žmonos pa- 
reiškimas, kad ji užtikusi savo vyrą nusikaltimo vietoje. Todėl jis vėl ėmė 
graudenti Partridžą prisipažinti, bet, kai šis ir toliau tvirtino esąs nekaltas, 
ponas Olvertis pareiškė visiškai įsitikinęs jo kalte ir laikąs jį tokiu blogu 
žmogumi, kuriam neverta teikti jokios paramos. Ir jis atėmė 1š jo kas- 
metinę pašalpą ir patarė atgailauti, kad išgelbėtų savo sielą būsimajame 
gyvenime, ir triūsti, kad išlaikytų save ir savo žmoną šiame. 

Turbūt nedaug tėra nelaimingesnių žmonių už vargšą Partridžą. Dėl 
savo žmonos parodymų jis neteko didelės dalies pajamų, ir vis dėlto ji 
kasdien jam prikaišiojo, kad kartu su daugeliu kitų dalykų atėmęs iš jos ir 
šią malonę. Bet tokia jau buvo jo dalia, ir jis turėjo jai paklusti. 

Nors pastarojoje pastraipoje pavadinau jį „„vargšu Partridžu“, tačiau 
skaitytojas geriau tepriskiria šį epitetą mano gailiaširdiškumui ir tenepa- 
laiko jo pono Partridžo nekaltumo įrodymu. Ar jis kaltas, ar ne, galbūt 
paaiškės vėliau, bet jeigu jau Istorijos mūza patikėjo man tam tikras pa- 
slaptis, tai jokiu būdu neatskleisiu jų, kol ji man neduos sutikimo. 

Todėl skaitytojas tesutramdo savo smalsumą. Šiaip ar taip, tikra tėra 
tai, kad Olvertis turėjo daugiau negu reikia įrodymų jam apkaltinti; bet 
kuriai teismo įstaigai kur kas mažiau būtų užtekę nustatyti, kad jis tikrai 
yra pamestinuko tėvas. Ir vis dėlto, kad ir kokie kategoriški buvo ponios 
Partridž tvirtinimai, o ji dievagojosi pasiryžusi net prisiekti, mokytojas, 
galimas dalykas, buvo visiškai nekaltas; nors, sugretinus laiką, kai Dženi 
išvyko iš Litl Badingtono, su gimdymo metu, paaiškėjo, kad ji pastojo 
kaip tik tenai, tačiau iš to jokiu būdu neplaukė, jog būtinai Partridžas 


PAMESTINUKO TOMO DŽONSO ISTORIJA + 


turėjo būti kūdikio tėvas. Nekalbant apie kitas smulkmenas, reikia pasa- 
kyti, kad tuose pačiuose namuose gyveno maždaug aštuoniolikos metų 
vaikinas, kurio gana intymūs santykiai su Dženi teikė ganėtiną pagrindą 
įtarti, tačiau pavyduliavimas yra aklas, ir ši aplinkybė niekada neatėjo 
įsiutusiai žmonai į galvą. 

Ar Partridžas pono Olverčio patarimu atgailavo, ar ne, nėra visai 
aišku. Tikra tėra tai, kad jo žmona nuoširdžiai gailėjosi davusi prieš jį 
parodymus, ypač pamačiusi, kad ponia Debora ją apgavo ir atsisakė 
pakalbėti dėl jos su ponu Olverčiu. Tačiau šiek tiek geriau jai pasisekė 
su ponia Blaifil, kuri, kaip skaitytojas tikriausiai pastebėjo, buvo daug 
geresnio būdo moteris ir labai mielai sutiko užtarti ją prieš brolį, kad 
šis atnaujintų kasmetinę pašalpą; beje, nors čia tam tikra dalimi prisi- 
dėjo ir jos geraširdiškumas, tačiau, kaip paaiškės kitame skyriuje, veikė 
ir daug stipresni bei natūralesni motyvai. Bet šis tarpininkavimas buvo 
nesėkmingas. Nors ponas Olvertis ir nebuvo tos nuomonės kaip kai ku- 
rie šių dienų rašytojai, kad kilniaširdiškumas pasireiškia tik nubaudžiant 
kaltuosius, bet jis taip pat toli gražu nemanė, kad tokia kilni dorybė 
reikalauja atleisti dideliems nusikaltėliams nei iš šio, nei iš to, be jokios 
priežasties. Jis visuomet atsižvelgdavo į tai, kad faktas abejotinas arba 
esama kokių nors lengvinančių aplinkybių, bet nusikaltėlio maldavimai 
arba pašalinių asmenų tarpininkavimas jo nepaveikdavo. Žodžiu, jis nie- 
kad neatleisdavo vien dėl to, kad pats nusikaltėlis arba jo draugai nepa- 
geidaudavo bausmės. 

Todėl ir Partridžas, ir jo žmona turėjo nusilenkti likimui, kuris iš 
tikrųjų buvo gana žiaurus. Mokytojas ne tik kad nesiėmė dukart uoliau 
darbuotis, taip sumažėjus jo pajamoms, bet tam tikru atžvilgiu net pa- 
sinėrė neviltin; iš prigimties jam būdingas rambumas dabar dar labiau 
išryškėjo, ir todėl jis pagaliau neteko savo mažosios mokyklos, ir abu su 
žmona būtų likę be duonos kąsnio, jeigu ne gero krikščionio gailestingu- 
mas, kuris aprūpino juos būtinomis pragyvenimo reikmėmis. 

Kadangi ši pagalba buvo teikiama kažkokios nežinomos rankos, tai 
jie, o, be abejo, taip pat ir skaitytojas, manė, kad pats ponas Olvertis 
buvo jų slaptas geradarys; nors viešai jis ir nenorėjo paremti ydos, tačiau 

slapta galėjo pagelbėti nedorėliams, kai jų nelaimės kur kas prašoko jų 
prasižengimus. Tokioje šviesoje ir pati Fortūna dabar išvydo jų vargus; 
pagaliau jai pagailo šios nelaimingos porelės, ir ji gerokai palengvino 
vargingą Partridžo dalią, užbaigdama kančias jo žmonos — šioji netrukus 
užsikrėtė raupais ir mirė. 

Teisingas pono Olverčio nuosprendis Partridžui iš pradžių sukėlė 
visuotinį pritarimą; bet vos tik mokytojas pajuto jo padarinius, kaimynai 
ėmė jo gailėtis ir užjausti jo nelaimę, o pagaliau ėmė kaltinti griežtumu 
ir žiaurumu tai, ką anksčiau vadino teisingumu. Dabar jie stojo prieš 
šaltakraujišką bausmės nuosprendį ir giedojo himnus kilniaširdiškumui 
ir atlaidumui. 

Šie nepasitenkinimo šūksniai dar sustiprėjo mirus poniai Partridž. 
Nors jos mirties priežastis buvo tik ką minėtoji liga, kuri kyla ne iš skur- 
do ir ne iš sielvarto, tačiau daugelis nesigėdijo dėl jos apkaltinti pono 
Olverčio griežtumą, arba, kaip dabar buvo kalbama, žiaurumą. 

Partridžas, netekęs žmonos, mokyklos, pašalpos ir nežinomojo 
asmens, kuris nebeteikė minėtosios pagalbos, nusprendė pakeisti gy- 
venamąją vietą ir, visuotinai apgailėtas, paliko tą kraštą, kur jam grėsė 
bado mirtis. 


Septintasis skyrius 


TRUMPAS APIBŪDINIMAS PALAIMOS, KURIĄ 
IŠMINTINGOMS POROMS GALI SUTEIKTI 
NEAPYKANTA, TAIP PAT KELETAS APGYNIMO 
ŽODŽIŲ TIEMS ŽMONĖMS, KURIE PRO PIRŠTUS 
ŽIŪRI Į SAVO DRAUGŲ TRŪKUMUS 


ors kapitonas ir sugniuždė vargšą Partridžą, tačiau jam nepa- 
|) bal nupjauti to derliaus, kurį tikėjosi, - nepasisekė pašalinti 
pamestinuko iš pono Olverčio namų. 

Priešingai, šis džentelmenas kasdien vis labiau mylėjo mažąjį Tomą, 
tarsi norėdamas už savo griežtumą tėvui atsilyginti nepaprastu prisiriši- 
mu ir meile sūnui. 

Ši aplinkybė, kaip ir daugelis kitų kasdieninių pono Olverčio gerašir- 
diškumo pavyzdžių, gerokai aitrino kapitonui nuotaiką, nes tokį dosnu- 
mą jis laikė nuostoliu savo turtui. 

— Šiuo atžvilgiu, kaip buvo sakyta, jis nesutarė su žmona lygiai taip, 
kaip ir visais kitais atvejais. Nors protu pagrįsta meilė, pasak daugelio iš- 
mintingų žmonių, yra patvaresnė negu meilė, kuri remiasi grožiu, tačiau 
šiuo atveju atsitiko kitaip. Šiai porai protingumas kaip tik pasidarė nuola- 
tinių ginčų pagrindu ir svarbiausia priežastimi vaidų, kurie kartkartėmis 
tarp jų iškildavo; pagaliau žmona ėmė jausti didžiausią panieką vyrui, o 
vyras — nežmonišką pasibiaurėjimą žmona. 

Kadangi jie abu savo talentą labiausiai buvo išlavinę teologijos srityje, 
tai nuo pat pirmosios pažinties daugiausia šiais klausimais ir kalbėdavosi. 
Kapitonas, kaip gerai išsiauklėjęs žmogus, prieš vestuves visuomet paklus- 
davo šios ledi nuomonei ir, be to, ne kaip nors nemokšiškai, lyg koks pasi- 
pūtęs pusgalvis, kuris mandagiai nusileidžia vyresniojo įrodinėjimams ir vis 
dėlto trokšta pasirodyti esąs teisus. Kapitonas, priešingai, nors ir būdamas 
vienas didžiausių išpuikėlių pasaulyje, taip nesvyruodamas nusilenkdavo 
savo priešininkei, kad panelei Bridžet, kuri nė kiek neabejodavo jo nuošir- 
dumu, disputas įkvėpdavo susižavėjimą savo protu ir meilę jo protui. 

Nors pataikavimas asmeniui, kurį kapitonas visiškai niekino, nebuvo 
jam toks sunkus, kaip kad, viliantis paaukštinimo, jam būtų tekę lygiai 
taip pat pataikauti kokiam nors Hodliui' ar kitam pasižymėjusiam teo- 
logui, tačiau ir tai jam per brangiai kainavo, kad būtų galima jį pakelti 
be tam tikrų sumetimų. Todėl vedyboms pašalinus visus panašius su- 
metimus, jam nusibodo šitaip nuolaidžiauti, ir jis ėmė taip iš aukšto ir 
su tokia panieka traktuoti savo žmonos nuomones, kaip sugeba tiktai 
tas, kas pats vertas paniekos, ir kurią gali pakelti tik tas, kas jos visiškai 
nenusipelno. 

Kai praužė pirmasis švelnumo srautas ir kai ramiais ilgais tarpsniais 
tarp meilės priepuolių protas pradėjo atverti poniai Blaifil akis ir ji pa- 
matė, kaip pasikeitė kapitono elgesys, nes jis į visus jos įrodinėjimus tik 
nusispjaudavo, ji toli gražu nesiruošė bailiai leistis užgauliojama. Tiesą 
sakant, tas užgauliojimas iš pradžių taip ją erzino, kad įvykiai galėjo, ko 
gera, baigtis tragiškai, jeigu viskas nebūtų pakrypę švelnesne kryptimi ir 
ji nebūtų prisikaupusi nežmoniškos paniekos protiniams savo vyro su- 
gebėjimams, o tai šiek tiek suminkštino jos neapykantą jam, kuria, beje, 
ji buvo ganėtinai apsirūpinusi. 

Kapitono neapykanta jai buvo paprastesnė: jis nė kiek ne daugiau 
ją niekino už proto ir žinių stoką, kiek už tai, kad ji nebuvo šešių pėdų 
į moterį kaip į naminį gyvulį, šiek tiek didesnės vertės negu katė, nes 
jos pareigos esančios kur kas svarbesnės, bet skirtumas tarp jų esąs, jo 
manymu, toks nedidelis, kad tuokiantis su pono Olverčio žemėmis ir 
kumetynais mažas tebūtų skirtumas, kurią iš jų gavus kraičio. Tačiau jo 
išdidumas buvo toks opus, kad jis tučtuojau pajuto žmonos jam rodomą 
panieką; o tai kartu su meile, kuria jis jau anksčiau buvo persisotinęs, 
sukėlė jam beveik nebepakeliamą koktumą ir pasišlykštėjimą. 

Tik viena vedybinio gyvenimo būsena neteikia malonumo — abe- 
jingumo būsena. Bet jeigu daugeliui mano skaitytojų, tikiuosi, yra ži- 
noma, koks begalinis pasitenkinimas yra suteikti mylimam žmogui 


" Bendžaminas Hodlis (1676-1761) - įžymus anglų teologas polemikas, racionalistas. 

džiaugsmą, tai, bijau, mažai kas patyręs, kaip malonu kankinti neapken- 
čiamą asmenį. Kaip tik dėl šio malonumo, kaip man atrodo, labai daž- 
nai vyras ir žmona atsisako tos šeimos ramybės, kurią jie galėtų turėti, 
nors vienas kito ir labai neapkęstų. Štai kodėl žmoną dažnai ištinka 
meilės ir pavydo priepuoliai, ji net atsisako bet kokio malonumo, kad 
tik sutrukdytų ir neleistų jo patirti vyrui, O jis savo ruožtu dažnai save 
visaip varžo ir pasilieka namuose nemėgstamoje draugijoje norėdamas, 
kad ir jo žmona sėdėtų su neapkenčiamu žmogumi. Štai iš kur ir tos 
ašaros, kurias našlė kartais taip gausiai lieja prie palaikų savo vyro, su 
kuriuo gyveno nuolatinėje nesantaikoje ir nesantarvėje ir kurio dabar 
ji negalės daugiau kankinti. 

Bet nė viena vedusiųjų pora nepatyrė tiek daug šio malonumo, kiek 
kapitonas ir jo žmona. Jie visuomet rasdavo tvirtą pagrindą pareikš- 
ti nuomonę, kuri buvo griežtai priešinga kito nuomonei. Jeigu vienas 
pasiūlydavo kokią nors pramogą, tai kitas griežtai pasipriešindavo; jie 
niekada nei mylėjo, nei neapkentė, nei gyrė, nei peikė tą patį asmenį. Ir 
kaip tik dėl šios priežasties žmona, pastebėjusi, kad kapitonas piktai žiū- 
ri į pamestinuką, pradėjo jį myluoti beveik kaip tikrą savo vaiką. 

Skaitytojui nesunku suprasti, kad ponas Olvertis nedaug teturėjo ra- 
mybės dėl tokio vyro ir žmonos elgesio, nes tai mažai tepriminė tą nesu- 
drumstą laimę, kurios jis tikėjosi visiems trims iš šios santuokos. Tačiau 
reikia pasakyti, kad nors jis ir buvo šiek tiek nusivylęs savo šviesiomis 
viltimis, vis dėlto jam toli gražu nebuvo viskas žinoma; kapitonas dėl 
tam tikrų priežasčių laikėsi labai santūriai pono Oliverčio akivaizdoje, o 
ir jo žmona, bijodama užsitraukti brolio nemalonę, lygiai taip pat elgėsi. 
Tiesą sakant, trečias asmuo gali būti labai artimas, net ilgai gyventi tuose 
pačiuose namuose su ganėtinai atsargiai besielgiančia vedusiųjų pora ir 
nė nenujausti tų aitrių jausmų, kuriuos jie viens kitam jaučia. Kartais ir 
ištisa diena būna per trumpa ir meilei, ir neapykantai; tačiau be jokių 
pašalinių asmenų praleistos ilgos valandos suteikia bent šiek tiek saikin- 
giems Žmonėms tiek daug galimybių pasidžiaugti šiais abiem jausmais, 
kad mylėdami jie įstengia nors keletą valandų pabūti draugijoje nesigla- 
monėję, o neapkęsdami — nespjovę vienas kitam į veidą. 

Tačiau galimas dalykas, kad ponas Olvertis matė tiek, kad imtų šiek 
tiek nerimauti, nes jeigu protingas žmogus neverkia ir neaimanuoja kaip 
vaikas arba moteris, tai iš to negalima spręsti, kad jam neskauda. Bet taip 
pat galimas dalykas, jog jis, ir pastebėjęs tam tikras kapitono ydas, dėl to 
visiškai nesijaudino, nes tikrai išmintingi ir geri žmonės mato žmones 
ir daiktus tokius, kokie jie iš tikrųjų yra, neprikaišiodami jų trūkumų ir 
nesistengdami jų pataisyti. Jie gali matyti savo draugo, giminaičio ar pa- 
žįstamo ydą ir neužsiminti apie ją nei jam pačiam, nei kitiems, ir dažnai 
tat nekliudo jiems mylėti jį. Iš tikrųjų, jeigu didis įžvalgumas nebūtų su- 
švelninamas šitokio nuolaidumo, mes galėtume draugauti tik su kvailiais, 
kuriuos galima apgaudinėti; nes, tikiuosi, mano draugai atleis, jei pasa- 
kysiu, kad visi esame ne be ydų, ir būtų gaila, jei atsirastų toks draugas, 
kuris jų nepastebėtų manyje. Parodydami šitokio pobūdžio atlaidumą, 
mes jo reikalaujame ir iš kitų. Tai draugystės požymis ir, ko gera, vienas 
iš gražiausių. Turime būti atlaidūs, netrokšdami kitų taisyti. Galbūt nėra 
tikresnio kvailystės požymio, kaip stengtis pataisyti įgimtas silpnybes tų, 
kuriuos mylime. Puikiausios prigimties žmogus kaip ir pats puikiausias 
porcelianas gali būti įskilęs ir abiem atvejais, bijau, nebepataisomai, nors 
tai nė kiek nesumenkina aukštos dirbinio vertės. 

Vienu žodžiu, ponas Olvertus tikrai matė tam tikrų kapitono trūku- 
mų. Bet kapitonas buvo labai gudrus ir visada be galo atsargus, taigi tie 
trūkumai atrodė tik kaip dėmelės puikiame svainio charakteryje; būda- 
mas labai geras, ponas Olvertis nekreipė į jas dėmesio, o sveikas protas 
neleido jam prikišti jų kapitonui. Jo nuomonė būtų buvus visiškai kito- 
kia, jeigu jis būtų visa žinojęs. Be abejo, laikui bėgant taip ir būtų atsitikę, 
jeigu toks vyro ir žmonos elgesys dar ilgai būtų tęsęsis, bet geroji Fortū- 
na ryžtingai tam pasipriešino, priversdama kapitoną padaryti tai, dėl ko 
jis vėl pasidarė brangus savo žmonai ir atgavo jos meilę bei švelnumą. 


Aštuntasis skyrius 


RECEPTAS SUSIGRĄŽINTI PRARASTĄ ŽMONOS 
MEILE, NEAPVILIĄS NET SUNKIAUSIAIS ATVEJAIS 


Žž tas nemalonias minutes, kurias kapitonas praleisdavo besikal- 

bėdamas su savo žmona (o jis stengėsi, kad jų būtų kuo ma- 
žiau), jis atsiteisdavo sau maloniais apmąstymais, į kuriuos pasinerdavo 
likęs vienas. 

Šie apmąstymai išimtinai buvo skirti pono Olverčio turtams. Pir- 
miausia, jis nemaža laiko praleisdavo kuo geriau apskaičiuoti visą jų ver- 
tę ir labai dažnai tuos apskaičiavimus stengėsi pakreipti savo naudai; 
antra ir svarbiausia, jis mėgavosi būsimais pakeitimais ir rūmuose, ir 
sode, ir daugybe įvairiausių planų, kaip pertvarkyti dvarą ir suteikti jam 
kuo daugiau prašmatnumo. Tam tikslui jis ėmėsi studijuoti architektūrą 
bei sodininkystę ir perskaitė daugybę knygų abiem šiais klausimais. Šie 
užsiėmimai, tiesą sakant, atimdavo jam visą laiką ir buvo jo vienintelė 
pramoga. Pagaliau jis sudarė nuostabiausią planą, ir labai gaila, kad ne- 
įmanoma pateikti jo skaitytojui, nės savo prabangumu jis prašoka net 
mūsų amžiaus galimybes. Iš tikrųjų šis planas pačiu didžiausiu mastu 
turėjo dvi pagrindines savybes, kuriomis pasižymi visi didingi ir kilnūs 
projektai: jam įgyvendinti reikėjo nežmoniškų išlaidų ir be galo daug 
laiko, kad jis įgautų bent kokią baigtinę formą. Dėl išlaidų, tai milžiniški 
turtai, kuriuos kapitonas tikėjo poną Olvertį turint ir kuriuos jis manė 
paveldėsiąs, žadėjo jas su kaupu padengti; o jo tvirta sveikata ir amžius — 
kapitonas, kaip sakoma, buvo dar tik pusamžis — pašalino bet kokias 
abejones, kad jis galįs neišgyventi, kol įvykdysiąs savo planus. 

Tik vieno dalyko tetrūko, kad kapitonas tučtuojau galėtų imtis savo 
plano, — pono Olverčio mirties; apskaičiuodamas šį terminą, jis pasirė- 
mė visomis savo algebros žiniomis, be to, įsigijo visas knygas, kur buvo 
rašoma apie gyvenimo trukmę, paveldėjimo sąlygas ir t. t. Iš jų kapitonas 
įsitikino, kad tai gali atsitikti kiekvieną dieną, o kad ponas Olvertis nu- 
mirs po keleto metų, tat buvo daugiau negu tikra. 

Bet vieną dieną, kapitonui nuodugniai apmąstant šiuos dalykus, at- 
sitiko pats nelaimingiausias ir netikėčiausias įvykis. Iš tikrųjų klastingoji 
Fortūna negalėjo sugalvoti nieko žiauresnio, nieko taip ne laiku, nieko 
pražūtingesnio jo planams. Žodžiu, ilgai nevarginant skaitytojo, kaip tik 
tą akimirką, kai jo širdis džiūgavo, mąstydama apie laimę, kurią jam at- 
neš pono Olverčio mirtis, jis pats... mirė nuo apopleksijos. Nelaimei, 
tat atsitiko kaip tik kapitonui vienam vakare bevaikštinėjant, ir niekas 
negalėjo jam pagelbėti, jeigu, tiesą sakant, toji pagalba ir būtų kuo nors 
padėjusi. Taigi jis atsimatavo žemės gabalą, kurio dabar užteko visiems 
jo planams, ir gulėjo negyvas ant takelio, kaip didis (nors ir negyvas) 
Horacijaus teisingų žodžių įrodymas: 


Tu secanda marmora 
Locas sub tbsuni funus: et sebulcbri 


Irszenor, struis domos,! 


kuriuos išversiu skaitytojui taip: ,, Tu apsirūpini kilniausiomis staty- 
bos medžiagomis, kai reikalinga tik kaplys ir kastuvas, ir statai namus 
penkių šimtų pėdų ilgio ir šimto pėdų pločio, užmiršdamas šešių pėdų 
buveinę.“ 


| Tu secanda marsmora... - Horacijus „Odės“ (II, 18, 17-19). 


Devintasis skyrius 


ĮRODYMAS, JOG PATEIKTASIS RECEPTAS 
NEKLAIDINGAS, REMIANTIS NAŠLĖS AIMANOMIS, 
TAIP PAT KITI MIRTIES AKSESUARAI, KAIP 
GYDYTOJAI IR T. T., IR ATITINKAMO STILIAUS 
EPITAFIJA 


pr Olvertis, jo sesuo ir dar viena ledi susirinko įprastą valandą 
valzomajame ir, palaukus kur kas ilgiau, negu buvo priimta, po- 
nas Olvertis pirmasis pareiškė pradedąs nerimauti, kodėl kapitonas vė- 
luoja (jis visad punktualiai pasirodydavo prie stalo); tada liepė paskam- 
binti lauke ir būtent ta kryptimi, kur kapitonas paprastai vaikštinėdavo. 

Paaiškėjus, kad visi kvietimai bergždi (nes kapitonas, nelaimei, tą va- 
karą buvo pasirinkęs kitą kelią), ponia Blaifil pareiškė rimtai susirūpinu- 
si. Antroji ledi, būdama viena jos artimiausių pažįstamų ir gerai žinoda- 
ma tikruosius jos jausmus, kaip begalėdama stengėsi ją guosti sakydama, 
kad iš tikrųjų jos nerimas esąs visiškai pagrįstas, bet reikią tikėtis, jog 
nieko bloga neatsitikę. Vakaras toks malonus, ir kapitonas susigundęs 
pasivaikščioti ilgiau negu paprastai arba užtrukęs pas kurį nors kaimy- 
ną. Ponia Blaifil pareiškė esanti tikra, kad kas nors jam atsitikę, nes jis 
niekad niekur neužtrukdavo, jai nepranešęs, žinodamas, kad ji pradėtų 
nerimauti. Nebeturėdama daugiau ką besakyti, antroji ledi ėmė, kaip to- 
kiais atvejais įprasta, maldauti ir prašyti ją nebūgštauti, nes tai gali blogai 
atsiliepti jos sveikatai, ir, pripylusi didžiulį stiklą vyno, pagaliau įkalbėjo 
ponią Blaif1l išgerti. 

Tuo tarpu į valgomąjį sugrįžo ponas Olvertis, kuris pats buvo išėjęs 
ieškoti kapitono. Jo veide atsispindėjo išgąstis, ir kurį laiką jis negalėjo 
ištarti nė žodžio. Tačiau sielvartas skirtingai veikia įvairius žmones, ir 
toji pati baimė, kuri užėmė jam žadą, sustiprino ponios Blaifil balsą. Ji 
pradėjo labai karčiai aimanuoti, .o jos dejones lydėjo ašarų srautai. Jos 
draugė pareiškė negalinti už tai jos barti, bet tuo pat metu įkalbinėjo 
nepasiduoti sielvartui ir stengėsi sumažinti savo bičiulės skausmą filo- 

sofinėmis pastabomis apie daugybę nemalonumų, kurie kasdien ištinka 
žmogų, o tai, jos manymu, esąs tvirtas pagrindas mums užsigrūdinti 
prieš bet kokias nelaimes, nors jos būtų labai staigios ir baisios. Ji patarė 
poniai Blaifil mokytis kantrybės iš savo brolio; tiesa, šis smūgis jam ne- 
galįs būti toks skaudus kaip jai, tačiau jis, be abejo, esąs labai sujaudintas, 
ir tik susitaikymas su Dievo valia tramdąs jo sielvartą. 

— Nekalbėkite man apie brolį, —- sušuko ponia Blaifil.— Tik aš viena 
verta jūsų pasigailėjimo! Ką reiškia draugo sielvartas, palyginti su tuo, ką 
tokiais atvejais patiria žmona? Ak, jis mirė! Jį kas nors nužudė... Aš jo 
daugiau nepamatysiu! 

Čia ašarų srautas ją paveikė taip, kaip poną Olvertį veikė santūrumas, 
ir ji nutilo. 

Šią akimirką Įbėgo uždusęs tarnas ir suriko, kad kapitonas atrastas, 
bet jis nebespėjo papasakoti smulkmenų, nes paskui jį įėjo dar du tarnai, 
nešini lavonu. 

Čia smalsusis skaitytojas gali dar kartą išvysti, kaip skirtingai sielvar- 
tas veikia žmones: ponas Olvertis ligi šiol tylėjo dėl tos priežasties, dėl 
kurios jo sesuo balsu šaukė, tai šis reginys išspaudė jam ašaras ir visiškai 
aptramdė ponios Blaifil verksmą; ji beviltiškai suriko ir beregint apalpo. 

Netrukus kambarys prisirinko tarnų, ir kai kurie iš jų kartu su vieš- 
nia ėmėsi rūpintis našle, o kiti kartu su ponu Olverčiu padėjo nunešti 
kapitoną į šiltą lovą, kur buvo išbandytos visos priemonės sugrąžinti 
jam gyvybę. 

Būtų labai malonu, jeigu galėtume pranešti skaitytojui, kad rūpini- 
masis abiem bejausmiais kūnais baigėsi vienodai sėkmingai: atgaivinti 
ledi pavyko taip sėkmingai, jog po kurio laiko priepuolis praėjo ir, visų 
didžiausiam džiaugsmui, ji vėl atsigavo, o štai visi bandymai kapitonui 
nuleisti kraują, trinti, lašinti lašus ir t. t. nieko nepadėjo. Mirtis, tas ne- 
permaldaujamas teisėjas, ištarė jam savo nuosprendį ir atsisakė jį pa- 
keisti, nors du atvykę gydytojai, kuriems iš karto buvo užmokėta, bandė 
kapitoną užstoti. 

Šie du gydytojai, kuriuos, vengdami piktų insinuacijų, pavadinsime 
daktaras Y ir daktaras Z, patikrinę pulsą — gydytojas Y dešinės rankos, 


PAMESTINUKO TOMO DŽONSO ISTORIJA 


o gydytojas Z. kairės, — sutartinai pripažino kapitoną esant tikrai mirusį, 
bet jie nesutarė dėl ligos, kuri buvo mirties priežastis: daktaras Y teigė, 
kad jis miręs nuo apopleksijos, o daktaras Z — nuo epilepsijos. 

Dėl to tarp mokytųjų vyrų kilo ginčas, ir kiekvienas iš jų pateikė savo 
nuomonės įrodymus. Jie buvo tokie vienodai stiprūs, jog tik dar labiau 
sutvirtino kiekvienam gydytojui savo nuomonę ir nepadarė nė mažiau- 
sio įspūdžio priešininkui. 

Tiesą sakant, beveik kiekvienas gydytojas turi savo mėgstamą ligą, 
kuriai priskiria visas pergales prieš žmogaus prigimtį. Podagra, reumatiz- 
mas, akmenys, džiova — visos turi keletą savo globėjų medicinos fakulte- 
te, O ypač nervų uždegimas arba nervų pairimas. Tuo ir paaiškinami visi 
nesutarimai dėl paciento mirties, kurie kyla tarp mokytųjų gydytojų ir ku- 
rie taip didžiai stebina žmones, nežinančius mūsų išdėstytų aplinkybių. 

Skaitytojas gali nustebti, kad, užuot stengęsi atgaivinti pacientą, mo- 
kytieji džentelmenai tučtuojau ėmė ginčytis dėl jo mirties priežasties. 
Tačiau iš tikrųjų jau viskas buvo išbandyta prieš jiems atvykstant: kapi- 
tonas buvo paguldytas į šiltą lovą, nuleistas kraujas, trinami smilkiniai, o 
į burną ir į nosį įlašinta visokiausių stiprių lašų. 

Tad gydytojai pamatę, kad viskas jau padaryta, nežinojo, kaip pra- 
leisti laiką, kurį už gautąjį atlyginimą padorumas ir įprotis reikalavo pa- 
silikti prie paciento, ir todėl turėjo rasti šiokią ar tokią pokalbio temą. O 
kas galėjo būti natūraliau kaip ką tik minėtoji tema? 

Mūsų gydytojai jau rengėsi atsisveikinti, kai ponas Olvertis, palikęs 
kapitoną ir susitaikęs su Dievo valia, pasiteiravo apie seserį ir pareiškė 
norą, kad jie prieš išvykdami aplankytų ją. Ponia Blaifil jau buvo atsiga- 
vusi ir, kaip sakoma, jautėsi taip, kaip gali jaustis moteris jos atveju. At- 
likę visus pasirengimus, nes tai buvo naujas pacientas, gydytojai, vykdy- 
dami pono Olverčio norą, nuėjo pas ligonę ir stvėrė jai už abiejų rankų, 
kaip prieš tai buvo stvėrę už lavono rankų. 

Ledi būklė buvo visiškai priešinga negu jos vyro: jam nebegalėjo 
padėti joks gydytojas, o jai jokia pagalba nebuvo reikalinga. 

Nieko nėra neteisingesnio už plačiai paplitusią nuomonę, pasak ku- 
rios gydytojai klaidingai laikomi mirties draugais. Priešingai, palyginti 

tuos, kuriuos pagydo medicina, su tais, kurie tampa jos aukomis, pirmų- 
jų skaičius, mano manymu, būtų kur kas didesnis už pastarųjų. Kai kurie 
net būna tokie atsargūs šiuo atžvilgiu, kad, bijodami nužudyti pacientą, 
visiškai atsisako jį gydyti, ir prirašo tokių vaistų, kurie negali nei padėti, 
nei pakenkti. Man teko girdėti kai kuriuos iš jų su didžiausiu rimtumu 
bylojant, kad „reikią leisti gamtai dirbti savo darbą, o tuo tarpu gydyto- 
jas turįs tik stovėti šalia ir drąsinamai tapšnoti jai per nugarą, kai ši gerai 
atliekanti savo pareigą“. 

Mūsų gydytojus taip mažai tedžiugino mirtis, kad jie paliko lavoną, 
pasitenkinę užmokesčiu tik už vieną vizitą, bet gyvasis pacientas nesu- 
kėlė jiems tokio pasibiaurėjimo. Šiuo atveju jie tučtuojau susitarė ir su 
didžiausiu stropumu puolė rašyti receptus. 

Ar gydytojai įtikino ponią Blaifil, kad ji pasiligojusi, taip, kaip iš pra- 
džių jinai juos įtikino, aš nesiimu spręsti, bet ji ištisą mėnesį dangstėsi 
slaugės, o pažįstami be paliovos teiravosi apie jos sveikatą. 

Pagaliau padorus ligos ir beribio sielvarto laikotarpis baigėsi, gydy- 
tojai buvo atleisti, ir ledi pradėjo rodytis draugijoje. Vienintelis pokytis 
joje buvo gedulingos spalvos drabužiai ir tokia pat veido išraiška. 

Tuo tarpu kapitonas jau buvo palaidotas ir gal jau gerokai būtų pa- 
žengęs užmaršties keliu, jeigu ne pono Olverčio draugiškumas. Jis pa- 
sirūpino išsaugoti jo atminimą šia epitafija, kuri buvo sukurta didžiai 
genialaus ir teisingo žmogaus, puikiai pažinojusio kapitoną: 


PAMESTINUKO TOMO DŽONSO ISTORIJA 


Cia guli, 
laukdamas džiaugsmingo prisikėlimo, 
KAPITONO DŽONO BLAIFILO 


kūnas. 


Londonui teko garbė būti j0 giiymo vieta, 
Oksfordui — jo mokslo. 
Jo gabumai 
tšgarsino JO vardą 
r jo kraštą, 

J0 gyvenimas — religiją 
tr žmogaus Drugių. 

Jis buvo nuolankus sūnus, 
švelnus vyras, 
vaylintis tėvas, 
sellausias brolis, 
nuoširdus draugas, 
dievobaimingas krikščionis 
IT geras ŽIOJMS. 

Jo nulūdusi žraona 
pastatė $į paminklą, 
tanžindama 
J0 dorybes 


Zr savo metlę. 


= 


TREČIOjJI KNYGA 


kurioje aprašomi atmintiniausi bono Olveriio šeimos įvykiai, 
atsitikę nuo to laiko, kai Tomui Džonsui sukako keturiolika metų, 
Lai tol, kol jam suėjo devyniolika. Šioje knygoje skaitytojai galės rasti 
tam tikrų žinių abie vaikų auklėjimą. 


Pirmasis skyrius 
KURIAME TĖRA MAŽA ARBA NIEKO 


egul skaitytojas malonės prisiminti, kad šios istorijos antrosios 

knygos pradžioje ketinome praleisti kai kuriuos ilgus gyveni- 
mo laikotarpius, jeigu per juos nieko neatsitiko, kas būtų verta įtraukti į 
mūsų metraštį. 

Taip elgdamiesi atsižvelgiame ne tik į savo gerą vardą ir patogumą, 
bet ir į skaitytojo interesus ir gerovę: šitaip mes neleidžiame jam veltui 
gaišti laiko, skaitant nuobodžius ir nenaudingus puslapius, be to, tokiais 
atvejais suteikiame progą pamiklinti taip jam būdingą įžvalgumą, užpil- 
dant šias laiko tuštumas savo spėliojimais. Šiam tikslui pasirūpinome jį 
parengti ankstyvesniuose puslapiuose. 

Pavyzdžiui, kuris skaitytojas nesuvoks, kad ponas Olvertis, netekęs 
draugo, iš pradžių išgyveno tokį sielvartą, koks panašiais atvejais apima 
kiekvieną žmogų, jei tik jo širdis ne iš titnago, o galva ne iš akmens? Na 

ir vėl, koks skaitytojas nesusiprotės, kad filosofija ir religija, laikui bė- 
gant, sumažino ir pagaliau visai išdildė šį sielvartą? Filosofija moko, jog 
sielvartas — tai kvailystė ir tuštybė, religija pasmerkia jį kaip nuodėmę ir 
tuo pat metu palengvina jį viltimis ir pažadais, kurie didžiai religingam 
žmogui leidžia atsisveikinti su mirties patale gulinčiu draugu beveik taip 
ramiai, tarytum jis iškeliautų ilgon kelionėn, ir beveik su tokia pat viltimi 
vėl su juo pasimatyti. 

Išmintingam skaitytojui taip pat nebus labai sunku suprasti, ką veikė 
ponia Bridžet Blaifil. Jis gali būti tikras, kad per visą šį laikotarpį, kai 
sielvartui pridera atsispindėti žmogaus išorėje, ji griežčiausiai laikėsi visų 
įpročio ir padorumo taisyklių, derindama veido išraišką su drabužių po- 
kyčiais: taip, kaip jos gedulo šydas virto juodais apdarais, juodi — pilkais, 
pilki — baltais, taip ir jos niūri veido išraiška virto graudžia, graudi — liūud- 
na, liūdna — rimta, ir pagaliau atėjo diena, kai jai buvo leista grįžti į bu- 
vusią rimtį. 

Paminėjome šiuos du atvejus kaip pavyzdžius tokio uždavinio, kuris 
gali būti duodamas žemesnės klasės skaitytojams. Daug sudėtingesnių 
samprotavimų ir gilesnio įžvalgumo visiškai pagrįstai tikimės iš labiau pri- 
tyrusių kritikų. Aš neabejoju, kad jie padarys daug pažymėtinų atradimų 
apie įvykius, atsitikusius mūsų garbingojo vyro šeimoje per visus tuos me- 
tus, kuriuos nutarėme praleisti. Nors šiuo laikotarpiu ir nieko verta įdėti į 
šią istoriją neatsitiko, tačiau kai kurie įvykiai visiškai prilygsta tiems, kurie 
aprašomi šių dienų laikraščių ir žurnalų istorikų 1r kuriuos skaitant daugy- 
bė žmonių sugaišta didžiumą savo laiko ir, bijau, turi iš to labai maža nau- 
dos. Tuo tarpu čia pasiūlytiems spėliojimams labai produktyviai gali būti 
panaudotos geriausios proto savybės, nes daug naudingiau mokėti vienu 
ar kitu atveju nusakyti žmonių veiksmus pagal jų būdą, negu spręsti apie 
jų būdą pagal veiksmus. Pirmasis atvejis reikalauja didesnio įžvalgumo, bet 
gali būti pasiektas tik turint aštrų protą ir esant ne mažiau tikram kaip an- 
truoju atveju. Nujausdami, jog dauguma mūsų skaitytojų yra kuo puikiau- 
siai apsišarvavę šia savybe, mes ir paliekame jiems užpildyti dvylikos metų 
tarpą, O patys parodysime savo herojų jau keturiolikos metų, neabejodami, 
kad daugumas jau seniai nekantrauja, norėdami su juo susipažintu. 


Antrasis skyrius 


ŠIOS ILGOS ISTORIJOS HEROJUS PASIRODO 
SU LABAI BLOGA LEMIANCČIAIS ŽENKLAIS. 
TRUMPAS IR TOKS MENKAS PASAKOJIMAS, KAD 
KAI KURIEMS PASIRODYS ESĄS NEVERTAS 
JŲ DĖMESIO. VIENAS KITAS ŽODIS APIE SKVAIRĄ 
IR ŠIEK TIEK DAUGIAU ŽINIŲ APIE MEDSARGĮ 
IR MOKYTOJĄ 


adangi, pradėdami rašyti šią istoriją, nutarėme niekam nepatai- 

| auti, o vadovautis vien tik tiesos nurodymais, tai esame pri- 

versti parodyti mūsų herojų scenoje daug nedėkingesnėje šviesoje, negu 

norėtume, ir jau iš pat pradžių sąžiningai prisipažinti, kad, visos pono 
Olverčio šeimos įsitikinimu, jis buvo gimęs kartuvėms. 

Apgailestaudamas turiu pasakyti, kad tokiems spėliojimams buvo 
daugiau negu reikia pagrindo. Berniukas iš pat ankstyvųjų metų pasirodė 
esąs linkęs į visokiausias ydas, o ypač į vieną, kuri tiesiau negu visos kitos 
veda į ką tik minėtąjį jam išpranašautą likimą. Jis jau tris kartus buvo 
apkaltintas vagyste: plėšė obuolius iš sodo, pagrobė iš vieno fermerio 
kiemo antį ir iškraustė iš jaunojo Blaifilo kišenės sviedinuką. 

Šio jaunuolio ydos pasirodė dar nedėkingesnėje šviesoje, palyginti 
jas su jo draugo jaunojo Blaifilo dorybėmis. jis taip skyrėsi nuo ma- 
žojo Džonso, kad ne tik namiškiai, bet ir visi kaimynai jį liaupsinte 
liaupsino. Iš tikrųjų bernaitis buvo nuostabaus būdo: rimtas, santū- 
rus ir ne pagal metus dievobaimingas, — savybės, užkariavusios visų jį 
pažinusiųjų meilę, — o tuo tarpu Tomas Džonsas buvo visų nemėgs- 
tamas, ir daugelis stebėjosi, kaip ponas Olvertis leidžia tokį pramušt- 
galvį auklėti kartu su savo sūnėnu, kurio dorovingumui galįs pakenkti 
blogas pavyzdys. 

Maždaug šiuo metu įvykęs atsitikimas daug vaizdžiau parodys 
įžvalgiam skaitytojui abiejų jaunuolių charakterius negu ilgiausi sam- 


protavimai. 

Tomas Džonsas, kuris, kad ir labai blogas būdamas, turi eiti šios 
istorijos herojaus pareigas, tarp šeimos tarnų turėjo tik vieną draugą, 
nes ponia Vilkins jau seniai buvo jį palikusi ir galutinai susitaikinusi 
su savo ponia. Tas draugas buvo medsargis, gana laisvo elgesio vyru- 
kas, kurio pažiūros į 272427 žr tuu2' buvo ne ką griežtesnės negu paties 
jaunojo džentelmeno. Todėl jų draugystė davė progos tarnams su- 
kurti daugybę sarkastiškų pastabų, kurių didesnė dalis arba jau anks- 
čiau buvo priežodžiai, arba bent dabar pasidarė. Jų sąmojis gali būti 
išreikštas trumpa lotyniška patarle: „Nosūžur a socio“, kurią, mano 
manymu, galima taip išversti: „Pasakyk man, su kuo tu draugauji, ir 
aš pasakysiu, kas tu esi.“ 

Tiesą sakant, tam tikros iš šių baisių Džonso nedorybių, kurių tris 
pavyzdžius ką tik paminėjome, greičiausiai kilo paskatinus jo draugui, 
du ar tris kartus buvusiam, teisiškai kalbant, nusikaltimo bendrininku: 
visa antis ir didžiuma obuolių buvo sunaudota medsargio ir jo šeimos. 
Tačiau, kadangi pakliuvo tik vienas Džonsas, tai vargšeliui ir teko pakelti 
ne tik bausmę, bet ir visą gėdą. Lygiai taip įvyko ir šį kartą. 

Su pono Olverčio dvaru ribojosi žemės vieno iš tų džentelme- 
nų, kurie paprastai vadinami žvėrių ir paukščių globėjais. Šios rūšies 
žmonės taip griežtai keršija už kiškio ar kurapkos mirtį, kad būtų 
galima pagalvoti, jog jie laikosi tų pačių prietarų kaip Indijos bania- 
nai“, kurie, kiek girdėjau kalbant, labai dažnai visą savo gyvenimą 
paskiria kokiems nors gyvūnams saugoti ir ginti, jeigu mūsų angliš- 
kieji banianai, sergėdami žvėris nuo kitų priešų, be jokio gailesčio 
patys nežudytų jų ištisais būriais ir taip visiškai nebūtų atsikratę šio 
pagoniško prietaro. 

Tačiau aš esu daug geresnės nuomonės apie šitokius žmones negu 
kas nors kitas, nes manau, kad jie daug geriau negu daugumas atliepia 


! Mano ir tavo (/04.). 

? Indijos banianai — Indijos pirkliai braminai, daugiausia prekiavusieji už Indijos sienų. Čia 
Fildingas užsimena apie braminų (ne tik banianų) tikėjimą sielų metampsichoze, kurio laikydamiesi 
jie taip atsargiai elgiasi su gyvuliais ir nevalgo mėsos. Europiečiams, kurie prekiaudavo Indijoje, 


visų pirma tekdavo susidurti su banianais, ir šis žodis ilgą laiką buvo bramino sinonimu. 


PAMESTINUKO TOMO DŽONSO ISTORIJA + 


Gamtos tvarką ir kilnius tikslus, kuriems buvo skirti. Horacijus sako, kad 
yra tokia žmonių grupė, kurie 


Fruges consuoere nat, 

„gimę naudotis žemės vaisiais“, — o aš nė kiek neabejoju, kad yra ir 
kiti, kurie — 

Feras consumere nali, 


„gimę naudotis žvėrimis“, arba, kaip priimta sakyti, žvėriena. Ma- 
nau, niekas nepaneigs, kad mūsų skvairai kuo puikiausiai sprendžia šį 
savo uždavinį. 

Vieną dieną jaunasis Džonsas išėjo su medsargiu pamedžioti. At- 
sitiko, kad išgąsdintų kurapkų būrys pakilo netoli to dvaro ribos, kurį 
Fortūna, sekdama išmintingaisiais Gamtos tikslais, buvo suteikus vie- 
nam iš žvėrienos mėgėjų. Paukščiai nuskrido tiesiai į jo žemę, ir mūsų 
medžiotojai susekė juos prožirnių krūmuose, maždaug už dviejų trijų 
šimtų žingsnių nuo pono Olverčio valdų ribos. Ponas Olvertis, gra- 
sindamas atleisiąs iš tarnybos, griežtai buvo įspėjęs medsargį niekada 
nekelti kojos ant kaimynų žemės, net ir tų, kurie šiuo atveju ne tokie 
griežti kaip šio dvaro savininkas. Tiesą sakant, kitiems kaimynams šis 
įsakymas ne taip rūpestingai buvo taikomas, bet kadangi džentelmeno, 
suteikusio kurapkoms prieglaudą, nusistatymas buvo gerai žinomas, tai 
medsargis niekada nė nebandė kojos įžengti į jo žemes. Ir dabar jis to 
nebūtų padaręs, jeigu ne jaunasis medžiotojas, kuris trokšte troško vytis 
skrendančias kurapkas: Džonsas taip karštai prašė, kad šis, būdamas ir 
pats gana aistringas medžiotojas, nusileido įkalbinėjamas ir, įsiveržęs į 
kaimyno žemę, nušovė vieną kurapką. 

Pats šeimininkas šiuo metu visai netoliese jojo arkliu ir, išgirdęs šūvį, 
tučtuojau pasuko į šią vietą ir atrado vargšą Tomą, nes medsargis spėjo 
įšokti į prožirnių tankmę ir sėkmingai juose pasislėpė. 

Iškratęs jaunuolį ir suradęs pas jį kurapką, džentelmenas prisiekė 
atkeršysiąs ir apie viską pranešiąs ponui Olverčiui. Kaip tarė, taip ir pa- 


! Fruges consumere... — Horacijus „Laiškai“ (I, 2, 27). 


97 


98 


+ HENRY FIELDING 


darė: nieko nelaukdamas nujojo į jo namus ir pasiskundė dėl neleistinos 
medžioklės jo žemėse tokiais iškilmingais žodžiais ir tokiu pasipiktinu- 
siu tonu, tarsi į jo namus būtų įsilaužę vagys ir išvogę pačius geriausius 
baldus. Jis pridūrė, kad kartu su Džonsu buvęs dar kažkoks asmuo, bet 
nepavykę jo pričiupti: esą jis beveik tuo pat metu išgirdęs du šūvius. 

— Mes radome tik šią kurapką, — pasakė jis, — bet Dievas žino, kiek 
jie ten eibių pridarė. 

Kai sugrįžo namo, Tomas buvo tučtuojau pašauktas pas poną Olver- 
tį. Vaikinas prisipažino esąs kaltas ir visai teisingai aiškinosi, kad kurap- 
kų būrys pakilęs iš pono Olverčio žemės. Tada Tomas buvo apklaustas, 
kas buvo kartu su juo, ir ponas Olvertis pareiškė esąs tvirtai pasiryžęs 
tai sužinoti, supažindindamas nusikaltėlį su faktu, kad skvairas ir abu jo 
tarnai girdėję du šūvius, bet Tomas drąsiai tvirtino, kad jis buvęs vienas. 
Beje, tiesą sakant, iš pradžių jis truputį dvejojo, o tai būtų patvirtinę 
pono Olverčio įsitikinimą, jeigu skvairo ir jo tarnų žodžius būtų iš viso 
reikėję patvirtinti. 

Paskui buvo apklaustas medsargis, kaip įtariamas asmuo, bet jis, 
pasikliaudamas Tomo pažadu viską prisiimti sau, labai atkakliai pa- 
reiškė nebuvęs kartu su jaunuoju džentelmenu ir iš viso jo nematęs tą 
popietę. 

Tuomet ponas Olvertis vėl kreipėsi į Tomą daug piktesne veido 
išraiška negu paprastai ir patarė jam prisipažinti pakartodamas, kad 
yra pasiryžęs viską išaiškinti. Tačiau vaikinas ir toliau tvirtino tą patį, 
taigi ponas Olvertis supykęs liepė jam išeiti pasakęs, kad galįs viską 
apsvarstyti ligi rytojaus, o tuomet būsiąs apklaustas kito asmens ir ki- 
tokiu būdu. 

Vargšas Džonsas praleido labai liūdną naktų, juoba kad jo nuolati- 
nis draugas ponaitis Blaifilas buvo išvykęs kažkur su motina į svečius. 
Gresiančios bausmės baimė jį kankino kuo mažiausiai; pats didžiausias 
jo susirūpinimas buvo, kad tik nesukluptų ir neišduotų medsargio, kurį 
tuomet ištiktų visiška pražūtis. 

Ne geriau jautėsi ir medsargis. Jis tą patį galvojo apie jaunuolį, kurio 
garbe rūpinosi labiau negu savo kailiu. 


PAMESTINUKO TOMO DŽONSO ISTORIJA = 


Rytojaus dieną, atvykęs pas reverendą poną Tvakomą, kuriam ponas 
Olvertis buvo pavedęs mokyti abu berniukus, Tomas išgirdo iš šio džen- 
telmeno tuos pačius klausimus, kurie jam buvo pateikti praėjusį vakarą, 
ir į juos lygiai taip pat atsakė. Už tai jo laukė toks žiaurus plakimas, kad 
tai mažai kuo skyrėsi nuo kankinimų, kuriais išgaunamas nusikaltėlių 
prisipažinimas kai kuriuose kraštuose. 

Tomas nepaprastai ryžtingai pakėlė bausmę, ir nors jo mokytojas 
po kiekvieno smūgio klausė, ar neprisipažinsiąs, jis buvo pasiryžęs 
geriau būti išplaktas, negu išduoti savo draugą arba sulaužyti duotąjį 
pažadą. 

Taigi medsargio susirūpinimas praėjo, o ir pats ponas Olvertis ėmė 
gailėtis Tomo; nors ponas Tvakomas, nepaprastai įsiutęs, negalėdamas 
ištraukti iš berniuko to, ko tikėjosi, elgėsi daug žiauriau, negu norėjo 
gerasis džentelmenas, ponas Olvertis pradėjo įtarti, kad skvairas galbūt 
suklydo, o tai labai galėjo atsitikti, turint galvoje jo karštumą ir piktumą. 
Į tai, ką sakė tarnai, patvirtindami savo pono žodžius, jis mažai tekreipė 
dėmesio. Kadangi žiaurumas ir neteisingumas buvo tokie dalykai, kurių 
ponas Olvertis negalėjo sau prileisti nė per pėdą, tad jis pasišaukė Tomą 
ir, draugiškai, meiliai jį paglostęs, tarė: 

— Aš įsitikinau, brangusis vaikeli, kad mano įtarimai buvo neteising;, 
ir gailiuosi, kad tu dėl to buvai taip griežtai nubaustas. 

Pagaliau, norėdamas prisigerinti, padovanojo jam mažą arkliuką pa- 
kartodamas, jog gailisi dėl to, kas atsitiko. 

Dabar Tomui nusikaltimas taip svilino akis, kad joks žiaurumas to 
nebūtų padaręs. Jam buvo daug lengviau pakelti Tvakomo smūgius negu 
Olverčio kilnumą. Ašaros išsiveržė jam iš akių, ir jis suklupo ant kelių 
verkdamas: 

— O, sere, jūs per daug man geras! Tikrai per daug! Aš tikrai nesu 
to vertas! 

Šią akimirką, užplūdus jo širdį gailesčiui, jis vos neišdavė paslapties, 
tik geroji medsargio dvasia jam pašnibždėjo, kokie jį, vargšelį, dėl to gali 
ištikti padariniai, ir ši mintis užčiaupė jam burną. Tvakomas iš visų jėgų 
stengėsi įkalbėti Olvertį nereikšti berniukui nei užuojautos, nei švelnu- 

mo sakydamas, kad šis „užsispyręs nesako tiesos“, ir leido suprasti, kad 
tik antrąkart išplakus tikriausiai viskas paaiškėtų. 

Bet ponas Olvertis griežtai atsisakė. Jis nusprendė, kad berniukas 
jau deramai nubaustas už tai, kad nuslėpė tiesą, net jeigu jis yra kaltas, ir, 
matyt, jis taip pasielgęs neteisingai suprasdamas garbę. 

— Garbę! — karštai sušuko Tvakomas. — Vien tik atkaklumas ir užsi- 
spyrimas! Ar gali garbė mokyti žmogų meluoti ir ar gali garbė egzistuoti 
nuošaly nuo religijos? 

Šis pokalbis vyko prie stalo besibaigiant pietums. Jame dalyvavo po- 
nas Olvertis, ponas Tvakomas ir dar vienas džentelmenas, kuris šiuo 
metu įsitraukė į ginčą ir su kuriuo, prieš tęsdami toliau, trumpai supa- 
žindinsime skaitytoją. 


Trečiasis skyrius 


PONO SKVERO, FILOSOFO, IR PONO TVAKOMO, 
TEOLOGO, ASMENYBĖS IR GINCAS DĖL... 


pr šio džentelmeno, jau kuris laikas gyvenančio pono Ol- 
verčio namuose, buvo ponas Skveras. Jo įgimti gabumai niekuo 
nepasižymėjo, bet jis gerokai juos patobulino besimokydamas. Skve- 
ras nuodugniai išstudijavo antikos filosofus ir buvo didelis Platono ir 
Aristotelio veikalų žinovas. Sekdamas didžiu jų pavyzdžiu, jis daugiausia 
ir išsilavino, kartais laikydamasis vieno, o kartais kito nuomonės. Mo- 
ralės klausimais jis buvo įsitikinęs platonininkas, religijos — linko labiau 
prie Aristotelio. 

Tačiau savo moralines pažiūras, kaip sakėme, susikūręs pagal Plato- 
ną, jis visiškai sutiko su Aristotelio nuomone, kuris laikė šį įžymųjį žmo- 
gų greičiau filosofu ir spekuliatyviu mąstytoju negu įstatymų leidėju. Šią 
pažiūrą Skveras labai plačiai taikė, taip plačiai, kad dorybę laikė tik teo- 
rijos objektu. Tiesą sakant, kaip man teko girdėti, jis to niekada niekam 
netvirtindavęs, bet tereikėdavo tik akimirkai žvilgtelėti į jo elgesį, norint 
įsitikinti, jog tai jo tikroji nuomonė, nes ji puikiai suderindavo tam tikrus 
jo charakterio prieštaravimus. 

Šis džentelmenas beveik niekada neištverdavo nesusiginčijęs su 
ponu Tvakomu, nes jų pažiūros buvo griežtai priešingos. Skveras 
manė, kad žmogaus prigimtis yra aukščiau negu bet kokia dorybė, o 
yda — toks pat iškrypimas kaip ir kūno išsigimimas. Tvakomas, priešin- 
gai, tvirtino, kad žmogaus protas po nuopuolio liko tik nedorybių 
duobe ir jis bus apvalytas bei išganytas tik Dievo malone. Jie sutarė 
tik vienu atžvilgiu, būtent, savo disputuose moralės klausimais nieka- 
da neminėti žodžio „gerumas“. Pirmojo mėgstamiausias posakis buvo 
„Igimtas dorybės grožis“, antrojo —,dieviškoji malonės jėga“. Pirmasis 
visus veiksmus vertino pagal nesikeičiantį teisingumo dėsnį ir amžiną 
daiktų harmoniją, antrasis sprendė apie viską remdamasis autoritetu 
ir, be to, visuomet pasiremdamas Šventuoju Raštu ir jo komentato- 

riais, kaip teisininkas remiasi Kuko komentarais Litltonui', laikydamas 
ir komentarus, ir tekstą vienodais autoritetais. 

Po šios trumpos įžangos skaitytojas temalonės prisiminti, kad pas- 
torius savo kalbą užbaigė triumfuojamu klausimu, į kurį, jo manymu, 
negalima atsakyti, būtent: ar gali garbė egzistuoti nepriklausomai nuo 
religijos? 

Į tai Skveras atsakė, kad negalima filosofiškai diskutuoti apie žodžius, 
iš anksto nenustačius jų reikšmės, ir kad vargu ar yra dar du tokie žo- 
džiai, kurių prasmė tokia neaiški ir neapibrėžta kaip šiedu jo paminėtieji, 
nes apie garbę yra lygiai tiek pat įvairių nuomonių, kiek ir apie religiją. 

— Tačiau, — pasakė jis, — jeigu garbe jūs laikote įgimtą dorybės grožį, 
tai, mano manymu, ji gali egzistuoti ir nepriklausomai nuo religijos. Net 
ir jūs patys sutiksite, kad ji gali egzistuoti nuošaly nuo bet kokios religi- 
jos, išskyrus vieną; lygiai taip pat pasakys 17 mahometonas, ir žydas, ir 
bet kurios kitos sektos sekėjas pasaulyje. 

Tvakomas atkirto, kad tai nuolatinis piktas visų tikrosios Bažnyčios 
priešų argumentas. Ir pareiškė neabejojąs, kad visi pasaulio netikėliai ir 
eretikai, jei galėtų, suderintų garbę su savo absurdiškais paklydimais ir 
pražūtingomis apgavystėmis. 

— Tačiau garbė, — kalbėjo jis, - negali būti keleriopa dėl to, kad apie ją 
yra daugybė absurdiškų nuomonių, taip pat ir religija negali būti kelerio- 
pa dėl to, kad pasaulyje yra įvairiausių sektų ir erezijų. Kai aš kalbu apie 
religiją, turiu galvoje krikščionių religiją, ir ne tik krikščionių religiją, bet 
protestantų religiją, ir ne tik protestantų religiją, bet Anglikonų bažnyčią. 
Ir kai kalbu apie garbę, turiu galvoje tą Dievo malonės rūšį, kuri ne tik 
derinasi, bet ir priklauso nuo šios religijos, ir tuo pat metu nesuderinama ir 
nepriklausoma nuo jokios kitos. O sakyti, kad garbė, kurią turiu minty, — o 
man atrodo, kad jokios kitos garbės ir neturėjau minty, — gali palaikyti ir 
juo labiau skatinti netiesą, vadinas, tvirtinti nežmoniškiausią absurdą. 


' Eduardas I įtltonas (1589-1645) — anglų teisininkas, parašęs vadinamąja juridine prancūzų 
kalba traktatą „Apie valdymą“; šis traktatas ligi šiol tebėra anglų nuosavybės įstatymų pagrindas. 
Eduardas Kukas (1552-1634) — šiuolaikinės anglų civilinės teisės pagrindėjas, „Statuto“ (keturių 


tomų) autorius; pirmajame tome komentuojamas Litltono traktatas. 

— Aš tyčia vengiau, — atsakė Skveras, — padaryti išvadą, kuri, mano 
manymu, pati savaime išplaukia iš mano žodžių, tačiau ir suprasdamas 
ją jūs visiškai nesistengėte jos atremti. Beje, atmetus religiją, iš to, ką 
pasakėte, matyti, kad mūsų pažiūros į garbę visiškai skirtingos; tačiau 
kodėl mes neglėtume susitarti, kaip ją apibūdinti tais pačiais žodžiais? 
Aš tvirtinau, kad tikroji garbė ir tikroji dorybė yra beveik sinonimai 
ir jos abi pagrįstos nesikeičiančiu teisingumo dėsniu ir amžina daiktų 
harmonija, o kadangi netiesa visiškai su jomis nesiderina ir yra joms 
priešinga, tai aišku, kad tikroji garbė negali pakęsti netiesos. Šiuo at- 
žvilgiu, man rodos, mes sutinkame. Tačiau sakyti, kad garbė pagrįsta 
religija, tuomet, kai jinai yra jos pirmtakė, jeigu religija laikysime kiek- 
vieną griežtą įstatymą... 

— Aš sutinku, — karštai sušuko Tvakomas, — su žmogumi, kuris tvir- 
tina, kad garbė yra religijos pirmtakė? Pone Olverti, ar aš sutikau? 

Jis jau buvo betęsiąs, bet ponas Olvertis jį nutraukė, šaltai pareikšda- 
mas, kad jie abu neteisingai jį supratę, nes jis nieko nesakęs apie tikrąją 
garbę. Tačiau galimas dalykas, kad jam nelengvai būtų pavykę sutaikyti 
besiginčijančiuosius, kurie kaskart vis labiau karščiavosi, jeigu šiuo metu 
nebūtų atsitikęs vienas įvykis, galutinai nutraukęs pokalbį. 

Ketvirtasis skyrius 


PATEIKIĄS BUTINĄ AUTORIUI PASITEISINIMĄ 
IR VAIKIŠKĄ GINCĄ, KURĮ TAIP PAT GALBŪT 
DERETŲ PATEISINTI 


p tęsdamas toliau, prašau leisti man užbėgti už akių tam tik- 
riems iškraipymams, į kuriuos gali atvesti per didelis kai kurių 
skaitytojų uolumas, nes nenoriu įžeisti nė vieno, o ypač žmonių, kurie 
labai jautrūs dorybės ir religijos klausimais. 

Todėl tikiuosi, kad niekas taip šiurkščiai nesupras ar neiškraipys mano 
minties įsivaizduodamas, kad stengiuosi pajuokti didžiausias žmogaus 
prigimties tobulybes, kurios vienos tiktai grynina ir kilnina žmogaus šir- 
dį ir iškelia jį virš neprotingų būtybių. Drįstu jums pasakyti, skaitytojau 
(ir juo geresnis žmogus jūs esate, juo greičiau manimi patikėsite), kad 
verčiau būčiau paskyręs šių dviejų asmenų pažiūras amžinai užmarščiai, 
negu įžeidęs kurį nors iš šių šventų dalykų. 

Priešingai, vien tik trokšdamas jiems pasitarnauti, ėmiausi pasakoti 
šių dviejų apsimetusių religijos ir dorybės gynėjų gyvenimą ir veiksmus. 
Vylingas draugas yra pats pavojingiausias priešas, ir drąsiai pasakysiu, 
kad ir religija, ir dorybė yra daug daugiau nukentėjusios nuo veidmainių 
negu nuo sąmojingiausių nedorėlių ir bedievių. Maža to: jeigu tyra do- 
rybė ir religija teisingai yra vadinamos žmonių visuomenės saitais ir iš 
tikrųjų yra didžiausia palaima, tai, apnuodytos ir suterštos apgaule, apsi- 
metimu ir veidmainyste, jos tampa tos visuomenės pikčiausiu prakeiks- 
mu ir skatina žmones daryti žiauriausius nusikaltimus savo artimui. 

Aš neabejoju, kad tokia pajuoka apskritai yra leistina. Tačiau iš šių 
abiejų asmenų lūpų labai dažnai sklisdavo daug tikrų ir teisingų pažiūrų, 
ir labiausiai bijau, kad viskas nebūtų sujaukta į vieną krūvą ir skaitytojas 
nenuspręstų, jog viską vienodai pajuokiu. Tegul jis įsidėmi, kad nė vienas 
iš jų nebuvo kvailas, ir nemano, kad jie gynė vien neteisingas pažiūras 
ir kalbėjo tik nesąmones. Koks neteisus būčiau jiems, jeigu imčiau iš jų 
vien tik bloga! Ir kokie pasigailėtini ir nevykę atrodytų jų įrodinėjimai. 

Žodžiu, čia parodoma ne religija ar dorybė, bet jų stoka. Jeigu savo 
sistemos sudėtimi Tvakomas nebūtų perdėm niekinęs dorybės, o Skve- 
ras — religijos ir jeigu jie abu nebūtų taip griežtai atmetę įgimto širdies 
gerumo, jie niekada nebūtų buvę pavaizduoti kaip pasityčiojimo objek- 
tai šioje istorijoje, kurią dabar tęsime toliau. 

Įvykis, kuris nutraukė pastarajame skyriuje aprašytąjį pokalbį, buvo 
jaunojo Blaifilo ir Tomo Džonso ginčas, dėl kurio pirmajam buvo su- 
kruvinta nosis. Nors Blaifilas, kad ir jaunesnis, kur kas buvo praaugęs 
savo draugą, tačiau kilniuoju kumščiavimosi menu Tomas gerokai jį pra- 
lenkė. 

Tačiau Tomas sąmoningai vengė bet kokių susidūrimų su šiuo jau- 
nuoliu. Nors ir išdykęs, Tomas Džonsas buvo nepavojingas berniukas 
ir nuoširdžiai mylėjo Blaifilą, tačiau vis dėlto vengė jo matydamas, kad 
ponas Tvakomas palaiko pastarojo pusę. 

Bet teisingai yra pasakęs vienas rašytojas: „Nė vienas žmogus negali 
būti išmintingas kiekvieną akimirką.“ Nėra ko stebėtis, kad toks buvo ir 
berniukas. Bežaidžiant dėl kažko susiginčijus, ponaitis Blaifilas pavadino 
Tomą nuskurusiu pavainikiu. Į tai Tomas, būdamas šiek tiek karštakošis, 
tučtuojau sukėlė jo veide tą reiškinį, apie kurį ką tik kalbėjome. 

Ir štai jaunasis Blaifilas, iš nosies bebėgančiu krauju ir iš akių besiver- 
žiančiomis ašaromis, pasirodė prieš savo dėdę ir baisųjį Tvakomą. Šiame 
teisme "Tomas tučtuojau buvo apkaltintas užpuolimu bei sužeidimu, ir jis 
tegalėjo pasiteisinti tik iššaukiamais Blaifilo žodžiais, kuriuos pastarasis 
buvo nutylėjęs. Labai galimas daiktas, kad ši aplinkybė išsprūdo jam iš 
atminties, nes atsakydamas jis griežtai gynėsi nieko panašaus nepasakęs 
ir pridūrė: 

— Neduok, Dieve, kad aš kada nors ištarčiau tokius bjaurius žodžius! 

Tomas prieš visus teismo formalumus tvirtino Blaifilą pasakius šiuos 
žodžius. Į tai šis atsakė: 

— Nėra ko stebėtis. Kas vienąkart pamelavo, nesigėdys ir antrąsyk tą 
padaryti. Jeigu aš būčiau taip niekšingai sumelavęs savo mokytojui, man 
būtų gėda ir pasirodyti prieš jį. 

— Ką sumelavęs, mano vaikeli? — nekantriai sušuko Tvakomas. 

— Na, jis juk jums sakė, kad nieko daugiau su juo nebuvo, kai jis 
nušovė kurapką; o jis žino (čia jis apsipylė ašaromis), taip, jis Žino, pats 
man prisipažino, kad su juo buvo medsargis Juodasis Džordžas. Ir dar 
jis sakė, — žinoma, sakei, — pamėgink išsiginti! — kad jokiu būdu neprisi- 
pažinsiąs mokytojui, nors jį ir į gabaliukus sukapotų. 

Čia ugnis blykstelėjo Tvakomo akyse, ir jis triumfuodamas suriko: 

— Oho! Štai kur toji jūsų neteisingai suprasta garbė! Štai kokio ber- 
niuko nebereikėjo plakti! 

— Tai tiesa, vaikeli? Kaip tu galėjai taip užsispyręs meluoti? 

Tomas atsakė, kad jis nekenčiąs melo nė kiek ne mažiau kaip ir kiti, 
bet jis nusprendęs, kad garbė jam neleidžianti kitaip pasielgti, nes jis pri- 
žadėjęs vargšui jo neišduoti, ir jautėsi tuo labiau įpareigotas taip daryti, 
kad medsargis prašęs jo neiti į svetimą žemę ir tik galų gale pats įžengęs, 
nusileisdamas jo įkalbinėjimams. Jis pareiškė, kad tai tikra tiesa, ir buvo 
pasiryžęs viską patvirtinti priesaika. Džonsas užbaigė karštai maldauda- 
mas poną Olvertį pasigailėti vargšo šeimos, nes kaltas esąs tik jis, o med- 
sargis labai nenoromis sutikęs padaryti tai, ką padarė. 

— Iš tikrųjų, sere, — kalbėjo Tomas, — vargu ar galima vadinti melu 
tai, ką aš pasakiau, nes vargšas visiškai dėl to nekaltas. Vis tiek aš pats 
vienas bučiau nusekęs paskui paukščius, tiesą sakant, pirmas ir ėjau, O jis 
tik sekė iš paskos bijodamas, kad aš daugiau eibių nepridaryčiau. Prašau, 
sere, nubauskite tik mane vieną, atimkite iš manęs mažąjį arkliuką, bet 
tik prašau, sere, atleiskite vargšui Džordžui. 

Ponas Olvertis valandėlę dvejojo, o paskui paleido berniukus, liep- 
damas jiems gyventi draugiškiau ir taikingiau. 


Penktasis skyrius 


TEOLOGO IR FILOSOFO NUOMONĖS APIE 
ABU BERNIUKUS, KAI KURIOS ŠIŲ NUOMONIŲ 
PRIEŽASTYS IR KITI DALYKAI 


abai galimas daiktas, kad, išduodamas taip atvirai jam patikėtą pa- 

| Boe, jaunasis Blaifilas išgelbėjo savo draugą nuo geros pylos, nes 

ir sukruvintos nosies būtų užtekę Tvakomui, kad jis vėl imtųsi rykštės; bet 

šis prasižengimas buvo užtemdytas kito poelgio, dėl kurio, kaip ponas Ol- 

vertis asmeniškai pareiškė Tvakomui, berniukas nusipelno greičiau pagy- 
rimo negu bausmės, ir šitaip visuotinis atleidimas sulaikė teologo ranką. 

Tvakomas, kuris vien ir tegalvojo apie beržinę rykštę, viešai pasmer- 
kė šią silpnybę ir drįso pavadinti ją nedoru kilniaširdiškumu. Jo many- 
mu, palikti tokius nusikaltimus nenubaustus, vadinas, juos skatinti. Jis 
įsileido į postringavimus apie bausmes vaikams ir citavo daugybę posa- 
kių iš Saliamono ir kitų; kadangi juos galima rasti daugelyje knygų, tai 
čia jų nebekartosime. Tuomet nukrypo į melavimo ydą ir šiuo klausimu 
pasirodė lygiai taip pat apsišvietęs, kaip ir kitais. 

Skveras pareiškė, kad jis bandęs suderinti Tomo poelgį su tobulos 
dorybės idėja, bet jam nepavykę. Jis prisipažino, kad iš pirmo žvilgsnio 
tame poelgyje įžvelgęs tam tikrą dvasios tvirtumą, bet kadangi tvirtumas 
yra dorybė, o melavimas — yda, tai jokiu būdu neįmanoma jų suderinti 
ar sujungti. Kadangi Džonso poelgyje yra sumišusi dorybė ir yda, dar 
pridūrė jis, ponui Tvakomui vertėtų pagalvoti, ar nereikėtų berniuko nu- 
bausti dar griežtesne bausme. 

Abu mokytieji vyrai vienu balsu pasmerkė Džonsą, bet jie ne ką 
prasčiau sutarė liaupsindami jaunąjį Blaifilą. Išaiškinti tiesą, pasak pas- 
toriaus, esanti kiekvieno dievobaimingo žmogaus pareiga, o pasak filo- 
soto, tat visiškai dera su teisingumo dėsniu ir amžina bei nesikeičiančia 
daiktų harmonija. 

Tačiau visa tai labai maža tereiškė ponui Olverčiui. Taip ir nepasi- 
sekė įkalbėti jį pasirašyti bausmės nuosprendį Džonsui. Pono Olverčio 

krūtinėje ruseno jausmas, kuriam daug artimesnė buvo jaunuolio paro- 
dyta atkakli ištikimybė negu Tvakomo religija ar Skvero dorybė. Todėl 
jis griežtai įsakė pirmajam džentelmenui susilaikyti nuo bausmės Tomui 
už tai, kas įvyko. Pedagogas buvo priverstas nusileisti šiems įsakymams, 
bet labai nenoromis ir be paliovos murmėdamas, kad berniukas iš tikrų- 
jų bus sugadintas. 

Su medsargiu gerasis žmogus daug griežčiau pasielgė. Jis tučtuojau 
pasikvietė vargšelį ir, piktai jį išbaręs, sumokėjo algą ir atleido iš tarny- 
bos. Ponas Olvertis teisingai pastebėjo, jog pameluoti, norint pateisinti 
save ir norint pateisinti kitą, yra didelis skirtumas. Tačiau svarbiausia jo 
nepajudinamo griežtumo šiam žmogui priežastis buvo ta, kad šis nie- 
kingai vertė Tomą ištverti tokią sunkią bausmę sau, o tuo tarpu galėjo ją 
pašalinti pats prisipažindamas. 

Kai ši istorija iškilo į viešumą, daugelis žmonių vertino abiejų jau- 
nuolių elgesį kitaip negu Skveras 1: Tvakomas. Jaunąjį Blaifilą visi vie- 
nu balsu praminė bjauriu pasalūnu, bailiu niekšu ir kitokiais panašiais 
epitetais, o tuo tarpu Tomas buvo giriamas kaip drąsuolis, linksmuolis, 
garbingas berniukas. Poelgis su Juoduoju Džordžu labai pakėlė jį visų 
tarnų akyse; nors anksčiau medsargio visi nekentė, bet vos tik jį išvarius 
visi ėmė jo gailėtis, liaupsinte liaupsindami Tomo Džonso draugiškumą 
ir kilnumą ir viešai smerkdami jaunąjį Blaifilą, vengdami vien tik už- 
pykdyti jo motiną. Tačiau už visa tai nukentėjo vargšo Tomo kailis, nes, 
nors Tvakomui ir buvo uždrausta kelti prieš jį ranką, tačiau, kaip sako 
priežodis: „Jei nori mušti šunį, lazdą visada rasi.“ Taigi nesunku buvo 
rasti ir rykštę, o tik nesant galimybės jos surasti Tvakomas būtų galėjęs 
ištverti neišpėręs vargšo Tomo. 

Jeigu vien tik malonumas perti būtų gundęs pedagogą, galimas da- 
lykas, kad ir Blaifilui būtų tekusi jo dalis. Nors ponas Olvertis dažnai jį 
įspėdavo nedaryti tarp abiejų berniukų skirtumo, vis dėlto Tvakomas 
būdavo toks malonus ir švelnus Blaifilui, koks šiurkštus ir net žiaurus 
Tomui. Tiesą sakant, Blaifilas įsigijo didelę savo mokytojo meilę iš dalies 
dėl to, kad visuomet jam reikšdavo didžiausią pagarbą, bet dar labiau, 
nes kukliai nusižeminęs klausydavosi jo pamokymų. Jis išmoko atmin- 

tinai ir dažnai kartodavo jo posakius ir taip stropiai laikydavosi visų re- 
liginių savo mokytojo nurodymų, kad tiesiog keldavo nuostabą, ir šitaip 
nepaprastai įsiteikinėjo garbingajam auklėtojui. 

Tomas savo ruožtu ne tik nerodė išorinių pagarbos ženklų, dažnai 
užmiršdamas nusiimti kepurę arba nusilenkti susitikęs mokytoją, bet 
taip pat išvis nekreipė dėmesio į jo pamokymus ir pavyzdį. Tai buvo 
išsiblaškęs, judrus jaunuolis, labai nerūpestingo elgesio ir dar nerūpes- 
tingesnio veido, labai dažnai įžūliai ir nepadoriai besišaipantis iš savo 
draugo santūrumo. 

Dėl tos pačios priežasties ponas Skveras taip pat labiau mėgo Blaifi- 
lą, nes Tomas Džonsas ne daugiau pagarbos rodė šio džentelmeno tei- 
kiamiems mokytiems samprotavimams negu Tvakomo pamokymams. 
Kartą vaikinas išdrįso pasijuokti iš teisingumo dėsnio, kitąsyk pasakė, 
kad, jo manymu, nesą pasaulyje dėsnio, kuris galėtų sukurti tokį žmogų 
kaip jo tėvas (ponas Olvertis leido jam taip save vadinti). 

Jaunasis Blaifilas, priešingai, būdamas šešiolikos metų, turėjo ganė- 
tinai mitrumo įsiteikti tuo pat metu dviem taip skirtingiems žmonėms. 
Su vienu jis būdavo tikras religijos įkūnijimas, su kitu — dorybės. O 
prie abiejų užsičiaupęs tylėdavo, ir kiekvienas iš jų tai paaiškindavo jo 
ir savo naudai. 

Be to, Blaifilas nesitenkino meilikaudamas abiem džentelmenams į 
akis, o dažnai pasinaudodavo proga ir už akių juos girti Olverčiui. Kai 
jis būdavo dviese su juo ir dėdė pagirdavo kokį nors religingą ar dory- 
bingą posakį (nes Blaifilas be paliovos juos berdavo), jis beveik niekada 
neužmiršdavo jo priskirti geriesiems iš Tvakomo arba Skvero gautiems 
pamokymams. Jis žinojo, kad dėdė visus tokius atsiliepimus pakartos 
asmenims, kuriems jie buvo skirti, ir iš patyrimo patyrė, kokį didelį įspū- 
dį jie padarys filosofui, taip pat ir teologui. Ir iš tikrųjų nėra galingesnio 
meilikavimo kaip perduotas iš antrų rankų. 

Be to, jaunasis džentelmenas greit pastebėjo, kad visos šios panegi- 
rikos mokytojų adresu labai patinka ir pačiam ponui Olverčiui, nes jos 
garsiai liaupsino jo pasirinktąjį savotiško auklėjimo planą. Garbingasis 
vyras, perpratęs, kokios netobulos yra mūsų viešosios mokyklos ir kiek 

blogybių ten išmoksta berniukai, nutarė auklėti ir savo sūnėną, ir įsū- 
nytąjį berniuką namuose. Jis tikėjosi, kad čia jų dora išvengs pavojaus 
ištvirkti, o tat neimanoma viešosiose mokyklose ar universitete. 

Taigi, nusprendęs pavesti berniukus privataus mokytojo priežiūrai, 
ponas Olvertis kreipėsi į vieną artimą savo bičiulį, kurio protą labai verti- 
no ir kurio sąžiningumu didžiai pasikliovė, ir šis rekomendavo jam poną 
Tvakomą. Tasai Tvakomas buvo vieno koledžo narys, ten jis beveik visą 
laiką ir gyveno, plačiai išgarsėjęs savo išsilavinimu, religingumu ir pa- 
doriu elgesiu. Tai ir buvo, be abejo, tos savybės, kurios paskatino pono 
Olverčio bičiulį jį rekomenduoti, nors, tiesą sakant, šis bičiulis buvo šiek 
tiek skolingas Tvakomo šeimai, pačiai įžymiausiai tame miestelyje, kurio 
atstovas parlamente buvo minėtasis džentelmenas. 

Vos tik atvykęs, Tvakomas nepaprastai patiko Olverčiui, nes, tiesą 
sakant, visiškai atitiko Olverčio draugo duotąją charakteristiką. Beje, 1l- 
gainiui geriau susipažinęs ir nuodugniau išsikalbėjęs, garbingasis žmo- 
gus pastebėjo tam tikrų auklėtojo trūkumų, kurių nelabai geidė jame 
matyti. Tačiau ponui Olverčiui pasirodė, kad gerosios savybės smarkiai 
juos nusveria, ir jis nepanoro su mokytoju skirtis. Tie trūkumai nebūtų 
nė pateisinę tokio poelgio, nes skaitytojas labai klystų manydamas, kad 
Tvakomas pasirodė tokioje šviesoje ponui Olverčiui, kaip jam šioje 1s- 
torijoje; jis taip pat apsiriktų įsivaizduodamas, kad artimiausi santykiai 
su šiuo teologu galėjo jam atskleisti tokius dalykus, kuriuos mūsų įkvė- 
pimas leidžia mums parodyti ir išaiškinti. Apie tokius skaitytojus, kurie, 
remdamiesi panašiais samprotavimais, smerkia pono Olverčio išmintų ir 
įžvalgumą, nesivaržydamas pasakysiu, kad jie labai blogai ir nedėkingai 
pasinaudoja tomis žiniomis, kurias mes jiems suteikiame. 

Šie akivaizdūs Tvakomo mokslo suklydimai gerokai sušvelnino prie- 
šingo pobūdžio Skvero teorijos klaidas, kurias mūsų gerasis džentelme- 
nas taip pat matė ir smerkė. Tačiau ponas Olvertis manė, kad skirtingos 
šių džentelmenų dorybės pataisys skirtingus jų netobulumus ir kad iš 
jųdviejų, o ypač jam padedant, abu berniukai pasisems ik valiai tikros re- 
ligijos ir dorybės pamokymų. Jeigu rezultatai apvylė jo lūkesčius, tai čia 
tikriausiai kaltė glūdi pačiame auklėjimo plane, ir leidžiame skaitytojui, 

jeigu jis sugebės, pačiam ją atrasti, nes nesistengiame pavaizduoti šio- 
je istorijoje neklystančius charakterius ir tikimės, kad joje nebus atrasta 
nieko, ko dar niekada nebuvo pastebėta žmogaus prigimtyje. 

Tačiau grįžkime prie reikalo; manau, skaitytojas nenustebs, kad 
skirtingas minėtų jaunuolių elgesys nevienodai paveikė auklėtojus, kaip 
buvo matyti iš duotojo pavyzdžio. Tačiau buvo ir dar viena šitokio fi- 
losofo ir pedagogo elgesio priežastis, bet tai didelės svarbos dalykas, ir 
išdėstysime jį kitame skyriuje. 


III 


Seštasis skyrius 


KURIAME APRAŠOMA DAR SVARBESNĖ ANKSČIAU 
MINĖTŲJŲ NUOMONIŲ PRIEŽASTIS 


122 žinoma, kad šiedu mokytieji asmenys, kurie pastaruoju lai- 
ku suvaidino žymų vaidmenį mūsų istorijos scenoje, vos atvykę 
1 pono Olverčio namus, užsidegė tokia didele meile, vienas — jo dorumui, 
kitas — jo religingumui, jog nusprendė kuo glaudžiausiai su juo bendrauti. 

Taigi jie nukreipė savo žvilgsnius į dailiąją našlę, kurios, tikimės, skai- 
tytojas dar neužmiršo, nors jau kuris laikas apie ją nieko neužsiminėme. 
Ponia Blaifil iš tikrųjų pasidarė abiejų auklėtojų troškimų objektas. 

Gali atrodyti nuostabu, kad iš keturių asmenų, gyvenusių pono Ol- 
verčio namuose, trys susižavėjo moterimi, kuri niekada nepasižymėjo 
ypatingu grožiu ir kuri, be to, šiuo metu jau buvo nebe pirmos jaunystės. 
Bet tikri širdies draugai ir artimi pažįstami paprastai turi savotišką įgim- 
tą palinkimą prie kai kurių moterų, priklausančių draugo šeimai: prie 
senelės, motinos, sesers, dukters, tetos, dukterėčios ar pusseserės, jeigu 
jos turtingos, ir prie žmonos, sesers, dukters, dukterėčios, pusseserės, 
meilužės arba tarnaitės, jeigu jos gražios. 

Tačiau skaitytojas tegul neįsivaizduoja, kad tokio charakterio žmo- 
nės kaip Tvakomas ir Skveras būtų ryžęsi tokiam dalykui, kuris šiek 
tiek smerkiamas griežtų moralistų, iš anksto nuodugniai neišnagrinėję 
ir neapsvarstę, ar tai (kaip sako Šekspyras) „prieštarauja sąžinei“, ar ne. 
Tvakomą paskatino tai, kad niekur nėra uždrausta geisti savo artimo se- 
sets, ir jis žinojo dėsnį, kuriuo remiantis sudaromi visi įstatymai, būtent: 
„Expressun fact cessare tacitums“, kurio prasmė tokia: „Jeigu įstatymų leidė- 
jas aiškiai išdėsto visas savo mintis, tai mes negalime priversti jo galvoti 
taip, kaip mums patinka.“ Todėl jeigu kai kurios moterys ir minimos Die- 
vo įsakyme, kuris draudžia mums geisti savo artimo gėrybių, o sesuo ten 
nepaminėta, tai jis laikė tatai visiškai teisėtu dalyku. O Skveras, būdamas, 
kaip sakoma, smagus vaikinas ir našlių gerbėjas, lengvai suderino savo 
pasirinkimą su amžinąja daiktų harmonija. 

Ir štai, kadangi abu džentelmenai uoliai naudojosi kiekviena proga, 
norėdami įsiteikti našlei, tai, jų manymu, pats tikriausias būdas buvo kiek- 
vienu atveju atiduoti jos sūnui pirmenybę prieš antrąjį jaunuolį. O kadangi 
jiems atrodė, jog pono Olverčio meilė ir švelnumas Džonsui tikriausiai jai 
labai nepatinkąs, tai jie nesvyruodami stengėsi kiekviena proga jį pažemin- 
ti ir apjuodinti manydami, kad našlei tat labai patiksią: nekęsdama berniu- 
ko, ji turėjo mylėti visus tuos, kurie jam kenkia. Šiuo atžvilgiu labiau sekėsi 
Tvakomui: Skveras galėjo tik apšmeižti vargšo jaunuolio gerą vardą, o tuo 
tarpu Tvakomas galėjo išpliekti jam kailį; tiesą sakant, jis ir manė, kad kiek- 
vienas kirtis buvo tarsi komplimentas jo meilužei, ir visiškai teisėtai galėjo 
kartoti seną pamokomą posakį: „Casigo fe non guod odio babeam, sed guod 
ae1“ — „Baudžiu tave ne todėl, kad neapkenčiu, o todėl, kad myliu.“ Ir 
iš tikrųjų šie žodžiai dažnai buvo jam ant liežuvio galo, arba, pasak vieno 
seno posakio, labai tinkančio šiuo atveju, — ant pirštų galiukų. 

Kaip tik dėl šios priežasties abu džentelmenai visų pirma ir sutarė, 
kaip jau sakėme, dėl abiejų jaunuolių, ir tai buvo iš tiesų beveik vieninte- 
lis atvejis, kai jie iš viso sutarė, nes, nekalbant apie jų pažiūrų skirtumą, 
jiedu jau seniai gerokai įžvelgė vienas kito tikslus ir nekentė vienas kito 
nuožmia neapykanta. 

Šis abipusis apmaudas gerokai išvešėjo dėl jųdviejų permainingo pa- 
sisekimo: ponia Blaifil kur kas anksčiau, dar jiems nė nenujaučiant, pa- 
stebėjo, koks reikalas, arba, tikriau sakant, tarėsi pastebinti, nes jie elgėsi 
labai atsargiai, kad ši neįsižeistų 1r nepasiskųstų ponui Olverčiui. Bet 
dėl to nebuvo pagrindo baimintis; ji buvo nepaprastai patenkinta aistra, 
kurios vaisius tikėjosi viena pati nuskinti. O vieninteliai vaisiai, kurių ji 
geidė, buvo pataikavimas ir meilikavimas, ir to siekdama ji saldžiažo- 
džiavo paeiliui su kiekvienu ir ilgą laiką vienodai. Ji atrodė palankesnė 
pastoriaus pažiūroms, bet Skvero išvaizda labiau tenkino jos žvilgsnį, 
nes šis buvo gana gražus vyriškis, O tuo tarpu pedagogas labai panėšėjo 
į tą džentelmeną, kuris vienoje graviūroje iš serijos „„Paleistuvės kelias“ 
baudžia merginas pataisos namuose. 

Ar ponia Blaifil buvo persisotinusi vedybinio gyvenimo saldybėmis, 
ar pasišlykštėjusi jo kartybėmis, ar dėl kurios kitos priežasties, nesiimu 

spręsti, bet ji nė girdėti nenorėjo apie antras piršlybas. Tačiau pagaliau 
taip susigiedojo su Skveru, kad pikti liežuviai ėmė plakti tokius dalykus, 
kurių, šios ledi labui, taip pat dėl to, kad jie visiškai nesuderinami su tei- 
singumo dėsniu ir daiktų harmonija, čia nepasakosime ir neteršime jais 
popieriaus. Na, o pedagogas, nors ir labai stengėsi, nė žingsniu nepriar- 
tėjo prie savo kelionės tikslo. 

Tiesą sakant, jis padarė didelę klaidą, 19 Skveras tai daug anksčiau 
pastebėjo negu jis. Ponia Blaifil (kaip turbūt skaitytojas jau anksčiau nu- 
jautė) nebuvo perdėm patenkinta savo vyro elgesiu, atvirai kalbant, ji 
visa širdimi jo nekentė, kol pagaliau mirtis šiek tiek juodu sutaikė. Dėl 
to nėra ko labai stebėtis, kad ji nejautė ypatingo prisirišimo ir jo įpėdi- 
niui. Tiesą sakant, ji buvo taip nedaug prie jo prisirišusi, kad gana retai 
tematydavo sūnų jam esant mažam, ir todėl, nors ir truputį nenoromis, 
ji sutiko su visomis malonėmis, kuriomis ponas Olvertis apibėrė pa- 
mestinuką; gerasis džentelmenas jį vadino savo tikru vaiku ir visais at- 
žvilgiais statė lygia greta su mažuoju Blaifilu. Šį tylų sutikimą artimieji ir 
namiškiai laikė jos pataikavimo brolio užgaidoms ženklu, ir visi kiti, taip 
pat Tvakomas ir Skveras, nusprendė, kad širdies gilumoje ji nekenčianti 
pamestinuko; ir juo meiliau jinai elgėsi su juo, juo labiau, jų manymu, 
ji nemėgo jo ir juo labiau stengėsi jį galutinai pražudyti; jai buvo labai 
sunku įtikinti žmones, kad taip nėra, nes jie manė, kad ji suinteresuota 
neapkęsti berniuko. 

Tvakomas dar tvirčiau tuo įtikėjo, nes jinai ne kartą klastingai ska- 
tino jį prilupti Tomą Džonsą, kai ponas Olvertis, nusistatęs prieš tokią 
bausmę, būdavo išvykęs. Tuo tarpu ji niekada neduodavo tokių nuro- 
dymų Blaifilo atžvilgiu. Ši aplinkybė atkreipė ir Skvero dėmesį. Tiesą 
sakant, nors ji iš tikrųjų neapkentė savo tikro sūnaus, — o tai, kad ir kaip 
atrodytų baisu, esu tikras, yra ne vienintelis atvejis, — bet vis dėlto, kad 
ir koks buvo išorinis palankumas, širdies gilumoje ji buvo gerokai ne- 
patenkinta, kad ponas Olvertis toks malonus pamestinukui. Dažnai tuo 
nusiskųsdavo broliui už akių ir labai aštriai jį už tai smerkdavo ir Tvako- 
mui, ir Skverui, o kartais tat prikišdavo ir stačiai ponui Olverčiui į akis, 
kai tarp jų iškildavo koks ginčas arba, paprastai kalbant, barniai. 

Tačiau kai Tomas paaugo ir ėmė pasižymėti tokiu šaunumu, koks 1a- 
bai iškelia vyrus moterų akyse, nepalankumas, kurį ji jautė jam, kai jis dar 
buvo vaikas, pamažėl išnyko, ir pagaliau ji taip akivaizdžiai ėmė reikšti 
jam daug didesnę meilę negu savo sūnui, kad apsirikti dėl to nebegalėjai. 
Ji taip trokšdavo matyti Tomą, taip džiaugdavosi ir gėrėdavosi jo draugi- 
ja, kad, dar neturėdamas aštuoniolikos metų, Džonsas tapo ir Skvero, ir 
Tvakomo konkurentų; o dar blogiau buvo tai, kad visa apylinkė ėmė taip 
garsiai kalbėti apie jos palankumą Tomui, kaip anksčiau kalbėjo apie jos 
palankumą Skverui. Dėl šios priežasties filosofas užsiplieskė nuožmiau- 
sia neapykanta mūsų vargšui herojui. 


IS 


Septintasis skyrius 


KURIAME PATS AUTORIUS PASIRODO 
SCENOJE 


ors pats ponas Olvertis ir nesiskubino išvysti daiktus nepa- 

lankioje šviesoje ir liko kurčias minios balsui, kuris retai kada 
tepasiekia brolio arba vyro ausį, nors jisai ir skambėte skambėtų visoje 
apylinkėje, vis dėlto ponios Blaifil palankumas Tomui ir aiškus jo staty- 
mas prieš savo tikrąjį sūnų nepaprastai pakenkė jaunuoliui. 

Ponas Olvertis buvo kupinas tokios gilios užuojautos, kad tik teisin- 
gumo kardas tegalėjo ją įveikti. Bet kokia nelaimė, jeigu tik jos nebuvo 
persvėrę kokie nors prasižengimai, galėjo sukelti gailestį šio gerojo žmo- 
gaus širdyje ir laimėti jo draugiškumą bei palankumą. 

"Todėl, vos tik pamatęs, kad mažasis Blaifilas visiškai atstumtas savo 
motinos (o taip iš tikrųjų ir buvo), jis vien dėl šios priežasties atkreipė į 
jį savo užuojautos kupiną žvilgsnį; o ką reiškia užuojauta geroms ir mei- 
lingoms širdims, manau, daugumai skaitytojų nereikia aiškinti. 

Nuo šiol ponas Olvertis ėmė žiūrėti į jaunuolio dorybes pro didi- 
namąjį stiklą, o į jo trūkumus — pro mažinamąjį, ir taip jie pasidarė vos 
vos pastebimi. Šis kilnus gailestis gali būti beveik pagirtinas, bet tolesnį 
žingsnį galima pateisinti tik žmogaus prigimties silpnumu. Vos tik ponas 
Olvertis pastebėjo, kad sesuo teikia pirmenybę Tomui, jo palankumas 
šiam niekuo nekaltam vargšeliui pradėjo lygiai taip mažėti, kaip josios 
didėjo. Žinoma, vien tik tai nebūtų išrovę Džonso iš jo širdies, bet tat 
jam gerokai pakenkė ir nuteikė poną Olvertį tokiems įspūdžiams, kurie 
paskui virto priežastimi svarbių įvykių, vėliau išdėstytų šitoje istorijoje. 
Reikia pasakyti, kad nelaimingasis jaunuolis dėl savo nerūpestingumo, 
išdykimo ir neapdairumo didžia dalimi prie jų prisidėjo. 

Pateikdami čia keletą tokių pavyzdžių, mes, jeigu būsime teisingai 
suprasti, duosime labai naudingą pamoką tiems gerų norų jaunuoliams, 
kurie laikui bėgant bus mūsų skaitytojai; jie pamatys, kad gera širdis ir 
atviras būdas, nors jie teikia ir didelį vidinį pasitenkinimą bei pripildo 

sielą kilniu pasididžiavimu, ničnieko — deja! —- gyvenime nereiškia. Išmin- 
tingumas ir apdairumas reikalingi net patiems geriausiems žmonėms. Jie 
yra tarsi Dorybės sargai, be kurių ji niekada negali būti saugi. Neužten- 
ka, kad jūsų ketinimai, net jūsų veiksmai patys savaime būtų geri, reikia, 
kad jie tokie ir atrodytų. Nors ir labai gražus būtų jūsų vidus, būtina, kad 
ir išorė tokia atrodytų. Taigi dera be paliovos sergėtis, nes kitaip pikta 
valia ir pavydas pasistengs apjuodinti jus taip, kad net tokių žmonių kaip 
Olvertis išmintingumas ir gerumas nebegalės įžvelgti ir pastebėti vidinio 
grožio. Tegul mano jaunasis skaitytojas tvirtai įsideda į galvą, kad nė pats 
geriausias žmogus negali paneigti išminties dėsnių ir net pati Dorybė 
negali atrodyti graži, jeigu ji išoriškai nepasidabina padorumo ir man- 
dagumo pagražais. Šį pamokymą, mano brangieji mokytiniai, ganėtinai 
atidžiai skaitant, tikiuosi, jums įkvėps pavyzdžiai, pateikti tolesniuose 
puslapiuose. 

Atleiskite, kad aš pats choro vaidmenyje trumpai pasirodžiau sceno- 
je. Padariau tatai savo paties labui. Nurodydamas uolas, į kurias dažnai 
sudūžta nekaltumas ir gerumas, nenoriu, kad mano garbingasis skaity- 
tojas pamanytų, jog duodu patarimus, kurie veda į pražūų. O kadangi 
neįstengiau įkalbėti nė vieno iš savo veikėjų tatai padaryti, man teko 
pačiam viską išdėstyti. 

Aštuntasis skyrius 


VAIKIŠKAS IŠSIŠOKIMAS, KURIS VIS DĖLTO 
RODO ĮGIMTĄ TOMO DŽONSO GERUMĄ 


kaitytojas turbūt prisimena, kad ponas Olvertis padovanojo To- 
mui Džonsui arkliuką, tarsi norėdamas išsipirkti už, jo manymu, 
nekaltai jam skirtą bausmę. 

Šiuo arkliuku Tomas naudojosi daugiau kaip pusmetį, o paskui nu- 
Jojo į mugę ir pardavė jį. 

Jam sugrįžus Tvakomas paklausė, kur jis padėjęs pinigus, gautus už 
arklį; Tomas atvirai pareiškė nesakysiąs. 

— Oho! — sušuko Tvakomas. — Nesakysi! Na, aš tau ištrauksiu iš 
užpakalio. 

Tai buvo vieta, į kurią jis visuomet kreipdavosi, kuo nors abejodamas. 

Tomas jau buvo pasodintas liokajui ant nugaros, ir viskas parengta 
bausmės vykdymui, bet tuo tarpu į kambarį įėjęs ponas Olvertis išvada- 
vo nusikaltėlį ir nusivedė jį. Pasilikęs vienas su Tomu, jis paklausė jį to 
paties, ko jau buvo klausęs Tvakomas. 

Tomas atsakė, kad jis neturįs teisės neatsakyti nė į vieną jo klausimą, o 
tam despotiškam niekšui jis daugiau niekad kitaip neatsakysiąs kaip tik pa- 
galiu, kuriuo jis tikisi greit galėsiąs jam atsilyginti už visus jo žvėriškumus. 

Ponas Olvertis labai griežtai išbarė jaunuolį už tokius nepadorius 
ir nepagarbius žodžius mokytojo atžvilgiu, o dar labiau už jo atvirą ke- 
tinimą keršyti. Ponas Olvertis grasino atimsiąs iš Tomo visas malones, 
jeigu dar nors kartą išgirsiąs kažką panašaus iš jo lūpų, nes, pasak jo, jis 
niekada neparemsiąs ir nepritarsiąs užkietėjusiam nedorėliui. Tokiais ir 
panašiais grasinimais ponas Olvertis šiek tiek sužadino Tomui sąžinės 
graužimą, tačiau ne per daug nuoširdų, nes jis iš tikrųjų svarstė, kaip 
atsiteisus už visas tas skaudžias malones, kurias jis patyrė iš pedagogo 
rankų. Vis dėlto pono Olverčio paveiktas jis pareiškė apgailestaująs savo 
apmaudą Tvakomui, o tada gerasis žmogus, davęs dar keletą sveikų pa- 
tarimų, leido jam tęsti toliau, ir jis štai ką pasakė: 

— Aš myliu ir gerbiu jus, sere, labiau negu visą pasaulį. Žinau, kiek 
daug esu jums skolingas, ir pats savęs nekęsčiau galvodamas, kad 
mano širdis galėtų būti nedėkinga. Jeigu mažasis arkliukas, kurį jūs 
man dovanojote, galėtų kalbėti, esu tikras, jis pasakytų, kaip buvau 
patenkintas savo dovana: man daug maloniau buvo jį šerti, negu juo 
jodinėti. Iš tikrųjų, sere, man skaudu buvo su juo skirtis, ir už jokius 
pinigus nebūčiau jo pardavęs kitokiu atveju. Esu įsitikinęs, kad ir jūs 
pats, sere, manim dėtas taip pat būtumėte pasielgęs, nes niekas taip 
neatjaučia kitų nelaimių, kaip jūs. Ką jūs, brangusis sere, būtumėte 
jautęs, laikydamas save jų kaltininku? O tokio skurdo kaip jų iš tikrųjų, 
sere, niekada nėra buvę. 

— Kaip kieno, vaikeli? — paklausė Olvertis. - Apie ką tu kalbi? 

— Ak, sere! — atsakė Tomas. — Jūsų nelaimingasis medsargis su visa 
savo didžiule šeima nuo to laiko, kai jūs jį atleidote, miršta iš šalčio ir 
bado. Aš negalėjau žiūrėti į tas vargšes nuogas ir badaujančias nelaimin- 
gas būtybes žinodamas, kad tik aš esu jų kančių priežastis. Negalėjau 
žiūrėti, sere, dievaži, negalėjau! 

Čia jo skruostai apsipylė ašaromis, ir jis tęsė taip: 

— Tik norėdamas išgelbėti juos iš visiškos pražūties, aš persiskyriau 
su jūsų miela dovana, nors ji man buvo nepaprastai brangi. Aš parda- 
viau arkliuką tik dėl jų ir atidaviau jiems visus pinigus ligi paskutinio 
skatiko. 

Keletą akimirkų ponas Olvertis tylėjo, ir, prieš pradedant kalbėti, 
jo akyse pasirodė ašaros. Pagaliau jis švelniai pabarė Tomą, liepdamas 
ateityje panašios nelaimės atvejais kreiptis į jį ir nesinaudoti tokiomis 
nepaprastomis pagalbos priemonėmis. 

Šis įvykis vėliau sukėlė didelius ginčus tarp Tvakomo ir Skvero. 
Tvakomas laikė tai tiesiog įžūliu atkirčiu ponui Olverčiui, kuris norėjęs 
nubausti medsargį už nepaklusnumą. Jis pareiškė, kad, kaip tam tikrais 
atvejais vadinamasis gailestingumas, jo manymu, esąs prieštaravimas Vi- 
sagalio valiai, kuris kai kuriuos žmones yra paskyręs pražūčiai, taip ir 
Džonso poelgis panašiu būdu einąs prieš pono Olverčio norus. Kaip ir 
paprastai, savo kalbą jis baigė širdingai girdamas beržo rykštę. 

Skveras karštai gynė priešingą nuomonę, galbūt norėdamas paprieš- 
tarauti Tvakomui, o galbūt norėdamas įsiteikti ponui Olverčiui, kuris, ma- 
tyt, visiškai pritarė Džonso poelgiui. Tačiau manydamas, kad daugumas 
skaitytojų yra kur kas geresni vargšo Džonso gynėjai, nematau reikalo čia 
dėstyti filosofo įrodinėjimų. Iš tikrųjų nesunku suderinti su teisingumo 
dėsniu veiksmo, kurio neįmanoma būtų pagrįsti neteisingumo dėsniu. 


Devintasis skyrius 


KURIAME APRAŠOMAS DAUG BLOGESNIO 
POBŪDŽIO IŠSIŠOKIMAS, TAIP PAT TVAKOMO 
IR SKVERO KOMENTARAI 


ažkoks daug už mane išmintingesnis žmogus yra pasakęs, 
| ad nelaimė retai teateina viena. Pavyzdžiu, kaip man atrodo, 
gali būti tie džentelmenai, kuriems buvo tekus nelaimė įsivelti į kokią 
nors šunybę: ją išaiškinus, paprastai išaiškėja ir visos kitos to žmogaus 
niekšybės. Taip atsitiko ir vargšui Tomui: vos tik jam buvo atleista, kad 
pardavė arkliuką, buvo išaiškinta, jog ne per daug seniai jis pardavė 
puikią pono Olverčio jam padovanotą Bibliją, o už ją gautus pinigus 
sunaudojo tuo pačiu būdu. Šitą Bibliją nupirko mažasis Blaifilas, nors 
jis jau vieną lygiai tokią pat turėjo, iš dalies jausdamas jai didžią pagar- 
bą, iš dalies dėl draugiškumo Tomui, nenorėdamas, kad knyga išeitų iš 
šeimos rankų už pusę kainos. Todėl jis pats užmokėjo minėtąją pusę 
kainos, nes buvo labai sumaningas jaunuolis ir taip kruopščiai saugojo 
savo pinigus, kad laikė susidėjęs beveik visus pensus, kuriuos buvo 
gavęs iš pono Olverčio. 

Sakoma, kad kai kurie žmonės moka skaityti tik iš savo knygos. O 
štai Blaifilas, vos tik įsigijęs Džonso Bibliją, niekada nebeskaitė iš jokios 
kitos. Jis net daug dažniau dabar ją skaitydavo negu anksčiau savąją. 
O kadangi neretai paprašydavo Tvakomą paaiškinti jam sunkesniąsias 
vietas, tai šis džentelmenas, nelaimei, pastebėjo daugelyje knygos pus- 
lapių įrašytą Tomo vardą. Blaifilas buvo apklaustas ir priverstas viską 
paaiškinti. | 

Tvakomas nusprendė, kad šitoks nusikaltimas, kurį jis pavadino 
šventvagyste, negali likti nenubaustas. Todėl nieko nedelsdamas ėmė 
perti Tomą; tuo nepasitenkinęs jis vos tik susitikęs su ponu Olverčiu 
papasakojo jam apie, jo manymu, baisų Tomo nusižengimą, kaltinda- 
mas jį pačiais blogiausiais žodžiais ir lygindamas su pirkliais, kurie buvo 
išvaryti iš šventyklos. 

Skveras į tai pažiūrėjo visiškai kitokiomis akimis. Jis pareiškė nema- 
tąs, kodėl parduoti vienokią knygą yra didesnis nusikaltimas negu kito- 
kią. Parduoti Bibliją esąs visiškai teisėtas dalykas ir Dievo, ir žmonių įsta- 
tymų požiūriu, ir čia nesą nieko bloga. Jis pasakė, jog didžiulis Tvakomo 
nepasitenkinimas jam primenąs pasakojimą apie vieną labai pamaldžią 
moteriškę, kuri vien tik dievobaimingumo skatinama pavogusi iš savo 
kaimynės Tilotsono' pamokslus. 

Išgirdus tai, kraujas užplūdo pastoriaus veidą, kuris ir šiaip nebuvo iš 
blyškiųjų. Tvakomas jau buvo labai karštai ir piktai beatkertąs, tačiau čia 
įsikišo ginčo besiklausanti ponia Blaifil. Šioji ledi visiškai palaikė pono 
Skvero pusę. Ji labai moksliškai stengėsi ginti jo nuomonę ir baigė sa- 
kydama, kad jeigu Tomas kuo nors prasižengęs, tai reikią pripažinti, jog 
ir jos tikrasis sūnus lygiai taip pat kaltas, nes ji nematant skirtumo tarp 
pirkėjo ir pardavėjo: abu juos vienodai reikią išvaryti iš šventyklos. 

Pareikšdama savo nuomonę, ponia Blaifl užbaigė ginčą. Skvero 
triumfas beveik atėmė jam žadą, jeigu iš viso jam dar būtų reikėję kalbė- 
ti. Tvakomas, kuris dėl anksčiau minėtų priežasčių nedrįso prieštarauti 
našlei, kone užduso iš pasipiktinimo. O štai Olvertis atsisakė pareikšti 
savo nuomonę šiuo klausimu, nes berniukas vis tiek jau esąs nubaustas. 
Ar jis pyko ant jo, ar ne, tesprendžia pats skaitytojas. 

Netrukus po to skvairas Vesternas (tas džentelmenas, kurio žemėje 
buvo nušauta kurapka) iškėlė bylą medsargiui už panašaus pobūdžio 
apiplėšimus. Tai buvo pati didžiausia bėda vargšui, nes ji ne tik grėsė 
jam pražūtimi, bet rimtai kliudė susigrąžinti pono Olverčio palankumą. 
Kartą vakare, kai šis džentelmenas vaikštinėjo su Blaifilu ir Džonsu, pas- 
tarasis gudriai atvedė jį į Juodojo Džordžo namelį, kur jis pamatė šio 
nelaimingojo šeimą, būtent žmoną ir vaikus, tokiame skurde, koks tik 
begali ištikti žmogų: sušalusius, alkstančius ir pusplikius. Beveik visus 
pinigus, kuriuos jie buvo gavę iš Džonso, prarijo ankstesnės skolos. 

Toks vaizdas negalėjo nesujaudinti pono Olverčio širdies. Jis tučtuo- 
jau padavė motinai porą ginėjų, liepdamas nupirkti vaikams drabužėlių. 


| Tilotsono pamokslai - Džonas Tilotsonas (1630-1694) - pamokslininkas, racionalistas. 

Sujaudinta jo gerumo, nelaimingoji moteriškė prapliupo verkti ir dėko- 
dama jam negalėjo ištverti nepareiškus padėkos ir Tomui, kuris, pasak 
Jos, jau seniai ir ją, ir jos vaikus gelbsti nuo bado. 

— Mes būtume neturėję nė trupinėlio duonos, nebūtų buvę nė šitų 
skarmalų vaikams aprengti, jeigu ne jo dosnumas, - tarė ji. 

Tiesą sakant, be arkliuko ir Biblijos, Tomas dar paaukojo savo chala- 
tą ir kitus daiktus šios nelaimingos šeimos labui. 

Grįžtant namo, Tomas panaudojo visą savo gražbylystę, norėdamas 
pavaizduoti šių žmonių vargingą buitį ir paties Juodojo Džordžo atgai- 
lavimą. Visa tat jam taip gerai pasisekė, kad ponas Olvertis išsitarė, jog 
medsargis, jo manymu, jau ganėtinai už viską atkentėjęs, jog jis jam do- 
vanosiąs ir pagalvosiąs, kokiu būdu reikėtų aprūpinti jį ir jo šeimą. 

Džonsas taip apsidžiaugė šia žinia, kad neištvėrė ir, nors parėjus 
namo jau buvo sutemę ir pylė lietus, grįžo atgal visą mylią ir pranešė 
vargšei moteriškei gerąsias naujienas. Tačiau panašiai kaip ir kiti nekan- 
trūs naujienų skleidėjai jis tik atsidūrė nemalonioje padėtyje pats sau 
prieštaraudamas, nes piktasis Juodojo Džordžo likimas pasinaudojo bū- 
tent šiuo trumpu jo draugo nebuvimu ir viską vėl apvertė antraip. 

KURIAME BLAIFILAS IR DŽONSAS PASIRODO 
SKIRTINGOJE ŠVIESOJE 


aunajam Blaifilui gerokai trūko puikios jo draugo savybės — gailes- 

tingumo, bet užtat jis kur kas pralenkė jį kita, daug kilnesnės rūšies 
dorybe, — teisingumu, sekdamas tiek Tvakomo, tiek Skvero nurodymais 
bei pavyzdžiais. Nors jie abu dažnai pavartodavo žodį „gailestingumas“, 
tačiau buvo aišku, kad Skveras laikė jį nesuderinamu su teisingumo dės- 
niu, o Tvakomas buvo teisybės šalininkas ir gailestingumą paliko dan- 
gui. Tiesa, abu džentelmenai šiek tiek skirtingai žiūrėjo į šios dieviškos 
dorybės objektus, ir dėl to Tvakomas tikriausiai būtų sunaikinęs vieną 
žmonijos pusę, o Skveras — kitą. 

Nors Blaifilas prie Džonso ir tylėjo, bet, geriau viską apsvarstęs, jo- 
kiu būdu negalėjo pakęsti minties, kad jo dėdė apiberia malonėmis ne- 
vertąjį. Todėl jis tučtuojau nutarė supažindinti jį su tuo įvykiu, apie kurį 
probėgšmais jau užsiminėme skaitytojui. Iš tikrųjų buvo taip. 

Praslinkus maždaug metams po to, kai ponas Olvertis atleido iš tar- 
nybos medsargį ir kai dar Tomas nebuvo pardavęs arkliuko, jis, neturė- 
damas nė kąsnelio duonos nei sau, nei savo šeimai, ėjo ponui Vester- 
nui priklausančiu lauku ir pastebėjo urve betupinų kiškį. Jis tam kįškiui 
žiauriausiai ir niekingiausiai tvojo per galvą, nusižengdamas visiems šio 
krašto, taip pat ir medžiotojų įstatymams. 

Vertelga, kuriam kiškis buvo parduotas, nelaimei, prieš keletą mėne- 
sių buvo pačiuptas su nemaža Žvėrienos atsarga ir, nenorėdamas pyktis 
su skvairu, turėjo nurodyti kurį nors brakonierių. Ir jis kaip tik pasirinko 
Juodąjį Džordžą, nes šis jau kartą buvo pridaręs eibių Vesternui ir apy- 
linkėje neturėjo gero vardo. Be to, vertelgai kaip tik buvo patogiausia 
ji paaukoti, nes šis nuo to laiko niekada nebeaprūpindavo jo žvėriena; 
taigi liudytojas galėjo nuslėpti savo geriausius tiekėjus, nes skvairas, ap- 
sidžiaugęs galėsiąs nubausti Juodąjį Džordžą, kurį galėjo pražudyti vie- 
nintelis prasižengimas, nieko daugiau neklausinėjo. | 

Jeigu šis įvykis būtų buvęs teisingai papasakotas ponui Olverčiui, 
galimas daiktas, medsargis labai maža tebūtų nukentėjęs. Bet nieko nėra 
aklesnio už uolumą, su kuriuo teisybės mylėtojai persekioja nusikaltėlius. 
Blaifilas užmiršo priminti, kiek laiko nuo to praėjo. Be to, beskubėdamas 
pridėjęs daugiskaitos galūnę, būtent pasakęs, kad Džordžas tempė kiš- 
kius, jis visiškai pakeitė patį įvykį. Šie pakeitimai tikriausiai būtų buvę 
ištaisyti, bet Blaifilas, nelaimei, išgavo pono Olverčio pasižadėjimą visa, 
ką jis papasakosiąs, laikyti paslaptyje. Štai taip vargšas medsargis buvo 
nuteistas, neturėdamas galimybės gintis. Pasitvirtinus, jog jis užmušė kiš- 
kį i1r buvo patrauktas teisman, visu kitu ponas Olvertis nė neabejojo. 

Trumpas buvo vargšelių džiaugsmas. Kitą rytą ponas Olvertis nieko 
nepaaiškinęs pareiškė turįs naują pagrindą užpykti ir griežtai uždraudė 
Tomui net minėti Džordžo vardą; tiesa, jis sakė pasirūpinsiąs, kad jo 
šeima nebadautų, bet patį Džordžą paliekąs įstatymų nuožiūrai, kuriuos 
jis be atodairos laužo. 

Tomas nieku būdu negalėjo suvokti, kas įsiutino poną Olvertį, nes 
Blaifilo jis nė truputėlio neįtarė. Tačiau jo draugystės negalėjo sumažinti 
joks nusivylimas, ir Tomas nusprendė išbandyti dar vieną būdą išgelbėti 
vargšą medsargį iš pražūties. 

Pastaruoju laiku Džonsas labai susidraugavo su ponu Vesternu. Jis 
taip įtiko šiam džentelmenui, peršokdamas per penkiagubą barjerą ir 
kitais medžiotojiškais sugebėjimais, kad skvairas pareiškė, jog iš Tomo 
išeisiąs tikrai įžymus žmogus, jei tik jis būsiąs atitinkamai skatinamas. 
Jis dažnai pareikšdavo norą turėti tokių gabumų sūnų ir vieną kartą per 
išgertuves iškilmingai pasakė, kad, medžiojant su šunimis — jis statąs 
tūkstantį svarų — Tomas galįs aplenkti kiekvieną apylinkės medžiotoją. 

Šiomis savo talento savybėmis Tomas įgijo tokį skvairo palankumą, 
kad tapo labiausiai geidaujamu svečiu jo namuose ir mėgstamiausiu me- 
džioklės draugu. Visa, ką skvairas laikė brangiausia, atseit šautuvai, šunes 
ir arkliai, dabar buvo Džonso žinioje tarsi jo nuosavybė. Todėl Tomas ir 
nutarė pasinaudoti šiuo palankumu savo draugo Juodojo Džordžo labui 
ir tikėjosi jį įtaisyti pono Vesterno namuose tomis pat pareigomis, kaip 
anksčiau jis buvo pas poną Olvertį. 

Atsižvelgdamas į tai, kad šis žmogus jau buvo nusikaltęs ponui Ves- 
ternui, be to, žinodamas, dėl kokios svarbios priežasties jis užsitraukė 
šio džentelmeno nemalonę, skaitytojas galbūt pasmerks tat kaip kvailą 
ir beviltišką žygį. Tačiau, be atodairos pasmerkdamas Džonsą, jis vis 
dėlto turės didžiai jį pagirti už tai, kad šis taip karštai stengėsi padėti sun- 
kioje padėtyje atsidūrusiam žmogui. Tuo tikslu Tomas kreipėsi į pono 
Vesterno dukterį, jaunutę maždaug septyniolikos metų mergaitę, kurią 
tėvas po ką tik minėtųjų medžioklės reikmių labiausiai už viską pasaulyje 
mylėjo ir gerbė. Taigi ji turėjo šiek tiek įtakos skvairui, o Tomas jai. Bet 
kadangi ji numatoma padaryti šio veikalo heroje ir kadangi mes patys ją 
labai mylime ir, be to, galbūt ją pamils daugelis skaitytojų, prieš mums 
išsiskiriant, tai jokiu būdu jai netinka pasirodyti knygos pabaigoje. 


KETVIRTOJI KNYGA 


Apimanti metus laiko 


Pirmasis skyrius 
SUSIDEDĄS IŠ PENKIŲ PUSLAPIŲ 


eigu mūsų kūrinys iš tiesų skiriasi nuo tuščių romanų, knibždėte 

knibždančių pabaisų, ne gamtos, o pakrikusių nervų padarinių, ir 
dėl to, vieno įžymaus kritiko nuomone, tinkančių vartoti tik pyragaičių 
kepėjams, tai, kita vertus, mes norime, kad jis skirtųsi ir nuo tų istori- 
jų, kurios, mūsų garsaus poeto' nuomone, ne mažiau naudingos aluda- 
riams, nes jas galima skaityti tik prie gero alaus bokalo: 


Istorija faktus vynioja bo truputį 
Ir nuobodžiu? nuvyti telkiasi alut. 


O jeigu alus yra dabartinių istorikų gėrimas ir net mūza, kaip tvirtina 
Batleris, kuris jį laiko įkvėpimo šaltiniu, tai alus turėtų būti ir skaitytojų 
gėrimas, nes kiekviena knyga turėtų būti skaitoma su tokia pat nuotaika 


! „garsus poetas — Samjuelis Batleris (1612-1680), poemos „„Hudibras“ autorius. Šioje po- 


emoje jis išjuokia revoliucinius buržuazinius puritonus. 

ir tuo pat būdu, kaip ji buvo parašyta. Štai kodėl pagarsėjęs „Herlo- 


<< 1 


trambo“" autorius yra pasakęs vienam išsimokslinusiam vyskupui, kad 
jo šviesybė todėl negalįs įvertinti jo veikalo, kad skaitąs be smuiko, o šį 
instrumentą jis visuomet laikęs rankoje jį kurdamas. 

Todėl, norėdami išvengti pavojaus mūsų veikalą palyginti su šių is- 
torikų darbais, kiekviena proga prikaišiojome į jį įvairiausių palyginimų, 
aprašymų ir kitokių poetinių puošmenų. Jos kaip tik ir turėtų atstoti 
minėtąjį alų ir praskaidrinti protą, kai jį apima snaudulys, kuris dažnai 
užklumpa ir ilgo veikalo skaitytoją, ir rašytoją. Be šitokių pertraukų net ir 
pats meniškiausias plikų faktų išdėstymas atstumtų kiekvieną skaitytoją, 
nes vien tik tas, kam svetimas miegas, — savybė, kurią Homeras priskyrė 
tik pačiam Jupiteriui, — gali ištverti skaitydamas daugiatomį laikrašųų. 

Paliekame spręsti skaitytojui, kaip mums pavyko pasirinkti atitinka- 
mas progas šioms mūsų veikalo puošmenoms įterpti. Tačiau visi sutiks, 
kad negali būti tinkamesnės progos kaip šioji, kai ketiname įvesti į sceną 
vieną svarbų veikėją, — būtent mūsų herojinės istorinės poemos pro- 
za heroję. Taigi manome esant reikalinga paruošti skaitytoją jai sutikti, 
nupiešdami tokį mielą jos paveikslą, kokį tik pati prigimtis gali suteikti. 
Šiam metodui apginti mes kreipiamės į daugelį savo pirmtakų. Visų pir- 
ma tai menas, labai gerai žinomas ir dažnai praktikuojamas mūsų tragi- 
kų, kurie beveik niekada neužmiršta parengti auditoriją pagrindiniams 
veikėjams sutikti. | 

Šitaip herojus visuomet įvedamas į sceną gaudžiant trimitams ir būg- 
nijant būgnams, norint publikoje sukelti karo nuotaiką ir jos ausis pri- 
pratinti prie pompastiškos ir išpūstos kalbos, kurią pono Loko“ aklasis 
nedaug teapsirikdamas galėtų palyginti su trimito garsu. O kai į sceną 


! „Herlotrambo“ — kvailo turinio pjesė, parašyta šokių mokytojo ir aktoriaus Samjuelio 
Džonsono (1691-1773). Viena pirmųjų Fildingo komedijų „Autoriaus farsas“ (1730) buvo šios 
pjesės parodija. 

“ „pono Loko aklasis. — Džonas Lokas (1632-1704) — anglų empirizmo pradininkas. 
Samprotaudamas, kad paprastų idėjų (t. y. pojūčių) negalima apibrėžu, kaip pavyzdį jis nurodo 
aklą žmogų, kuris neva supratęs, kokia esanti raudona spalva. Į klausimą, kaip jis ją įsivaizduoja, 
jis atsakęs: „Ji panaši į trimito garsus.“ („Apie žmogaus protą“, 3 kn. 4 skyr. 11 $) 

ateina įsimylėjusieji, dažnai juos lydi švelni muzika, ar tai norint paveikti 
žiūrovus švelnių jausmų harmonija, arba norint juos užliūliuoti ir nu- 
teikti saldžiam miegui, kuris tikriausiai juos apims kitoje scenoje. 

Ir ne tik poetai, bet ir jų šeimininkai, teatrų režisieriai, atrodo, bus 
Įsisavinę šią paslaptį, nes, nekalbant jau apie minėtuosius litaurus ir visa 
kita, kurie praneša apie herojaus pasirodymą, jis paprastai yra įvedamas į 
sceną kokio pustuzinio statistų. Kiek jie reikalingi herojaus pasirodymui, 
galima spręsti iš šio teatrinio anekdoto. 

Karalius Pyras pietavo vienoje aludėje greta teatro, ir tuo tarpu jis 
buvo pašauktas į sceną. Herojus, nenorėdamas palikti avies mentės, taip 
pat ir užsitraukti pono Vilkso (teatro režisieriaus) nemalonės, versda- 
mas publiką laukti, papirko savo heroldus, kad šie pasislėptų. Kai ponas 
Vilksas griausmingai rėkė: „Kur tie dailidės, kurie turi eiti prieš karalių 
Pyrą?“ — šis valdovas kuo ramiausiai valgė savo avieną, o publika, nors ir 
labai nepatenkinta, jam nesant buvo priversta tenkintis muzika. 

Atvirai kalbant, aš labai abejoju, ar tik mūsų politiniai veikėjai, tu- 
rėdami gerą uoslę, nesuuodė šios naudingos priemonės. Esu įsitikinęs, 
kad garbingasis mūsų miesto lordas meras didžiumą pagarbos, kuria jis 
apsuptas per ištisus metus, yra skolingas tai iškilmingai ceremonijai, su 
kuria jis įžengia į savo pareigas. Turiu prisipažinti, kad netgi aš pats ne 
kartą esu pasidavęs iškilmingos nuotaikos įspūdžiui, nors išties ne per 
daug esu linkęs žavėtis išore. Išvydęs procesijoje bežygiuojantųį žmogų 
paskui tuos, kurių vienintelė pareiga — tik eiti priešais jį, aš visuomet jam 
pajusdavau didesnę pagarbą, negu matydamas jį paprastomis aplinkybė- 
mis. Bet yra vienas pavyzdys, kuris visiškai atitinka mano ketinimus. Tai 
paprotys, kad per karūnacijos iškilmes moteriškė nubarstytų kelią prieš 
pradedant įžymiajai asmenybei procesiją. Senovėje tikriausiai būtų bu- 
vusi iššaukta šiam tikslui deivė Flora, ir žyniams bei valstybės veikėjams 
nesunku būtų buvę įtikinti žmones, kad tai tikra dievybė, nors paprastas 
mirtingasis būtų jai atstovavęs ir vykdęs jos pareigas. Bet mes neketi- 
name apgaudinėti skaitytojo, ir todėl tie, kurie nusistatę prieš pagonių 
teologiją, gali, jei nori, pakeisti mūsų deivę į minėtąją moteriškę. Žodžiu, 
ketiname įvesti savo heroję kaip galima iškilmingiau, panaudojant kuo 

aukštesnį stilių ir kitas priemones, kurios gali sukelti skaitytojo pagarbą. 
Dėl tam tikrų priežasčių patartume tiems mūsų skaitytojams vyrams, 
kurie turi jautrią širdį, nebeskaityti toliau, jeigu nebūtume tvirtai įsiti- 
kinę, kad, nors ir kaip mielas mūsų herojės paveikslas, jis vis dėlto yra 
paimtas iš natūros, ir daugelis mūsų gražiųjų tėvynainių gali būti vertos 
tikros meilės ir gali atitikti moters tobulumo idealą, kurį sugebės nupieš- 
ti mūsų teptukas. 
O dabar, be tolesnių įžangų, pereiname prie kito skyriaus. 


Antrasis skyrius 


KELETAS ŽODŽIŲ APIE TAI, KĄ MES 
GALIME SUKURTI AUKŠTU STILIUMI, 
IR PANELĖS SOFIjJOS VESTERN 
APIBŪDINIMAS 


172 bent kiek šiurkštesnis kvėpavimas! Tegul pagoniškasis 
vėjų viešpats savo geležinėmis grandinėmis surakina nerims- 
tančius audringojo Borėjo sparnus ir aštriąją skaudžiai kandančio Euro 
nosį! O tu, švelnusis Zefyre, pakilk iš savo kvapnaus guolio į vakarų pa- 
dangę ir paleisk savo saldžiuosius vėjus, kad jų burtai išviliotų nuostabią- 
ją Florą iš jos rasų perlais nusagstytos buveinės, kai pirmąją birželio, jos 
gimimo dieną, ji, žieduose paskendusi mergelė, su savo plevėsuojančiais 
drabužiais švelniai skrieja žaliuojančia pieva, o kiekviena gėlelė pakyla 
jos pasveikinti, kol pagaliau sutviska visas laukas ir spalvos ginčijasi su 
kvapais: kas labiausiai žavi jos jausmus? 

Štai ji pasirodo visa savo grožybe. O jūs, plunksnuotieji gamtos dai- 
nininkai, kurių švelniausioms melodijoms pats Hendelis! negali prilygti, 
savo skambiais balsais liaupsinkite jos pasirodymą. Meilė — jūsų dainų 
šaltinis, ir meilei jos yra skirtos. Pažadinkite šį švelnų jausmą kiekvieno 
jaunuolio širdyje, nes štai, pasipuošusi visomis prigimties grožybėmis, 
spindinti grožiu, jaunyste, linksmumu, nekaltumu, kuklumu ir švelnu- 
mu, siunčianti saldybę nuo savo rausvų lūpų ir šviesą iš skaisčių akių, 
ateina mieloji Sofija. 

Skaitytojau, gal tau teko matyti Medė Veneros statulą. Taip pat gal 
matei gražuolių galeriją Hempton Korte“ ir galbūt prisimeni visas žavią- 


! Georgas Frydrichas Hendelis (1685-1759) — vokiečių kompozitorius, nuo 1713 m. gyvenęs 
Londone. Fildingas keletą kartų mini jį kaip neginčijamą autoritetą muzikos srityje. 

* Hewpton Kortas — rūmai Londono apylinkėse, Anglijos karalių rezidencija. Karolis II 
Stiuartas (1630-1685) Hempton Korte, beje, buvo įtaisęs haremą, pagarsėjusį čia minimomis 
gražuolėmis, kurios sudarė vadinamąjį „Paukščių Taką“. 

sias „Paukščių Tako“! ledi Čerčil ir visus Kit Keto? veidukus. Arba, jeigu 
jų viešpatavimas baigėsi ne tavo laikais, gal matei bent jų dukteris, ne 
mažiau svaiginančias mūsų laikų gražuoles, kurių vardai, jeigu čia juos 
surašytume, užimtų, bijau, ištisą tomą. 

Jeigu visa tai matei, neišsigąsk to šiurkštaus atsakymo, kurį lordas 
Ročesteris? kartą davė vienam daug mačiusiam žmogui. Ne. Jeigu visa 
tat matei ir nežinai, kas yra grožis, tu neturi akių; jeigu nepajutai jo val- 
džios, vadinas, neturi širdies. 

Tačiau galimas dalykas, mano drauge, kad, matęs visa tai, vis dėlto 
negali aiškiai įsivaizduoti, kaip atrodo Sofija, nes ji iš tikrųjų nepanaši nė 
į vieną iš jų. Ji panėšėjo į ledi Ranela portretą ir, kaip girdėjau, dar labiau 
į garsiąją kunigaikštienę Mazarini“, bet visų labiausiai ji priminė tą, ku- 
rios paveikslas? niekada neišdils man iš širdies, ir jeigu tu, mano drauge, 
ji prisimeni, teisingai įsivaizduoji Sofiją. 

Bet jeigu tu neturi tos laimės, tai iš visų jėgų pasistengsime nupiešti jos 
paveikslą, nors žinome, kad mūsų gabumams šis uždavinys per sunkus. 

Taigi Sofija, vienintelė pono Vesterno duktė, buvo vidutinio ūgio, 
galima sakyti, beveik aukšta. Ji buvo ne tik labai taisyklingo, bet ir ne- 
paprastai gražaus sudėjimo, o iš dailios jos rankų formos galėjai spręsti 
ir apie viso jos kūno lieknumą. Jos juodi plaukai buvo tokie vešlūs, kad 
siekė ligi pusiaujo, kol pagal dabartinę madą ji dar nebuvo jų nukirpusi, 
o dabar jie taip gracingai raitėsi ant jos kaklo, jog sunku buvo patikėti, 
kad yra natūralūs. Jeigu pavydas būtų ieškojęs jos veide nors vienos dale- 


| Ledi Cerki/ (1648-1730) — sesuo žymaus karvedžio Džono Čerčilio, istorijoje vadinamo 
hercogo Malboro vardu. Arabela Čerčil ilgą laiką buvo Karolio II Stiuarto meilužė ir priklausė 
„Paukščių Tako“ gražuolių būreliui. 

“ Kir Ket - literatūrinis vigų klubas Londone (1700-1720), jo nariai vienu metu rinkdavosi 
Kristoferio Keto konditerinėje (sutrumpintai Kit Ket). 

* Džonas V'ilmotas Ročesteris (1648-1680) — Karolio II rūmų poetas, rašęs satyrinius ir lyrinius 
eilėraščius; jis pasižymėjo sąmoju ir palaidu gyvenimu. 

* Ledi Ranela — Airijos grafo Ričardo Ranelos duktė; kunigaikštienė Hortenzija Mazarini — 
(1646-1699) — kardinolo Mazarinio, pirmojo Prancūzijos ministro, dukterėčia, išsiskyrusi su 
vytu, ji gyveno Anglijoje, Karolio II dvare. Jos abi priklausė „Paukščių Tako“ haremui. 

Šį tą, kurios paveikslas — užuomina į Šarlotę Kreidok, pirmąją Fildingo žmoną. 

lės, kuria būtų mažiau už kitas verta žavėtis, jis tikriausiai būtų nurodęs į 
kaktą, kuri, nė kiek jai nepakenkdama, galėjo būti truputį aukštesnė. Jos 
antakiai buvo tankūs, lygūs ir įstabiai išlenkti. Juodų akių blizgesio ne- 
galėjo užgesinti jos širdies švelnumas. Nosis buvo visiškai taisyklinga, o 
burna, kurioje bolavo dvi baltų kaip dramblio kaulas dantų eilės, visiškai 
atitiko Džono Saklingo! apibūdinimą: 


Lapylės rausvos, — abatinė 
šiek tiek storesnė, lyg patinus, 
Tarytum bitės įgelia ką tik. 


Jos skruostai buvo apvalūs, o dešiniajame vos nusišypsojus pasiro- 
dydavo duobutė. Smakras, be abejo, taip pat teikė jos veidui grožio, ta- 
čiau sunku buvo pasakyti, ar jis buvo didelis, ar mažas, nors greičiau 
turbūt didelis. Veido spalva labiau priminė leliją negu rožę, bet jeigu 
judėjimas ar drovumas sustiprindavo natūralią spalvą, tai joks cinoberis 
negalėjo jai prilygti. Tuomet iš tiesų kartu su garsiuoju daktaru Džonu“ 
buvo galima sušukti: 


Jos kraujas tyras, iškalbingas 
Spindėjo skruostuos, kad visa 
Ji rodės lyg laki dvasia. 


Jos kaklas buvo ilgas ir dailiai išlenktas, ir galėčiau pasakyti, jei ne- 
bijočiau įžeisti jos kuklumo, kad šiuo atžvilgiu ji pralenkė ir garsiosios 
Medi4 Veneros grožybes. Baltumu jam negalėjo prilygti nei lelijos, nei 
dramblio kaulas, nei alebastras. Tarsi ploniausias batistas iš pavydo būtų 
pridengęs jai krūtinę, daug baltesnę negu jis pats. Ji iš tikrųjų buvo 


' Džonas Saklingas (1609-1642) — dramaturgas ir poetas, rašęs lyrinius eilėraščius, Dono 
pamėgdžiotojas (žr. žemiau). 

“ Džonas Donas (1573-1631) - anglų poetas; jis vadovavo vadinamiesiems „„metafiziniams 
poetams“, kurių kūryboje ryškiausiai pasireiškė Renesanso epochos humanistinių idėjų krizė. 
Dono ir jo sekėjų eilėraščiai sunkiai suprantami, jų forma per daug sudėtinga. Citata paimta iš 


eilėraščio „Anniversary“ (,„Metinės“). 

Nitor sblendens Pario marmore burius.! 


Tokia buvo Sofijos išvaizda, ir šiame puikiame rmūme gyveno jo vertas 
gyventojas. Sofijos vidus visiškai atitiko jos išorę, netgi teikė jai dar dau- 
giau žavesio. Kai ji šypsodavosi, jos širdies tyrumas užliedavo veidą tokia 
grožybe, kokios negalėjo suteikti joks bruožų taisyklingumas. Bet kadangi 
nė viena jos sielos dorybė nepasislėps nuo skaitytojo jam artimai bendrau- 
jant su šia nuostabia mergaite, tad nėra reikalo jų čia vardyti. Tai reikštų 
tiesiog įžeisti mūsų skaitytojo įžvalgumą ir, be to, atimti jam džiaugsmą, 
kurį jis patirs pats susidarydamas savo nuomonę apie jos būdą. 

Tačiau gal būtų ne pro šalį pasakius, kad visi jos įgimtieji gabumai 
buvo šiek tiek patobulinti besimokant: ji buvo išauklėta prižiūrint tetai, 
labai išmintingai ledi, kuri puikiai pažinojo aukštąją visuomenę, nes jau- 
nystę buvo praleidusi karaliaus dvare ir tik prieš keletą metų pasitraukė į 
kaimą. Su ja besikalbėdama ir klausydama jos pamokymų, Sofija puikiai 
išsilavino, nors jos elgesiui galbūt šiek tiek trūko laisvumo, kuris įgyjamas 
tik įpročio dėka, begyvenant vadinamojoje aukštojoje visuomenėje. 

Bet tai, beje, dažnai perkama brangia kaina; ir nors tam laisvumui 
būdingas toks neaprašomas žavesys, kad prancūzai, tarp kitų savybių, 
turbūt kaip tik turi jį galvoje sakydami, kad tai kažkas neapibūdinama, 
tačiau jį visiškai atstoja nekaltumas, ir sveikas protas bei įgimtas grakštu- 
mas niekada jo nepasigenda. 


! Nitor splendens... - Horacijaus eilės, kurias Fildingas truputį pakeitė: 
Urt me Glycaerae nitor, 
Splendentis Pano marmore burius. 


„Mane degina spindesys Glicerijos, kuri švyti skaisčiau už Paro marmurą.“ („Odės“, I, 19, 5-6) 


Trečiasis skyrius 


KURIAME GRĮŽTAMA ŠIEK TIEK ATGAL, 
NORINT PRIMINTI VIENĄ PRIEŠ KELETĄ 
METŲ ĮVYKUSĮ MENKĄ ATSITIKIMĄ, 
VĖLIAU VIS DĖLTO TURĖJUSĮ TAM TIKRŲ 
PADARINIŲ 


žengiant į šią istoriją, gražiajai Sofijai ėjo aštuonioliktieji metai. 

Jos tėvas, kaip buvo sakyta, mylėjo ją labiau už viską pasaulyje. 
Štai kodėl Tomas Džonsas ir kreipėsi į ją, norėdamas įgyti jos palanku- 
mą savo draugui, medsargiui. 

Bet prieš pradedant apie tai pasakoti galbūt reikia trumpai nušviesti 
tam tikras ankstesnes aplinkybes. 

Nors skirtingi būdai ir neleido ponui Olverčiui ir ponui Vesternui 
labai artimai draugauti, tačiau jie gyveno, kaip sakoma, bičiuliškai. Dėl 
to abiejų šeimų jaunimas buvo pažįstamas nuo pat vaikystės ir dažnai 
rengdavo bendras žaidynes. 

Tomo linksmumas labiau patiko Sofijai negu Blaifilo atsargumas 
ir išmintingumas. Ir dažnai ji taip aiškiai teikdavo pirmenybę pamesti- 
nukui, kad karštesnio temperamento negu Blaifilas jaunuoliui tat būtų 
buvę visai nemalonu. 

Bet kadangi jis neparodė jokio nepasitenkinimo, tai iš mūsų pusės 
būtų įžūlu šniukštinėti giliausiuose jo širdies užkaboriuose, panašiai 
kaip kai kurie liežuvininkai mėgsta knistis pačiuose intymiausiuose savo 
draugų reikaluose ir dažnai kiša nosį į jų spintas ir indaujas, norėdami 
atskleisti pasauliui jų skurdą ir šykštumą. 

Tačiau žmonės, manantys, kad jie davė pagrindą kitiems įsižeisti, pa- 
prastai būna linkę spręsti, jog jie tikrai įsižeidė. Taigi Sofija vieną Blaifilo 
poelgį palaikė piktumu, tačiau Tvakomo ir Skvero didžiausias budrumas 
įžvelgė, kad jį lėmė kilnesni principai. 

Dar paaugliu būdamas Tomas Džonsas padovanojo Sofijai mažą 
paukštelį, kurį jis išėmė iš lizdo, užaugino ir išmokė giedoti. 

Sofija, kuri tuomet buvo maždaug trylikos metų, nepaprastai pamilo 
šį paukštelį, ir jos mėgstamiausias užsiėmimas buvo jį lesinti ir prižiūrėti, 
o su juo žaisti — pats didžiausias malonumas. Štai taip mažasis Tomu- 
kas — taip buvo vadinamas paukštelis — tiek prijunko, kad lesdavo iš savo 
ponios rankos, atsitūpdavo jai ant piršto ir patenkintas priglusdavo prie 
jos krūtinės, tarsi pats suvoktų savo laimę. Bet jis už kojos buvo pririštas 
virvute, ir jinai niekad neleisdavo jam išskristi į laisvę. 

Vieną kartą, kai ponas Olvertis su visa savo šeima pietavo pas poną 
Vesterną, Blaifilas, bevaikščiodamas sode su mažąja Sofija ir pamatęs, 
kaip nepaprastai ji myluoja paukštelį, paprašė leisti jam valandėlei paimti 
ji 1 savo rankas. Sofija tučtuojau patenkino jaunojo džentelmeno norą ir 
labai atsargiai padavė jam paukštelį. Bet vos tik jį paėmęs jis nusmaukė 
nuo kojos virvutę ir išmetė jį į orą. 

Kvailas paukštelis, vos tik pajutęs laisvę, užmiršo visas iš Sofijos pa- 
tirtas malones ir, nuskridęs nuo jos, atsitūpė šiek tiek atokiau ant šakos. 

Sofija, pamačiusi nuskrendant paukštelį, taip garsiai suriko, kad ne- 
toliese buvęs Džonsas tučtuojau atbėgo jai į pagalbą. Sužinojęs, kas atsi- 
tiko, jis išvadino Blaifilą bjauriu nenaudėliu ir tučtuojau numetęs švarką 
ėmė lipti į medį, kuriame nutūpė paukštelis. 

Tomas jau buvo bepasiekiąs savo bendravardį, bet ties kanalu paki- 
busi šaka, ant kurios tupėjo paukštelis, nulūžo, ir vargšas riteris strima- 
galviais plumptelėjo į vandenį. | 

Sofijos susirūpinimas dabar nukrypo į kitą objektą. Pabūgusi, kad 
berniuko gyvybė atsidūrė pavojuje, ji suriko dešimtkart garsiau negu pir- 
ma, o ir Blaifilas jai pritarė iš visų jėgų. 

Svečiai, kurie sėdėjo greta sodo esančiame kambaryje, tučtuojau su- 
sijaudinę išbėgo lauk, bet kaip tik tuo metu, kai jie pasiekė kanalą, To- 
mas (laimei, toje vietoje buvo gana seklu) sėkmingai išlipo į krantą. 

Tvakomas žiauriai užsipuolė vargšą Tomą, kuris sušlapęs ir drebė- 
damas stovėjo priešais jį, bet ponas Olvertis liepė jam nusiraminti ir, 
atsisukdamas į Blaifilą, tarė: 

— Pasakyk man, vaikeli, iš kur tas visas sąmyšis? 

Blaifilas atsakė: 

— Man labai gaila, dėde, kad taip atsitiko. Esu, nelaimei, viso to kalti- 
ninkas. Aš laikiau rankose panelės Sofijos paukštelį ir, manydamas, kad 
vargšelis išsiilgęs laisvės, prisipažinsiu, negalėjau jam nesuteikti to, ko jis 
troško, nes visuomet maniau, kad žiauru yra ką nors įkalinti. Man atro- 
dė, kad tai prieštarauja gamtos dėsniams, pagal kuriuos kiekviena būtybė 
turi teisę būti laisva, 1r yra net nekrikščioniška, nes tai reiškia elgtis su 
kitais ne taip, kaip norėtume, kad būtų elgiamasi su mumis. Bet jeigu 
būčiau nujautęs, kad panelė Sofija taip susijaudins, tikinu jus, niekada 
to nebūčiau padaręs, juoba jeigu būčiau žinojęs, kas ištiks patį paukštelį, 
nes vos tik Džonsas, įsilipęs į medį, nukrito vandenin, paukštelis antru- 
kart skristelėjo, ir tą akimirką jį pačiupo bjaurus vanagas. 

Vargšė Sofija, kuri tik dabar sužinojo mažojo Tomuko likimą (susi- 
rūpinusi Džonsu, ji nepastebėjo, kas atsitiko), apsipylė ašaromis. Ponas 
Olvertis stengėsi ją nuraminti, prižadėdamas padovanoti dar gražesnį 
paukštelį, bet ji pasakė nenorinti kito. Tėvas ją išbarė už tai, kad verkian- 
ti kvailo paukštelio, bet neištvėrė nepasakęs jaunajam Blaifilui, kad, jeigu 
jis būtų jo sūnus, gerai gautų į užpakalį. 

Paskui Sofija nuėjo į savo kambarį, abu jaunieji džentelmenai buvo iš- 
siųsti namo, o likusioji draugija grįžo prie vyno, ir čia kilo toks įdomus po- 
kalbis dėl paukštelio, kad, mūsų manymu, jam reikia skirti atskirą skyrių. 

TOKIO GILAUS IR RIMTO TURINIO, 
JOG KAI KURIEMS SKAITYTOJAMS GALI 
VISIŠKAI NEPATIKTI 


žsirūkęs pypkę, Skveras štai kaip prabilo į poną Olvertį: 

— Negaliu nepasveikinti jūsų, sere, su tokiu sūnėnu, kuris, bū- 
damas tokio amžiaus, kai retas jaunuolis tesuvokia daugiau negu regimus 
dalykus, jau sugeba skirti gera nuo bloga. „Ką nors įkalinti, vadinas, eiti 
prieš gamtos dėsnius, pagal kuriuos kiekviena būtybė turi teisę būti lais- 
va“. Tai jo žodžiai. Jie padarė man neišdildomą įspūdį. Ar galima geriau 
suvokti teisingumo dėsnį ir amžiną daiktų harmoniją? Regėdamas tokią 
aušrą, negaliu nesivilti, kad jo gyvenimo vidudienis prilygs Bruto Vyres- 
niojo arba Jaunesniojo" gyvenimo vidudieniui. 

Čia staiga įsikišo Tvakomas ir, nuliejęs dalį savo vyno, o likusįjį pa- 
skubomis išgėręs, tarė: 

— Sprendžiant iš kitų jo žodžių, tikiuosi, kad jis bus panašus į 
daug geresnius žmones. Gamtos dėsnis — tuščias žodžių mišinys, 
kuris nieko nereiškia. Aš nežinau nė vieno tokio dėsnio ir nežinau 
nė vienos juo pagrįstos teisės. Elgtis taip, kaip norėtume, kad būtų 
elgiamasi su mumis — tai tikrai krikščioniškas akstinas, kaip teisingai 
pasakė pats berniukas. Ir džiugu, kad mano pamokymai davė tokius 
puikius vaisius. 

— Jeigu tuštybė būtų suderinama su daiktų harmonija, — tarė Skve- 
ras, — tai ir aš turėčiau kuo pasigirti. Manau, visiškai aišku, iš kur jis su- 
vokia, kas yra gera ir bloga. Jeigu nėra gamtos dėsnių, vadinas, nėra nei 
gera, nei bloga. 


! Brutas Vyresnysis - legendinis Romos istorijos herojus; pasak Tito Livijaus, jis vadovavo 
sukilimui prieš Torkvinijų Išdidųjį ir buvo vienas iš Romos respublikos įkūrėjų. Kai Bruto sūnūs 
prisidėjo prie sąmokslo, siekiančio nuversti respubliką ir restauruoti monarchiją, tėvas nedve- 
jodamas nuteisė juos mirčiai. Brufas Jaunesnysis (Markas Junijus, 86—42 m. pr. Kr.) — Katono 


sūnėnas; jis nužudė Cezarį. 

— Kaip! — sušuko pastorius. — Tai jūs atmetate apreiškimą? Su kuo aš 
kalbu: su deistu ar su ateistu? 

— Na, išgerkite! —- prašneko Vesternas. — Po perkūnais tuos jūsų gam- 
tos dėsnius! Nežinau, ką jūs abu laikote gera ir bloga. Atimti iš mano 
mergaitės paukštelį buvo, mano manymu, bloga. Mano kaimynas Ol- 
vertis tegul elgiasi, kaip jam patinka, bet skatinti berniukus taip daryti, 
vadinas, rengti juos kartuvėms. 

Olvertis pasakė apgailestaująs sūnėno poelgį, bet nematąs reikalo 
jo bausti, nes jis elgėsi labiau skatinamas kilnių negu žemų sumetimų. 
Jeigu berniukas būtų pavogęs paukštelį, tai jis pats pirmasis būtų stojęs 
už griežtą jo nubaudimą, bet vaikas, aišku, to neketino. Ir iš tikrųjų jam 
atrodė, kad sūnėnas nieko kito ir negalėjęs turėti galvoje, kaip tik tai, ką 
prisipažinęs. (Nes tas piktas kėslas, kuriuo jį įtarė Sofija, ponui Olverčiui 
nė nedingtelėjo.) Jis baigė pasmerkdamas veiksmą kaip neapdairų, kurį, 
pasak jo, esą galima atleisti tik vaikams. 

Skveras buvo taip aiškiai išdėstęs savo nuomonę, kad dabar jam ty- 
lėti būtų reiškę tą pat, ką prisipažinti nugalėtam. Todėl jis gana karštai 
pareiškė, kad ponas Olvertis per daug gerbiąs tokius niekingus dalykus 
kaip nuosavybę; kad sprendžiant didelius ir svarbius dalykus visus as- 
meniškumus reikią nustumti į šalį, nes laikantis tokių siaurų nuostatų 
Brutas Jaunesnysis turėtų būti apkaltintas nedėkingumu, o Vyresnysis — 
tėvažudyste. 

— Ir jeigu jie būtų buvę pakarti už šiuos nusikaltimus, — sušuko Tva- 
komas, — jie būtų gavę kaip tik pagal savo nuopelnus. Du pagonys niek- 
šai! Garbė Dievui, kad šiais laikais nebėra Brutų! Pageidaučiau, pone 
Skverai, kad jūs liautumėtės kimšę mokiniams į galvą tokį antikrikščio- 
nišką šlamštą, nes galų gale aš turiu visa tai išmušti jiems iš galvos, kai 
tik jie atsiduria mano priežiūroje. Štai jūsų auklėtinis Tomas jau beveik 
visiškai sugadintas. Anądien nugirdau jį ginčijantis su Blaifilu, kad ti- 
kėjimas, be gerų darbų, neturįs jokių nuopelnų. Aš žinau, kad tai jūsų 
dogma, ir manau, kad jisai ją sužinojo iš jūsų. 

— Nėra ko kaltinti manęs, kad aš jį sugadinau, — tarė Skveras. — O 
kas išmokė jį juoktis 1š visko, kas dorybinga ir padoru, kas harmoninga 

ir teisinga daiktų prigimtyje? Jis yra jūsų mokinys, ir aš nuo jo atsisakau. 
Taip, taip, mano mokinys yra Blaifilas. Nors jis ir jaunas, bet jums nepa- 
vyks išdildyti iš jo širdies moralinio garbingumo supratimo. 

Tvakomas niekinamai nusijuokė tat išgirdęs ir atšovė: 

— Na, na, dėl jo aš nebijau. Jis ganėtinai apsišarvavęs prieš visas 
filosofines jūsų nesąmones. Taip, taip, aš pasirūpinau jam įdiegti tokius 
principus... 

— O aš taip pat įdiegiau jam principus! — sušuko Skveras. — Kas 
kitas, jeigu ne taurioji dorybės idėja gali įkvėpti žmogaus protui prakil- 
nią mintį suteikti paukšteliui laisvę? Ir dar sykį kartoju: jeigu puikybė 
būtų suderinama su daiktų harmonija, aš galėčiau didžiuotis įkvėpęs 
jam šią Mintį... 

— O jeigu puikybė nebūtų nuodėmė, — atkirto Tvakomas, — aš ga- 
lėčiau pasigirti išmokęs jį pareigos, kuri, kaip jis pats prisipažino, buvo 
jam akstinu. 

— Vadinas, jūs abu, — pasakė Vesternas, — išmokėte jaunąjį džentel- 
meną atimti iš mano dukters paukštelį. Matyt, man teks stropiau prižiū- 
rėti kurapkų narvelius, o tai, ko gera, koks nors dorybingas šventuolis 
išleis visas mano kurapkas laisvėn! — ir pliaukštelėjęs per nugarą greta 
sėdinčiam teisininkui sušuko: — Ką jūs į tai pasakysite, pone advokate? 
Ar tai ne prieš įstatymus? 

Teisininkas su nepaprastu rimtumu taip prabilo: 

— Jeigu būtų vien tik kurapkos reikalas, be abejonės, būtų galima 
patraukti teisman; nes nors kurapka ir /erge nažurae!, vis dėlto, būdama 
prijaukinta, ji tampa nuosavybe; bet kadangi kalbama apie giedantį, nors 
ir prijaukintą paukšų, tai, kaip žemos prigimties daiktą, ją reikia laikyti 
nullius in bonis“. 'Vad šiuo atveju, manau, ieškovui turi būti atsakyta, ir 
nepatariu kelti šios bylos. 

— Na, — tarė skvairas, — Jeigu tas paukštelis 7445 bonus, tai išgerkime 
ir pakalbėkime apie krašto reikalus ar ką nors kita, kas būtų visiems 


" Laukinės prigimties (4/.). 
* Niekieno nuosavybe (/0/.). 

suprantama, nes, dievaži, aš čia nieko nesusigaudau. Galbūt tai 1 moks- 
liška, ir protinga, bet manęs jūs neįtikinsite. Po šimts pypkių! O kodėl nė 
vienas iš jūsų nė žodelio neužsiminėte apie tą vargšą jaunuolį, kurį verta 
pagirti? Kaip sau norite, rizikuoti nusisukti sprandą dėl mano mergai- 
tės — kilniaširdiškas žygis, ir aš esu ganėtinai mokytas tai pamatyti. Na, 
po velnių, išgerkime į Tomo sveikatą! Už tokį dalyką aš mylėsiu berniuką 
ligi paskutinės savo gyvenimo valandos. 

Taigi ginčas buvo nutrauktas, bet tikriausiai jis būtų vėl atsinaujinęs, 
jeigu ponas Olvertis nebūtų paprašęs atsiųsti karietą ir išvežęs abu dis- 
putininkus. 

Taip baigėsi nuotykis su paukšteliu ir dėl jo kilęs pokalbis. Mes ne- 
galėjome jo nepakartoti skaitytojui, nors jis atsitiko keletas metų prieš tą 
laikotarpį, prie kurio priartėjo mūsų istorija. 

arva leves cabiunt anim;os“ — „Smulkmenos žavi lengvabū- 

sė džius“, - pasakė didysis meilės jausmo žinovas. Ir iš tikrųjų 

nuo šios dienos Sofija pajuto tam tikrą palankumą Tomui ir nemažą 
pasibjaurėjimą jo draugu. 

Daugelis įvykių laikui bėgant dar labiau sustiprino abu šiuos jausmus 
jos krūtinėje. Apie juos skaitytojas pats, be mūsų pagalbos, susivoks iš 
to, ką esame prasitarę apie skirtingus šių jaunuolių būdus, taip pat ir apie 
tai, kad vienas iš jų daug labiau jai patiko negu kitas. Tiesą sakant, Sofija 
dar vaikystėje pastebėjo, kad Tomas, tingus ir lengvabūdis patarška, nie- 
kam nebuvo priešas, nebent tik sau pačiam, o Blaifilas, tas išmintingas, 
atsargus ir rimtas jaunas džentelmenas, nepaprastai rūpinosi vienintelio 
žmogaus reikalais, o kas tas vienintelis žmogus buvo, skaitytojas atspės 
ir be mūsų pagalbos. 

Šie du charakteriai ne visuomet pasaulyje yra vienodai vertinami pa- 
gal savo nuopelnus, ir ne visuomet, kaip atrodo, žmonės savo sumeti- 
mais vienodai į juos žiūri. Tačiau galbūt tam yra diplomatinė priežastis: 
susidūrę su tikrai kilnia širdimi, žmonės labai pagrįstai mano radę lobį 
ir trokšta jį, kaip ir visus kitus gerus dalykus, vien sau pasilaikyti. Štai 
kodėl jie įsivaizduoja, kad trimituoti apie tokių asmenų dorybes būtų, 
paprastai šnekant, tas pat, ką kviesti kitus prie keptos mėsos, kurią būtų 
geriausia vienam pačiam sudoroti. Jeigu toks paaiškinimas skaitytojo 
nepatenkina, tai nežinau, kaip suprasti, kodėl taip maža pagarbos, kaip 
man teko matyti, reiškiama asmenims, kurie tikrai teikia daug garbės 
žmogaus prigimčiai ir nepaprastą naudą visuomenei. Sofija šiuo atžvil- 
giu buvo kitokia. Ji ėmė gerbti Tomą Džonsą ir niekinti Blaifilą beveik 
nuo tos akimirkos, kai tik suprato šių dviejų žodžių: „gerbti“ ir „niekin- 
ti“ reikšmę. 


! Parva leves... - Ovidijus „Meilės menas“ (I, 159). 

Trejus metus Sofija svečiavosi pas savo tetą ir per visą šį laiką labai 
retai kada tematė abu jaunuosius džentelmenus. Tačiau sykį jai teko kar- 
tu su teta pietauti pas poną Olvertų. Tai įvyko praėjus keletui dienų po 
minėtojo nuotykio su kurapka. Prie stalo Sofija išklausė visą istoriją ir 
nepratarė nė žodžio; mažai ką iš jos teišgirdo teta ir sugrįžus namo, bet 
kai kambarinė ją nurenginėdama netyčia paklausė: „Ar jūs matėte šian- 
dien jaunąjį Blaifilą?“ — ji jausmingai atsakė: 

— Aš nekenčiu Blaifilo vardo, kaip nekenčiu visa, kas žema ir išda- 
vikiška, ir stebiuosi, kaip ponas Olvertis leidžia tam senam nevidonui 
mokytojui taip žiauriai bausti vargšą berniuką už tai, kad jis parodė savo 
gerą širdį. 

Tada ji papasakojo atsitikimą kambarinei ir baigdama pridūrė: 

— Na, ar jis ne kilnios širdies jaunuolis? 

Šiuo metu jaunoji ledi jau buvo grįžusi pas savo tėvą, šis atidavė jos 
valiai visus namus ir pasodino ją krikštasuolyje prie stalo, kur Tomas (dėl 
savo pamėgimo medžioti tapęs skvairo numylėtiniu) dažnai pietaudavo. 
Atviros ir taurios širdies jaunuoliai savaime linkę būti mandagūs, o jeigu 
jie panašiai kaip Tomas dar pasižymi protu, tai jis pasireiškia rūpestingai 
švelniu elgesiu apskritai su visomis moterimis. Tuo Tomas, viena vertus, 
skyrėsi nuo netašytų, triukšmingų provincijos skvairų, kita vertus, ir nuo 
pasipūtusio bei surūgusio Blaifilo. Būdamas dvidešimties metų, jis tarp 
visų apylinkės moterų įgijo malonaus jaunuolio vardą. 

Sofijai Tomas nerodė ypatingo mandagumo, nebent tik elgėsi su ja 
pagarbiau negu su kitomis moterimis. To reikalavo jos grožis, turtas, 
protingumas ir maloni laikysena. Tačiau kokių nors perspektyvų dėl jos 
jisai neturėjo, ir dėl to skaitytojas visiškai teisingai jį gali pavadinti kvai- 
liu. Bet laikui bėgant savaime tat paaiškinsime. 

Sofija, būdama nepaprastai skaisti ir kukli, pasižymėjo taip pat cha- 
rakterio gyvumu. Jis dar labiau pagyvėdavo esant Tomui, ir šis, jeigu 
nebūtų toks jaunas ir lengvabūdiškas, būtų tai pastebėjęs; O jeigu pono 
Vesterno mintys nebūtų buvusios amžinai užimtos lauku, arklide ar šu- 
nide, tai jis gal būtų ėmęs įtarinėti. Bet gerajam džentelmenui bet kokie 
įtarimai buvo taip tolimi, kad jis suteikė tokių progų Tomui ir dukteriai, 

kokių gali pavydėti kiekvienas įsimylėjėlis. O Tomas, nuoširdžiai klausy- 
damas vien įgimto mandagumo ir geros širdies nurodymų, laimėjo daug 
daugiau, negu kad elgdamasis taip, lyg turėtų rimčiausias perspektyvas 
dėl jaunosios ledi. 

Beje, nėra ko stebėtis, kad ši aplinkybė išsprūdo 1š kitų dėmesio, nes 
ir pati Sofija jos nepastebėjo: jos širdis negrąžinamai pražuvo, dar jai nė 
neįtariant, kad ji pavojuje. 

Štai kokie buvo reikalai, kai vieną pavakarę Tomas, radęs Sofiją vieną, 
atsiprašė ir labai rimta išraiška pasakė norįs prašyti jos vienos paslaugos, 
kurios ji, būdama labai gera, tikriausiai jam neatsisakysianti suteikti. 

Nei jaunuolio elgesys, nei tonas, kuriuo jis išdėstė savo reikalą, ne- 
galėjo suteikti pagrindo įtarti, kad jis ketinąs prisipažinti ją mylįs, tačiau 
ar tai Prigimtis jai kažką pašnibždėjo į ausį, ar dėl kokios kitos man 
nesuprantamos priežasties staiga jai slapta dingtelėjo ši mintis, nes jos 
skruostai pabalo, rankos ėmė drebėti, o liežuvis būtų užsikirtęs, jeigu 
"Tomas būtų stabtelėjęs, laukdamas atsakymo. Bet jis greitai išvadavo ją 
iš keblios padėties, pasakydamas jai savo prašymą, būtent: užtarti med- 
sargį, kuriam kartu su visa gausia šeima gresia visiškas skurdas, jeigu 
ponas Vesternas nenutrauks prieš jį iškeltos bylos. 

Akimirksniu Sofija atsitokėjo ir, maloniai nusišypsojusi, pasakė: 

— Šit kokia ta didžioji malonė, kurios jūs su tokiu rimtumu prašėte! 
Aš su mielu noru tai padarysiu. Man tikrai gaila vargšelio, ir dar tik vakar 
pasiunčiau jo žmonai kai kurių smulkmenų. 

Tos smulkmenos buvo jos suknelė, šiek tiek baltinių ir dešimt šilin- 
gų pinigais. Tomas jau buvo girdėjęs apie tai, ir tas kaip tik paskatino jį 
prašyti Sofijos užtarimo. 

Padrąsintas pasisekimo, mūsų jaunuolis nutarė eiti dar toliau ir net 
išdrįso paprašyti Sofiją išrūpinti Juodajam Džordžui tarnybą pas tėvą 
tvirtindamas, kad, jo manymu, Džordžas esąs sąžiningiausias žmogus 
visoje apylinkėje ir labai įgudęs medsargis, kurio ponas Vesternas šiuo 
metu kaip tik neturėjo. Sofija atsakė: 

— Gerai, aš ir tai pamėginsiu, bet negaliu prižadėti tokios sėkmės 
kaip pirmuoju atveju. Tikėkite, kad neatstosiu nuo tėvo, kol neįvykdysiu 

jūsų prašymo. Šiaip ar taip, padarysiu visa, ką galiu, dėl to vargšelio, nes 
nuoširdžiai gailiuosi jo 1r jo šeimos. O dabar, pone Džonsai, aš noriu 
paprašyti jūsų vienos paslaugos. 

— Paslaugos, medem! — sušuko Tomas. — Jeigu jūs žinotumėte, kaip 
man malonu tikėtis gauti jūsų įsakymą, jūs ištartumėte jį visiškai įsitiki- 
nusi, kad suteikiate man pačią didžiausią malonę. Prisiekiu šia brangia 
rankute, jog dėl jūsų paaukočiau savo gyvybę. 

Sulig šiais žodžiais jis pačiupo Sofijos ranką ir karštai ją pabučiavo, 
pirmąkart savo lūpomis prisiliesdamas prie jos. Kraujas, kuris pirma buvo 
išnykęs iš jos skruostų, dabar taip ūmiai užplūdo jos veidą ir kaklą, kad jie 
pasidarė skaisčiai raudoni. Ji pirmąsyk pajuto lig šiol nepažintą jausmą; ir 
kai laisvalaikiu jinai apie jį galvojo, jis atvėrė jai kai kurias paslaptis, o jeigu 
skaitytojas dabar dar jų neatspėjo, tai laikui bėgant sužinos. 

Kai tik Sofija atgavo žadą (o tai buvo negreit), ji pasakė, kad paslau- 
ga, kurios ji prašanti, yra nevilioti tėvo į pavojingas situacijas medžio- 
jant, nes ji tiek visko prisiklausiusi, jog kiekvieną kartą, kai jiedu drauge 
išvyksta, baisiai bijanti ir laukianti, kad vieną gražią dieną jos tėvas bū- 
siąs pargabentas namo sužeistas. Todėl jinai prašė jį iš pagarbos jai būti 
atsargesnį ir, žinant, kad ponas Vesternas juo paseks, ateityje nejoti taip 
beprotiškai greit ir nedaryti jokių pavojingų šuolių. Tomas ištikimai pri- 
žadėjo klausyti jos įsakymų ir padėkojęs, jog maloniai sutiko išklausyti jo 
prašymą, atsisveikino ir išėjo nepaprastai sužavėtas savo pasisekimu. 

Vargšė Sofija taip pat buvo sužavėta, bet visai kuo kitu. Tačiau skai- 
tytojos ar skaitytojo širdis (jeigu jie ją turi) geriau įsivaizduos jos jausmus, 
negu aš galiu nusakyti, nors turėčiau tiek burnų, kiek kada nors troško 
turėti poetas, norėdamas suvalgyti, kaip man regis, tuos skanėstus, ku- 
riais jis taip gausiai vaišinamas. 

Ponas Vesternas buvo įpratęs po pietų išgėręs pasiklausyti dukters 
skambinant klavikordu. Jis buvo didelis muzikos mėgėjas ir, gyvendamas 
mieste, gal būtų pasidaręs žinovu, nes visuomet stojo prieš subtiliausius 
pono Hendelio kūrinius. Jis mėgo tik lengvą 1r linksmą muziką, ir jo 
mėgstamiausios melodijos buvo „Senasis karalius Simonas“, „Šventasis 
Jurgis kovojo už Angliją“, „Vėjavaikė Žana“ ir kitos. 

Nors jo duktė buvo puiki muzikantė ir nieko kito, išskyrus Hendelį, 
nenorėjo skambinti, tačiau, norėdama įtikti tėvui, ji išmoko visas šias 
melodijas. Bet kartkartėmis ji pabandydavo įpiršti jam savo skonį ir, kai 
tėvas liepdavo pakartoti kurią nors baladę, atsakydavo: „Ne, tėveli“, — ir 
dažnai įkalbėdavo jį išklausyti ką nors kita. 

Tačiau šį vakarą, kai tik tėvas atsiskyrė su savo buteliu, ji be jokio 
prašymo net tris kartus pakartojo visas jo mėgstamiausias daineles. Ta- 
tai taip patiko gerajam skvairui, kad jis, atsikėlęs nuo sofos, pabučiavo 
dukterį ir tarė, kad jos pirštai darosi kaskart vis miklesni. Ji pasinaudojo 
šia proga tesėti savo pažadą Tomui. Jai taip gerai pasisekė, kad skvai- 
ras pareiškė rytoj pat nusiųsiąs pakviesti medsargio, jei tik ji dar kartą 
sugrosianti jam „Senąjį Simoną“. „Simonas“ buvo sugrotas dar ir dar 
kartą, kol muzikos burtai užliūliavo poną Vesterną. Rytojaus dieną Sofija 
neužmiršo priminti jam pažado, ir tučtuojau buvo iškviestas įgaliotinis, 
įsakyta sustabdyti bylą, ir medsargiui buvo parūpinta vieta. 

Apie Tomo pasisekimą šiuo reikalu garsas pasklido po visą apylin- 
kę, ir pasigirdo skirtingos nuomonės: vieni labai gyrė Džonsą už kilnų 
poelgį, kiti šaipėsi sakydami: „Nėra ko stebėtis, kad vienas dykaduonis 
pamilo kitą“. Jaunasis Blaifilas nepaprastai dėl to įsiuto. Jis jau seniai taip 
nekentė Juodojo Džordžo, kaip Džonsas jį mėgo, ne dėl kokios nors iš 
jo patirtos skriaudos, o vien iš didelės meilės religijai ir dorybei: Juodasis 
Džordžas buvo žinomas kaip gana laisvo elgesio žmogus. Todėl Blaifilas 
vaizdavo šį reikalą kaip tiesioginį iššūkį ponui Olverčiui ir didžiai pasi- 
piktinęs pareiškė nematąs, kokiais kitais sumetimais buvo galima pada- 
ryti gera tokiam niekšui. 

Tvakomas ir Skveras giedojo lygiai tą pačią giesmelę. Dabar jie abu 
(ypač pastarasis) ėmė labai pavyduliauti Džonsui už našlę: Tomui kaip tik 
sukako dvidešimt metų, jis buvo tikrai puikus jaunuolis, o šioji ledi, skirda- 
ma jam tiek dėmesio, matyt, kasdien vis labiau ir labiau tai įžvelgė. 

Tačiau Olverčio nejaudino jųdviejų pyktis. Jis pareiškė esąs labai pa- 
tenkintas Džonso poelgiu. Pastovumas ir atsidavimas draugystėje, pasak 
jo, verti didelio pagyrimo, ir jis pageidaująs kuo dažniau regėti šios do- 
rybės pavyzdžius. 

Bet Fortūna, kuri retai temėgsta tokius gražeivas kaip mano drau- 
gas Tomas, galbūt dėl to, kad jie ne per daug karštai ja domisi, staiga 
visiškai pakeitė jo poelgių prasmę ir parodė juos ponui Olverčiui daug 
nepalankesnėje šviesoje, negu dėl savo gerumo jis ligi šiol juos matė. 

Seštasis skyrius 


PONO DŽONSO NEJAUTRUMO VISOMS 
MIELOSIOS SOFIJOS GROŽYBĖMS PATEISINIMAS. 
TUO GALBUŪT GEROKAI SUMENKINSIME JO" 
CHARAKTERĮ TŲ SĄMOJINGŲ IR MANDAGIŲ 
ŽMONIŲ AKYSE, KURIE ŽAVISI DAUGUMO ŠIŲ 
LAIKŲ KOMEDIJŲ HEROJAIS 


12 dvi žmonių rūšys, kurie, bijau, jau pajuto tam tikrą nepa- 
sitenkinimą mūsų herojumi dėl jo elgesio su Sofija. Vieni tik- 
riausiai pasmerks jį, kad jis neprotingai pražiopsojo progą įsigyti pono 
Vesterno turtus, o kiti nė kiek ne mažiau niekins jį už abejingumą tokiai 
puikiai mergaitei, kuri tarsi buvo pasirengusi pulti jam į glėbį, jeigu tik 
jis būtų panorėjęs. 

Nors galbūt ir neįstengsiu visiškai jo atpalaiduoti nuo šių kaltinimų 
(nes protingumo stokos niekuo negalima pateisinti, o tai, ką galėčiau pa- 
sakyti prieš antrąjį kaltinimą, vargu ar bus įtikinama), tačiau aplinkybės 
kartais sušvelnina kaltę, ir todėl išdėstysiu visa, kaip buvo, palikdamas 
spręsti pačiam skaitytojui. 

Ponas Džonsas turėjo ypatybę, kuri, nors rašytojai, rodos, dar nevi- 
siškai sutarė, kaip ją pavadinti, tikrai gyvena kai kurių žmonių širdyse ir 
ne tiek padeda jiems skirti gera nuo bloga, kiek skatina ir palenkia juos į 
pirmąjį ir sulaiko bei sergsti nuo antrojo. 

Tą ypatybę iš tikrųjų galima palyginti su garsiuoju teatro skryniadir- 
biu': kai asmuo, kuris ją turi, padaro ką nors gera, joks susižavėjęs ar drau- 
giškai nusiteikęs žiūrovas negali taip karštai ir taip garsiai išreikšti jam savo 
pritarimo; ir, priešingai, kai jis padaro ką nors bloga, nė vienas kritikas 


! Garsusis skryniadirbys. — Čia Fildingas užsimena apie Džozefo Adisono (1672-1719) 
straipsnį „Žiūrove“ (1711 m., nr. 235), kuriame ironiškai aprašomas teatro klakeris, tuo metu va- 
dinamas „skryniadirbiu iš aukštosios galerijos“: klakerio smūgiai į suolą, duodant ženklą reikšti 
pritarimą, primindavo bildesį, sklindant iš skryniadirbio dirbtuvės. 

neįstengia jo nušvilpti ar perrėkti. Kad susidarytume aiškesnį ir šiems lai- 
kams suprantamesnį šio prado vaizdą, aš pasakysiu, jog jis, galima sakyt, 
taip iškilmingai sėdi savo soste mūsų mintyse, kaip Anglijos karalystės 
lordas aukščiausias kancleris savo rūmuose!. Čia jis pirmininkauja, valdo, 
tvarko, teisia, išteisina ir pasmerkia pagal nuopelnus ir teisingumą su tokiu 
išmaningumu, nuo kurio niekas nepasprunka, su tokiu įžvalgumu, kurio 
niekas negali apgauti, ir tokiu sąžiningumu, kurio niekas negali papirkti. 

Šis veiksmingas pradas, galima sakyti, sudaro esmingiausią skirtumą 
tarp mūsų ir mūsų kaimynų, gyvulių. Jeigu atsirastų žmogaus pavidalo 
perbėgėlius į mūsų kaimynų pusę, tarp kurių jie bus laikomi dezertyrais 
ir niekada neužims pirmaujančios vietos. 

Ar mūsų herojus nusižiūrėjo šį pradą iš Tvakomo, ar iš Skvero, aš 
nesiimu spręsti, bet jis labai stipriai juo vadovavosi; nors jis ir ne visada 
teisingai pasielgdavo, tačiau tokiais atvejais visuomet tatai pajusdavo ir 
dėl to kankindavosi. Būtent šis pradas jį ir mokė, kad apiplėšti namus, 
atsilyginant už visą juose patirtą prielankumą ir vaišingumą, yra pati 
žemiausia ir niekingiausia vagystė. Jis negalvojo, kad tokio nusikaltimo 
žemumą galima sušvelninti įvykdyto prasižengimo dydžiu; priešingai, 
jeigu už sidabrinės lėkštės vagystę baudžiama gėdinga mirtimi, tai, jo 
manymu, sunku sugalvoti atitinkamą bausmę, pagrobus visą žmogaus 
turtą ir, be to, dar dukterį kraičio. 

Kaip tik šis pradas ir neleido jam nė pagalvoti, kad tokiomis prie- 
monėmis galima praturtėti (nes tai, kaip sakiau, yra veiksmingas pradas 
ir jis nepasitenkina vien tik pripažindamas ar įsitikindamas kuo nors). 
Jeigu jis būtų labai mylėjęs Sofiją, galimas dalykas, būtų galvojęs kitaip, 
bet tebūnie leista man pasakyti, jog didelis skirtumas pavogti kaimyno 
dukterį iš meilės ir iš gobšumo. 

Nors jaunasis džentelmenas ir nebuvo abejingas Sofijos žavesiui, 
nors jam labai patiko jos grožis ir jis labai vertino visas kitas jos savy- 
bes, tačiau jinai nepadarė gilaus įspūdžio jo širdžiai, o kad skaitytojas 


! Lordas aukščiausias kancleris — Lordų rūmų aukščiausias teisėjas ir Parlamento pirmininkas. 

dėl to neapkaltintų jo kvailumu arba bent stoka gero skonio, mes pa- 
bandysime viską paaiškinti. 

Mat Tomo širdis priklausė kitai moteriai. Neabejoju, kad skaitytojas 
nustebs, kodėl taip ilgai nieko apie tai neprasitarėme, ir visiškai nesusi- 
voks, kas toji moteris buvo, nes ligi šiol nė žodelio neužsiminėme apie 
kokią nors Sofijos konkurentę. Tiesa, laikėme esant reikalinga priminti 
apie ponios Blaifil jausmus Tomui, tačiau ligi šiol nedavėme nė mažiau- 
sio pagrindo pagalvoti, kad jis jai tuo pačiu atsilygino. Ir apskritai, ap- 
gailestaudamas turiu pasakyti, kad abiejų lyčių jaunuoliai dažnai linkę 
per maža atsilyginti už tą dėmesį, kuriuo labiau pagyvenę asmenys taip 
mielai juos apdovanoja. 

Nenorėdami ilgiau bekamuoti skaitytojo priminsime, kad ne kartą 
esame minėję Džordžo Sigrimo (paprastai vadinamo Juoduoju Džor- 
džu) šeimą, kurią šiuo metu sudarė žmona ir penki vaikai. 

Antroji amžiumi buvo duktė, vardu Moli, kuri buvo laikoma viena 
gražiausių apylinkės mergaičių. 

Tikras grožis, kaip teisingai sako Kongrivas', turi savyje tai, kuo ne- 
sugeba žavėtis žemos sielos; tačiau joks purvas ir skarmalai negali to 
paslėpti nuo sielų, kurioms svetimas žemumas. 

Beje, šios mergaitės grožis nedarė jokio įspūdžio Tomui, kol jai su- 
kako šešiolika metų, ir tik tuomet Tomas, beveik trejais metais už ją 
vyresnis, pirmąkart pradėjo žvilgčioti į ją meilės kupinu žvilgsniu. Šis 
jausmas apėmė Džonsą dar gerokai prieš palenkiant mergaitę: nors jo 
temperamentas ir skatino į tai, bet įsitikinimai nė kiek ne mažiau jį tram- 
dė. Suvedžioti jauną mergaitę, net ir žemiausios kilmės, jo manymu, 
buvo pats bjauriausias nusikaltimas, o simpatija, kurią jis jautė tėvui, bei 
užuojauta šeimai labai stipriai parėmė šias blaivias mintis. Taigi jis nutarė 
įveikti savo polinkius ir ištisus tris mėnesius nesilankė Sigrimo namuose 
ir nesusitikinėjo su jo dukteria. 


! Viljamas Kongrivas (1670-1729) - žymiausias Stiuartų Restauracijos epochos reakcingosios 
komedijos atstovas. Fildingas pripažino Kongrivą kaip didį kalbos ir komedijos intrigos meistrą, 


bet visada kovojo su reakcingų jo tradicijų tęsėjais. 

Reikia pasakyti, kad nors Moli apskritai buvo laikoma gražuole ir iš 
tiesų tokia buvo, vis dėlto jos grožis nepasižymėjo dideliu švelnumu. Jos 
grožis mažai tebuvo moteriškas ir vienodai galėjo tikti ir vyrui, 1r moteriai; 
tiesą sakant, jaunystė ir žydinti sveikata suteikė jai daugiausia žavumo. 

Jos būdas nebuvo nė kiek švelnesnis negu išvaizda. Būdama aukšta ir 
tvirta, ji buvo drąsi ir energinga. Kuklumo taip maža teturėjo, kad Džon- 
sas labiau rūpinosi jos dorumu negu ji pati. Mylėdama Tomą taip karš- 
tai, kaip ir jisai ją, 17 pastebėjusi jo nedrąsumą, Moli pasidarė atitinkamai 
veikli. Pamačiusi, kad Tomas visiškai nustojo lankytis ją namuose, ji rado 
progą pasimaišyti jam po kojų ir taip elgėsi, kad mūsų jaunuolis turėjo 
būti arba herojus, arba liurbis, jeigu jos pastangos būtų nuėjusios veltui. 
Žodžiu, ji greitu laiku įveikė visus dorus Džonso pasiryžimus, nes nors 
pagaliau ir parodė atitinkamą pasipriešinimą, bet vis dėlto aš linkęs pri- 
skirti pergalę jai, nes kaip tik jos troškimas ir buvo sėkmingai įvykdytas. 

Moli taip gerai atliko savo vaidmenį šiame reikale, jog Džonsas pri- 
skyrė pergalę išimtinai sau ir galvojo, kad mergina nusileido jo audringos 
aistros įkarščiui. Jos nuolaidumą jis taip pat aiškino nesuvaldoma jos 
meilės jėga, o tai, skaitytojau, reikia laikyti labai natūralia ir galima prie- 
laida, nes jau ne kartą esame minėję, jog Tomas buvo nepaprastai pa- 
trauklios išvaizdos ir, tiesą sakant, vienas gražiausių jaunuolių pasaulyje. 

Yra žmonių, kurių jausmai, kaip Blaifilo, yra skirti vieninteliam asme- 
niui, kurio interesams jie tik ir stengiasi pataikauti, o į kitų džiaugsmus ir 
rūpesčius tik tiek teatsižvelgia, kiek jie gali būti malonūs ar naudingi tam 
asmeniui. Bet taip pat yra ir kitokio charakterio žmonių, kuriems net 
savimeilė esti dorumo šaltiniu. Patirdami iš ko nors malonumą, jie tuo 
pačiu jaučiasi turį pamilti tą būtybę, iš kurios tą malonumą patyrė, ir tik 
tuomet būna laimingi, kada jai yra gerai. 

Kaip tik prie pastarųjų priklausė ir mūsų herojus. Jis manė, kad šios 
vargšės mergaitės laimė ar nelaimė dabar priklausė tik nuo jo. Jos gro- 
žis jį vis dar tebeviliojo, nors gražesnė ir šviežesnė moteris galbūt dar 
labiau būtų jį viliojusi. Bet tam tikrą atšalimą, kurį sukėlė prisisotinimas, 
gerokai persvėrė akivaizdi merginos meilė jam ir atsakomybės jausmas 
už tai, į kokią padėtį jisai ją atvedė. Mergaitės meilė sukėlė dėkingumą, o 

jos padėtis — užuojautą, o iš abiejų šių jausmų, kartu su kūnišku geismu, 
gimė aistra, kurią, daug neperdedant, būtų galima pavadinti meile, nors 
galbūt iš pradžių ji buvo ir nevisiškai protinga. 

Štai kokia buvo tikroji priežastis jo nejautrumo Sofijos grožybėms, 
taip pat ir jos elgesiui, kurį visiškai pagrįstai buvo galima suprasti kaip 
paskatinimą jo jausmams. Jeigu jis nė galvoti negalvojo palikti savo Moli, 
tokią nelaimingą ir tokią neturtingą, tai juo labiau jam neatėjo į galvą 
mintis apgaudinėti tokią būtybę kaip Sofija. Suteikti bent mažiausią pa- 
skatinimą šios jaunos ledi jausmams reiškė aiškiai nusikalsti vienu ar kitu 
atžvilgiu, ir tuomet kiekvienu atveju, mano manymu, jam, visiškai tei- 
singai, grėsė toks likimas, koks, kaip jau minėjau šios istorijos pradžioje, 


visuotinai jam buvo išpranašautas. 


Septintasis skyrius 


PATS TRUMPIAUSIAS 
ŠIOJE KNYGOJE 


otina pirmoji pastebėjo pasikeitusią Moli išvaizdą ir, norėda- 

ma paslėpti ją nuo kaimynių, neapgalvotai aprengė ją Sofijos 
atsiųstu plačiu apsiaustu, nors jaunoji ledi nė nenujautė, kad vargšė mo- 
teriškė aprengs tokiu atveju kurią nors iš savo dukterų. 

Moli labai apsidžiaugė galėsianti pasirodyti visa savo grožybe. Nors 
ji ne be pasitenkinimo žiūrėdavo į veidrodį net ir tuomet, kai buvo skar- 
malais apsirengusi, ir šiais apdarais pavergė Džonso ir kitų jaunuolių 
širdis, tačiau vis dėlto ji manė, kad gražesnis drabužis dar labiau padidins 
jos žavingumą ir praplės jos pergalių ratą. 

Taigi, apsirengusi šiuo apsiaustu, su nauja mezginių kepuraite ir ki- 
tais Tomo jai dovanotais papuošalais, Moli su vėduokle rankoje patį pir- 
mąjį sekmadienį išsiruošė į bažnyčią. Šio pasaulio didžiūnai apsirinka, 
manydami esą pasisavinę viso pasaulio ambiciją ir tuštybę. Šios kilnios 
savybės lygiai taip pat klesti ir kaimo bažnyčioje bei šventoriuje, kaip ir 
svetainėje bei buduare. Parapijos susirinkimuose buvo planuojami tokie 
dalykai, kurie nepadarytų gėdos nė konklavai'. Čia esti ir ministerija, 
esti ir opozicija. Čia esti sąmokslai ir apgavystės, partijos ir klikos, lygiai 
tokios pat kaip tarp dvariškių. 

Moterys čia taip pat nė kiek ne mažiau apsukrios kaip jų kilmingos 
ir turtingos seserys. Ir čia esti dorųjų bei kokečių. Ir čia puošiamasi, 
šaudoma akutėmis, meluojama, pavyduliaujama, piktžodžiaujama ir 
šmeižiama. Žodžiu, čia esti visa, kas būdinga puikiausioms draugi- 
joms ir mandagiausiems rateliams. Tegu tad kilmingieji neniekina 
tamsuolių nemokšiškumo, o paprasti žmonės nesipiktina aukštesnių- 


jų ydomis. 


' Konklava - kardinolų taryba Romos popiežiui rinkti. 

Kurį laiką Moli sėdėjo nepažinta kaimynių. Per visą bažnyčią nu- 
skriejo šnabždesys: „Kas ji tokia?“ Bet kai tik buvo nustatyta, kad tai 
ji, tarp moterų pasigirdo toks kuždesys, kikenimas ir prunkštimas, kad 
net pats ponas Olvertis turėjo panaudoti savo autoritetą, norėdamas 


grąžinti tvarką. 


Aštuntasis skyrius 


HOMERO STILIUMI MŪZOS APDAINUOTAS 
MŪŠIS, KURĮ GALI ĮVERTINTI TIK KLASIŠKAS 
SKAITYTOJAS 


onas Vesternas turėjo dvarą šioje parapijoje, ir kadangi jo namas 

buvo ne ką toliau nuo parapijos bažnyčios negu nuo jo nuosa- 
vos, tai jis gana dažnai čionai atvykdavo į pamaldas. Ir kaip tik šį kartą jis 
buvo čia su gražiąja Sofija. 

Sofija buvo sužavėta mergaitės grožiu ir gailėjosi, kam jinai, nie- 
ko nenumanydama, taip išsipuošė, jog sukėlė savo kaimynių pavydą. 
Vos tik parvykusi namo, ji pasišaukė medsargį ir liepė jam atsives- 
ti dukterį, sakydama parūpinsianti jai vietą namuose, o galbūt net 
pasiimsianti pas save, nes jos kambarinė, kuri dabar buvo išvykusi, 
galvojanti išeiti. 

Išgirdęs tai vargšas Sigrimas nustėro kaip perkūno trenktas, nes jam 
buvo žinoma dukters pastorėjimo priežastis. Mikčiojančiu balsu jis pasa- 
kė bijąs, kad Moli nesugebės patarnauti jos šviesybei, nes ji niekada nėra 
buvusi kambarine. 

— Nesvarbu, - atsakė Sofija, — ji greit išmoks. Mergaitė man patinka, 
ir aš noriu ją išbandyti. 

Juodasis Džordžas iškeliavo pas žmoną vildamasis, kad savo išmin- 
tingu patarimu padės išsipainioti iš keblios padėties, bet parėjęs namo 
atrado namiškius gerokai susijaudinusius. Apsiaustas sukėlė tokį pavy- 
dą, kad ponui Olverčiui ir kitiems dvarininkams išėjus iš bažnyčios ligi 
šiol tramdomas pyktis siūbtelėjo tartum uraganas. Pradžioje jis reiškėsi 
geliančiais žodžiais, juoku, švilpimu ir gestais, o ilgainiui buvo paleisti į 
darbą metamieji ginklai. Nors, būdami plastiški, jie negrėsė nei gyvybės 
atėmimu, nei sužeidimu, bet vis dėlto buvo labai pragaištingi grakščiai 
apsirengusiai ledi. Moli buvo per daug drąsi, kad bailiai pakeltų tokius 
grasinimus. Taigi... Bet — palauk! Nepasikliaudami savo sugebėjimais, 
mes pasikvieskime į pagalbą aukštesniąsias jėgas. 

O mūzos, mėgstančios apdainuoti mūšius, kad ir kas jūs būtumė- 
te, O ypač tu, kadaise porinusi apie žudynes tuose laukuose, kur kovėsi 
Hudibras ir Trula!, jei tu dar nenumirei iš bado su savo draugu Batleriu, 
pagelbėk man šiame svarbiame reikale! Ne viskas yra kiekvieno žmo- 
gaus galioje. 

Kaip didžiulė banda karvių turtingo fermerio diendaržyje per melži- 
mą išgirdusi tolumoje bliaunant veršiukus, besiskundžiančius vykdomu 
apiplėšimu, ima nežmoniškai baubti, taip Somersetširo minios balsai su- 
siliejo į tokį riaumojimą, kuriame buvo girdėti tiek klyksmų, žvygsmų 
ir kitokių garsų, kiek tenai buvo žmonių, arba, geriau sakant, kiek jų 
įsisiautėjusių aistrų. Vieni riaumojo iš pykčio, kiti iš baimės, o kiti grynai 
dėl juoko; bet labiausiai visus veikė Pavydas, tas Šėtono brolis ir nuo- 
latinis jo palydovas, kuris įsisukęs į minią taip įsiutino moteris, jog šios, 
prisivijusios Moli, apdrabstė ją purvais ir šiukšlėmis. 

Nepavykus tvarkingai pasitraukti, Moli apsigrįžo ir, nutvėrusi ap- 
driskusiąją Bes, kuri žengė minios priešakyje, vienu smūgiu partrenkė ją 
ant žemės. Visa priešo armija (nors ją sudarė beveik šimtinė), išvydusi 
savo generolo likimą, žengė keletą žingsnių atgal ir išsidėstė už ką tik iš- 
kasto kapo: mūšio laukas buvo šventorius, kur tą vakarą turėjo būti kaž- 
kas laidojamas. Toliau pergalingai kovodama, Moli pagriebė ant duobės 
krašto gulinčią kaukolę ir sviedė ją su tokiu įniršiu, kad pataikė tiesiai į 
galvą siuvėjui; abi kaukolės susidūrusios vienodai dusliai nuskambėjo, o 
siuvėjas bematant visu ūgiu išsitiesė ant žemės, kur kaukolės sugulė gre- 
ta viena kitos, ir nelengva buvo pasakyti, kuri iš jų vertingesnė. Tuomet 
Moli stvėrė blauzdikaulį, puolė į bėgančio priešo gretas ir, dosniai švais- 
tydama smūgius į vieną bei į kitą pusę, pavertė lavonais daugelį galingų 
didvyrių — vyrų ir moterų. 

Išvardyk, o mūza, tuos, kurie krito šią lemtingą dieną! Pirmasis pa- 
juto ant savo pakaušio baisingąjį kaulą Džemis Tvidlas. Jam teikė peno 
malonieji švelniai besivingiuojančio Sturo krantai, kur jis pirmąkart iš- 


' Hudibras - anglų poeto Samjuelio Batlerio to paties pavadinimo poemos herojus, riteris. 


Trula - tos pačios poemos personažė, vyriškai dėvinti kovotoja. 

moko dainos meno ir, keliaudamas po atlaidus bei muges, linksmindavo 
juo kaimo gražuoles ir jaunikaičius, smagiai bešokančius žalioje pieve- 
lėje, o pats smuikuodavo ir striksėdavo pagal savo muziką. Kaip maža 
dabar naudos jam iš to smuiko! Bejausmis lavonas žnektelėjo ant žalios 
vejos. Kitą smūgį gavo į kaktą nuo mūsų amazonės senasis Ičpolas, 
paršų romytojas, ir tučtuojau parkrito ant žemės. Būdamas apkūnus, 
jis krito taip triukšmingai lyg griūvąs namas. Tą pačią akimirką jam iš 
kišenės iškrito tabokinė, ir Moli pagriebė ją kaip teisėtą grobį. Tada 
nelaimė ištiko malūnininkę Ket: atsirišus keliaraiščiui, jos kojinė už- 
kliuvo už antkapio, ir ji nudardėjo aukštyn kojomis, o jos kulnys, prieš 
visus gamtos dėsnius, atsidūrė aukščiau už galvą. Beti Pipin su savo 
mylimuoju jaunuoju Rodžeriu abu parpuolė ant žemės, ir — o likimo 
ironija! — ji įbedė nosį į žemę, oO jis veizi į dangų. Tomas Freklas, kalvio 
sūnus, buvo kita jos įniršio auka. Jis buvo išradingas meistras ir mokėjo 
padaryti puikias klumpes, o dabar pats buvo partrenktas savo darbo 
klumpe. Jei būtų pasilikęs bažnyčioje giedoti psalmių, jo makaulė būtų 
išlikusi sveika. Panelė Krou — fermerio duktė, Džonas Gidišas — pats 
fermeris, Nana Slauč, Ester Kodling, Vilis Sprejus, Tomas Benetas, trys 
panelės Poter, kurių tėvas laiko smuklę su „Raudonojo Liūto“ iškaba, 
Beti Čembermeid, Džekas Ostleris ir daugelis kitų, ne tokių svarbių, 
voliojosi tarp kapų. 

Beje, ne visus juos pasiekė galinga Moli ranka: daugelis partrenkė 
vieni kitus bebėgdami. 

Bet čia Fortūna, išsigandusi, kad netenka savo vaidmens, per ilgai 
palaikydama vieną pusę, o be to, dar teisingąją, skubiai apvertė frontą 
antraip. Įsikišo tetulė Braun, kurią Zekielius Braunas mylavo savo elė- 
byje, ir ne tik jis vienas, bet ir dar pusė parapijos: taip ji buvo išgarsėjusi 
Veneros laukuose, o nė kiek ne mažiau ir Marso. Jų trofėjais visą laiką 
buvo papuošta jos vyro galva ir veidas; vargu ar kurio nors vyro kakta 
savo ragais geriau liudijo jo žmonos meilės pasisekimus kaip Zekielio, o 
jo sudraskytas veidas ne mažiau bylojo apie kitokius jos gabumus. 

Šioji amazonė negalėjo ilgiau pakęsti tokio gėdingo savo bendražy- 
gių bėgimo. Staiga ji sustojo ir garsiai sušuko visiems bebėgantiems: 


157 


158 


HENRY FIELDING 


— Jūs, Somersetširo vyrai, arba, geriau sakant, Somersetširo bobos, 
kaip jums ne gėda taip bėgti nuo vienos moteriškės? Jeigu nė vienas ne- 
nori su ja kautis, tai aš su Džoun Top pasidalysiu pergalės šlovę! 

Tai tarusi, ji puolė Moli Sigrim ir be jokio vargo ištraukė jai iš rankų 
blauzdikaulį, tuo pat metu nuplėšdama nuo galvos kepuraitę. Tada, nu- 
tvėrusi kairiąja ranka Moli už plaukų, ji taip smarkiai ėmė jai tvoti deši- 
niąja per veidą, kad bematant iš nosies pasipylė kraujas. Moli tuo tarpu 
nesnaudė. Ji beregint nutraukė tetulei Braun nuo galvos skarelę ir, viena 
ranka įsikibusi jai į plaukus, antrąja savo ruožtu paleido jai iš šnervių 
kraujo srovę. 

Kai tik abi priešininkės išplėšė viena kitai po geroką kuokštą plaukų 
iš galvos, jų įniršis nukrypo į drabužius. Ir čia jos taip nuožmiai kovojo, 
jog, nepraėjus nė keletui minučių, jau buvo ligi pusiaujo nuogos. 


Laimė, kad kumščiuodamosi moterys smogia ne į tą pačią vietą kaip 


vyrai. Tiesa, stodamos į mūšį, jos šiek tiek nutolsta nuo savo lyties, bet 


pastebėjau, kad niekada tiek neužsimiršta, jog smogtų viena kitai į krū- 
tinę, o tokie smūgiai daugumui iš jų būtų pražūtingi. Kiek man žinoma, 
kai kurie tatai aiškina tuo, kad jos esančios kraugeriškesnės už vyrus. 
Štai kodėl moteriškės visų pirma nukreipia smūgius į nosį, kaip į tą kūno 
dalį, iš kurios lengviausia išspausti kraują. Bet toks paaiškinimas, mano 
manymu, išpūstas ir piktavališkas. 

Tetulė Braun šiuo atžvilgiu buvo kur kas pranašesnė: ji visai neturėjo 
krūtų, jos krūtinė (jei taip ją galima pavadinti) ir spalva, ir visomis kito- 
mis savybėmis kaip du vandens lašai buvo panaši į seną pergamentą, į 
kurį galima kiek norint būgnyti visai nepakenkiant. 

O Moli, nekalbant apie šiuometinę nelaimingą būklę, ši kūno dalis 
buvo visiškai skirtingos sudėties ir, galimas daiktas, būtų sugundžiusi 
Braun kirsti pražūtingąjį smūgį, jeigu, laimei, šią akimirką nebūtų pasi- 
rodęs Tomas Džonsas ir nutraukęs kruviną sceną. 

Šio laimingo atsitikimo kaltininkas buvo Skveras. Jis, Blaifilas ir 
Džonsas po pamaldų išjojo pasijodinėti, bet nujojus ketvirtį mylios, pa- 
keitęs savo ketinimą (ne be reikalo, o tam tikru pagrindu, kurį pirmiau- 

siai progai pasitaikius išdėstysime), pasiūlė jauniesiems džentelmenams 
joti kitu keliu, negu jie buvo numatę. Šiedu sutiko, ir jie noromis neno- 
romis vėl atjojo prie šventoriaus. 

Priešaky jojęs Blaifilas, išvydęs tokią minią ir dvi moteris, kurias pa- 
likome ką tik aprašytoje padėtyje, sustabdė arklį ir paklausė, kas čia atsi- 
tiko. Vienas valstietis, krapštydamas pakaušį, atsakė: 

— Nežinau, ponaiti. Jūsų šviesybei leidžiant, man atrodo, jog čia su- 
sipešė tetulė Braun su Moli Sigrim. 

— Kas, kas? — sušuko Tomas. Tačiau, pažinęs savo Moli, nors šiuo 
metu ir labai pasikeitusią, jis, nebelaukdamas atsakymo, skubiai nu- 
šoko nuo arklio, paleido pavadį ir, peršokęs per tvorą, nubėgo pas ją. 
Tik dabar pirmąkart apsipylusi ašaromis, ji papasakojo Tomui, kaip 
žvėriškai su ja buvo pasielgta. Sulig tais žodžiais, užmiršęs, kokios ly- 
ties buvo tetulė Braun arba, ko gera, iš pykčio jos nepažinęs, — nes, 
tiesą sakant, išskyrus sijoną, kurio jis galėjo nepastebėti, jos išvaizdoje 
nieko moteriška nebuvo, — jis vieną ar dukart pliaukštelėjo jai rimbu. 
Tada, puolęs į minią, kurią Moli visą apkaltino, jis taip apsčiai ėmė 
švaistyti smūgius, kad, nepasikvietęs į pagalbą mūzos (geraširdis skai- 
tytojas galbūt pagalvos, kad tat jai bus per sunku, nes ji dar visai nese- 
niai taip smarkiai prakaitavo), aš jokiu būdu neįstengčiau pavaizduoti 
tos dienos pylos. 

Nuvalęs iš lauko priešą panašiai kaip koks Homero didvyris, Don 
Kichotas arba koks kitas riteris klajūnas, Tomas sugrįžo pas Moli ir rado 
ją tokioje padėtyje, kad ją aprašius būtų nemalonu ir man, ir skaitytojui. 
Kaip beprotis jis dūko, mušėsi į krūtinę, draskėsi plaukus, trypė kojomis 
ir prisiekė Žiauriausiai atkeršysiąs visiems, kurie čia buvo įsimaišę. Tada 
jis nusivilko švarką ir aprengė juo Moli, uždėjo jai savo skrybėlę, nu- 
šluostė kaip begalėdamas nuo veido kraują su nosine ir liepė tarnui kuo 
greičiau nujoti ir atnešti moterišką balną arba sėdimąją pagalvėlę, kad 
saugiai galėtų ją pargabenti namo. 

Blaifilas nesutiko siųsti tarno, nes esą tik vienas tėra su jais, bet, 


Skverui pritariant Džonso įsakymui, buvo priverstas nusileisti. 

Netrukus tarnas sugrįžo su pagalvėle, ir Moli, šiaip taip susirinkusi 
savo skudurus, atsisėdo už jo. Taip ji buvo pargabenta namo, lydima 
Skvero, Blaifilo ir Džonso. 

Čia Džonsas atsiėmė savo švarką, vogčiomis ją pabučiavo ir, pa- 
šnibždėjęs, jog vakare sugrįšiąs, paliko Moli ir nujojo paskui savo ben- 


drakeleivius. 

KURIO TURINYS NELABAI 
TAIKINGO POBŪDŽIO 


os tik Moli persirengė savo nuolatiniais skarmalais, ją kuo 

12 užpuolė seserys, ypač vyresnioji, pareiškusi, kad 
taip jai ir reikia. 

— Iš kur toks įžūlumas apsirengti drabužiu, kurį panelė Vestern pa- 
dovanojo motinai. Jeigu jau kuri nors iš mūsų, — rėkė ji, — galėtų juo 
vilkėti, tai visų pirma aš! Bet tu, žinoma, nusprendei, kad jis priklauso 
tavo grožiui. Tu, matyt, manai esanti gražesnė už mus! 

— Paduok jai veidrodžio šukę nuo indaujos, — suriko kita. — Pirma 
nusiplauk kraują nuo veido, o paskui kalbėk apie grožį. 

— Reikėjo geriau paklausyti, ką sako kunigas, — rėkė vyresnioji, — o 
ne paskui vyrus lakstyti. 

— Taip, taip, vaikeli, — aimanuodama kalbėjo motina, — ji mums vi- 
siems užtraukė nešlovę. To dar betrūko, kad mūsų namuose būtų pa- 
leistuvė. 

— Tu man neprikaišiok, mama! — sušuko Moli. — Juk mano vyresnioji 
sesuo gimė po savaitės praėjus vestuvėms. 

— Na, gimė! O kas tau darbo? — suriko įsiutusi motina. — Aš tuomet 
jau buvau padori moteris. Jeigu ir tu pasidarytum padori, aš nepykčiau, 
bet tau būtinai reikėjo susidėti su ponaičiu, tu bjauri kekše! Dabar tu 
turėsi pavainikį, tu begėde, o apie mane niekas to negali pasakyti. 

Štai kokią padėtį Juodasis Džordžas atrado, sugrįžęs minėtuoju tiks- 
lu namo. Kadangi jo žmona ir trys dukterys kalbėjo visos iškart, be to, 
dar rėkė, tai praėjo nemaža laiko, kol jis nutaikė progą prašnekti. Pasi- 
naudojęs šia galimybe, jis supažindino šeimą su Sofijos ketinimais. 

Tetulė Sigrim dabar vėl ėmė aimanuoti dėl dukters: 

— Na ir įpainiojai tu mus! Ką pasakys panelė, pamačiusi tavo pilvą? 
Na 1r sulaukėme dienelių. 

— Kokią tu ten vietelę man parūpinai, tėte? — gyvai sušuko Moli 
(medsargis ne visai suprato Sofijos žodžius, kad ji norinti pasiimti 
Moli pas save). — Tikriausiai virėjo padėjėjo. Na, indų tai aš jau kiek- 
vienam neplausiu. Mano ponaitis geriau manimi pasirūpins. Žiūrė- 
kite, ką jis man šiandien padovanojo. Jis prižadėjo, jog man niekad 
netrūks pinigų. Ir tau, mama, netrūks, jei tik laikysi liežuvį už dantų 
ir žinosi savo vietą. 

Sulig tais žodžiais ji ištraukė kelias ginėjas ir vieną jų padavė motinai. 

Vos tik geroji moterėlė pajuto delne auksą, jos širdis bematant su- 
minkštėjo (toks galingas šios panacėjos poveikis). 

— Na ir pusgalvis tu, — tarė ji vyrui, — kad nepaklausei prieš sutikda- 
mas, kokią jai vietą siūlo. Galbut, kaip sako Moli, virtuvėje. Bet aš tai jau 
nesutiksiu, kad mano duktė būtų indų plovėja. Tegu aš neturtinga, bet 
ne prasta. Mano tėvas buvo dvasininkas; tiesa, jis mirė amžinai prasisko- 
linęs ir nepaliko nė šilingo kraičio, todėl aš turėjau ištekėti už skurdžiaus, 
bet žinau, kas esu. To dar betrūko! Tegu medem Vestern geriau pasi- 
žiūri į save ir prisimena, kas buvo jos senelis. Ogi pėsčias vaikščiojo, kai 
mano senelis važinėjo karieta. Įsivaizduoja, jog dievažin kokią malonę 
padarė, atsiųsdama tą seną apsiaustą. Maniškiai nebūtų lenkęsi pakelti 
tokių skarmalų gatvėje. Bet vargšus visi stumdo. Ir ko ta parapija taip 
įsiuto ant Moli? Tau, vaikeli, reikėjo pasakyti, kad tavo senelė nešiojo dar 
geresnius drabužius ir, be to, tiesiai iš krautuvės! 

— Na, bet ką gi man atsakyti panelei? — paklausė Džordžas. 

— O iš kur aš galiu žinoti? — atsakė žmona. — Tu amžinai mus kur 
nors įpainioji. Prisimeni, kaip nušovei kurapką ir įstūmei mus visus į 
vargą? Ar aš tau nesakiau, kad nekelk kojos į skvairo Vesterno žemę? Ar 
aš jau tiek metų nesakiau, kad iš to nieko gero nebus? Bet tu vis darai 
savaip, nenaudėli! 

Juodasis Džordžas apskritai buvo taikingas žmogus, nei karštas, nei 
ūmus, bet savyje turėjo tai, ką senovės žmonės vadino apmaudingumu 
ir ko jo žmona, būdama protinga, turėjo vengti. Jis jau seniai iš patirties 
žinojo, kad įsisiautėjus audrai bet kokie įrodinėjimai — tai vėjas, kuris ne 
tik ne stabdo, bet dar padidina ją. Todėl jis visada su savimi nešiodavosi 


PAMESTINUKO TOMO DŽONSO ISTORIJA + 


vytelę, nuostabų vaistą, ne kartą jau išbandytą, o kada būdavo laikas ją 
panaudoti, nurodydavo žodis „nenaudėlis“. 

Todėl, vos tik pasirodžius šiam simptomui, jis tučtuojau ėmėsi mi- 
nėtojo vaisto, kuris, kaip ir kiti stipriai veikiantieji vaistai, iš pradžių lyg ir 
pastiprino bei paaštrino ligą, bet netrukus visiškai nuramino pacientą ir 
grąžino jam ramybę bei savitvardą. 

Žinoma, tai, galima sakyti, arkliškas vaistas, kuriam suvirškinti rei- 
kalingas labai sveikas kūno sudėjimas, ir todėl jis tinkamas tik prastiems 
žmonėms, išskyrus vienintelį atvejį, būtent — kai staiga į viršų prasiveržia 
kilmė. Mūsų manymu, tokiu atveju jį gali panaudoti kiekvienas vyras, ži- 
noma, jei pats panaudojimas savaime nebūtų toks niekingas, kad, pana- 
šiai kaip daugelis tokio pobūdžio fiziškų operacijų, kurių nėra reikalo čia 
minėti, taip pažemina ir suteršia ją įvykdžiusią ranką, jog padoriam žmo- 
gui net mintis apie ką nors taip gėdinga ir bjauru būtų nepakeliama. 

Netrukus nusiramino visa šeima, nes šio vaisto jėga, panašiai kaip 
elektros jėga, dažnai persiduoda iš vieno žmogaus kitam, nors jis tiesio- 
giai ir nepaliečia instrumento. Tiesą sakant, kyla klausimas, ar tik tarp 
šių dviejų jėgų nėra ko nors bendra, nes abi jos veikia trintimi. Būtų 
nebloga, kad ponas Frikas! gerai ištirtų šį klausimą, prieš išleisdamas 
naują savo knygos laidą. 

Buvo surengtas pasitarimas, kuriame po ilgų diskusijų, Moli vis dar 
griežtai priešinantis stoti tarnybon, pagaliau buvo nutarta, jog pati tetulė 
Sigrim nueisianti pas panelę Vestern ir pasistengsianti išsirūpinti vietą 
vyresniajai dukteriai, nes buvo pareikštas mielas noras ją priimti. Bet 
Fortūna, matyt, buvo nusistačiusi prieš šią šeimą ir neleido merginai įgy- 
vendinti savo ketinimų. 


! Ponas Fikas - Londono chirurgas, kurį Fildingas jau kartą minėjo; Frikas, beje, domėjosi 
elektra ir 1748 m. (metais anksčiau prieš pasirodant ,, Tomui Džonsui“) išleido veikalą antrašte: 


„Mėginimas išaiškinti elektros priežastį“. Kaip tik šią knygą ir turi galvoj Fildingas. 

PARAPIJOS KLEBONO PAPASAKOTAS ATSITIKIMAS. 
SKVAIRO VESTERNO ĮŽVALGUMAS. 
JO DIDŽIULĖ MEILĖ DUKTERIAI, UŽ KURIĄ JI 
TUO PAČIU ATSILYGINA 


itos dienos rytą Tomas Džonsas medžiojo su ponu Vesternu, 

[ o sugrįžęs buvo šio džentelmeno pakviestas pietų. 

Gražioji Sofija tą dieną švytėjo didesniu linksmumu ir gyvumu negu 
paprastai. Jos baterijos aiškiai buvo nutaikytos į mūsų herojų, nors, man 
rodos, vargu ar ji pati žinojo savo ketinimus; bet jeigu norėjo jį pavergti, 
jai tas pasisekė. 

Tarp svečių buvo ponas Saplas, pono Olverčio parapijos klebonas. 
Tai buvo geras ir garbingas žmogus, ypač pasižymėjęs savo nepaprastu 
nešnekumu prie stalo, nors jo burna niekad neužsičiaupdavo. Trumpai 
kalbant, jis turėjo kuo puikiausią apetitą. Tačiau vos tik stalas būdavo 
nudengiamas, jis gausiai atsiteisdavo už savo tylėjimą, nes buvo labai 
nuoširdus žmogus, ir jo šneka paprastai būdavo labai smagi ir niekada 
nieko neįžeidžianti. Įėjęs į valgomąjį kaip tik prieš atnešant jautienos 
pjausnį, jis prasitarė atvežęs šiokių tokių naujienų ir buvo bepradedąs 
pasakoti, kad jis išvažiavo iš pono Olverčio kaip tik tą akimirką, bet 
pjausnio vaizdas atėmė jam žadą, ir jis tesuspėjo sukalbėti maldą, pa- 
reikšdamas turįs atiduoti pagarbą baronui, kaip jis vadino jautienos filė. 

Pasibaigus pietums, Sofija priminė jam pažadėtąsias naujienas, ir jis 
šitaip prabilo: 

— Aš manau, ledi, kad jūs pastebėjote vakar per mišparus vieną mer- 
giną, apsirengusią vienu iš jūsų užsieninių drabužių; man rodos, aš kaž- 
kada mačiau jūsų šviesybę jį dėvinčią. Tačiau kaime toks drabužis 


Rara avis in terris nigrogue simillima cygno, 


' Rara avis... — Juvenalis „Satyros“ (VI, 165). 

kitaip sakant: „Retas paukštis žemėje, panašiai kaip juodoji gulbė“. 
Tai Juvenalio eilės. Bet grįžkime prie mūsų pasakojimo. Aš pasakiau, kad 
toks drabužis — retas dalykas kaime, juo labiau atsižvelgus į asmenį, kuris 
juo buvo apsitaisęs. Man pasakojo, kad tai buvusi jūsų šviesybės medsar- 
gio Juodojo Džordžo duktė. Aš maniau, kad jo nuoskaudos įvarys jam 
bent kiek proto ir jis nepradės savo dukterų rengti tokiom skaisčiom 
sukniom. Ji sukėlė tokį sąmyšį tarp besimeldžiančiųjų, jog skvairui Ol- 
verčiui neįsikišus būtų tekę nutraukti pamaldas: aš jau buvau besustojąs 
pirmosios lekcijos vidury. Šiaip ar taip, po pamaldų, kai parėjau namo, 
tatai sukėlė šventoriuje muštynes, per kurias, be kitų nelaimių, buvo ge- 
rokai apdaužyta galva keliaujančiajam smuikininkui. Šįryt smuikininkas 
atėjo pas skvairą Olvertį pasiskųsti, 1 mergina buvo iškviesta pasiteisinti. 
Skvairas norėjo užbaigti viską geruoju, bet staiga paaiškėjo, kad gražuolė 
(labai atsiprašau, jūsų šviesybe) netrukus turės gimdyti. Skvairas liepė 
pasakyti, kas vaiko tėvas, bet ji atkakliai tylėjo. Taigi, man išvykstant, jis 
jau buvo beduodąs įsakymą išsiųsti ją į pataisos namus. 

— Vadinas, tai, kad merga rengiasi gimdyti — visos jūsų naujienos? — 
sušuko Vesternas. — O aš maniau, kad jūs papasakosite ką nors apie 
politiką, apie krašto reikalus. : 

— Žinoma, tai paprasčių paprasčiausias atsitikimas, — atsakė pasto- 
rius, — bet man rodos, kad vis dėlto verta buvo jį papasakoti. O krašto 
reikalus tai jūsų šviesybė geriau už mane žinote. Mano interesai neišeina 
už parapijos ribų. 

— Na taip, — pasakė skvairas, — aš išties šį tą apie juos nusimanau, kaip 
jūs pasakėte. Išgerk, Tomai, butelis prieš tave. 

Tomas atsiprašė, sakydamas turįs labai svarbų reikalą; atsistojęs nuo 
stalo, jis išsisuko iš norėjusio jį apkabinti skvairo, kuris pakilo jo sustab- 
dyti, ir be didelių ceremonijų išėjo. 

Skvairas stipriai nusikeikė jam išėjus ir, atsisukdamas į pastorių, tarė: 

— Aš užuodžiu! Aš užuodžiu! Tomas tikriausiai bus pavainikio tė- 
vas. Jūs juk prisimenate, pastoriau, kaip jis piršo man jos tėvą? Po 
perkūnais, koks gudruolis! Taip, tai tikra kaip dukart du, kad Tomas 


pavainikio tėvas. 

— Būtų labai gaila, jeigu tai tiesa, — atsakė pastorius. 

— Kodėl gaila? — sušuko skvairas. — Baisus čia dalykas! Manau, neim- 
si porinti, kad pats nesi nė vieno pavainikio tėvas! Šimts perkūnų! Dar 
geriau! Pats, ko gera, esi ne vieno vaiko tėvas. 

— Jūsų šviesybė mėgstate pajuokauti, — tarė pastorius. — Bet aš ne 
tik smerkiu tatai kaip nuodėmę, — nors, žinoma, didžiai vertą pasigai- 
lėjimo, — o ir todėl, kad šis nedoras pasielgimas gali pakenkti jo santy- 
kiams su ponu Olverčiu. Turiu pasakyti, kad, nors jo temperamentas 
šiek tiek ir nevaldomas, nieko bloga tame jaunuolyje nepastebėjau, taip 
pat ir negirdėjau, išskyrus tai, ką jūsų šviesybė dabar prasitarėte. Aš tik 
pageidaučiau, kad jis tiksliau atsakinėtų į mano klausimus bažnyčioje, 
bet apskritai jis man atrodo 


Ingenut vultus buer ingenutgue budoris.! 


Tai iš klasikų, panele, ir išvertus būtų: ,,Nuoširdaus veido ir nuošir- 
džiai kuklus jaunuolis.“ Tai buvo didžiai gerbiama ir graikų, ir romėnų 
dorybė. Turiu pasakyti, jog jaunasis džentelmenas (manau, aš galiu jį 
taip vadinti, kad ir kokia būtų jo kilmė), mano akimis, yra labai kuklus, 
mandagus jaunuolis, ir būtų labai gaila, jei jis pats sau pakenktų prieš 
skvairą Olvertį. 

— Na ir pasakė! — sušuko skvairas. — Pakenkti sau prieš Olverų! Ir 
pats Olvertis myli merginas. Nejau visa apylinkė nežino, kieno sūnus yra 
Tomas? Šitaip jūs galit kalbėti su kitu žmogumi. Aš dar atsimenu Olvertį 
iš koledžo laikų. 

— Aš maniau, — tarė pastorius, — kad jis niekada nesimokė uni- 
versitete! 

— Mokėsi, mokėsi, — šnekėjo skvairas, — ir kiek merginų mes abu kartu 
mylėjome! Tokio mergininko nebuvo per penkias mylias. Taip, taip! To- 
mas nė kiek nepakenks sau nei pono Olverčio, nei kieno nors kito akyse. 
Paklausk Sofijos. Na, dukra, juk vaikinas nieko nenustos prieš tave, jei 
turės pavainikį, ar ne? Ne, ne, moterims dar labiau patinka tokie vyrai. 


! Ingenui vultus... — Juvenalis „Satyros“ (XI, 154). 

Tai buvo žiaurus klausimas vargšei Sofijai. Ji pastebėjo, kaip pasi- 
keitė Tomo veidas, beklausant pastoriaus pasakojimo, ir toji aplinkybė, 
taip pat skubus bei staigus jo išvykimas suteikė jai ganėtiną pagrindą gal- 
voti, jog tėvo įtarimas yra pagrįstas. Jos širdis dabar iškart atvėrė didžiąją 
paslaptį, kurią lig šiol skleidė tik pamažu, ir ji pasijuto ypač besidominti 
šiuo reikalu. Tokiomis aplinkybėmis staiga tėvo užklaustas ciniškas klau- 
simas sukėlė jos veide simptomus, kurie galėjo sukelti nerimo jautriai 
širdžiai, bet skvairas, reikia būti jam teisingam, tuo negalėjo būti apkal- 
tintas. Todėl, kai Sofija pakilo nuo kėdės ir pasakė tėvui, kad užtenka tik 
priminti ir ji pasišalinsianti, jis leido jai išeiti ir tada rimčiausia veido iš- 
raiška pasakė, jog kur kas maloniau matyti per daug kuklią dukterį negu 
per daug drąsią, — sprendimas, kuriam karštai pritarė pastorius. 

Paskui tarp skvairo ir pastoriaus užsimezgė gyvas politinio pobūdžio 
pašnekesys, paimtas iš laikraščių ir politinių brošiūrų, per kurį jie ištušti- 
no keturis butelius vyno savo krašto labui, ir, skvairui beveik užsnūdus, 
pastorius užsirūkė pypkę, sėdo ant arklio ir išjojo namo. 

Pusvalandį nusnūdęs, skvairas pasišaukė Sofiją paskambinti klavi- 
kordu, bet ji prašė atleisti ją šį vakarą, teisindamasi stipriu galvos skaus- 
mu. Šis pageidavimas buvo išklausytas, nes retai kada jai tekdavo prašyti 
du kartus: jis taip karštai mylėjo Sofiją, jog kuo nors jai įsiteikdamas 
paprastai pats sau padarydavo didelį malonumą. Ji tikrai buvo, kaip jis 
dažnai ją vadindavo, jo meilute ir visiškai buvo to verta, nes už jo meilę 
atsilygindavo beribiu prisirišimu. Ji buvo nepaprastai pareiginga jam vi- 
sais atžvilgiais, ir meilė tatai ne tik palengvindavo, bet suteikdavo jai tiek 
džiaugsmo, kad vienąsyk jos draugei pasijuokus, jog ji, pasak šios ledi, 
per daug vertinanti savo smulkmenišką nuolankumą, Sofija atsakė: 

— Jūs klystate, medem, manydama, kad tat laikau nuopelnu. Aš ne 
tik atlieku savo pareigą, bet tuo pat metu jaučiu didelį malonumą. Tikrai 
nematau didesnio džiaugsmo, kaip prisidėti prie savo tėvo laimės, o jeigu 
vertinu save, mano brangioji, tai ne dėl to, ką darau, o dėl to, kad galiu 
tai daryti. 

Tačiau šį vakarą Sofija negalėjo patirti šio malonumo. Todėl ji ne 
tik įkalbėjo tėvą atleisti ją nuo skambinimo, bet netgi išsiprašė leisti jai 

nebūti per vakarienę. Skvairas sutiko ir su šiuo prašymu, nors ir nelabai 
noriai, nes jis mėgo beveik niekada neišleisti jos iš akių, nebent kai būda- 
vo užsiėmęs arkliais, šunimis ar buteliu. Ir vis dėlto jis nusileido dukters 
pageidavimui, nors vargšelis tuo pat metu buvo priverstas, norėdamas 
išvengti savo paties draugijos (jei taip galima pasakyti), pasikviesti fer- 


merį iš kaimynystės ir praleisti vakarą su juo. 


Vienuoliktasis skyrius 


MOLI SIGRIM VARGAIS NEGALAIS IŠSIGELBSTI. 
KELETAS PASTABŲ, DĖL KURIŲ BUVOME 
PRIVERSTI GANA GILIAI PASINERTI Į ŽMOGAUS 
PRIGIMTĮ 


T rytą bemedžiodamas Tomas Džonsas jodinėjo pono Vester- 
no arkliu, o kadangi jo paties arklio skvairo arklidėje nebuvo, tai 
jis turėjo žingsniuoti namo pėsčias: ir taip skubėjo, kad per pusvalandį 
nubėgo daugiau kaip tris mylias. 

Prie pat pono Olverčio sodybos vartų jis susitiko konsteblį su polici- 
ninkais, bevedančius Moli į tuos namus, kur žemesnės kilmės žmonėms 
įkalama viena gera pamoka, būtent — pagarba ir nuolankumas savo po- 
nams. Ten jiems parodoma, kokį didelį skirtumą Fortūna daro tarp tų 
žmonių, kurie baustini už savo prasižengimus, ir tų, kurie nebaustini. 
Jeigu tos pamokos jie neišmoksta, tai, bijau, jie nieko neišmoksta ir ne- 
pasidaro nė kiek doresni pataisos namuose. 

Teisininkui gali pasirodyti, kad ponas Olvertis šiuo atveju kiek per 
plačiai pasinaudojo savo valdžia. Tiesą sakant, ir ne visai esu tikras, ar jo 
pasielgimas buvo teisingas, nes jis nepravedė formalaus tardymo. Bet jo 
ketinimai buvo tikrai dori, tad jį reikia pateisinti 77 foro vonscientiae!, ypač 
turint mintyje, kiek savavališkų sprendimų įvykdo kasdien teisėjai, kurie 
negali savęs tuo pateisinti. 

Tomas, vos tik sužinojęs iš konsteblio, kur jie eina (tiesą sakant, jis 
ir pats gana gerai susivokė), pagriebė Moli ir, prie visų švelniai ją apka- 
binęs, prisiekė nužudysiąs patį pirmąjį, kuris prie jos prisiliesiąs. Jis liepė 
jai nusišluostyti ašaras ir nusiraminti, nes, kad ir kur ji eitų, jis visur eisiąs 
su ja drauge. Tada, pasisukdamas į konsteblį, kuris stovėjo be kepurės 
visas drebėdamas, jis labai švelniai paprašė jį sugrįžti valandėlei pas tėvą 


' Prieš sąžinės teismą (/0/.). 

(taip jis dabar vadino Olvertį), nes jis tikįsis, jog po jo parodymų mergai- 
tės labui ji būsianti paleista. 

Konsteblis, kuris, be abejo, būtų paleidęs suimtąją Tomui pareikala- 
vus, labai mielai sutiko įvykdyti jo prašymą. Ir štai jie visi sugrįžo į pono 
Olverčio salę. Tomas liepė palaukti, kol jis ateisiąs, ir nuėjo ieškoti ge- 
rojo žmogaus. Suradęs jį, Tomas puolė jam po kojų ir, paprašęs kantriai 
ji išklausyti, prisipažino esąs vaiko, kuriuo Moli buvo nėščia, tėvas. Jis 
meldė poną Olvertį pasigailėti vargšės mergaitės sakydamas, kad jeigu 
čia iš viso esanti kaltė, tai ji krintanti visų pirma jam. 

— Jeigu čia 1š viso yra kaltė! — įsikarščiavęs sušuko Olvertis. — Nejau 
tu esi toks užkietėjęs ir nebepataisomas ištvirkėlis, jog dar abejoji, ar yra 
kokia nors kaltė sulaužyti Dievo ir žmonių įsakymus, suvilioti ir įstumti į 
prapultį vargšę mergaitę? Žinoma, kaltė visų pirma krinta tau, ir ji tokia 
sunki, jog tu turi tikėtis Žiauriausios bausmės. 

— Tegul mane ištinka žiauriausias likimas, — tarė Tomas, — kad tik man 
pasisektų užtarti vargšę mergaitę! Prisipažįstu, aš ją suviliojau, bet ar ji žus, 
priklauso tik nuo jūsų. Dėl Dievo meilės, sere, atšaukite savo sprendimą ir 
nesiųskite jos į tą vietą, kur jos neišvengiamai laukia pražūtis. 

Olvertis liepė jam tučtuojau pašaukti tarną. Tomas atsakė, jog nesą 
reikalo, nes jis, laimei, susitikęs juos prie vartų ir, pasikliaudamas jo ge- 
rumu, sugrąžinęs atgal į salę, kur ji laukia galutinio nuosprendžio. Ant 
kelių parpuolęs, jis maldaująs, kad tas nuosprendis būtų meilingas mer- 
gaitei, kad jai būtų leista sugrįžti pas tėvus ir nereikėtų pakelti dar dides- 
nės gėdos ir paniekos kaip toji, kuri neišvengiamai jos laukia. 

— Aš žinau, — kalbėjo jis, - kaip tat sunku. Aš žinau, kad esu nedoras 
visko kaltininkas. Pasistengsiu, jei galima, išpirkti savo kaltę, ir jeigu jūs 
tuomet būsite toks geras ir man atleisite, aš pasistengsiu įrodyti esąs 
vertas to atleidimo. 

Valandėlę Olvertis dvejojo ir pagaliau tarė: 

— Na, gerai, atšaukiu sprendimą. Gali atsiųsti man konsteblį. 

Konsteblis buvo pašauktas ir atleistas, paleista buvo taip pat ir Moli. 

Galima neabejoti, kad ponas Olvertis nepraleido galimybės pasa- 
kyti "Tomui šia proga griežtą pamokslą. Bet nėra reikalo jo čia kartoti, 

nes pirmojoje knygoje užrašėme pažodžiui viską, ką jis pasakė Dženi 
Džons, o daugumas pamokymų gali būti lygiai taikoma ir vyrams, ir 
moterims. Šie papeikimai padarė tokį įspūdį jaunuoliui, kuris nebuvo 
užkietėjęs nusidėjėlis, kad, pasitraukęs į savo kambarį, jis vienui vienas 
praleido vakarą, paskendęs liūdnuose apmąstymuose. 

Olvertis stipriai užsirūstino dėl šio Džonso prasižengimo, nes, 
kad ir kokie buvo pono Vesterno tvirtinimai, šis garbingas žmogus 
tikrai niekada nepaleistuvavo su moterimis ir aštriai smerkdavo kitų 
nesusivaldymą. Iš tiesų yra ganėtinas pagrindas manyti, kad Vester- 
no tvirtinimuose nebuvo nė lašelio teisybės, juoba kad jis pasakojo 
apie jo žygius universitete, kur ponas Olvertis niekada nesimokė. Žo- 
džiu, gerasis skvairas buvo šiek tiek per daug linkęs į tokio pobūdžio 
tauškalus, kurie paprastai vadinami pagyromis ir kuriuos lygiai taip 
pat pritiktų pavadinti trumpesniu žodeliu. Mes galbūt per dažnai šį 
trumpą žodelį! pakeičiame kitais, ir daugeliui dalykų, kurie pasaulyje 
vadinami sąmoju ir humoru, reikėtų, griežtai atsižvelgiant į kalbos 
grynumą, taikyti tą trumpą pavadinimą, kurį, prisilaikydamas gero 
skonio dėsnių, aš čia nutylėsiu. 

Nors ir labai bjaurėdamasis šia ir kitomis ydomis, ponas Olvertis vis 
dėlto nebuvo toks aklas, jog neįžiūrėtų nusikaltėlyje ir teigiamų savybių 
taip aiškiai, tarsi prie jų nebūtų prisimaišę blogų. Todėl piktindamasis 
Džonso nesusivaldymu, jis nė kiek ne mažiau buvo patenkintas, kad šis 
taip garbingai ir sąžiningai save pasmerkė. Jo mintyse pradėjo formuotis 
tokia nuomonė apie šį jaunuolį, kokią tikriausiai mūsų skaitytojas apie 
ji jau susidarė. Lyginant jo trūkumus ir gerąsias savybes, pastarosios, 
atrodo, kur kas viršijo. 

Štai kodėl Tvakomas, tučtuojau sužinojęs iš Blaifilo visą istoriją, vel- 
tui liejo savo apmaudą prieš vargšą Tomą. Kantriai išklausęs visų jo kal- 
tinimų, Olvertis šaltai atsakė, kad Tomo temperamento jaunuoliai aps- 
kritai linkę į šią ydą, bet jis manąs, kad šiuo atveju jo pasakytieji žodžiai 
giliai paveikė vaikiną, ir tikįs, jog Tomas daugiau nenusidės. Kadangi 


| žrurpą žodelį. - Turima galvoj žodis /e — „melas“. 

pėrimo dienos jau buvo praėjusios, tai auklėtojas galėjo išlieti savo tulžį 
tik liežuviu, o tai įprastinis pasigailėjimo vertas bejėgis kerštas. 

Bet Skveras, kuris mažiau karščiavosi, veikė daug gudriau ir, neap- 
kęsdamas Džonso, galbūt netgi labiau negu Tvakomas, pasistengė pada- 
ryti jam daugiau žalos prieš poną Olvertį. 

Skaitytojas tikriausiai atsimena nežymius atsitikimus su kurapka, 
arkliuku, Biblija, apie kuriuos buvo pasakojama antrojoje knygoje. Jie 
greičiau sustiprino, negu susilpnino prisirišimą, kurį jam jautė ponas Ol- 
vertis. Lygiai taip pat, mano manymu, būtų atsitikę kiekvienam kitam 
žmogui, kuris žino, kas yra draugystė, kilnumas ir dvasios didingumas, 
kitaip sakant, kuriame yra bent lašelis gerumo. 

Skverui buvo žinoma, kokį įspūdį keletas šių gerumo pavyzdžių pa- 
darė kilniajai Olverčio širdžiai, nes filosofas labai gerai permanė, kas 
yra dorybė, nors galbūt ne visuomet tvirtai ja sekė. Tuo tarpu Tvako- 
mui — dėl kurios priežasties, nesiimu spręsti — panašios mintys niekada 
neateidavo į galvą; jis matė Džonsą neigiamoje šviesoje ir galvojo, jog ir 
Olvertis mato jį tokioje pat šviesoje, bet, būdamas išdidus ir užsispyręs, 
nusprendė neatsisakyti nuo berniuko, kurį kadaise taip puoselėjo. Prie- 
šingu atveju jis be žodžių turėtų pripažinti, kad jo ankstyvesnė nuomonė 
apie Tomą buvo klaidinga. 

Taigi filosofas pasinaudojo šia proga įžeisti pačius švelniausius Džon- 
so jausmus, suteikdamas minėtiesiems įvykiams labai blogą prasmę. 

— Man labai gaila, sere, — kalbėjo jis, —- pasisakyti, kad aš panašiai kaip 
ir jūs tapau apgautas. Prisipažinsiu, kad negalėjau nesidžiaugti poelgiu, 
kurį, kaip man atrodė, paskatino draugiškumas; tiesa, tas draugiškumas 
buvo perdėtas, o kiekvienas perdėjimas yra blogas ir ydingas, bet tai 
galima pateisinti jaunyste. Aš nė neįtariau, kad teisybė, kuri, mūsų abiejų 
manymu, buvo paaukota draugiškumui, iš tikrųjų buvo išniekinta dėl 
niekingo ir ištvirkusio geidulio. Dabar jūs aiškiai matote, iš kur tas apsi- 
mestas Džonso kilnumas medsargio šeimos atžvilgiu. Jis padėjo tėvui, 
norėdamas suvedžioti dukterį, ir išgelbėjo šeimą nuo bado mirties, iš- 


niekindamas ir pražudydamas vieną iš jos narių. Štai kur draugiškumas! 

Štai kur kilnumas! Kaip sako seras Ričardas Stilis': ,,„Smaguriai, kurie 
brangiai moka už skanėstus, verti vadintis dosniais žmonėmis.“ Žodžiu, 
nuo šios valandėlės aš esu pasiryžęs nebenuolaidžiauti žmogaus prigim- 
ties silpnumui ir laikyti dora tik tai, kas visiškai derinasi su neklystančiu 
teisingumo dėsniu. 

Olverčio gerumas neleido šitokioms mintims prasiskverbti į jo gal- 
vą, tačiau, išdėstytos kito asmens lūpomis, jos buvo per daug logiškos, 
kad būtų galima visiškai jas atmesti. Iš tiesų tai, ką pasakė Skveras, giliai 
įsmigo jam į širdį, ir jo sukeltą susirūpinimą aiškiai pastebėjo filosofas, 
nors gerasis žmogus ir nenorėjo to prisipažinti ir, kažką neaiškiai atsa- 
kęs, nukreipė pokalbį visai kita tema. Vargšo Tomo laimė, kad tokie įta- 
rimai nebuvo sukelti dar prieš jam atsiprašant: jie tikriausiai būtų palikę 
Olverčio širdyje iš pat pradžių blogą įspūdį apie Džonsą. 


' Ričardas Shhs (1672-1729) — anglų publicistas, kriūkas ir dramaturgas, garsių žurnalų 
„Plepys“, „Žiūrovas“ redaktorius; jis yra vienas iš buržuazinės žurnalistikos pradininkų Europoje. 

APRAŠOMI DAUG AIŠKESNI DALYKAI, 
TACIAU IŠPLAUKIANTIEJI IŠ TO PATIES ŠALTINIO 
KAIP IR TIE, KURIE IŠDĖSTYTI ANKSTESNIAME 
SKYRIUJE 


7 tikiuosi, malonės sugrįžti su manimi pas Sofiją. Tada, 
kai ją paskutinį kartą matėme, ji praleido gana nemalonią naktį. 
Miegas mažai ją teramino, o sapnai — dar mažiau. Rytą, kai jos kamba- 
rinė ponia Honora atėjo įprastą valandą, Sofija jau buvo atsikėlusi ir 
apsirengusi. 

Kaime asmenys, kurie gyvena vienas nuo kito už dviejų ar trijų my- 
lių, yra laikomi artimais kaimynais, ir naujienos apie tai, kas atsitinka vie- 
nuose namuose, su neįtikėtinu greitumu atskrenda į kitus. Todėl ponia 
Honora jau buvo girdėjusi visą Moli gėdos istoriją. Būdama labai šneki, 
ji, vos tik įžengusi į savo ponios kambarį, pradėjo štai ką jai pasakoti: 

— Kaip jums tai patinka, medem? Mergaitė, kurią jūs sekmadienį 
matėte bažnyčioje ir kuri jums atrodė tokia graži, — beje, ji nebūtų at- 
traukta teisman už tai, kad nėščia. Ji man ir atrodė kaip tikra paleistuvė, 
ir, patikėkite manimi, ji tvirtino, kad vaiko tėvas — ponas Džonsas. Visa 
parapija šneka, kad ponas Olvertis taip užpyko ant pono Džonso, jog 
nenorįs jo nė matyti. Išties, taip gaila vargšelio, nors ir neverta jo gailėtis, 
kam susidėjo su tokia pašlemėke. Bet jis toks gražuolis! Būtų gaila, jeigu 
ji išmestų lauk. Galiu dievažytis, kad toji mergšė lygiai tokia pat žvitri 
kaip ir jis, ok kokia žvitri! O jeigu jau mergos pačios puola į glėbį, tai 
nėra ko barti dėl to jaunų vyrukų, patikėkite manimi, jie elgiasi visai na- 
tūraliai. Tiesą sakant, nereikia prasidėti su tokiomis nevaleikomis, o jeigu 
kas atsitinka, tai tegu sau ir žinosi. Bet tos šliundros užvis kalčiausios. 
Iš visos širdies geidžiu, kad jai gerokai įkrėstų, pririšę prie vežimo galo! 
Kaip gaila: pražudyti tokį jauną džentelmeną! Niekas neužginčys, kad 
ponas Džonsas vienas gražiausių jaunuolių, kuris kada nors... 

Taip ji būtų be paliovos tarškėjusi, jeigu Sofija nebūtų jos nutraukusi, 
sušukdama piktesniu negu paprastai balsu: 

— Sakyk, meldžiamoji, kam tu man kvaršini galvą visais tais plepa- 
lais? Kas man darbo, ką ponas Džonsas padarė? jūs visos, kaip matau, 
vienodos. Matyt, tu pyksti, kad ne tau taip atsitiko. 

— Man, medem? — sušuko ponia Honora. — Skaudu girdėti tokius žo- 
džius iš jūsų šviesybės. Esu tikra, niekas /9 apie mane negalėtų pasakyti. 
Dėl manęs — visi pasaulio vaikinai gali eiti po velnių. Kad aš jį pavadi- 
nau gražuoliu? Visi taip sako, ne aš viena. Patikėkite manimi, niekada 
nepagalvojau, jog negalima pasakyti apie jauną vyriškį, kad jis gražus; 
išties daugiau taip apie jį negalvosiu, nes gražus tas, kas gražiai elgiasi. 
Neturtinga mergšė... 

— Nustok pliauškusi nesąmones! — suriko Sofija. — Geriau pažiūrėk, 
ar tėvas nelaukia manęs pusryčių. 

Ponia Honora išdulkėjo iš kambario, kažką murmėdama po nosimi. 
Iš visų jos žodžių aiškiai buvo galima suprasti tik: ,,Na, gražiausia, aš jus 
užtikrinu!“ 

Ar ponia Honora iš tikrųjų nusipelnė to įtarimo, apie kurį prasitarė 
jos ponia, šiuo reikalu negalėsime patenkinti skaitytojo smalsumo. Ta- 
čiau atsilyginsime jam papasakodami, kas dėjosi Sofijos sieloje. 

Malonėkite prisiminti, skaitytojau, kad slaptas žavėjimasis ponu 
Džonsu nejučiomis įsėlino į šios jaunos ledi širdį ir gerokai išsikerojo jai 
pačiai to nežinant. Kai ji pirmąsyk pajuto jo požymius, ją užliejo tokie sal- 
dūs ir malonūs jausmai, kad ji neįstengė jų sustabdyti arba jiems atsispirti, 
ir taip ji puoselėjo aistrą, apie kurios padarinius niekada nepagalvojo. 

Šis atsitikimas su Moli pirmąsyk jai atvėrė akis. Dabar ji pirmąkart 
suvokė silpnybę, kuria nusikalto, ir nors tatai ją giliai sujaudino, bet kar- 
tu sukėlė vėmimą ir kuriam laikui išgujo ligą. Procesas įvyko nuostabiai 
greit, ir trumpu laiku, kol kambarinė buvo išėjusi, visi ligos simptomai 
išnyko, o kai Honora sugrįžo pasakyti, kad tėvas jau laukia, ji buvo galu- 
tinai nurimusi ir jautėsi visiškai abejinga ponui Džonsui. 

Sielos ligos beveik visomis smulkmenomis atitinka kūno ligas. Dėl 
tos priežasties, tikimės, mokytųjų luomas, kuriam mes jaučiame didžią 

pagarbą, atleis, kad buvome priversti pasivogti keletą žodžių ir posa- 
kių, kurie iš tiesų jam priklauso, nes be jų mūsų aprašymai dažnai liktų 
nesuprantami. 

Tačiau nė vienu kitu atveju sielos negalavimai taip neatitinka kūno 
ligų, kaip savo palinkimu atkristi. Ypač akivaizdžiai tatai matyti garbė- 
troškos ir šykštumo ligose. Aš pažinojau garbėtroškų, išgydytų nuo- 
latinių nepasisekimų dvare (o tai yra vienintelis vaistas prieš šią ligą), 


tačiau vėl ja apsirgusių, besigrumiant dėl prisiekusiųjų tarybos seniūno 


vietos. Taip pat esu girdėjęs apie vieną žmogų, kuris taip nugalėjo savo 
šykštumą, jog išdalijo daugybę šešpensių, tačiau mirties patale pagaliau 
atsigriebė, padarydamas apsukrų ir pelningą biznį dėl savo būsimųjų lai- 
dotuvių su karstadirbiu, kuris buvo vedęs jo vienintelę dukterį. 

Meilės jausmui, kurį, griežtai laikydamiesi stoikų filosofijos, čia va- 
dinsime liga, šis palinkimas atkristi yra ne mažiau būdingas. Taip at- 
sitiko ir vargšei Sofijai. Vos tik ji vėl pamatė Džonsą, atsinaujino visi 
ankstyvesnieji simptomai, ir nuo šiol ją ištikdavo tai šalčio, tai karščio 
priepuoliai. 

Jaunosios ledi padėtis dabar gerokai skyrėsi nuo ankstyvesniosios. 
Jausmas, anksčiau buvęs taip nuostabiai malonus, dabar pavirto skor- 
pionu jos krūtinėje. Ji kovojo su juo visomis jėgomis ir naudojosi kiek- 
vienu savo proto (kuris pagal jos metus buvo be galo stiprus) įrodinėji- 
mu jam užgniaužti ir išguiti. Kova buvo sėkminga, ir Sofija ėmė tikėtis, 
jog laikas ir išsiskyrimas visiškai ją išgydys. Todėl ji nusprendė kiek ga- 
lima vengti susitikimų su Tomu Džonsu ir tuo tikslu sugalvojo planą 
aplankyti tetą, neabejodama, kad tėvas su tuo sutiks. 

Bet Fortūna, kuri turėjo parengusi kitus planus, veikiai nutraukė 
šiuos ketinimus, paruošdama atsitikimą, kuris bus papasakotas kitame 
skyriuje. 


Tryliktasis skyrius 


BAISUS ĮVYKIS, IŠTIKĘS SOFIJĄ. RITERIŠKAS 
DŽONSO POELGIS IR DAR BAISESNI TO POELGIO 
PADARINIAI JAUNAJAI LEDI, TAIP PAT TRUMPAS 
NUKRYPIMAS MOTERIŠKOSIOS LYTIES GARBEI 


Dr“ Vesternas kasdien vis labiau 1r labiau prisirišo prie Sofijos, 
ir net jo numylėtieji šunes beveik visiškai užleido jai pirmąją 
vietą jo širdyje. O kadangi jis vis dėlto neįstengė nuo jų atsisakyti, tai 
sugalvojo labai gudrią priemonę gėrėtis jų draugija kartu su savo dukters 
draugija, įkalbėdamas joti ir ją drauge medžioti. 

Sofija, kuriai tėvo žodis buvo įstatymas, su mielu noru sutiko įvyk- 
dyti jo troškimą, nors ši šiurkšti ir vyriška pramoga visiškai nesiderino 
su jos pomėgiais ir neteikė jai jokio malonumo. Tačiau, be paklusnumo, 
ji dar turėjo ir kitą akstiną joti drauge su senuoju džentelmenu medžiok- 
lėn: taip ji tikėjosi šiek tiek prilaikyti jį smarkaujant ir persergėti nuo labai 
dažnai jam gresiančio pavojaus nusisukti sprandą. 

Didžiausia kliūtis buvo tai, kas anksčiau būtų jai buvę paakinimas, 
būtent: dažni susitikimai su jaunuoju Džonsu, kurio ji buvo nutarusi 
vengti. Bet medžiojimo sezonas jau artinosi prie galo, ir Sofija tikėjosi, 
kad trumpas viešėjimas pas tetą galutinai ją išgydys nuo nelaimingos ais- 
tros. Ji neabejojo, kad kitą sezoną galės susitikinėti su juo be mažiausio 
pavojaus. 

Antrą medžioklės dieną, begrįžtant namo, jau netoli nuo pono Ves- 
terno sodybos, Sofijos arklys, kurio karštas kraujas reikalavo geresnio 
raitelio, staiga pradėjo taip šuoliuoti ir spardytis, kad jai neišvengiamai 
grėsė pavojus nukristi. Tomas Džonsas, jojęs šiek tiek tolėliau jos, pama- 
tęs tučtuojau suskubo į pagalbą. Prisivijęs Sofiją, jis nušoko ant žemės 
ir pagriebė jos arklį už pavadžio. Nesuvaldomas gyvulys beregint stojo 
piestu ir sviedė savo brangiąją naštą tiesiog Džonsui į glėbį. 

Sofija buvo taip išsigandusi, jog ne iš karto galėjo atsakyti Džon- 
sui, kuris labai susirūpinęs klausė, ar ji nesusižeidė. Tačiau netrukus ji 

atsipeikėjo ir užtikrino esanti visiškai sveika, taip pat padėkojo jam už 
dėmesį ir suteiktą pagalbą. 

— Jeigu aš jus išgelbėjau, medem, — atsakė Džonsas, — tai man jau yra 
gausiai atlyginta. Patikėkite, aš būčiau apsaugojęs jus nuo menkiausio susi- 
žeidimo daug didesnės nelaimės kaina negu kad toji, kuri mane ištiko. 

— Kokia nelaimė? — susirūpinusi paklausė Sofija. — Tikiuosi, nieko 
pavojinga? 

— Nesirūpinkite, medem, - atsakė Džonsas. — Ačiu Dievui, kad vis- 
kas taip laimingai baigėsi, atsižvelgiant į jums grėsusį pavojų. Jeigu aš 
susilaužiau ranką, tai niekis, palyginti su mano baime dėl jūsų. 

— Susilaužėte ranką! O Dieve! — sukliko Sofija. 

— Bijau, kad taip, medem, — tarė Džonsas, — bet leiskite man pirma 
pasirūpinti jumis. Mano dešinioji ranka dar jūsų paslaugoms, ir aš nuve- 
siu jus per gretimą lauką, o iš ten visai nebetoli ligi jūsų tėvo namų. 

Pamačiusi, kad kairioji Tomo ranka kabaluoja prie šono, o dešiniąja 
jis prilaiko ją, Sofija nebeabejojo, kad tai tiesa. Ji dar labiau pablyško 
negu prieš keletą minučių, kai buvo išsigandusi dėl savęs pačios. Visą jos 
kūną ėmė krėsti toks drebulys, kad Džonsas vos įstengė ją prilaikyti. Ne 
mažesnis sujudimas buvo jos mintyse; ji neištvėrė ir pasiuntė Džonsui 
tokį švelnumo kupiną žvilgsnį, kuris liudijo stipresnį jausmą, negu dė- 
kingumas drauge su gailesiu galėtų sukelti moters krūtinėje, nepriside- 
dant trečiai, dar galingesnei aistrai. 

Ponas Vesternas, kuris buvo nujojęs šiek tiek į priekį, kai įvyko šis 
atsitikimas, dabar grįžo atgal kartu su kitais raiteliais. Sofija tučtuojau 
papasakojo, kas nutiko Džonsui, ir paprašė juo pasirūpinti. Vesternas, 
kuris smarkiai susijaudino, sutikęs dukters arklį be raitininko, dabar labai 
apsidžiaugė, matydamas ją nesužeistą, ir sušuko: 

— Gerai, kad kas nors blogiau neatsitiko! O jeigu Tomas susilaužė 
ranką, tai mes iškviesime kaulų tvėrėją, ir tas ją pataisys. 

Skvairas nulipo nuo arklio ir ėjo ligi namų pėsčias su dukteria ir 
Džonsu. Nešališkas žiūrovas, susitikęs juos pakeliui, iš jų veido išraiškos 
tikriausiai būtų nusprendęs, kad vien tik Sofija verta užuojautos; Džon- 
sas džiūgavo: matyt, dėl to, kad išgelbėjo jaunosios ledi gyvybę vien 

tik sulaužyto kaulo kaina, o ponas Vesternas, nors ir nebuvo abejingas 
Džonsą ištikusiai nelaimei, bet vis dėlto daug labiau džiaugėsi, kad jo 
duktė laimingai išvengė pavojaus. 

Būdama kilnaus būdo, Sofija šį Džonso poelgį pavertė nepaprastai 
narsiu žygdarbiu, ir jis paliko jos širdyje didelį įspūdį. Reikia pasakyti, 
kad nė viena vyrų savybė taip nežavi moterų, kaip narsumas. Tai kyla, 
jeigu tikėsime vyraujančia nuomone, iš įgimto moterų baugštumo, kuris, 
pasak pono Osborno!, „toks didelis, jog moteris yra pats bailiausias iš 
visų Dievo kūrinių“, — nuomonė, pažymėtina ne tiek savo teisingumu, 
kiek šiurkštumu. Aristotelis savo „Politikoje“, man atrodo, teisingesnis 
jų atžvilgiu sakydamas: „Vyrų kuklumas ir narsumas visiškai skiriasi nuo 
moterų: narsumas, pritinkantis moteriai, būtų vyrui bailumas, o kuklu- 
mas, pritinkantis vyrui, moteriai būtų begėdiškumas.““ Ne daugiau gal- 
būt tiesos turi nuomonė tų, kurie teigia, jog moterų palinkimas į drąsuo- 
lius kyla iš nepaprasto pirmųjų bailumo. Ponas Beilis? (rodos, straipsnyje 
„Elena“) daug įtikinamiau jį priskiria nežmoniškam moterų troškimui 
garbės; šiai nuomonei patvirtinti turime autoritetą to, kuris giliau negu 
kiti įžvelgė žmogaus prigimties slaptybes; jis pavaizduoja, kad „„(Odisė- 
jos“ herojė, didysis vedybinės meilės ir pastovumo pavyzdys, nurodo į 
savo vyro garbę kaip į vienintelį jos meilės jam šaltinį“. 

Šiaip ar taip, šis įvykis labai stipriai paveikė Sofiją. Nuodugniai išnag:- 
rinėjęs visas aplinkybes, esu linkęs tikėti, kad tuo pat metu žavioji Sofija 
paliko ne mažesnį įspūdį Džonso širdyje; tiesą sakant, jau kuris laikas jis 
ėmė justi nenugalimą jos žavesio galią. 


' Fransis Osbornas (1593-1659) — anglų publicistas, jaunystėje tarnavo arklininku pas grafą 
Pembroką. Citata paimta iš populiaraus Osborno kūrinio „Patarimas sūnui“ (1656). 

“ Vyrų Kuklumas ir narsumas... — Citata paimta iš Aristotelio „Politikos“ trečiosios knygos, 
kurioje autorius samprotauja apie politines ir asmenines dorybes. 

* Pjeras Beilis (1647-1706) — prancūzų rašytojas skeptikas, prancūzų revoliucinės bur- 
žuazijos ideologų pirmtakas, autorius garsaus „Istorinio ir kritinio žodyno“, kurį čia turi 
galvoj Fildingas. 

* Anglų skaitytojas to neras poemoje, nes vertime šis teiginys visiškai praleistas. (Au/onaus 


pastaba.) 

CHIRURGO ATVYKIMAS. JO PRIEMONĖS IR ILGAS 
SOFIJOS POKALBIS SU KAMBARINĖE 


ai jie įėjo į pono Vesterno namų vestibiulį, Sofija, kuri visą 

Ki vos laikėsi ant kojų, susmuko į krėslą, tačiau padedant 
uostomajai druskai ir vandeniui pavyko ją išgelbėti, kad neapalptų, ir 
atvykus chirurgui, kuris buvo iškviestas Džonsui, ji jau visiškai atsipei- 
kėjo. Ponas Vesternas, priskirdamas šiuos simptomus dukters kritimui, 
patarė jai atsargumo dėlei nuleisti kraują. Jo nuomonei pritarė ir chirur- 
gas, kuris nurodė daugybę priežasčių, kodėl reikalinga nuleisti kraują, ir 
daugybę nelaimingų atsitikimų asmenims, kurie jo nepaisė, ir skvairas 
tiesiog prisispyręs reikalavo, kad duktė sutiktų. 

Sofija nusileido tėvo reikalavimui, nors visiškai prieš savo valią, nes, 
man rodos, neįtarė, kaip skvairas arba chirurgas, kad išgąstis galėtų su- 
kelti tokį didelį pavojų. Ji ištiesė savo gražiąją ranką, ir chirurgas pradėjo 
ruoštis operacijai. 

Kol tarnai atnešė visa, kas reikalinga, chirurgas manydamas, kad So- 
fijos atžagarumo priežastis — baimė, pradėjo ją raminti tvirtindamas, jog 
nesą nė mažiausio pavojaus, ir nelaimingas atsitikimas nuleidžiant kraują 
galįs įvykti tik dėl nežmoniško kokio šundaktario, pretenduojančio į chi- 
rurgą, nenusimanymo. Tuo jis aiškiai norėjo pasakyti, jog šiuo atveju jai 
nesą ko bijotis. Sofija pareiškė nė truputėlio nebijanti ir pridūrė: 

— Jeigu jūs man pradursite arteriją, aš jums atleisiu. 

— Atleisi?! — suriko Vesternas. — Bet, po perkūnais, aš neatleisiu! Jeigu 
jis nors ką tau bloga padarys, po perkūnais, aš jam visą kraują išleisiu! 

Chirurgas sutiko su šiomis sąlygomis ir ėmėsi operacijos: atliko ją 
taip mitriai ir taip greit, kaip buvo prižadėjęs: jis nuleido labai nedaug 
kraujo sakydamas, kad geriau keliskart nuleisti po truputį negu iš karto 
daug kraujo. 

Perrišus ranką, Sofija išėjo: ji nenorėjo (be to, buvo nevisiškai pado- 
ru) dalyvauti darant operaciją Džonsui. Tiesą sakant, viena iš priežasčių, 

dėl kurios ji buvo nusistačiusi prieš kraujo nuleidimą (nors garsiai to ir 
nepasakė), buvo ta, kad jis uždels sulaužyto kaulo varstymą. Nes Vester- 
nas, kai kas nors buvo susiję su Sofija, kitus visai užmiršdavo, o patsai 
Džonsas „sėdėjo kaip kantrybės statula antkapyje, su šypsena kentėda- 
mas sielvartą“'. Tiesą sakant, pamatęs iš gražiosios Sofijos rankos trykš- 
tant kraują, jis beveik užmiršo, kas buvo jam atsitikę. 

Chirurgas pirmiausia liepė pacientui nusirengti ir likti tik su marški- 
niais ir, užsmaukęs rankovę ligi pat pečių, įniko taip stropiai tampyti ir 
žiūrinėti ranką, kad Džonsas, nebegalėdamas pakelti skausmo, keliskart 
išsišiepė. Pamatęs tai, chirurgas labai stebėdamasis sušuko: 

— Kas jums, sere? Nejau jums skauda? -— ir, laikydamas sulaužytąją 
ranką, pradėjo skaityti labai ilgą ir mokslišką paskaitą apie anatomiją, 
smulkmeniškai nupasakodamas apie paprastus ir sudėtingus lūžius, ap- 
svarstydamas įvairius atvejus, kaip Džonsas galėjo susilaužyti ranką, ati- 
tinkamai paaiškindamas, kurie atvejai būtų buvę geresni ir kurie blogesni 
negu pastarasis. 

Pagaliau baigęs savo išsamią kalbą, iš kurios klausytojai, kad ir 
kaip dėmesingai klausęsi, maža ką tepasimokė, nes nesuprato nė vie- 
no žodžio, chirurgas ėmėsi operacijos ir baigė ją kur kas skubiau, 
negu pradėjo. 

Tada Džonsui buvo įsakyta gultis į lovą, kurią ponas Vesternas pa- 
siūlė savo namuose, ir jis buvo pasmerktas valgyti košę. 

Tarp tų, kurie dalyvavo sustatant kaulą, buvo ir ponia Honora. Vos 
tik pasibaigus operacijai, ji buvo pašaukta pas savo ponią ir paklausta, 
kaip jaučiasi jaunasis džentelmenas, pradėjo liaupsinte liaupsinti jo kil- 
niaširdišką, kaip ji pavadino, laikyseną, kuri, pasak jos, „taip tiko tokiam 
gražuoliui!“ Paskui ji prapliupo dar karščiau girti jo išvaizdą, išvardyda- 
ma daugybę smulkmenų ir baigdama odos baltumu. 

Besiklausant šios kalbos, ėmė keistis Sofijos veidas, ir tas pasikeiti- 
mas būtų tikriausiai nenuslėptas nuo įžvalgiosios kambarinės žvilgsnio, 


! Sėdėjo kaib kantrybės statula... — iš Šekspyro „Dvyliktosios nakties“ (II veiksmas, 4 scena), 
Violos replika. 

Bet labai patogiai prieš ją pastatytas veidrodis suteikė jai galimybę stebėti 
bruožus, kuriais ji labiausiai gėrėjosi pasaulyje, ir ponia Honora nė aki- 
mirkai neatitraukė akių nuo šio jos širdžiai mielo objekto. 

Ponia Honora buvo taip įsigilinusi į savo kalbą ir taip susidomėjusi 
prieš jos akis esančiu objektu, kad jos ponia turėjo ik valiai laiko su- 
tramdyti savo sumišimą. Ji nusišypsojo ir pasakė kambarinei, kad šioji 
„tikriausiai įsimylėjusi tą jaunuolį“. 

— Aš įsimylėjusi? — tarė Honora. — Dievaži, medem, užtikrinu jus, 
medem, dievaži, medem, aš nesu įsimylėjusi. 

— O jeigu ir būtum, — sušuko jos ponia, — nesuprantu, ko čia gėdytis. 
Jis juk iš tikrųjų puikus vaikinas. 

— Taip, medem, — atsakė toji, — tikra tiesa, kad aš savo gyvenime 
nemačiau už jį gražesnio vyro. Patikėkite manimi, nemačiau ir, kaip jūsų 
šviesybė sakote, nesuprantu, kodėl man reikėtų gėdytis jį pamilus, nors 
aš ir nelygi jam. Juk ponai yra iš tokios pat mėsos ir kraujo kaip ir tarnai. 
O be to, nors skvairas Olvertis ir padarė poną Džonsą džentelmenu, 
bet jis dar žemesnės kilmės negu aš: nors aš ir neturtinga, bet garbingos 
motinos duktė, mano tėvas ir motina buvo susituokę, o kiti to negali 
pasakyti apie save, nors ir kažin kaip riestų nosį. Mat kaip yra! Nors jo 
oda ir balta, — patikėkite manimi, baltesnės nesu mačiusi, — betgi aš lygiai 
tokia pat krikščionė kaip ir jis, ir niekas negali pasakyti, kad esu žemos 
kilmės: mano senelis buvo dvasininkas! ir būtų labai užsirūstinęs, jei jo 
vaikaitė būtų taip susiteršusi, kaip Moli Sigrim. 

Galbūt Sofija būtų leidusi savo kambarinei šitaip tarškėti toliau, nes 
jai trūko energijos ją sustabdyti, o tai, kaip gali spręsti skaitytojas, buvo 
nelengvas dalykas. Bet tam tikros jos kalbos vietos toli gražu jai nepa- 
tiko, ir ji neištvėrusi sustabdė jos žodžių srautą, kuris, rodės, niekada 
nesibaigs. 


| Tai jau antras žemo luomo asmuo mūsų istorijoje, kilęs iš dvasininkų. Reikia tikėtis, kad 
ateityje, kai žemesniųjų dvasininkų šeimos bus geriau aprūpintos, tokie pavyzdžiai atrodys keis- 
tesni, negu dabar atrodo. (Autoriaus pastaba.) 

— Stebiuosi, — tarė ji, — kodėl tu drįsti taip kalbėti apie mano tėvo 
draugą. O dėl tos mergiotės, tai aš įsakau niekada man girdint ne- 
minėti jos vardo. O tam, kas nieko daugiau negali prikišti jaunajam 
džentelmenui, tik jo kilmę, geriau būtų tylėti, taip aš patariu ir tau 
daryti ateityje. 

— Prašau atleisti, kad užrūstinau jūsų šviesybę, — atsakė ponia Ho- 
nora. — Patikėkite manimi, aš nekenčiu Moli Sigrim nė kiek ne mažiau 
kaip jūsų šviesybė. O dėl to, kad ką nors negera pasakiau apie skvairą 
Džonsą, tai tegul visi tarnai paliudija, jog, pradėjus kalbėti apie pa- 
vainikius, aš visada būdavau jo pusėje. Kas iš jūsų, sakau liokajams, 
nenorėtų būti pavainikiu, jei per tai galėtų pasidaryti džentelmenu? O 
kuo, sakau, jis ne džentelmenas? Tokių baltų rankų visam pasaulyje 
nerasite, patikėkite manimi, tikrai nerasite. Ir, sakau, koks jis mielas, 
kokios geros širdies; visi tarnai, sakau, visi aplinkiniai kaimynai jį myli. 
Patikėkite manimi, aš ir dar šį tą jūsų šviesybei papasakočiau, bet bijau 
užrūstinti. 

— Ką tu papasakotum, Honora? — paklausė Sofija. 

— Ne, medem, patikėkite manimi, jis nieko bloga negalvojo, todėl 
nenorėčiau užpykdyti jūsų šviesybės. 

— Prašau pasakyti, — tarė Sofija, — aš noriu šią akimirką sužinoti. 

— Na, medem, - atsakė ponia Honora, — aną savaitę vieną dieną, man 
besiuvant, jis įėjo į kambarį, o ant kėdės gulėjo jūsų mova, ir, patikėkite 
manimi, jis įkišo rankas į ją, — ta pati mova, kurią jūsų šviesybė man 
vakar padovanojote. ,„Nagi, — sakau, — pone Džonsai, jūs ištampysite 
mano ponios movą ir sugadinsite ją“. O jis vis laiko joje savo rankas, o 
paskui ėmė ir pabučiavo ją, — patikėkite manimi, taip karštai bučiuojant 
kaip gyva nesu mačiusi! 

— Turbūt jis nežinojo, kad tai mano mova, — tarė Sofija. 

— Paklausykite toliau, jūsų šviesybe. Jis bučiavo ją be paliovos saky- 
damas, kad tai pati gražiausia mova pasaulyje. „Nagi, sere, — sakau, — jūs 
esate matęs ją kokį šimtą kartų“. — „Taip, ponia Honora, — sako, — bet 
ar galima pastebėti ką nors gražaus, kai prieš akis pati jūsų ponia?“ Ne, 
tai dar ne viskas, bet aš tikiuosi, jūsų šviesybė neužsirūstinsite, nes, pati- 

kėkite manimi, jis nieko pikta nepagalvojo... Vieną dieną, kai jūsų švie- 
sybė grojote mano ponui klavikordu, ponas Džonsas toks nusiminęs 
sėdėjo gretimame kambaryje. „Nagi, - sakau, - pone Džonsai, kas jums 
yra? Apie ką taip susimąstėte?“ — „Ak, šelme, — sako jis, pabusdamas 
iš savo svajonių, — ar galima apie ką nors mąstyti, kai tas angelas jūsų 
ponia skambina?“ O paskui, spausdamas man ranką: „O, ponia Hono- 
ra, — sako, — koks laimingas bus tasl..“ — ir atsiduso. O jo atsidūsėjimas, 
dievaži, kvapnus kaip gėlių puokštė. Bet, patikėkite manimi, jis nieko 
pikta negalvojo. Tik prašau, jūsų šviesybe, neišsitarkite: jis man davė 
kroną, kad aš niekam nepasakyčiau, ir liepė man prisiekti knyga, — bet, 
rodos, tai buvo ne Biblija. 

Kol nėra atrasta nieko gražesnio už skaisčiai raudoną spalvą, nesaky- 
siu, kokie pasidarė Sofijos skruostai, beklausant šio pasakojimo. 

— Ho...no...ra... — tarė ji, — aš... jeigu tu man dar prasitarsi apie tai... 
taip pat ir kitiems, aš tavęs neišduosiu... kitaip sakant, neužpyksiu. Tik 
bijau tavo liežuvio... Kodėl, mieloji, tu jam duodi tiek laisvės? 

— Ne, ne, medem, - atsakė Honora, — patikėkite manimi, geriau su- 
tinku nupjauti liežuvį, negu užrūstinti jūsų šviesybę. Patikėkite manimi, 
nebeprasitarsiu nė žodelio, kuris nepatiktų jūsų šviesybei. 

— Na, žiūrėk, kad daugiau apie tai neprasitartum, — tarė Sofija, — nes 
gali išgirsti mano tėvas ir supykti ant Džonso, nors aš tikiu tavo žodžiais, 
kad jis nieko pikta negalvojo. Aš pati labai užpykčiau, jeigu... 

— Ne, ne, medem, - tarė Honora, - prisiekiu, kad jis nieko pikta ne- 
galvojo. Man rodos, jis tarsi nesąmoningai viską kalbėjo. Jis pats prisipa- 
žino, jog buvo lyg nesavas, kalbėdamas šiuos žodžius. ,, Taip, sere, — sa- 
kau, — ir aš taip galvoju“. — „Taip, Honora“, — sako... Bet atleiskite, jūsų 
šviesybe, geriau sutinku išsirauti liežuvį, negu jus užrūstinti. 

— Na, kalbėk toliau, — atsakė Sofija, — jeigu dar ne viską pasakei. 

— „Taip, Honora, — sako (tai buvo jau po to, kai jis man buvo davęs 
kroną), — aš ne koks pliuškis ar niekšas, kad galvočiau apie ją kitaip, kaip 
apie dievaitę, kurią garbinsiu ir kuriai melsiuos ligi paskutinio atodūsio““. 
Tai viskas, medem, dievaži, daugiau nieko neprisimenu. Aš pati buvau 
užpykusi, kol nepamačiau, jog jis nieko pikta negalvoja. 

— Dabar, Honora, — tarė Sofija, — tikiu, kad tu tikrai mane myli. 
Anądien aš įširdusi atsakiau tau vietą, bet jeigu tu nori pasilikti pas 
mane, pasilik. 

— Patikėkite manimi, medem, — atsakė ponia Honora, — aš niekad 
nenorėsiu skirtis su jūsų šviesybe. Patikėkite, aš beveik akis išverkiau, 
kai jūs man atsakėte vietą. Būčiau labai nedėkinga, norėdama skirtis su 
jūsų šviesybe, nes niekur negausiu tokios geros vietos. Aš norėčiau visą 
gyvenimą pragyventi ir mirti prie jūsų šviesybės, nes, kaip sako vargšas 
Džonsas, laimingas tas... 

Čia pietų skambutis nutraukė pokalbį, kuris padarė tokį didį įspūdį 
Sofijai, jog kraujo nuleidimas rytą pasirodė jai galbūt daug naudingesnis, 
kaip ji manė per operaciją. O dėl dabartinės jos sielos būklės, tai laiky- 
siuosi Horacijaus taisyklės, nesistengdamas ko nors aprašyti, jei nėra vil- 
ties, jog pasiseks. Daugumas skaitytojų patys lengvai ją įsivaizduos, o 
tie, kurie nesugebės, vis tiek nesupras jos arba laikys nenatūralia, nors ir 
labai gerai ją nupieščiau. 

PENKTOJI KNYGA 


apimanti laikotarpį, šiek tiek ilgesnį negu pusmetis 


Pirmasis skyrius 


RIMTASIS ELEMENTAS LITERATŪROJE, 
IR KURIUO TIKSLU JĮ NAUDOJAME 


alimas dalykas, kad mažiausia pasitenkinimo skaitytojui su- 

teiks tos šio didžiulio veikalo dalys, kurias rašydamas auto- 
rius padėjo daugiausia pastangų. Prie jų tikriausiai bus priskiriamos ir 
tos įžanginės apybraižos, kurios pridedamos prieš kiekvienos knygos 
pasakojamąją dalį ir kurias laikome būtinu šitokio pobūdžio literatūros 
kūrinio elementu. 

Kodėl nusprendėme taip daryti, mūsų manymu, nėra griežto rei- 
kalo įrodinėti; užtenka pasakyti, kad tai laikome taisykle, kurios būti- 
na paisyti rašant kiekvieną prozinį komiškai epinį veikalą. Ar kas nors 
reikalavo įrodyti, kam reikalingas griežtas laiko ir vietos vienumas, 
kuris, kaip dabar nustatyta, yra esminis draminei poezijai? Ar buvo 
kurio nors kritiko paklausta, kodėl dramos veiksmas negali trukti dvi 
dienas, o tik vieną, arba kodėl žiūrovai (sakysim, kaip nemokamai 
keliaujantieji rinkėjai) negali persikelti už penkiasdešimt mylių, o tik 
už penkių? Ar nors vienas komentatorius paaiškino, kodėl antikinis 

kritikas' apribojo dramą sakydamas, kad ji gali apimti nei mažiau, nei 
daugiau kaip penkis veiksmus? Ar nors vienas gyvas padaras bandė 
paaiškinti, ką turi galvoje dabartiniai teatro teisėjai, vartodami žodį 
žemas, dėl ko jiems sėkmingai pavyko išguiti iš scenos bet kokį hu- 
morą ir padaryti teatrą nuobodesnį negu svetainė? Visais šiais atvejais 
žmonės, matyt, seka mūsų jurisprudencijos dėsniu, būtent: cuiungue 
in arte sua berito credendum est“; nes juk sunku tikėti, kad kas nors buvo 
tiek įžūlus, jog nustatė neperžengiamus kurios nors meno ar mokslo 
srities dėsnius be jokio pagrindo. Štai kodėl mes linkę manyti, kad 
visų šitų dėsnių pagrindas — sveikos ir protingos priežastys, nors, ne- 
laimei, į tokias gelmes mūsų žvilgsnis negali prasiskverbti. 

Tiesą sakant, pasaulis pernelyg gerbia kritikus ir įsivaizduoja juos 
esant daug įžvalgesnius žmones, negu jie iš tikrųjų yra. Šitoks mandagu- 
mas padrąsino kritikus pasisavinti diktatorišką valdžią, ir jiems taip pa- 
sisekė, jog jie dabar virto ponais, drįstančiais nurodinėti taisykles tiems 
autoriams, iš kurių pirmtakų patys jas gavo. 

Sąžiningai kalbant, kritikas — ne daugiau kaip raštininkas, kurio pa- 
reiga yra perrašinėti taisykles ir dėsnius, nustatytus didžiųjų teisėjų, ku- 
riuos genijaus jėga iškėlė į įstatymų leidėjų postą įvairiose mokslo srityse. 
Tai visa, ko siekė senovės kritikai, ir jie niekada neišdrįsdavo pareikšti 
sprendimo, nepagrįsdami jo autoritetu to teisėjo, iš kurio jis paimtas. 

Bet, laikui bėgant, užėjus nemokšiškumo epochai, raštininkas ėmė 
kėsintis į savo pono valdžią ir savintis jo teises. Literatūros kūrinio 
dėsniai buvo grindžiami ne rašytojo kūryba, o nustatomi kritiko. Raš- 
tininkas pasidarė įstatymų leidėjas, ir tie žmonės, kurie anksčiau tik per- 
rašinėdavo, dabar ėmė be atodairos kurti dėsnius. 

Iš to kilo vienas akivaizdus ir galbūt neišvengiamas nesusipratimas: 
šie kritikai, būdami gana lėkštų gabumų žmonės, labai dažnai formą 
ėmė laikyti esminiu dalyku. Jie elgėsi kaip teisėjas, kuris, įsikibęs į negyvą 
įstatymo raidę, nepaiso jo dvasios. Nereikšmingas smulkmenas, galbūt 


! Antikinis kritikas - Aristotelis „Poetikoje““. 
“ Kiekvienu, kuris savo mene yra įgudęs, reikia tikėti (/04). 

visiškai atsitiktines didelio rašytojo kūryboje, šie kritikai palaikė jo svar- 
biausiu nuopelnu ir perdavė kaip esmines taisykles, kurių turi laikytis 
visi vėlesnieji rašytojai. Laikas ir nemokšiškumas, šiedu didieji apgavikų 
globėjai, visiems jų neleistiniems tvirtinimams suteikė autoritetingumo, 
ir taip buvo nustatyta daugybė taisyklių, kaip reikia rašyti, visiškai ne- 
atitinkančių nei tiesos, nei prigimties ir tarnaujančių vien tik suvaržyti 
ir apriboti genijui lygiai taip pat, kaip būtų varžomas šokių mokytojas, 
jeigu geriausieji veikalai šio meno klausimais būtų lėmę, jog svarbiausia 
taisyklė, — kad visi žmonės šoktų su grandinėmis. 

Todėl, norėdami išvengti priekaištų, kad mes nustatome ateinan- 
čioms kartoms taisyklę, pagrįstą vien tik /bse dix77 autoritetu, — kuriam, 
tiesą sakant, mes nejaučiam ypatingos pagarbos, — atsisakysime nuo mi- 
nėtosios privilegijos ir išdėstysime skaitytojui priežastis, kurios mus pa- 
skatino vienur kitur šios istorijos eigoje įterpti keletą nukrypimų. 

Tam tikslui derėtų atverti naują žinojimo gyslą, kuri nors ir seniai jau 
žinoma, tačiau, kiek prisimename, nebuvo ištyrinėta nei kurio nors anti- 
kinio, nei mūsų laikų rašytojo. Toji gysla — ne kas kita kaip kontrasto dės- 
nis; ji pereina per visus kūrinius ir tikriausiai padeda mums susikurti tiek 
natūralaus, tiek ir dirbtinio grožio idėją, nes kas gali geriau atskleisti grožį 
ir daiktų tobulumą kaip jo priešingybė? Taip dienos ir vasaros grožis iš- 
ryškinamas nakties ir žiemos siaubų. Ir aš įsitikinęs, kad žmogus, matyda- 
mas vien tik pirmuosius du, turėtų labai netobulą jų grožio vaizdą. 

Bet nesileiskime į per daug rimtus dalykus ir paimkime pavyzdį iš 
kitos srities: ar galima abejoti, kad gražiausia moteris pasaulyje visiškai 
nustotų žavėjusi vyrą, kuris niekada nematė kitokios išvaizdos moters? 
Pačios moterys, matyt, puikiausiai tai žino ir iš visų Jėgų stengiasi susi- 
daryti kontrastišką foną; kartais net jos pačios pasiverčia tokiu fonu. Aš 
pastebėjau (ypač Bate), kad rytais jos stengiasi atrodyti kuo bjauresnės, 
norėdamos vakare nustebinti jus visu savo grožiu. 

Daugumas menininkų praktikuoja šią paslaptį, nors galbūt nelabai 
su ja susipažinę teoriškai. Juvelyras žino, kad pačiam puikiausiam bri- 


' Pats pasakė (/0/.). 

liantui reikalinga folija, o tapytojas dažnai sulaukia didelio pagyrimo, 
pavaizduodamas kontrastiškas figūras. 

Vienas didelis mūsų krašto genijus mums išsamiai paaiškins šį reiš- 
kinį. Tiesa, negaliu jo priskirti nė prie vienos įprastinės menininkų kate- 
gorijos, nes jis turi teisę užimti vietą tarp tų, 


Inventas gui vitam excoluere per artes, — 


„kurie papuošė gyvenimą savo išrastais menais“, — turiu galvoje pui- 
kiausios pramogos, vadinamos Anglų Pantomima, išradėją. 

Ši pramoga susidėjo iš dviejų dalių: pirmąją išradėjas pavadino 
rimtąja, antrąją — komiškąja. Rimtojoje dalyje buvo rodoma tam tikras 
skaičius pagonių dievų ir herojų, — tikriausiai pati blogiausia ir neįdo- 
miausia draugija, su kuria žiūrovas kada nors buvo supažindintas, — ir 
visa tai (paslaptis, tik nedaugeliui težinoma) buvo daroma apgalvotai, 
norint labiau pabrėžti komiškąją pramogos dalį ir geriau išryškinti Ar- 
lekino pokštus. 

Tai buvo, galimas daiktas, ne per daug mandagus tokių svarbių per- 
sonažų panaudojimas, bet vis dėlto išmonė gana sąmojinga ir efektas 
gana didelis. O paaiškinti tatai nesunku, tereikia tik žodžius „rimtas“ 
ir „komiškas“ pakeisti žodžiais „„kvailesnis“ ir „kvailiausias“. Komiškoji 
dalis buvo kvailesnė už viską, kas ligi tol buvo parodyta scenoje, ir galėjo 
sukelti juoką tik jai priešpriešinus aukščiausiąjį kvailumo lygmenį, kurį 
sudarė rimtoji dalis. Dievai ir herojai būdavo taip nepakenčiamai rimti, 
kad Arlekinas (nors anglų džentelmenas šiuo vardu nieko bendra neturi 
su savo prancūziškuoju bendravardžiu, nes jis yra daug rimtesnio būdo) 
visuomet džiaugsmingai būdavo sutinkamas scenoje, nes jis išvaduoda- 
vo žiūrovus iš dar blogesnės draugijos. 

Išmaningi rašytojai visuomet su dideliu pasisekimu panaudodavo 
kontrastą. Man labai nuostabu, kad Horacijus tai prikiša Homerui, nors 
štai kitoje eilutėje pats sau prieštarauja: 


! Inventas gut vitam... — Vergilijus „Eneida“ (VI, 651). 

Indignor guadogue bonus dorai Homerus; 
Veru obere in longo fas est obrebere sornum". — 


„Man apmaudu, kai didysis Homeras užmiega, nors, rašant ilgą vei- 
kalą, ir leistina užsnūsti.“ Žinoma, nereikia suprasti, kaip galbūt kai kas 
supranta, kad autorius tikrai užmiega berašydamas. Skaitytojai tikrai yra 
labai linkę į mieguistumą, bet pats autorius, nors jo veikalas būtų toks 
ilgas kaip Oldmiksono* veikalai, taip būna susižavėjęs savo kūriniu, kad 
nė mažiausias snaudulėlis jo neapima. Jis, kaip sako ponas Popas: 


Nermuega bals, kad j0 skaitytojai 2aiegotų. 


Tiesą sakant, tokios migdančios mūsų veikalo dalys yra rimtosios 
visa kita. Čia ir glūdi tikroji vieno neseniai mirusio rašytojo humoristo 
žodžių reikšmė, kuris liepė visuomet, kai tik jis publikai atrodysiąs nuo- 
bodus, prisiminti, jog jis apgalvotai to siekęs. 

Taigi norėčiau, kad skaitytojas šioje šviesoje, arba, geriau pasakius, 
šioje tamsoje žiūrėtų į mano įžangines apybraižas. Jeigu ir po šio įspėji- 
mo jis manys, jog rimtų vietų ganėtinai yra ir kitose šios istorijos dalyse, 
tai gali praleisti šias įžangas, kuriose sąmoningai stengiamės būti nuobo- 
dūs, ir pradėti kitas knygas nuo antrojo skyriaus. 


! Indignor guandogue... - Horacijus „Poezijos menas“ (359—360). 
“ Džonas Oldmiksonas (1673-1742) — netalentingas anglų istorikas, kurį išjuokė Popas 


„Dunsiadoje“; iš čia ir paimta citata. 

KURIAME PONAS DŽONSAS PER SAVO LIGĄ 
SULAUKIA DAUG DRAUGIŠKŲ VIZITŲ, 
TAIP PAT KELETAS SUBTILIŲ MEILĖS JAUSMO 
BRUOŽŲ, VOS PASTEBIMŲ GRYNA AKIMI 


“—— Tomą Džonsą aplankė daug asmenų, nors galbūt ne visi 
jie buvo jam malonūs. Ponas Olvertis lankė jį beveik kasdien. Bet 
nors jis ir užjautė Tomo nelaimę ir karštai pritarė riteriškam jo poelgiui, 
tapusiam šios nelaimės priežastimi, vis dėlto nusprendė pasinaudoti šia 
dėkinga proga ir prablaivinti jaunuolį, parodydamas jo neleistiną pasiel- 
gimą, manydamas, kad sveikam patarimui negali būti tinkamesnio meto 
kaip dabar, kai skausmas ir liga suminkština sielą, o pavojus ją įbaugina, 
ir kai jos dėmesio netrikdo nesutramdomos aistros, skatinančios mus 
vaikytis malonumų. 

Taigi kiekvieną kartą, kai gerasis žmogus pasilikdavo dviese su jau- 
nuoliu ir ypač kai Tomas visiškai gerai jausdavosi, jis pasinaudodavo 
proga priminti jo ankstesnius neleistinus poelgius, tačiau nepaprastai 
švelniai ir atsargiai, vien norėdamas jį persergėti ateičiai. Jis kalbėdavo, 
kad tik nuo jo paties priklausanti ir jo paties laimė, ir jo įtėvio meilė, 
kuria jis galįs užtikrintai pasikliauti, nebent, laikui bėgant, apviltų jo 
pasitikėjimą; nes praeitis, pasak jo, visa būsianti atleista ir užmiršta. 
Todėl jis patariąs pasimokyti iš šio įvykio, kad galiausiai jis patarnautų 
jo paties labui. 

Ir Tvakomas gana rūpestingai lankydavo Džonsą ir taip pat manė 
ligonio lovą esant parankią vietą pamokslams. Tačiau jo kalbos stilius 
buvo griežtesnis negu pono Olverčio. Jis kalbėjo savo mokiniui, kad 
į susilaužytąją ranką jis turįs žiūrėti kaip į dangaus bausmę už savo 
nuodėmes ir privaląs kiekvieną dieną, parpuolęs ant kelių, siųsti padė- 
ką už tai, jog susilaužė ranką, o ne sprandą, kuris, pasak jo, tikriausiai 
paliktas kitam kartui, ir, ko gera, netolimam. Štai kodėl jis dažnai ste- 
bėdavęsis, kodėl Džonso jau anksčiau neištikusi kokia nors nelaimė; 

tačiau iš to esą matyti, jog Dievo bausmė nors ir negreit, bet tikrai 
ateinanti. Todėl jis patariąs jam visiškai užtikrintai laukti ir didesnių 
nelaimių, kurios nors ir pavėluotai, bet neišvengiamai kaip ir šįkart 
ištiks užkietėjusį nusidėjėlį. 

— Tas nelaimes, — kalbėjo jis, — galima nukreipti tik galia ir nuoširdžia 
atgaila, kurios negalima laukti ar tikėtis iš tokio nepataisomo jaunuo- 
lio, sugedusio, bijau, ligi kaulų smegenų. Tačiau mano pareiga raginti 
tave atgailauti, nors labai gerai žinau, kad toks raginimas bus tuščias 
ir bergždžias. Bet Zberavi animam mean". Niekas negali apkaltinti mano 
sąžinės apsileidimu, nors tuo pat metu su didžiausiu grauduliu matau, 
kad tu neišvengiamai pasirinkai pasigailėtiną kelią šiame pasaulyje ir pra- 
keikimo — aname. 

Skveras kalbėjo visiškai kitokiu tonu. Jis sakė, kad toks atsitiktinu- 
mas, kaip susilaužyti kaulą, nevertas išmintingo žmogaus dėmesio ir kad 
mūsų protas visiškai susitaikinąs su tokiomis nelaimėmis, pagalvojus, 
kad jos ištinkančios ir didžiausius išminčius ir, be abejo, tarnaujančios 
visuotiniam gėriui. Vadinti tuos dalykus, kurie nė kiek neprieštarauja 
moralinei harmonijai, blogybėmis, — vadinas, piktnaudžiauti žodžiais, 
nes skausmas — blogiausias tokių atsitiktinumų padarinys — vertas 
didžiausios paniekos pasaulyje. Jis pacitavo ir daugiau panašių posakių 
iš Cicerono „Tuskulano pašnekesių“ antrosios knygos bei iš įžymiojo 
lordo Šaftsberio?. Vieną dieną besikarščiuodamas jis net įsikando liežuvį 
ir, be to, taip skaudžiai, kad ne tik nebegalėjo toliau šnekėti, bet dargi 
įsikarščiavęs du ar triskart nusikeikė sau po nosimi. Tačiau blogiausia, 
kad dalyvavęs šiame pokalbyje Tvakomas, kuris visas šias teorijas laikė 
pagoniškomis ir ateistinėmis, pasinaudojo proga apskelbti, jog tai esanti 
Dievo bausmė. Tai buvo padaryta su tokiu piktu džiūgavimu, kad filoso- 
fą, ir be to įširdusį, jog įsikando liežuvį, visiškai išmušė iš vėžių (jei taip 
galima pasakyti), ir jis, negalėdamas išlieti pykčio žodžiais, būtų radęs 


' Palengvinau savo sielą (/0/.). 
? Jordas Antonis Safisberis (1671-1713) - anglų filosofas, pirmtakas vienos iš dviejų vadinamo- 
sios „etinės filosofijos“ krypčių, vyravusių XVIII a. Šaftsberis daug rašė estetikos klausimais. 

veiksmingesnę keršto priemonę, jeigu chirurgas, laimei, tuo metu buvęs 
kambary, nebūtų įsikišęs ir apsaugojęs taikos savo paties nenaudai. 

Ponas Blaifilas lankydavo savo draugą retai ir niekada neateidavo 
vienas. Beje, šis garbingas jaunuolis žodžiais labai gailėjosi Džonso ir 
pareiškė nuoširdžią užuojautą dėl jį ištikusios nelaimės, bet rūpestingai 
vengė be kokios artimos bičiulystės bijodamas, kaip jis dažnai sakydavo, 
suteršti dorovinį savo skaistumą. Taigi jis neišleisdavo iš lūpų Saliamono 
priežodžio, kuriame kalbama apie blogą draugiją. Jis, beje, nebuvo toks 
griežtas kaip Tvakomas, nes visuomet pareikšdavo viltį, jog Tomas pasi- 
taisysiąs; neapsakomas gerumas, kurį šiuo atveju parodęs jo dėdė, pasak 
jo, turįs paveikti Tomą, jeigu jis nėra jau visiškai nebepataisomas; tačiau 
baigdamas pareiškė nė žodeliu jo nebeužtarsiąs, jeigu ponas Džonsas ir 
vėliau dar nusikalsiąs. 

O dėl skvairo Vesterno, tai jis retai kada teišeidavo iš ligonio kamba- 
rio, nebent būdavo išjojęs medžioti arba sėdėdavo prie butelio. Kartais 
jis net ateidavo išgerti čia alaus, ir tada sunku būdavo įkalbėti jį, kad 
neverstų jį Džonso gerti, nes nė vienas šundaktaris nelaikė savo vaisto 
tokia universalia gydymo priemone kaip jisai alų, kuris, pasak jo, veikiąs 
stipriau negu ištisa vaistinė. Tačiau po ilgų prašymų jis buvo įtikintas 
negydyti šiuo vaistu ligonio, bet atkalbėti jį, kad kiekvieną rytą prieš iš- 
jodamas medžioti netrimituotų po ligonio langu serenadų, buvo neįma- 
noma; jis taip pat neatsisakė, lankydamas Džonsą, ir nuo savo įprastinio 
medžioklės šūksnio, kuriuo jis pasveikindavo kiekvieną draugiją, visiškai 
nekreipdamas dėmesio, ar ligonis miega, ar ne. 

Šis triukšmingas, tačiau be jokios piktos valios elgesys, laimei, ne- 
pakenkė Džonsui, ir už jį buvo gausiai atlyginta Sofijos vizitais, kurią 
skvairas atvedė pas ligonį, kai tik šis galėjo atsisėsti. Netrukus jis jau 
galėjo palydėti ją prie klavikordo, kur ji su mielu noru ištisomis valan- 
domis žavėdavo jį puikiausia muzika, nebent tik skvairas kartais ją per- 
traukdavo, norėdamas pasiklausyti „Sero Simono“ arba kokios kitos jo 
mėgstamos dainelės. 

Nors Sofija stengdavosi laikytis kuo atsargiau, bet jai ne visuomet pa- 
vykdavo užslopinti kartkartėmis prasiveržiančius jausmo poreiškius; nes 


PAMESTINUKO TOMO DŽONSO ISTORIJA 


meilę galima palyginti su liga dar ir tuo, kad, užkirtus kelią vienoje vietoje, 
jį būtinai prasiveržia kitoje. Ką nutylėdavo Sofijos lūpos, išduodavo jos 
žvilgsniai, paraudimai ir daugybė vos pastebimų netyčia daromų judesių. 

Vieną dieną, kai Sofija skambino klavikordu, o Tomas klausėsi, į 
kambarį įėjo skvairas šaukdamas: 

— Na, Tomai, aš ką tik apačioje rungiausi dėl tavęs su tuo storuliu 
pastoriumi Tvakomu. Mano akivaizdoje jis porino Olverčiui, kad sulau- 
žytas kaulas — tai Dievo bausmė. „Po šimts pypkių, — sakau, — kaip čia 
gali būt? Jis juk susilaužė ranką begelbėdamas mergaitę!“ Na ir nušne- 
kėjo, kad jį kur galas! „Jeigu jis nieko blogesnio gyvenime nepadarys, tai 
greičiau nueis į dangų negu visi mūsų krašto pastoriai! Jis turi daugiau 
pagrindo didžiuotis savo poelgiu, o ne jo gėdytis!“ 

— Na, sere, — tarė Džonsas, — čia nėra nei kuo didžiuotis, nei ko 
gėdytis, bet jeigu aš išgelbėjau panelę Vestern, tai visuomet laikysiu tat 
laimingiausiu savo gyvenimo įvykiu. 

— Ir dėl to siundyti prieš tave Olverų! Jeigu tas pastorius nebūtų 
apsivilkęs moterišku sijonu, būčiau jam gerokai užvožęs! Nes aš tave 
myliu iš visos širdies, mano berniuk, ir tegu mane perkūnas, jeigu nepa- 
daryčiau dėl tavęs visa, ką tik galiu! Rytoj pat iš ryto pasirink kurį tik nori 
arklį iš mano arklidės, tik ne Riterį ir ne Mis Slauč. 

Džonsas padėkojo jam, bet atsisakė priimti dovaną. 

— Na, tai pasiimk tą bėrąją kumelę, kuria jojo Sofija, — nenusileido 
skvairas. — Ji man kainavo penkiasdešimt ginėjų, ir šį pavasarį jai sukaks 
tik šešeri metai. 

— Nors ji man ir tūkstantį ginėjų būtų kainavusi, — karštai sušuko 
Džonsas, — ją atiduočiau šunims sudraskyti. 

— Fu! Fu! — pasipiktino Vesternas. — Ką? Ar todėl, kad ji sulaužė 
tau ranką? Užmiršk ir atleisk! Koks iš tavęs vyras, jei pyksti ant nebylio 
gyvulio! 

Čia įsikišo Sofija ir nutraukė pasikalbėjimą, prašydama tėvo leisti jam 
paskambinti, o šito prašymo tėvas niekada neatmesdavo. | 

Per minėtąjį pokalbį Sofijos veidas ne kartą pasikeitė, matyt, ji manė, 
kad karštas Džonso apmaudas prieš kumelę kilo dėl visiškai kitokių 

priežasčių, negu manė skvairas. Ji aiškiai buvo susijaudinusi ir taip nepa- 
kenčiamai blogai skambino, kad tėvas tikriausiai būtų pastebėjęs, jeigu 
veikiai nebūtų užmigęs. Tačiau Džonsas budėjo, o jo ausys buvo įtemp- 
tos ne mažiau kaip ir akys; jis šį tą pastebėjo ir, sujungęs tatai su visa tuo, 
kas, kaip skaitytojas galbūt prisimena, įvyko anksčiau, bei apmąstinėda- 
mas visa, gana tvirtai įsitikino, kad ne viskas yra gerai švelniojoje Sofijos 
širdelėje. Daugelis jaunų džentelmenų, be abejo, nepaprastai stebėsis, 
kodėl jis to neatspėjo dar gerokai anksčiau. Tiesą sakant, jis per daug 
nepasitikėjo savimi ir buvo ne tiek drąsus, matydamas jaunosios ledi 
pastangas — trūkumas, kurį galima išgydyti tik ankstyvu miesto išsiauklė- 
jimu, taip labai dabar madingu. 

Kai šios mintys visiškai apėmė Džonsą, jos sukėlė jame sąmyšį, kuris 
ne tokio tvirto ir skaistaus būdo jo amžiaus jaunuoliui galėjo turėti gana 
pavojingų padarinių. Jis tikrai matė didžiules Sofijos vertybes. Jam ne- 
paprastai patiko jos išvaizda, jis žavėjosi jos gabumais ir švelniai mylėjo 
jos gerumą. Ir iš tikrųjų, niekada nė galvoti nepagalvojęs, kad ji galėtų 
jam priklausyti, ir nė karto nenusileidęs savo polinkiams, jis daug stip- 
riau ją mylėjo, negu pats suvokė. Jo širdis atvėrė jam šią paslaptį tuo pat 
metu, kai užtikrino, jog dievinamasis asmuo taip pat atsako meile. 


Trečiasis skyrius 


APIE KURĮ VISI ŽMONĖS, NETURINTIEJI 

kaitytojas galbūt įsivaizduos, kad šiuo metu Džonsui kilusieji 
jausmai buvo tokie saldūs ir malonūs, jog greičiau galėjo suteikti 
jo sielai giedrą ramybę, negu turėti kokių nors minėtųjų pavojingų pa- 
darinių; tačiau tokio pobūdžio jausmai, nors iš pradžių atrodo ir labai 
saldūs, iš tikrųjų yra labai audringos prigimties ir veikia toli gražu ne ra- 
minamai. Be to, šiuo atveju juos apkartino tam tikros aplinkybės, kurios, 
sumišusios su saldžiais ingredientais, sudarė gėrimą, kurį būtų galima 
pavadinti karčiai saldžiu. Jeigu nieko negali būti nemalonesnio gomuriui, 
tai perkeltine prasme nieko negali būti taip kenksminga sielai. 
Pirmiausia, nors jis turėjo ganėtiną pagrindą didžiuotis tuo, ką paste- 
bėjo Sofijoje, tačiau nebuvo laisvas ir nuo abejonių: o gal jis apsirinka, 
palaikydamas užuojautą arba, geriausiu atveju, pagarbą šiltesniu jausmu? 
Jis toli gražu nebuvo tikras, jog Sofija yra jam taip palanki, kad jo po- 
traukis galėtų tikėtis tos aukos, kurios jis galiausiai pareikalautų, jeigu 
būtų skatinamas ir puoselėjamas. Be to, jeigu jis gali tikėtis nesutiksiąs 
kliūčių kelyje į laimę 1š dukters pusės, tai nė kiek neabejojo susidursiąs 
su atkakliu tėvo pasipriešinimu. Tiesa, pramogų atžvilgiu ponas Ves- 
ternas buvo tikras kaimo skvairas, bet turto atžvilgiu elgėsi kaip aukš- 
tosios visuomenės atstovas; jis karštai mylėjo savo vienintelę dukterį ir 
dažnai prie stiklo vyno kalbėdavo, kaip malonu būtų matyti ją ištekėjus 
už turtingiausio visoje grafystėje žmogaus. Džonsas nebuvo toks tuš- 
čias ir paikas pliuškis, kad tikėtųsi, jog Vesternas, tiek kartų pareiškęs 
jam savo palankumą, susigundytų atsisakyti tokios puikios partijos savo 
dukteriai. Jis gerai žinojo, kad turtas paprastai yra svarbiausia, jeigu ne 
vienintelė aplinkybė, į kurią tokiuose reikaluose atsižvelgia geriausieji 
tėvai; draugystė paskatina mus šiltai atsiliepti į mūsų artimųjų interesus, 
bet labai šaltai tenkina jų jausmus. Iš tiesų, norint suprasti, kokią laimę 

jis teikia kitam, reikia pačiam tuo jausmu užsidegti. Taigi, nesitikėdamas 
gauti tėvo sutikimo, jis manė, jog stengtis pasiekti savo tikslą be jo ir 
tokiu būdu sugriauti įtikėtąją pono Vesterno gyvenimo svajonę reikštų 
piktnaudžiauti jo vaišingumu ir atsilyginti nedėkingumu už daugybę iš 
jo (nors ir šiurkščiai) patirtų malonių. Bet jeigu jis į tokus padarinius 
vertį, kuriam buvo skolingas daugiau negu savo tikrajam tėvui ir kuriam 
jautė daugiau negu sūnišką pagarbą. Jis žinojo, kad šis gerasis žmogus 
taip nusistatęs prieš niekšystę ir išdavystę, kad vien dėl menkiausio tokio 
pobūdžio mėginimo nebegalėtų nė pažvelgti į nusikaltėlį ir bjaurėtųsi iš- 
girsti jo vardą. Vien tik mintis apie šiuos nenugalimus sunkumus nuteikė 
ji beviltiškai, nors jo troškimai buvo ir labai ugningi; tačiau net ir juos at- 
šaldė užuojauta kitai moteriai. Mielosios Moli paveikslas iškilo jam prieš 
akis. Jos glėbyje jis pasižadėjo jai amžiną ištikimybę, o ji ne kartą prisiekė 
neišgyvensianti, jeigu jis ją pamestų. Jis matė Moli baisiausioje mirties 
agonijoje, dar blogiau — visame purve prostitucijos, kuri jai grėsė ir dėl 
kurios jis dvigubai kaltas: visų pirma, nes ją suvedžiojo, o antra — kad 
ją pametė. Džonsas gerai žinojo, kaip jos neapkentė visi kaimynai ir net 
seserys ir kaip jie norėtų sudraskyti ją į gabalėlius. Juk jis ne tiek pasmer- 
kė ją gėdai, kiek padarė pavydo objektu, arba, geriau pasakius, pasmerkė 
gėdai, kilusiai iš pavydo: daugelis moterų apšmeižė ją kaip paleistuvę, 
pavydėdamos jai jos meilužio bei papuošalų, ir su mielu noru būtų juos 
nusipirkusios ta pačia kaina. Taigi vargšės mergaitės pražūtis bus, kaip jis 
tarė, neišvengiama, jeigu jis ją pames, ir toji mintis kankino jį ligi pat sie- 
los gelmių. Skurdas ir nelaimė, jo manymu, nedavė jam jokios teisės dar 
labiau pasunkinti šį vargą. Jos žema kilmė nė kiek nemažino jos nelaimės 
jo akyse ir nė kiek neteisino ir net nešvelnino jo kaltės, užtraukiant jai 
šią nelaimę. Bet kam kalbėti apie pateisinimą? Pati jo širdis neleistų pra- 
žudyti žmogaus, kuris, kaip jis manė, jį myli ir tai meilei paaukojo savo 
nekaltybę. Jo paties širdis stojo ginti jos ne kaip bejausmis samdomas 
advokatas, bet kaip suinteresuotas gynėjas, pats giliai jaučiąs visas kan- 
čias, kurias suteikė jo klientas kaltinamajam. Kai šis galingasis advokatas 
ganėtinai sužadino Džonso gailestį, nupiešdamas vargšės Moli skurdo 

ir nelaimių paveikslą, jis pasikvietė į pagalbą dar vieną jausmą ir parodė 
mergaitę visu jaunystės, sveikatos ir grožio žavesiu, ir jos patrauklumas, 
bent gerai širdžiai, padidėjo dar ir dėl to, kad ji buvo verta užuojautos. 

Apimtas tokių minčių, vargšas Džonsas praleido ilgą bemiegę nak- 
tį, O paryčiui galutinai nusprendė pasilikti su Moli ir negalvoti daugiau 
apie Sofiją. 

Šį garbingą pasiryžimą jis tesėjo per visą dieną ligi vakaro, puoselė- 
damas Moli paveikslą ir vydamas Sofiją iš savo minčių, bet tą lemtingąjį 
vakarą labai nereikšmingas įvykis vėl įaudrino jo jausmus ir taip iš pa- 
grindų pakeitė jo nusistatymą, kad, mūsų manymu, tai reikia papasakoti 
naujame skyriuje. 

Ketvirtasis skyrius 


MAŽAS SKYRELIS, KURIAME APRAŠOMAS 
MAŽAS ĮVYKIS 


1ena iš lankytojų, ateidavusių pas jaunąjį džentelmeną, kai šis 

V. buvo ponia Honora. Skaitytojas, prisiminęs kai kurias 
neseniai jos prasitartas pastabas, gali įsivaizduoti, kad ji pati buvo nea- 
bejinga Džonsui. Tačiau iš tikrųjų — nieko panašaus. Tomas buvo gra- 
tikra atida, bet nė vienam nedarydama jokios išimties. Dalykas tas, kad 
po nelaimingos meilės vieno aristokrato liokajui, kuris, pažadėjęs vesti, 
niekšingai ją pametė, ji taip saugojo sudužusios širdies likučius, jog nė 
vienam vyrui nuo to laiko nebepavyko nors dalelės jos užkariauti. Į visus 
gražius vyrus ji žiūrėjo vienodai atidžiai ir meilingai taip, kaip sveikai 
galvojantys ir dorybingi žmonės žiūri į visa, kas yra gera. Galima sakyti, 
kad ji mylėjo visus vyrus, kaip Sokratas mylėjo žmoniją, atiduodama pir- 
menybę vienam iš kitų už kūno - taip, kaip Sokratas už proto — savybes. 
Bet toji pirmenybė niekad nesiekė taip toli, kad sudrumstų filosofinį jos 
dvasios giedrumą. 

Kitą dieną po to, kai Džonsas išgyveno vidinį konfliktą, kurį apra- 
šėme ankstesniajame skyriuje, ponia Honora įėjo į jo kambarį ir taip 
prašneko: 

— Na, kaip jūs manote, sere, kur aš buvau? Užtikrinu, kad nė per 
penkiasdešimt metų neatspėsite, o jeigu ir atspėtumėte, tai, patikėkite 
manimi, aš jums negaliu pasakyti. 

— Kaip tik dėl to, kad jūs negalite pasakyti, — tarė Džonsas, — man ir 
norisi tat sužinoti, ir aš tikiu, kad nebūsite tokia žiauri, jog man nepasa- 
kytumėte. 

— Na iš esmės kodėl turėčiau jums nepasakyti? Jūs juk tikrai nie- 
kam neprasitarsite. O jeigu ir sužinosite, kur aš buvau, tai dar maža ką 
tereiškia. Ir koks man reikalas laikyti paslaptį, nes, patikėkite manimi, ji 
geriausia ledi pasaulyje. 

Išgirdęs tai, Džonsas ėmė primygtinai prašyti atskleisti paslaptį ir 
ištikimai prižadėjo jos neišduoti. 

— Taigi, — tęsė ponia Honora, — leiskite pasakyti, kad mano jaunoji 
ponia pasiuntė mane pas Moli Sigrim pasiteirauti, ar jai ko nors nereikią; 
patikėkite, aš taip nenorėjau eiti, bet tarnai juk turi vykdyti, kas paliepta... 
Kaip jūs galėjote taip nusižeminti, pone Džonsai? Taigi, ponia liepė man 
nunešti jai baltinių ir dar šį tą. Ji per daug gera. Tokias nevaleikas reikia 
tik siųsti į pataisos namus, tai joms į gera išeis. Aš ir sakau savo poniai: 
jūsų šviesybė skatinate dykinėjimą... 

— Nejau mano Sofija buvo tokia gera? — sušuko Džonsas. 

— „Mano Sofija!“ Na, tik pamanykite! - atsakė Honora. — Ak, jeigu 
jūs viską žinotumėte... Tikrai, jeigu aš būčiau ponas Džonsas, trupu- 
čiuką aukščiau mesčiau akį negu toji nusivalkiojusi Moli Sigrim. 

— Ką jūs tuo norite pasakyti: jeigu aš viską Žinočiau? 

— Aš noriu pasakyti tai, ką noriu, — atsakė Honora. — Ar prisi- 
menate, kaip jūs kartą įkišote rankas į mano ponios movą? Dievaži, 
mielai viską papasakočiau, jei būčiau garantuota, kad to nesužinos 
mano ponia. 

Džonsas keletą kartų iškilmingai prisiekė, ir Honora tęsė: 

— Patikėkite manimi, mano ponia buvo padovanojusi man tą movą, 
o paskui, išgirdusi, ką jūs padarėte... 

— Vadinas, jūs pasakėte jai, ką aš padariau? — pertarė ją Džonsas. 

— Jeigu ir pasakiau, sere, - atsakė Honora, — tai jums nėra ko pykti. 
Daugelis vyrų 1r galvą paaukotų, kad tik kas papasakotų mano po- 
niai, — jeigu jie žinotų... patikėkite manimi, pats didžiausias mūsų ka- 
ralystės lordas galėtų didžiuotis... Bet, prisiekiu, daugiau neprasitarsiu 
jums nė žodžio. 

Džonsas užsipuolė prašyti, ir netrukus jam pavyko ją prikalbėti. 

— Taigi, sere, žinokite, kad mano ponia padovanojo man tą movą, — 
tęsė ponia Honora, — bet praėjus dviem trim dienoms po to, kai aš jai 
viską papasakojau, ji ima ir supyksta ant savo naujosios movos, — patikė- 
kite manimi, už ją gražesnės nesu mačiusi. ,„Honora, — sako, — ta mova 
tiesiog nepakenčiama, ji man per didelė, aš negaliu jos nešioti, kol gau- 

siu kitą, tu man atiduok senąją, o pati gali jos vietoje šią paimti“. Mano 
ponia yra labai gera, jeigu jau ką padovanojo, tai jokiu būdu neatsiims, 
išties. Taigi aš jai atidaviau movą, ir nuo to laiko, atrodo, ji su ja nebesi- 
skiria, o kai niekas nemato, tai tik bučiuoja ir bučiuoja. 

Čia pokalbį nutraukė patsai ponas Vesternas, atėjęs pakviesti Džon- 
so pasiklausyti klavikordo, ir vargšas jaunuolis nusekė paskui jį išblyškęs 
ir drebėdamas. Vesternas tai pastebėjo, bet, pamatęs pas jį ponią Ho- 
norą, pagalvojo, kad jis susijaudinęs visai dėl kitų priežasčių, ir, stipriai 
nusikeikęs, pusiau juokais, pusiau rimtai patarė jam medžioti kur nors 
toliau, neieškant grobio jo miškuose. 

Sofija šį vakarą atrodė dar gražesnė negu visuomet, ir reikia manyti, 
kad Džonsui ji pasirodė dar žavingesnė, nes ant dešiniosios rankos tu- 
rėjo tą pačią movą. 

Ji skambino vieną iš tėvo mėgstamiausių dainelių, o skvairas klausė- 
si, pasilenkęs ant kėdės, tik staiga mova nuslydo jai ant pirštų ir sumaišė 
skambinimą. Skvairas taip supyko, kad, pagriebęs iš jos movą ir stipriai 
nusikeikęs, sviedė ją į židinį. Sofija bematant pašoko ir nepaprastai sku- 
biai ištraukė ją iš ugnies. 

Nors daugeliui skaitytojų šis įvykis galbūt atrodys labai nereikš- 
mingas, bet vis dėlto jis padarė vargšui Džonsui stiprų įspūdį, ir to- 
dėl manėme, kad reikia jį papasakoti. Tiesą sakant, neįžvalgūs istorikai 
pernelyg dažnai praleidžia įvairias smulkmenas, iš kurių kyla nepapras- 
tai svarbūs įvykiai. Juk pasaulį galima palyginti su milžiniška mašina, 
kurioje didžiuosius ratus suka labai smulkūs rateliai, pastebimi tik labai 
skvarbia akimi. 

Taigi jokie neprilygstamosios Sofijos žavumai — nei jos akių akina- 
mas skaistumas bei ilgesingas švelnumas, nei jos balso melodingumas 
ir liemens lieknumas, nei jos protas, nei gerumas, nei minčių kilnu- 
mas, nei meilumas — negalėjo taip nugalėti ir pavergti vargšo Džonso 
širdies, kaip šis mažas įvykis su mova. Lygiai taip ir poetas skambiai 
dainuoja apie Troją: 

„„Cabligue dolis lacripasgue coacti 
Ouos negue Uydides, nec Larissaeus Acbzlles 


Non anni dopsuere decen, non paille carinae.: 


„„„Prigauti klastom, sujaudinti ašaromo taboro 
Mes, kurių nei Uydidas, nei Larisietis Achilas, 
Nei daug laivų, nei metai ilgi balaužt neįstengė. 


Džonso tvirtovė buvo paimta visiškai netikėtai. Visi garbingi ir iš- 
mintingi samprotavimai, kuriuos dar taip neseniai mūsų herojus kaip 
sargybinius išstatė širdies prieigose pagal visus karo mokslo reikalavi- 
mus, pabėgo iš savo postų, ir meilės dievas įžygiavo triumfuodamas. 


| .cabtigue dolis... — Vergilijus „Eneida“ (II. 195—198). 

LABAI ILGAS SKYRIUS, KURIAME APRAŠOMAS 
LABAI SVARBUS ĮVYKIS 


ors pergalingasis Dievas ir lengvai išvijo iš Džonso širdies 

Nz. nesutaikomus priešus, bet jam kur kas buvo sunkiau 1š- 
stumti įgulą, kurią pats buvo pastatęs. Kalbant be jokių alegorijų, mintis 
apie tai, kas atsitiks vargšei Moli, stipriai jaudino ir kankino garbingąjį 
jaunuolį. Nepasiekiamos Sofijos vertybės užtemdė, arba, geriau sakant, 
nustelbė visą vargšės mergaitės žavumą, bet meilę pakeitė ne panieka, 
o užuojauta. Jis buvo įsitikinęs, kad mergaitė sudėjo visą savo meilę, 
visas būsimosios laimės viltis vien tik į jį. Jis žinojo, kad davė tam ganė- 
tiną pagrindą savo karštomis glamonėmis ir meilumu, kurio patvarumą 
jis užtikrindavo kiekviena proga. Ji savo ruožtu kalbėjo tvirtai tikinti 
jo pažadais ir iškilmingiausiai prisiekdama pareiškė, jog nuo to, ar jis 
tesės, ar sulaužys savo pažadus priklauso, ar ji būsianti laimingiausia, 
ar nelaimingiausia moteris pasaulyje. O mintis, kad jis gali tapti sun- 
kiausios žmogui nelaimės kaltininku, jam buvo tiesiog nepakeliama. 
Jis matė vargšę mergaitę, paaukojusią jam visa, ką ji galėjo, savo pačios 
kaina tapusią jo malonumų objektu ir galbūt šią akimirką dūsaujančią 
ji taip karštai trokšta, nejau pasimatymas, kurio ji taip nekantriai laukia, 
užuot suteikęs jai džiaugsmą, kurį jinai savyje puoselėja, iš karto nu- 
blokš ją į sielvartą ir neviltį? Nejau aš galiu būti toks niekšas?“ Ir štai šią 
akimirką, kai gerasis vargšės Moli genijus jau, rodos, triumfavo, meilė 
Sofijai, kuria jis jau neabejojo, užplūdo jo širdį ir nušlavė visas pakeliui 
esančias kliūtis. 

Pagaliau jam dingtelėjo mintis, ar negalėtų jis atsiteisti Moli kitokiu 
būdu, būtent — duodamas jai tam tikrą sumą pinigų. Tačiau jis beveik 
nesitikėjo, kad ji juos priimtų, atsiminęs dažnus ir karštus jos tikinimus, 
jog net ir visas pasaulis jai nieko nereikštų jį praradus. Vis dėlto nežmo- 
niškas Moli skurdas ir ypač jos išgarsėjęs tuštumas (kai kurie jo pavyz- 

džiai jau buvo pateikti skaitytojui) davė jam menką kibirkštėlę vilties, 
jog, nepaisant visų jos kalbų apie amžiną meilę, laikui bėgant, ji sutiks 
priimti netikėtai didelę pinigų sumą, kuri palenks jos tuštumą, iškeldama 
ją virš kitų jos padėties žmonių. Todėl jis nusprendė, pasitaikius pirmai 
progai, tatai pasiūlyti. 

Vieną dieną, kai ranka jau buvo tiek pagijusi, jog jis laisvai galėjo 
vaikščioti, ją parišęs raiščiu, jis vogčiomis išslinko, pasinaudojęs mo- 
mentu, kai skvairas buvo medžioklėje, ir aplankė savo mieliausiąją. Jos 
motina ir seserys, kurias jis rado begeriant arbatą, iš pradžių pasakė jam, 
kad Moli nėra namie, bet paskui vyresnioji sesuo su pikta šypsena pa- 
reiškė, kad ji esanti viršuje lovoje. Tomas neturėjo nieko prieš rasti savo 
meilužę tokioje padėtyje ir akimirksniu užbėgo kopėčiomis į jos miega- 
mąjį, tačiau užlipęs į viršų, savo didžiai nuostabai, duris rado užrakintas 
ir ilgai nesulaukė jokio atsakymo iš vidaus, nes Moli, kaip ji vėliau pa- 
reiškė, kietai miegojo. 

Yra pastebėta, kad didis sielvartas ir didis džiaugsmas beveik vieno- 
dai veikia žmogų ir, mus užklupę netikėtai, gali taip sujaudinti ir suglu- 
minti, jog dažnai nebetenkame visų savo sugebėjimų. Todėl nekeista, 
kad netikėtas pono Džonso atsiradimas taip sukrėtė Moli ir taip ją su- 
glumino, jog keletą minučių ji negalėjo parodyti džiugesio, kuris, kaip 
skaitytojas gali numanyti, šiuo atveju ją apėmė. O Džonsas buvo taip 
paveiktas ir taip sužavėtas, išvydęs savo mylimą objektą, kad valandėlei 
užmiršo Sofiją ir, žinoma, pagrindinį savo apsilankymo tikslą. 

Tačiau netrukus jis vėl iškilo jo atmintyje ir, praėjus pirmiesiems su- 
sitikimo įspūdžiams, jis pamažu nukreipė pokalbį į tuos nelemtus pa- 
darinius, kurie neišvengiamai ištiks jų meilę, jeigu ponas Olvertis, kuris 
griežtai jam uždraudęs matytis su ja, sužinotų, kad jųdviejų santykiai dar 
nenutrūkę. Jeigu tat įvyktų, kalbėjo Džonsas, — o jo priešai, be abejo, 
pasistengs viską pranešti skvairui, — tuomet jo, taip pat, žinoma, ir jos 
laukianti pražūtis. Atsižvelgiant į tai, kad žiaurus likimas nusprendė juos 
išskirti, jis patariąs viską ryžtingai pakelti ir prisiekiąs per visą gyvenimą 
niekada nepraleisti progos pareikšti jai savo jausmo nuoširdumą, aprū- 
pindamas ją taip, kaip ji niekada nesitikėjusi ir net netroškusi, jeigu tik 

kada nors tai būsią jo galioje. Pagaliau jis baigė, kad ji galbūt susirasianti 
vyrą, kuris ją vesiąs ir padarysiąs daug laimingesnę, negu ji būtų ir toliau 
su juo gėdingai gyvendama. 

Keletą akimirkų Moli tylėjo, o paskui, apsipylusi ašaromis, ėmė jam 
taip prikaišioti: 

— Tai štai kokia jūsų meilė: pražudėte mane, o dabar pametate! O kiek 
kartų, kai aš sakydavau, jog visi vyrai yra melagiai ir priesaikų laužytojai 
ir ima bodėtis mumis vos tik patenkiname jų niekšingus troškimus, — 
kiek kartų jūs prisiekinėjote niekada manęs neapleisiąs! Ir dabar jūs pats 
galite būti toks priesaikos laužytojas? Ką man reiškia visi pasaulio turtai 
be jūsų dabar, kai paviliojote mano širdį, — taip, paviliojote, paviliojote... 
Kam man kalbate apie kitą vyrą? Aš niekada kol gyva nemylėsiu jokio 
kito vyro. Visi kiti vyrai man niekas. Jeigu net pats žymiausias mūsų 
krašto skvairas ateitų pas mane rytoj ir pasipirštų, aš jį atstumčiau. Nuo 
šiol dėl jūsų neapkęsiu visos jūsų giminės ir niekinsiu ją... 

Taip bekalbant staiga vienas įvykis sustabdė ją dar net neįpusėjus. 
Kambarėlis, arba, geriau sakant, palėpė, kur gulėjo Moli, buvo antrame 
aukšte, tai yra po pat stogu, ir savo nuolaidžiomis sienomis priminė grai- 
kiškąją deltą'. Anglas skaitytojas galbūt geriau jį įsivaizduos, jei pasaky- 
sime, kad jame galima buvo stovėti nesusilenkus tik pačiame viduryje. 
Kadangi šiame kambarėlyje nebuvo sieninės spintos, tai vietoj jos Moli 
prie gegnių turėjo prikalus seną gūnią, pridengiančią mažą įdubimą, ku- 
riame kabėjo ir buvo apsaugoti nuo dulkių jos geriausi drabužiai, kaip 
mums žinomo puošniojo apsiausto likučiai, keletas kepuraičių ir kiti 
daiktai, kuriais ji neseniai apsirūpino. 

Šis uždengtas kampelis buvo lovos kojūgalyje, ir gūnia kabėjo taip 
arti, kad iš dalies atstojo nesančią lovos užuolaidą. Ir štai, ar Moli pyk- 
čio įkarštyje stumtelėjo ją koja, ar Džonsas palietė, o gal segtukas ar 
vinis išsiklebetavo, negaliu sakyti, bet, Moli betariant paskutiniuosius 
žodžius, nelemtoji gūnia nukrito, atskleisdama visa, kas už jos buvo 
paslėpta, ir tarp įvairių moteriškų skarmalų pasirodė... (gėdydamasis 


" graikiškoji delta — ketvirtoji graikų abėcėlės raidė, trikampio pavidalo. 

rašau, ir apgailestaudami jūs skaitysite) filosofas Skveras pačia juokin- 
giausia, kokią tik galima įsivaizduoti, poza (nes ankšta vieta neleido 
jam stovėti išsitiesus). 

Jis buvo panašus į kareivį, kuriam už bausmę surišti kaklas ir kojos, 
arba dar labiau panėšėjo į Londono gatvėse matomus padaužas, kurie, 
pamėgdžiodami šią bausmę, tikrai verti jos. Ant jo galvos buvo naktinė 
Moli kepuraitė, o plačiai atvertos akys tą akimirką, kai nukrito gūnia, 
spoksojo tiesiai į Džonsą. Taigi, prie ką tik išdygusios figūros pridūrus 
mintį apie filosofiją, bet kuriam žiūrovui būtų buvę labai sunku ištverti 
garsiai nenusikvatojus. 

Aš neabejoju, kad skaitytojas bus nė kiek ne mažiau nustebęs negu 
Džonsas, nes įtarimai, savaime kylantieji, išvydus šį išmintingą ir rimtą 
vyrą tokioje vietoje, gali atrodyti visiškai nesuderinami su tuo jo charak- 
terio vaizdu, kurį tikriausiai ligi šiol buvo susidaręs skaitytojas. 

Bet, tiesą sakant, tas nesiderinimas veikiau įsivaizduojamas negu tik- 
ras. Filosofai sudėti iš kūno ir kraujo kaip ir visi kiti žmonės, ir nors jų 
teorijos esti labai kilnios ir subtilios, praktiškai jie neišvengia silpnybių 
kaip ir visi mirtingieji. Taigi vien tik teoriškai, o ne praktiškai, kaip mes 
ką tik nurodėme, pasireiškia skirtumas, nes, nors tokios didingos būty- 
bės mąsto daug geriau ir išmintingiau, jos visuomet elgiasi lygiai kaip 
ir kiti žmonės. Jie labai gerai žino, kaip sutramdyti geismus, aistras ir 
niekinti skausmą bei pasitenkinimą, ir tas lengvai įgyjamas žinojimas tei- 
kia jiems daug malonių apmąstymų; bet praktiškai jį pritaikyti sunku ir 
nepatogu, ir todėl ta pati išmintis, kuri juos to moko, pamoko taip pat, 
kaip patiems jo nevykdyti. 

Ponas Skveras buvo bažnyčioje tą sekmadienį, kada, kaip temalonėja 
prisiminti skaitytojas, Moli pasirodymas su puošniuoju drabužiu sukėlė 
daug triukšmo. Čia jis pirmąsyk ją pamatė ir taip susižavėjo jos grožiu, 
kad įkalbėjo jaunuosius džentelmenus pakeisti pasijodinėjimo maršru- 
tą, norėdamas prajoti pro Moli namus ir taip gauti progą dar kartą į ją 
pažvelgti. Kadangi šios priežasties jis tuomet niekam nepasakė, tai ir 


manėme, jog neverta ją išdėstyti skaitytojui. 

Tarp kitų smulkmenų, kurios, pono Skvero nuomone, ardė daiktų 
harmoniją, buvo pavojus ir sunkumas. Todėl sunkumas, su kuriuo, kaip 
jam atrodė, buvo susijęs jaunos merginos suvedžiojimas, ir pavojus, kuris 
jam grėsė viską iškėlus viešumon, taip stipriai jį tramdė, kad, galimas da- 
lykas, iš pradžių jis ketino pasitenkinti vien maloniomis mintimis, kurias 
mums sukelia grožio reginys. Šituo dažnai sau leidžia pasigardžiuoti net 
ir patys oriausieji žmonės, kada jau būna prisisotinę rimtų meditacijų; 
štai kodėl kai kurios knygos ir paveikslai randa užuovėją toliausiuose jų 
darbo kabinetų užkaboriuose ir kai kurios skaniosios gamtos filosofijos 
dalys dažnai būna pagrindinė jų pasikalbėjimų tema. 

Bet po poros dienų išgirdęs, kad dorybės tvirtovė jau paimta, fi- 
losofas praplėtė savo troškimų erdvę. Jis nepriklausė prie tų įnoringų 
žmonių, kurie nebevalgo skanėstų vien dėl to, kad jau kiti juos paragavo. 
Žodžiu, netekusi skaistybės, kuri būtų buvusi kliūtis jo pasismaginimui, 
mergaitė jam dar labiau patiko, jis prisimeilino ir pasiekė savo tikslą. 

Skaitytojas apsiriks manydamas, kad Moli Skverą vertino labiau 
negu savo jaunesnį mylimąjį. Priešingai, jeigu jai būtų tekę apsiribo- 
ti vienu iš dviejų, Tomas Džonsas, be abejo, būtų buvęs nugalėto- 
jas. Pono Skvero pasisekimas negalėjo taip pat būti aiškinamas ir ap- 
skaičiavimu, jog du geriau negu vienas (nors jis šiek tiek ir nusvėrė). 
Lemtinga aplinkybė buvo Džonso nebuvimas jam sergant, ir tuomet 
keletas gerai parinktų filosofo dovanų taip suminkštino ir nuginklavo 
merginos širdį, kad, pasitaikius pirmajai patogiai progai, ji neatsilaikė, 
ir Skveras nugalėjo menkus dorybės likučius, kurie dar tebebuvo Moli 
krūtinėje. 

Džonsas grįžo pas savo meilužę praėjus maždaug porai savaičių po 
šios pergalės, kaip tik tuo metu, kai ji gulėjo su Skveru lovoje. Dėl tos 
priežasties motina ir pasakė, kad jos nėra namie: senė gaudavo savo dalį iš 
dukters įplaukų ir visokiais būdais ją skatindavo ir globodavo. Bet vyres- 
nioji sesuo taip pavydėjo ir neapkentė Moli, kad, nors jai taip pat šis tas 
kliūdavo, su mielu noru sutiko tatai paaukoti, norėdama pražudyti seserį 
ir sugadinti jai versliuką. Štai kodėl ji pranešė Džonsui, jog Moli gulinti 
viršuje, tikėdamasi, kad jis užklups ją Skvero glėbyje. Bet Moli pavyko to 

išvengti, nes durys buvo užrakintos: ji suspėjo paslėpti savo meilužį už tos 
gūnios ar antklodės, kur jis dabar buvo taip nelaimingai užkluptas. 

Vos tik pasirodė Skveras, Moli susmuko atgal į lovą surikusi, jog pra- 
žuvo, ir puolė neviltin. Vargšė mergaitė buvo dar savo amato naujokė ir 
neįgijusi visiško pasitikėjimo savimi, kuris padeda miesto damai pačioje 
didžiausioje bėdoje — arba pasufleruodamas pasiteisinimą, arba paska- 
tindamas elgtis su vyru taip įžūliai, kad šis ramybės dėlei arba bijodamas 
pakenkti savo reputacijai, - o kartais galbūt bijodamas meilužio, kuris pa- 
našiai kaip ponas Konstantas pjesėje gali nešiotis su savimi kardą, — mie- 
lai užmerkia akis 1r pasikakina paslėpdamas ragus kišenėje. Moli, priešin- 
gai, neteko žado, pasirodžius šiam kaltės įrodymui, ir garbingai atsisakė 
bylos, kurią ligi šiol gynė gausiomis ašaromis ir iškilmingais bei karštais 
tikinimais apie savo tyrą meilę ir ištikimybę. 

Anapus užuolaidos esąs džentelmenas buvo ne ką mažiau suglumęs. 
Valandėlę jis stovėjo nejudėdamas ir, rodos, lygiai taip pat nežinojo, nei 
ką pasakyti, nei kur nukreipti akis. Džonsas, galbūt labiausiai iš visų trijų 
nustebęs, pirmasis atgavo žadą ir, tučtuojau atsipeikėjęs iš tų nemalonių 
įspūdžių, kuriuos sukėlė Moli prikaišiojimai, prapliupo garsiai juoktis ir, 
sveikindamas Skverą, ištiesė jam ranką, padėdamas išsilaisvinti iš įkali- 
nimo vietos. 

Išėjęs dabar į kambario vidurį, kur jis tik ir tegalėjo išsitiesti, Skveras 
labai rimtai pažvelgė į Džonsą ir tarė: 

— Aš matau, sere, jūs labai džiaugiatės šiuo svarbiu atradimu ir, drįstu 
prisiekti, su pasigėrėjimu mane iškelsite į viešumą. Bet apsvarstęs viską 
nešališkai, pamatysite, kad tik jūs nusipelnote papeikimo. Aš nenusikal- 
tau, suvedžiodamas nekaltą mergaitę. Nepadariau nieko, už ką toji žmo- 
nijos dalis, kuri sprendžia pagal teisingumo dėsnius, mane pasmerktų. 
Harmoniją lemia daiktų prigimtis, o ne papročiai, formalumai arba pi- 
lietiniai įstatymai. Visa, kas natūralu, yra harmoningą. 

— Puikiai pasakyta, drauguži! - atsakė Džonsas. - Bet kodėl tu manai, 
kad aš noriu tave iškelti į viešumą? Prisipažinsiu, jog gyvenime tu man 
niekad taip nepatikai, kaip dabar, ir jeigu pats neišsiplepėsi, šis dalykas 
liks man giliausia paslaptis. 

— O, ne, pone Džonsai, — tarė Skveras, — nemanykite, kad aš taip 
nevertinu savo reputacijos. Geras vardas priklauso Kalono!' giminei, ir 
jokiu būdu neverta jo niekinti. Be to, sugriauti savo reputaciją, — vadinas, 
įvykdyti savotišką savižudystę, o tai bjauri ir niekinga yda. Todėl, jeigu 
jūs manote esant reikalinga nutylėti mano silpnybę (nes aš taip pat ne be 
silpnybių, kadangi nė vienas žmogus nėra visiškai tobulas), pasižadu ne- 
išduoti pats savęs. Yra dalykų, kuriuos tinka daryti, tik netinka jais girtis, 
nes pasaulis taip klaidingai teisia, jog dažnai pasmerkimo objektu tampa 
tas, kuris iš tikrųjų yra ne tik nekaltas, bet netgi pagirtinas. 

— Teisingai! — sušuko Džonsas. — Kas gali būti nekalčiau, kaip pa- 
tenkinti natūralų geismą? Arba kas gali būti pagirtiniau, kaip padidinti 
žmonių giminę? 

— Rimtai kalbant, — atsakė Skveras, — prisipažinsiu, kad ir man visuo- 
met taip atrodė. 

— Ir vis dėlto, — tarė Džonsas, — jūs visai kitaip kalbėjote, kai išaiškėjo 
mano santykiai su šia mergaite. 

— Na taip, turiu prisipažinti, — tarė Skveras, - kadangi man tas pasto- 
rius Tvakomas klaidingai išdėstė padėtį, tai aš galėjau pasmerkti nekal- 
tybės suvedžiojimą, — taigi taip ir buvo, sere, taip buvo... taip, taip... Nes 
jūs turite žinoti, pone Džonsai, kad harmonijos atžvilgiu labai menkos 
aplinkybės, sere, labai menkos aplinkybės sukelia didelius pasikeitimus. 

— Na, — sušuko Džonsas, — šiaip ar taip, jūs pats būsite kaltas, kaip 
sakiau, jeigu kada nors vėl išgirsite apie šį nuotykį. Elkitės su mergaite, 
kaip pridera, ir aš niekada apie tai neprasitarsiu nė žodžio. O tu, Moli, 
būk ištikima savo draugui, ir aš ne tik atleisiu už neištikimybę man, bet 
visomis išgalėmis tau padėsiu. 

Tai taręs, jis skubiai atsisveikino ir, nučiuožęs kopėčiomis, kuo grei- 
čiau išspruko. 

Skveras džiūgavo, kad nuotykis neblogiau baigėsi, o Moli atsipeikėju- 
si pirmiausia šoko prikaišioti Skverui, kad tik dėl jo jinai netekusi Džon- 
so, bet šis džentelmenas greit rado priemonių numaldyti jos pykčiui — iš 

dalies glamonėmis, o iš dalies vaistais iš savo piniginės, nuostabiai ir 
užtikrintai veikiančiais pašalinant blogą nuotaiką ir grąžinant linksmumą 
bei ramybę. Tuomet ji ėmė gausiai lieti švelnumą savo naujajam meilu- 
žiui, pavertė visa juokais, ką buvo sakiusi Džonsui, išjuokė patį Džonsą 
ir prisiekė, kad nors jam ir priklausęs jos kūnas, bet jis niekada nebuvęs 
užvaldęs jos širdies. | 


2II 


Seštasis skyrius 


PALYGINĘS JĮ SU ANKSTESNIUOJU, 
SKAITYTOJAS GALBŪT ATITAISYS TAM TIKRUS 
ĮZŽEIDIMUS ŽODŽIUI „MEILĖ“, KURIAIS JIS 
ANKSČCIAU NUSIKALTO 


žonso išaiškintoji Moli neištikimybė, galimas daiktas, būtų pa- 

D teisinusi dar didesnį pasipiktinimą, negu jis šiuo atveju parodė, 
ir jeigu jis būtų pametęs ją nuo šios akimirkos, labai maža kas, mano 
manymu, būtų jį papeikę. 
nebuvo tokia, kad jos neištikimybė būtų jį itin paveikusi, bet vis dėlto jį 
gerokai sukrėsdavo mintis, kad jis buvo pirmasis jos suvedžiotojas; tas 
suvedžiojimas, jo manymu, ir paskatino dabar ją taip lengvai nugrimzti 
1 šią ydą. 

Ši mintis gerokai jį kamavo, kol, praslinkus kuriam laikui, vyresnio- 
ji sesuo Beti teikėsi visiškai jį išgydyti prasitardama, jog kažkoks Vilis 
Barnesas, o ne jis buvo pirmasis Moli suvedžiotojas, ir kūdikis, kurį jis 
ligi šiol užtikrintai manė esant savuoju, bent lygiai taip pat gali Barnesą 
laikyti savo tėvu. 

Džonsas, vos tik sužinojęs, uoliai nusekė šiais pėdsakais ir netrukus 
visiškai įsitikino, kad Beti nemelavo, nes prisipažino ne tik Barnesas, bet 
pagaliau ir pati Moli. 

Šis Vilis Barnesas buvo kaimo donžuanas ir turėjo ne mažiau šitokio 
pobūdžio trofėjų kaip koks leitenantas ar teismo raštininkas. Jis buvo 
įstūmęs jau kelias moteris į visiško ištvirkimo kelią, kai kurioms palau- 
žęs širdis ir turėjo garbės būti prievartinės mirties kaltininkas vienos 
vargšės mergaitės, kuri arba pati prisigirdė, arba, o tas įtikimiau, buvo 
jo prigirdyta. 

Be kitų savo pergalių, šis šaunuolis galėjo didžiuotis nugalėjęs ir Beti 
Sigrim širdį. Jis meilinosi jai dar gerokai prieš Moli subręstant šiai ma- 
loniai pramogai, bet paskui ją pametė ir pradėjo meilikauti jos seseriai, 

ir beveik iš karto sėkmingai. Tiesą sakant, Viliui tik ir tepriklausė Moli 
meilė, nes Džonsas ir Skveras beveik vienodai buvo jos išskaičiavimo 
arba išdidumo aukos. | 

Štai dėl ko kilo toji nepermaldaujama neapykanta, kuri, kaip matė- 
me, šėlo Beti širdyje; mes nematėme reikalo nurodyti šią priežastį anks- 
čiau, nes visus minėtuosius jos poelgius visiškai buvo galima pateisinti 
vien tik pavydu. 

Sužinojęs šią paslaptį, Džonsas visiškai nusiramino dėl Moli, bet dėl 
Sofijos jis toli gražu nebuvo ramus: priešingai — nepaprastai susijaudi- 
nęs; jo širdis dabar buvo, jeigu galima pavartoti šią metaforą, visiškai 
evakuota, ir Sofija galutinai ją užėmė. Jis mylėjo ją be galo ir aiškiai matė 
jos švelnius jausmus jam, tačiau tas tikrumas nė kiek nedidino vilčių 
gauti tėvo sutikimą ir nemažino pasibaisėjimo paveržti ją niekšingu ir 
išdavikišku keliu. 

Mintis apie nuoskaudą, kurią jis tuo būdu padarytų ponui Vesternui, 
ir rūpestį, kurį suteiktų ponui Olverčiui, kamavo jį ištisas dienas ir ne- 
davė ramybės naktimis. Jo gyvenimas tapo nuolatine kova tarp garbės ir 
potraukių, kurie pakaitomis nugalėdavo vienas kitą jo mintyse. Dažnai, 
kai Sofijos nebūdavo, jis pasiryždavo palikti jos tėvo namus ir daugiau 
jos niekada nematyti ir lygiai taip pat dažnai jai esant užmiršdavo visus 
savo pasiryžimus ir nuspręsdavo siekti jos rankos, rizikuodamas netekti 
gyvybės ir prarasti visa, kas buvo jam dar brangiau. 

Šios vidinės kovos padariniai netrukus tapo aiškiai matomi, nes 
jis neteko. viso savo įprastinio gyvumo ir linksmumo ir pasidarė ne tik 
liūdnas būdamas vienas, bet prislėgtas 1r išsiblaškęs draugijoje; ir kada, 
norėdamas įtikti Vesternui, per prievartą stengdavosi atrodyti linksmas, 
įtempimas buvo toks akivaizdus, jog dar labiau išryškėdavo tai, ką jis 
tokiu dirbtinumu stengdavosi paslėpti. 

Sunku pasakyti, kas jį labiausiai išdavė: ar menas, kuriuo pasinau- 
dodamas jis stengėsi paslėpti savo aistrą, ar priemonės, kuriomis kilni 
prigimtis mėgino ją atskleisti, nes jeigu tas menas vertė jį labiau negu 
kada nors būti santūrų su Sofija, draudė jam pasišnekėti su ja ir net su 
didžiausiu atsargumu vengti jos žvilgsnio, prigimtis nė kiek ne mažiau 

stengėsi jį išduoti. Prisiartinant jaunajai ledi jis išblykšdavo, o jeigu tai 
įvykdavo staiga, krūptelėdavo. Jeigu jo žvilgsnis netikėtai susidurdavo su 
josios, kraujas užplūsdavo jam skruostus, ir veidas pasidarydavo ištisai 
raudonas. Jeigu paprastas mandagumas kartais jį versdavo prašnekti į ją, 
pavyzdžiui, išgerti į jos sveikatą prie stalo, jo liežuvis tarsi užsikirsdavo. 
Jeigu jis prisiliesdavo prie jos, jo ranka, netgi visas kūnas imdavo virpė- 
ti. O jeigu kartais besišnekant, nors ir labai iš tolo, būdavo paliečiama 
meilės tema, retai kada iš jo krūtinės vogčiomis neišsprūsdavo atodūsis. 
Tokius atsitiktinumus prigimtis kasdien su nuostabiu išradingumu jam 
paruošdavo. 

Visi šie simptomai liko nepastebėti skvairo, bet tik ne Sofijos. Ji greit 
pastebėjo Džonso susijaudinimą ir be didelių sunkumų atspėjo jo prie- 
žastį, nes tą patį jautė ir savo pačios krūtinėje. Tai, mano manymu, ir yra 
toji taip dažnai įsimylėjusiuose pastebima simpatija, kuria galima paaiš- 
kinti didesnį Sofijos negu jos tėvo įžvalgumą. 

Bet, tiesą sakant, yra dar ir paprastesnis bei lengvesnis būdas pa- 
aiškinti tam nuostabiam įžvalgumui, kurį galima pastebėti kai kuriuose 
žmonėse ir pritaikyti ne tik įsimylėjusiems, bet ir visiems kitiems. Iš kur, 
sakysim, sukčius paprastai būna toks akylas suktybėms, kurios dažnai 
apdumia akis sąžiningam daug įžvalgesnio proto žmogui? Žinoma, tarp 
sukčių nėra jokio savitarpio prielankumo ir jie neatpažįsta vienas kito 
kaip frankmasonai iš slaptaženklio. Iš tikrųjų taip yra todėl, kad jie gal- 
voja apie tą patį dalyką ir jų mintys nukreiptos į tą patį tikslą. Taigi nieko 
stebėtina, kad Vesternas nematė, o Sofija matė akivaizdžius meilės po- 
žymius Džonse, nes mintis apie meilę niekada nė nedingtelėjo tėvui, o 
tuo tarpu duktė šiuo metu apie nieką kita ir negalvojo. 

Visiškai įsitikinusi stipria vargšą Džonsą kankinančia aistra ir būda- 
ma ne mažiau tikra pati esanti jo meilės objektas, Sofija be jokių sun- 
kumų sužinojo tikrąją dabartinio jo elgesio priežastų;. Dėl to jis pasidarė 
jai dar brangesnis ir pažadino jos širdyje du geriausius jausmus, kokių 
galima trokšti iš mylimos moters: pagarbą ir gailestį, — nes juk ir nuož- 
mių nuožmiausia moteris atleis jai, kad gailisi žmogaus, kurį mato ken- 
čiantį dėl jos, ir nepeiks jos, kad jaučia pagarbą tam, kuris tauriausiais 

sumetimais aiškiai stengiasi užgesinti savo krūtinėje liepsną, ryjančią ir 
deginančią jo vidų panašiai kaip garsioji Spartos vagystė!'. Taigi Džonso 
šalinimasis, jo vengimas susitikti su Sofija, jo šaltumas ir tylėjimas buvo 
uoliausi, karščiausi, stropiausi ir iškalbingiausi jo gynėjai ir taip paveikė 
jautrią ir švelnią Sofijos širdį, jog netrukus ji prisipildė tų kilnių jausmų, 
kuriuos gali pajusti dora ir tauri moteris. Trumpai tariant, visų tų jausmų, 
kuriuos galėjo jai įkvėpti pagarba, dėkingumas ir gailestis patraukliam 
vyrui, — visų jausmų, kuriuos gali leisti subtiliausias jautrumas. Žodžiu, 
Sofija beprotiškai pamilo Džonsą. 

Vieną dieną ši jauna porelė atsitiktinai susitiko sode, gale abiejų alė- 
jų, besitęsiančių abipus kanalo, kuriame kadaise Džonsas vos neprigėrė, 
gelbėdamas Sofijos paukštelį. 

Pastaruoju laiku Sofija labai dažnai lankydavo šią vietą. Čia ji su sa- 
votišku kartėliu ir džiaugsmu mėgdavo apmąstinėti įvykį, kuris, nors bū- 
damas pats savaime ir labai nereikšmingas, pasėjo pirmąsias tos meilės 
sėklas, kurios dabar jau visiškai subrendo jos širdyje. 

Taigi jaunoji porelė čia susitiko. Jie jau buvo visiškai arti, kai pa- 
stebėjo, jog eina vienas priešais kitą. Pašalietis būtų įžiūrėjęs kiekvieno 
veide ik valiai sumišimo žymių, bet jie buvo per daug įsigilinę kiekvie- 
nas į save, kad galėtų ką nors pastebėti. Šiek tiek atsipeikėjęs iš nuosta- 
bos, Džonsas prakalbino jaunąją ledi įprastiniu pasveikinimu, o ji jam 
tuo pačiu atsakė, ir pokalbis kaip visuomet prasidėjo pastabomis apie 
nuostabiai gražų rytmetį. Tada jie pradėjo šnekėti apie vietos grožį, 
ir Džonsas šoko jį girte girti. Kai jie priėjo medį, nuo kurio Džonsas 
kadaise nukrito į kanalą, Sofija neištvėrė nepriminusi jam to atsitikimo 
tardama: 

— Aš manau, pone Džonsai, kad jus šiek tiek nukrečia šiurpas, pa- 


mačius šį vandenį. 


"Spartos vagystė. — Spartiečiai, stengdamiesi įdiegti savo vaikams, greta įvairių kitų karingumo 
savybių, apsukrumo ir gudrumo, leisdavo jiems vogti tik su viena sąlyga — nepakliūti; priešingu 
atveju grėsdavo žiaurios bausmės. Padavimas sako, kad spartietis berniukas, pavogęs lapę, paslė- 
pė ją užantyje ir ramiai atsakinėjo į klausimus, o tuo tarpu lapė graužė jam krūtinę. Šiuo atveju 


autorius turi galvoj šį padavimą. 

— Tikinu jus, medem, — atsakė Džonsas, — jūsų susirūpinimas, nete- 
kus paukštelio, man yra pati brangiausia šio atsitikimo aplinkybė. Varg- 
šelis Tomas! Štai šaka, ant kurios jis nutūpė. Kaip tas šelmis galėjo būti 
toks kvailutis, kad išskrido iš tos laimės būklės, kurią aš turėjau garbės 
jam suteikti! Jo likimas — pelnyta bausmė už tokį nedėkingumą! 

— Duodu žodį, pone Džonsai, — tarė Sofija, — kad ir jūs, būdamas 
toks paslaugus, vos išvengėte tokio pat žiauraus likimo. Tikriausiai ne- 
malonu tat prisiminti. 

— Tikrai, medem, — atsakė jis, — jeigu turiu pagrindo ko nors gailėtis, 
tai tik dėl to, kad kanalas nebuvo gilesnis, nes tuomet būčiau išvengęs 
didesnių širdies kančių, kuriuos Fortūna, matyt, paliko man atsargai. 

— Gėdykitės, pone Džonsai, - pasakė Sofija. - Tikiuosi, jūs kalbate 
nerimtai. Toji apsimetama panieka gyvenimui kyla iš jūsų besaikio man- 
dagumo man. Norite nuvertinti savo pasiaukojimą: jau du kartus jūs 
rizikavote dėl manęs savo gyvybe, saugokitės trečiojo! 

Paskutinius žodžius ji ištarė šypsodamasi ir neapsakomai švelniai. 
Džonsas atsidusdamas pasakė bijąs, kad jau per vėlu saugotis, o paskui, 

— Ak, panele Vestern! Nejau galite trokšti, kad aš gyvenčiau? Nejau 
man linkite bloga? 

Nuleidusi akis, Sofija šiek tiek dvejodama atsakė: 

— Iš tiesų, pone Džonsai, aš nelinkiu jums nieko bloga. 

— O, aš labai gerai pažįstu jūsų dangišką būdą, jūsų dievišką geru- 
mą, kuris brangesnis už visas kitas jūsų žavingas ypatybes! — sušuko 
Džonsas. 

— Iš tikrųjų aš nesuprantu jūsų, — atsakė Sofija, — ir man laikas eiti. 

— Aš... aš... ir nenoriu būti suprastas! - sušuko Džonsas. — Aš negaliu 
būti suprastas! Pats nežinau, ką sakau. Susitikęs jus čia taip netikėtai, la- 
bai susijaudinau. Dėl Dievo meilės, atleiskite, jei kuo nors jus įžeidžiau. 
Aš nenorėjau. Iš tiesų geriau būčiau miręs... vien mintis, kad jus įžei- 
džiau, gali mane pražudyti. 

— Jūs mane stebinate, — atsakė Sofija. — Kodėl manote, jog įžeidėte 
mane? 

— Baimė, medem, — tarė Džonsas, — greit pavirsta beprotybe, o man 
nėra nieko baisesnio, kaip jus įžeisti. Ką begalėčiau dar pasakyti? Ne- 
žiūrėkite taip piktai į mane: vienintelis rūstus jūsų žvilgsnis gali mane 
pražudyti. Aš nieko bloga nepagalvojau. Barkite mano akis arba barkite 
savo grožį... Ką aš kalbu? Atleiskite, jeigu per daug pasakiau. Mano šir- 
dis sklidina. Aš kovojau iš visų jėgų su savo meile, aš stengiausi paslėpti 
karštį, deginantį mano vidų, ir, tikiuosi, netrukus jis nebeleis man niekad 
jūsų įžeisti. 

Ponas Džonsas ėmė drebėti, tarsi karštligės priepuolio purtomas. 
Sofija, kuriai nedaug ligi to betrūko, taip atsakė: 

— Pone Džonsai, neapsimesiu jūsų nesuprantanti. Iš tiesų aš jus per 
daug gerai suprantu, bet, dėl Dievo meilės, jeigu jūs nors kiek mane myli- 
te, leiskite man kuo greičiau eiti namo. Kad tik užtektų jėgų man pareiti. 

Džonsas, pats vos laikydamasis ant kojų, pasiūlė savo ranką, ji sutiko 
ją paimti, tačiau prašė, kad jis daugiau nė žodžio šia tema neprasitartų. 
Jis prižadėjo, maldaudamas vien, kad ji atleistų už tuos žodžius, kurie, 
meilės paskatinti, išsprūdę be jo valios, ir Sofija atsakė, jog viskas pri- 
klausysią nuo jo elgesio ateityje. Taip ir nulingavo drebėdama jaunoji po- 
relė, o mylimasis neišdrįso nė karto spustelėti savo damai rankos, kurią 
jis laikė savojoje. 

Sofija tučtuojau pasitraukė į savo kambarį, kur į pagalbą jai atėjo 
ponia Honora ir uostomoji druska. O vargšo Džonso sužeistiems jaus- 
mams vienintelė paguoda buvo nemaloni naujiena, apie kurią skaitytojui 
bus papasakota kitame skyriuje, nes ji atskleidžia kitokio pobūdžio sce- 
ną, negu kad pastaruoju metu buvo vaizduojamos. 

KURIAME PONAS OLVERTIS PASIRODO 
LIGOS PATALĖE 


| Bilas Vesternas taip prisirišo prie Džonso, kad nenorėjo su juo 
skirtis, nors jo ranka jau seniai buvo sugijusi. O Džonsą, ar tai iš 
meilės medžioklei, ar dėl kurių kitų priežasčių, nesunku buvo prikalbėti 
pasilikti namuose, ir jis praleisdavo čia net po dvi savaites, nė karto ne- 
aplankydamas pono Olverčio ir net negaudamas iš ten jokių žinių. 
Ponas Olvertis persišaldė ir jau keletas dienų negalavo, turėdamas 
šiek tiek karščio. Tačiau jis nekreipė į tai dėmesio, kaip ir paprastai da- 
rydavo, kol liga neprirakindavo jo prie lovos ir nesuparalyžiuodavo jo 
sugebėjimų, — elgesys, jokiu būdu nepagirtinas ir nesiūlytinas pamėg- 
džioti, nes džentelmenai, besiverčiantieji Eskulapo menu, yra teisūs sa- 
kydami, kad ligai įžengus pro vienas duris, pro kitas turi įeiti gydytojas. 
Kitaip ką gi reikštų senoji patarlė: „Venienti oceurite morbo“, — „Kovokite 
su liga, vos tik jai pasirodžius“? Tokiu atveju daktaras ir liga susiduria 
garbingoje ir lygioje dvikovoje, o uždelsdami laiką leidžiame jai įsitvir- 
tinti ir apsikasti kaip prancūzų armijai, ir mokytajam džentelmenui esti 
labai sunku, ir kartais net neįmanoma prie jos prieiti. Retsykiais, laimė- 
jusi laiko, liga griebiasi karinės prancūzų taktikos, papirkdama net pačią 
prigimtį, ir tuomet visos medicinos priemonės atvyksta pavėluotai. Šias 
pastabas, kiek prisimenu, visiškai atitinka įžymiojo daktaro Mizobeno!' 
žodžiai, kai jis labai patetiškai aimanuodavo, jog į jo meną per vėlai krei- 
piamasi, sakydamas: „Mano pacientai, matyt, mane laiko karstadirbiu, 
nes siunčia manęs tik tuomet, kai gydytojas jau būna juos nužudęs“. 
Dėl šitokio nepaisymo pono Olverčio liga taip įsikerojo, jog, kai 
pakilus karščiui jis buvo priverstas šauktis medicinos pagalbos, atvykęs 


' Daktaras Mizobenas (miręs 1734 m.) — prancūzas, gyvenęs Londone ir susidaręs čia šarla- 
tano reputaciją. Fildingas ironiškai paskyrė jam savo komediją ,Tariamasis daktaras“ (,, Ie Mock 


Doctor“, 1732), parašytą pagal Moljero „Daktarą per prievartą“. 

gydytojas palingavo galvą apgailestaudamas, kad jo anksčiau neiškvietė, 
ir pareiškė, jog pavojus, jo manymu, esąs labai didelis. Ponas Olvertis, 
kadangi buvo sutvarkęs visus savo reikalus šiame pasaulyje, taip pat pa- 
sirengęs, kiek tatai įmanoma, būsimajam, sutiko šią žinią nepaprastai ra- 
miai ir abejingai. Iš tikrųjų jis kasdien eidamas gulti galėjo kalbėti drauge 
su Katonu garsioje tragedijoje:! 


Tegu kaltė ar baimė trikdo pus — 
Katonas nepažįsta mekad 7ų, 
Ir java Vis vien, Užagti ar nudert. 


Tiesą sakant, jis turėjo dešimtkart tvirtesnį pagrindą ir pasitikėjimą 
taip kalbėti negu Katonas ar kuris kitas išdidus antikos ar šių laikų he- 
rojus, nes ne tik nepažino baimės, bet, būdamas sąžiningas darbininkas, 
galėjo tikėtis, nuėmęs derlių, gauti jam priklausantį atlyginimą iš dosnaus 
šeimininko rankų. 

Gerasis žmogus tučtuojau įsakė pakviesti visus namiškius. Visi buvo 
namie, išskyrus ponią Blaifil, kuri jau prieš kiek laiko išvyko į Londoną, 
ir poną Džonsą, su kuriuo skaitytojas ką tik atsiskyrė pono Vesterno 
namuose ir kuriam apie tai buvo pranešta vos atsisveikinus su Sofija. 

Žinia apie ponui Olverčiui gresiantį pavojų (tarnas pasakė, kad jis 
miršta), išvijo visas mintis apie meilę iš jo galvos. Jis tučtuojau nusku- 
bėjo į jam atsiųstą karietą ir liepė vežėjui dumti kiek įmanoma greičiau. 
Pakeliui, esu tikras, jam nė karto nedingtelėjo mintis apie Sofiją. 

Ir visiems namiškiams, būtent: ponui Blaifilui, ponui Džonsui, po- 
nui Tvakomui, ponui Skverui ir kai kuriems tarnams (taip buvo paliepęs 
ponas Olvertis) susirinkus prie jo lovos, gerasis žmogus atsisėdo ir buvo 
jau bepradedąs kalbėti, tik štai Blaifilas pradėjo garsiai raudoti ir karčiai 
aimanuoti. Ponas Olvertis paspaudė jam ranką ir tarė: 


' Katonas - herojus Adisono tragedijos „Katonas Utikietis“ (1713 m.). Katonas Uukietis, 
arba Jaunesnysis (95—46 m. pr. Kr.) gynė respubliką nuo diktatoriškų Cezario kėslų; jis nusižudė 
Uukoje (miestas Afrikoje) po mūšio prie Tapsės, kur respublikonų kariuomenė buvo galutinai 


sumušta. Adisono tragedija — šviečiamojo klasicizmo pavyzdys anglų literatūroje. 

— Nesielvartauk taip, brangusis sūnėne, dėl paties paprasčiausio įvy- 
kio žmogaus gyvenime. Kai mūsų draugus ištinka nelaimės, mes pa- 
grįstai liūdime, nes tų nelaimių dažnai galima išvengti ir jos tarsi pada- 
ro vieno žmogaus dalią daug sunkesnę negu kitų; bet mirtis tikrai yra 
neišvengiama, tai toji bendra mūsų dalia, kuri vienintelė visus žmones 
sulygina, o kada ji ateina, mums ne taip svarbu. Jeigu išmintingiausias 
žmogus palygino gyvenimą su akimirka, tai mums, žinoma, leista žiūrėti 
1 ji kaip į vieną dieną. Man lemta atsiskirti su juo vakare, bet tie, kurie 
ji paliko anksčiau, neteko tik keleto valandų, geriausiu atveju maža te- 
vertų apgailestauti, o daug dažniau tai — darbo ir nuovargio, skausmo 
ir sielvarto valandos. Vienas Romos poetas, prisimenu, palygina mūsų 
gyvenimo galą su puotos pabaiga, — mintis, kuri dažnai man dingtelė- 
davo matant, kaip žmonės iš visų jėgų stengiasi pratęsti pasilinksmini- 
mą ir keletu akimirkų ilgiau pasidžiaugti savo draugų kompanija. Deja! 
Kokia trumpa yra ir labiausiai užvilkinta pramoga! Koks menkas skir- 
tumas tarp to, kuris išvyksta pirmutinis, ir to, kuris lieka paskutinis! Toks 
požiūris į gyvenimą yra pats geriausias, ir nenoras palikti draugus yra 
vienas gražiausių akstinų, verčiančių mus bijoti mirties; ir vis dėlto pati 
ilgiausia šitokio pobūdžio pramoga, kurios mes galime tikėtis, yra tokia 
trumpa, kad, išmintingo žmogaus akimis žiūrint, ji verta paniekos. Maža 
žmonių, mano manymu, taip mano, nes, tiesą sakant, maža žmonių gal- 
voja apie mirtį, kol neatsiduria jos nasruose. Nors prisiartinusi ji atrodo 
nepaprastai didžiulė ir baisi, tačiau jie negali įžiūrėti jos iš tolo; maža 
to: nors jiems yra tekę pajusti visą mirties pavojaus baimę ir išgąstį, jie 
tučtuojau jį užmiršta, kai tik mirties pavojus išdyla jiems iš galvos. Bet, 
deja, tam, kuris pabėga nuo mirties, nėra atleista, jam tik atidėtas baus- 
mės įvykdymas, ir atidėtas trumpam laikui. Taigi, mano mielas vaike, 
neliūdėk daugiau dėl to. Įvykis, kuris gali atsitikti kiekvieną valandą, kurį 
gali sukelti kiekviena stichija ir netgi beveik kiekviena mus supančios 
materijos dalelytė, kurio teks sulaukti ir neišvengiamai sulauksime visi, 
neturi mūsų nei stebinti, nei graudinti. Kadangi gydytojas man pranešė 
(ir aš jam labai už tą dėkingas), kad man gresia pavojus greit su jumis 
atsiskirti, nusprendžiau atsisveikindamas pasakyti jums keletą žodžių, 

kol liga, kuri, jaučiu, vis labiau mane apima, neatėmė man jėgų kalbėti. 
Bet man tenka per daug įtempti jėgas. Aš ketinu kalbėti apie savo testa- 
mentą. Nors jau seniai esu jį surašęs, tačiau man norisi išskaičiuoti tuos 
jo punktus, kurie liečia kiekvieną iš jūsų, kad galėčiau pamatyti, ar jūs 
visi patenkinti tuo aprūpinimu, kurį jums paskyriau. Jus, sūnėne Blaifilai, 
palieku viso savo turto įpėdiniu, išskyrus penkis šimtus svarų metinių 
įplaukų, kurios jums pereis po jūsų motinos mirties, ir vieną dvarą su 
penkiais šimtais svarų metinių įplaukų bei šešis tūkstančius svarų, ku- 
riuos padalijau taip: dvarą su penkiais šimtais svarų metinių įplaukų už- 
rašiau jums, pone Džonsai, ir žinodamas, kaip nepatogu neturint grynų 
pinigų, pridėjau dar tūkstantį svarų monetomis. Nežinau, ar prašokau, 
ar apvyliau jūsų lūkesčius. Galbūt jums pasirodys, jog aš daviau jums 
per mažai, o pasaulis lygiai taip pat pasmerks mane už tai, kad daviau 
jums per daug. Bet pasaulio nuomonę aš niekinu, o dėl jūsų, tai jeigu jūs 
nepritariate plačiai pasklidusiam klaidingam įsitikinimui, kurį man ne 
kartą gyvenime teko girdėti, kai norima pateisinti šykštumą, — būtent, 
kad dosnumu, užuot pažadinę dėkingumą, sukeliame žmonėms tik ne- 
pasotinamą reiklumą ir nepasitenkinimą. Atleiskit man, kad taip kalbu; 
jūsų aš tuo nejįtariu. 

Džonsas puolė savo geradariui prie kojų ir, karštai spausdamas jam 
ranką, tikino, jog pono Olverčio gerumas ir dabar, ir anksčiau yra taip 
jo nenupelnytas ir taip prašoka visas jo viltis, kad jokiais žodžiais nesą 
galima išreikšti dėkingumo jausmų. 

— Užtikrinu jus, sere, — tarė jis, — jūsų kilnumas taip mane sujaudino, 
kad jeigu ne šioji liūdna valandėlė... O, mano drauge, mano tėve! 

Čia žodžiai užsmaugė jam gerklę, ir jis nusisuko, norėdamas paslėpti 
akyse pasirodžiusią ašarą. 

Olvertis švelniai paspaudė jam ranką ir taip kalbėjo toliau: 

— Esu įsitikinęs, mano vaike, kad jūs esate geras, kilnus ir taurus; jei- 
gu kartu su tuo jūs dar būsite išmintingas ir religingas, būsite laimingas. 
Pirmosios trys savybės, mano manymu, mus padaro vertus laimės, bet 
tik pastarosios dvi ją tikrai suteikia. Tūkstantį svarų užrašiau jums, pone 
Tvakomai. Suma, kuri, esu įsitikinęs, gerokai prašoka jūsų troškimus, o 

taip pat ir jūsų reikalavimus. Tačiau priimkite ją, kaip mano draugystės 
atminimą, ir jeigu jums susidarytų perteklius, jūsų maldingumas, kurio 
jūs taip griežtai laikotės, pamokys jus, kaip jį sunaudoti. Tokią pat sumą, 
pone Skverai, užrašiau jums. Ji, tikiuosi, įgalins jus tęsti jūsų užsiėmimus 
sėkmingiau negu ligi šiol. Aš dažnai apgailestaudamas pastebėdavau, 
kad nepriteklius labiau linkęs sukelti panieką negu užuojautą, ypač tarp 
prekybininkų, kurie skurdą supranta kaip sugebėjimų stoką. Bet ta ne- 
didelė suma, kurią jums galiu palikti, padės išsikapstyti iš tų sunkumų, 
su kuriais jums teko anksčiau kovoti, ir neabejoju, jog, laikui bėgant, 
jūs tiek prasigyvensite, kad galėsite patenkinti kuklius savo filosoftiškos 
prigimties reikalavimus. Jaučiu, kad mano jėgos silpsta, todėl apie likusį 
savo turto paskirstymą palieku jums susipažinti testamente. Tenai yra 
paminėti ir mano tarnai; šis tas palikta ir labdarybės reikalams, ir tikiuo- 
si, kad mano testamento vykdytojai viską teisingai atliks. Telaimina jus 
Viešpats! Aš iškeliauju truputų anksčiau negu jūs... 

Čia skubiai į kambarį įėjo liokajus ir pranešė, jog atvykęs advokatas 
iš Solsberio su svarbia žinia, kurią jis turįs perduoti pačiam ponui Ol- 
verčiui. Liokajus pridūrė, kad jis, matyt, nežmoniškai skubąs ir pareiš- 
kęs, jog turįs tiek reikalų, kad, net į keturias dalis persiplėšęs, nespėtų 
visų atlikti. 

— Eik, vaikeli, — kreipėsi Olvertis į Blaifilą, — ir sužinok, ko tam džen- 
telmenui reikia. Aš dabar negaliu atlikti jokių reikalų, o be to, jie šiuo 
metu liečia daugiau tave negu mane. Iš tikrųjų nebegaliu nieko dabar 
bepriimti nei įdėmiau susikaupti. 

Tada jis atsisveikino su visais sakydamas, kad galbūt dar turėsiąs jėgų 
su jais pasimatyti, bet dabar norįs truputį atsikvėpti, nes jaučiąs, jog be- 
kalbėdamas visiškai išsisėmė. 

Kai kurie iš susirinkusiųjų atsisveikindami apsiverkė, ir net filosofas 
Skveras nusišluostė akis, seniai atpratusias nuo ašarų. O ponios Vilkins 
ašaros riedėjo taip gausiai, kaip sakai iš Arabijos medžių. Tai buvo ce- 
remonija, kurios ši dama niekada panašiais atvejais nepraleisdavo. 

Paskui ponas Olvertis vėl padėjo galvą ant pagalvio ir įsitaisė pato- 
giau, norėdamas užsnūsti. 


Aštuntasis skyrius 


VAIZDUOJĄS GREIČIAU NATŪRALIUS 
NEGU NEMALONIUS DALYKUS 


Ga liūdesio dėl šeimininko ligos buvo dar ir kitas šaltinis tos 
sūrios srovės, kuri liejosi per iškilius akmistrinės skruostikaulius. 
Vos tik išėjusi, ji pradėjo niūniuoti tokią malonią dainelę: 

— Iš tikrųjų šeimininkas, manding, galėjo mane išskirti iš kitų tarnų. 
Gedulo drabužiams, reikia manyti, jis man paliko, bet jeigu tat viskas, 
tegul tuomet velnias nešioja tą gedulą dėl jo už mane! Tegu jo šviesybė 
žino, kad aš ne elgeta. Penkis šimtus svarų susitaupiau jam betarnau- 
dama, o jis su manimi štai kaip elgiasi... Puikus paskatinimas tarnams 
būti sąžiningiems! O jeigu aš retkarčiais kokį menkniekį ir pasiimdavau, 
tai kiti dešimtkart tiek ėmė; o dabar visus į vieną krūvą suvertė! Jeigu 
taip, tai tegul eina po velnių ir užrašytas turtas, ir tas, kuris jį paliko! Bet 
ne, aš neatsisakysiu nuo jo, nes, ko gera, kai kas labai apsidžiaugs! Nu- 
sipirksiu kuo skaistesnę suknelę ir šoksiu ant to seno šykštuolio kapo. 
Štai koks atpildas už tai, kad aš jį užstodavau, kai visa apylinkė imdavo 
bartis, kam jis taip lepina tą mergvaikį! Bet dabar jis eina ten, kur už 
viską teks atsiskaityti. Jam verčiau reikėjo gailėtis už savo nuodėmes 
mirties patale, negu didžiuotis jomis ir atiduoti šeimos turtą tam pavai- 
nikiui. Tik pamanykite, rado savo lovoje! Tai graži istorija! Tas, kuris 
paslėpė, žino, kur ieškoti. Teatleidžia jam Dievas! Esu tikra, jam ne už 
vieną tokį reikėtų atsakyti, po teisybei. Vienintelė paguoda, kad ten, kur 
jis eina, nė vieno nenuslėpsi. „Paminėti ir mano tarnai“, — štai jo ŽO- 
džiai. Aš jų nepamiršiu, nors ir tūkstantį metų gyvenčiau. Taip, taip, aš 
prisiminsiu, kad mane suvertėte į vieną krūvą su visais tarnais! Galėjo, 
atrodo, mane paminėti atskirai. Kaip, sakysim, Skverą, bet jis, manding, 
džentelmenas, nors atvažiavo čionai be marškinių. Po šimts pypkių tokį 
džentelmeną! Tiek metų čia pragyveno, o, duodu žodį, niekas iš tar- 
nų net nematė, kokios spalvos jo pinigai. Tegul velnias aptarnauja tokį 
džentelmeną, o ne aš. 

Dar ilgai ji taip murmėjo sau po nosimi, bet skaitytojui užteks ir 
šio gabalėlio. 

Tvakomas ir Skveras buvo ne ką daugiau patenkinti jiems užrašyta 
dalimi. Nors jie ir nepareiškė savo pasipiktinimo taip garsiai, tačiau iš 
jų nepatenkintų veidų, taip pat iš tolesnio dialogo sprendžiame, kad jie 
nebuvo sužavėti. 

Maždaug po valandos, kai jie paliko ligonio kambarį, Skveras susiti- 
ko Tvakomą vestibiulyje ir taip į jį kreipėsi: 

— Na, sere, ar jūs girdėjote ką nors apie savo draugą, mums su juo 
išsiskyrus? 

— Jeigu jūs turite mintyje poną Olvertų, — atsakė Tvakomas, — tai, 
aš manau, geriau tiktų pavadinti savo draugu, nes, mano manymu, jis 
nusipelnė šio vardo. 

— Taip, kaip ir jūsų draugo vardo, — atšovė Skveras, — nes jo dosnu- 
mas mus vienodai apdovanojo. 

— Aš nebūčiau užsiminęs apie tai pirmasis, — sušuko Tvakomas, - bet 
jeigu jau jūs pradėjote, tai turiu pareikšti, kad esu kitokios nuomonės. 
Yra didelis skirtumas tarp savu noru suteiktos malonės ir atlyginimo už 
nuopelnus. Pareigos, kurias aš ėjau šioje šeimoje, ir rūpestis beauklėjant 
du jo berniukus, tai patarnavimas, už kurį būtų galima tikėtis ir dides- 
nio atlyginimo. Tačiau nepagalvokite, kad esu dėl to nepatenkintas, nes 
šventasis Povilas išmokė mane pasitenkinti tuo trupučiu, kurį aš turiu. 
Ir jeigu tasai trupinėlis būtų dar mažesnis, žinočiau savo pareigą. Tačiau 
nors Šventasis Raštas ir liepia man pasikakinti, jis neįpareigoja manęs 
užmerkti akių prieš savo nuopelnus ir nedraudžia matyti skriaudos, ne- 
teisingai mane sulyginus su kitais. 

— Jeigu jau taip, — atšovė Skveras, — tai skriauda padaryta man. Aš 
niekad nemaniau, kad ponas Olvertis taip maža tevertina mano drau- 
gystę, sugretindamas mane su tuo, kuris dirba už atlyginimą. Žinau, kas 
čia kaltas: visa tai padarinys tų siaurų principų, kuriuos jūs taip seniai 
stengiatės jam įskiepyti, paniekindamas visa, kas didinga ir kilnu. Drau- 
gystės grožis ir puikumas apakina silpnas akis ir gali būti suvoktas tik per 

neklystantį teisingumo dėsnį, kurį jūs taip dažnai stengdavotės pajuokti, 
jog visiškai apsukote savo draugui galvą. 

— Aš trokštu, — įsiutęs suriko Tvakomas, — aš trokštu jo sielos 1a- 
bui, kad jūsų prakeiktos doktrinos nebūtų pakenkę jo tikėjimui! Tik 
tuo galima paaiškinti dabartinį jo poelgį, taip nepritinkantųų krikščio- 
niui. Kas kitas, jeigu ne ateistas, galėtų išeiti iš šio pasaulio, nesutvarkęs 
savo reikalų, neišpažinęs nuodėmių ir negavęs atleidimo žinodamas, kad 
jo namuose yra Žmogus, turįs teisę jį suteikti? Jis susivoks neturįs šių 
būtinų dalykų, kai bus per vėlu, kai atsidurs ten, kur verksmas ir dantų 
griežimas. Tik tuomet pamatys, ar daug kuo jam gali padėti toji pago- 
niškoji dievaitė, toji dorybė, kurią jūs ir kiti mūsų amžiaus deistai! taip 
garbina. Tada jis šauksis kunigo, kurio ten negalima rasti, ir aimanuos 
neturįs atleidimo, be kurio joks nusidėjėlis negali būti išganytas. 

— Jeigu tas taip svarbu, — tarė Skveras, — tai kodėl jūs pats savo nuo- 
žiūra jam jo nesuteikiate? 

— Jis galioja tiktai tiems, — šaukė Tvakomas, - kurie yra Dievo malo- 
nės apšviesti. Bet kam apie tai kalbėti su pagoniu ir netikėliu! Tai jūs jį 
to pamokėte, ir už tai jums buvo gausiai atlyginta šiame pasaulyje, 0 jūsų 
mokiniui, aš neabejoju, bus lygiai taip pat atlyginta aname. 

— Nežinau, kaip jūs suprantate žodį „atlyginimas“, — tarė Skveras, — 
bet jeigu turite galvoje tą pasigailėtiną mūsų draugystės atminimą, kurį 
jis teikėsi man užrašyti, tai aš jį niekinu, ir vien tik šios nedėkingos aplin- 
kybės verčia mane jį priimti. 

Šią valandėlę įėjo gydytojas ir ėmė teirautis besiginčijančiųjų, kas de- 
dasi viršuje. 

— Blogai, — atsakė Tvakomas. 

— Taip ir maniau, — suriko gydytojas, — bet, meldžiu, pasakykite, ko- 


kie simptomai pasirodė man išvykus. 


V dr kiti mūsų amžiaus deistai... - Suponuodami, kad pasaulį kūręs Dievas, deistai manė, jog 
pasaulis laikosi savo paties dėsniais ir jokie pašaliniai antgamtiniai veiksniai nedaro įtakos gamtos 


reiškiniams. 

— Bijau, kad nekokie, — atsakė Tvakomas. — Paskui, kas įvyko mums 
išeinant, aš manau, maža vilties. 

Kūno gydytojas, matyt, neteisingai suprato sielų gydytoją, ir, dar ne- 
spėjus jiedviem išsiaiškinti, pasirodė nepaprastai susikrimtęs ponas Blai- 
filas ir pranešė liūdną žinią, jog Solsberyje mirusi jo motina. Grįžtant 
namo, ją ištikęs podagros priepuolis, liga persimetusi į galvą ir pilvą, ir 
per keletą valandų jos nebelikę. 

— Deja! Deja! — tarė gydytojas. - Negalima atsakyti už tai, kas įvyko, 
bet gaila, kad manęs nebuvo galima tenai iškviesti. Podagra yra sunkiai 
išgydoma liga, bet man yra pavykę pasiekti tam tikrų laimėjimų. 

Tvakomas ir Skveras pareiškė ponui Blaifilui užuojautą netekus 
motinos, ir vienas patarė pakelti nelaimę kaip pridera žmogui, o ki- 
tas — kaip krikščioniui. Jaunasis džentelmenas pareiškė gerai žinąs, jog 
mes visi esame mirtingi, ir stengsiąsis pakelti nelaimę kuo tvirčiau, 
tačiau jis negalįs nesiskųsti ypatingu likimo žiaurumu jam, nes tokia 
liūdna žinia jį pasiekusi netikėtai ir, be to, tokiu metu, kada jis kas 
valandą laukiąs žiauriausio smūgio, kurį tik galįs patirti iš nelabosios 
Fortūnos rankų. Jis pasakė, jog šis atsitikimas — tai išbandymas tų pui- 
kių principų, kuriuos jam įdiegė ponas Tvakomas ir ponas Skveras, ir 
jeigu jam pasiseksią išgyventi tokias nelaimes, jis visiškai būsiąs už tai 
dėkingas juodviem. 

Imta svarstyti, ar galima ponui Olverčiui pranešti apie jo sesers mirtį. 
Gydytojas tam visu smarkumu pasipriešino, ir su tuo, aš manau, būtų 
sutikusi visa gydytojų kolegija, bet ponas Blaifilas pareiškė, jog dėdė pa- 
kartotinai ir griežtai jam yra prisakęs niekada nenutylėti jokių paslapčių 
bijant jį sujaudinti ir nedrįsti nė pagalvoti apie nepaklusnumą, kad ir 
kokie būtų padariniai. Jis pats, pasakė Blaifilas, atsižvelgdamas į religi- 
nius ir filosofinius savo dėdės įsitikinimus, negalįs sutikti su gydytojo 
nuomone. Todėl esąs pasiryžęs pranešti šią žinią, nes jeigu dėdė pagytų 
(o jis karštai to meldžiąs Dievą), jis niekada neatleistų už tokio dalyko 
nuslėpimą. 

Gydytojas buvo priverstas nusileisti šiems pasiryžimams, kuriems 
karštai pritarė abu mokytieji džentelmenai. 

Taigi ponas Blaifilas drauge su gydytoju patraukė į ligonio kambarį. 
Gydytojas įžengė pirma ir priėjo prie lovos, norėdamas patikrinti pulsą, 
o tada pareiškė, kad ligonis jaučiasi daug geriau: paskutiniai vaistai pa- 
veikė tiesiog stebuklingai, karštis krito, ir, pasak jo, dabar besą tiek maža 
pavojaus, kiek anksčiau vilčių išgyti. 

Tiesą sakant, pono Olverčio padėtis niekada ir nebuvo tokia bloga, 
kaip pavaizdavo nepaprastai atsargus gydytojas. Kaip išmintingas gene- 
rolas niekada nežiūri su panieka į priešą, nors jo jėgos būtų ir daug silp- 
nesnės, taip išmintingas gydytojas niekada nežiūri su panieka nors ir į 
labai menką ligą. Pirmasis palaiko griežčiausią discipliną, išstato sargybą 
ir pasiunčia žvalgus, nors priešas ir labai silpnas, o štai pastarasis nutaiso 
rimtą veido išraišką ir reikšmingai linguoja galvą, net ir labai menkai 
tesusirgus. Ir, be daugybės kitų svarių tokio jų elgesio priežasčių, yra 
dar ir toji, kad šiomis priemonėmis jie sulaukia didesnės šlovės pasiekę 
pergalę, o nelaimingu atveju pralaimėję patiria mažiau gėdos. 

Vos tik ponas Olvertis pakėlė akis ir padėkojo dangui už suteiktą 
viltį išgyti, ponas Blaifilas priėjo prie jo labai nusiminusia veido išraiška 
ir, pridėjęs prie akių nosinę, ar tai norėdamas nusišluostyti ašaras, ar pa- 


sielgti, kaip sako Ovidijus: 
$1 nullus erdt, tamen exute nuliu", — 


„Jei ašaros nebus, nušluostyk sausą skruostą“, — perdavė dėdei žinią, 
kurią ką tik papasakojome skaitytojui. 

Olvertis išklausė žinią nuliūdęs, kantrus ir nuolankus. Jam nuriedėjo 
ašara, bet jis susitvardė ir sušuko: 

— Tebūnie Viešpaties valia! 

Tada jis paprašė atvesti pasiuntinį, bet Blaifilas pasakė, kad buvę 
neįmanoma jį nors akimirkai sulaikyti, nes, sprendžiant iš to, kaip jis 


' $7 nullus ertt... — Ovidijus „Meilės menas“ (I, 151). Fildingas trupuų pakeitė Ovidijaus 
eilutes, siekdamas didesnio ironijos efekto. Ovidijaus yra šitokios eilutės: 
Et si nullus ertt pulvis tamen excute nullums. 


„Jeigu nėra jokių dulkių, vis dėlto nušluostyk nesamas.“ 

skubėjo, atrodė, jog jis turėjęs atlikti kažkokį labai svarbų reikalą. Jis 
nusiskundęs esąs tiesiog nežmoniškai nusikamavęs ir be paliovos kar- 
tojęs, kad jeigu jis galėtų persiplėšti į keturias dalis, tai kiekvienai iš jų 
būtų kas veikti. 

Tuomet Olvertis pavedė Blaifilui pasirūpinti laidotuvėmis. Jis pasa- 
kė norįs, kad sesuo būtų palaidota jo koplyčioje, o dėl smulkmenų, tai 
jas paliko jo paties nuožiūrai, nurodydamas tiktai, kokį kunigą pakviesti 
apeigoms atlikti. 


Devintasis skyrius 


KURIS, BEJE, GALI TIKTI KOMENTARU 
ESCHINO! POSAKIUI, KAD „GIRTUMAS 
PARODO ŽMOGAUS VIDŲ, KAIP VEIDRODIS 
ATSPINDI JO IŠORE“ 


kos galbūt nustebs, kad pastarajame skyriuje nieko nebuvo 
—J užsiminta apie Džonsą. Tačiau jo elgesys buvo toks skirtingas 
nuo tenai paminėtų asmenų elgesio, kad mes nutarėme nepainioti jo 
vardo su jų vardais. 

Kai gerasis žmogus baigė kalbėti, Džonsas išėjo paskutinis. Jis pa- 
sitraukė į savo kambarį išlieti sielvarto, bet jo nekantrumas neleido jam 
ilgai čia pasilikti, ir jis patyliukais nuslinko prie Olverčio kambario durų 
ir ilgą laiką klausėsi, negirdėdamas jokio krebždesio viduje, tik smarkų 
knarkimą, kuris jo įbaugintai vaizduotei pavirto dejavimu. Tatai jį taip 
išgąsdino, kad jis neištvėrė ir įėjo vidun, o čia rado savo geradarį ramiai 
ir saldžiai bemiegantį, o slaugę, įsitaisiusią jo kojūgalyje, iš visų jėgų be- 
knarkiančią. Jis tučtuojau ėmėsi priemonių nutildyti šiam generalbosui 
bijodamas, kad jo muzika nepažadintų Olverčio, o paskui atsisėdo šalia 
slaugės ir taip išsėdėjo nė nekrustelėdamas, kol įėjo Blaifilas su gydytoju 
ir pažadino ligonį: gydytojas norėjo patikrinti pulsą, o Blaifilas pranešti 
žinią, kuri vargu ar būtų tokiu metu pasiekusi Olverčio ausį, jeigu jos 
turinys būtų buvęs žinomas Džonsuti. 

Išgirdęs Blaifilą pasakojant dėdei šį atsitikimą, Džonsas vos galė- 
jo sulaikyti pykų, kuris užvirė matant tokį netaktišką elgesį, juoba kad 
gydytojas purtė galvą ir pareiškė nesutinkąs, kad šitokie dalykai būtų 
pasakojami jo pacientui. Tačiau apmaudas tiek neatėmė jam proto, kad 
jis nesuprastų, kaip gali pakenkti ligoniui aštrūs žodžiais prieš Blaifilą, ir 
tai sutramdė šią akimirką jo įsiūtį. Pamatęs, kad šioji žinia nepadarė nie- 


' Eschinas — vienas iš garsiausių senovės graikų oratorių, gyvenęs IV a. pradžioje. 

ko bloga, jis visiškai nurimo ir užgniaužė rūstybę savo krūtinėje, nieko 
nebeprasitardamas apie tai Blaifilui. 

Gydytojas tą dieną pietavo pas poną Olvertį. Po pietų jis aplankė 
savo pacientą ir sugrįžęs pasakė su pasitenkinimu galįs pareikšti, jog li- 
goniui tikrai nebegresiąs joks pavojus: karštligė visiškai praėjusi, ir jis 
neabejojąs, kad chininas nebeleis jai grįžti. 

Ši žinia taip pralinksmino Džonsą, ir jį pagavo toks džiaugsmo prie- 
puolis, kad, galima sakyti, jis tiesiog apsvaigo 1š laimės, — svaigulys, kuris 
labai sustiprina vyno veikimą; o kadangi jis gana laisvai šia proga elgėsi 
su buteliu (išgėrė nemaža taurių už gydytojo, taip pat kitų asmenų svei- 
katą), tai netrukus ir visiškai pasigėrė. 

Džonsas iš prigimties buvo karšto kraujo, o vyno garams dar labiau 
ji įkaitinus, ėmė krėsti įvairiausias nesąmones. Jis ėmė karštai glamonėti 
ir bučiuoti gydytoją prisiekinėdamas, kad po Olverčio mylįs jį labiausiai 
iš visų Žmonių. 

— Daktare! — kalbėjo jis. — Jūs nusipelnėte, kad visuomenės lėšomis 
jums būtų pastatyta statula už išgelbėjimą žmogaus, kuris yra ne tik visų, 
kurie jį pažįsta, numylėtinis, bet visuomenės palaima, savo krašto šlovė 
ir žmogaus prigimties garbė. Tebūnu prakeiktas, jei aš jo nemyliu labiau 
už savo paties sielą! 

— Juo labiau jums gėda! - sušuko Tvakomas. - Nors, mano manymu, 
jūs turite pagrindo jį mylėti, nes jis labai gausiai jus aprūpino. Beje, gal- 
būt kai kam būtų buvę geriau, kad jis nebūtų išgyvenęs ligi tol, kol jam 
tektų atsiimti atgal savo dovaną. 

— Ar tavo niekinga siela įsivaizduoja, kad tokie samprotavimai man 
ničnieko nereiškia? Ne, tegul geriau prasiveria žemė ir praryja savo pur- 
vą (net ir milijonus akrų turėdamas aš taip sakyčiau), negu atima mano 
brangųjį, taurųjį draugą! 

Ouis desidero sit budor aut M20dus 
Tam chbari cabitis? | 


Čia įsikišo gydytojas ir nukreipė į šalį užvirusį tarp Džonso ir Tvako- 
mo pyktį. Tada Džonsas įsileido linksmintis: padainavo dvi ar tris meilės 
daineles ir ėmė krėsti įvairiausias kvailystes, kokias gali įkvėpti nežabotas 
džiaugsmas; tačiau jis buvo visiškai nelinkęs ginčytis ir pasidarė dešimt 
kartų linksmesnis, jeigu tai beįimanoma, negu būdamas blaivus. 

Tiesą pasakius, nėra nieko klaidingesnio, kaip plačiai paplitusi nuo- 
monė, jog tie žmonės, kurie būna pikti ir priekabūs pasigėrę, esti labai 
orūs, būdami blaivūs, nes iš tikrųjų girtumas nepakeičia žmogaus prigim- 
ties ir nepagimdo aistrų, kurių anksčiau jame nebuvo. Jis tik panaikina 
proto sargybą ir taip priverčia pasireikšti tiems požymiams, kuriuos dau- 
gelis, būdami blaivūs, turi ganėtinai sumanumo paslėpti. Jis sustiprina ir 
įkaitina mūsų jausmus (ypač mumyse vyraujantį jausmą), ir piktumas, 
palinkimas įsimylėti, kilnumas, linksmumas, godumas ir kiti žmogaus 
polinkiai prie stiklo vyno atsiskleidžia ir išryškėja. 

Ir nors nė vienoje tautoje nebūna tiek peštynių pasigėrus kiek An- 
glijoje, ypač prastuomenėje (kuriems „pasigerti“ ir „susimušti“ yra be- 
veik sinonimai), vis dėlto iš to nedaryčiau išvados, kad anglai yra patys 
didžiausi mušeikos. Galbūt čia glūdi garbės meilė, ir iš to galima spręsti, 
kad mūsų tautiečiai turi daugiau tos meilės ir daugiau narsumo negu 
kitų tautybių plebėjai, juoba kad tokiais atvejais retai teįvyksta kas nors 
žema, negarbinga ar pikta; priešingai, net per peštynes kovotojai parodo 
vienas kitam daug geros valios, ir jeigu girta linksmybė paprastai baigiasi 
muštynėmis, tai daugumas muštynių baigiasi draugyste. 

Bet grįžkime prie mūsų istorijos. Nors Džonsas nė manyti nemanė 
ką nors įžeisti, ponas Blaifilas nepaprastai įsižeidė dėl tokio elgesio, kuris 


' Ouis desideno... - Horacijus „Odės“ (I, 24, 1-2). 
„Koks kuklumas ar saikingumas gali apriboti mūsų pasiilgimą tokio brangaus draugo?“ 
Žodį desiderio nelengva išversti. Jis reiškia mūsų troškimą vėl išvysti savo draugą ir kartu liūdesį, 


kuris lydi tą troškimą. (Autoriaus pastaba.) 

visiškai nesiderino su jam būdingu atsargumu ir santūrumu. Jis negalėjo 
to pakelti juo labiau, kad jam atrodė tat labai nepadoru tokiu metu, kai, 
pasak jo, visas namas paskendęs gedule dėl jo brangiosios motinos mir- 
ties, ir jeigu dangus malonėjo suteikti šiek tiek vilties, jog ponas Olvertis 
pasveiks, tai esą geriau būtų širdies džiūgavimą išreikšti padėkos maldo- 
mis, O ne girtuokliaujant ir lėbaujant, nes tokiu būdu galima greičiau už- 
sitraukti Dievo rūstybę, negu ją nukreipti. Tvakomas, kuris buvo išgėręs 
daugiau už Džonsą, tačiau nenustojęs blaivaus proto, pritarė dievobai- 
mingai Blaifilo prakalbai, bet Skveras dėl skaitytojui galbūt numatomų 
priežasčių visiškai tylėjo. 

Vynas nebuvo tiek apsvaiginęs Džonso, kad jis neprisimintų Blaifilo 
nelaimės tuomet, kai ji buvo paminėta. O būdamas iš tų žmonių, kurie 
visuomet pasirengę prisipažinti ir pasmerkti savo klaidas, jis ištiesė po- 
nui Blaifilui ranką ir atsiprašė sakydamas, kad neapsakomas džiaugsmas, 
jog ponas Olvertis sveiksta, išgujęs iš jo galvos visas kitas mintis. 

Blaifilas niekinamai atstūmė jo ranką ir su didžiausiu pasipiktinimu 
atsakė: esą nėra ko stebėtis, kad tragiškas reginys nedarąs jokio įspūdžio 
aklajam, bet jis pats, nelaimei, žinąs, kas buvę jo tėvai, ir todėl jų neteki- 
mas jį išties paliečiąs. 

Džonsas, kuris, nors būdamas ir geros širdies, buvo gana ūmus, stai- 
ga pašoko nuo kėdės ir, nutvėręs Blaifilą už apykaklės, suriko: 

— Ak tu, prakeiktas niekše, kaip drįsti man prikišti mano kilmę? — ir 
palydėjo šiuos žodžius tokiais šiurkščiais judesiais, kad Blaifilas netrukus 
užmiršo savo taikingą būdą. 

Beregint prasidėjo imtynės, kurios galėjo baigtis nelaimingai, jeigu 
nebūtų įsikišę Tvakomas ir gydytojas. Tuo tarpu Skvero filosofija iškėlė 
ji virš visų jausmų, ir jis kuo ramiausiai rūkė pypkę, kaip ir visuomet iš- 
kilus vaidams, nebent jam pačiam grėsdavo pavojus gauti į dantis. 

Priešininkai, nebegalėdami atkeršyti vienas kitam kumščiais, griebėsi 
tokiais atvejais įprastinės priemonės išlieti nenumaldytą pyktį grasini- 
mais ir patyčiomis. Šioje kovoje Fortūna, kuri imtynėse daugiau palaikė 
Džonsą, dabar tapo palanki jo priešui. 

Tačiau, tarpininkaujant neutralioms šalims, pagaliau buvo pasiektas 
susitarimas, ir visa draugija vėl susėdo prie stalo. Džonsas buvo prikal- 
bėtas atsiprašyti, o Blaifilas dovanoti, taika buvo atkurta, ir viskas atrodė 
in statu gu". 

Betgi nors ginčas išoriškai buvo galutinai numaldytas, tačiau suga- 
dinta gera nuotaika nebebuvo grąžinta. Linksmumas dingo, ir tolesnį 
pokalbį sudarė vien sausų faktų ir lygiai taip pat sausų pastabų apie juos 
išdėstymas, — pašnekesys, nors ir labai orus ir pamokomas, tačiau gana 
neįdomus. O kadangi ketiname pasakoti skaitytojui tik įdomius dalykus, 
tai praleisime visą jų pokalbį ir pasakysime tik tiek, kad, visiems pama- 
žu išsiskirsčius ir pasilikus tik Skverui su gydytoju, pašnekesys šiek tiek 
pagyvėjo, pradėjus kalbėti apie tai, kas įvyko tarp jaunųjų džentelmenų; 
gydytojas abu juos pavadino nenaudėliais, o filosofas, labai reikšmingai 


linguodamas galvą, su tuo sutiko. 


! Taip, kaip anksčiau (/04.). 

PATVIRTINĄS DAUGELĮ OVIDIJAUS PASTABŲ, 
TAIP PAT IR KITŲ RIMTESNIŲ RAŠYTOJŲ, 
NENUGINCIJAMAI ĮRODŽIUSIŲ, 

KAD VYNAS DAŽNAI ESTI NESUSIVALDYMO 
PRIEŽASTIS 


[ draugijos, kurioje jį matėme, Džonsas išėjo į laukus atsigaivinti 
gryname ore, prieš aplankydamas poną Olvertį. Čia, kai jis vėl 
paskendo mintyse apie savo brangiąją Sofiją, kurias laikinai buvo nu- 
traukusi pavojingoji jo draugo ir geradario liga, atsitiko įvykis, apie kurį 
su sielvartu pasakojame 1r kuris, be abejo, su tokiu pat sielvartu bus 
perskaitytas. Tačiau istorinė tiesa, kuriai prisiekėme amžiną ištikimybę, 
įpareigoja mus perduoti tai būsimoms kartoms. 

Buvo malonus birželio pabaigos vakaras, kai mūsų herojus žings- 
niavo puikiu miškeliu, kur švelnaus vėjelio linguojamų lapų šlamesys 
liejosi į nuostabią harmoniją su saldžiu upelio čiurlenimu ir melodingų 
lakštingalų giedojimu. Tokioje aplinkumoje, taip nepaprastai tinkančioje 
meilei, Džonsas paskendo mintyse apie savo brangiąją Sofiją. Jo laisvos 
svajos nevaržomai klajojo po visas jos grožybes, jo gyva vaizduotė piešė 
nuostabiąją mergaitę įvairiausiais žavingais vaizdais, ir jo karšta širdis 
tirpo iš meilės; pagaliau, parpuolęs ant žemės greta švelniai čiurlenančio 
upelio, jis prapliupo šiais džiaugsmingais žodžiais: 

— O Sofija, kokia palaima būtų, jei dangus atiduotų tave į mano ran- 
kas. Tebūnie prakeiktas likimas, kuris mus skiria! Jeigu tu man priklausy- 
tum, nors visas tavo turtas būtų vien suplyšę drabužiai, aš nepavydėčiau 
nė vienam žmogui pasaulyje! Kokia pasigailėjimo verta mano akimis 
atrodytų puikiausia čerkesų gražuolė, pasipuošusi visomis Indijos bran- 
genybėmis! Bet kam aš kalbu apie kitą moterį? Nors ir galvočiau, kad 
mano akys gali su meile pažvelgti į kitą, šios rankos išplėštų ją iš mano 
minčių. Ne, brangioji Sofija, jeigu žiaurus likimas mus išskirs visam lai- 
kui, mano siela mylės tik tave vieną. Aš išsaugosiu tavo paveikslui ty- 

riausią ištikimybę. Nors man niekad nepriklausys tavo žavusis kūnas, 
bet tik tau vienai priklausys mano mintys, mano meilė, mano siela. Ak, 
mano mylinti širdis taip kupina švelnių jausmų tau, kad nė skaisčiausios 
gražuolės manęs nesužavėtų, ir būčiau šaltesnis už atsiskyrėlį jų glėbyje! 
Sofija, tik viena Sofija bus mano. Kiek žavesio šiame varde! Aš išpjaus- 
tysiu jį kiekviename medyje. 

Sulig šiais žodžiais jis pašoko ir išvydo — ne Sofiją, ne, ir ne čerke- 
sę, puošniai ir elegantiškai pasidabinusią Rytų didžiūno seraliui. Ne. Be 
suknelės, su šiurkščios ir ne per daug švarios drobės marškiniais, nuo 
dienos darbo sudrėkusiais kvapsningu prakaitu, su šakėmis rankose, ar- 
tinosi Moli Sigrim. Mūsų herojus rankoje laikė lenktinį peilį išsitraukęs iš 
kišenės, ketindamas anksčiau minėtuoju tikslu išpjaustyti žievę. Priėjusi 
arčiau, mergaitė šypsodamasi tarė: 

— Tikiuosi, kad nesirengiate manęs žudyti, skvaire? 

— Kodėl aš turėčiau jus žudyti? —- paklausė Džonsas. 

— Na, kai jūs taip Žiauriai pasielgėte su manimi paskutinį kartą, nužu- 
dymas man būtų didelė malonė, - atsakė ji. 

Tarp jų užsimezgė pašnekesys, kurį aš nemanau esąs įpareigotas per- 
pasakoti ir todėl jį praleisiu. Užtenka pasakyti, kad jis truko ištisą ketvirtį 
valandos, o pabaigoje juodu pasitraukė į pačią miškelio tankmę. 

Kai kuriems skaitytojams galbūt šis įvykis atrodys nenatūralus. Ta- 
čiau faktas yra tikras ir galbūt paaiškinamas tuo, kad Džonsas tikriau- 
siai manė, jog geriau viena moteris negu jokios, o Moli lygiai taip pat 
tikriausiai nutarė, kad geriau du vyrai negu vienas. Be šių tokio Džonso 
pasielgimo motyvų, skaitytojas tegul teikiasi prisiminti, kad šiuo metu jis 
nebuvo visiškas viešpats nuostabiosios protavimo galios, kuri rimtiems 
ir išmintingiems žmonėms padeda taip lengvai sutramdyti nepaklusnias 
aistras ir atsisakyti nuo bet kokių uždraustų malonumų. Vynas galutinai 
įveikė šią Džonso galią. Jis buvo tokios būklės, kada protui tebandant 
vien tik patarti, jam būtų tikriausiai atsakyta taip, kaip prieš daugelį metų 
kažkoks Kleostratas atsakė vienam kvailiui, kuris jo paklausė, ar jam ne 
gėda būti girtam: 

— O ar tau ne gėda sakyti pamokslus girtam žmogui? 


235 


236 


+ HENRY FIELDING 


Tiesą sakant, prieš valstybinį teismą girtumas negali būti pasiteisi- 
nimas, tačiau prieš sąžinės teismą jis gerokai sumažina kaltę. Štai kodėl 
Aristotelis, girdamas Pitako įstatymus, pagal kuriuos girti žmonės už 
prasikaltimus būdavo baudžiami dvigubai, sako, kad juose yra daugiau 
išminties negu teisingumo. O jeigu yra dėl girtumo atleistinų prasižengi- 
mų, tai būtent kaip tik tokie, kokį šiuo metu padarė ponas Džonsas. Šiuo 
klausimu aš galėčiau pateikti išsamų mokslinį įrodinėjimą, jei būčiau tik- 
ras, kad jis patiks mano skaitytojui arba pasakys jam tai, ko jis ligi šiol 
dar nežinojo. Todėl jo labui pasilaikysiu savo mokslinius įrodinėjimus 
sau pačiam ir grįšiu prie savo istorijos. 

Yra pastebėta, kad Fortūna retai kada tedaro ką nors pusėtinai. Tiesą 
sakant, jeigu jau ji linkusi ką nors patenkinti arba įpykinti, tai jos įgei- 
džiams nėra galo. Vos tik mūsų herojus pasišalino su savo Didone, 


Spelunam Blifsl dux et divinus eandemn 
Deveniuni...! 


pastorius ir jaunasis skvairas, išėję rimtai pasivaikščioti, pasirodė ta- 
kelyje, einančiame į miškelį, ir Blaifilas pastebėjo porelę kaip tik jai be- 
dingstant iš akių. 

Blaifilas tuoj pat atpažino Džonsą, nors jis buvo toliau negu už šim- 
to jardų, ir buvo visiškai tikras, kokios lyties jo bendrakeleivė, nors ir 
nespėjo įsižiūrėti, kas ji tokia. Jis krūptelėjo iš džiaugsmo, persižegnojo 
ir kažką labai iškilminga šūktelėjo. 

Tvakomas kiek nustebo, pamatęs šiuos staigius judesius, ir paklausė 
jų priežasties. Į tai Blaifilas atsakė aiškiai matęs kažkokį vaikiną ir merginą 
įlendančius į krūmus ir, be abejo, blogu tikslu. Džonso vardą jis nutylėjo, o 
kodėl taip darė, tesprendžia įžvalgusis skaitytojas, nes niekada nenurodo- 
me žmonių elgesio motyvų, esant bet kokiai galimybei suklysti. 


" Speluncam... („Prie to paties urvo Blaifilas vadas ir teologas prieina...“) — Čia Fildingas 
parodijuoja Vergilijų: 
Speluncam Dido dux et Urojanus eandem; deveniunt... 


„Prie to paties urvo Didonė ir Trojos vadas prieina“ („,„Eneida“, IV, 165166). 

Pastorius, ne tik pats būdamas griežtos moralės žmogus, bet taip 
pat didžiausias kitų paleistuvavimo priešas, tai išgirdęs užsidegė pykčiu. 
Jis paliepė ponui Blaifilui tučtuojau vesti jį į tą vietą ir beeidamas visą 
laiką murmėjo grasinimus, sumišusius su aimanomis, taip pat neištvėrė 
šiek tiek netiesiogiai neapkaltinęs ir pono Olverčio primindamas, kad 
dėl apylinkėje paplitusio ištvirkavimo visų pirma kaltas jis, nes pats ska- 
tinąs šią ydą, rodydamas tokį palankumą pamestinukui ir švelnindamas 
tą teisingą ir išganingą įstatymų griežtumą, kuris reikalauja labai griežtai 
bausti pasileidusias moteris. 

Kelias, kuriuo mūsų medžiotojai turėjo prasiskverbti besekdami pas- 
kui savo grobį, buvo tankiai apaugęs erškėčiais, kurie labai trukdė eiti 
pirmyn, ir be to, taip šlamėjo, kad Džonsą įspėjo apie jų atvykimą dar 
prieš jiems užklumpant jį. Be to, Tvakomas taip nesugebėjo paslėpti 
savo nepasitenkinimo ir taip garsiai su kiekvienu žingsniu reiškė pagiežą, 
kad jau vien tai ganėtinai bylojo Džonsui, jog jis (kalbant medžiotojų 
kalba) pričiuptas stačiai spąstuose. 

KURIAME PONO POPO MANIERA PARAŠYTAS 
MYLIOS ILGUMO PERIODINIS PALYGINIMAS 
SUPAŽINDINS SKAITYTOJĄ SU TOKIU KRUVINU 
MŪŠIU, KOKS TIK GALI ĮVYKTI BE PLIENO 
AR ŠALTOS GELEŽIES 


aip rujos laikotarpiu (šiurkštus pasakymas, kuriuo prasti žmo- 

| ės vadina švelnias scenas, vykstančias tankiuose Hempšyro 
miškuose tarp žvėrių giminės mylimųjų), kai riestaragis elnias sugal- 
voja meilės žaismą ir pora šunyčių arba kitokių jiems priešiškų gro- 
buonių tiek prisiartina prie Žvėrių Veneros šventovės, kad lieknoji 
patelė pašoka į šalį pagauta tarsi baimės ar gyvumo, tarsi drovumo ar 
baikštumo, kuriuo gamta apdovanojo visą moteriškąją lytį, arba bent 
pamokė, kaip apsimesti, kad dėl patinų šiurkštumo į Samo misteriją 
neprasiskverbtų nepašventinta akis, nes atliekant šias apeigas žynė su- 
šunka kartu su Vergilijaus pranaše (kuri tuomet tikriausiai atliko šią 


liturginę apeigą): 


Procul, o brocul ! este, profani, 
Proclamat vates, totogue absistate luco! — 


jeigu, sakau, atliekant elniui ir jo mylimajai šią šventą apeigą, būdingą 
generi omni animantiuy „prie jų išdrįsta prisiartinti priešiški grobuonys, — 
elnias sulig pirmuoju išgąsdintos patelės judesiu įpykęs ir grėsmingas 
iššoka iš tankmės ir sustoja prie įėjimo saugoti savo meilės, trypdamas 
kanopomis žemę, mosuodamas aukštai iškeltais ragais ir išdidžiai šauk- 
damas išsigandusį priešą į kovą. 


| Procul o brotul... - Vergilijus „Eneida“ (VI, 258). 

„Pasitraukite, netikėliai —- sušuko žvnė, — ir pasišalinkite iš viso miškelio!“ (/0/) 
“ Generi omni... - Lukrecijaus posakis „Apie daiktų prigimtį“ (I, 4). 

Visai gyvų būtybių giminei (/0/.). 

Šitaip ir dar baisingiau, pajutęs prisiartinantį priešą, iššoko mūsų he- 
rojus. Jis gerokai pažengė į priekį, norėdamas paslėpti drebančią patelę 
ir, jeigu galima, leisti jai pasitraukti. O Tvakomas, sviedęs visų pirma 
melsvą žaibą iš savo pykčiu žaižaruojančių akių, užgriaudė: 

— Gėda! Gėda! Pone Džonsai, nejau tai jūs? 

— Kaip matote, — atsakė Džonsas, — tai aš. 

— O kas toji bjauri paleistuvė su jumis? — paklausė Tvakomas. 

— Jeigu su manimi bjauri paleistuvė, — suriko Džonsas, — tai galbūt 
aš ir nepasakysiu, kas ji! 

— Įsakau tučtuojau pasakyti! — šaukė Tvakomas. 

— Ir prašau neįsivaizduoti, jaunuoli, kad jūsų amžius, šiek tiek apri- 
bojęs mano, kaip auklėtojo, teises, visiškai panaikino mano autoritetą. 
Santykiai tarp mokytojo ir mokinio yra neišdildomi, kaip neišdildomi 
ir kitokie žmonių tarpusavio santykiai, nes jie pareina iš paties dangaus. 
Todėl jūs turite ir dabar manęs taip klausyti, kaip tuomet, kai jus pradė- 
jau mokyti. 

— Žinau, kad jūs to norėtumėte, — sušuko Džonsas, — bet taip nebus, 
nes beržiniai įrodinėjimai man įtikinti jau nebegalioja. 

— Tada aš jums tiesiai sakau, — tarė Tvakomas, — kad aš nusistatęs 
sužinoti, kas ta bjauri mergšė. 

— O aš jums tiesiai sakau, — atšovė Džonsas, — kad jūs to nesužinosite. 

Tvakomas jau buvo bežengiąs į priekį, bet Džonsas nutvėrė jį už 
rankos; ponas Blaifilas puolė jo gelbėti šaukdamas, jog neleisiąs įžeisti 
savo senojo mokytojo. 

Džonsas pamatęs, kad jam teks grumtis su dviem priešininkais, nu- 
sprendė kuo greičiau atsipalaiduoti nuo vieno iš jų. Todėl pirmiausia jis 
puolė silpnesnįjį; palikęs pastorių, smogė jaunajam skvairui į krūtinę ir 
pataikė taip sėkmingai, kad šis visu ilgiu išsitiesė ant žemės. 

Tvakomas taip troško išaiškinti, kas buvo su Džonsu, kad, vos tik 
pajutęs laisvę, žengė tiesiai į papartyną, nė negalvodamas, kas gali tuo 
tarpu ištikti jo draugą. Bet, jam žengus vos keletą žingsnių į tankmę, 
Džonsas, nugalėjęs Blaifilą, sučiupo pastorių ir nutvėręs už surduto 
skverno atitempė atgal. 

Pastorius jaunystėje buvo pasižymėjęs kovotojas ir savo kumščiu ne 
kartą įsigijo garbės ir mokykloje, ir universitete. Tiesa, dabar, būdamas 
nebejaunas, jis nebeužsiiminėdavo šiuo kilniu menu, tačiau jo drąsa buvo 
lygiai tokia pat stipri kaip ir jo tikėjimas, o kūnas nė kiek ne silpnesnis. 
Be to, kaip skaitytojas galbūt jau pastebėjo, jis buvo gana ūmaus būdo. 
Grįžtelėjęs atgal ir pamatęs savo draugą išsitiesusį ant žemės, be to, ma- 
tydamas, kaip šiurkščiai su juo elgiasi žmogus, kuris per ankstyvesnius 
jųdviejų susidūrimus laikydavosi visuomet pasyviai (be galo viską ap- 
sunkinanti aplinkybė), jis nebeteko kantrybės, perėjo į puolėjo poziciją 
ir, sutelkęs visas jėgas, atakavo Džonsą iš priekio su tokiu įniršiu, kaip 
kadaise atakuodavo iš užpakalio. 

Mūsų herojus sutiko priešo ataką su nieko nepaisančia drąsa, ir jo 
krūtinė suskambėjo nuo smūgio. Jis bematant grąžino jį su ne mažesne 
jėga, taikydamas tiesiai pastoriui į krūtinę, bet šis guviai nustūmė Džon- 
so kumštį, tas tepataikė į pilvą, kur šiuo metu gulėjo sukrauti du svarai 
jautienos ir tiek pat pudingo ir todėl, žinoma, iš ten negalėjo pasigirsti 
duslus balsas. Daug stiprių smūgių, kuriuos kur kas maloniau ir lengviau 
pamatyti, negu paskaityti arba aprašyti, buvo smogta iš abiejų pusių. Pa- 
galiau, iš visų jėgų trenkęs keliais Tvakomui į krūtinę, Džonsas taip nu- 
silpnino jį, kad pergalė nebegalėjo būti abejotina, jeigu ne Blaifilas, kuris, 
šiuo metu atgavęs jėgas, vėl stojo į kovą ir, susikibdamas su Džonsu, 
suteikė pastoriui galimybę nusipurtyti ir atgauti kvapą. 

O dabar abu bendromis jėgomis puolė mūsų herojų, šiojo smūgiai 
nebeišlaikė pirmykštės jėgos, — taip jį nusilpnino imtynės su Tvakomu; 
nors pedagogas geriau mėgo groti s0/ žmogiškuoju instrumentu ir pas- 
taruoju laiku taip ir tedarydavo, vis dėlto jis dar ganėtinai gerai prisiminė 
savo senąjį meną atlikti ir Zwefo partiją. 

Pergalė, pagal dabartinį paprotį, jau buvo beišsisprendžianti skai- 
čiaus persvara, bet staiga mūšyje pasirodė ketvirtoji kumščių pora ir be- 
regint pasveikino pastorių, 0 jų savininkas tuo tarpu suriko: 

— Kaip jums ne gėda, po velnių, dviem užpulti vieną? 

Mūšis, kurį, atsižvelgiant į jo pobūdį, galima pavadinti karališku, ke- 
letą minučių virė dar su didesniu įniršiu, kol Blaifilas antrąsyk buvo par- 

trenktas Džonso, o Tvakomas paprašė susitaikyti savo priešininką, kuris 
pasirodė esąs ne kas kitas kaip ponas Vesternas, nes muštynių įkarštyje 
nė vienas iš kovotojų jo nepažino. 

Iš tikrųjų garbingasis skvairas, bevaikštinėdamas tądien su kompani- 
ja, atsitiktinai ėjo per lauką, kuriame vyko kruvinasis mūšis; pamatęs tris 
susikibusius vyrus, nusprendė, kad du iš jų turi būti vienoje pusėje, ir, 
palikęs savo bendrakeleivius, atskubėjo į pagalbą silpnesniajai pusei ne 
tiek kuriais nors sumetimais, kiek iš mandagumo. Šiuo savo kilniu poel- 
giu jis, galimas dalykas, išgelbėjo poną Džonsą nuo Tvakomo rūstybės 
ir dievobaimingos Blaifilo draugystės jo senajam mokytojui; ką jau kal- 
bėti apie nelygias jėgas, sulaužytoji Džonso ranka dar nebuvo deramai 
sustiprėjusi. Tačiau ši parama greit užbaigė mūšį, ir Džonsas su savo 
sąjungininku laimėjo pergalę. 

Dvyliktasis skyrius 


KURIAME GALIMA PAMATYTI DAUG LABIAU 
JAUDINANTĮ REGINĮ NEGU SUKRUVINTIEJI 
TVAKOMO IR BLAIFILO BEI DVIDEŠIMTIES KITŲ 
TOKIŲ KUNAI 


ono Vesterno bendrakeleiviai pasirodė kaip tik tuo metu, kai 

mūšis baigėsi. Tai buvo garbingasis dvasininkas, kurį neseniai 
matėme prie pono Vesterno stalo, ponia Vestern, Sofijos teta, ir pagaliau 
pati mieloji Sofija. 

Šiuo metu kruvinojo mūšio lauko vaizdas buvo toks. Vienoje vietoje 
ant žemės visas išblyškęs ir beveik nekvėpuodamas gulėjo paslikas Blai- 
filas. Šalia jo stovėjo nugalėtojas Džonsas, apsipylęs krauju, — iš dalies 
savo paties, o iš dalies neseniai priklausiusiu reverendui ponui Tvako- 
mui. Tolėliau minėtasis Tvakomas tarsi karalius Poras! stovėjo niūriai 
pasiduodamas nugalėtojui. Paskutinis veikėjas buvo Vesternas Didysis, 
iškilmingai susitaikąs su nugalėtuoju priešu. 

Blaifilas, kuris atrodė beveik be gyvybės žymių, iš pradžių tapo pa- 
grindiniu visų susirūpinimo objektu, o ypač ponios Vestern: ši ištraukė 
iš kišenės buteliuką uostomosios druskos ir jau buvo bekišanti jam prie 
nosies, bet staiga visos draugijos dėmesys nusigręžė nuo vargšo Blaifilo, 
kurio siela, jeigu ji būtų panorėjusi, galėjo pasinaudoti proga iškeliauti be 
jokių ceremonijų į aną pasaulį. 

Mat daug mielesnis ir daug vertesnis pasigailėjimo objektas gulėjo 
nejudėdamas prieš juos. Tai buvo ne kas kitas kaip žavioji Sofija, kuri, 
išvydusi kraują ar išsigandusi dėl tėvo, ar dėl kurios kitos priežasties ap- 
alpo, niekam nespėjus ateiti jai į pagalbą. 

Ponia Vestern pirmoji ją pamatė ir suriko. Beregint du ar trys balsai 
sušuko: „Panelė Vestern nebegyva!“ — ir visi iškart pareikalavo uosto- 
mosios druskos, vandens ir kitokių vaistų. 


' Poras — indų karalius, kurį Aleksandras Makedonietis buvo paėmęs į nelaisvę. 

PAMESTINUKO TOMO DZONSO ISTORIJA 


Skaitytojas turbūt atsimena, kad aprašydami šį miškelį mes minėjo- 
me čiurlenantį upokšnį, ir šis upokšnis, ne taip, kaip vaizduojama neti- 
kusiuose romanuose, tekėjo čia ne vien tam, kad čiurlentų. Ne! Fortūna 
nutarė suteikti šiam upokšniui didesnę garbę negu toji, kurios nusipelnė 
Arkadijos lygumas skalaujantys upeliai. 

Džonsas trynė Blaifilui smilkinius bijodamas, ar tik nebus per smar- 
kiai jį sumušęs, kai jo ausis pasiekė žodžiai „panelė Vestern“ ir „nebe- 
gyva“. Jis pašoko, paliko Blaifilą likimo valiai, nudūmė prie Sofijos ir, 
kol kiti puldinėjo šen bei ten, ieškodami vandens sausuose takeliuose, 
pakėlęs ją ant rankų, nubėgo per lauką prie minėtojo upelio; įbridęs į 
vandenį, jis gausiai apšlakstė jai veidą, galvą ir kaklą. 

Sofijos laimė, kad tas pats sumišimas, kuris neleido jos draugams jai 
padėti, neleido jiems taip pat sulaikyti Džonso. Jis jau buvo pusiaukely, 
kai šie suvokė, ką jis bedarąs, ir spėjo atgaivinti mergaitę, dar jiems ne- 
pasiekus upelio kranto. Sofija ištiesė rankas, atmerkė akis ir sušuko: „(O 
Dieve!“ — kaip tik tą akimirką, kai priėjo jos tėvas, teta ir pastorius. 

Džonsas, kuris ligi šiol laikė mieląją naštą ant rankų, dabar paleido 
ją, tuo pat metų švelniai priglausdamas, ir, būdama visiškai atsipeikėjusi, 
ji negalėjo to nepajusti. Bet kadangi neparodė jokio nepasitenkinimo šia 
laisve, mes linkę manyti, kad šiuo metu ji buvo dar nevisiškai atsipeikė- 
jusi iš apalpimo. 

Tragiškoji scena staiga virto džiaugsmo scena, kurioje pagrindinis 
veikėjas buvo mūsų herojus: jis tikriausiai jautė daug didesnį džiaugsmą 
išgelbėjęs Sofiją negu ji pati, o ir sveikinimai jai negalėjo prilygti sveikini- 
mams Džonsui, ypač paties pono Vesterno, kuris, porą kartų apkabinęs 
dukterį, puolė myluoti ir bučiuoti Džonsą. Jis vadino jį Sofijos išgelbė- 
toju ir pareiškė esąs pasiryžęs atiduoti jam visa, išskyrus savo dukterį, 
tačiau, čia pat susigriebęs, išskyrė dar ir savo skalikus, Riterį ir Mis Slauč 
(taip jis vadino savo mylimiausią kumelę). 

Galutinai nusiraminęs dėl dukters, skvairas dabar susirūpino Džonsu. 

— Na, vaikine, — tarė jis, — nusimesk švarką ir nusiprausk veidą, nes 
jis velniškai nutaškytas. Na, gyviau prauskis ir eime pas mane, o ten su- 
rasime tau kitą švarką. 


243 


244 


+ HENRY FHIELDING 


Džonsas tučtuojau pakluso, nusivilko švarką, priėjo prie vandens ir 
nusiprausė veidą bei krūtinę, nes ji buvo ne mažiau sumušta ir kruvina 
kaip ir skruostai. Tačiau nors kraują vanduo ir nuplovė, jis negalėjo pa- 
šalinti juodų ir mėlynų žymių, kuriomis Tvakomas paženklino Džonso 
veidą ir krūtinę. Pastebėjusi jas, Sofija atsiduso ir pasiuntė neapsakomo 
švelnumo kupiną žvilgsnį. 

Džonsas sutiko šį žvilgsnį savo akimis, ir jis paveikė jį daug stipriau 
negu visi per muštynes gauti smūgiai. Tačiau tai buvo visiškai kitoks 
poveikis: toks raminantis ir gaivinantis, kad būtų keletui minučių paša- 
linęs skausmą net ir tuomet, jeigu jaunuolis būtų buvęs ne sumuštas, o 
sužeistas. 

Visa draugija dabar grįžo į tą vietą, kur Tvakomas jau vėl buvo pa- 
statęs poną Blaifilą ant kojų. Čia mes negalime nutylėti dievobaimingo 
troškimo, kad visi ginčai būtų sprendžiami vien tais ginklais, kuriais 
mus apdovanojo Gamta žinodama, kas mums tinka, ir kad šalta gele- 
žis tebūtų vartojama vien žemės viduriams perskrosti. Tuomet karas, 
mėgstamiausias valdovų užsiėmimas, pasidarytų beveik nepavojingas, 
ir didelių kariuomenių susirėmimai galėtų vykti aukštosios visuomenės 
damų pageidavimu, kurios kartu su pačiais karaliais gėrėtųsi mūšiu. 
Kovos laukas gal ir būtų nusėtas žmonių lavonais, o po kelių minučių 
žuvusieji arba jų didžiuma atsikeltų kaip pono Beijeso kariuomenė ir 
žygiuotų trenkiant būgnui ar griežiant smuikui, žiūrint kaip iš anksto 
buvo susitarta. 

Aš nenorėčiau traktuoti šio reikalo humoristiškai, kad nepasipiktintų 
rimti vyrai ir politikai, kurie, žinia, nemėgsta juokauti. Bet, tiesą sakant, 
ar nebūtų galima išspręsti mūšio didesniu skaičiumi praskeltų makaulių, 
kruvinų nosių ir pamėlynavusių paakių negu kad krūvomis sumaitotų 
nužudytų žmonių kūnų? Ir ar miestai negalėtų būti užkariaunami tokiu 
pat būdu? Žinoma, šis pasiūlymas prancūzams gali atrodyti labai nenau- 
dingas, nes taip jie netektų pirmenybės prieš kitas tautas, kurią įgijo dėl 
savo inžinierių pranašumo. Bet, atsižvelgdamas į šios tautos riteriškumą 
ir kilnumą, esu įsitikinęs, jog jie neatsisakytų kautis su savo priešu lygio- 
mis, arba, kaip sakoma, vienas prieš vieną. 

Bet, nors tokie pertvarkymai ir labai pageidautini, maža tėra vilčių 
juos įgyvendinti, todėl pasitenkinsiu šiomis trumpomis pastabomis ir 
grįšiu prie savo pasakojimo. 

Vesternas ėmė klausinėti šio ginčo priežasčių, tačiau nei Blaifilas, nei 
Džonsas nieko neatsakė, tik Tvakomas piktai tarė: 

— Manau, kad priežastis ne per toliausia nuo čia. Praskyrę krūmus, 
galite ją atrasti. 

— Atrasti? — nustebo Vesternas. — Ką? Nejau mušėtės dėl mergos? 

— Paklauskite džentelmeno su liemene, — pasakė Tvakomas, — jis 
geriausiai žino. 

— Na, tuomet, žinoma, dėl mergos! - sušuko Vesternas. - Ak, Tomai, 
Tomai, koks tu smaližius! Bet vis dėlto, džentelmenai, būkime draugai; 
eime pas mane ir išgersime už galutinę taiką. 

— Atsiprašau, sere, — tarė Tvakomas, - ne toks jau menkniekis mano 
būdo žmogui, kad mane taip įžeistų ir primuštų vaikėzas vien dėl to, jog 
aš norėjau atlikti savo pareigą, stengdamasis surasti ir patraukti teisman 
ištvirkusią mergą. Bet, žinoma, didžiausia kaltė tenka ponui Olverčiui ir 
jums, nes, griežčiau vykdydami įstatymus, kaip ir turėtumėte daryti, greit 
apvalytumėte apylinkę nuo tų bjaurybių. 

— Geriau aš apvalysiu apylinkę nuo lapių, — sušuko Vesternas. - Ma- 
nau, reikia skatinti, kad pasipildytų tas žmonių skaičius, kurio mes kas- 
dien netenkame kare. Bet kur ji? Na, Tomai, prašau man ją parodyti. 

Ir jis pradėjo ieškinėti po krūmus lygiai tokiu pat būdu ir su tokiais 
šūksniais, kaip norėdamas išbaidyti kiškį. Pagaliau sušuko: 

— Oho! Zuikelis netoliese. Štai kur jo guolis, dievaži. Tik, atrodo, bus 
pasprukęs. 

Ir iš tikrųjų skvairas atrado tą vietą, iš kurios vargšė mergaitė, prasi- 
dėjus peštynėms, paspruko kaip kiškis, kiek kojos neša. 

Sofija ėmė prašyti tėvą grįžti namo sakydama, kad jai labai silpna ir 
ji galinti vėl nualpti. Skvairas tučtuojau paklausė dukters prašymo (jis 
juk buvo be galo mylintis tėvas). Jis primygtinai kvietė visus eiti pas 
ji pavakarieniauti, bet Blaifilas ir Tvakomas griežtai nesutiko: pirmasis 
sakėsi turįs daug priežasčių, dėl kurių atsisakąs šios garbės, bet negalįs jų 

čia išvardyti; antrasis pareiškė (galbūt teisingai), jog jo padėties žmogui 
nepadoru kur nors pasirodyti šitokios išvaizdos. 

Džonsas neįstengė atsispirti malonumui pabūti kartu su savo Sofija, 
taigi ir nužingsniavo su skvairu Vesternu ir jo damomis, o pastorius sekė 
iš paskos. Beje, šis norėjo pasilikti su savo broliu Tvakomu tardamas, 
kad iš pagarbos savo luomui negalįs jo apleisti, bet Tvakomas nepriėmė 
šios malonės ir gana nemandagiai stumtelėjo jį paskui poną Vesterną. 

Taip baigėsi šios kruvinos peštynės, taip baigsis ir penktoji šios isto- 
rijos knyga. 


1 


ŠEŠTOJI KNYGA 


apimanti maždaug Iris savaitės 


Pirmasis skyrius 
APIE MEILĘ 


| non knygoje mums teko turėti gana daug reikalų su meilės 
jausmu, o šioje knygoje būsime priversti kalbėti apie šį objektą 
dar plačiau. Todėl dabar pats laikas panagrinėti naujausiąją teoriją, pagal 
kurią, be kitų nuostabių atradimų, kai kurie filosofai dedasi įrodę, jog 
tokio jausmo visiškai nesą žmogaus širdyje. 

Ar tie filosofai priklauso tai nuostabiajai sektai, apie kurią pagarbiai 
atsiliepė velionis daktaras Sviftas dėl to, kad jie vien tik genijaus jėga, be 
jokio mokslo ir net paprasčiausio skaitymo atskleidė tą galią ir neįkaino- 
jamą paslaptį, kad nėra Dievo, ar jie, greičiau, eina išvien su tais, kurie 
prieš keletą metų išgąsdino visą pasaulį įrodydami, kad žmogaus pri- 
gimtyje nėra tokių dalykų kaip dorybė arba gerumas, ir visus geruosius 
mūsų poelgius pagrįsdami puikybe, — šito čia nesiryžtu spręsti. Tiesą 
sakant, esu linkęs įtarti, kad visi šie tiesos ieškotojai yra kaip du vandens 
lašai panašūs į tuos žmones, kurie vadinasi aukso ieškotojais. Iš tikrųjų 


bent priemonės, kuriomis jie naudojasi ieškodami tiesos ir aukso, yra 

tos pačios: ir vieni, ir kiti rausiasi, kapstosi ir knisasi bjauriose vietose, o 
pirmieji pačioje bjauriausioje — ze$varžoje sielope. 

Metodo, taip pat ir rezultatų atžvilgiu tiesos ieškotojai ir aukso ieš- 
kotojai visiškai vieni kitiems prilygsta, tačiau, be abejo, savo kuklumu jie 
negali būti sugretinami. Ar girdėta, kad alchemikas, nepasisekus gauti 
aukso, būtų toks įžūlus arba kvailas ir imtų tvirtinu, kad pasaulyje nesą 
tokio dalyko kaip auksas? Tuo tarpu tiesos ieškotojas, pasikapstęs po 
šiukšlyną — savo paties sielą — ir neradęs tenai nė mažiausio spindulėlio 
dieviškumo ir nieko panašaus į dorybę, gėrį, grožį ar meilę, labai atvirai, 
garbingai ir logiškai nusprendžia, kad tokių dalykų iš viso nėra pasaulyje. 

Tačiau, norėdami išvengti bet kokių nesutarimų su šiais filosofais, 
jeigu juos taip galima pavadinti, ir parodyti, kad esame pasirengę išspręs- 
ti klausimą taikingai, padarysime tam tikrų nuolaidų, kurios galbūt už- 
baigs ginčą. 

Visų pirma mes sutinkame, kad daugeliui žmonių, ir galbūt kaip tik 
filosofams, šis jausmas yra visiškai svetimas. 

Antra, tai, kas paprastai vadinama meile, būtent troškimas patenkinti 
nepasotinamą geidulį tam tikru kiekiu švelnios, baltos žmogaus mėsos, 
jokiu būdu negalima pavadinti tuo jausmu, dėl kurio aš čia ginčijuosi. Tat 
galima pavadinti geismu, ir jeigu apsirijėlis nesigėdija žodį „meilė“ taikyti 
savo apetitui ir sakyti, kad jis 77y/ tokius ir tokius valgius, tai ir žmogus, 
šitaip mylįs, gali pasakyti, kad jis geidžia tokios ir tokios moters. 

Trečia, aš sutinku, ir tai, mano nuomone, priimtiniausia nuolaida, 
kad nors toji meilė, kurios gynėjas aš esu, yra patenkinama daug švel- 
nesnėmis priemonėmis, vis dėlto ji trokšta būti patenkinama nė kiek ne 
mažiau kaip ir patys šiurkščiausi mūsų geiduliai. 

Ir pagaliau aš sutinku, kad šioji meilė, kai ji nukrypsta į kitos lyties as- 
menį, siekdama visiško pasitenkinimo, labai linkusi pasikviesti į pagalbą ką 
tik minėtąjį geismą, kuris ne tik jos nesusilpnina, bet netgi pakelia visus jos 
džiaugsmus į tokias aukštybes, kurios beveik neįsivaizduojamos nepatyru- 
siems kitokių jausmų, nebent tuos, kurie kyla vien tk iš geidulių. 

Už šias nuolaidas aš reikalauju, kad filosofai sutiktų, jog kai kurių (aš 
manau, daugelio) žmonių širdyse glūdi kilnūs ir geri jausmai, skatinan- 

tieji juos prisidėti prie kitų laimės; jog šis nesavanaudiškas aukojimasis 
kitiems, panašiai kaip draugystė, kaip tėvų ir vaikų meilė, kaip apskritai 
hlantropija, teikia didžiulį ir neapsakomą pasitenkinimą, ir jeigu tokio 
jausmo nepavadinsime meile, tai kito vardo jam nėra; jog, nors iš to- 
kios tyros meilės kylantį pasitenkinimą gali padidinti ir pasaldinti juslinis 
geismas, vis dėlto jis gali gyvuoti ir pats vienas ir nebus sunaikintas, 
įsiveržus pastarajam; ir pagaliau, jog pagarba ir dėkingumas yra tikrieji 
meilės šaltiniai, kaip jaunystė ir grožis yra geismo šaltinis, ir todėl nors 
geismas savaime praeina, atėjus senatvei ar ligai, tačiau jos negali paveik- 
ti meilės, negali sukrėsti ar išrauti iš kilnios širdies jausmo arba aistros, 
kurios pagrindas — dėkingumas ir pagarba. 

Paneigti jausmą, nuolat matant akivaizdžius jo pasireiškimus, atrodo 
labai keista ir absurdiška. Tai gali kilti tik stebint save, kaip jau anksčiau 
buvo sakyta. Bet kaip tatai neteisinga! Nejau žmogus, kuris neranda savo 
širdyje nė pėdsako šykštumo ar garbės troškimo, iš to padaro išvadą, kad 
tokių jausmų žmogaus prigimtis iš viso nepažįsta? Tai kodėl tuomet mes 
neturėtume kukliai laikytis tos pat nuomonės, spręsdami apie gera ir pik- 
ta kituose žmonėse? Kodėl mes visuomet norime, kaip sako Šekspyras, 
„Visą pasaulį sudėti į save“?! 

Bijau, kad čia kalta tuštybė. Tai pavyzdys saldžialiežuvavimo, kuriuo 
mes beveik visi apiberiame savo protą. Nes galbūt nėra žmogaus, net ir 
labiausiai niekinančio pataikūnus, kuris pačiu niekingiausiu būdu nepa- 
taikautų pats sau. 

Taigi, prašydamas patvirtinti mano pastabų teisingumą, kreipiuosi į 
tuos, kurie patys savo protu pripažįsta tai, ką aš čia pasakiau. 

Ištyrinėkite savo širdį, mano gerasis skaitytojau, ir pasakykite, ar su- 
tinkate su manimi, ar ne. Jeigu sutinkate, tai kituose puslapiuose rasite 
mano išdėstytiems teiginiams pavyzdžių, o jeigu ne, tai, užtikrinu, jūs jau 
dabar perskaitėte daugiau, negu galite suprasti, ir būtų išmintingiau jums 
užsiimti savo reikalais arba pramogomis (kad ir kokios jos būtų), negu 
veltui leisti laiką, skaitant tai, ko jūs negalite nei pajusti, nei perprasti. 


! .nisą pasaulį sudėti į save... — Šekspyras „Daug triukšmo dėl nieko“ (Il veiksmas, 1 scena). 

Kalbėti jums apie meilės esmę būtų tas pat, ką pasakoti apie spalvas iš 
prigimties aklam žmogui, nes jūsų meilės supratimas galbūt toks pat ab- 
surdiškas kaip tas vaizdas, kurį, kaip teko girdėti, vienas aklasis susidarė 
apie raudoną spalvą: ši spalva jam atrodė panaši į trimito garsą'; o meilė 
jums galbūt labai primena lėkštę sriubos arba jautienos filė. 


| .brimtlo garsas... - Užsimenama ta pati Loko traktato vieta kaip ir IV kn. I skyr. 


Antrasis skyrius 


PONIOS VESTERN CHARAKTERISTIKA. 
JOS DIDELIS IŠSIMOKSLINIMAS BEI PASAULIO 
PAZŽINIMAS IR IŠ ŠIŲ SAVYBIŲ KYLANČIO 
ĮŽVALGUMO PAVYZDYS 


2 matė, kaip ponas Vesternas, jo sesuo ir duktė su jau- 
nuoju Džonsu ir pastoriumi nuėjo į pono Vesterno namus, ir čia 
didžiuma šios draugijos praleido vakarą labai džiaugsmingai ir linksmai. 
Vien tik Sofija buvo liūdna, o Džonsas, nors meilė ir galutinai pavergė 
jo širdį, tačiau su džiaugsmu prisiminęs, kad pagijo ponas Olvertis, ir 
būdamas kartu su savo mylimąja, o be to, jausdamas švelnius žvilgsnius, 
kuriuos ji kartkartėmis netyčia jam pasiųsdavo, taip įsismagino, kad pri- 
sidėjo prie kitų trijų galbūt linksmiausių žmonių pasaulyje. 

Tokia pat liūdna buvo Sofija ir kitą rytą per pusryčius; ji nuėjo nuo 
stalo anksčiau negu paprastai, palikdama tėvą ir tetą dviese. Skvairas 
nekreipė dėmesio į pasikeitusią dukters nuotaiką. Tiesą sakant, nors jis 
buvo šioks toks politikas ir dukart buvo, iškeltas kandidatu apylinkės 
rinkimuose, bet nepasižymėjo dideliu pastabumu. Jo sesuo buvo visiškai 
kitokia. Jai teko gyventi dvare ir matyti aukštosios visuomenės. Čia ji 
ir įsigijo žinių, kurios reikalingos tai visuomenei, ir puikiai išmanė vi- 
sas manieras, papročius, ceremonijas ir madas. Tačiau tuo neapsiribojo 
jos erudicija. Ji gerokai pralavino protą beskaitydama: buvo perskaičiusi 
ne tik visas naująsias dramas, operas, oratorijas, poemas ir romanus ir 
galėjo apie juos pasakyti savo kritišką nuomonę, bet taip pat ištisai Ra- 
peno „Anglijos istoriją“, Ičardo „Romos istoriją“! bei daug prancūziškų 
«2 


„Memoires bour servir a /Histore“ “ 1, be to, daugumą politinių brošiūrų 


! Polis de Rapenas (1661-1725) — prancūzų hugenotas (protestantas), atšaukus Nanto ediktą, 
palikęs tėvynę ir gyvenęs kurį laiką Anglijoje, paskui Olandijoje. 1724 m. Hagoje išėjo jo aštuo- 
niatomė „Anglijos istorija“. Lourensas Ičardas (1670-1730) - anglų rašytojas, daugelio (bet silpnų) 
istorinių kūrinių autorius. 


“ „Memuarai kaip pagalbinė priemonė studijuoti istorijai“ (branc.). 

ir žurnalų, išleistų per pastaruosius dvidešimt metų. Iš jų jinai įsigijo 
daug įgudimo politikoje ir galėjo labai nusimanančiai pakalbėti apie Eu- 
ropos reikalus. Be to, ji nuostabiai išmanė meilės dalykus ir geriau negu 
kas kitas žinojo, kokie kieno ir su kuo santykiai, — žinojimas, kurį juo 
lengviau įgijo, nes, siekdama jo, niekada neužsiiminėdavo savo reikalais 
šioje srityje — ar tai neturėdama polinkio, ar dėl to, kad niekas nesiekė 
jos palankumo. Šis pastarasis atvejis tikresnis, nes jos vyriška išvaizda ir 
šešios pėdos ūgio kartu su jos įpročiais ir išsimokslinimu greičiausiai ir 
neleido vyriškajai lyčiai žiūrėti į ją kaip į moterį, nors ji ir vilkėjo sijonu. 
Tačiau, mokėdama šiuos reikalus traktuoti mokslišku požiūriu, ji puikiai 
žinojo, nors praktiškai ir nebuvo išbandžiusi, visas gudrybes, kuriomis 
naudojasi gražios moterys, norėdamos paskatinti gerbėją arba nuslėpti 
savo jausmą, o kartu su tuo ir visą virtinę šypsenų, akučių, žvilgsnių ir 
t. t., dabar taip paplitusių aukštojoje visuomenėje. Žodžiu, joks moteriš- 
kas apsimetimas ar maivymasis neišsisukdavo iš jos žvilgsnio, betgi pa- 
prastas ir nuoširdus kilnios širdies plakimas jai buvo mažai tepažįstamas, 
nes niekada jo neteko matyti. 

Šio nuostabaus įžvalgumo dėka ponia Vestern tarėsi šį tą atradu- 
si Sofijos sieloje. Pirmasis signalas buvo jaunosios ledi elgesys mūšio 
lauke, ir tuomet kilusį įtarimą gerokai sustiprino tai, ką ji pastebėjo tą 
vakarą ir kitą rytą. Tačiau, nepaprastai bijodama apsirikti, ji ištisas dvi sa- 
vaites nešiojo paslaptį savo širdyje, tik netiesiogiai duodama šį tą supras- 
ti: nusišypsodama, mirktelėdama, linktelėdama, retkarčiais tarstelėdama 
vieną kitą neaiškų žodį, o tai ganėtinai baimino Sofiją, tačiau nedarė nė 
mažiausio įspūdžio broliui. 

Bet pagaliau visiškai įsitikinusi savo spėliojimų teisingumu, pasitai- 
kius progai, vieną rytą, pasilikusi dviese su broliu, ji nutraukė jo švilpa- 
vimą šiais žodžiais: 

— Sakyk, broleli, ar tu nieko ypatingo nepastebėjai mano dukterėčio- 
je pastaruoju laiku? 

— Ne, nepastebėjau, — atsakė Vesternas. — Ar kas nors negera atsitiko 
mergaitei? 

— Taip, negera, — atsakė ji, — ir net labai negera. 

— Na, bet ji juk niekuo nesiskundžia, — sušuko Vesternas, — o vėja- 
raupiais jau persirgo. 

— Brolau, — atšovė ji, — mergaitės apserga ir kitomis ligomis, ir kur 
kas sunkesnėmis negu vėjaraupiai. 

Čia skvairas nepaprastai susirūpinęs paprašė tučtuojau pasakyti, ar 
tik Sofija nesusirgusi, pridurdamas, jog ji žinanti, kad jis mylįs dukterį 
labiau negu savo gyvybę ir siųstų į patį pasaulio kraštą geriausio gydy- 
tojo jai. 

— Nieko, nieko, — atsakė ji šypsodamasi. — Liga ne tokia jau baisi. 
Bet, brolau, jūs neabejojate, kad aš pažįstu dvaro pasaulį, tad patikėkite 
manimi, arba aš suklydau kaip niekad gyvenime, jog mano dukterėčia 
beviltiškai įsimylėjusi. 

— Ką? Įsimylėjusi? — piktai sušuko Vesternas. — Įsimylėjusi be mano 
žinios?! Aš atimsiu iš jos palikimą, aš išvarysiu ją lauk nuogą be skati- 
ko! Už visą mano gerumą, už visą mano meilę įsimylėjo, nepasiklaususi 
manęs?! 

— Betgi, — tarė ponia Vestern, — jūs neišvarysite dukters, kurią mylite 
labiau negu savo gyvybę, nesužinojęs, koks jos pasirinkimas. O gal jis 
teko kaip tik tam, kurio ir jūs pats norėtumėte, tuomet, tikiuosi, nebe- 
pyksite? 

— Žinoma, ne, - sušuko Vesternas, — tai visai kas kita! Jeigu ji ištekės 
už vyro, kurį aš išrinksiu, tegul jinai myli, ką tik nori, aš nekvaršinsiu sau 
dėl to galvos. 

— Tai protingai pasakyta, — atsakė sesuo. — Bet manau, kad žmogus, 
kurį ji pasirinko, kaip tik tas pats, kurį ir jūs jai būtumėte išrinkęs. Jeigu 
ne, tai visas mano pasaulio pažinimas nieko nevertas, o pripažinkite, 
brolau, kad aš gyvenimą gerai pažįstu. 

— Be abejo, sesele, — tarė Vesternas. — Jūs išties ne blogiau pažįstate 
pasaulį už kitas moteris, o, tiesą sakant, tai ir yra moterų sritis. Jūs juk 
žinote, kad aš nemėgstu, kai kalbate apie politiką: ji priklauso mums, ir 
sijonams čia nėra ko kištis. Na, bet kas gi tas vyriškis? 

— Ogi pats malonėkite atspėti! — tarė ji. - Būdamas toks politikas, ne- 
turėtumėte apsirikti. Protas, kuris gali prasiskverbti į valdovų kabinetus 

ir atskleisti tas slaptas spyruokles, kurios suka didžiuosius visų Europos 
politinių mašinų valstybinius ratus, be abejonės, labai lengvai gali atspėti, 
kas dedasi paprastoje neprityrusios mergaitės širdyje. 

— Sese, — sušuko skvairas, — aš ne kartą jus prašiau nevartoti su ma- 
nimi kalbant tos dvaro tarškalynės. Sakau, kad nesuprantu jųjų žargono, 
nors ir skaitau žurnalus bei „Londono vakarinį paštą“. Galbūt ir pasitai- 
ko viena kita eilutė, kur nedaug ką susigaudau, nes pusė raidžių praleista, 
bet gerai suprantu, ką tai reiškia, žinau, kad mūsų reikalai klojasi ne taip, 
kaip turėtų klotis, dėl kyšininkavimo ir papirkimų. 

— Iš visos širdies apgailestauju jūsų provinciališką nemokšiškumą! — 
sušuko ledi. 

— Nejau? — atšovė Vesternas. — O aš apgailestauju jūsų miestietišką 
išsimokslinimą. Galiu būti kuo tik norite, tik ne dvariškiu, ne presbite- 
rionu ir ne hanoverininku! kaip kiti. 

— Jeigu jūs taikote man, — atsakė ji, — tai atsiminkite, kad aš esu mo- 
teris, brolau, ir visai nesvarbu, kurių pusėje esu. Be to... 

— Žinau, kad tu moteris, — sušuko skvairas, — ir tavo laimė, kad esi 
moteris. Jeigu būtum vyras, jau seniai būčiau tau uždrožęs. 

— Čia tik ir glūdi visas jūsų įsivaizduojamas pranašumas. Tik jūsų kū- 
nas, O ne protas stipresnis už mūsų. Jūsų laimė, kad galite mus primušt, 
o kitaip mes savo pranašesniu protu visus jus paverstume tuo, kuo drą- 
sieji, išmintingieji, sąmojingieji ir mandagieji jau yra — mūsų vergais. 

— Labai džiaugiuosi, žinodamas jūsų mintis, — atsakė skvairas. — Bet 
apie tai pašnekėsime kitąsyk. O dabar pasakykite, kas tas mano dukters 
išsirinktasis. 

— Luktelėk minutėlę, — tarė ji, — kol suvirškinsiu tą didžiulę panieką, 
kurią jaučiu jūsų giminei, o kitaip būsiu per daug ant jūsų pikta. Na, 


' Presbiterionas ir banoverininkas. — Brolis ir sesuo Vesternai priklauso dviem skirtingoms 
politinėms partijoms: jis — torių, 1688 m. nuverstos Stuuartų dinastijos šalininkas, svajojąs apie 
jos restauraciją, ir tai nuolat atsispindi jo kalbose; be to, jis nusistatęs prieš presbiterionus, kurie 
dalyvavo buržuazinėje revoliucijoje. Jo sesuo sukinėjosi naujos, Hanoverio dinastijos dvare (tuo 
metu valdė antrasis jos atstovas — Jurgis II); tą dinastiją rėmė vigai, kurie atstovavo buržuazijos 


interesams ir iš dalies žemvaldžių aristokratijai. 

aš pasistengsiu praryti savo pykų. O dabar, gerasis politikieriau, ką jūs 
pasakysite apie poną Blaifilą? Ar Sofija nenualpo, pamačiusi jį gulintį be 
kvapo? Ar, jam atsipeikėjus, ji nepabalo, kai mes sugrįžome į tą vietą, 
kur jis stovėjo? O kokia viso jos liūdesio priežastis buvo tuomet per 
vakarienę, kitą rytą ir per visą šį laiką? 

— Prisiekiu šventuoju Jurgiu, — sušuko skvairas, — dabar, kai jūs pa- 
sakėte, aš viską prisimenu. Iš tikrųjų taip, ir aš džiaugiuosi visa širdimi. 
Žinojau, kad Sofija gera mergaitė ir savo meile manęs neužpykdys. Aš 
niekad neturėjau tokio džiaugsmo gyvenime, nes mūsų dvarai visai 
vienas prie kito. Jau ir anksčiau apie tai pagalvodavau: abu dvarai tarsi 
jau susijungę vedybomis, ir tūkstantį kartų būtų gaila juos išskirti. Ži- 
noma, karalystėje, nors ir ne mūsų grafystėje, yra ir didesnių dvarų, bet 
aš geriau sutinku šiek tiek nusileisti, negu apvesdinti dukterį su sve- 
timu ar nepažįstamu. Be to, daugumas tokių didelių dvarų priklauso 
lordams, o aš net paties to vardo nekenčiu. Na, bet kaip man pasielgti? 
Ką jūs patartumėte, sesele? Jūs, moterys, geriau išmanote tokius daly- 
kus negu mes. 

— Nuolankiausia jūsų tarnaitė, sere, — atsakė ledi, — esu dėkinga, kad 
nors šiek tiek mus vertinate. Jeigu jūs, sere, teikiatės klausti mano pata- 
rimo, tai, sakyčiau, geriausia jums pačiam pasiūlyti vedybas Olverčiui. 
Jeigu jas siūlo tėvai, tai čia nieko nepadoraus nėra. Karalius Alkinojas 
pono Popo „Odisėjoje“ pats pasiūlo savo dukterį Ulisui. Man, žinoma, 
nėra reikalo perspėti tokį supratingą žmogų, jog nereikia sakyti, kad jūsų 
duktė įsimylėjusi, — tai būtų prieš visas taisykles. 

— Gerai, — tarė skvairas, — aš pasiūlysiu, bet jam uždrošiu, jeigu atsi- 
sakys. 

— Nebijokite, — sušuko ponia Vestern, — vedybos per daug pelnin- 
gos, kad būtų galima jas atmesti. 

— Nežinau, — atsakė skvairas. — Olvertis toks keistuolis, ir pinigai jam 
nieko nereiškia. 

— Na, brolau, ir prastas iš jūsų politikas, — tarė ledi. — Argi galima 
aklai tikėti žodžiais? Nejau manote, kad ponas Olvertis niekina pinigus 
labiau negu kiti dėl to, kad jis daugiau kalba? Tokia lengvatikystė veikiau 

tinka mums, silpnoms moterims, negu išmintingajai lyčiai, kurią dan- 
gus sukūrė būti politikais. Iš tiesų, brolau, jus būtų galima įgalioti vesti 
derybas su prancūzais. Jie greit jus įtikintų užkariaują miestus vien apsi- 
gynimo tikslais. 

— Sese, — su panieka tarė skvairas, — tegul jūsų dvaro draugai atsako 
už paimtus miestus. Jūs — moteris, ir aš jūsų nekaltinu, nes, manau, jie 
dar tiek išmintingi, kad nepatikės paslapčių moterims. 

Sulig šiais žodžiais jis taip sarkastiškai nusijuokė, kad ponia Vestern 
daugiau negalėjo pakęsti. Brolio žodžiai palietė pačią opiausiąją vietą (ji 
iš tikrųjų labai nusimanė šiuose reikaluose ir buvo labai jautri jiems), ir ji 
užvirė pykčiu, pareiškė, kad jos brolis esąs kvailys ir bukagalvis ir kad ji 
ilgiau nebepasiliksianti jo namuose. 

"Tačiau skvairas, nors tikriausiai ir nebuvo skaitęs Makiavelio, bet vis 
dėlto daugeliu atvejų buvo puikus politikas. Jis griežtai laikėsi visų 1š- 
mintingų taisyklių, kurias gerai įkala į galvą politinė peripatetinė biržos 
mokykla. Jis žinojo tikrąją pinigų vertę ir vienintelį jų vartojimo būdą — 
juos krauti. Jis taip pat gerai nusimanė apie paveldėjimo įstatymus, apie 
dvaro sugrąžinimą į tėvonių rankas ir t. t., dažnai galvodavo apie sesers 
turto dydį ir galimybes jį paveldėti jam pačiam arba jo palikuonims. Jis 
buvo perdėm gudrus, kad visa tai paaukotų tuščiam apmaudui. Todėl 
susigriebęs, kad per daug toli nuėjo, ponas Vesternas nusprendė susi- 
taikyti, o tat buvo nesunku, nes sesuo labai mylėjo savo brolį, o dar 
labiau — dukterėčią. Nors ji buvo be galo jautri visiems įžeidimams, nu- 
kreiptiems į jos politikos išmanymą, labai gerai jos pačios vertinamą, bet 
buvo nepaprastai gera ir maloni moteris. 

Todėl, pirmiausia nusiskubinęs į arklides ir uždaręs arklius taip, kad 
juos išvesti galėtum nebent per langus, skvairas sugrįžo pas seserį; jis 
nuramino ir numaldė ją, atšaukdamas visus savo žodžius ir tvirtindamas 
visiškai priešingus dalykus negu tie, kuriais ją buvo užpykdęs. Pagaliau 
jis pasikvietė į pagalbą Sofiją, kuri, mokėdama nepaprastai žavingai ir 
maloniai prašnekinti, turėjo dar ir tą privalumą, kad teta ją išklausydavo 
labai meilingai ir palankiai. 

Viso to rezultatas buvo tas, kad ponia Vestern nusišypsojo ir tarė: 


PAMESTINUKO TOMO DŽONSO ISTORIJA + 257 


— Brolau, jūs esate tikras kroatas'. Bet kaip jie duoda šiokios tokios 
naudos imperatorienės karalienės“ armijai, taip ir jūs turite šį tą gera. 
Todėl aš dar kartą pasirašysiu su jumis taikos sutartį, ir žiūrėkite, kad 
jos laikytumėtės. Tikėsiuosi, jeigu jau jūs esate toks puikus politikas, kad 
panašiai kaip prancūzai jos nesulaužysite bent tol, kol jūsų neprivers 
jūsų paties interesai. 


' Kroatai - slavų gentys, XVIII a. gyvenusios Austrijos ir Turkijos pasienyje. Kroatų raitija, 
organizuota rusų caro armijos kazokų dalinių pavyzdžiu, buvo Austrijos kariuomenės sudėtyje. 
Tais laikais Anglijoje žodis ,„kroatas“ buvo barbaro sinonimas. 

* Inperatorienė karalienė — Marija Terezija (1717-1780) tuo metu buvo Austrijos soste. 


Trečiasis skyrius 


KURIAME YRA DU IŠŠŪKIAI 
KRITIKAMS 


Ge su seseria, kaip matėme praėjusiame skyriuje, skvairas 
taip geidavo perduoti vedybų pasiūlymą Olverčiui, jog ponia 
Vestern vos vos atkalbėjo, kad tuo tikslu jis nevyktų pas šį džentelmeną 
jam sergant. 

Ponas Olvertis buvo pažadėjęs pietauti pas poną Vesterną dar prieš 
susirgdamas. Todėl, vos tik išsivadavęs iš medicinos priežiūros, jis nutarė 
tesėti savo pažadą, kaip ir visuomet darydavo, ir svarbiausiais, ir pačiais 
menkiausiais atvejais. 

Laikotarpiu tarp ankstesniame skyriuje aprašyto pokalbio ir šios 
dienos pokylio Sofija iš tam tikrų miglotų tetos užuominų susivokė, 
jog įžvalgioji ledi pastebėjo jos meilę Džonsui. Todėl ji nusprendė pa- 
sinaudoti šia proga išsklaidyti visiems įtarimams ir iš pagrindų pakeisti 
savo elgesį. 

Pirmiausia ji stengėsi pridengti savo liūdinčios širdies virpėjimą ne- 
paprastai linksma nuotaika ir džiugia veido išraiška. Antra, ji visą laiką 
kalbėjosi su ponu Blaifilu, visiškai nekreipdama dėmesio į vargšą Džon- 
są per visą dieną. 

Skvairas buvo taip sužavėtas savo dukters elgesiu, kad beveik nieko 
nevalgė, o visą laiką vien tik ir gaudė progas, kad galėtų pritardamas 
mirktelėti ir linktelėti seseriai, bet toji iš pradžių nesidžiaugė kaip brolis 
tuo, ką matė. 

Žodžiu, Sofija taip perdėjo savo vaidmenį, kad teta iš pradžių ėmė 
abejoti ir įtarti savo seserėčią apsimetant, bet, pati būdama labai gudri 
moteris, paaiškino tai nepaprastu Sofijos gudrumu. Ji prisiminė pada- 
riusi tiek užuominų savo seserėčiai dėl jos įsimylėjimo ir pagalvojo, kad 
jaunoji ledi nutarė pakeisti tokią jos nuomonę, rodydama perdėtą man- 
dagumą, — mintis, kurią dar labiau patvirtino nežmoniškas Sofijos links- 
mumas per visą laiką. Negalime čia nepastebėti, kad šis spėliojimas būtų 

buvęs labiau pagrįstas, jeigu Sofija būtų praleidusi bent dešimt metų 
Grovenor Skvero! atmosferoje, kur jaunos ledi išmoksta taip nuostabiai 
mitriai žaisti jausmu, kuris laikomas be galo rimtu dalyku miškuose, esan- 
čiuose už šimto mylių nuo Londono. 

Tiesą sakant, norint atskleisti kitų apgaulę, labai svarbu, kad mūsų 
pačių gudrumas būtų, jei taip galima pasakyti, užsuktas tuo pačiu raktu 
kaip ir jų, nes ir labai gudrūs žmonės kartais apsirinka manydami, kad 
kiti už juos išmintingesni, arba, kitaip tariant, didesni sukčiai, negu iš 
tikrųjų yra. Kadangi ši pastaba labai gili, tai aš pailiustruosiu ją tokiu 
apsakymu. Trys sodiečiai vijosi Viltširo vagį per Brentfordą“. Pats nai- 
viausias iš jų, pamatęs iškabą „Viltširo užeigos namai“, pasiūlė savo ben- 
drakeleiviams užsukti, nes čia tikriausiai būsią galima rasti savo krašto 
žmogų. Antrasis, šiek tiek išmintingesnis, nusijuokė iš jo naivumo, bet 
trečiasis, dar išmintingesnis, tarė: ,,(O vis dėlto užeikim, nes jis gal mano, 
kad mums ir į galvą nedingtelės ieškoti jo tarp savo krašto žmonių“. 
Taigi jie užėjo, apieškojo namą ir šitaip pražiopsojo vagį, kurį buvo jau 
beveik bepriveją; beje, sodiečiai gerai žinojo, tik visiškai nepagalvojo, 
kad vagis nemoka skaityti. 

Skaitytojas atleis, kad nukrypau į šalį, aiškindamas tokią neįkainoja- 
mą paslaptį, nes kiekvienas lošėjas sutiks, kaip svarbu tiksliai permanyti 
priešininko lošimo būdą, norint jį įveikti. Tatai, be to, padės geriau su- 
prasti, kodėl kvailys dažnai apgauna išmintingąjį ir kodėl paprasto ir tie- 
saus būdo žmonės dažniausiai yra neteisingai suprantami. Bet svarbiau- 
sia, kad tai paaiškins, kodėl Sofijai pavyko apgauti savo gudriąją tetą. 

Pasibaigus pietums ir svečiams išėjus į sodą, ponas Vesternas, visiš- 
kai įsitikinęs sesers žodžių teisingumu, pasivedė poną Olvertį į šalį ir be 
jokių ceremonijų pasiūlė apvesdinti Sofiją su jaunuoju Blaifilu. 

Ponas Olvertis nebuvo iš tų, kurių širdis pradeda smarkiai plakti, 
išgirdus apie nelauktai atsiradusią naudą. Jo siela buvo užgrūdinta fi- 
losofija, derančia vyrui ir krikščioniui. Jis neapsimesdavo nepaisąs nei 


' Grovenor Skveras — aikštė aristokratinėje Londono dalyje. 


* Vilkširas - grafvstė vakarinėje Anglijos dalyje. Bren/fordas - Londono priemiestis. 

malonumo, nei skausmo, nei džiaugsmo, nei liūdesio, bet tuo pat metu 
nesuglumdavo ir nesiraukydavo nuo kiekvieno netikėto Fortūnos pūste- 
lėjimo, nuo kiekvienos jos šypsenos ar grimasos. Todėl ir pono Vester- 
no pasiūlymą jis sutiko be jokio akivaizdaus susijaudinimo ir be jokios 
permainos veide. Tepasakė, kad šios sutuoktuvės kaip tik tokios, kokių 
jis nuoširdžiai trokštąs, paskui šoko girti jaunosios ledi nuopelnų, pripa- 
žino, jog pasiūlymas labai naudingas materialiu atžvilgiu, ir, padėkojęs 
ponui Vesternui už gerą nuomonę apie jo sūnėną, baigė, kad, jeigu jau- 
nieji vienas kitam patinką, jis su mielu noru išspręsiąs šį reikalą. 

Vesternas šiek tiek nusivylė pono Olverčio atsakymu, kuris nebuvo 
toks šiltas, kokio jis tikėjosi. Į pono Olverčio abejonę, ar jaunieji vienas 
gali spręsti, kokia partija tinkama jų vaikams, kad iš savo pusės jis reika- 
lausiąs visiško dukters paklusnumo, o jeigu koks nors vaikinas atsisaky- 
siąs tokios jaunosios, tai jis, nuolankusis tarnas, dėl to daug nesigraušiąs. 

Olvertis stengėsi sušvelninti šį nepasitenkinimą visaip išliaupsinda- 
mas Sofiją ir pareikšdamas neabejojąs, kad ponas Blaifilas mielai priim- 
siąs pasiūlymą. Bet viskas veltui: jis nebegalėjo sulaukti iš skvairo jokio 
kito atsakymo kaip: 

— Daugiau aš — nė žodžio... Nesigraušiu — štai ir viskas. 

Šiuos žodžius jis pakartojo dar bent kokį šimtą kartų prieš jiems 
išsiskiriant. 

Olvertis per daug gerai pažinojo savo kaimyną, kad būtų įsižeidęs 
dėl jo elgesio; nors jis ir buvo nusistatęs prieš griežtą tėvų elgesį dėl 
vaikų vedybų ir pats jokiu būdu nebūtų varžęs savo sūnėno pasirinkimo, 
bet vis dėlto buvo labai patenkintas būsimos santuokos perspektyvomis. 
Visa apylinkė skambėjo nuo pagyrimų Sofijai, o ir jis pats labai žavėjosi 
nepaprastomis jos dorybėmis ir grožiu. Prie to, mano manymu, galima 
pridurti dar ir milžiniškus jos turtus; nors jie ir neapsuko ponui Olver- 
čiui galvos, bet jis turėjo ganėtinai proto jų neniekinti. 

Čia, nepaisydamas visų pasaulio kritikų lojimo, privalau ir noriu pa- 
daryti nukrypimą apie tikrąją išmintį, kurios, panašiai kaip ir gerumo, 
ryškus pavyzdys gali būti ponas Olvertis. 


PAMESTINUKO TOMO DŽONSO ISTORIJA + 


Tikroji išmintis, kad ir ką rašytų pono Hogarto vargšas poetas apie 
turtus!, kad ir kokie būtų visų tų turtingų nutukusių kunigų pamoks- 
lai, nukreipti prieš malonumus, — glūdi ne šių dalykų niekinime. Gausių 
turtų savininkas gali būti lygiai toks pat išmintingas kaip ir kiekvienas 
gatvės elgeta; galima turėti gražią žmoną arba nuoširdų draugą ir vis dėl- 
to būti ne mažiau išmintingam; kaip koks surūgęs katalikų atsiskyrėlis, 
kuris palaidoja visus savo visuomeninius sugebėjimus ir marina badu 
pilvą, pliekdamas sau užpakalį. 

Tiesą sakant, išmintingas žmogus greičiau negu kiti įsigis viso pasau- 
lio malonių: nes jeigu saikingumas, kurį jam nurodo išmintis, yra tikriau- 
sias kelias į gerovę, tai vien tik jis leidžia mums paragauti daug malonu- 
mų. Išmintingas žmogus patenkina kiekvieną geismą ir kiekvieną aistrą, 
o tuo tarpu kvailys paaukoja visas kitas aistras, norėdamas numalšinti ir 
pasotinti vieną. 

Galima prieštarauti, kad kai kurie labai išmintingi žmonės pasižy- 
mi šykštumu. Aš atsakau: šiuo atžvilgiu jie nėra išmintingi. Lygiai taip 
pat galima pasakyti, kad patys išmintingiausi žmonės jaunystėje be saiko 
atsiduodavo malonumams. Aš atsakau: jie tuomet nebuvo išmintingi. 

Žodžiu, išmintis, kurios pamokas, kaip sakoma, per daug sunku iš- 
mokti tiems, kurie nėra buvę jos mokykloje, moko mus tiktai trupučiuką 
plačiau pritaikyti paprastą visiems žinomą tiesą, kurios laikosi net patys 
paprasčiausi žmonės, būtent — nieko nepirkti per brangia kaina. 

Kas apsišarvuoja šia tiesa, išeidamas į didžiąją pasaulio prekyvietę, 
ir tolydžio ja seikėja garbę, turtus, malonumus ir visus kitus šioje preky- 
vietėje siūlomus dalykus, tas — drįstu tvirtinti — yra išmintingas žmogus 
ir turi būti tokiu laikomas pasaulietiška šio žodžio prasme. Jis geriausiai 
viską nusipirks, nes iš tikrųjų įsigis bet kurį daiktą tik nedidelio vargo 
dėka ir parsineš namo visus tuos mano suminėtus gerus dalykus, nė 
kiek nepakenkdamas nei savo sveikatai, nei nekaltumui, nei geram var- 
dui — įprasta kaina, kurią už juos moka kiti. 


' „Vargšas poetas“ — Hogarto graviūra, sukurta 1736 m.; joje pavaizduotas poetas, savo var- 


gingoje palėpėje rašantis eilėraštį apie turtus. 

Šis saikingumas jį išmokys kitų dviejų dalykų, galutinai suformuo- 
jančių jo charakterį. Pirmiausia — niekad per daug nesidžiaugti pirmąkart 
pelningai nupirkus, taip pat nenusiminti, kai prekyvietė tuščia arba jos 
prekės jam per brangios. 

Bet laikas atsiminti, apie ką aš rašau, ir nepiktnaudžiauti geraširdžio 
kritiko kantrybe. Taigi tuo ir baigiu šį skyrių. 


Ketvirtasis skyrius 


KURIAME APRAŠOMI VISOKIE 
ĮDOMUS DALYKAI 


kia namo, ponas Olvertis pasišaukė poną Blaifilą ir po trum- 
pos įžangos supažindino jį su pono Vesterno pasiūlymu, taip pat 
pridūrė, kad ši santuoka jam labai patiktų. 

Sofijos grožis nedarė jokio įspūdžio Blaifilui, — ne todėl, kad jo širdis 
buvo užimta, ir ne dėl to, kad jis būtų buvęs nejautrus grožiui arba nu- 
sistatęs prieš moteris. Tačiau jo geismai iš prigimties buvo tokie kuklus, 
kad, padedamas filosofijos, skaitymo ir kitų priemonių, jis lengvai juos 
numalšindavo, o tos aistros, apie kurią mes rašėme pirmajame šios kny- 
gos skyriuje, jis neturėjo savyje nė menkiausio pėdsako. 

Bet, nors jis visiškai nepažino šios sudėtingos aistros, apie kurią 
ten kalbėjome ir kuriai toks tinkamas objektas buvo Sofijos dorybės 
ir grožis, vis dėlto jis buvo gausiai apsirūpinęs tam tikromis kitomis 
aistromis, kurios galėjo rasti visišką pasitenkinimą jaunosios ledi tur- 
tuose. Tai buvo šykštumas ir garbės troškimas, kurie tarpusavy dalijosi 
valdžia jo sieloje. Jis ne kartą pagalvodavo, kad gerai būtų įsigijus tuos 
turtus, ir dėl to net kūrė ganėtinai toli siekiančius planus, bet jo, taip 
pat ir Sofijos jaunas amžius, o svarbiausia — mintis, kad ponas Vester- 
nas gali dar kartą vesti ir turėti daugiau vaikų, sulaikė jį nuo per daug 
skubotos ir drąsios veiklos. 

Ši pastaroji ir pati svarbiausia kliūtis iš esmės atkrito, pačiam ponui 
Vesternui pasiūlius santuoką. Todėl Blaifilas, labai trumpai tepadvejo- 
jęs, atsakė ponui Olverčiui, kad apie vedybas jis ligi šiol dar negalvojęs, 
tačiau esąs taip dėkingas už tokį draugišką ir tėvišką rūpinimąsi, kad, jo 
malonumui, nusileisiąs visiems jo pageidavimams. 

Olverčio charakteris pasižymėjo gyvumu, ir dabartinis rimtumas 
kilo iš tikros išminties ir filosofijos, o ne dėl to, kad šis ponas iš prigim- 
ties buvo lėto būdo. Jaunystėje jis atrodė kupinas ugnies ir vedė gražią 
moterį iš meilės. Todėl jis nebuvo labai patenkintas tokiu šaltu savo sū- 

nėno atsakymu ir neištvėrė nepagyręs Sofijos stebėdamasis, kaip jaunas 
žmogus gali likti bejausmis tokio grožio jėgai, nebent jo širdis jau būtų 
paskirta kitai moteriai. 

Blaifilas užtikrino, kad jo širdis niekam nepaskirta, ir pradėjo kal- 
bėti taip išmintingai ir dievobaimingai apie meilę ir santuoką, kad galė- 
jo užčiaupti burną ir ne tokiam pamaldžiam tėvui, koks buvo jo dėdė. 
Pagaliau gerasis žmogus liko patenkintas, kad jo sūnėnas, nebūdamas 
nusistatęs prieš Sofiją, jautė jai pagarbą, kuri skaisčiose ir dorose širdyse 
yra tikras draugystės ir meilės pagrindas. O neabejodamas, kad greitu 
laiku jaunikis įgis ir nuotakos palankumą, jis iš anksto džiaugėsi tenkan- 
čia abiem pusėms laime dėl tokios vykusios ir pageidautinos santuokos. 
Todėl, gavęs pono Blaifilo sutikimą, kitą rytą jis parašė ponui Vesternui, 
kad jo sūnėnas su didžiausiu dėkingumu ir džiaugsmu priimąs pasiūlymą 
ir aplankysiąs jaunąją ledi, kai tik ji bus nusiteikusi jį priimti. 

Vesternas labai apsidžiaugė, gavęs šį laišką, ir tučtuojau parašė at- 
sakymą, kuriame, nieko nepasakęs dukteriai, tą pačią dieną paskyrė 
piršlyboms. 

Išsiuntęs pasiuntinį, jis nuėjo ieškoti sesers ir rado ją beskaitančią ir 
beaiškinančią „Gaze/7e“ laikraštį pastoriui Saplui. Šių aiškinimų jis buvo 
priverstas klausytis beveik ketvirtį valandos, iš visų jėgų tramdydamas 
savo įgimtą nekantrumą, kol jam buvo leista prašnekti. Pagaliau nutaikęs 
progą, jis pranešė seseriai turįs jai pasakyti šį tą svarbaus, O ji atsakė: 

— Broleli, aš visiškai jūsų paslaugoms. Mūsų reikalai šiaurėje taip ge- 
rai klostosi, kad mano nuotaika kuo puikiausia. 

Pastoriui išėjus, Vesternas papasakojo jai visa, kas įvyko, ir paprašė, 
kad ji praneštų tai Sofijai, ir sesuo mielai sutiko tat padaryti; beje, matyt, 
dėkingai susiklostę reikalai šiaurėje, kurie ją taip nudžiugino, išgelbėjo 
skvairą nuo pastabų dėl jo elgesio, kuris iš tikrųjų buvo per daug skubo- 
tas ir smarkus. 


Penktasis skyrius 


KURIAME PASAKOJAMA, KAS ĮVYKO TARP 
SOFIJOS IR JOS TETOS 


> skaitė savo kambary, kai atėjo jos teta. Pamačiusi ponią Ves- 
tern, ji taip skubiai užvožė knygą, kad geroji ledi neištvėrė nepa- 
klaususi, kas tai per knyga, kurią ji taip bijanti parodyti? 

— Patikėkite mano žodžiu, medem, - atsakė Sofija, — aš visai nebijau 
ir nesigėdiju ją parodyti. Tai vienos jaunos aukštosios visuomenės da- 
mos kūrinys, ir, mano manymu, jos įžvalgus protas teikia garbę jos lyčiai, 
o gera širdis — pasididžiavimą žmogaus prigimčiai. 

Ponia Vestern paėmė knygą ir tučtuojau numetė ją sakydama: 

— Taip, autorė yra iš labai geros šeimos, bet ji mažai težinoma aukš- 
tojoje visuomenėje. Aš neskaičiau tos knygos, nes geriausi žinovai sako 
joje nieko gero nesą. 

— Aš nedrįstu, medem, prieštarauti geriausių žinovų nuomonei, — 
tarė Sofija, — bet, man regis, knyga pasižymi giliu žmogaus prigimties 
pažinimu. Daug vietų yra tokių švelnių ir jaudinamų, kad aš praliejau ne 
vieną ašarą, ją beskaitydama. 

— Vadinas, tu mėgsti verkti? — paklausė teta. 

— Aš mėgstu švelnius jausmus, — atsakė dukterėčia, — ir mielai visada 
už juos galiu sumokėti ašarų kaina. 

— Na, gerai, — tarė teta, — tai parodyk man, ką tu skaitei, kai aš įėjau; 
matyt, ką nors labai jausmingo, turbūt apie meilę. Tu rausti, brangio- 
ji Sofija? Ak, vaikeli, turėtum skaityti knygas, kurios pamokytų truputį 
veidmainiauti, kurios parodytų, kaip geriau paslėpti savo mintis. 

— Man atrodo, medem, - atsakė Sofija, —.kad aš neturiu minčių, ku- 
rių reikėtų gėdytis. 

— Gėdytis! — sušuko teta. — Ne, nemanau, kad tau reikėtų gėdytis 
savo minčių. O vis dėlto, vaikeli, tu paraudai, kai paminėjau žodį „„mei- 
lė“. Brangioji Sofija, aš regiu visas tavo mintis kaip ant delno taip, kaip 
prancūzai numato visus mūsų kariuomenės žygius dar gerokai prieš jų 

pradžią. Nejau tu, vaikeli, manai, kad jeigu tau pasisekė apgauti tėvą, 
tai galėsi apgauti ir mane? Nejau įsivaizduoji, kad aš nesupratau, iš kur 
tas perdėtas tavo vakarykštis draugiškumas ponui Blaifilui? Aš ik valiai 
pasaulio mačiau, ir tu manęs neapgausi. Na, na, neraudonuok. Sakau, 
kad nėra ko gėdytis šio jausmo. Tai jausmas, kuriam aš pati pritariu ir jau 
palenkiau tėvą į tavo pusę. Iš tikrųjų man rūpi vien tavo polinkiai, ir aš 
visuomet stengsiuosi juos patenkinti, nors dėl to reikėtų paaukoti ir ge- 
resnes perspektyvas. Tai štai, aš turiu naujienų, kurios tave pradžiugins. 
Patikėk man savo paslaptį, ir užtikrinu, kad visi karščiausi tavo norai bus 
įgyvendinti. 

— Iš tiesų, medem, — tarė Sofija, visiškai suglumusi, — aš nežinau, ką 
pasakyti... Kuo jūs mane įtariate? 

— Niekuo nepadoriu, — atsakė ponia Vestern. — Prisimink, jog kalbie- 
si su moterimi, su teta, ir, neabejoju, tu patikėsi, jog kalbiesi su drauge. 
Prisimink, kad atskleidi man tai, ką aš jau žinau ir ką aiškiai įžiūrėjau 
vakar, kad ir koks gudrus buvo apsimetinėjimas, kuris galėtų apgauti 
kiekvieną, gerai nepažįstanųį žmonių. Be to, prisimink, kad šiam jausmui 
aš karštai pritariu. 

— Iš tiesų, medem, - tarė Sofija, — jūs užklumpate taip netikėtai, taip 
staiga. Tiesą sakant, medem, aš nesu akla... ir, žinoma, jeigu nusikalti- 
mas — matyti visas žmogiškąsias vertybes viename asmenyje... Bet ar gali 
būti, kad mano tėvas ir jūs, medem, žiūrėjote mano akimis? 

— Aš juk sakau, — atsakė teta, — mes visiškai pritariame, ir jau šį vaka- 
rą tėvas paskyrė jaunikiui priimti. 

— Mano tėvas... šįvakar! — sušuko Sofija, ir raudonis išnyko jai iš 
veido. 

— Taip, vaikeli, — tarė teta, — šįvakar. Juk žinai, koks mano brolis ūmus. 
Aš papasakojau apie tavo jausmą, kurį pastebėjau dar tada, kai tu nualpai 
lauke. Mačiau jį iš tavo nualpimo. Mačiau jį, vos tau atsipeikėjus. Mačiau 
ji tą vakarą per vakarienę ir kitą rytą per pusrytį (taip, vaikeli, aš pažįstu 
žmones). Ir vos tik aš papasakojau apie tai broliui, jis tučtuojau pareiškė 
norą pasiūlyti vedybas Olverčiui. Vakar jis pasiūlė, Olvertis sutiko (be 
abejo, su džiaugsmu), ir šįvakar, sakau, tu turi atrodyti kuo puikiausiai. 

— Šįvakar! — sušuko Sofija. - Jūs mane bauginate, brangioji teta, ir aš 
netenku nuovokos! 

— O, mieloji, — tarė teta, — tu tuoj vėl atsipeikėsi, nes jis iš tikrųjų 
žavingas jaunuolis. 

— Taip, prisipažįstu, — pasakė Sofija, — aš nežinau nė vieno tokio 
puikaus kaip jis. Toks drąsus ir kartu toks švelnus; toks sąmojingas ir vis 
dėlto nieko neįžeidžiantis; toks žmoniškas, toks mandagus, toks išauklė- 
tas ir toks gražus! Ką reiškia jo žema kilmė, palyginti su tokiomis savy- 
bėmis. 

— Žema kilmė! Ką tu nori tuo pasakyti? — sušuko teta. — Ponas Blai- 
fhlas žemos kilmės?! 

Sofija staiga išblyško, išgirdusi šį vardą, ir vos girdimu balsu jį pa- 
kartojo. 

— Ponas Blaifilas... taip, ponas Blaifilas, o apie ką mes čia kalbėjome, 
jeigu ne apie jį? — sušuko teta. 

— O Dieve, - pratarė Sofija, vos nenualpdama, — aš maniau — apie 
poną Džonsą. Net nežinau, kas galėtų būti nusipelnęs... 

— Na, dabar tu mane baugini! - sušuko teta. — Nejau ponas Džonsas, 
o ne ponas Blaifilas tavo meilės objektas? 

— Ponas Blaifilas! — pakartojo Sofija. — Negali būti, kad jūs kalbate 
rimtai; jeigu taip, aš nelaimingiausia moteris pasaulyje. 

Keletą akimirkų ponia Vestern stovėjo nepratardama nė žodžio, o 
jos akys žaižaravo pykčiu. Pagaliau, sutelkusi visą savo balso jėgą, ji už- 
griaudė, pabrėždama kiekvieną garsą: 

— Nejau tau galėjo ateiti mintis suteršti savo šeimą, susituokiant 
su pavainikiu? Ar gali Vesternų kraujas pakęsti tokią gėdą? Jeigu tau 
neužtenka sveiko proto sutramdyti tokius baisius polinkius, tai bent 
šeimos išdidumas galėjo neduoti nė mažiausios valios tokiam žemam 
jausmui; dar mažiau aš tikėjausi, kad tu kada nors man jį prisipažinsi 
tiesiai į akis! 5 

— Medem, - atsakė Sofija drebėdama, - jūs pati ištraukėte iš manęs šį 
prisipažinimą. Aš neatsimenu, kad būčiau kada nors ir kam nors palan- 
kiai kalbėjusi apie poną Džonsą; nebūčiau kalbėjusi ir dabar nemanyda- 

ma, kad jūs jam palanki. Kad ir kokios būtų mano mintys apie tą vargšą, 
nelaimingą jaunuolį, aš ketinau nusinešti jas su savimi į kapą — į kapą, kur 
dabar tegaliu tikėtis rasti ramybę. 

Sulig šiais žodžiais ji susmuko į kėdę, apsipylė ašaromis, ir tas tylus 
neapsakomo sielvarto paveikslas galėjo sujaudinti kiečiausią širdį. 

Tačiau šis švelnus liūdesys nesukėlė užuojautos jos tetos širdyje. 
Priešingai, ji dar labiau įsiuto. 

— O aš geriau lydėsiu tave į kapą, — šaukė ji įsikarščiavusi, — negu lei- 
siu tau pažeminti save ir savo šeimą tokia santuoka! O Dieve, ar aš galė- 
jau pagalvoti, jog sulauksiu, kad mano dukterėčia prisipažins mylinti tokį 
žmogų? Jūs esate pirmoji — taip, panele Vestern, jūs esate pirmoji mūsų 
šeimoje, savo širdyje puoselėjanti tokias žemas mintis. Šeimoje, taip pa- 
sižymėjusioje savo moterų protingumu... — panašiai ji be perstojo tratė- 
jo ištisą ketvirtį valandos, kol uždususi, bet nenumaldžiusi savo pykčio, 
baigė, grasindama tučtuojau nueisianti ir viską išpasakosianti broliui. 

Tada Sofija puolė jai į kojas ir, nutvėrusi už rankų, su ašaromis mal- 
davo neišduoti iš jos išgauto prisipažinimo, primindama žiaurų tėvo 
būdą ir prisiekdama, kad jokia aistra nepriversianti jos padaryti ką nors 
nemalonaus jam. 

Valandėlę ponia Vestern stovėjo žiūrėdama į ją, o paskui nusiraminu- 
si pasakė, jog tik su viena sąlyga neišduosianti broliui paslapties, būtent 
jeigu Sofija prižadės šiandien vakare priimti poną Blaifilą kaip mylimąjį 
ir žiūrės į jį kaip į būsimą vyrą. 

Vargšė Sofija buvo perdėm tetos valdžioje, kad galėtų jai ką nors 
atsakyti. Jai teko prižadėti pasimatyti su ponu Blaifilu ir elgtis su juo kuo 
meiliau; bet ji prašė tetą neskubėti su vedybomis sakydama, kad ponas 
Blaifilas jai visai nepatinkąs ir ji tikisi įkalbėti tėvą nepadaryti jos nelai- 
mingiausia moterimi pasaulyje. 

Ponia Vestern pareiškė, kad vestuvės jau visiškai sutartos ir niekas 
negalįs ir neturįs jų sutrukdyti. 

— Turiu prisipažinti, — kalbėjo ji, — kad iš pradžių aš nekreipiau daug 
dėmesio į jas, net galbūt šiek tiek dėl jų abejojau, tačiau manydama, kad 
jos visiškai atitinka tavo troškimus, nustojau abejojusi; bet dabar žiūriu į 

jas kaip į patį tikriausią dalyką ir, kiek tatai priklauso nuo manęs, nepra- 
leisiu veltui nė minutės. 

— Aš bent galėčiau tikėtis, — tarė Sofija, — kad jūs ir tėvas būsite tokie 
geri ir atidėsite jas. Iš tiesų, reikia duoti laiko nugalėti pasibjaurėjimui, 
kurį šiuo metu jaučiu tam žmogui. 

Teta atsakė per daug gerai pažįstanti pasaulį, kad būtų galima ją to- 
kiu būdu apgauti; žinodama, jog kitam asmeniui priklauso Sofijos meilė, 
ji prikalbėsianti poną Vesterną iškelti vestuves kuo greičiau. 

— Iš tikrųjų būtų bloga taktika, — pridūrė ji, — užtęsti apgultį, kai prie- 
šo kariuomenė čia pat ir kiekvieną minutę gali ją įveikti. Ne, ne, Sofija, 
įsitikinusi, jog tu apimta beprotiškos aistros, kuri negali būti patenkinta 
nepakenkus tavo garbei, aš padarysiu visa, ką galėdama, kad tavo šeimai 
nebereikėtų rūpintis tavo garbe. Kai tu ištekėsi, šie reikalai priklausys 
vien tik tavo vyrui. Aš tikiuosi, mieloji, jog tu būsi ganėtinai protinga ir 
elgsiesi kaip pridera, o jeigu ne, vestuvės yra išgelbėjusios daug moterų 
nuo pražūties. 

Sofija gerai suprato, ką nori pasakyti jos teta, bet nematė reikalo jai 
atsakyti. Vis dėlto ji nusprendė pasimatyti su ponu Blaifilu ir elgtis su 
juo kuo meiliau, nes tik su šia sąlyga gavo tetos pasižadėjimą išlaikyti jos 
meilės paslaptį, kurią taip nelaimingai atskleidė greičiau piktas likimas, o 
ne ponios Vestern planas. 

VAIZDUOJAS SOFIJOS IR PONIOS HONOROS 
POKALBĮ, KURIS ŠIEK TIEK NURAMINS 
GERAŠIRDŽIO SKAITYTOJO SUSIjAUDINIMĄ, 
JEIGU KĄ TIK APRAŠYTOJI SCENA 
JĮ SUKĖLĖ 


avusi iš dukterėčios praėjusiame skyriuje aprašytąjį pasižadėji- 

mą, ponia Vestern pasišalino, ir tučtuojau pasirodė ponia Ho- 
nora. Ji dirbo gretimame kambaryje, ir kažkoks šūktelėjimas minėtajame 
dialoge atviliojo ją prie rakto skylutės, ir čia ji pasiliko ligi pat pokalbio 
pabaigos. Įėjusi į kambarį, ji rado Sofiją stovinčią tarsi stabo ištiktą, o 
ašaros riedėte riedėjo jai per skruostus. Išvydus tai, ir ponios Honoros 
akyse pasirodė atitinkamas kiekis ašarų, ir ji tarė: 

— O Viešpatie, kas jums yra, brangioji ledi? 

— Nieko, - atsakė Sofija. 

— Nieko? Ak, brangioji medem, — kalbėjo Honora, - jau tik man ne- 
sakykite, jūs taip susijaudinusi, o be to, jūsų šviesybė ir medem Vestern 
taip šnekėjote... 

— Neerzink manęs! — sušuko Sofija. - Aš sakau, kad nieko nėra. O 
Dieve, kam aš gimiau šiam pasauly! 

— Ne, medem, — tarė ponia Honora, - nė už ką nepatikėsiu, kad jūsų 
šviesybė dėl niekų taip graužtųsi. Žinoma, aš tik paprasta tarnaitė, bet, 
patikėkite manimi, visuomet buvau ištikima jūsų šviesybei ir dėl jūsų 
šviesybės nepagailėčiau nė savo gyvasties. 

— Brangioji Honora, — tarė Sofija, — tu man niekuo negali padėti. Aš 
amžinai pražuvusi. 

— Apsaugok, Dieve! — atsakė kambarinė. — Jeigu ir negaliu nieko 
jums padėti, tai bent pasakykite, medem, — man bus šiek tiek lengviau, — 
prašau, brangioji medem, pasakykite, kas yra. 

— Mano tėvas, — sušuko Sofija, — rengiasi išleisti mane už vyro, kurį 
aš niekinu ir kurio nekenčiu! 

— O Viešpatie! Kas gi tas niekšas? — paklausė kambarinė. — Tai tik- 
riausiai išties blogas žmogus, jeigu jūsų šviesybė jį niekinate. 

— Jo vardas man šlykštus, — atsakė Sofija. — Tu greit jį sužinosi! 

Tiesą sakant, kambarinė jau žinojo jį ir todėl per daug nesiteiravo. 

— Aš nedrįstu patarti jūsų šviesybei, — tęsė ji, — nes jūsų šviesybė ge- 
riau žinote, kaip pasielgti, negu aš, paprasta tarnaitė. Bet manęs, sergėk, 
Dieve, joks tėvas Anglijoje neapvesdintų prieš mano valią. O, patikėkite, 
skvairas toks geras, kad žinodamas, jog jūsų šviesybė niekinate tą vyriškį 
ir jo nekenčiate, jis, patikėkite manimi, nepanorės jūsų už jo išleisti. O 
jeigu jūsų šviesybė palieptumėte man taip pasakyti ponui! Žinoma, būtų 
geriau išgirsti iš jūsų pačių lūpų, bet kadangi jūsų šviesybė nenorite teršti 
liežuvio tuo bjauriu vardu... 

— Tu klysti, Honora, - tarė Sofija, - mano tėvas nusprendė, nematy- 
damas reikalo net nieko man pasakyti. 

— Tuo labiau jam gėda! —- sušuko Honora. — Juk jums, o ne jam rei- 
kės su juo gyventi. Kartais, žiūrėk, ir koks labai puikus vyras, o ne vi- 
soms moterims patinka ir gana. Patikėkite, ponas tai ne pats išgalvojo. 
Tegu geriau žmonės nekiša nosies ne į savo reikalus; jiems, be abejo, 
nelabai patiktų, kad dėl jų kas taip pasitarnautų; aš nors ir kambarinė, 
bet tikiu, jog ne visi vyrai vienodai patinka. Ir ką reiškia visi jūsų švie- 
sybės turtai, jeigu jūs negalite išsirinkti to, kuris jums atrodo gražiau- 
sias? Na, aš nebesakysiu nieko, bet, patikėkite manimi, gaila, kad kiti 
ne ponais gimę; žinoma, dėl manęs tai vis tiek, tik pinigų mažiau, o 
šiaip — kas čia tokio. Jūsų šviesybe, pinigų užteks abiem. O su kuo jūsų 
šviesybė geriau beišleistumėte juos? Nes, patikėkite manimi, kiekvie- 
nas sutiks, kad jis gražiausias, žavingiausias, puikiausias, liekniausias 
vyras pasaulyje. 

— Ką tu galvoji taip tarškėdama? — susiraukusi tarė Sofija. — Ar aš 
kada nors tau leidau taip savavaliauti? 

— Atleiskite, medem, aš nieko bloga negalvojau, — atsakė toji. — Bet, 
patikėkite manimi, vargšas džentelmenas man neišeina iš galvos nuo pat 
ryto, kai aš jį mačiau. Išties, ir jūsų šviesybei būtų jo pagailę, jei ką tik 
būtumėte jį mačiusi. Vargšelis! Kad tik kokia nelaimė nebūtų jo ištikusi. 

Visą rytą vaikščiojo sukryžiavęs rankas ir toks nusiminęs. Prisiekiu, aš 
vos neapsiverkiau, jį pamačiusi. 

— Ką pamačiusi? — paklausė Sofija. 

— Vargšą poną Džonsą, — atsakė Honora. 

— Tu jį matei? Na, ir kur tu jį matei? — sušuko Sofija. 

— Prie kanalo, medem, — atsakė Honora. — Ten jis vaikščiojo visą 
rytą ir ten atsigulė; turbūt ir dabar dar tebeguli. Patikėkite manimi, jeigu 
aš, būdama tik paprasta mergaitė, nebūčiau tokia kukli, nueičiau su juo 
pasikalbėti. Leiskite, medem, aš vien dėl įdomumo nueisiu pažiūrėti, ar 
jis dar tebėra ten. 

— Na jau! — sušuko Sofija. — Ne, ne! Ką jis ten veiks? Tikriausiai jis 
jau nuėjo. Be to, ir ko... ir ko tu ten eisi žiūrėti? Tu man esi čia reikalinga. 
Eik ir atnešk mano skrybėlaitę ir pirštines. Aš priešpiet eisiu į miškelį su 
teta pasivaikščioti. 

Honora tučtuojau įvykdė prašymą, ir Sofija užsidėjo skrybėlaitę, bet, 
pasižiūrėjusi į veidrodį ir nusprendusi, kad kaspinas, kuriuo parišta skry- 
bėlaitė, jai netinka, pasiuntė kambarinę atnešti kitos spalvos kaspino. 
Paskui, pakartotinai įsakiusi poniai Honorai jokiu būdu neatsitraukti 
nuo darbo, nes, pasak jos, jis esąs labai skubus ir turįs būti tą pačią dieną 
baigtas, ji murmtelėjo dar kažką apie pasivaikščiojimą miškelyje ir nu- 
skubėjo priešinga kryptimi, tiesiai prie kanalo, taip greit, kaip nešė jos 
silpnos, drebančios kojos. 

Džonsas iš tikrųjų buvo tenai, kaip sakė ponia Honora; rytą jis pra- 
leido ten ištisas dvi valandas, liūdnai mąstydamas apie savo Sofiją, ir 
išėjo iš sodo pro vienus vartelius tą akimirką, kai Sofija įėjo pro kitus. 
Vadinas, tos nelaimingos minutės, kurios buvo sugaištos bekeičiant kas- 
pinus, sutrukdė mylimiesiems pasimatyti, — nelaimingiausias atsitikimas, 
kuris mano gražiosioms skaitytojoms turėtų būti naudinga pamoka. O 
visiems vyriškosios lyties kritikams griežtai draudžiu kištis į šį reikalą, 
nes šis pamokymas skirtas vien tik damoms ir tik joms vienoms yra 
leista dėl jo pareikšti savo pastabas. 

FORMALIŲ PIRŠLYBŲ PAVEIKSLAS, NUPIEŠTAS, 
KAIP IR DERA, MINIATIUŪRA, IR DAUG 
ŠVELNESNĖ NATŪRALAUS DYDŽIO SCENA 


[ ažkas (o galbūt ir daug kas) yra teisingai pastebėjęs, kad nelai- 

ė niekada neateina viena. Šį išmintingą priežodį dabar pa- 
tyrė Sofija, kuriai ne tik nepasisekė pamatyti mylimo žmogaus, bet ir 
susikrimtusia širdimi teko persirengti, kad galėtų sutikti žmogų, kurio ji 
nekentė. 

Pavakarėje ponas Vesternas pirmąsyk pasakė dukteriai apie savo ke- 
tinimus pridurdamas, kad ji tikriausiai visa tai jau žinanti iš tetos. Išgir- 
dusi tai, Sofija labai nusiminė, ir jos akyse nenoromis pasirodė ašaros. 

— Na, na, — tarė Vesternas, — tik be tų mergiškų išdaigų. Aš viską 
žinau. Sesuo man viską papasakojo. 

— Ar gali būti, — tarė Sofija, —- kad mano teta mane išdavė? 

— Še, kad nori, ir išdavė! — tarė Vesternas. — Tu pati išsidavei vakar 
per pietus. Man rodos, pati labai aiškiai parodei, kur linksta tavo širdis. 
Bet jūs, mergaitės, pačios nežinote, ko norite. Šit ir tu — verki, kad aš 
tave išleidžiu už vyro, kurį tu myli! Atsimenu, tavo motina lygiai taip pat 
verkšleno ir unkštė, bet per dvidešimt keturias valandas po sutuoktuvių 
ceremonijos viskas praėjo. Ponas Blaifilas guvus vaikinas ir bematant 
numaldys tavo maivymąsi. Na, nusiramink, pralinksmėk! Aš laukiu jo 
kiekvieną minutę. 

Sofija įsitikino, kad teta pasielgė garbingai, ir nusprendė iškęsti 
šį nemalonų vakarą kuo ryžtingiau, neduodant tėvui nė mažiausios 
dingsties įtarti. 

Netrukus atvyko ponas Blaifilas; ponas Vesternas šiek tiek pabuvęs 
išėjo, palikdamas jaunąją porelę dviese. 

Stojo ilga, beveik ketvirčio valandos tyla, nes džentelmenas, kuris 
turėjo pradėti pokalbį, pasirodė esąs visiškai ne vietoje perdėm kuklus 
ir drovus. Jis keletą kartų jau buvo beprašnekąs, bet vis susilaikydavo, 

nespėjus žodžiams išsprūsti nuo liežuvio. Pagaliau pratrūko išpūstų ir 
aukšto stiliaus komplimentų srautu — į šiuos ji atsakė nuleisdama akis, 
pusiau nusilenkdama ir pratardama vieną kitą skiemenį. Blaifilas, bū- 
damas neprityręs santykiuose su moterimis ir labai geros nuomonės apie 
save, palaikė tokį elgesį kukliu sutikimu jo pasipiršimui; o kai, norėdama 
sutrumpinti sceną, kurios jau nebegalėjo pakelti, Sofija atsistojo ir išėjo 
iš kambario, jis palaikė tatai taip pat vien tik drovumu ir raminosi, kad 
netrukus galės ik valiai atsidžiaugti jos draugija. 

Jis buvo visiškai patenkintas savo būsimu pasisekimu, nes mintis, 
jog jam turėtų perdėm priklausyti jo mylimosios širdis, kaip trokšta ro- 
mantiški įsimylėjėliai, Blaifilui nė į galvą neatėjo. Vienintelis jo troškimų 
objektas buvo jos turtas ir ji pati, ir jis neabejojo, jog netrukus jie visiškai 
jam priklausys, nes ponas Vesternas buvo rimtai pasiryžęs išleisti savo 
dukterį, o Sofija, kaip jis gerai žinojo, buvo be galo paklusni ir visuomet 
pasirengusi vykdyti tėvo valią net ir tuomet, jeigu jis daug daugiau iš jos 
pareikalautų. Taigi tėvo autoritetas, taip pat ir jo paties žavinga išvaizda 
bei mokėjimas apsieiti, turėjo, jo manymu, laimėti jaunosios ledi širdį, 
kuri, jis neabejojo, buvo visiškai laisva. 

Džonsui jis nė kiek nepavyduliavo, kartais aš net stebiuosi kodėl. Gal- 
būt įsivaizdavo, kad apylinkėje pasklidęs garsas apie Džonsą kaip apie 
didžiausią Anglijoje palaidūną (kiek tatai teisinga, tesprendžia skaitytojas) 
galėjo atgrasinti nuo jo neapsakomai kuklią ledi. O galbūt jo įtarimus 
užliūliavo Sofijos, be to, ir paties Džonso elgesys, kai jie būdavo visi drau- 
ge. Pagaliau ir svarbiausia — jis buvo tvirtai įsitikinęs neturįs jokio kon- 
kurento. Jis manė perdėm gerai pažįstąs Džonsą ir niekino jo protą, jo 
nesirūpinimą savo reikalais. Ir nė nepagalvojo, kad Džonsas galėtų mylėti 
Sofiją, o kokie nors išskaičiavimai, jo manymu, negalėjo turėti daug reikš- 
mės tokiam kvailiui. Be to, Blaifilas galvojo, kad Moli Sigrim byla dar te- 
besitęsia, ir tikėjo, jog ji baigsis vedybomis. Reikia pasakyti, kad Džonsas 
mylėjo jį nuo pat vaikystės ir nieko neslėpdavo nuo jo, kol Blaifilo elgesys 
per pono Olverčio ligą visiškai juodu atitolino vieną nuo kito. Dėl tuomet 
kilusio ginčo, kuris ir ligi šiol dar nebuvo sutaikintas, ponas Blaifilas nieko 
nežinojo, kaip pasikeitė pirmykščiai Džonso jausmai Moli atžvilgiu. 

Taigi dėl šių priežasčių Blaifilas ir nematė jokių kliūčių savo sėkmin- 
goms piršlyboms Sofijai. Jis nusprendė, kad jos elgesys buvo kaip ir visų 
jaunų merginų, pirmąkart apsilankius jaunikiui, ir jis visiškai patenkino 
jo lūkesčius. 

Ponas Vesternas nutykojo jaunikį išeinant iš nuotakos. Blaifilas jam 
atrodė taip sužavėtas savo pasisekimu, taip įsimylėjęs jo dukterį ir taip 
patenkintas jo priėmimu, kad senasis džentelmenas ėmė striksėti ir 
šokinėti po vestibiulį, reikšdamas nepaprastą džiaugsmą įvairiausiais 
keistais judesiais. Jis visiškai nemokėjo valdyti savo jausmų, ir, jeigu tik 
kas nors šaudavo jam į galvą, tatai tučtuojau pasireikšdavo nesuvaldo- 
mais išsišokimais. 

Blaifilui išvykus, o prieš tai Vesternas jį dar širdingai išbučiavo ir 
išglėbesčiavo, gerasis skvairas tučtuojau nuėjo ieškoti dukters ir suradęs 
ją prapliupo beprotiškai džiaugtis, liepdamas jai išsirinkti kokius nori 
drabužius ir brangenybes ir sakydamas, kad visą savo turtą skirsiąs jos 
laimei. Paskui, tolydžio ją myluodamas, reiškė savo karščiausius jausmus, 
vadino ją švelniausiais vardais ir prisiekinėjo, kad ji esanti jo vienintelis 
džiaugsmas žemėje. 

Regėdama tokį meilumo priepuolį ir visiškai nežinodama jo prie- 
žasties (panašūs švelnumo priepuoliai būdavo gana dažni, bet šįkart jau 
išties stipresnis negu paprastai), Sofija pagalvojo neturėsianti geresnės 
progos kaip dabar atskleisti bent jau savo požiūrį į poną Blaifilą, juoba 
kad netrukus jai vis tiek teks viską paaiškinti. Padėkojusi skvairui už pa- 
reikštą gerumą, ji kupinu neapsakomo švelnumo žvilgsniu pridūrė: 

— Ar gali būti, kad mano brangiajam tėveliui nėra kito džiaugsmo, 
kaip matyti Sofiją laimingą? 

Vesternas patvirtino tai priesaika ir bučiniu. Tada, nutvėrusi jį už 
rankų ir parpuolusi ant kelių, Sofija, karštai užtikrinusi savo meilę ir nuo- 
lankumą, ėmė prašyti tėvą nepadaryti jos nelaimingiausia būtybe pasau- 
lyje, prievarta apvesdinant su nekenčiamu žmogumi. 

— Aš maldauju jus, brangusis tėve, — kalbėjo ji, — ir dėl jūsų, ir dėl 
savęs pačios, — juk jūs toks geras ir sakėte, kad jūsų laimė priklauso nuo 
manosios. 

— Kaip? Kas? — klausė Vesternas, spoksodamas į ją paklaikusiu 
žvilgsniu. 

— O, sere, — tęsė ji, — ne tik jūsų vargšės Sofijos laimė, bet ir jos gy- 
venimas, jos visa būtis priklauso nuo to, ar šis prašymas bus įvykdytas. 
Aš negaliu gyventi su ponu Blaifilu. Versti mane už jo ištekėti, - vadinas, 
nužudyti mane. 

— Tu negali gyventi su ponu Blaifilu? — perklausė Vesternas. 

— Ne, prisiekiu savo gyvybe, negaliu, — atsakė Sofija. 

— Tai mirk ir būk prakeikta! — suriko jis, atstumdamas nuo savęs 
dukterį. 

— O, maldauju, pasigailėkite manęs, — sušuko Sofija, nusitverda- 
ma už surduto skverno. —- Nežiūrėkite į mane taip rūsčiai ir nesakyki- 
te tokių žiaurių žodžių. Ar galite jūs būti toks bejausmis, matydamas 
Sofiją taip baisiai nelaimingą? Ar geriausias tėvas gali sudaužyti mano 
širdį? Ar jis pasmerks mane skausmingiausiai, žiauriausiai, lėčiausiai 
mirčiai? 

— Na, na! — suriko skvairas. - Nesąmonės! Mergiškos išdaigos! Pa- 
smerksiu mirti! Nejau santuoka tave nužudys? 

— O, sere, — atsakė Sofija, — tokia santuoka blogiau negu mirtis. Aš 
nesu jam net abejinga: aš jo nekenčiu ir niekinu jį. 

— Gali nekęsti kiek tik nori, o vis dėlto ištekėsi už jo, — suriko 
Vesternas, savo žodžius patvirtindamas keiksmu, kurio negalima čia 
pakartoti, ir dar daug kartų stipriai nusikeikęs užbaigė šiais žodžiais: — 
Aš esu apsisprendęs dėl šių vedybų, ir jeigu tu nesutiksi, negausi nė 
skatiko, nė sudilusio varioko! Nepaduosiu nė trupinėlio duonos, maty- 
damas tave mirštant iš bado gatvėje. Toks mano tvirtas nusistatymas, 
ir leidžiu tau apsigalvoti. 

Sulig šiais žodžiais jis taip smarkiai nuo jos atšoko, kad ji stačiai 
veidu puolė ant grindų, ir išbėgo iš kambario, palikęs Sofiją begulinčią 
ant žemės. 

Vestibiulyje jis atrado Džonsą, tas, matydamas savo draugą įsiutusį, 
išblyškusį ir beveik uždususį, neištvėrė nepaklausęs, kokia tos liūdnos 
išvaizdos priežastis. Skvairas tučtuojau jam viską papasakojo ir baigė 

piktai apkaltindamas Sofiją ir patetiškai nusiskųsdamas nelaiminga dalia 
visų tėvų, kuriuos likimas apdovanojo dukterimis. 

Džonsas, kuriam ligi šiol visi nuosprendžiai Blaifilo naudai buvo 
paslaptis, iš karto pasijuto beveik mirštamai pritrenktas šios žinios, 
tačiau šiek tiek atsitokėjus neviltis, kaip jis vėliau kalbėdavo, paskatino 
ji pasiūlyti ponui Vesternui tokį dalyką, kuris reikalavo nežmoniško 
įžūlumo. Jis paprašė leisti jam nueiti pas Sofiją ir pabandyti ją įkalbėti 
sutikti su tėvo valia. 

Net ir tuomet, jeigu skvairas būtų buvęs toks įžvalgus, koks jis buvo 
trumparegis, pyktis būtų galėjęs jį apakinti. Jis padėkojo Džonsui už 
pasiūlytą tokią paslaugą ir tarė: 

— Eik, eik ir pabandyk visa, ką gali, - o tada dar keletą kartų bjauriai 
nusikeikęs pridūrė išvysiąs ją iš namų, jeigu nesutiks ištekėti. 

Aštuntasis skyrius 


DŽONSO IR SOFIJOS 
PASIMATYMAS 


11 tučtuojau nuėjo pas Sofiją ir rado ją ką tik atsikėlusią 
nuo žemės, kur buvo palikta tėvo, su ašaromis, riedančiomis 
iš akių, ir krauju, tekančiu iš burnos. Jis prišoko prie jos ir švelnumo bei 
siaubo kupinu balsu paklausė: 

— O, brangioji Sofija! Ką reiškia šis baisus reginys? 

Prieš pradėdama kalbėti ji meiliai pažvelgė į jį ir pratarė: 

— Pone Džonsai, dėl Dievo meilės, kaip jūs čia patekote? Maldauju, 
tučtuojau palikite mane! 

— Neduok man tokio žiauraus paliepimo, — tarė jis. — Mano širdis 
labiau pasruvusi krauju negu šios lūpos. O Sofija, aš su džiaugsmu išlie- 
čiau visą savo kraują, kad tik išgelbėčiau nors vieną lašą jūsų! 

— Aš jau ir taip jums daug kuo skolinga, jūs, be abejo, tai žinote, 
— atsakė Sofija ir švelniai pažvelgė į jį, o paskui skausmo apimtu veidu 
sušuko: — 0, pone Džonsai, kodėl jūs išgelbėjote man gyvybę? Mano 
mirtis būtų atnešusi daugiau laimės mums abiem. 

— Daugiau laimės mums abiem! — sušuko jis. — Lengviau mirti kan- 
kinimo kėdėje ar rate, negu pakelti Sofijos... aš negaliu ištarti šio baisaus 
žodžio. Dėl ko gi aš gyvenu, jei ne dėl jos? 

Jo balsas ir žvilgsnis buvo kupini neapsakomo švelnumo tariant šiuos 
žodžius; tuo pat metu jis meiliai paėmė jos ranką, ir jinai jos neištraukė; 
tiesą sakant, ji beveik nežinojo, ką daranti ar kas jai daroma. Praslinko 
kelios akimirkos tylos; ugningas Džonso žvilgsnis buvo įsmeigtas į So- 
fhiją, o jos akys nuleistos žemyn. Pagaliau sukaupusi jėgas, ji vėl paprašė 
palikti ją, nes, radus juos dviese, jai grėstų visiška pražūtis. 

— Ak, pone Džonsai! — pridūrė ji. — Jūs nežinote, jūs nežinote, kas 
įvyko šį baisų vakarą. 

— Aš viską žinau, mieloji Sofija, — atsakė jis. — Jūsų žiaurusis tėvas 
man viską pasakė ir pats atsiuntė mane čionai. 

— Mano tėvas jus atsiuntė pas mane? — sušuko ji. — Jūs tikriausiai 
sapnuojate. 

— Duok, Dieve, — tarė jis, - kad tai būtų sapnas! Ak, Sofija, jūsų tėvas 
atsiuntė mane pas jus, kad aš ginčiau savo neapkenčiamą varžovą ir jus 
nuteikčiau jo naudai. Pasiryžau viskam, norėdamas jus pamatyti. Ak, 
kalbėkite, Sofija! Paguoskite mano krauju paplūdusią širdį. Dar niekas 
pasaulyje taip beprotiškai nemylėjo, kaip aš. Neatitraukite taip žiauriai 
šios brangios, mielos, švelnios rankelės... viena akimirka galbūt atplėš 
jus amžinai nuo manęs... Patikėkite, tik šis žiaurus įvykis tegalėjo įveikti 
pagarbą ir šventą baimę, kurią jūs man įkvepiate. 

Valandėlę ji stovėjo tylėdama ir sumišusi, paskui, švelniai pažvelgus: 
1 ji, paklausė: 

— Ką gi ponas Džonsas norėtų išgirsti iš manęs? 

— Ak, prižadėkite, — sušuko jis, — kad jūs niekada neatiduosite Blai- 
filui savo rankos. 

— Neminėkite šio nepakenčiamo vardo! — atsakė ji. — Būkite tikras, 
jog niekada neatiduosiu jam to, kas bus mano galioje neatiduoti. 

— O dabar, - sušuko jis, — jeigu jūs taip be galo gera, paėjėkite truputį 
toliau ir pasakykite, kad aš galiu tikėtis. 

— Deja! — tarė ji. - Pone Džonsai, kur jūs mane varote? Kokią vilų aš 
galiu jums suteikti? Jūs juk žinote mano tėvo ketinimus. 

— Bet aš taip pat žinau, — atsakė jis, — kad jūsų negalima priversti 
jiems paklusti. 

— Tačiau kokie baisūs bus mano nepaklusnumo padariniai! — tarė 
ji. — Mano pražūtis mažiausiai mane jaudina. Aš tik negaliu pagalvoti, 
kad būsiu tėvo sielvarto priežastis. 

— Jis pats jo priežastis, — sušuko Džonsas. — Tegul nepanaudoja ga- 
lios, kurios gamta jam nesuteikė. Pagalvokite, kokį sielvartą turėsiu aš 
pakelti netekęs jūsų, ir pamatysite, į kurią pusę pakryps gailesys. 

— Pagalvoti apie tai! — atsakė ji. — Nejau įsivaizduojate, kad aš neži- 
nau, į kokį vargą jus įstumsiu, nusileisdama jūsų troškimui? Būtent ši 
mintis suteikia man ryžtingumo prašyti, kad jūs paliktumėte mane visam 
laikui ir išvengtumėte pražūties. 

— Aš nebijau pražūties, — sušuko jis, — tik bijau netekti Sofijos. Jeigu 
norite išgelbėti mane nuo pačių baisiausių kančių, atšaukite šį žiaurų 
sprendimą. Tikrai negaliu su jumis išsiskirti, tikrai negaliu. 

Įsimylėjėliai nutilo ir stovėjo virpėdami. Sofija neįstengė ištraukti 
savo rankos iš Džonso, o jis taip pat beveik nebeturėjo jėgų ją laikyti, — 
tik staiga ši scena, kuri, kaip galbūt pasirodys kai kuriems skaitytojams, 
tęsėsi ganėtinai ilgai, buvo nutraukta kitos tiek skirtingos scenos, kad 
apie ją papasakosime kitame skyriuje. 


Devintasis skyrius 


DAUG AUDRINGESNIS NEGU 
ANKSTESNIS 


pr pradedant pasakoti apie tai, kas ištiko mūsų įsimylėjėlius, 
reikia pasakyti, kas įvyko vestibiulyje per jų švelnų pasimatymą. 

Vos tik Džonsas paliko poną Vesterną, pas jį atėjo sesuo. Šiai jis pa- 
pasakojo visa, kas įvyko tarp jo ir Sofijos dėl Blaifilo. 

Šį savo dukterėčios poelgį geroji ledi išsiaiškino kaip visišką sulaužymą 
sąlygų, pagal kurias ji įsipareigojo išlaikyti jos meilę ponui Džonsui paslap- 
tyje. Todėl ji nusprendė turinti teisę atskleisti skvairui visa, ką žinojo, 1r 
nedelsdama tatai padarė labai aiškiai, be jokių ceremonijų ir įžangų. 

Mintis, kad Džonsas galėtų vesti jo dukterį, niekada nebuvo dingte- 
lėjusi skvairui nei karščiausios meilės šiam jaunuoliui minutėmis, nei iš 
įtarimo, nei kuriais kitais atvejais. Jis manė, jog turto ir padėties lygybė 
yra tokia būtina fizinė vedybų sąlyga kaip skirtinga lytis ar kokia kita es- 
minė aplinkybė, taigi jo duktė negali įsimylėti neturtingo žmogaus, kaip 
negali įsimylėti gyvulio. 

Todėl sesers pasakojimas jį pritrenkė kaip perkūno smūgis. Iš pra- 
džių jis negalėjo nieko atsakyti, nes per daug didelė nuostaba jam beveik 
atėmė žadą. Tačiau netrukus atsigavo ir, kaip ir visuomet būna panašiais 
atvejais, užriko dvigubai stipriau ir pikčiau. 

Pirmiausia, atsipeikėjęs iš apstulbimo, savo kalbos dovaną jis panau- 
dojo paleisdamas ištisą salvę keiksmų ir prakeikimų. Tada nuskubėjo į 
kambarį, kur tikėjosi rasti įsimylėjėlius, su kiekvienu žingsniu murmėda- 
mas arba, geriau pasakius, maurodamas atkeršysiąs skriaudikui. 

Kaip du balandžiai arba du laukiniai karveliai, arba kaip Strefonas ir 
Filida' (tai tinkamiausias palyginimas) pasitraukia į malonų, nuošalų me- 


! $refonas ir Filida. - Sttefonas — piemenukas iš romano „Arkadija“, kurį parašė seras Filipas 
Sidnėjus (1554—1586), Elžbietos epochos anglų rašytojas; Filida — piemenukė iš Vergilijaus 


„Bukolikų“. Pastoralinėje poezijoje šiais vardais vadinami įsimylėjėliai. 

džių guotą pasidžiaugti mielu Amūro pašnekesiu, to drovaus berniuko, 
kuris neišdrįsta kalbėti viešai, bet yra nepakeičiamas pašnekovas esant 
dviese; čia, kur viskas taip giedra, staiga trenkus dusliam perkūnui, kuris, 
išsklaidydamas debesis, nudunda per visą dangų, išgąsdinta mergaitė pa- 
šoka nuo samanotos pakrantės ar žaliuojančios vejos, ir raudonas dra- 
bužis, kuriuo Amūras buvo papuošęs jos skruostus, virsta išblyškusiu 
mirties apdaru, baimės apimtas dreba visas jos kūnas, ir mylimasis vos 
įstengia išlaikyti ją virpančią, vos besilaikančią ant kojų. 

Arba kaip du džentelmenai, nežinodami nuostabaus vietos sąmojo, 
kurioje nors Solsberio smuklėje ar užeigos namuose gurkšnoja bute- 
lį ir staiga, išgirdę baisų ūžimą ir grandinių žvangėjimą galerijoje, tarsi 
ten būtų pasirodęs didysis Daudis, kuris atlieka pamišėlio vaidmenį taip 
gerai, kaip kai kurie jo kurstytojai kvailio vaidmenį, išsigandę pašoka 1š 
vietos, įbauginti siaubingo garso, ir ieško, kur galėtų pasislėpti nuo besi- 
artinančio pavojaus; ir jeigu langai nebūtų užkalti tvirtomis grotomis, jie 
rizikuotų nusisukti sprandą, norėdami išvengti gresiančios baisybės. 

Taip suvirpėjo vargšė Sofija, taip ji išblyško, išgirdusi tėvo balsą, 
baisingai grasinantį, besikeikiantį ir prisiekinėjantųį sunaikinsiant Džon- 
są. Tiesą sakant, ir pats jaunuolis tikriausiai išmintingais sumetimais 
šiuo metu geriau būtų pasirinkęs kitą vietą, jeigu baimė dėl Sofijos 
būtų leidusi jam bent akimirką pagalvoti apie save patį ir užmiršti, kas 
gali ištikti ją. 

Skvairas, triukšmingai atidaręs duris, išvydo tai, kas čia pat sustabdė 
visą jo įniršį prieš Džonsą: tai buvo mirštamai išblyškusi Sofija, kuri 
gulėjo nualpusi savo mylimojo glėbyje. Vos tik ponas Vesternas išvydo 
šį tragišką reginį, visa jo rūstybė išgaravo; iš visų jėgų jis suriko: „„Pagal- 
bos!“ — pribėgo prie dukters, paskui vėl atgal prie durų, liepdamas atneš- 
ti vandens, tada vėl prie Sofijos, nekreipdamas dėmesio, kieno glėbyje 
ji buvo, ir galbūt nė neprisimindamas, kad pasaulyje yra toks žmogus 
kaip Džonsas, nes iš tiesų dabartinė jo dukters padėtis buvo vienintelis 
dalykas, apie kurį jis tegalvojo. | 

Ponia Vestern ir dauguma tarnaičių atskubėjo į pagalbą Sofijai su 
vandeniu, vaistais ir visa, ko tokiais atvejais prireikia. Jie buvo taip sėk- 

mingai pavartoti, kad po keleto minučių Sofija pradėjo atsipeikėti, ir 
pamažu sugrįžo visi gyvybės požymiai. Ponia Vestern ir kambarinė ją 
tučtuojau išvedė, ir geroji ledi išeidama neužmiršo pareikšti savo broliui 
keletą naudingų pastabų dėl baisių jo pasikarščiavimo arba, kaip ji teikėsi 
pavadinti, pamišimo padarinių. 

Skvairas galbūt nesuprato šių sveikų patarimų, nes jie buvo padaryti 
neaiškiomis užuominomis, pečių trūktelėjimu ir nusistebėjimu, o jeigu 
ir suprato, labai maža jais pasinaudojo; vos tik praėjo baimė dėl dukters, 
jis ir vėl pakvaišo, ir būtų tučtuojau pradėjęs muštis su Džonsu, jeigu ne 
pastorius Saplas, labai stiprus vyras, kuris vien tik jėga sulaikė skvairą 
nuo nedraugiškų veiksmų. 

Kai tik Sofija išėjo, Džonsas labai nužemintai prisiartino prie pono 
Vesterno, kurį pastorius laikė savo gėbyje, ir paprašė jį nusiraminti, nes, 
kol jis taip susijaudinęs, nesą galima suteikti satisfakcijos. 

— Aš tau duosiu satisfakciją! - atrėžė skvairas. - Nusirenk! Ne aš bū- 
siu, jei neišlupsiu tavęs taip, kaip tu dar nė karto nebuvai išluptas. 

Tuomet jis gausiai apdrabstė Džonsą tokiais žodeliais, kokius vartoja 
provincijos džentelmenai, nesutardami kuriuo nors klausimu, be palio- 
vos siūlydamas pabučiuoti tą kūno dalį, kuri paprastai įpinama į visus 
ginčus, kylančius žemesniuosiuose anglų džentri sluoksniuose per arklių 
lenktynes, gaidžių peštynes!' ir kitose viešosiose vietose. Užuominos į 
šią kūno dalį dažnai taip pat daromos juokais. Ir čia, mano manymu, 54- 
mojis paprastai neteisingai suprantamas. Iš tikrųjų jis glūdi tame, kad jūs 
prašote kitą pabučiuoti jums į... už tai, kad ką tik grasinote jam įspirti į tą 
vietą, nes aš esu pastebėjęs, jog nė vienas neprašo įspirti jam į minėtąją 
vietą, taip pat nesisiūlo bučiuoti jūsų. 

Lygiai taip pat gali atrodyti nuostabu, kad, nors kiekvienam, besi- 
sukiojančiam tarp kaimo džentelmenų, gal tūkstanų kartų teko girdėti 
panašaus pobūdžio pasiūlymus, niekam, esu įsitikinęs, nė karto neteko 
matyti įvykdant šio pageidavimo — aiškus įrodymas, kad jiems trūksta 
mandagumo, nes mieste nieko nėra paprastesnio aukštiesiems džentel- 


' Gaidžių bešhynės - populiarūs reginiai senojoje Anglijoje. 

menams, kaip kasdien atlikti šią ceremoniją savo viršininkams, net nė 
nereikalaujant iš jų šios malonės. 

Į visą šį sąmojį Džonsas labai ramiai atsakė: 

— Sere, jūsų elgesys galbūt išlaisvina mane nuo visų įsipareigojimų už 
ankstesnes jūsų suteiktas malones, bet vieno dalyko aš niekada neužmir- 
šiu: joks įžeidimas neprivers manęs pakelti ranką prieš Sofijos tėvą. 

Šie žodžiai dar labiau įsiutino skvairą, ir pastorius paprašė Džonsą 
išeiti sakydamas: 

— Jūs matote, sere, kad čia būdamas dar labiau jį pykinate, tad malo- 
nėkite pasišalinti. Jis per daug susierzinęs, kad galėtų šiuo metu su jumis 
kalbėtis. Todėl geriau jau atsisveikinkite ir atidėkite savo pasiaiškinimus 
palankesnei progai. 

Džonsas dėkodamas paklausė šio patarimo ir tučtuojau išėjo. Dabar 
skvairo rankos buvo atpalaiduotos, ir jis tiek nusiramino, kad pareiškė 
padėką už tai, jog buvo sulaikytas, sakydamas, jog tikriausiai būtų 1š- 
taškęs Džonsui smegenis; o būtų labai nemalonu, pridūrė jis, atsidurti 
kartuvėse dėl tokio niekšo. 

Pastorius triumfavo dėl savo taikingųjų pastangų sėkmės ir ėmė sa- 
kyti pamokslą prieš pyktį; jo kalba turbūt galėjo sužadinti, nekaip nu- 
raminti šį jausmą karštos prigimties žmogui. Šį pamokslą jis papuošė 
daugybe vertingų antikinių citatų, ypač iš Senekos, kuris taip gražiai ap- 
rašė šį jausmą, kad tik labai pikti žmonės neturi malonumo nei naudos 
ji skaitydami. Daktaras baigė šią oraciją garsiuoju apsakymu apie Alek- 
sandrą ir Klitą'; bet šis apsakymas jau įėjo į mano užrašus pavadinimu 
„Girtybė“, ir jo čia nebedėsiu. 

Skvairas nekreipė dėmesio nei į šį apsakymą, nei galbūt į visa kita, 
kas buvo šnekama, nes nelaukdamas, kol pastorius pabaigs, nutraukė jį ir 
pareikalavo bokalo alaus, sakydamas (o tai labai teisinga pastaba dėl šios 
dvasinės karštligės), jog pyktis džiovinąs gerklę. 


' Aleksandras ir Klitas. — Klitas — vienas iš narsiųjų Aleksandro Makedoniečio karvedžių; jis 
mūšyje prie Graniko išgelbėjo Aleksandrui gyvybę. Aleksandras, būdamas gartas, iškilus ginčui, 
nudūrė jį. 

Nurijęs geroką gurkšnį, skvairas vėl pradėjo kalbėti apie Džonsą ir 
pareiškė nusistatęs kitą rytą vykti pas poną Olvertį ir viską papasakoti. 
Jo draugas, skatinamas geraširdiškų sumetimų, norėjo jį atkalbėti, bet 
jo pastangos sukėlė vien tik srautą keiksmų ir prakeikimų — šie didžiai 
įžeidė dievobaimingas Saplo ausis, bet jis nedrįso užginčyti skvairui šios 
kiekvieno laisvai gimusio anglo privilegijos. Tiesą sakant, pastorius suti- 
ko patenkinti savo gomurį prie skvairo stalo, nusileisdamas kartkartėmis 
tokiems užgauliojimams prieš jo ausis. Jis raminosi mintimi, jog nesąs 
šio pikto įgūdžio kaltininkas 1r skvairas keiktųsi nė kiek ne mažiau, jeigu 
jisai nė kojos nebūtų kėlęs į jo namus. Tačiau, jeigu jis nenusikalsda- 
vo mandagumui, prikaišiodamas džentelmenui jo paties namuose, tai 
iš sakyklos netiesiogiai už tatai atsiteisdavo; beje, tat nepakeitė skvairo 
į gerąją pusę ir tiek tepaveikė jo sąžinę, kad jis ėmė labai griežtai taikyti 
įstatymus kitiems; taigi teisėjas liko vienintelis asmuo parapijoje, kuris 


galėjo keiktis nebaudžiamas. 


285 


Dešimtasis skyrius 


KURIAME PONAS VESTERNAS APLANKO 

onas Olvertis ką tik papusryčiavo su savo sūnėnu, labai paten- 

kintas pasakojimu apie sėkmingą jaunojo džentelmeno vizitą 
pas Sofiją (jis labai troško šios santuokos ne tiek dėl jaunosios ledi turto, 
kiek dėl jos būdo), tik staiga įsiveržė ponas Vesternas ir be jokių cere- 
monijų taip pradėjo: 

— Na, iš tiesų ir pridarėte jūs bėdos! Geram tikslui užauginote tą savo 
pavainikį! Žinoma, jūs čia neprikišote savo rankų, tai yra, kaip sakoma, 
netyčia, bet privirėte košės mūsų namuose. 

— Koks reikalas, pone Vesternai? — paklausė Olvertis. 

— O, reikalas pats nekalčiausias: mano duktė įsimylėjo jūsų pavai- 
nikį, štai ir viskas. Bet aš jai neduosiu nė puspensio, nė sudilusio va- 
rioko! Visuomet galvojau: kas čia tik ir bus, jei pavainikis auginamas 
kaip džentelmenas ir jam leidžiama lankytis padorių žmonių namuose. 
Laimė, kad jis nepakliuvo man į nagus: būčiau ištalžęs jį, išdulkinęs 
jam norą paskui bobas sekioti, būčiau pamokęs tą kekšės vaiką nekišti 
snukio į ponišką valgį. Nė trupinėlio iš manęs negaus, nė skatiko! Jeigu 
ji už jo ištekės, tik marškiniai ant nugaros bus jai visas kraitis. Verčiau 
atiduosiu visus savo pinigus iždan, tegul juos siunčia į Hanoverį tvir- 
kinti mūsų tautai. 

— Nuoširdžiai apgailestauju, — tarė Olvertis. 

— Po velnių tą jūsų gailestųų! — sušuko Vesternas. - Daug man iš jo 
naudos, jeigu aš netekau savo vienintelio vaiko, savo vargšės Sofijos, 
savo širdies džiaugsmo ir vilties bei paguodos senatvėje! Bet aš nusista- 
čiau ją išvaryti lauk, tegu elgetauja, miršta iš bado ir kirmija gatvėje! Nė 
puspensio, nė vieno puspensio negaus iš manęs. Kalės vaikas užuodė, 
kur tupi zuikis, tik aš nė nenujaučiau, į kokį zuikelį jis kėsinasi. Bet apsi- 
šovei, broliuk, tai gryna dvėseliena: be kailio, nieko daugiau nepeši, taip 
ir pasakykite jam. 

— Aš labai nustebintas jūsų žodžių, — sušuko Olvertis, — po to, kas 
dar tik vakar įvyko tarp mano sūnėno ir jaunosios ledi. 

— Taip, sere, — atšovė Vesternas, — kaip tik po to, kas įvyko tarp jūsų 
sūnėno ir jos, viskas išaiškėjo. Vos tik ponas Blaifilas išėjo, tuoj tas kek- 
šės vaikas prisėlino prie namų. O aš jį taip mylėjau kaip šaunų medžio- 
toją ir nė nejtariau, kad jis tuo tarpu kėsinasi į mano dukterį. 

— Na, iš tiesų, — tarė Olvertis, — nereikėjo duoti jam tiek progų su ja 
susitikinėti. Juk nepaneigsite, kad aš niekada nepritariau, jog jis taip ilgai 
pas jus užsibūtų, nors, prisipažinsiu, ir nieko panašaus neįtariau. 

— O ar kas, po paibelių, galėjo apie tai pagalvoti! — sušuko Vester- 
nas. — Kurių velnių ji iš jo norėjo? Juk jis atvažiuodavo ne jai meilintis, o 
medžioti su manimi. 

— Bet ar gali būti, — tarė Olvertis, — kad jūs nepastebėjote juose jokių 
meilės apraiškų, taip dažnai juos kartu matydamas? 

— Kaip gyvas niekada, prisiekiu savo sielos išganymu! — sušuko Ves- 
ternas. — Niekada kaip gyvas nemačiau jo bučiuojant jos! Jis ne tik nesi- 
meilino jai, bet, priešingai, kai ji būdavo, pasidarydavo dar tylesnis negu 
paprastai. O mergaitė elgėsi su juo daug nemandagiau negu su kitais jau- 
nuoliais. Ir šiuo reikalu mane ne lengviau apgauti kaip ir kitus, —- manau, 
patikėsite manimi, kaimyne. 

Olvertis vos ištvėrė nesusijuokęs, bet vis dėlto susilaikė: jis puikiai 
pažino žmones ir buvo per gerai išauklėtas ir per daug taurios širdies, 
kad tokiomis aplinkybėmis įžeistų skvairą. Jis tik paklausė Vesterną, ko 
šis iš jo dabar pageidautų. Skvairas atsakė, jog pageidautų, kad ponas 
Olvertis laikytų niekšą kuo toliau nuo jo namų, oO jis pats eisiąs ir užra- 
kinsiąs tą mergą, nes tvirtai pasiryžęs išleisti ją už Blaifilo, nors ir kaip 
spirtųsi. Dar jis paspaudė Blaifilui ranką ir prisiekė, kad kito žento netu- 
rėsiąs. Paskui tučtuojau atsisveikino sakydamas, kad turįs skubėti namo, 
nes ten viskas aukštyn kojomis ir duktė, ko gera, galinti dar pasprukti; 
o Džonsą prisiekė, jeigu pričiups savo namuose, taip išvanoti, kad jis 
išdumtų, kur pipirai auga. 

Kai Olvertis ir Blaiflas vėl paliko dviese, stojo ilga tyla. Jaunasis 
džentelmenas visą laiką dūsavo, kiek iš nusivylimo, bet dar labiau iš pyk- 

čio, nes Džonso pasisekimas jam buvo skaudžiau, negu netekti Sofijos. 

Pagaliau dėdė paklausė, ką jis pasiryžęs veikti, ir jis štai ką atsakė: 

— Deja, sere, ar gali kilti klausimas, kokį žingsnį žengs mylintis žmo- 
gus, kai protas ir jausmas veda į skirtingas puses? Bijau, kad, atsidūręs 
prieš tokią dilemą, jis visuomet paklausys jausmo. Protas liepia man 
atsisakyti minties apie moterį, kuri savo meilę skiria kitam; jausmas ska- 
tina viltį, kad ji laikui bėgant pasidarys palankesnė man. Tačiau čia aš 
regiu iškylant vieną kliūtį, kuri, jos visiškai nepašalinus, sulaikytų mane 
nuo bet kokių tolesnių žygių. Aš turiu galvoje neteisingas pastangas 
išstumti iš širdies tą, kuriam ji, matyt, jau priklauso; bet griežtas pono 
Vesterno nusistatymas rodo, kad šiuo atveju taip pasielgdamas padi- 
dinsiu abipusę laimę: ne tik tėvo, kuris taip liks apsaugotas nuo paties 
didžiausio sielvarto, bet ir abiejų kitų, kuriuos ši santuoka pražudytų. 
Mergaitę, esu tikras, jis pražudys visais atžvilgiais, nes, netekdama di- 
džiausios savo turto dalies, ne tik ištekės už elgetos, bet dar ir tą menką 
turto dalelę, kurios tėvas iš jos negalės atimti, teks išeikvoti tai mergšei, 
su kuria Džonsas dar nenutraukė ryšių. Bet tai dar niekis; svarbiau- 
sia — kad jis blogiausias žmogus pasaulyje, ir jeigu mano gerasis dėdė 
būtų žinojęs visa, ką aš ligi šiol stengiausi nuslėpti, jis jau seniai būtų 
nusikratęs tokiu ištvirkusiu niekšu. 

— Kaip! — sušuko Olvertis. — Nejau jis dar ką blogiau padarė? Na, 
papasakok man. 

— Ne, — atsakė Blaifilas, — tatai jau praėjo, ir jis galbūt dabar atgailauja. 

— Aš tau liepiu viską papasakoti, — tarė Olvertis. 

— Jūs žinote, sere, — tarė Blaifilas, — kad visada jūsų klausau, bet dabar 
gailiuosi prasitaręs, nes gali atrodyti, lyg aš tat darau iš keršto, nors, gink, 
Dieve, tokios mintys man nė į galvą neatėjo. Ir jeigu liepiate man viską 
atskleisti, tai leiskite man pabūti jo užtarėju ir paprašyti jūsų atleidimo. 

— Nesutinku su jokiomis sąlygomis, — atsakė Olvertis. - Mano many- 
mu, aš parodžiau jam ganėtinai švelnumo, galbūt net per daug. 

— Bijau, kad daugiau, negu jis vertas! — sušuko Blaifilas. — Tą dieną, 
kai jums grėsė pats didžiausias pavojus, kai aš ir visi namiškiai liejome 
ašaras, jis ėmė lėbauti ir kelti orgijas namuose. Jis pasigėrė, ėmė dainuoti 

ir staugti visa gerkle, o kai švelniai jį įspėjau, jog nepadoru taip elgtis, 
ėmė širdytis, bjauriai keiktis, išvadino mane niekšu ir primušė. 

— Kaip! — sušuko Olvertis. — Jis drįso jus mušti? 

— Iš tikrųjų aš jau seniai jam atleidau, — atsakė Blaifilas, — bet nega- 
liu taip lengvai užmiršti jo nedėkingumo kilniausiam geradariui. Tačiau, 
tikiuosi, net ir tai jūs jam atleisite, nes tikriausiai jį buvo velnias apsėdęs. 
Tą patį vakarą, kai ponas Tvakomas ir aš išėjome pakvėpuoti grynu oru, 
džiaugdamiesi pirmaisiais gerais jūsų ligos simptomais, mes, nelaimei, 
užtikome jį su kažkokia merga tokioje situacijoje, kad nepadoru ir pa- 
sakoti. Ponas Tvakomas, parodydamas daugiau drąsos negu išminties, 
žengė pirmyn, norėdamas jį išbarti, bet (apgailestauju, turėdamas tat pa- 
sakyti) jis puolė garbingąjį žmogų ir taip žiauriai jį primušė, kad galbūt 
mėlynės dar ir dabar neišnykusios. Aš taip pat neišvengiau jo kumščių, 
norėdamas apginti savo auklėtoją, bei tat seniai atleidau ir net poną Tva- 
komą prikalbėjau jam atleisti ir neatverti jums paslapties, bijodamas, kad 
ji gali turėti Džonsui lemtingų padarinių. O dabar, sere, kadangi aš taip 
neapdairiai prasitariau apie šį dalyką ir, jums paliepus, buvau įpareigotas 
viską atskleisti, leiskite man būti jo užtarėju. 

— Ak, vaikeli! — tarė Olvertis. — Nežinau, ar turėčiau barti, ar girti 
tave, kad dėl savo gerumo slėpei nuo manęs tokią niekšystę. Bet kur yra 
ponas Tvakomas? Ne patvirtinti tavo žodžiams, bet smulkiai nušviesti 
visą šį įvykį ir pateisinti prieš visą pasaulį bausmę, kurią aš pasiryžęs 
skirti tam baisūnui. 

Buvo pasiųsta pakviesti Tvakomo, ir šis tučtuojau pasirodė. Jis pa- 
tvirtino visas aplinkybes, kurias Blaifilas buvo išdėstęs, ir net parodė 
„dokumentą“ krūtinėje, kur lengvai buvo galima išskaityti Džonso rašy- 
seną juodomis ir mėlynomis raidėmis. Baigdamas jis pareiškė ponui Ol- 
verčiui, kad jau seniai būtų papasakojęs apie šį įvykį, bet ponas Blaifilas 
primygtinai prašęs to nedaryti. 

— Jis yra puikus jaunuolis, — pasakė jis, — nors toks atlaidumas prie- 
šams gali per toli nuvesti. 

Iš tiesų Blaifilui nelengva buvo perkalbėti pastorių nepapasakoti 
visko Olverčiui, bet tam jis turėjo daug priežasčių. Jis žinojo, kad liga 

sušvelnina įprastą Žmogui griežtumą ir padaro jį atlaidesnį. Be to, jis 
manė, kad, papasakojus neseniai įvykusį faktą, ir dar namuose tebesant 
gydytojui, kuris galėjo atskleisti tikrą tiesą, jam niekada nepavyks pa- 
kreipti įvykio pageidaujama bloga kryptimi. Taigi nusprendė palikti šį 
reikalą atsargai, kai koks nors naujas neleistinas Džonso poelgis suteiks 
papildomų skundų; nes jis manė, kad, daugeliui faktų iškart užgriuvus 
ant jo visu savo svoriu, Džonsas tikriausiai bus sugniuždytas. Štai ko- 
dėl jis laukė tokios progos kaip ši, kurią likimas jam meilingai pakišo. 
Pagaliau įkalbėdamas Tvakomą kuriam laikui viską nuslėpti, jis žinojo 
sustiprinsiąs nuomonę apie savo draugiškumą Džonsui, o tat jis visomis 
jėgomis stengėsi įkvėpti ponui Olverčiui. 


Vienuoliktasis skyrius 


TRUMPAS SKYRIUS, TAČIAU JAME YRA 
GANĖTINAI MEDŽIAGOS GERAŠIRDIŠKAM 
SKAITYTOJUI PAVEIKTI 


P“ Olvertis turėjo įprotį niekada nieko nebausti, net tarno ne- 
išvaryti įsikarščiavus. Todėl jis nusprendė atidėti nuosprendžio 
vykdymą Džonsui ligi pavakarės. 

Vargšas jaunuolis atėjo pietų kaip ir paprastai, bet jam buvo per 
daug sunku ant širdies, ir jis beveik nieko nevalgė. Jo susirūpinimą 
dar labiau padidino nemeilūs pono Olverčio žvilgsniai, iš kurių jis nu- 
sprendė, kad Vesternas bus išpasakojęs viską apie jį ir Sofiją; tačiau 
apie Blaifilo istoriją jis ničnieko nenujautė, nes didesne dalimi jis buvo 
visiškai nekaltas, o dėl likusios — tai pats jau buvo viską atleidęs ir 
užmiršęs, taigi nė neįtarė, kad ir antroji pusė dar ką nors atsimintų. 
Pasibaigus pietums ir išėjus tarnams, ponas Olvertis prabilo. Ilgoje 
kalboje jis išvardijo visus Džonso prasikaltimus ir baigdamas pasakė, 
kad, Džonsui nepaneigus šių kaltinimų, jis būsiąs priverstas išvyti jį 
lauk 1š savo akių visiems laikams. 

Džonsui buvo labai sunku gintis, juoba kad jis beveik nežinojo, kuo 
kaltinamas. Ponas Olvertis, kalbėdamas apie Džonso pasigėrimą ir t. t. 
jam sergant, iš kuklumo nutylėjo viską, ypač kas buvo susiję su juo, O 
tai iš tiesų ir buvo svarbiausias jaunuolio nusikaltimas. Džonsas negalėjo 
paneigti kaltinimų. Be to, jo širdis ir taip jau buvo palaužta, o nuotai- 
ka tokia prislėgta, kad jis nieko neįstengė pasakyti gindamas save, dėl 
visko prisipažino ir kaip netekęs vilties nusikaltėlis ėmė maldauti pasi- 
gailėjimo; baigdamas pareiškė nors ir prisipažįstąs nusikaltęs daugeliu 
kvailysčių ir paslydimų, tačiau nesijaučiąs nusipelnęs pačios didžiausios 
bausmės, kuri gali tekti jam pasaulyje. 

Olvertis atsakė ir taip per daug dažnai jam atleidęs, gailėdamasis jo 
jaunystės ir tikėdamasis, kad jis pasitaisysiąs, bet dabar matąs jį esant už- 
kietėjusį nedorėlį, kuriam padėti ir jį paskatinti būtų tiesiog nusikaltimas. 

— Maža to, — kalbėjo ponas Olvertis, — jūsų akiplėšiškas bandymas 
pagrobti jaunąją ledi reikalauja nubausti jus, norint išgelbėti savo gerą 
vardą. Pasaulis, kuris jau pasmerkė mane už jums parodytą palankumą, 
dabar gali pamanyti, ir bent iš dalies teisingai, kad aš pro pirštus žiūriu 
1 tokį žemą ir žiaurų poelgį — poelgį, kuris, kaip jums žinoma, man su- 
kelia pasibjaurėjimą ir kurio, bent kiek atsižvelgdamas į mano ramybę ir 
garbę, taip pat ir į mano draugiškumą jums, jūs niekada nebūtumėte ga- 
lėjęs padaryti. Gėda, jaunuoli! Iš tiesų jūsų nusikaltimui nėra atitinkamos 
bausmės, ir aš nežinau, kaip man pateisinti save tuo, ką rengiuosi jums 
paskirti. Tačiau, išauklėjęs jus kaip savo tikrą sūnų, aš neišvarysiu jūsų 
nuogo į pasaulį. Atidaręs šį voką, jūs šį tą rasite jame, ir tat padės jums, 
uoliai darbuojantis, pradėti garbingą gyvenimą; bet jeigu jūs tat sunau- 
dosite blogesniems tikslams, aš nelaikysiu savęs įpareigotu ir toliau jus 
aprūpinti, nes esu nusistatęs nuo šios dienos nebeturėti su jumis jokių 
reikalų. Negaliu nepasakyti, kad nė viena jūsų elgesio puse taip nesipik- 
tinu, kaip jūsų neleistinu pasielgimu su tuo geruoju jaunuoliu (jis turėjo 
galvoje Blaifilą), kuris taip švelniai ir pagarbiai elgėsi su jumis. 

Paskutiniai žodžiai tarsi kartus vaistai įstrigo Džonso gerklėje. 
Ašarų srautas pasipylė iš jo akių, ir jis tarsi neteko galios kalbėti ir ju- 
dėti. Tik praėjus kuriam laikui įstengė paklusti griežtam pono Olverčio 
įsakymui išeiti, ir tat jis pagaliau padarė, visų pirma pabučiavęs jam 
rankas su tokiu jausmingumu, kuriuo sunku apsimesti ir lygiai taip pat 
sunku jį aprašyti. 

Skaitytojas turėtų būti labai jautrus, jeigu, atsižvelgdamas į tai, ko- 
kioje šviesoje Džonsas tuomet pasirodė ponui Olverčiui, pasmerktų 
pastarąjį už per daug žiaurų nuosprendį. Ir vis dėlto visi kaimynai, ar 
iš jautrumo, ar kokiais nors blogesniais sumetimais, įvertino šį teisingą 
griežtumą kaip nepaprastai nuožmų. Net ir tie žmonės, kurie anksčiau 
smerkė gerąjį žmogų už jo rodomą meilingumą ir švelnumą pamesti- 
nukui (visų įsitikinimu, jo paties sūnui), dabar visu balsu ėmė rėkti, kad 
jis išvaręs lauk tikrą savo vaiką. Ypač sutartinai gynė Džonsą moterys ir 
pripliauškė šia proga tiek šnekų, kad man neužtektų vietos šiame sky- 
riuje jas išpasakoti. 

Tačiau negalima nutylėti vieno dalyko, kad, šitaip šnekėdami, nė vie- 
nas iš jų neprisiminė sumos, kurią ponas Olvertis įteikė Džonsui ir kuri 
buvo ne mažesnė kaip penki šimtai svarų; visi vienu balsu kalbėjo, kad 
jis savo beširdžio tėvo buvo išvarytas lauk be skatiko, o pasak kai ku- 
rių — visiškai plikas. 

žonsui buvo liepta tučtuojau palikti namus ir pasakyta, kad jo 
drabužiai ir visa kita bus nusiųsti, kur jis nurodysiąs. 

Taigi jis ir iškeliavo, ir daugiau kaip mylią ėjo beveik nesuvokdamas 
kur. Pagaliau mažas upeliūkštis pastojo jam kelią, jis krito ant kranto ir 
nebeištvėręs su pagieža sumurmėjo: 

— Tikiuosi, mano tėvas neuždraus bent čia pailsėti! 

Ir jis, apimtas nežmoniško skausmo, ėmė rautis nuo galvos plaukus 
ir elgtis taip, kaip paprastai elgiamasi, ištikus pamišimo, pykčio ir nevil- 
ties priepuoliams. 

Išliejęs tokiu būdu savo susijaudinimą, jis pradėjo po truputį atsi- 
peikėti. Jo sielvartas dabar įgavo kitokį pobūdį ir pasireiškė švelnesne 
forma, ir pagaliau jis galėjo ganėtinai šaltai apsvarstyti savo kančią ir 
pagalvoti, kokių žygių reikėtų imtis tokioje apverktinoje būklėje. 

Svarbiausias klausimas buvo, kaip elgtis su Sofija. Mintis, kad reikia 
ją palikti, draskyte draskė jam širdį, bet pagalvojus, kad jis taps jos pra- 
žūties ir skurdo priežastimi, jam buvo tikriausiai dar sunkiau; ir nors karš- 
tas troškimas ją turėti paskatino jį akimirką stabtelėti ties šia galimybe, 
tačiau jis jokiu būdu nebuvo tikras, kad ji nusileis jo norams tokia aukšta 
kaina. Pono Olverčio nepasitenkinimas ir jam padarytoji skriauda stip- 
riai tam pasipriešino; pagaliau aiškus nepasitikėjimas savo pasisekimu, 
net ir atmetus visus šiuos samprotavimus, atėjo jam į pagalbą, ir garbės 
jausmas, sustiprintas nevilties, dėkingumo savo geradariui ir tikros mei- 
lės Sofijai, nugalėjo degantį troškimą, ir jis nusprendė verčiau palikti 
savo mylimąją, negu įstumti ją į pražūtų. 

Tam, kuris nėra to pajutęs, sunku įsivaizduoti, kokia žėrinti šiluma 
užplūdo jam krūtinę, pirmąsyk pagalvojus apie šią pergalę prieš savo 
aistrą. Išdidumas taip maloniai jį glostė, kad savo mintyse jis mėgavosi 
beveik visiška laime, bet tai truko tik akimirką: Sofija greit vėl sugrįžo į 
jo vaizduotę ir prislopino jo pergalės džiaugsmą tokiu aitriu skausmu, 

kokį patiria jautrus generolas, regėdamas krūvas lavonų, kurių kraujo 
kaina jis įsigijo savo laurus; tūkstančiai švelnių minčių gulėjo nužudytos 
prieš mūsų nugalėtoją. 

Tačiau, nusprendęs žengti garbės — to giganto, kaip ją vadina gigan- 
tiškasis poetas Li' — keliais, jis nusprendė parašyti atsisveikinimo laišką 
Sofijai ir nuėjo į netoliese esantį namą, kur, apsirūpinęs atitinkamomis 
reikmėmis, štai ką parašė: 


Meden, 

turėdama galvoje mano dabartinę būklę, Jūsų jautri širdis tikriausiai atleis 
visus ano laiško nenuoseklumus tr nesąmones, nes viskas Ūla blaukta Iš tokios 
sklidinos širdies, kad jokia kalba negali išreikšti jos baliebinų. 

Esu pasiryžęs, medem, paklusti Jūsų įsakymams tr visam laikui išnykti 18 
Jūsų brangių, Jūsų mielų akių. Iš tikrųjų žiaurūs šie įsakymai, bet jų žiaurumas 
priklauso nuo likimo, 0 ne nuo mano Sofijos. Likimas privertė, — privertė Jūsų 
labui, — užmiršti, jog kažkada buvo toks niekšas, koks aš esu. 

Patikėkite, neužsiminiau Jums abie savo kančias manydamas, kad jos nepa- 
seks Jūsų ausų. Aš žinau, kokia gera tr jautri Jūsų širdis, ir nenorėau žadinii 
gailesčio, kurį Jūs visuome! jaučiate nelaimingiestemis. Tegul niekada, išgirdus ką 
nors abie mano sunkų likimą, Jūsų nė valandėlę neabima susikrimtimas, nes nele- 
kus Jūsų viskas man yra mekai! 

O Sofija! Sunku balikii Jus, dar sunkiau prašyti, kad Jūs užmirštute z2ane, 
tačiau nuoštrdžiausia meilė reikalauja tr viena, tr kita. Atleiskite, Jet aš bagalvo- 
siu, kad prisiminimas able mane gali sutelkti Jums rūpesčio, bet jeigu mano nelai- 
mė suteklų man šią garbę, baaukokite mane savo ramybės dėlei. Įsivaizduokste, 
Jog aš mekad nermylėjau Jūsų, arba tik pagalvokite, kaib mažai aš tevertas Jūsų, 
tr tmkite mane niekinti už išbuikimą, kuris mekada negali būti ber griežtai 
nubaustas... Aš negaliu daugiau nieko pasakyti... Tegul angelai sargai saugo 
kiekvieną Jūsų žingsnį! 


' Nalanielis Li (1655-1691) - Stiuartų restauracijos periodo anglų poetas, pasižymėjęs praš- 
matniu metaforišku stiliumi. 

Jis iškratė visas kišenes, ieškodamas lako, bet nerado, taip pat nieko 
kita tenai nebuvo, nes, tiesą sakant, apimtas įsiūčio, jis viską išblaškė, 
o tarp kitko ir piniginę, kurią gavo iš pono Olverčio, kurios jis nebuvo 
atidaręs ir kurią tik dabar pirmąkart prisiminė. 

Tuose namuose jis buvo aprūpintas kalėdaičiu, ir, užklijavęs juo laiš- 
ką, skubiai sugrįžo į upelio pakrantę, norėdamas surasti savo pamestus 
daiktus. Pakeliui sutiko savo seną draugą Juodąjį Džordžą, tas nuošir- 
džiai jo gailėjosi dėl ištikusios nelaimės: tat jau buvo pasiekę jo, taip pat 
ir visų kaimynų ausis. 

Džonsas pasipasakojo jam apie savo nuostolį, ir abu nedelsdami su- 
grįžo prie upelio, kur apieškojo kiekvieną kupstelį pievoje ir ten, kur 
Džonsas buvo, ir ten, kur jis nebuvo; bet viskas veltui, nes jie nieko ne- 
rado. Nors daiktai ir buvo pievoje, tačiau jie užmiršo apieškoti vienintelę 
vietą, kur jie buvo sudėti, būtent —- minėtojo Džordžo kišenes; jis ką tik 
buvo juos radęs ir, įsitikinęs jų vertingumu, rūpestingai susikrovė savo 
asmeniškam vartojimui. 

Medsargis, su tokiu uolumu ieškojęs pamestųjų gėrybių, tarsi tikė- 
damasis jas rasti, liepė ponui Džonsui pagalvoti, ar jis nebuvo kur nors 
kitoje vietoje. 

— Iš tikrųjų, — tarė jis, — jeigu jūs dar taip neseniai čia pametėte savo 
daiktus, tai jie turėtų kur nors tebebūti, nes neatrodo, kad kas nors būtų 
ėjęs pro šią vietą. 

Iš tiesų ir jis pats labai atsitiktinai ėjo šiuo lauku, norėdamas pa- 
statyti spąstus kiškiams, kuriuos turėjo kitą rytą pristatyti vienam ver- 
telgai Bate. 

Džonsas visiškai nebeteko vilties atrasti pamestus daiktus ir nutarė 
nebegalvoti apie juos. Pasisukęs į Juodąjį Džordžą, jis karštai paklausė, 
ar šis negalėtų padaryti jam didžiausios paslaugos pasaulyje. 

Truputį dvejodamas, Džordžas atsakė: 

— Sere, jūs galite įsakyti man visa, ką aš įstengsiu padaryti, ir iš visos 
širdies norėčiau įstengti padaryti jums kiekvieną paslaugą. 

Tiesą sakant, Džonso klausimas jį šiek tiek suglumino: pardavinėda- 
mas žvėrieną, jis susirinko nemažą sumą pinigų betarnaudamas ponui 

Vesternui ir pabūgo, ar tik Džonsas nenorės iš jo kiek pasiskolinti. Bet 
jo susirūpinimas greit išsisklaidė, nes Džonsas paprašė nunešti laišką 
Sofijai, taigi su mielu noru sutiko tat padaryti. Ir iš tiesų, man rodos, dėl 
pono Džonso jis mielai būtų apsiėmęs kiekvieną paslaugą, nes jautė jam 
kuo didžiausią dėkingumą ir buvo toks sąžiningas, kokie apskritai būna 
žmonės, mėgstantieji pinigus labiau už viską pasaulyje. 

Abu sutarė, kad ponia Honora bus tinkamiausia tarpininkė perduoti 
laišką Sofijai. Tuomet jie išsiskyrė; medsargis sugrįžo į pono Vesterno 
namus, o Džonsas nuėjo į smuklę, esančią už pusės mylios, laukti sugrįž- 
tant savo pasiuntinio. 

Vos tik įžengęs į savo pono namus, Džordžas tuojau susitiko su po- 
nia Honora ir, dėl atsargumo paklausęs keletą dalykų, perdavė jos poniai 
laišką ir tuo pat metu gavo kitą nuo jos ponui Džonsui, kurį, pasak Ho- 
noros, ji visą dieną išnešiojusi užantyje ir jau beveik nebeturėjusi vilties 
rasti būdą jam perduoti. 

Skubiai ir linksmai medsargis sugrįžo pas Džonsą; tas, gavęs iš 
jo Sofijos laišką, tučtuojau pasišalino ir, nekantriai jį atplėšęs, štai ką 
perskaitė: 


Sere, 

nmanoma Išreakšti žodžiais to, ką aš jaudau mudvien išsiskyrus. Visada 
būsiu Jums skolinga už tai, kad dėl manęs Juros teko bakęsti tokius žiaurius mano 
tėvo įžeadimus. Jūs žinote jo būdą, tr todėl brašau Jus, mano labui, venkite susitikti 
su juo. Gaila, kad negaliu pranešti juos neko smagaus, bet užtikrinu, jog Tik žiau- 
rausia prievarta tegalės priversti mane atiduoti savo ranką tr širdį tam, kuro Jūs 


nenorėtumėte matyti šalia Manęs. 


Džonsas šimtąkart perskaitė šį laišką ir tiek pat kartų jį išbučiavo. 
Meilė vėl atgaivino jame visus švelniuosius troškimus. Jis gailėjosi pa- 
rašęs Sofijai tokį laišką, bet dar labiau gailėjosi, kad, savo pasiuntiniui 
išvykus, parašė ir išsiuntė ponui Olverčiui laišką, kuriame ištikimai pri- 
žadėjo ir įsipareigojo užmiršti visas mintis apie meilę. Tačiau, galėdamas 
vėl šaltai viską apsvarstyti, jis aiškiai matė, kad Sofijos laiškas nė kiek 


297 


298 


+ HENRY FIELDING 


nepataisė ir nepakeitė jo padėties, nebent suteikė menką kibirkštėlę vil- 
ties, jog, pasikliaunant jos ištikimybe, galima tikėtis vėliau palankesnių 
aplinkybių. Tat sustiprino jo ankstesnius pasiryžimus, ir jis, atsisveikinęs 
su Juoduoju Džordžu, nukeliavo į maždaug už penkių mylių esantį mies- 
tą, kur jis buvo prašęs poną Olvertį persiųsti jo daiktus, jeigu jis nesiteiks 
pakeisti savo nuosprendžio. 


Tryliktasis skyrius 


SOFIJOS POELGIS, KURIO NEIŠPEIKS 
NĖ VIENA JOS LYTIES ATSTOVĖ, GALINTI 
TAIP PAT PASIELGTI. VIENO PAINAUS KLAUSIMO 
NAGRINĖJIMAS SĄŽINĖS TEISME 


askutinę parą Sofija praleido nelabai pavydėtinai. Didesniąją 

laiko dalį teta buvo užėmus ją išmintingais pamokymais, pa- 
tardama imti pavyzdį iš aukštosios visuomenės, kur meilė (pasak ge- 
rosios ledi) dabartiniu metu visiškai pajuokiama ir kur moterys į san- 
tuoką žiūri, panašiai kaip vyrai į visuomenines pareigas, vien tik kaip 
į priemonę praturtėti ir iškilti. Aiškindama šią temą, ponia Vestern 
gražbyliavo keletą valandų. 

Nors šie protingi pamokymai ir labai mažai tiko Sofijos skoniui ir 
polinkiams, bet vis dėlto jie mažiau ją erzino negu jos pačios mintys, 
kurios kamavo per visą naktų, neleisdamos nė valandėlei užmerkti akių. 

Ir nors ji negalėjo nei užmigti, nei pailsėti, vis dėlto, neturėdama 
jokio darbo, nesikėlė, ir tėvas, sugrįžęs apie vienuoliktą valandą iš pono 
Olverčio, rado ją dar tebegulinčią. Jis nuėjo tiesiai į jos kambarį, atidarė 
duris ir, pamatęs, kad ji dar neatsikėlusi, sušuko: 

— O, tu dar čia tebesi! Tai aš tave čia ir laikysiu. 

Tuomet jis užrakino duris ir įteikė raktą Honorai, iš anksto griež- 
čiausiai įsakęs saugoti Sofiją, prižadėdamas gausiai atlyginti už ištikimą 
tarnybą ir grasindamas baisiausiai nubausiąs išdavystės atveju. 

Honorai buvo įsakyta neleisti ponios išeiti iš kambario be paties 
skvairo leidimo ir neprileisti prie jos nieko, išskyrus jį patį ir jos tetą; be 
to, Honora turėjo pristatyti Sofijai visa, ko ji pareikalautų, tik griežtai 
buvo uždrausta duoti jai plunksną, rašalo ir popieriaus. 

Skvairas liepė savo dukteriai apsirengti ir ateiti pietų. Sofija paklausė 
ir, išsėdėjusi atitinkamą laiką, vėl buvo nuvesta į savo kalėjimą. 


»-„-- - 


medsargio. Sofija perskaitė jį labai įdėmiai du ar tris kartus, krito į lovą 

ir apsipylė ašaromis. Ponia Honora buvo labai nustebinta tokiu savo 
ponios elgesiu ir negalėjo ištverti karštai nepaprašiusi pasakyti jai šitokio 
sielvarto priežastį. Kurį laiką Sofija nieko jai neatsakė, o paskui, staiga 
pašokusi, stvėrė savo kambarinei už rankos ir sušuko: 

— O, Honora! Aš pražuvau. 

— O Viešpatie! - sušuko Honora. — Geriau man reikėjo tą laišką su- 
deginti, negu atnešti jūsų šviesybei. Iš tikrųjų tai aš maniau, kad jis pra- 
džiugins jūsų šviesybę. Po šimts velnių, verčiau nebūčiau jo palietusi. 

— Honora, - tęsė Sofija, — tu esi gera mergina, ir būtų bergždžia dar 
ilgiau slėpti nuo tavęs mano silpnybę. Aš atidaviau savo širdį žmogui, 
kuris mane pametė. 

— Nejau ponas Džonsas toks išdavikas? — tarė kambarinė. 

— Šiame laiške jis visam laikui atsisveikina su manimi, — tarė Sofi- 
ja. — Jis net nori, kad aš jį užmirščiau. Ar jis to norėtų mylėdamas mane? 
Ar jis galėtų net pagalvoti apie tai? Ar būtų galėjęs parašyti tokį žodį? 

— Žinoma, ne! - sušuko Honora. — Patikėkite manimi, jeigu geriausias 
žmogus Anglijoje būtų paprašęs, kad aš jį užmirščiau, būčiau jį pritvėrusi 
taip bešnekant. To dar betrūko! Jūsų šviesybė išties per daug garbės jam 
teikiate, apie jį tiek galvodama, — juk tokia jauna ledi kaip jūs gali išsirinkti 
bet kurį jaunuolį krašte. Patikėkite manimi, mano vargše galva, jeigu aš 
ne per daug puikauju, štai kad ir jaunasis ponas Blaifilas, kuris ne tik gar- 
bingų tėvų vaikas ir bus vienas turtingiausių skvairų apylinkėje, bet, pati- 
kėkite manimi, jis, mano vargše galva, yra ir daug gražesnis, ir daug man- 
dagesnis. Be to, ir būdo jis daug rimtesnio, ir niekas negirdėjo kaimynus 
ką nors bloga apie jį šnekant; jis nesekioja paskui visokias paleistuves, ir 
niekas nepames jam prie durų vaiko. Iš tikrųjų užmirškite jį! Ačiū Dievui, 
aš ir tai nesu jau tokia nuolaidi ir nepakęsčiau, kad koks pienburnis du- 
kart mane prašytų jį užmiršti. Net jeigu ir pats didžiausias gražuolis taip 
mane įžeistų, aš jo nė matyti nebenorėčiau, kol dar yra bent vienas jaunas 
vyras Anglijoje. O kaip jau sakiau, kad ir jaunasis ponas Blaifilas... 

— Neminėk man to neapkenčiamo vardo! — sušuko Sofija. 

— Na, medem, - tarė Honora, - jeigu jūsų šviesybei jis nepatinka, tai 
yra ir daugiau gražių vyrukų, kurie mielai jums pasipirštų, jeigu tik jūs 

suteiktumėte jiems bent kiek vilties. Nemanau, kad atsirastų bent vienas 
jaunas džentelmenas mūsų grafystėje, taip pat ir kaimyninėje, kuris tuč- 
tuojau nepasiūlytų jums savo rankos, jeigu tik jūsų šviesybė dėtumėtės, 
kad jis jums krito į akį. 

— Kuo tu mane laikai, — sušuko Sofija, — įžeidinėdama mano ausis 
tokiomis niekšystėmis? Aš nekenčiu visų vyrų! 

— Iš tikrųjų, medem, - atsakė Honora. — Jūsų šviesybei tikrai yra ko 
jais bjaurėtis. Pakelti tokio nuskurusio, apiplyšusio betėvio įžeidimus... 

— Nustok taip piktžodžiavusi! — sušuko Sofija. — Kaip tu drįsti taip 
nepagarbiai tarti jo vardą man į akis! Jis mane įžeidė? Ne, jo vargšė su- 
žeista širdis daug labiau kentėjo, berašant šiuos žiaurius žodžius, negu 
manoji juos beskaitant. O, jis — herojiškos dorybės ir angeliško gerumo 
įkūnijimas. Aš gėdijuosi savo silpnybės, kad pasmerkiau tai, kuo turėčiau 
žavėtis. O, Honora! Jis pataria taip daryti tik man norėdamas gera. Min- 
tis, kad jis gali mane pražudyti, įstūmė jį neviltin. 

— Labai malonu girdėti, — tarė Honora, — kad jūs šviesybė į tai atsi- 
žvelgiate. Patikėkite manimi, juk atiduoti savo širdį žmogui, kurį išvijo 
lauk ir kuris neturi nė skatiko, — iš tikrųjų reikštų pražudyti save. 

— Išvijo lauk? — paskubomis suriko Sofija. - Kaip? Ką tu sakai? 

— Nagi, patikėkite manimi, medem, vos tik mano ponas papasakojo 
skvairui Olverčiui, kad ponas Džonsas pradėjo mergintis jūsų šviesybei, 
skvairas nurengė jį nuogai ir išvarė lauk. 

— Ak, — tarė Sofija, — aš, nelaimingoji, nedėkingoji, esu jo nelaimės 
priežastis! Išvarytas lauk nuogas! Štai, Honora, paimk visus mano pini- 
gus, paimk žiedus nuo pirštų. Štai mano laikrodis — nunešk viską jam. 
Eik ir tučtuojau jį surask. 

— Dėl Dievo meilės, medem, — atsakė ponia Honora, — pagalvokite 
tik, jeigu mano ponas pasiges visų šių dalykų, aš turėsiu už juos atsa- 
kyti. Meldžiu jūsų šviesybę, neatiduokite laikrodžio ir brangenybių! Be 
to, Mano manymu, pinigų ik valiai užtenka, o apie juos ponas ničnieko 
nesužinos. 

— Na, tai paimk ligi paskutinio skatiko, — sušuko Sofija, — tučtuojau 
ji surask ir atiduok viską jam. Eik, negaišk nė valandėlės! 

Sulig tais žodžiais ponia Honora išėjo ir, suradusi apačioje Juodąjį 
Džordžą, padavė jam piniginę su šešiolika ginėjų, kurios išties ir sudarė 
visas Sofijos santaupas, nes, nors tėvas jai ir nieko neatsakydavo, bet, 
būdama per daug dosni, ji negalėjo būti turtinga. 

Gavęs piniginę, Juodasis Džordžas iškeliavo į smuklę, bet pakeliui 
jam šovė mintis, ar ir šitų pinigų nepasilikus sau. Tačiau Sąžinė tučtuo- 
jau pasipiktino šia mintimi ir ėmė prikaišioti už tokį nedėkingumą savo 
geradariui. Tam pasipriešino Šykštumas sakydamas, kad Sąžinė turėjo 
pagalvoti apie tai anksčiau, kai jis pasiėmė penkis šimtus vargšo Džonso 
svarų. Nusiraminus dėl to, kas buvo daug svarbiau, būtų nesąmonė, tie- 
siog veidmainystė graužtis dėl tokių niekų. Atsakydama į tai Sąžinė, kaip 
geras juristas, bandė parodyti, koks skirtumas visiškai sulaužant pasiti- 
kėjimą, kaip šiuo atveju, kai pinigai buvo įduoti į rankas, ir vien tik nu- 
slepiant, kas rasta, kaip ankstesniuoju atveju. Šykštumas tučtuojau pasi- 
juokė iš to atkirsdamas, kad čia nesą jokio skirtumo, ir prisispyręs tikino, 
kad, vienąkart atsisakius nuo garbės ir padorumo, nebegalima kitu atveju 
turėti į juos kokių nors pretenzijų. Žodžiu, vargšės Sąžinės įrodinėjimai 
tikriausiai būtų buvę nugalėti, jeigu į pagalbą jai nebūtų atėjusi Baimė: ši 
ėmė karštai įrodinėti, kad tikrasis skirtumas tarp abiejų atvejų glūdįs ne 
skirtinguose garbės, o saugumo lygmenyse: nuslėpti penkis šimtus svarų 
buvę beveik nerizikinga, o tuo tarpu pasilikus šešiolika ginėjų grėsė di- 
džiausias pavojus būti demaskuotam. 

Taip, draugiškai padedama Baimės, Sąžinė galutinai laimėjo Juodojo 
Džordžo sieloje ir, pagyrusi jį už teisingumą, privertė atiduoti pinigus 
Džonsui. 


Keturioliktasis skyrius 


NEILGAS SKYRELIS, KURIAME YRA 
TRUMPAS SKVAIRO VESTERNO IR JO 
SESERS POKALBIS 


onia Vestern visą tą dieną nebuvo namie. Skvairas susitiko ją 
begrįžtančią namo ir, pasiteiravus jai apie Sofiją, pasakė, kad ji 
esanti visiškai saugioje vietoje. 

— Ji užrakinta savo kambaryje, — sušuko jis, — o raktą turi ponia 
Honora. 

Sprendžiant iš jo nepaprastai išmintingo ir gilaus žvilgsnio, kai visa 
tat papasakojo savo seseriai, reikia manyti, jog jis tikėjosi didesnio jos 
pritarimo už šį savo žygį. Bet kaip jis nusivylė, kai ji kuo didžiausios 
paniekos kupinu žvilgsniu sušuko: 

— Iš tikrųjų, brolau, koks jūs nesupratingas! Kodėl nepatikite duk- 
terėčios mano globai? Kodėl gi jūs kišatės? Dabar jūs pražudėte visa, 
kam aš padėjau visas savo jėgas. Kai stengiausi įdiegti Sofijai išminties 
taisykles, jūs kurstėte j4 atmesti jas. Anglės, brolau, ačiū Dievui, ne 
vergės. Mūsų neužrakinsi kaip ispanių arba italių. Mes turime lygiai 
tokias pat teises į laisvę kaip ir jūs. Mus galima paveikti protu ir įti- 
kinėjimais, o ne jėga valdyti. Aš pažįstu žmones ir žinau, kokiais įro- 
dinėjimais pasinaudoti; ir jeigu jūsų kvailystė nebūtų sutrukdžiusi, aš 
būčiau įkalbėjusi ją elgtis pagal išminties ir padorumo taisykles, kurių 
visada ją mokiau. 

— Na, žinoma, — tarė skvairas, — aš visuomet lieku neteisus. 

— Broleli, — atsakė ledi, — jūs tik tada neteisus, kai kišatės į tuos daly- 
kus, kur nieko nenutuokiate. Turite pripažinti, kad aš daugiau negu jūs 
esu mačiusi pasaulio; ir kaip gerai būtų buvę mano dukterėčiai, jeigu ji 
nebūtų buvusi atimta iš mano priežiūros. Tik gyvendama namuose su 
jumis ji išmoko tų romantiškų svaičiojimų apie meilę. 

— Nemanau, kad jūs tikėtumėte, jog aš ją išmokiau tų dalykų! — su- 
šuko skvairas. 


304 


+ HENRY FIELDING 


— Jūsų paikumas, brolau, — atšovė ji, — kaip sako didysis Miltonas, 
baigia išsemti mano kantrybę.! 

— Po velnių Miltoną! — sušuko skvairas. — Jeigu jis būtų toks įžūlus ir 
pasakytų man tatai į akis, aš skelčiau jam į ausį, nepaisydamas jo didybės. 
Kantrybė! Jeigu jau kalbėsime apie kantrybę, sesute, tai aš jos kur kas 
daugiau turiu, leisdamas elgtis su manimi kaip su peraugusiu mokiniu. 
Manote, kad tas, kuriam neteko būti tarp dvariškių, nieko nenusima- 
no? Nesąmonė! Iš tikrųjų pasaulis atsidūrė aklavietėje, jeigu jau mes visi 
kvailiai, išskyrus saujelę apvaliagalvių ir Hanoverio žiurkių!“ Nesąmonė! 
Aš tikiuosi, ateis laikas, kai jie atsidurs kvailių vietoje, o mums bus iš to 
džiaugsmo! Taip, sesute, tikrai bus džiaugsmo! Tikiuosi, sesute, to su- 
laukti, kol Hanoverio žiurkės dar nesuėdė visų mūsų grūdų, palikusios 
mus maitintis vien tik ropėmis. 

— Prisipažinsiu, broleli, — sušuko ji, — man nebetelpa į galvą jūsų 
šneka. Svaičiojimas apie ropes ir Hanoverio žiurkes jau visiškai nesu- 
prantamas. 

— Tikiu, — sušuko jis, — kad jums nelabai malonu apie jas girdėti, bet 
vis dėlto krašto interesai vieną gražią dieną laimės. 

— Norėčiau, — atsakė ledi, — kad nors truputį pagalvotumėte ir apie 
savo dukters interesus, nes, mano manymu, jai gresia didesnis pavojus 
negu kraštui. 

— O ką tik jūs mane išbarėte, kad aš apie ją galvoju, ir liepėte palikti 
ją jums, — atsakė skvairas. 

— Jeigu prižadėsite daugiau nesikišti, — tarė ji, - aš savo dukterėčios 
labui apsiimu viskuo pasirūpinti. 

— Na, gerai, apsiimkite, — pasakė skvairas, — nes juk žinote, jog aš 


visada maniau, kad moterims užvis lengviau susidoroti su moterimis. 


' Skaitytojui taip pat galbūt trūktų kantrybė, jei jis bandytų ieškoti šios vietos Džono 
Miltono kūryboje. (Autoraus pastaba.) 

“ Apvaliagalviai ir Hanoverio žiurkės. — Pilietinio karo metais (1642-1649) „apvaliagalviais“ 
buvo vadinami Parlamento ir revoliucijos šalininkai. „Hanoverio žiurkės“ — Hanoverio dinasti- 


jos šalininkai; Hanoverio dinastija buvo užėmusi Anglijos sostą 1714 m. 

Tada ponia Vestern nuėjo, niekinamai kažką murmėdama apie mo- 
teris ir krašto valdymą. Ji tučtuojau nuskubėjo į Sofijos kambarį, kuri, 
parą iškalinus, dabar vėl buvo išleista į laisvę. 


SEPTINTOjJI KNYGA 


Abimanti tris dienas 


Pirmasis skyrius 
PASAULIO PALYGINIMAS SU TEATRU 


Di dažnai buvo lyginamas su teatru, ir daugelis rimtų rašytojų, 
taip pat ir poetų į žmogaus gyvenimą žiūrėjo kaip į didžiulę dra- 
mą, beveik visomis savo smulkmenomis panašią į tuos scenos vaidinimus, 
kuriuos, kaip kalbama, išgalvojo Tespidas! ir kurie ilgainiui su didžiausiu 
pritarimu ir džiaugsmu buvo priimti visuose civilizuotuose kraštuose. 

Šis palyginimas taip prigijo ir pasidarė toks įprastas, kad kai kurie 
grynai teatriniai posakiai, kurie iš pradžių buvo taikomi gyvenimui me- 
taforiškai, dabar vartojami be jokio skirtumo ir tiesiogine prasme abiem 
atvejais. Taip žodis „scena“, nuolat jį vartojant, tapo įprastas kalbant ir 
apskritai apie gyvenimą, ir specialiai apie draminius pastatymus; ir jeigu 
pradedama kalbėti apie užkulisio intrigas, mums, ko gera, pirmiau ding- 
teli mintis apie Sent Džeimsą negu apie Druri Leiną.. 


! Tespidas - graikų poetas, gyvenęs VI a. pr. Kr. 
* Sent Džeimsas - rūmai, kur Fildingo laikais buvo karaliaus rezidencija. 
Druri Leinas — vienas iš dviejų pirmaujančių teatrų, turėjusių titulą „karališkasis“ (kitas — 


Kovent Gardenas). 

Visa tai paaiškinti man rodos nesunku prisiminus, kad teatro vai- 
dinimas yra ne kas kita, kaip tikrovės pavaizdavimas arba, kaip sako 
Aristotelis, jos pamėgdžiojimas. Todėl galbūt visiškai teisingai didžiai 
giriame tuos, kurie savo veikalais arba vaidyba sugebėjo taip pamėgdžio- 
ti gyvenimą, kad jų sukurtuosius paveikslus tam tikru atžvilgiu galima 
sumaišyti su originalais arba jais palaikyti. 

Bet iš tikrųjų mes nelabai mėgstame girti tokius žmones ir dažnai 
pasielgiame su jais kaip vaikai su savo žaisliukais; daug maloniau juos 
nušvilpiame ir apkumščiuojame, negu žavimės jų menu. Yra ir dau- 
giau priežasčių, kurios paskatino mus įžiūrėti šį pasaulio ir scenos 
panašumą. 

Kai kas daugumą žmonių laiko aktoriais, nes jie atlieka ne savo vaid- 
menį ir turi iš tiesų į jį ne daugiau teisių negu koks komediantas į kara- 
liaus ar imperatoriaus vaidmenį, kurį jis atlieka. Tokiu būdu veidmainys' 
gali būti vadinamas aktoriumi, ir graikai iš tiesų juos abu vadindavo tuo 
pačiu vardu. 

Gyvenimo trumpumas taip pat davė pagrindo tokiam palyginimui. 
Taip nemirtingasis Šekspyras sakė: 


Gyvenimas — tai bėgantis šešėlis, 

Tai komediantas, kurs Jam skirtą laiką 
Pabostringauja scenoj, DASIMaIvo, 
Nueina ir nutyla amžinai.“ 


Už šią nudėvėtą citatą atsiteisiu skaitytojui kita, labai kilnia, kurią, 
manau, maža kas yra skaitęs. Ji paimta iš poemos, pavadintos „„Dievy- 
bė“, išleistos maždaug prieš devynerius metus ir jau seniai palaidotos 
užmarštyje, — įrodymas, kad geros knygos kaip ir geri žmonės ne visada 
pergyvena blogąsias. 


! Veidmainys bibokritas - pažodžiui: žmogus, kuris atsako; graikų žodis, reiškiąs ir veidmainį, 
ir aktorių. 
“ Gyvenimas — tai bėgantis šešėlis — citata iš Sekspyro „Makbeto“ (V veiksmas, 5 scena). Versta 


A. Churgino. 

Tavy visų žmonių lemties versmė", 
Karalių pražūtis, tautų kilmė! 
Istorijos teatro arena 

Herojų praslenka visa Minia. 

Po scenų, žėrinių šlovės varsa, 
Žiūrėk — karaliai plūsta kraujuose! 
Visi jie taria bebtus fiers žodžius, 
Ju aistros vykdo pavestus tikslus. 
Trupbai jie šmėkšteli dienos šviesoj, 
Tau mostelėjus, dingsta tais um0). 
Ne ženklo nebelieka scenos tos, 

Tik atminas: — Jų būta kitados.“ 


Tačiau visuose šiuose, taip pat ir kituose gyvenimo sugretinimuose 
su teatru panašumas visuomet imamas vien tik iš scenos. Niekas, kiek 
prisimenu, nebuvo atkreipęs dėmesio į šios didžiosios dramos publiką. 

Bet kadangi Gamta dažnai rodo savo geriausius vaidinimus pilnu- 
tėlaitei salei, tai ir žiūrovų elgesys duoda ne mažiau pagrindo šitokiam 
palyginimui kaip ir aktorių. Šiame didžiuliame laiko teatre sėdi draugas 
ir kritikas, čia girdėti plojimai ir pritariamieji šūksniai, švilpimai ir nepa- 
tenkinti murmėjimai, — žodžiu, visa tai, ką galima pamatyti arba išgirsti 
karališkajame teatre. 

Paaiškinsime tatai tokiu pavyzdžiu, kaip, sakysime, didžiosios pub- 
likos elgesiu toje scenoje, kurią Gamta teikėsi parodyti dvyliktajame pas- 
tarosios knygos skyriuje, kur matėme Juodąjį Džordžą pavogus iš savo 
draugo ir geradario penkis šimtus svarų. 

Tie, kurie sėdi pasaulio galerijoje, esu įsitikinęs, šį įvykį sutiko įpras- 
tomis aimanomis ir tikriausiai apipylė herojų bjauriausiais kaltinimais. 

Nusileidę į žemesniąją žiūrovų eilę, pamatytume tolygų pasipikti- 
nimą, nors ir ne tokį triukšmingą ir vulgarų; vis dėlto ir čia gerosios 


! Dievybėje. (Autoriaus pastaba.) 


“ Tavy visų žmonių lemties versmė — citata iš trečiaeilio poeto Samjuelio Boiso eilėraščio. 

moterėlės pasiuntė Juodąjį Džordžą po velnių, ir daugelis tikėjosi, kad 
tučtuojau pasirodys skeltanagis džentelmenas ir nusineš savo grobį. 

Parteryje, kaip ir paprastai, nuomonės pasidalijo: tie, kurie žavisi he- 
rojiškomis dorybėmis ir tobulais charakteriais, užprotestavo, kad būtų 
rodomas toks niekšingas poelgis, kuo žiauriausiai jo nenubaudus dėl pa- 
vyzdžio. Kai kurie autoriaus draugai šaukė: „Na, džentelmenai, jis tikrai 
niekšas, bet nupieštas iš pačios tikrovės!“ O visi mūsų amžiaus jaunieji 
kritikai, raštininkai, mokiniai ir t. t. pavadino šią sceną žema ir ėmė reikš- 
ti nepasitenkinimą. 

Sėdintieji ložėse elgėsi su jiems įprastu mandagumu. Dauguma iš jų 
buvo užimti kažkuo kitu. Kai kas iš nedaugelio tų, kurie Žiūrėjo į sceną, 
apskelbė, kad Džordžas blogas žmogus, o tuo tarpu kiti atsisakė pareikš- 
ti savo nuomonę, neišklausę geriausiųjų teisėjų nuomonės. 

O mes, kuriems leista būti šio didžiojo Gamtos teatro užkulisiuose 
(be šios privilegijos nė vienas autorius tenerašo nieko, išskyrus žodynus 
ir elementorius), galime spręsti apie šį poelgį, nejausdami visiško pa- 
sibjaurėjimo žmogumi, kuriam Gamta galbūt ne visose savo dramose 
paskyrė vaidinti neigiamą vaidmenį; nes šiuo atžvilgiu gyvenimas kaip 
tik panašiausias į sceną, kur dažnai tas pats asmuo vaidina ir niekšą, ir 
herojų; ir tas, kuris jus sužavi šiandien, rytoj galbūt sukels jūsų panieką. 
Kaip Garikas!, kurį aš laikau genialiausiu kada nors pasaulyje buvusiu 
tragiku, kartais teikiasi vaidinti kvailį, taip, pasak Horacijaus, prieš dau- 
gelį metų darė ir Scipionas Didysis bei Lelijus Išmintingasis;* Ciceronas 
net sako, kad jie mokėdavo būti „neįtikimai vaikiški“. Jie, tiesą sakant, 


' Deividas Garikas (1717-1779) — garsus anglų aktorius, Fildingo draugas, daug nuvei- 
kęs grąžinant į Anglijos sceną tikrąjį Šekspyrą, kuris ligi tol buvo pritaikomas prie klasicizmo 
dvasios, taip pat iškovojant teises realistinei aktorių vaidybai. Garikas buvo mimikos meistras. 
Pasakojama, kad, Fildingui mirus, jo draugai apgailestavo, jog nė vienas iš dailininkų neatvaiz- 
davęs rašytojo veido. Tuomet Garikas tuoj pat apsiėmęs pozuoti Hogartui vietoj savo miru- 
sio draugo. Neva šitokios kilmės ir esąs Fildingo portretas „Rinktiniuose raštuose“, išėjusiuose 
1762 m. 

“ Sapionas Emilianas Jaunesnysis (185-129 m. pr. Kr) — Romos karvedys, sugriovęs 
Kartaginą; jis buvo meno ir literatūros globėjas kaip ir jo draugas Kajus Lelijus Išmintingasis 


(185-115 m. pr. Kr). 

vaidindavo kvailį, kaip ir mano draugas Garikas, tik juokais, bet kai kurie 
įžymūs asmenys be galo daug kartų savo gyvenime yra vaidinę užkietė- 
jusius kvailius taip rimtai, kad gali kilti abejonė, ar juose vyrauja išmintis, 
ar kvailumas, ir ar žmonės verčiau turėtų juos girti, ar teisti, žavėtis ar 
niekinti, mylėti ar neapkęsti. 

Tie žmonės, kuriems teko lankytis šio didžiojo teatro užkulisiuose ir 
kuriems perdėm gerai žinomi ne tik ten vykstantieji persirenginėjimai, 
bet ir įstabus bei įnoringas Aistrų, šio teatro režisierių ir direktorių, elge- 
sys (nes Protas, tikrasis šeimininkas, labai, kaip žinoma, didelis tinginys 
ir retai kada tesiima darbo), tikrų tikriausiai išmoko, kaip suprasti garsųjį 
Horacijaus 74/ adyirar?!, arba, išvertus į mūsų kalbą, niekuo nesistebėti. 

Vienas blogas poelgis gyvenime taip mažai tepadaro žmogų niekšu, 
kaip ir vienas blogas vaidmuo scenoje. Aistros, kaip ir teatro režisieriai, 
dažnai priverčia žmones veikti neatsiklausus jų pačių nuomonės, taip 
pat neatsižvelgiant į jų gabumus. Tad žmogus, kaip ir aktorius, gali pa- 
smerkti savo poelgį; labai dažnai tenka matyti žmones, kuriems yda taip 
netinka, kaip Jago vaidmuo garbingam pono Viljamo Milso veidui. 

Apskritai nešališkas ir tikrai supratingas žmogus niekada neskubės 
pasmerkti. Jis gali teisti trūkumą arba net ydą, nejausdamas jokio pykčio 
kaltajam. Žodžiu, tos pačios kvailystės, tas pats vaikiškumas, tas pats ne- 
išsiauklėjimas ir tas pats nesantūrumas yra priežastis riksmo bei triukš- 
mo ir gyvenime, ir scenoje. Blogiems žmonėms visuomet esti ant liežu- 
vio galo žodžiai „nenaudėlis“ ir „sukčius“, o didžiausi niekšai parteryje 
užvis garsiau šaukia, kad rodomas blogas vaidinimas. 


"mil admiirari - Horacijus „Laiškai“ (I, 6, 1). 

KURIAME VAIZDUOJAMAS PONO DŽONSO 
PASIKALBEJIMAS SU SAVIMI 


Ą nksti rytą Džonsas gavo savo daiktus iš pono Olverčio kartu su 
šiuo atsakymu į jo laišką: 


Sere, 

dėdė įbareigojo mane pranešti jums, kad jis ėmėsi šių žygių jūsų alžvilgiu, nuo- 
dugniai absvarstęs ir iki galo įsitikinęs jūsų niekšingumu, taigi juois neverta nė ban- 
dyti nors kiek pakeisti jo sbrendimą. Jis didžiai stebisi, kaib jūs drįstale pareikšti 
alsisakąs bet kokių pretenzijų į jaunąją ledi, į kurią jūs tr negalėjote jų turėti, nes 
Ji savo kilo tr turtu stovi už jus neišmatuojamai aukšiiau. Pagaltau aš esu įpares- 
gotas basakyti jums, kad jūs galite įrodyti mano dėdės norams savo paklusnumą, 
kurio jis reikalauja iš jūsų, vien tučtuojau palikdamas šį kraštą. Baigdamas negaliu 
nebatarti jums kaib krikščionis rimtai absvarstyti, kokiu būdu pataisyti savo gyve- 
nimą. Kad jumis ateitų į pagalbą Dievo malonė, visuomet melas 

Jūsų nuolankus tarnas 


V. Blazfilas. 


Šis laiškas sukėlė mūsų herojaus širdyje daug prieštaringų jausmų; 
bet švelnieji jausmai pagaliau nugalėjo piktuosius ir apmaudžiuosius, o 
ašarų srautas pačiu laiku atėjo jam į pagalbą ir neleido, kad iš sielvarto jis 
netektų proto arba plyštų jam širdis. 

Tačiau netrukus jis susigėdo šios savo silpnybės ir, pašokęs 1š vietos, 
sušuko: 

— Na, gerai, aš pateiksiu ponui Olverčiui vienintelį savo paklusnumo 
įrodymą, kurio jis reikalauja iš manęs. Aš iškeliausiu šią akimirką... bet — 
kur? Na, tegul veda Fortūna. Kadangi niekam nesvarbu šio nelaimingo 
vargšo likimas, tai ir man lygiai tas pat, kas mane ištiks... Nejau aš pats 
vienas turiu rūpintis tuo, kuriuo niekas kitas... Ak, ar aš neturiu pagrindo 
galvoti, kad yra kitas... kita, kuri man už visą pasaulį brangesnė? Aš galiu, 


PAMESTINUKO TOMO DŽONSO ISTORIJA + 


aš privalau galvoti, kad Sofija nėra abejinga tam, kas ištiks mane. Kaipgi 
man palikti šį vienintelį draugą — ir kokį draugą? Ar man nepasilikti su 
ja? .. Bet kur... kaip aš galiu pasilikti su ja? Ar aš galiu tikėtis ją pamaty- 
siąs, — nors ji ne mažiau to trokšta kaip aš, - nepasmerkdamas jos tėvo 
pykčiui? Ir kuriam tikslui? Ar galima drįsti įkalbinėti, kad tokia būtybė 
sutiktų save pražudyti? Ar galiu patenkinti savo aistrą tokia kaina? Nejau 
slampinėsiu tarsi vagis šiose apylinkėse, turėdamas panašius ketinimus? 
Ne, aš niekinu, aš bjauriuosi tokia mintimi. Sudiev, Sofija, sudiev, mie- 
liausia, mylimiausia... 

Čia jausmų antplūdis užčiaupė jam burną ir išsiveržė pro akis. 

Ir štai, nusprendęs palikti šį kraštą, jis pradėjo svarstyti, kur turėtų 
keliauti. Visas pasaulis, kaip sako Miltonas, tįsojo priešais jį, ir Džonsas, 
kaip ir Adomas, neturėjo žmogaus, į kurį būtų galėjęs kreiptis paguodos 
ar paramos. Visi jo pažįstami buvo kartu ir pono Olverčio pažįstami, ir 
jis negalėjo tikėtis iš jų jokios pagalbos, kai šis džentelmenas atėmė iš jo 
savo malones. Įtakingi ir geros širdies žmonės išties turėtų labai atsar- 
giai pašalinti savo pavaldinius, nes tuomet ir visi kiti šalinasi nelaimingo 
nukentėjusiojo. 

Kaip tvarkyti gyvenimą ir kuo verstis — buvo antrasis Džonso rū- 
pestis; čia atsivėrė pati liūdniausia perspektyva. Kiekviena profesija ir 
kiekvienas amatas reikalavo ilgo pasirengimo ir, o tai dar blogiau, pinigų, 
nes taip jau sutvarkyta, kad aksioma „iš nieko nieko ir nebūna“ lygiai 
taip pat galioja fizikoje, kaip ir visuomeniniame gyvenime, ir žmogus, 
kuris neturi pinigų, kaip tik dėl tos priežasties visiškai neturi ir galimybės 
jų įsigyti 

Pagaliau Okeanas, svetingasis nelaimingųjų draugas, atvėrė jam er- 
dvų savo glėbį, ir Džonsas tučtuojau nusprendė priimti malonų jo kvie- 
timą. Ne taip vaizdingai tariant, jis nutarė pasidaryti jūrininku. 

Vos tik ši mintis atėjo jam į galvą, jis godžiai stvėrėsi jos ir, nusisam- 
dęs arklius, išvyko į Bristolį jos įgyvendinti. 

Bet, prieš lydėdami jį į šį žygį, grįšime kuriam laikui į pono Vesterno 
namus ir pažiūrėsime, kas dėjosi su gražiąja Sofija. 

ą rytą, kai išvyko ponas Džonsas, ponia Vestern pasišaukė 

Sofiją į savo kambarį ir, pirmiausia pasakiusi, jog ji iškovojusi 
jai laisvę iš tėvo, ėmė dėstyti ilgą paskaitą apie santuoką; ji Žiūrėjo į 
santuoką ne kaip į romantišką laimės idiliją, kuri pagrįsta meile, kaip 
vaizduoja poetai; nekalbėjo ji taip pat ir apie tuos tikslus, dėl kurių, 
kaip moko teologai, mes turime žiūrėti į ją kaip į dievišką instituciją; 
ji teigė, kad santuoka yra tarsi bankas, į kurį protingos moterys kuo 
naudingiausiai sukrauna savo turtą, norėdamos gauti didesnes palūka- 
nas negu kur nors kitur. 

Poniai Vestern baigus kalbėti, Sofija atsakė negalinti ginčytis su tokia 
moterimi kaip teta, kuri gerokai pralenkianti ją ir žiniomis, ir patirtimi, 
O ypač tokiu klausimu kaip santuoka, apie kurią ji taip maža tegalvojusi. 

— Ginčytis su manimi! — atšovė teta. — Iš tikrųjų to nesitikėjau iš 
tavęs. Veltui būčiau tiek išgyvenusi dvare, jeigu man tektų ginčytis su 
tavo amžiaus mergaite. Aš kalbėjau vien tik norėdama tave pamokyti. 
Antikos filosofai, pavyzdžiui, Sokratas, Alkibiadas! ir kiti, nesiginčydavo 
su savo mokiniais. Tu turi žiūrėti į mane kaip į Sokratą, kuris tavo nuo- 
monės neklausia, o vien tik pasako tau savąją. 

Iš paskutinių žodžių skaitytojas, ko gera, nuspręs, kad jai tiek tebuvo 
žinoma Sokrato, kiek ir Alkibiado filosofija; bet mes šiuo atveju negali- 
me patenkinti jo smalsumo. 

— Medem, — sušuko Sofija, — aš nė nemaniau prieštarauti jūsų nuo- 
monei. Apie šį dalyką, kaip sakiau, dar niekada negalvojau, o galbūt ir 
negalvosiu. 


| „kaip Sokratas, Alkibiadas. — Alkibiadas (450—404 m. pr. Kr.) — graikų politinis veikėjas 
ir karvedys, artimas Sokratui ir Platonui, nors pats nebuvo filosofas. Ponia Vestern priskyrė 
ji prie filosofų per savo nemokšiškumą. Taip pat per savo nemokšiškumą ji remiasi Sokratu, 
kuris, kaip žinoma, niekada neniekindavo savo pašnekovo nuomonės, priešingai, visada įdėmiai 


išklausydavo ją. 

— Iš tiesų, Sofija, — atsakė teta, — toks tavo apsimetinėjimas labai 
kvailai atrodo. Prancūzai greičiau įtikins mane, kad jie grobia sveti- 
mus miestus vien tik gindami savo kraštą, negu tu priversi patikėti, 
jog dar niekada rimtai negalvojai apie santuoką. Kaip tu gali, mieloji, 
teigti, jog negalvojai apie sutuoktuves, puikiai žinodama, kad man net 
pažįstamas asmuo, su kuriuo tu nori tuoktis?.. Tatai tokia nenatuūrali 
ir taip nenaudinga tavo interesams santuoka, kaip separatinė sąjunga 
su prancūzais būtų nenaudinga olandams. Bet, jei ligi šiol tu dar ne- 
galvojai apie šį reikalą, įspėju tave: dabar pats laikas apie tai pagalvoti, 
nes mano brolis nusistatęs tučtuojau sudaryti vestuvių sutartį su ponu 
Blaifilu, o aš šiame reikale esu tam tikra laiduotoja ir prižadėjau tavo 
sutikimą. 

— Išties, medem, — sušuko Sofija, — tai vienintelis atvejis, kur esu pri- 
versta nesutikti ir su jumis, ir su savo tėvu. Nes tai yra santuoka, kuriai 
atmesti man nereikia daug svarstyti. 

— Jei aš nebūčiau tokia didelė filosofė kaip pats Sokratas, — atšovė 
ponia Vestern, — tu išvestum mane iš kantrybės. Kokį turi pagrindą būti 
priešiška šiam jaunam džentelmenui? 

— Labai rimtą, mano manymu, — tarė Sofija. — Aš jo nekenčiu. 

— Ar tu kada nors išmoksi teisingai vartoti žodžius? — tarė teta. — Iš- 
ties, mieloji, turėtum dažniau pasiskaityti Beilio' žodyną. Neįmanoma 
neapkęsti žmogaus, iš kurio nesi patyręs jokios skriaudos. Vadinasi, tai 
nėra neapykanta, o tik paprasčiausiai tau jis nepatinka, bet tai nėra kliū- 
tis už jo ištekėti. Aš pažinojau nemaža vedusiųjų, kurie vienas kitam 
visiškai nepatiko, o vis dėlto sugyveno labai gražiai ir net maloniai. Pa- 
tikėki, mieloji, aš daug geriau nusimanau šiuose reikaluose negu tu. Tu 
juk sutiksi, kad aš esu mačiusi pasaulio, 0 tuo tarpu neturiu nė vienos 
pažįstamos, kuri nenorėtų verčiau dėtis, jog vyras jai nepatinkąs, negu 
patinkąs. Priešingas atvejis yra tokia nemadinga romantiška nesąmonė, 
kad ir pagalvoti apie ją baisu. 


' Beilio žodynas. — Prieš išeinant garsiam Beno Džonsono (1755) žodynui, Natano Beilio 


(miręs 1742 m.) žodynas iki 1755 m. buvo populiariausias anglų kalbos žodynas. 

— Išties, medem, — atsakė Sofija. — Aš niekada netekėsiu už vyro, kuris 
man nepatinka. Jeigu prižadėsiu tėvui niekada neištekėti prieš jo norą, ma- 
nau, galiu tikėtis, jog jis nevers manęs to daryti prieš mano norus. 

— Norus! — gana karštai sušuko teta. — Norus! Mane stebina tavo pa- 
sitikėjimas savimi. Jauna, tavo amžiaus ir, be to, neištekėjusi moteris kalba 
apie savo norus! Bet nepaisydamas tavo norų mano brolis yra apsispren- 
dęs. O jeigu jau tu kalbi apie norus, tai aš patarsiu jam paskubėti. Norus! 

Sofija parpuolė ant kelių, ir iš jos skaisčių akių pradėjo riedėti ašaros. 
Ji maldavo tetą pasigailėti ir nebausti taip griežtai už tai, kad ji nenorinti 
pasidaryti nelaiminga, nuolat kartodama, kad tai liečia tik ją vieną ir vien 
tik jos laimė esanti pavojuje. 

Kaip teismo antstolis, vykdąs raštišką įsakymą, areštavęs nelaimingą 
skolininką, abejingai žiūri į jo ašaras, ir veltui vargšelis bando sužadinti 
jo užuojautą, veltui prašo atidėti terminą, rodydamas į švelnią žmoną, 
netekusią savo draugo, mažą čiauškantį berniuką ir išgąsdintą mergai- 
tę. Kilnusis vykdytojas, aklas ir kurčias bet kokiems sielvarto pasireiški- 
mams, laiko save esančiu virš visų žmogiškųjų silpnybių ir nesvyruoda- 
mas perduoda savo nelaimingą grobį į kalėjimo prižiūrėtojo rankas. 

Ne mažiau akla' Sofijos ašaroms ir ne mažiau kurčia jos maldavi- 
mams buvo sumanioji teta ir su ne mažesniu pasiryžimu ji buvo pasi- 
rengusi atiduoti drebančią mergaitę į kalėjimo prižiūrėtojo Blaifilo glėbį. 
Su dideliu įkarščiu ji atsakė: 

— Klystate, medem, manydama, kad tat liečia tik jus vieną: jus tatai 
mažiausiai liečia arba, geriau sakant, paskiausiai. Ši santuoka liečia jūsų 
šeimos garbę, o jūs esate tiktai įrankis. Nejau galvojate, medem, kad, 
sudarant tarpvalstybines vedybų sutartis, — pavyzdžiui, jeigu prancūzų 
princesė išleidžiama į Ispaniją, — yra atsižvelgiama vien tik į jaunosios 
interesus? Ne! Tai greičiau dviejų valstybių, o ne dviejų žmonių sutuok- 
tuvės. Tas pats dedasi ir tokiose įžymiose šeimose kaip mūsų. Sujungi- 
mas dviejų šeimų — pats svarbiausias dalykas. Jūs turite daugiau rūpintis 
savo šeimos garbe negu savimi; O jeigu princesės pavyzdys negali įkvėpti 
jums šių kilnių minčių, tai iš tikrųjų negalite skųstis, kad su jumis elgia- 
masi blogiau negu su princese. | 

— Tikiuosi, medem, — sušuko Sofija kiek pakeltu balsu, — aš nie- 
kada nepadarysiu gėdos savo šeimai, o dėl pono Blaifilo, kad ir kokie 
būtų padariniai, aš esu prieš jį nusistačiusi, ir jokia jėga nepalenks 
manęs į jį. 

Vesternas, kuris girdėjo didesnę šio dialogo dalį, visiškai nebeteko 
kantrybės. Nepaprastai susijaudinęs jis įsiveržė į kambarį šaukdamas: 

— Teprasmengu skradžiai žemę, jeigu tu už jo neištekėsi, teprasmen- 
gu skradžiai žemę, jei neištekėsi, štai ir viskas — štai ir viskas! Teprasmen- 
gu skradžiai žemę, jei neištekėsi! 

Ponios Vestern širdyje susikaupė nemaža pykčio prieš Sofiją, bet da- 
bar jis visas atiteko skvairui. 

— Mane stebina, brolau, — tarė ji, — kad jūs kišatės į reikalą, kurį 
visiškai perdavėte man. Rūpindamasi mūsų šeima, aš apsiėmiau būti 
tarpininke, norėdama atitaisyti tas taktines klaidas, kurias jūs padarėte 
beauklėdamas savo dukterį. Nes, brolau, tik jūs, jūsų nelemtas elgesys 
sunaikino visas sėklas, kurias aš anksčiau buvau pasėjusi jos švelnioje 
širdyje. Kaip tik jūs išmokėte ją nepaklusnumo. 

— Po perkūnais! — apsiputojęs suriko skvairas. — Jūs galėtumėte ir 
patį velnią išvesti iš kantrybės. Aš išmokiau dukterį nepaklusnumo... 
Štai ji pati čia. Na, sakyk atvirai, dukra, ar aš kada nors liepiau tau būti 
nepaklusniai man? Ar aš nepataikavau tau ir nesistengiau įtikti norė- 
damas, kad tik tu būtum man paklusni? Ji ir buvo labai paklusni, bū- 
dama dar mažutė, kol jūs nepaėmėte jos į savo rankas ir nesugadinote, 
prikimšdama jai galvą visokiausių dvaro nesąmonių. Taip! Taip! Taip! 
Ar aš negirdėjau, kaip jūs liepėte jai elgtis lyg princesei? Jūs padarėte 
vigę iš mano dukters, tad kaip gali tikėtis tėvas ar kas nors kitas iš jos 
paklusnumo? 

— Brolau, — atsakė ponia Vestern nepaprastai išdidžiai, - neįmanoma 
išreikšti žodžiais, kokios niekingos jūsų politinės pažiūros ir visa kita; 
bet aš taip pat kreipiuosi į pačią Sofiją, ir tegul ji pasako, ar aš kada nors 
ją mokiau būti nepaklusnią. Priešingai, dukterėčia, ar aš nesistengiau 
jums teisingai nušviesti įvairius žmogaus santykius su visuomene? Ar 
nedėjau nežmoniškų pastangų, norėdama jums parodyti, kad prigimties 

įstatymas liepia vaikams klausyti savo tėvų? Ar nekalbėjau, ką Platonas 
sako šiuo klausimu? Klausimu, kuriuo jūs taip nieko nenusimanėte, kai 
tik patekote į mano globą, kad, regis, net neturėjote supratimo apie gi- 
minystę tarp dukters ir tėvo. | 

— Melas! — sušuko Vesternas. — Mergaitė ne tokia kvaila, kad, išgyve- 
nusi ligi vienuolikos metų, nežinotų, jog ji tėvui giminė. 

— Ak, barbariškas tamsume! — atsakė ledi. — O jūsų elgesys, brolau, 
turiu pasakyti, vertas lazdos! 

— Na, tai duokit man lazdų, jei galite, — sušuko skvairas. — Manau, 
kad ir dukterėčia jums padės. 

— Brolau, — tarė ponia Vestern, — nors neapsakomai jus niekinu, bet 
vis dėlto ilgiau nebepakęsiu jūsų įžūlumo ir prašau tučtuojau paruošti 
mano karietą, nes aš nutariau išvažiuoti kaip tik šįryt. 

— Laimingo kelio! — atkirto jis. — Jeigu jau taip, tai ir aš negaliu dau- 
giau pakęsti jūsų įžūlumo. Po perkūnais! Pakaks jums mane koneveikti 
mano dukteriai girdint, kas minutę kartojant, jog niekinate mane. 

— Koneveikti? Koneveikti? — sušuko teta. — Nejau galima iškone- 
veikti tokį netašytą berną? 

— Šerną! — suriko'skvairas. — Ne, aš ne šernas ir ne asilas, ir ne žiurkė, 
medem. Prisiminkite, kad aš — ne žiurkė. Aš esu tikras anglas, ne jūsų 
Hanoverio veislės, kuri suėdė mūsų kraštą. 

— "Tu esi vienas iš tų išminčių, — sušuko teta, — kurių absurdiški prin- 
cipai pražudė kraštą, susilpnindami mūsų vyriausybės valdžią viduje ir 
atgrasydami mūsų draugus bei remdami priešus užsienyje. 

— Oho! Jūs vėl grįžtate prie savo politikos! — sušuko skvairas. — Nu- 
sispjauti man į tą jūsų politiką kaip į... 

Paskutinius žodžius jis palydėjo judesiu, kuris labiausiai tiko šiems 
žodžiams. Ar kaip tik šis žodis, ar panieka, pareikšta jos politikai, labiau- 
siai paveikė ponią Vestern, — nesiimsiu spręsti, bet ji taip įsiuto, pradėjo 
vartoti tokius žodžius, kurių negalima čia pakartoti, ir beregint išdūmė 
lauk. Nei brolis, nei dukterėčia nematė reikalo stabdyti jos arba nusekti 
įkandin, nes viena buvo taip nusiminusi, o kitas taip užpykęs, kad beveik 
negalėjo pajudėti iš vietos. 

Beje, skvairas palydėjo seserį tuo pačiu šūksniu, kuriuo medžiotojai 
pasveikina ką tik šunų pakeltą kiškį. Iš tkrųjų jis buvo labai įgudęs šūka- 
loti ir turėjo atitinkamą šūksnį beveik kiekvienam gyvenimo atvejui. 

Moterys, kurios panašiai kaip ponia Vestern pažįsta aukštąją visuo- 
menę ir domisi filosofija bei politika, būtų tučtuojau pasinaudojusios 
dabartine dvasine pono Vesterno būkle, pasakydamos keletą meilių 
komplimentų jo protui nesančios priešininkės sąskaita; bet vargšė Sofija 
buvo per daug naivi. Tuo nenorime pasakyti skaitytojui, kad ji buvo 
kvaila, nors šiedu žodžiai paprastai vartojami kaip sinonimai. Sofija buvo 
išties labai supratinga mergaitė ir pasižymėjo imliu protu, bet jai trūko to 
naudingo meno, kurį moterys pritaiko daugeliui gerų tikslų gyvenime ir 
kuris, kildamas greičiau iš širdies nekaip iš galvos, dažniausiai priklauso 
pačioms didžiausioms kvailėms. 

KAIMO DVARININKĖS PAVEIKSLAS, 
NUPIEŠTAS IŠ PATIES GYVENIMO 


17 savo šūksnius ir šiek tiek atsipūtęs, ponas Vesternas 
L pradėjo labai patetiškais žodžiais skųstis nelaiminga vyrų dalia, 
kuriems, pasak jo, „amžinai tenka pakęsti tai vienos, tai kitos prakeiktos 
bobos užmačias““. 

— Rodos, aš jau ik valiai prisikentėjau nuo tavo motinos, tačiau vos 
išsisukau iš jos, štai antroji lipa ant kulnų. Bet, po paraliais, tokiu būdu 
manęs nė viena boba neįveiks! 

Ligi šių nelaimingų Blaifilo piršlybų Sofija dar niekada nebuvo susi- 
ginčijusi su tėvu kokiu nors klausimu, nebent gindama savo motiną, ku- 
rią ji labai švelniai mylėjo, nors ir neteko jos eidama vienuoliktus metus. 
Skvairas, kuriam ši vargšė moteris per visą vedybinį jų gyvenimą buvo 
ištikima tarnaitė, atsilygino už šį elgesį būdamas, kaip sakoma, geras vy- 
ras. Jis labai retai (galbūt ne daugiau kaip kartą per savaitę) ją išplūsdavo 
ir niekada nemušdavo; ji neturėjo nė mažiausios progos pavyduliauti 
ir buvo visiška savo laiko šeimininkė, nes jos niekada nesutrukdydavo 
vyras, kuris rytais būdavo užsiėmęs medžiokle, o vakarus praleisdavo 
prie butelio su draugais. Jinai matydavo jį tiktai bevalgant, kada turė- 
davo malonumą supjaustyti ir išdėlioti tuos patiekalus, kuriuos prieš tai 
prižiūrėjo ruošiant. Nuo stalo ji pasitraukdavo praėjus maždaug pen- 
kioms minutėms po to, kai išeidavo tarnai, palaukusi, kol bus pakeltas 
tostas į „užjūrio karaliaus“! sveikatą. Tokie, matyt, buvo pono Vesterno 
nurodymai, nes jis buvo tos nuomonės, kad moterys turi pasirodyti su 
pirmuoju patiekalu ir išeiti po pirmojo stiklo. Paklusti. šiems nurody- 
mams turbūt nebuvo sunkus dalykas, nes pašnekesys (jeigu jį taip galima 
pavadinti) retai kada tegalėdavo patikti damai. Daugiausia jis susidėdavo 


|" Užjūrio karaliais (the king over te water) anglai vadindavo Jokūbą II Stiuartą, 1688 m. išvarytą 


už jūrų; kartu buvo išvyti ir pretendentai į Anglijos sostą — jo sūnus ir vaikaitis. 

iš šūkalojimų, dainavimo, pasakojimų apie medžiotojų nuotykius, riebių 
žodelių, moterų ir vyriausybės šmeižtų. 

Tokios tad vienintelės akimirkos, kada ponas Vesternas regėda- 
vo savo žmoną, nes, atėjęs gulti, jis paprastai būdavo toks girtas, kad 
nebematydavo jos, o per medžioklės sezoną visuomet atsikeldavo dar 
neprašvitus. Taigi ji su savo laiku elgdavosi kaip panorėjusi, be to, dar 
turėdavo savo žinioje ketvertu kinkytą karietą, tačiau, nelaimei, dėl neti- 
kusių kaimynų ir blogų kelių mažai ja tesinaudodavo; nes kas bent kiek 
brangino savo sprandą ir laiką, vengdavo ir viena, ir kita. Prisipažįstant 
skaitytojui atvirai, ji nerodė vyrui to dėkingumo, kurio buvo galima ti- 
kėtis už tokį gerumą; ją mylintis tėvas apvesdino prieš jos valią, nes šios 
vedybos buvo laikomos jai gana pelningomis: skvairas gaudavo daugiau 
negu tris tūkstančius svarų pelno per metus, o jos turtas vos siekė gry- 
nus aštuonis tūkstančius svarų. Štai dėl to galbūt jos būdas atrodė kiek 
niūrokas, nes ji buvo greičiau gera tarnaitė negu gera žmona, ir ji ne 
visuomet teikdavosi nors malonia šypsena atsilyginti už tas triukšmingas 
glamones, kuriomis skvairas ją sutikdavo. Be to, ji kartais kišdavosi ne į 
savo reikalus: pavyzdžiui, švelniai įspėdavo jį, jeigu kartais pasitaikydavo 
proga, dėl per daug smarkaus girtuokliavimo. Vieną kartą gyvenime ji 
labai karštai prašė nuvežti ją į Londoną dviem mėnesiams, bet jis griežtai 
pasipriešino ir net vėliau nuolat pykdavo ant jos už tokį prašymą, būda- 
mas įsitikinęs, kad Londone visi vyrai žmonų apgaudinėjami. 

Dėl šios, taip pat dėl daugelio kitų priežasčių Vesternas pagaliau ėmė 
iš visos širdies neapkęsti savo žmonos; niekada neslėpęs savo neapy- 
kantos jai gyvai esant, po mirties ir toliau jos neapkentė. Jeigu tik kas 
nors sugadindavo jam ūpą — pavyzdžiui, pasitaikydavo bloga diena me- 
džioklei, susirgdavo šunes ar įvykdavo kokia kita nelaimė, — jis tuoj pat 
išliedavo tulžį ant velionės sakydamas: „Tai apsidžiaugtų mano žmona, 
jei būtų gyva“. 

Ypač jam patikdavo taip šmeižti mirusiąją Sofijai girdint, nes, my- 
lėdamas ją labiau už viską pasaulyje, jis stipriai pavyduliavo, kam So- 
fija mylėjo savo motiną labiau negu jį. O Sofija tokiais atvejais beveik 
visuomet dar paskatindavo šį pavyduliavimą; nes jis nepasitenkindavo 

vien įžeisdamas Sofiją tokiais motinos šmeižtais, bet dar reikalaudavo, 
kad ji pritartų, o šito niekada nesulaukdavo iš dukters nei geruoju, nei 
grasinimais. 

Kai kurie mano skaitytojai galbūt stebėsis, kodėl skvairas nejautė 
tokios neapykantos Sofijai, kaip kad jautė jos motinai; bet aš turiu jiems 
pasakyti, kad neapykanta nėra meilės padarinys net tuomet, kai ją lydi 
pavydas. Pavyduolis gali užmušti savo pavyduliavimo objektą, bet negali 
jo neapkęsti. Kadangi šis posakis gana sunkiai įkandamas ir šiek tiek 
panašus į paradoksą, mes baigsime šį skyrių, palikdami skaitytojui pa- 
laužyti dėl jo galvą. 


Penktasis skyrius 
KILNUS SOFIJOS ELGESYS SU TETA 


G ištylėjo per visą ką tik papasakotą jos tėvo kalbą ir atsakinė- 
jo 1ją vien tik atodūsiais; bet skvairas, nesuprasdamas šios kalbos 
arba, kaip jis ją vadino, akių žargono, pageidavo, kad ji aiškiau pritartų jo 
žodžiams ir to pareikalavo iš savo dukters sakydamas, kaip ir paprastai, 
kad ji, matyt, pasirengusi remti bet kieno pusę prieš jį, kaip visuomet 
remdavo savo netikusios motinos. Sofijai vis dar tebetylint, jis suriko: 

— Ką, ar žado netekai? Ko nekalbi? Gal tavo motina nesielgė su ma- 
nimi begėdiškai? Atsakyk man! O gal tu, ko gera, taip niekini tėvą, kad 
manai, jog tau netinka su juo kalbėti? 

— Dėl Dievo meilės, sere, — atsakė Sofija, — nesupraskite taip žiauriai 
mano tylėjimo! Jau verčiau numirčiau, negu pareikščiau jums nepagarbą; 
bet kaip aš galiu drįsti prašnekti, jei kiekvienas žodis arba įžeis mano 
brangųjį tėvelį, arba bus tamsiausias nedėkingumas, taip pat išniekini- 
mas geriausios motinos atminimo? Nes, esu įsitikinus, mano mama man 
visados būdavo gera! 

— O tavo teta, matyt, geriausia sesuo? — įgėlė skvairas. — Malonėk 
sutikti, kad ji yra tikra ragana. Manau, aš turiu teisę ją taip pavadinti? 

— Iš tiesų, sere, — tarė Sofija, — aš daug kuo savo tetai skolinga. Ji man 
buvo antroji motina. 

— O man antroji žmona, — atšovė Vesternas, — tai gink ir ją! Nejau 
nepripažinsi, kad ji pasielgė kaip bjauriausia sesuo pasaulyje? 

— Iš tikrųjų, sere, — sušuko Sofija, — aš niekšingiausiai pameluočiau 
pati sau, sutikdama su jumis. Žinau, kad tetos ir jūsų galvosena labai ski- 
riasi, bet aš tūkstantį kartų girdėjau ją pareiškiant jums karščiausią meilę 
ir esu įsitikinusi, jog ji toli gražu ne tik nėra blogiausia sesuo pasaulyje, 
bet maža tokių, kurios labiau mylėtų savo brolį. 

— Kalbant aiškiau, — atsakė skvairas, — aš viskuo kaltas. Na, žinoma! 
Be abejo, moteris visada teisi, o vyras visada kaltas. 

— Atleiskite, sere, — sušuko Sofija, — aš to nesakau. 

— Kaipgi nesakai? — atšovė tėvas. — Tu begėdiškai tvirtini, kad ji teisi; ar 
iš to neišplaukia, jog aš kaltas? Beje, aš turbūt kaltas, kam leidžiu tai presbi- 
terionei, tai Hanoverių raganai įžengti į mano namus. Ji, ko gera, apkaltins 
mane kaip kokį sąmokslininką, ir vyriausybė nusavins mano turtą. 

— Mano teta ne tik nepadarytų žalos jūsų turtui, — tarė Sofija, — bet, 
esu įsitikinusi, jei būtų vakar numirusi, visą savo nuosavybę būtų jums 
palikusi. 

Ar Sofija tyčia tat pasakė, ar ne, nesiimu tvirtinti, — bet šie paskutiniai 
žodžiai labai giliai prasiskverbė į jos tėvo ausis ir padarė daug stipresnį 
įspūdį negu visa, ką ji anksčiau buvo pasakiusi. Jų garsas buvo kaip kul- 
ka, pataikiusi į galvą. Jis krūptelėjo, sudrebėjo ir išblyško. Tada valandėlę 
patylėjo, o paskui pradėjo kalbėti tarsi dvejodamas: 

— Vakar! Ji būtų palikusi man savo dvarą vakar? Nejau? Kodėl būtent 
vakar iš visų dienų metuose? O jeigu ji numirs rytoj, tai tikriausiai paliks 
kam kitam, ir galbūt net ne giminaičiui. 

— Mano teta, sere, — sušuko Sofija, — labai ūmi, ir aš negarantuoju, ką 
ji supykusi gali padaryti. 

— Negarantuoji? — atšovė tėvas. — O pasakyk, kas gi ją taip užpykdė? 
Taigi, taigi, kas užpykdė? Ar ne tu kirtaisi su ja, prieš man įeinant į kam- 
barį? O, be to, ar ginčas ne dėl tavęs iškilo? Jau daug metų, kai aš ginči- 
juosi su seseria vien tik dėl tavęs, o tu dabar visą kaltę man suverti, tar- 
tum dėl manęs ji paliks savo dvarą kam nors kitam. Beje, nieko geresnio 
ir nebuvo galima tikėtis. Štai kaip tu visada atsilygini už mano meilę. 

— Tuomet maldauju jus, — sušuko Sofija, - parpuolusi ant kelių maldau- 
ju, jei aš buvau šio nesutarimo nelemta priežastis, pasistenkite susitaikyti 
su teta ir neleiskite jai išvykti iš jūsų namų taip baisiai užpykusiai! Ji labai 
geros širdies, ir keletas švelnių žodžių ją nuramins. Meldžiu jus, sere. 

— Vadinas, aš turiu eiti ir atsiprašyti už tave, ar ne? — tarė Vester- 
nas. — 'Tu pražiopsojai kiškį, o aš turiu bėgti jo surasti? Žinoma, jei bū- 
čiau tikras... 

Čia jis nutilo, ir Sofija, vėl ėmusi jį maldauti, pagaliau prikalbėjo; me- 
tęs dvi tris karčias, sarkastiškas pastabas dukters adresu, jis išbėgo kaip 
begalėdamas greičiau grąžinti sesers, kol ji dar nesuspėjo išvažiuoti. 

O Sofija sugrįžo į savo gedulo kambarį ir ėmė mėgautis (jei taip 
galima pasakyti) meilės sielvartu. Ji keletą kartų perskaitė iš Džonso gau- 
tąjį laišką; susirado ir movą ir laistė juos abu, taip pat ir save ašaromis. 
Paslaugioji ponia Honora kiek įmanydama stengėsi paguosti savo nuliū- 
dusiąją ponią. Ji išvardijo daug jaunų džentelmenų, didžiai gyrė jų būdą 
ir išvaizdą ir tikino Sofiją, kad ji galėtų bet kurį išsirinkti. Reikia manyt, 
kad šitie metodai tikriausiai gana sėkmingai būdavo panaudojami pana- 
šių sutrikimų atvejais, nes kitaip tokia įgudusi žinovė kaip ponia Honora 
niekada nebūtų drįsusi jų griebtis; aš net girdėjau, kad tarp kamerisčių 
jie laikomi puikiausiais vaistais moterų vaistinėje. Bet ar dėl to, kad So- 
fijos liga iš esmės skyrėsi nuo tų atvejų, į kuriuos ji buvo panaši išori- 
niais simptomais, aš nesiimu tvirtinti, tačiau geroji kambarinė daugiau 
pakenkė, negu padėjo, ir galiausiai taip įpykdė savo ponią (o tat buvo 
nelengva), kad ji griežtai įsakė jai pasišalinti. 

KURIAME YRA DAUG ĮVAIRIŲ 
DALYKŲ 


K pasivijo seserį kaip tik belipant jai į karietą ir iš dalies jėga, 
iš dalies prašymais įkalbėjo ją paliepti vėl nuvesti arklius į arklidę. 
Jam pasisekė tat padaryti be didelio vargo, nes ši ledi, kaip esame nuro- 
dę, buvo labai atlaidaus būdo ir didžiai mylėjo savo brolį, nors ir niekino 
jo sugebėjimus arba, tikriau, jo menką aukštuomenės pažinojimą. 

Vargšė Sofija, kuri pirmoji parengė šį susitaikinimą, dabar tapo jo 
auka. Jie abu vienu balsu pasmerkė jos elgesį, bendromis jėgomis pa- 
skelbė jai karą ir tuojau pat ėmė tartis, kaip čia visa padarius kuo ryž- 
tingiau. Tuo tikslu ponia Vestern siūlė ne tik tučtuojau sudaryti sutartį 
su Olverčiu, bet ir tučtuojau ją vykdyti, sakydama, kad nėra kito būdo 
sutvarkyti jos dukterėčią, kaip tik veikiant staigiai, nes tuomet, jos many- 
mu, Sofija neturės ganėtinai jėgų priešintis. 

— Veikti staigiai, — tarė ji, — vadinas, imtis skubių priemonių, nes 
tokie dalykai kaip įkalinimas ir prievarta visiškai neleistini. Mūsų planas 
turi remtis staigiu puolimu, 0 ne šturmu. 

Aptarus šiuos dalykus, atvyko ponas Blaifilas aplankyti nuotakos. Tai 
išgirdęs, skvairas, sesers patartas, tučtuojau nuėjo paliepti savo dukteriai 
tinkamai priimti jaunikį ir bjauriai keikdamasis prigrasino nubausiąs, jei 
nepaklausysianti. Umus skvairo elgesys viską pakeliui sunaikino, ir So- 
fija, kaip labai išmintingai numatė jos teta, neįstengė jam pasipriešinti. 
Todėl ji sutiko priimti Blaifilą, nors vos beturėjo energijos ir jėgų ištarti 
savo sutikimą. Iš tiesų griežtai atsakyti tėvui, kurį taip švelniai mylėjo, 
buvo nelengvas dalykas. Jei šios aplinkybės nebūtų buvę, daug mažiau 
ryžtingumo, negu kad ji turėjo, būtų jai pakakę pasipriešinti: bet mes 
perdėm linkę priskirti vien tik baimei tuos poelgius, kurie iš esmės kyla 
iš meilės. 

Taigi, vykdydama griežtą savo tėvo įsakymą, Sofija sutiko priimti 
poną Blaifilą. Išsamus tokių scenų aprašymas, kaip pastebėjome, teikia 

labai maža pasitenkinimo skaitytojui. Todėl griežtai laikysimės Horaci- 
jaus taisyklės, liepiančios rašytojams nutylėti visus dalykus, kurių jie nesi- 
tiki pavaizduoti skaisčiomis spalvomis, — taisyklė, kuri, mūsų įsitikinimu, 
puikiai tinka ir istorikams, ir poetams ir kurios laikantis būtų pasiekta 
bent ta nauda, kad daug didelių blogybių (nes taip yra vadinamos visos 
didelės knygos) būtų paversta mažomis. 

Galimas daiktas, kad sumanus Blaifilo elgesys per šį pasikalbėjimą 
būtų paskatinęs Sofiją, jeigu jo vietoje būtų buvęs kitas žmogus, atverti 
jam savo širdies paslaptį, bet ji buvo susidariusi tokią blogą nuomonę 
apie šį jaunąjį džentelmeną, kad nusprendė jam nieko neprisipažinti; nes 
paprastumas, būdamas atsargus, dažnai gali prilygti gadrumui. Todėl jos 
elgesys su juo buvo dirbtinis, koks paprastai laikomas tinkamu mergai- 
tėms per antrą oficialų vizitą žmogaus, skirto būti sutuoktiniu. 

Nors Blaifilas pareiškė skvairui esąs visiškai užganėdintas priėmimu, 
bet šis džentelmenas, kuris su seseria viską girdėjo, nebuvo toks pa- 
tenkintas. Jis nusprendė, sekdamas išmaningosios ledi patarimu, stumti 
reikalą į priekį kuo greičiau ir kreipėsi į būsimąjį žentą štai tokia medžio- 
tojiška fraze, iš pradžių garsiai sušukęs „ho-lia!“: 

— Vykis ją, vaikine, vykis!.. Pui, pui! Čiupk! Laikyk, laikyk, laikyk! 
Nesidrovėk, nesimaivyk! Mudu su Olverčiu jau šįvakar galime susitarti, 
O rytoj ir vestuves atšokti. 

Su nepaprastu pasitenkinimu veide Blaifilas atsakė: 

— Nieko pasaulyje, išskyrus santuoką su mieliausia ir vertingiausia 
Sofija, aš taip karštai netrokštu, sere, kaip susigiminiuoti su jūsų šeima, 
tad jūs lengvai galite įsivaizduoti, kaip nekantriai laukiu įvykstant šiems 
dviem didžiausiems mano norams. Ir jeigu aš ligi šiol jums nekvaršinau 
dėl to galvos, tai tik nenorėdamas įžeisti šios ledi per daug skubėdamas: 
aš nenorėjau prasilenkti su padorumo ir mandagumo taisyklėmis, pagrei- 
tindamas laimingiausią savo gyvenimo įvykį. Bet jeigu, jums padedant, 
sere, ji sutiktų apsieiti be tam tikrų formalumų... 

— Formalumų! Po perkūnais! — atšovė skvairas. — Fu, kokia nesąmo- 
nė! Aš sakau tau, ji bus tavo rytoj. Sulaukęs mano amžiaus, jūs geriau pa- 
žinsite žmones. Moterys niekada neduoda sutikimo, žmogau, jei galima 

jo išvengti — tokia jau mada. Laukdamas jos motinos sutikimo, aš ir po 
šiai dienai būčiau buvęs viengungis... Vykis ją, vykis ją vikriau, vaikine! 
Aš tau sakau, ji rytoj rytą jau bus tavo. 

Blaifilas pasidavė įtaigiems skvairo žodžiams, ir, susitaręs, kad Ves- 
ternas susikalbės su Olverčiu dar šįvakar, jaunikis išvyko namo, karštai 
paprašęs, kad šitaip skubant nebūtų prievartaujama jaunoji ledi, — lygiai 
kaip katalikų inkvizitorius, perduodamas Bažnyčios jau nuteistą eretiką 
pasaulietinei valdžiai, prašo nevartoti prieš jį prievartos. 

O, tiesą sakant, Blaifilas jau buvo padaręs Sofijai nuosprendį. Nors 
jis ir pareiškė Vesternui buvęs patenkintas jos priėmimu, bet iš tikrųjų 
nebuvo užganėdintas, nebent tik tiek, kad įsitikino nuotakos jam rodo- 
ma neapykanta ir panieka, o tat savo ruožtu sukėlė ir jo neapykantą bei 
panieką. Galbūt kils klausimas, kodėl jis tučtuojau nenutraukė savo pirš- 
lybų? Aš atsakysiu, kad kaip tik dėl šios priežasties, taip pat dėl daugelio 
kitų, kurias dabar atskleisime skaitytojui. 

Nors ponas Blaifilas nebuvo Džonso temperamento ir nesikėsino 
į kiekvieną moterį, tačiau ir jam toli gražu nebuvo svetimi tie geismai, 
kurie, kaip sakoma, būdingi visiems gyvūnams. Be to, jis pasižymėjo 
ypatingu skoniu, kuriuo vadovaudamiesi žmonės išsirenka objektą arba 
maistą savo skirtingiems potroškiams patenkinti. Šis skonis ir nurodė 
į Sofiją kaip į labai gardų kąsnelį, į kurį žiūrint jam kilo panašūs norai 
kaip kulinarui žiūrint į skaniai paruoštą startą. O Sofijos sielos kančios 
ne tik nepakenkė jos grožiui, bet dar ir padidino jį, nes ašaros suteikė jos 
akims skaistumo, o krūtinė kilnojosi aukščiau nuo atodūsių. Iš tiesų, tas 
nematė grožio su visa jo puikybe, kas nematė jo sielvarte. Todėl Blaifilas 
žiūrėjo į šią žmogiškos išvaizdos startą su didesniu geismu negu praėjusį 
kartą, ir to geismo nesumažino nė pastebėtas Sofijos pasibjaurėjimas 
juo. Priešingai, jis net padidino nujaučiamą malonumą, kurį suteiks pa- 
salomis pagrobtos jos grožybės, nes prie gašlumo tuomet dar prisidės 
ir pergalė. Maža to: jis numatė dar ir toliau, siekdamas, kad Sofija jam 
visiškai priklausytų, bet mums gėda apie tai i1r užsiminti. Nemažą vaid- 
menį būsimuose pasitenkinimuose, kuriuos jis puoselėjo savyje, vaidino 
ir kerštas. Pagaliau noras nukonkuruoti vargšą Džonsą ir išstumti jį iš 

Sofijos širdies taip pat ragino jį siekti savo tikslo ir gundė naujais galuti- 
nės pergalės džiaugsmais. 

Be šių visų planų, kurie kai kuriems skrupulingiems asmenims, ko 
gera, atrodys perdėm nevidoniški, jis turėjo dar vieną perspektyvą, į 
kurią nedaugelis skaitytojų težiūrės su dideliu pasipiktinimu. Tai buvo 
pono Vesterno dvaras, kuris visas turėjo atitekti jo dukteriai ir jos įpė- 
diniams: šisai švelnus tėvas taip nežmoniškai mylėjo savo dukterį, jog 
buvo pasiruošęs bet kuria kaina nupirkti jai vyrą, kad tik ji sutiktų būti 
nelaiminga su jo išrinktu žmogumi. 

Dėl šių priežasčių Blaifilas taip troško sutuoktuvių, kad nusprendė 
apgauti Sofiją, dėdamasis ją mylįs, ir apgauti jos tėvą ir savo dėdę, įtikin- 
damas juos, kad ir jinai jį mylinti. Taip elgdamasis jis rėmėsi maldingumu 
Tvakomo, kuris tvirtino, kad, esant religingam tikslui (o toks kaip tik 1r 
yra moterystė), visiškai nesvarbu, kad ir kokiomis blogomis priemonė- 
mis jis pasiekiamas. O kitais atvejais jis pritaikė Skvero filosofiją, kuri 
mokė, jog tikslas — neesminis dalykas, svarbu tik, kad priemonės būtų 
padorios ir derintųsi su moraliniu teisingumu. Tiesą sakant, maža tebu- 
vo atsitikimų gyvenime, kada jis negalėjo pasinaudoti vieno arba kito 
didžiojo auklėtojo pamokymais. 

Maža gudrybės tereikėjo įtikinti ponui Vesternui, kuris manė, kad 
dukters norai taip maža tereiškia, kaip įsivaizdavo ir pats Blaifilas; bet 
pono Olverčio nuomonė buvo visiškai skirtinga, ir todėl būtinai reikėjo 
ji įtikinti. Tačiau čia Blaifilui taip gerai padėjo Vesternas, kad jam pasise- 
kė tat be jokių sunkumų: tėvui įtikinus poną Olverų, kad Sofija tikrai my- 
linti Blaifilą, o tai, kas buvo įtariama dėl Džonso, visiškai netiesa. Blaifilui 
nieko nebereikėjo daryti, tik patvirtinti šiuos teiginius; O tai jis padarė taip 
dviprasmiškai, kad paliko teisus prieš savo sąžinę ir turėjo malonumą pa- 
meluoti dėdei, neprataręs nė žodžio netiesos. Kai Olvertis jį išklausinėjo 
apie Sofijos jausmus sakydamas, „kad jis nenorįs būti sąmokslo dalyvis 
verčiant jaunąją ledi tekėti prieš savo valią“, Blaifilas atsakė, kad tikrus 
jaunų mergaičių jausmus esą labai sunku suprasti, kad jos elgesys su juo 
buvęs toks natūralus, kokio jis ir tenorėjęs, ir kad, jei galima tikėti tėvu, ji 
esanti jam taip palanki, kaip tik begali norėti jaunikis. 

— O dėl Džonso, - tarė jis, - kurį man nemalonu pavadinti niekšu, 
nors jo elgesys su jumis, sere, ganėtinai leidžia jį taip pavadinti, — tai, ska- 
tinamas savo tuštybės arba kokių nors piktų kėslų, jis galėjo ir pameluoti, 
norėdamas pasigirti. Nes jeigu panelė Vestern būtų iš tiesų bent kiek jį 
mylėjusi, tai jis, žinoma, niekada nebūtų palikęs Sofijos, atsižvelgdamas 
į jos didžiulį turtą, bet, kaip jums žinoma, jis tatai padarė. Pagaliau, sere, 
užtikrinu, kad aš pats niekada jokiais sumetimais, nė už ką pasaulyje 
nesutikčiau vesti šios jaunosios ledi, nebūdamas įsitikinęs, kad ji jaučia 
man tokius jausmus, kokių aš ir norėčiau iš jos. 

Šis puikus metodas kalbėti melą vien tik širdimi, nepriverčiant lie- 
žuvio ištarti netiesą, padedant dviprasmiškiems posakiams ir suktybei, 
nuramindavo daugelio pasižymėjusių apgavikų sąžinę; bet jeigu pagal- 
vosime, kad jie stengiasi apgauti Visažinybę, tai galbūt pasirodys, jog tat 
suteikia tik labai paviršutinišką nusiraminimą ir šis gudrus bei rafinuotas 
skirtumas tarp įteigto ir pasakyto melo vargu ar vertas į jį įdėto triūso. 

Olvertis buvo visiškai patenkintas tuo, ką jam pasakė ponai Ves- 
ternas ir Blaifilas, ir, praslinkus dviem dienoms, sutartis buvo sudaryta. 
Niekas dabar nebekliudė atlikti bažnytinių ceremonijų, nebent tik juri- 
dinės ceremonijos, kurios grasino atimti tiek laiko, jog Vesternas sutiko 
prisiimti bet kokius įsipareigojimus, kad tik jaunosios porelės laimė ne- 
būtų atidėta. Ir iš viso jis taip spirte spyrė skubėti, kad pašalinis žmogus 
galėjo jį palaikyti pagrindiniu šių sutuoktuvių asmeniu, bet toks veiklu- 
mas buvo jam būdingas visais atvejais: kiekvieną sumanymą jis vykdy- 
davo tokiu būdu, tarsi vien tik nuo to, ar jis pasiseks, būtų priklausiusi 
viso jo gyvenimo laimė. 

Jungtinės tėvo ir žento pastangos gal ir būtų įtikinusios poną Olver- 
tį, kuris nemėgdavo atidėlioti kitų laimės, jei nebūtų įsikišusi pati Sofija 
ir ėmusis žygių galutinai nutraukti šią santuoką ir atimti ir iš Bažnyčios, 
ir iš teismo tuos mokesčius, kuriuos šios išmintingos organizacijos manė 
esant būtina imti visai teisėtai už žmonių giminės pagausinimą. Bet apie 
tai — kitame skyriuje. 


Septintasis skyrius 


NUOSTABUS SOFIJOS SPRENDIMAS 
IR DAR NUOSTABESNE PONIOS HONOROS 
GUDRYBĖ 


ors ponia Honora užvis labiausiai rūpinosi savo asmeniškais 

| bantu ji vis dėlto jautė šiokį tokį prieraišumą Sofijai. Tiesą 

sakant, sunku buvo pažinti tą jauną ledi ir nemylėti jos. Todėl, vos tik 

išgirdusi naujieną, kuri, jos manymu, turėjo didelę svarbą jos poniai, ji 

visai pamiršo pyktį, apėmusį ją prieš dvi dienas, kai Sofija nemandagiai 
ją išvijo, ir skubiai nubėgo pranešti jai šią žinią. 

Ji prašneko taip pat staiga, kaip ir įėjo į kambarį. 

— Mieloji medem! — sušuko ji. — Kaip tai patinka jūsų šviesybei? 
Patukėkite, aš persigandau iki sąmonės netekimo, tačiau pagalvojau, kad 
mano pareiga pasakyti jūsų šviesybei, nors jūs galbūt ir supyksite; juk 
mes, tarnaitės, ne visada žinome, už ką supyksta mūsų ponios, o 1š tik- 
rųjų už viską kaltė tenka tarnaitei. Kai mūsų ponios nenusiteikusios, 
aišku, mus reikia išbarti; ir iš tikrųjų aš nesistebėčiau, jei jūs būtumėte 
nenusiteikusi; ne, tai tiesiog nustebins jus, net sukrės... 

— Geroji Honora, prašau be ilgesnių įžangų, — nutraukė ją Sofija. — 
Tikinu tave, maža tėra dalykų, kurie nustebintų mane, o dar mažiau to- 
kių, kurie mane sukrėstų. 

— Brangioji medem, — atsakė Honora, — ar patikėsite, aš nugirdau, 
kaip ponas kalbėjo su pastoriumi Saplu, kad pastarasis dar šįvakar gautų 
sutuoktuvių liudijimą, ir, užtikrinu, aš savo ausimis girdėjau, kaip jis pa- 
sakė, kad jūsų šviesybė turite susituokti rytoj rytą. 

Išgirdusi tuos žodžius, Sofija išblyško ir susijaudinusi pakartojo: 

— Rytoj rytą? 

— Taip, medem, — atsakė ištikimoji kambarinė. — Aš galiu prisiekti, 
kad savo ausimis girdėjau poną taip sakant. 

— Honora, — tarė Sofija, — tu iš tūkrųjų taip nustebinai ir sukrėtei mane, 
kad negaliu atsipeikėti. Ką man reikėtų daryti šioje baisioje padėtyje? 

— Norėčiau iš visos širdies patarti jūsų šviesybei. 

— Patark! — sušuko Sofija. —- Maldauju, brangioji Honora, patark man! 
Sakyk, ką tu darytum, manimi dėta? 

— Iš tikrųjų, ponia, — prabilo Honora, — iš širdies norėčiau pasikeisti 
padėtimi su jūsų šviesybe: tai yra... aš nenoriu įžeisti jūsų šviesybės — aš, 
be abejo, nelinkiu jums būti tarnaite — aš tik sakau, jumis dėta, nė va- 
landėlės nedvejočiau: mano kvaila galva, jaunasis skvairas Blaifilas yra 
žavingas, malonus ir gražus vyras. 

— Nekalbėk tokių kvailysčių! — sustabdė ją Sofija. 

— Kvailysčių! — pakartojo Honora. — Kaip čia pasakius. Še tau: kas 
vienam maistas, kitam nuodai, ir tai visiškai tinka, kalbant apie moteris. 

— Honora, — tarė Sofija, — aš verčiau persmeigsiu sau širdį durklu, 
negu sutiksiu būti to bjauraus niekšo žmona! 

— O Viešpatie! —- sušuko Honora. — Jūs tikrai išgąsdinote mane iki 
sąmonės netekimo! Maldauju jūsų šviesybę mesti tokias piktas mintis iš 
galvos. O Viešpatie! Aš visa drebėte drebu! Tik pagalvokite, brangioji 
medem, kad jūs būsite palaidota ne krikščioniškai, o jūsų kūnas bus 
užkastas prie vieškelio ir kiaurai perdurtas basliu kaip fermerio Heipeno 
prie Oks Kroso; ir, patikėkite manimi, jo siela dar ir dabar tebeklajoja 
ten — daug kas jį matė. Išties niekas kitas kaip tik pats nelabasis pakiša 
tokias piktas mintis. Iš tikrųjų ne taip baisu pasikėsinti prieš visą pasaulį, 
kaip prieš patį save, — ne vieną pastorių girdėjau taip sakant. Jeigu jau 
jūsų šviesybė taip labai bjaurisi ir taip neapkenčia jaunojo džentelmeno, 
kad negali nė pagalvoti, jog reikės gulti su juo į vieną lovą, — nes, patikė- 
kite manimi, esti tokių atstumiančių žmonių, jog, atrodo, geriau palies- 
tum rupužę negu jų kūną... 

Sofija buvo per daug paskendusi savo svarstymuose, kad rimčiau 
atkreiptų dėmesį į puikiąją savo kambarinės kalbą; tad ji nutraukė nieko 
neatsakydama į jos žodžius ir tardama: 

— Honora, aš nusprendžiau. Aš nutariau palikti savo tėvo namus dar 
šiąnakt; ir jeigu tu jauti man draugiškumą, apie kurį dažnai kalbėdavai, 


tai eime kartu su manimi. 

— Nors į pasaulio kraštą, medem, — atsakė Honora. — Bet, prieš ženg- 
dama tokį neatsargų žingsnį, pagalvokite apie padarinius. Kurgi jūsų 
šviesybė dėsitės? 

— Londone yra viena kilminga dama, mano giminaitė, — atsakė Sofi- 
ja, — ji viešėjo keletą mėnesių pas mano tetą kaime ir visą laiką buvo man 
labai gera; aš jai taip patikau, kad ji primygtinai prašė mano tetą leisti 
mane su ja į Londoną. Ji yra labai garsi moteris, aš ją lengvai surasiu, ir 
neabejoju, kad ji mane gerai ir maloniai priims. 

— Nepatariu jūsų šviesybei per daug tuo pasikliauti, - sušuko Hono- 
ra. — Pirmoji ponia, pas kurią aš tarnavau, labai primygtinai kviesdavo 
svečius į savo namus, bet, vos tik sužinojusi, kad jie atvyksta, ji tuojau 
dingdavo iš namų. Be to, nors ši dama ir nudžiugtų pamačiusi jūsų švie- 
sybę, — kas gi nesidžiaugtų jus matydamas? — vos tik patyrusi, kad jūsų 
šviesybė pabėgote nuo mano pono... 

— Tu klysti, Honora, — nutraukė Sofija, — ji vertina tėvo valdžią daug 
menkiau negu aš: kada, jai primygtinai prašant, aš atsisakiau važiuoti su 
ja į Londoną be tėvo sutikimo, ji mane išjuokė, išvadino kvaila kaimiete 
ir pasakė, kad iš tokios paklusnios dukters bus pavyzdinga mylinti žmo- 
na. Taigi aš nė kiek neabejoju, kad ji mane priims ir globos, kol tėvas, 
pamatęs, kad aš jau ne jo galioje, ateis į protą. 

— Gerai, medem, — atsakė Honora. — Bet kokiu būdu jūsų šviesy- 
bė galvojate pabėgti? Kur jūs gausite arklius 1r ekipažą? O dėl jūsų pa- 
čios arklio, tai juk visi tarnai žino apie jūsų šviesybės santykius su mano 
ponu, ir Robinas verčiau duosis pakariamas, negu leis jį išvesti 1š arklidės 
be mano pono specialaus įsakymo. 

— Aš ketinu pasprukti pėsčia, - pasakė Sofija, — tiesiog pro vartus, kai 
jie bus atidaryti. Mano kojos, ačiū Dievui, ganėtinai stiprios. Daugelį va- 
karų jos nešiojo mane pagal smuiko garsus su nelabai maloniais partne- 
riais, — tikriausiai ir dabar padės man pabėgti nuo tokio neapkenčiamo 
partnerio visam gyvenimui. 

— O Viešpatie, medem! - sušuko Honora. — Ar jūsų šviesybė supran- 
tate, ką šnekate? Jūs ketinate eiti pėsčia per laukus naktį ir viena? 

— Ne, ne viena, — atsakė Sofija. — Tu juk prižadėjai eiti drauge su 
manimi. | 

— Aš, patikėkite manimi, su jūsų šviesybe keliausiu nors ir į pasaulio 
kraštą, — tarė Honora, — bet jūsų šviesybei tai beveik tas pat kaip vienai. 
Aš juk negalėsiu apginti jūsų, jeigu užpuls plėšikai arba kitokie niekšai. 
Pati persigąsiu ne mažiau už jūsų šviesybę, nes, patikėkite manimi, jie 
puls mus abi. Be to, medem, pagalvokite, kokios dabar šaltos naktys: 
mes mirštamai sušalsime. 

— Tvirtas, skubrus žingsnis apsaugos mus nuo šalčio, — atsakė Sofija. — 
O jeigu tu negalėsi apginti manęs nuo niekšo, Honora, aš tave apginsiu, 
nes pasiimsiu pistoletą. Vestibiulyje visada esti du užtaisyti pistoletai. 

— Brangioji medem, jūs kaskart labiau ir labiau mane gąsdinate, — su- 
šuko Honora. — Tikriausiai jūsų malonybė neišdrįstumėte iššauti! Aš ka- 
žin ką padaryčiau, kad tik jūsų šviesybė to nepadarytumėte. 

— Kodėl? — šypsodamasi paklausė Sofija. — Nejau tu nešautum į 
žmogų, kuris pasikėsintų į tavo garbę? 

— Na, aišku, medem, - atsakė Honora, — garbė — brangus dalykas, 
ypač mums, vargšėms tarnaitėms; galima sakyti, mes ja tik ir gyvename, 
tačiau aš mirštamai bijau šaunamųjų ginklų: tiek daug nelaimingų atsiti- 
kimų būna per juos. 

— Na, na! - nuramino ją Sofija. —- Aš tikiuosi galėsianti apsaugoti tavo 
garbę visai paprastai, net neimdama ginklų su savimi: ketinu nusisamdyti 
arklius pačiame pirmame mieste, į kurį mes atvyksime, o iki jo vargu ar 
kas mus užpuls. Klausyk, Honora, aš tvirtai pasiryžau bėgti ir, jei tu eisi 
drauge su manimi, prižadu atlyginti tau kiek begalėdama dosniau. 

Pastarasis argumentas daug labiau paveikė Honorą negu visi anks- 
tesnieji. Matydama tokį savo ponios pasiryžimą, ji liovėsi ją atkalbinė- 
ti. Tuomet abi ėmėsi svarstyti, kokiu būdu ir priemonėmis įgyvendinti 
savo planą. Čia iškilo labai nemalonus sunkumas — būtent: kaip pasiimti 
daiktus? Poniai būtų buvę daug lengviau su juo susidoroti negu tarnai- 
tei, nes, kai moteris kartą nutarė bėgti pas mylimąjį arba pabėgti nuo jo, 
visos kliūtys jai atrodo niekai. Tačiau Honora neturėjo tokio sumeti- 
mo; jos nelaukė nei meilės džiaugsmai, nei joks siaubas jos nevijo; ir ką 

jau kalbėti apie tikrąją vertę jos drabužių, kurie sudarė didelę jos turto 
dalį, ji jautė įnoringą prieraišumą kai kurioms savo suknelėms ir kitiems 
daiktams — iš dalies dėl to, kad jos jai tinkančios, o iš dalies dar ir todėl, 
kad jas dovanojęs toks ir toks ypatingas asmuo; arba dėl to, kad ji juos 
neseniai nusipirkusi, arba todėl, kad jau seniai juos nešiojanti, arba dėl 
daugelio kitų lygiai svarbių priežasčių; taigi ji negalinti nė pagalvoti, jog 
tektų palikti savo daiktelius Vesterno valiai, kuris, be abejo, užėjus siau- 
tuliui, suplėšytų juos į skutelius. 

Panaudojusi visą savo gražbylystę, norėdama atkalbėti savo ponią 
nuo jos tikslo ir įsitikinusi jos nepakeičiamu pasiryžimu, išradingoji Ho- 
nora pagaliau sugalvojo būdą savo drabužiams išsigabenti, būtent: ji 
nutarė padaryti taip, kad ją išvytų iš namų tą patį vakarą. Sofija karštai 
pritarė sumanymui, bet dvejojo, ar pasiseks jį įvykdyti. 

— O, medem! — sušuko Honora. — Jūsų šviesybė galite manimi pa- 
sikliauti: mes, tarnai, labai gerai žinome, kaip įsigyti šią malonę iš savo 
ponų ir ponių; tiesa, kartais, kada jie yra mums įsiskolinę algos daugiau, 
negu gali tuojau sumokėti, jie taikstosi su mūsų įžūlumu ir beveik ne- 
kreipia dėmesio į mūsų įspėjimus atsiskaityti; tačiau skvairas ne iš tokių; 
ir kadangi jūsų šviesybė nusprendėte iškeliauti šiąnakt, aš garantuoju, 
kad būsiu atleista dar šiandien po pietų. 

Tada buvo sutarta, kad Honora įsidės tarp savo daiktų keletą baltinių 
ir naktinius marškinius Sofijai; o savo kitus drabužius jaunoji ledi paliko 
beveik su tokiu gailesiu, kaip jūrininkas išmeta už borto visokį svetimą 
turtą, norėdamas išgelbėti savo gyvybę. 

VAIZDUOJAS ĮPRASTINIO POBŪDŽIO 
VAIDŲ SCENAS 


ai tiktai ponia Honora persiskyrė su savo jaunąja ponia, 
Ki kažkas (aš nenoriu kaip Kevedo senutė! įžeisti vel- 
nio klaidingai jį apkaltindamas, ir galbūt jis čia nieku dėtas), —- tuojau 
kažkas, sakau, jai šnibžtelėjo, kad, paaukodama Sofiją ir išduodama 
visas jos paslaptis ponui Vesternui, ji galbūt galėtų praturtėti. Daugelis 
svarstymų skatino ją į šią išdavystę. Puikaus atlyginimo už tokią didelę 
ir svarbią skvairui paslaugą viliojanti perspektyva gundė jos gobšu- 
mą; kita vertus, žygio, kuriam ji pasižadėjo, pavojingumas, netikrumas, 
naktis, šaltis, plėšikai, smurtininkai kėlė jai baimę. Visa tai ją veikė taip 
stipriai, kad ji buvo beveik pasiryžusi eiti tiesiog pas skvairą ir atvi- 
rai išdėti visą reikalą. Tačiau ji buvo per daug dora teisėja, kad prieš 
nuosprendį neišklausytų 1r antrosios pusės. Ir čia kaip tik pirmiausia 
kelionė į Londoną pasirodė esanti stipri Sofijos gynėja. Honora karštai 
troško pamatyti miestą, kur ji svajojo esant stebuklus, prilygstančius 
nebent tiems, kuriuos įsivaizduoja egzaltuotas šventasis danguje. Be 
to, ji žinojo, kad Sofija yra daug dosnesnė negu jos šeimininkas; taigi 
ištikimybė jai žadėjo didesnį atlyginimą, negu galėjo laimėti išdavyste. 
Tuomet ji išnagrinėjo visas ją baiminančias aplinkybes ir, dar kartą 
kruopščiai išgvildenusi, priėjo išvadą, kad jos visai ne tokios baisios. 
Taigi abi svarstyklių lėkštės beveik susilygino, o, padėjus dar Honoros 
meilę savajai poniai ant taurumo lėkštės, pastaroji ėmė beveik svirti 
žemyn — tik staiga kambarinei dingtelėjo viena aplinkybė, kuri būtų 
galėjusi turėti pavojingų padarinių, jeigu visu svoriu būtų užgulusi an- 
trąją svarstyklių lėkštę. Honora prisiminė, kad jai reikės ilgai laukti, 


' Franciskas Keveda i V'ilegas (1580-1645) — ispanų rašytojas, poetas ir publicistas, palikęs 


satyrinį romaną „Didžiojo Takanjo istorija ir gyvenimas“. 

kol Sofija ištesės savo pažadus. Nors ji turėjo gauti motinos turtą po 
tėvo mirties ir, tapusi pilnamete, dar tris tūkstančius svarų, kuriuos jai 
paliko dėdė, tačiau iki tol dar buvo labai toli, ir daugelis netikėtumų 
galėjo sukliudyti būsimąjį jaunosios ledi dosnumą, tuo tarpu atlygini- 
mas, kurio ji galėjo tikėtis iš pono Vesterno, atrodė esąs čia pat. Kol ją 
persekiojo toji mintis, gerasis Sofijos genijus, arba galbūt tas genijus, 
kuris sergėjo ponios Honoros taurumą, o gal tiesiog atsitiktinumas 
davė jai progą tučtuojau išgelbėti savo ištikimybę ir net palengvino 
rasti užsibrėžto uždavinio sprendimą. 

Ponios Vestern kambarinė dėl keleto priežasčių dėjosi esanti daug 
pranašesnė negu ponia Honora. Pirmiausia ji buvo aukštesnės kilmės: 
jos prosenelė iš motinos pusės buvo netolima vieno airių pero giminai- 
tė. Antra, jos alga buvo didesnė. Ir galiausiai ji lankėsi Londone, taigi 
matė aukštąją visuomenę. Todėl ji visada santūriai elgdavosi su ponia 
Honora ir visuomet laukdavo tos pagarbos, kurios trokšta ir reikalauja 
visos moterys, kalbėdamos su žemesniais už save. Tuo tarpu Honora ne 
visuomet paisė šios taisyklės ir dažnai nerodė pagarbos, kurios toji rei- 
kalavo, taigi ponios Vestern kambarinė buvo nepatenkinta jos draugija 
ir karštai troško grįžti į savo ponios namus, kur ji kaip norėdama tvarkė 
visus kitus tarnus. Štai kodėl ji buvo gerokai nusivylusi tą rytą, kada po- 
nia Vestern pakeitė savo nusistatymą pačią paskučiausią akimirką, ir nuo 
to laiko vaikščiojo lyg surūgusi. 

Šitaip toli gražu ne per giedriausiai nusiteikusi, ji įėjo į kambarį, kur 
Honora dar tebebuvo tos neapsisprendimo būsenos, apie kurią anksčiau 
kalbėjome. Pamačiusi kambarinę, Honora tuojau užkalbino ją, kreipda- 
masi šiais meiliais žodžiais: 

— Ak, medem! Pasirodo, mes dar turėsime malonumo kurį laiką pa- 
būti jūsų draugėje. O aš jau buvau išsigandusi, kad mano pono ir jūsų 
ponios barnis atims tą malonumą iš mūsų. 

— Nežinau, medem, — atsakė pastaroji, — ką jūs norite pasakyti žo- 
džiais 725 ir 7454. Primenu jums, kad nė su vienu šių namų tarnu neketi- 


nu bičiuliautis. Aš, leiskite jums pasakyti, tinku kur kas geresnei draugi- 

jai. Aš ne apie jus kalbu, ponia Honora: jūs gerai išauklėta jauna moteris, 
it, jeigu geriau pažinotumėte aukštuomenę, aš nesigėdyčiau pereiti su 
jumis per Sent Džeimso parką'. 

— Ai ai ai! Tik pamanykit, koks medem išdidumas! —- sušuko Hono- 
ra. — Aš jums jokia ponia Honoral! Iš tikrųjų, medem, galėtumėte vadinti 
mane pavarde. Tiesa, mano ponia mane vadina Honora, bet vis dėlto 
aš turiu ir pavardę kaip visi kiti žmonės. Nesigėdytų pereiti su manimi, 
pasakė! Hm! Na, kuo aš blogesnė už jus? 

— Jeigu jau jūs šitaip atsakote į mano mandagumą, — tarė antroji, — tai 
turiu jums pareikšti, ponia Honora, kad jums toli iki manęs. Žinoma, 
kaime nenorom tenka bendrauti su visokiomis menkystomis, bet Lon- 
done aš palaikau pažintį tik su kilmingų moterų kambarinėmis. Taip, po- 
nia Honora, vis dėlto, manau, yra tarp mudviejų šioks toks skirtumas. 

— Ir aš taip manau, - atsakė Honora. — Yra tarp mudviejų šioks toks 
amžiaus skirtumas, taip pat ir išvaizdos. 

Tardama paskutinius žodžius, ji pradefiliavo pro ponios Vestern 
kambarinę, kupina aiškios paniekos: užrietusi nosį, atmetusi galvą ir 
smarkiai užkabindama savo varžovės suknios lanką savuoju. Pastaroji 
ledi atsakė jai geliančia pašaipa: 

— Niekingoji ypata! Jūs neverta mano pykčio, aš tiek nesižeminsiu, 
kad vaidyčiausi su kažkokia begėdiška, įžūlia valkata; bet turiu jums pa- 
sakyti, mergše, kad jūsų elgesys rodo jūsų menką kilmę ir išsiauklėjimą: 
jūs ir tetinkate būti provincialės kambarine. 

— Nedrįskite įžeidinėti mano ponios! - sušuko Honora. — Aš to ne- 
pakęsiu! Ji daug geresnė už jūsų: ir jaunesnė, ir dešimt tūkstančių kartų 
gražesnė. 

Šiuo metu nelaimė arba, greičiau, laimė atvedė tenai ponią Vestern; 
ji pamatė savo kambarinę apsipylusią ašaromis, šios jai įėjus ėmė dar 
gausiau srūti. Šeimininkės paklausta, kodėl verkianti, kambarinė tučtuo- 
jau pareiškė, kad ją pravirkdęs anos žmogystos, — ji turėjo galvoje Ho- 
norą, — šiurkštus elgesys. 


| Sent Džeimso parkas — parkas Londone, esantis į pietus nuo Sent Džeimso rūmų. 

— Ir, medem, — tęsė ji, — aš būčiau nekreipusi dėmesio į tai, ką ji man 
sakė, bet ji buvo tokia akiplėšiška, kad drįso įžeisti jūsų šviesybę ir pava- 
dinti jus bjauria, — taip, medem, ji mano akyse pavadino jus bjauria sena 
kate. Aš negalėjau pakęsti, kad jūsų šviesybę vadintų bjauria. 

— Kam čia vis kartoji akiplėšiškus jos žodžius? — pasakė ponia Ves- 
tern. Tada, atsigręždama į ponią Honorą, paklausė, kaip ji išdrįsusi taip 
nepagarbiai ištarti jos vardą. 

— Nepagarbiai, medem?! — pasipiktino Honora. —- Aš net nepaminė- 
jau jūsų vardo. Tiktai pasakiau, kad kai kas nėra toks gražus kaip mano 
ponia, O jūs tikriausiai tai žinote lygiai taip pat, kaip ir aš. 

— Mergpalaike! — tarė ledi. — Na, aš parodysiu tau, įžūli begėde, kad 
nebūsiu tinkamas tavo apkalbų objektas. Ir jeigu mano brolis neatleis 
tavęs šią pat akimirką, nė vienos nakties nebepasiliksiu jo namuose. Aš 
ji surasiu, ir tave tučtuojau atleis. 

— Atleis?! — sušuko Honora. — Na ir tegu! Pasaulyje yra ne viena 
vieta. Ačiu Dievui, geriems tarnams nestinga darbo. O jeigu jūs išvysite 
visus, kurie nemano, jog jūs graži, leiskite pasakyti jums, kad labai greitai 
liksite išvis be tarnų. 

Ponia Vestern prabilo arba, greičiau, sugriaudėjo, į tai atsakydama, 
bet taip neaiškiai, kad vargu ar įstengtume perduoti jos žodžius; todėl 
verčiau praleisime jos kalbą, kuri geriausiu atveju nesuteiktų jai daug 
garbės. Tuomet ji išėjo ieškoti brolio tokia įširdusia veido išraiška, kad 
labiau panėšėjo ne į žmogų, o į kurią nors furiją. 

Palikusios vienos, abi kambarinės pradėjo antrą ratą barnių, o netru- 
kus perėjo į daug gyvesnes imtynes. Šiose pergalė teko žemesniojo ran- 
go ledi, bet vis dėlto neapsiėjo be kraujo praliejimo, be plaukų, batisto 


ir muslino praradimo. 

IŠMINTINGAS PONO VESTERNO POELGIS 
EINANT TEISĖJO PAREIGAS. NURODYMAS TAIKOS 
TEISĖJAMS, KOKIAS SAVYBES PRIVALO TURĖTI 
RAŠTININKAS, TAIP PAT NEPAPRASTI TĖVIŠKO 
PAMIŠIMO IR DUKTERS MEILĖS PAVYZDŽIAI 


ogikai kartais per daug įrodo savo argumentais, o politikai daž- 

LZ persistengia su savo planais. Panašiai vos ne vos neatsitiko ir 
poniai Honorai, kuri, užuot išgelbėjusi visus savo drabužius, vos teišsau- 
gojo tuos, kuriuos vilkėjo, nes skvairas, kai tiktai išgirdo, kad ji įžeidė jo 
seserį, tuojau dvidešimt kartų prisiekė išsiųsiąs ją į pataisos namus. 

Ponia Vestern buvo labai geros širdies moteris ir apskritai atlaidaus 
būdo. Neseniai ji dovanojo pašto karietos vežėjui už prasižengimą, kad 
jis išvertė ją į griovį; ji net nusižengė įstatymui, atsisakydama išduoti 
plėšiką, atėmusį iš jos ne tiktai pinigus, bet ir auskarus. Be to, jis net 
išplūdo ją; 

— Tokioms gražuolėms kaip tu brangenybės nereikalingos, ir eik 
po velnių! 

Bet dabar, — ak, koks nepastovus mūsų būdas, ir kaip labai mes kar- 
tais nepanašūs į save! — dabar ji nė girdėti nenorėjo apie nuolaidumą; nei 
apsimestas Honoros gailestis, nei Sofijos maldavimas dėl savo tarnai- 
tės negalėjo sulaikyti jos karščiausio troškimo, kad jos brolis parodytų 
mergšei teisingumą. 

Bet, laimei, pono Vesterno raštininkas turėjo savybių, kurių privalo 
turėti visi taikos teisėjų raštininkai, būtent: jis šį tą nusimanė apie šios 
karalystės įstatymus. Todėl šnibžtelėjo teisėjui į ausį, kad jis nusikalsiąs 
įstatymams, išsiųsdamas merginą į pataisos namus, nes nebuvo nusi- 
žengta bendrai tvarkai. „Bijau, sere, —- pasakė jis, — teisiškai nieko negali- 
ma uždaryti į pataisos namus vien dėl to, kad jis blogai išauklėtas.“ 

Didelės svarbos reikaluose, o ypač medžioklės atvejais, teisėjas ne 
visada paisė savo raštininko įspėjimų; mat iš tikrųjų, taikydami įstatymus 

šioje srityje, daugelis taikos teisėjų mano turį didžiulę neribotą valdžią, 
kuria remiantis, norėdami padaryti kratą arba nusavinti įrankius grobiui 
nukauti, jie dažnai savo malonumui pasikėsina į svetimą nuosavybę, o 
kartais padaro net baustiną nusikaltimą. 

Bet šis prasižengimas nebuvo toks svarbus ir toks pavojingas vi- 
suomenei. Todėl čia teisėjas pasielgė, atsižvelgdamas į savo raštininko 
patarimą: nes aukščiausiajame teisme buvo jau du skundai prieš jį, ir jis 
neturėjo jokio noro sulaukti trečio. 

Todėl skvairas, nutaisęs išmintingiausią ir reikšmingiausią veido iš- 

raišką, įžangoje keletą kartų ištaręs „hm!“ ir „,aha!“, pasakė savo seseriai, 
jog, nuodugniau apmąstęs, jis nutaręs, kad „atsižvelgiant į tai, jog bendra 
tvarka nebuvo sulaužyta, kaip, įstatymų požiūriu, išlaužus duris, sulau- 
žius tvorą arba įlaužus galvos kiaušą bei visokiais kitokiais sulaužymų 
atvejais, visas reikalas dar nepriartėjo prie baustino nusikaltimo, kaip 
pasikėsinimas į svetimą nuosavybę ar žala jai, ir todėl bausmė už jį ne- 
numatyta įstatymo“. 

Ponia Vestern atsakė, kad ji geriau išmananti įstatymus; kad žinanti 
atvejų, kai tarnai buvę griežtai nubausti už savo ponų įžeidimą, ir net 
paminėjo kažkokį taikos teisėją Londone, „kuris, - pasak jos, — kaipmat 
išsiųsdavęs tarną į pataisos namus ponui ar poniai paprašius“. 

— Visai galimas daiktas, — sušuko skvairas, — Londone tai gali būti, 
bet kaime — kiti įstatymai. 

Čia tarp brolio ir sesers užsimezgė moksliškas disputas apie įstaty- 
mus, kurį įdėtume, jei būtų vilties, kad daugelis mūsų skaitytojų įstengs 
ji suprasti. Pagaliau abi pusės perdavė jį raštininkui; šis išsprendė jį tei- 
sėjo naudai, o ponia Vestern turėjo pasitenkinti malonumu, kad Honora 
buvo atleista, o su tuo labai noriai ir džiaugsmingai sutiko Sofija. 

Štai taip Fortūna, kuri, savo įpratimu linksmai beišdykaudama, buvo 
du ar tris kartus nusigręžusi, galiausiai sutvarkė visus reikalus mūsų he- 
rojės naudai; apgaulė pavyko jai nuostabiai puikiai, nes ji ėmėsi jos pir- 
mą kartą. Ir, tiesą sakant, aš nuolat prieinu išvadą, kad sukčiai neįstengtų 
įveikti dorųjų žmonių, jeigu šie prisiverstų apgaudinėti arba manytų, kad 
verta imtis to vargo. 

Honora atliko savo vaidmenį kuo tobuliausiai. Vos tik pamačiusi, 
kad jai pavyko išvengti pataisos namų, kuriuos vien tik paminėjus jos 
vaizduotėje kildavo baisiausios mintys, ji tuojau atgavo savo išdidumą, 
pirmiau kiek prislopintą baimės, ir paliko savo vietą, dėdamasi labai pa- 
tenkinta, ir netgi rodė tokią panieką, su kuria paprastai pasitraukiama iš 
daug svarbesnių pareigų. Todėl, jei skaitytojui patinka, verčiau pasakysi- 
me: jinai pasitraukė iš tarnybos, oO tai iš esmės yra visada laikoma žodžių 
„atleista“ arba „išvaryta“ sinonimu. 

Ponas Vesternas liepė jai kuo skubiau susiruošti, nes sesuo pareiš- 
kė, kad ji nenorinti nė vienos nakties praleisti po vienu stogu su tokia 
įžūlia nevaleika. Todėl Honora tučtuojau ėmėsi darbo ir taip mitriai, 
kad į prievakarį viskas buvo baigta; gavusi algą, ji išsinešdino su visais 
savo ryšuliais ir ryšulėliais, dideliam visų pasitenkinimui, o ypač So- 
fijos. Nurodžiusi savo kambarinei susitikimo vietą netoli namų kaip 
tik pačią baisiąją ir vaiduokliškąją dvyliktą valandą, Sofija ėmė ir pati 
ruoštis pabėgimui. 

Bet iš pradžių jai reikėjo iškęsti du kankinamus vizitus: vieną — tetos, 
o kitą — tėvo. Pastaruoju metu ponia Vestern ėmė kalbėti su ja dar griež- 
tesniu tonu negu anksčiau, bet tėvas elgėsi su ja taip Žiauriai ir nuožmiai, 
kad Sofija iš baimės rodė dirbtinį nuolankumą jo valiai; tai labai pradžiu- 
gino gerąjį skvairą, ir jo rūškana mina pasikeitė šypsniu, o grasinimai — 
pažadais; jis prisiekinėjo, kad priklauso dukteriai visa savo siela, kad jos 
sutikimas (taip jis išvertė jos žodžius: „Jūs žinote, sere, aš neprivalau ir 
negaliu atsisakyti paklusti jūsų neribotiems įsakymams“) padarė jį lai- 
mingiausiu žmogumi. Tuomet jis davė jai stambų banknotą nusipirkti 
visokioms smulkmenoms, kokių tik ji norėjo, pabučiavo ir apkabino ją 
kuo meiliausiai, o džiaugsmo ašaros riedėjo iš tų akių, kurios tik prieš 
valandėlę svaidė ugnį ir pyktį į brangųjį karštos jo meilės objektą. 

Tokie tėvų elgesio pavyzdžiai yra taip įprasti, kad skaitytojas, be abe- 
jo, labai nenustebs dėl tokio pono Vesterno poelgio. O jei nustebtų, tai, 
prisipažįstu, neįstengsiu jo paaiškinti. Kad jis karštai mylėjo savo dukte- 
rį, man atrodo, netenka ginčytis. Lygiai taip pat mylėjo ir kiti, kurie to- 
kiu pat elgesiu padarė savo vaikus visiškai nelaimingus. Nors tai beveik 

visiems tėvams būdingas reiškinys, bet jis visuomet man atrodė viena iš 
neišaiškinamiausių nesąmonių, kurios kada nors galėjo ateiti į galvą tai 
keistai nepaprastai būtybei —- žmogui. 

Paskutinis pono Vesterno poelgis taip stipriai paveikė švelniąją Sofi- 
jos širdį, kad jai dingtelėjo mintis, kurios niekada nebūtų galėjusi sukelti 
nei visa politiškosios tetos sofistika, nei tėvo grasinimai. Ji taip šventai 
gerbė savo tėvą ir taip karštai jį mylėjo, kad vargu ar kada nors jautė 
malonesnius jausmus kaip tuomet, kai ji kuo nors suteikdavo jam pa- 
sitenkinimą, o kartais ir didesnį malonumą; nes jis tverte nesitverda- 
vo džiaugsmu, girdėdamas ją giriant, o tai jis turėjo malonumą girdėti 
beveik kiekvieną dieną. Todėl mintis, kad, sutikdama su šita santuoka, 
ji suteiks tėvui didžiausią laimę, padarė jai stiprų įspūdį. Be to, šitoks 
paklusnumas jai atrodė labai šventas, ir tat ją stipriai veikė, nes ji buvo 
didžiai religinga. Galiausiai pergalvojusi, kaip pati turės kentėti, sutikda- 
ma būti vos ne dukters meilės ir pareigos auka arba kankinė, ji pajuto 
malonų kutenimą vienos mažytės aistros, kuri, neturėdama ryšio nei su 
religija, nei su dorybe, dažnai daug padeda įgyvendinti abudu tikslus. 

Sofija susižavėjusi mąstė apie tokį herojišką žygį ir ėmė gėrėtis būsi- 
momis pagyromis, tik staiga Kupidonas, kuris buvo pasislėpęs jos mo- 
voje, išlindo lauk ir kaip Polišinelis lėlių teatre viską apvertė aukštyn ko- 
jomis. Iš tikrųjų (nes nenorime apgauti savo skaitytojo arba teisinti savo 
herojės charakterio, priskirdami jos poelgį antgamtinėms jėgoms) mintys 
apie jos numylėtąjį Džonsą 1r tam tikros (nors ir tolimos) viltys, kuriose 
jis vaidino ypatingą vaidmenį, staiga sugriovė visa, ką dukters meilė, die- 
vobaimingumas ir išdidumas bendromis jėgomis stengėsi sukurti. 

Bet prieš pasakodami toliau apie Sofiją turime grįžti prie pono 
Džonso. 

VAIZDUOJĄS KELETĄ GALBŪT GANĖTINAI 
NATŪRALIŲ, BET ŽEMŲ DALYKŲ 


kaitytojas temalonėja prisiminti, kad šios knygos pradžioje pali- 
kome poną Džonsą pakeliui į Bristolį, kai jis nusprendė ieškoti 

laimės jūroje, arba, geriau pasakius, pabėgti nuo savo laimės sausumoje. 

Pasitaikė (ne visai neįprastas dalykas), kad palydovas, kuris apsiėmė 
parodyti jam kelią, nelaimei, pats jo nežinojo; taigi, išklydęs iš teisingos 
krypties ir gėdindamasis pasiklausti, jis klaidžiojo tai atgal, tai pirmyn, 
kol atėjo vakaras ir ėmė temti. Džonsas įtardamas, kas atsitiko, pasisakė 
savo baimę palydovui, bet šis prisispyręs tikino, kad jie einą teisingai, ir 
pridūrė, jog būtų labai keista, jeigu jis nežinotų kelio į Bristolį; nors, tiesą 
sakant, būtų buvę daug keisčiau, jeigu jis būtų jį žinojęs, nes niekada iki 
šiol juo nebuvo keliavęs. 

Džonsas nepasitikėjo taip jau aklai savo palydovu ir todėl, atvykus į kaž- 
kokį kaimą, jis pasiteiravo pirmą sutiktą žmogelį, ar jie gerai einą į Bristolį. 

— O iš kur einate? — paklausė žmogelis. 

— Nesvarbu, — skubotai atsakė Džonsas. — Aš noriu sužinoti, ar tai 
kelias į Bristolį. 

— Kelias į Bristolį! - sušuko žmogelis kasydamasis pakaušį. — Na, aš 
manau, pone, kad tuo keliu jūs vargu ar pasieksite Bristolį šįvakar. 

— Tad, drauguži, meldžiu, pasakyk mums, kurgi tikrasis kelias, — pa- 
prašė Džonsas. 

— Na, pone, — sušuko žmogelis, — jūs jau turbūt dievaži kur nuklydo- 
te. Šitas kelias veda į Glosterį. 

— Na, o kuris kelias į Bristolį? — neatstojo Džonsas. 

— Juk jūs einate tolyn nuo Bristolio, — atsakė žmogelis. 

— Tad, vadinasi, mes turime grįžti atgal, - pasakė Džonsas. 

— Taip, atgal, — pritarė žmogelis. 

— Na, o kai mes įkopsime į tos kalvos viršūnę, kuriuo keliu mums 
pasukti? 

— Ką? Jūs turite eiti tiesiu keliu. 

— Bet aš prisimenu, kad ten yra du keliai, vienas į dešinę, o kitas į kairę. 

— Na, jūs turite pasukti į dešinę, o paskui eiti tiesiai pirmyn; tik ne- 
užmirškite pirmiausia pasisukti į dešinę, o paskui vėl į kairę, o paskui į 
dešinę, ir tuomet jūs pasieksite skvairo namus; O jau tada eikite tiesiai 
pirmyn ir pasukite į kairę. 

Tuo metu prie jų prižingsniavo kitas žmogelis ir paklausė, kur ke- 
liaują džentelmenai. Džonsui atsakius, jis pirmiausia pasikasė pakaušį, o 
tuomet, pasirėmęs į lazdą, ėmė pasakoti, kad jie turį pasukti į dešinę ir 
eiti apie mylią ar pusantros, ar panašiai, o tada iškart sukti į kairę — O ten 
ir rasią Džono Birnso namus. 

— O kas tas ponas Džonas Birnsas? — paklausė Džonsas. 

— O Viešpatie! — sušuko žmogelis. — Nejau jūs nepažįstate pono 
Džono Birnso? Tai iš kur jūs keliaujate? 

Tie du žmogeliai buvo jau beišsemią Džonso kantrybę, kai papras- 
tas, malonios išvaizdos žmogus (iš tikrųjų tai buvo kvakeris') jį šitaip 
prakalbino: 

— Drauguži, aš matau, kad tu paklydai. Paklausyk mano patarimo ir 
nesistenk surasti kelio naktį. Jau beveik tamsu ir sunku nepaklysti; be 
to, neseniai tarp šio kaimo ir Bristolio įvyko keletas apiplėšimų.-Štai Čia 
netoliese yra padorus patikimas namas, kur gali rasti gerą viešnagę sau 
ir savo arkliams iki ryto. 

Džonso nereikėjo daug įkalbinėti, ir jis sutiko pasilikti toje vietoje iki 
ryto, O jo geradarys nuvedė jį į užvažiuojamąjį kiemą. 

Šeimininkas, kuris buvo labai mandagus, pareiškė Džonsui, kad tiki- 
si, jog pastarasis atleis, jei neras didelių patogumų, nes jo žmona išėjo iš 
namų beveik viską užrakinusi ir išsinešė su savimi raktus. O iš tiesų buvo 
taip, kad jos mylimiausioji duktė ką tik ištekėjo ir tą rytą išvyko namo su 
savo vyrų; jos abi su motina išlupo iš vargšelio beveik visas gėrybes ir 


! Kvakeris. — Kvakerių sekta atsirado XVII a. Anglijoje; jos įsteigėju laikomas batsiuvys 
Džordžas Foksas. Žodis „kvakeris“ reiškia „drebantis“; sekta buvo taip pavadinta dėl to, 
kad jos nariai per religines apeigas drebėdavo. Šiuo epizodu Fildingas išjuokia šių šventeivų 

pinigus; nors jie turėjo keletą vaikų, tačiau ši vienintelė duktė, motinos 
numylėtinė, buvo jos dėmesio centras. Vien tik šio vaiko užgaidoms 
patenkinti ji būtų mielai paaukojusi visus likusiuosius, o priedo dar ir 
savo vyrą. 

Nors Džonsas buvo labai nenusiteikęs bet kokiai kompanijai ir būtų 
mieliau sutikęs likti vienas, tačiau jis negalėjo atsikratyti įkyriu garbin- 
guoju kvakeriu, kuris juo labiau troško su juo pašnekučiuoti, nes pa- 
stebėjo Džonso veido išraiškoje ir elgesyje melancholiją, kurią vargšas 
kvakeris tikėjosi galėsiąs šiek tiek išblaškyti savo pokalbiu. 

Pasėdėjus kurį laiką kartu taip, kad taurusis geradarys galėjo pa- 
manyti besąs viename iš tyliųjų savo sektos susirinkimų, kvakeris pa- 
juto savyje kažkokios dvasios, greičiausiai smalsumo dvasios, poveikį 
ir prabilo: 

— Drauguži, aš matau, kad tave ištiko kažkokia sunki nelaimė; betgi 
prašau, nusiramink. Galbūt tu netekai draugo? Jeigu taip, tai prisimink, 
kad mes visi mirtingi. Kam tau liūdėti žinant, kad liūdesys nieko nepadės 
tavo draugui? Visi mes gimėme sielvartui. Aš pats turiu savo rūpesčių 
kaip ir tu, o galbūt netgi didesnių. Nors gaunu šimtą svarų grynų paja- 
mų per metus, kurių man visiškai pakanka, mano sąžinė, ačiū Dievui, 
man neprikaišioja, mano kūnas sveikas ir stiprus, nėra nė vieno, kuriam 
aš būčiau skolingas arba kuris galėtų apkaltinti mane skriauda, bet vis 
dėlto, drauguži, man būtų skaudu žinant, kad tu toks pat nelaimingas 
kaip ir aš. 

Kvakeris baigė giliai atsidusdamas, o Džonsas tuoj jam atsakė: 

— Man labai gaila, sere, jog jūs toks nelaimingas, kad ir kokia būtų 
jūsų nelaimės priežastis. 

— Ak, drauguži, — tęsė kvakeris, — jos priežastis mano vienintelė duk- 
tė, mano vienintelis džiaugsmas pasaulyje, šią savaitę ji pabėgo nuo ma- 
nęs ir ištekėjo be mano sutikimo. Aš buvau parinkęs jai tinkamą partiją, 
protingą Žmogų ir pasiturintį, bet ji mat pati panoro išsirinkti ir išvyko 
su kažkokiu jaunikaičiu, kuris nevertas nė skatiko. Jeigu ji būtų mirusi 
kaip, man regis, tavo draugas, aš būčiau laimingas. 

— Labai keista, sere, — tarė Džonsas. 

— Na, ar jai nebūtų buvę geriau numirti, negu tapti elgeta? — sušuko 
kvakeris. — Juk, kaip aš jau sakiau, vaikinas nevertas nė skatiko, o iš ma- 
nęs jai, žinoma, nėra ko tikėtis, kad aš kada nors duočiau bent šilingą. 
Ne, ištekėjo iš meilės, tai tegul ir gyvena, jei gali, iš meilės; tegul nuneša 
savo meilę į turgų ir pamatys, ar nors vienas duos už ją sidabro arba bent 
puspensį. 

— Jūs geriau žinote savo rūpesčius, sere, — pasakė Džonsas. 

— Tikriausiai abudu jau seniai rengėsi mane apgauti, nes jie pažįsta 
vienas kitą iš vaikystės, — tęsė kvakeris. — Aš visuomet jai sakydavau 
pamokslus prieš meilę ir šimtus kartų kartodavau, kad tai paikystė ir 
nedoras dalykas. Sukta mergiščia dėjosi klausanti manęs ir niekinanti 
visokį kūnišką gašlumą, o vis dėlto išspruko pro antro aukšto langą. 
Aš, tiesą sakant, ėmiau kažką įtarinėti ir buvau ją dėl visa ko užraki- 
nęs, ketindamas dar kitą rytą apvesdinti pagal savo norą. Bet praslin- 
kus vos keletui valandų ji mane apgavo ir pabėgo su savo išsirinktu 
mylimuoju, tas nedelsdamas per valandą susituokė su ja, ir jie pasidarė 
vyras ir žmona. Bet tai bus nelemčiausia jų gyvenimo valanda, nes, 
dėl manęs, jie gali badauti, elgetauti arba vogti — aš niekada neduosiu 
jiems nė skatiko. 

Po šių žodžių Džonsas staiga pašoko ir tarė: 11 


— Jūs man atleiskite. Aš prašyčiau palikti mane vieną. 

— Na, na, drauguži, liaukis, — neatstojo kvakeris, — nepasiduok liūde- 
siui. Jūs matote, kad yra ir daugiau nelaimingų. 

— Aš matau, kad pasaulyje yra pamišėlių, kvailių ir niekšų, — atitarė 
Džonsas. — Leiskite duoti jums mažą patarimą: susigrąžinkite savo duk- 
terį ir žentą ir netapkite vienintele nelaimės priežastimi tai, kurią dedatės 
taip mylįs. 

— Susigrąžinti ją ir jos vyrą namo! — garsiai sušuko kvakeris. — Aš 
greičiau parsikviesčiau namo du pikčiausius savo priešus! 

— Na tai eikite pats namo arba kur tik jūs norite, — nebeteko kantry- 
bės Džonsas, — nes aš nebenoriu būti tokioje draugijoje. 

— Na, drauguži, — atsakė kvakeris, — aš niekam nenoriu primesti savo 


draugystės. 

Jis buvo beišimąs iš kišenės pinigus, bet Džonsas energingai išstūmė 
ji iš kambario. 

Kvakerio pasakojimas taip didžiai sujaudino Džonsą, kad jis visą laiką 
klausėsi paklaikusiai į jį spoksodamas. Anas tat pastebėjo ir tai, suderinus 
su visu jo elgesiu, įkvėpė garbingajam kvakeriui mintį, kad jo pašnekovas 
tikrai ne viso proto. Taigi, užuot įsižeidęs, jis buvo kupinas užuojautos 
tam nelaimingam žmogui. Pasakęs savo nuomonę šeimininkui, kvakeris 
paprašė jį gerai prižiūrėti ir su svečiu elgtis kuo mandagiau. 

— Iš tiesų, aš nenusiteikęs jokiam dideliam mandagumui, — atsakė 
šeimininkas, — nes atrodo, kad, nors ir su išsiuvinėta liemene, jis ne di- 
desnis džentelmenas už mane. Tai vargšas pamestinukas, kurį išaugino 
vienas turtingas skvairas, gyvenąs trisdešimt mylių nuo čia, o dabar išvijo 
iš namų (tikriausiai ne už gerus darbus). Ir aš išprašysiu jį iš savo namų 
kuo greičiau. Jeigu jis neužsimokės, tai dar nedidelis nuostolis. Pernai 
toks perėjūnas iš manęs nugvelbė sidabrinį šaukštą. 

— Ką čia kalbi apie pamestinuką, Robinai? — nustebo kvakeris. — Tu 
tikriausiai apsirinki. 

— Nė kiek, — atsakė Robinas: — man tai pasakė jo palydovas, kuris jį 
gerai pažįsta. 

Iš tikrųjų, vos tiktai palydovas atsisėdo virtuvėje prie židinio, jis tuo- 
jau papasakojo esantiesiems viską, ką tik žinojo ar buvo girdėjęs apie 
Džonsą. 

Vos tik kvakeris patyrė iš palydovo apie neaiškią Džonso kilmę ir 
neturtą, visa jo užuojauta dingo; ir tas paprastas garbingas žmogus ėjo 
namo degdamas tokiu pasipiktinimu, kokį būtų jautęs hercogas, įžeistas 
kokios nors menkystos. 

Šeimininką taip pat apėmė panaši panieka svečiui, todėl, kai Džonsas 
paskambino, prašydamas paruošti lovą, jam buvo atsakyta, kad jis ne- 
gausiąs čia jokios lovos. Robinas ne tik jautė panieką žemai savo svečio 
kilmei, bet ir stipriai įtarė, kad jis ketina nutaikyti patogią progą apiplėšti 
namus. Iš tiesų jis galėjo būti ramus dėl šitokių įtarinėjimų, nes žmo- 
na ir duktė, išmintingo atsargumo vedamos, jau buvo išgabenusios iš 
namų kiekvieną pakeliamą daiktelį; bet jis, būdamas iš prigimties įtarus, 

pasidarė dar įtaringesnis dingus šaukštui. Žodžiu, baimė likti apiplėštam 
visiškai aptemdė raminančią nuovoką, kad nebėra ko bepavogti. 

Įsitikinęs, kad lovos negaus, Džonsas kuo ramiausiai įsitaisė dide- 
liame nendriniame krėsle, o miegas, kuris dar neseniai bėgdavo nuo jo 
kur kas geresniuose kambariuose, maloniai aplankė jį šiame kukliame 
kampelyje. 

O šeimininkas buvo taip apimtas baimės, kad bijojo ir atsigulti. Tad 
jis sugrįžo į virtuvę prie židinio, iš kur galėjo atidžiai sekti vieninteles 
duris į svetainę arba, geriau sakant, skylę, kur sėdėjo Džonsas; o per to 
kambario langą jokia už katę didesnė būtybė nebūtų galėjusi pasprukti. 


349 


Vienuoliktasis skyrius 


NUOTYKIS SU KAREIVIŲ BURIU 
M 4 
eimininkas, atsisėdęs tiesiai prieš svetainės duris, nutarė budėti 

S per visą naktį. Palydovas ir dar vienas vaikinas ilgai sėdėjo su juo, 
nors nė vienas iš jų nežinojo jo įtarimo, nei patys ką nors įtarė. Tikroji 
jų budėjimo priežastis galiausiai visa ir užbaigė, nes tai buvo ne kas kita, 
kaip alaus stiprumas ir gerumas; nugirkšnoję po geroką jo kiekį, juodu iš 
pradžių ėmė labai triukšmauti ir rėkauti, o paskiau kietai įmigo. 

Tačiau joks gėrimas neįstengė išsklaidyti Robinui baimės. Jis tebebu- 
dėjo savo krėsle, tvirtai įbedęs akis į duris, kurios buvo į pono Džonso 
kambarį, tik staiga smarkus bildesys į vartus privertė jį atsistoti ir atida- 
ryti juos; vos tik pravėrus vartus, tučtuojau virtuvė prisipildė raudonais 
surdutais apsirengusių džentelmenų. Visi jie triukšmingai įsiveržė į vidų, 
lyg ketindami paimti šią mažą tvirtovę šturmu. 

Dabar šeimininkas buvo priverstas apleisti savo postą ir aprūpin- 
ti gausų svečių būrį alumi, kurio jie labai nekantriai reikalavo; sugrįžęs 
antrą ar trečią kartą iš rūsio, jis pamatė poną Džonsą bestovinų tarp 
kareivių prieš židinį; savaime aišku, kad, atvykus tokiai mielai draugijai, 
turėjo baigtis bet koks miegas, išskyrus nebent tą, iš kurio mus pažadins 
tiktai paskutinis trimitas. 

Kai draugija gerokai apmalšino troškulį, beliko tiktai apmokėti są- 
skaitą, — aplinkybė, dažnai sukelianti didelį nepasitenkinimą ir ginčus 
tarp žemesniojo luomo džentri, kuriems paprastai sunku nustatyti sumą, 
tiksliai atsižvelgiant į teisingą paskirstymą, kitaip sakant, nurodyti, kiek 
kiekvienas turi užmokėti už išgertą kiekį. Tokie sunkumai iškilo ir šį kar- 
tą, juoba kad keletas džentelmenų pernelyg skubėdami išėjo po pirmojo 
gurkšnio ir visai pamiršo įdėti savo indėlį į minėtąją sąskaitą. 

Iškilo smarkus ginčas, o jame kiekvienas žodis, galima sakyti, buvo 
patvirtinamas keiksmu; šiaip ar taip, keiksmų buvo maždaug tiek pat, 
kiek ir kitų ištartų žodžių. Šiuose vaiduose visa draugija kalbėjo iškart, ir 
kiekvienas visaip stengėsi sumažinti sumą, kuri teko jo daliai, tad tikėti- 

niausia, kad didžiąją sąskaitos dalį teks apmokėti šeimininkui arba (o tai 
visai tas pat) ji liks neapmokėta. 

Visą tą laiką ponas Džonsas buvo įsitraukęs į pokalbį su seržantų; 
šitas karininkas visai nekreipė dėmesio į verdantį ginčą, naudodamasis 
nuo neatmenamų laikų galiojančia privilegija nemokėti jokių įnašų. 

Ginčas buvo pačiame įkarštyje ir atrodė, kad bus užbaigtas tik gin- 
klu, bet Džonsas, žengtelėjęs pirmyn, iš karto nutildė visus rėksnius pa- 
reikšdamas, kad jis apmokėsiąs sąskaitą, kuri iš tikrųjų buvo ne didesnė 
kaip trys šilingai ir keturi pensai. 

Šiuo pareiškimu Džonsas sulaukė viso būrio padėkos ir aplodismen- 
tų. Žodžiai „gerbiamasis, kilnusis, vertas pagyrimo džentelmenas“ aidė- 
jo kambaryje; net pats šeimininkas pasidarė geresnės nuomonės apie jį 
ir ėmė beveik nebetikėti tuo, ką pasakojo palydovas. 

Seržantas pranešė ponui Džonsui, kad jie žygiuoja prieš sukilėlius 
ir tikisi, jog jiems vadovaus garbingasis Kamberlendo hercogas!. Iš to 
skaitytojas gali suvokti (aplinkybė, kurios nematėm reikalo anksčiau pri- 
minti), kad tai vyko kaip tik tuo laiku, kai paskutinis sukilimas buvo 
pačiame įkarštyje; iš tikrųjų banditų gauja jau buvo įžygiavusi į Angliją 
ketindama, kaip buvo manoma, nugalėti karaliaus kariuomenę ir prasi- 
vetžti į sostinę. 

Džonso charakteris turėjo heroizmo bruožų, ir jis nuoširdžiai lin- 
kėjo sėkmės garbingoje kovoje už laisvę ir protestantų religiją. Todėl 
nenuostabu, kad aplinkybėmis, žadančiomis daug romantiškesnių ir aud- 
ringesnių žygių, jam dingtelėjo mintis stoti savanoriu į šią ekspediciją. 


' Kamberlendo hercogas (1721-1765) — tuo metu buvusio Anglijos karaliaus Jurgio II trečiasis 
sūnus. Čia kalbama apie jo vadovaujamą ekspediciją prieš vadinamąjį Jaunąjį Pretendentą (kitaip: 
Jaunąjį Kavalierių) Karolį Eduardą Stuuartą, Jokūbo II vaikaių, kuris 1745 m. rugpjūčio mėn. 
išsilaipino Škotijos pakrantėje, norėdamas užgrobti Anglijos sostą savo tėvui Jokūbui Eduardui. 
Apsuptas vyriausybinės kariuomenės, Jaunasis Pretendentas buvo priverstas pasitraukti į Škotiją 
ir čia, prie Kolodeno, 1746 m. balandžio 16 d. jį sumušė vyriausybinė kariuomenė, vadovaujama 
Kamberlendo hercogo. Fildingas suprasdamas, kad nauja Stiuartų restauracija sukeltų žiaurią 
reakciją, Ir savo publicistikoje aktyviai juos puolė; tuo tikslu 1745 m. lapkričio 5 d. jis įsteigė 


žurnalą „Tikrasis patriotas“. Savo politinius įsitikinimus Fildingas priskiria ir Tomui Džonsui. 

Mūsų dalinio vadas, vos tik tai sužinojęs, visaip stengėsi padrąsinti 
ir paskatinti šį gerą sumanymą. Jis garsiai paskelbė visam būriui šį kilnų 
nutarimą ir visi džiaugsmingai jį priėmė sušukdami: „Tegyvuoja karalius 
Jurgis ir jūsų kilnybė!“, o paskui pridūrė, daug kartų prisiekdami: „Mes 
kovosime už jus abu iki paskutinio kraujo lašo!“ 

Džentelmenas, visą naktų siurbęs alų, buvo taip pat kapralo argu- 
mentais įkalbėtas stoti į tą pačią ekspediciją. Pono Džonso kelionkrepšį 
nunešė į bagažo vežimą, ir būrys jau buvo bejudąs pirmyn, tik staiga 
palydovas priėjo prie Džonso ir tarė: 

— Tikiuosi, jūs nepamiršite, sere, kad arkliai prastovėjo visą naktį ir 
mes nukeliavome daug nereikalingo kelio? 

Džonsą nustebino šis begėdiškas reikalavimas ir jis paaiškino karei- 
viams, koks reikalas; jie visi vieningai pasmerkė palydovą už pastangas 
apmulkinti džentelmeną. Vieni sakė, kad reikią jam pririšti kaklą prie 
kulnų; kiti — kad jį verta pravaryti pro rikiuotę; O seržantas pagrasė jam 
lazda ir apgailėjo, kad jis esąs ne jo žinioje, iš visos širdies prisiekdamas, 
jog parodytų, kur pipirai auga. 

Džonsas pasitenkino tiktai pagrūmojęs ir iškeliavo su savo naujais 
bičiuliais, leisdamas palydovui pasiguosti keiksmais ir šmeižtais, prie ku- 
rių prisidėjo ir šeimininkas: 

— Geras paukštis, ką ir sakyti! Iš tikrųjų puikus džentelmenas, - į ka- 
reivius išėjo! Tokiam tik ir vilkėti išsiuvinėta liemene! Teisingai sako sena 
patarlė: ne visa auksas, kas auksu žiba. Džiaugiuosi, kad jis išsinešdino 
iš Mano namų. 

Visą tą dieną seržantas ir jaunasis kareivis žygiavo greta; pirmasis 
buvo apsukrus vaikinas ir įdomiai pasakojo antrajam apie savo žygdar- 
bius, nors iš tikrųjų jis niekada nė vieno nebuvo atlikęs, nes dar neseniai 
ėmė tarnauti ir dėl savo mitrumo taip įtiko karininkams, kad užsitarnavo 
alebardą , iš esmės dėl savo nuopelnų verbuojant naujokus; čia jis buvo 
nuostabiai buklus. 


"užsitarnavo alebardą... — Tais laikais alebarda buvo seržantų pasižymėjimo ženklas. 

Triukšmingas šventiškas linksmumas lydėjo kareivius kelyje. Prisi- 
minta daugelis nuotykių, nutikusių paskutinėje stovyklavietėje, ir kiek- 
vienas visai nesivaržydamas krėtė pokštus ir šaipėsi iš karininkų, kartais 
net labai šiurkščiai, vos ne piktžodžiaudami. Tai priminė mūsų herojui 
graikų ir romėnų paprotį, apie kurį jis buvo skaitęs: kai kurių švenčių bei 
iškilmingų progų atvejais duoti vergams visišką laisvę kalbėti kas patinka 
apie savo ponus. 

Mūsų mažoji kariauna, susidedanti iš dviejų pėstininkų kuopų, ga- 
liausiai pasiekė vietą, kur buvo suplanuota tą vakarą sustoti. Tuomet 
seržantas pranešė savo leitenantui, dalinio vadui, kad tos dienos žygyje 
jie užverbavę du naujokus, iš kurių vienas, pareiškė jis, neregėtai šaunus 
vyras (turėdamas minty girtuoklį): beveik šešių pėdų ūgio, gražaus ir stip- 
raus stoto; kitas (turėdamas minty Džonsą) visiškai tiks užnugaryje. 

Naujieji kareiviai buvo pristatyti karininkui, ir tas, apžiūrėjęs šešia- 
pėdį vaikiną, priėjo prie Džonso. Vos pažvelgęs, leitenantas neištvėrė 
neparodęs tam tikros nuostabos, nes, būdamas gražiai apsirengęs ir dai- 
lių manierų, jaunuolis švytėjo savos vertės pajautimu, retai teaptinkamu 
paprastuose žmonėse, taip pat ir nebūtinu aukštųjų sluoksnių bruožu. 

— Sere, — tarė leitenantas, — mano seržantas painformavo mane, kad 
jūs norite įsirašyti į kuopą, kuriai aš šiuo metu vadovauju; jeigu tai tiesa, 
sere, mes džiaugsimės priimdami džentelmeną, kuris, įstodamas į mūsų 
kuopos eiles, suteiks jai didelę garbę. 

Džonsas atsakė, kad jis nieko neminėjo, jog įsirašysiąs naujoku; bet, 
karštai pritardamas garbingajam reikalui, už kurį jie ketina kautis, jis labai 
norįs tarnauti savanoriu. Baigdamas dar pasakė keletą lipšnių žodžių lei- 
tenantui, parodydamas didelį pasitenkinimą, jog pateksiąs jo vadovybėn. 

Leitenantas savo ruožtu atsakė taip pat lipšniai, pagyrė jo pasiryži- 
mą, paspaudė ranką ir pakvietė papietauti drauge su kitais karininkais. 

eitenantas, kurį minėjome ankstesniame skyriuje ir kuris va- 

dovavo būriui, jau buvo beveik šešiasdešimties metų. Jis labai 
jaunas įstojo į kariuomenę ir dalyvavo jaunesniuoju leitenantu Tenjiero 
kautynėse; tenai buvo dukart sužeistas ir taip pasižymėjo, kad tuojau po 
mūšio Malboro hercogas jį pakėlė leitenantu. 

Šiuo laipsniu jis nuo tada ir tebetarnavo, tai yra apie keturiasdešimt 
metų; per visą tą laiką matė daugybę bekylančių ir jį pralenkiančių kari- 
ninkų ir krimtosi, kad jam vadovauja jaunikliai, kurių tėvai dar vaikščiojo 
įsikibę auklės, kai jis įstojo į karo tarnybą. 

Tą tarnybinę nesėkmę buvo galima paaiškinti ne vien stoka draugų 
tarp įtakingų asmenų. Nelaimei, jis užsitraukė pulkininko, ilgus metus 
vadovavusio šitam pulkui, nemalonę. Nepermaldaujamas priešiškumas, 
kurį šis žmogus jam jautė, kilo toli gražu ne dėl to, kad jis būtų blogai ar 
nestropiai vykdęs savo pareigas, taip pat ne dėl kokios nors asmeniškos 
leitenanto kliaudos, bet tiesiog dėl neprotingo elgesio jo gražios žmo- 
nos, kuri, nors ir labai karštai mylėjo savo vyrą, nesutiko nupirkti jam 
paaukštinimo už tam tikrą malonę, kurios iš jos reikalavo pulkininkas. 

Vargšas leitenantas buvo juo labiau nelaimingas, nes, kentėdamas dėl 
savo pulkininko nepalankumo, jis nei žinojo, nei įtarė, kad šis iš tikrųjų 
negali jo pakęsti; jis negalėjo nuspėti piktos valios, kuriai nesijautė da- 
vęs kokį pagrindą; o jo žmona, bijodama nelaimės, kurią galėjo sukelti 
skrupulinga jos vyro pažiūra į garbę, pasitenkino išsaugojusi ištikimybę, 
nepasidžiaugdama savo pergalės vaisiais. 

Šis nelaimingas karininkas (manau, kad jį galima taip pavadinti) turė- 
jo daug gerų savybių ir be savo tarnybinių nuopelnų: jis buvo pamaldus, 
teisingas, geraširdis ir taip puikiai elgėsi bevadovaudamas, kad jį labai 
gerbė ir mylėjo ne tik jo kuopos kareiviai, bet ir visas pulkas. 

Su juo kartu žygiavo kiti trys karininkai. Vienas leitenantas buvo 
prancūzas, kuris, seniai nebegyvendamas Prancūzijoje, spėjo pamiršti 

savo kalbą, bet per mažai dar buvo išgyvenęs Anglijoje, kad išmok- 
tų angliškai; taigi jis nemokėjo nė vienos kalbos ir sunkiai tesusikal- 
bėdavo net paprasčiausiomis temomis. Buvo čia taip pat ir du jau- 
nesnieji leitenantai, abu dar labai jauni vaikinai; vieną buvo išauklėjęs 
advokatas, o kitas buvo vieno bajoro vyresniojo liokajaus žmonos 
sūnus. 

Pasibaigus pietums, Džonsas papasakojo savo naujiesiems drau- 
gams, kaip kareiviai linksminosi žygyje. 

— Ir vis dėlto aš galiu prisiekti, — pridūrė jis, — kad, nors jie ir labai 
triukšmavo, susidūrę su priešu jie greičiau pasielgs kaip graikai negu 
kaip trojėnai. 

— Graikai ir trojėnai! Kas tai per paukščiai? — paklausė vienas iš jau- 
nesniųjų leitenantų. — Aš žinau visas Europos kariuomenes, bet apie 
šitokias niekada negirdėjau. 

— Neapsimeskite didesniu nemokša, negu iš tikrųjų esate, pone Nor- 
dertonai, — tarė garbingasis leitenantas. — Aš manau, kad jūs girdėjo- 
te apie graikus ir trojėnus, nors galbūt niekada neskaitėte Popo versto 
Homero. Homeras lygina — džentelmenas man priminė kaip tik tą vietą 
— trojėnų karius su gagenančiomis žąsimis' ir labai giria graikų tylumą. 
Ir, dievaži, mūsų naujoko pastaba visai teisinga. 

— Kaip Dievą myliu, tat puikiai prisimenu, — pasakė prancūzas leite- 
nantas, — mes skaitėme apie tai madam Dasjė mokykloje: graikai, trojė- 
nai, jie kovojo dėl kažkokios moters, — 947, 047, mes visa tai skaitėme. 

— Visa širdimi prakeikiu tą Homą, — tarė Nordertonas. — Dar ir da- 
bar tebėra jo žymės mano... Štai Tomas iš mūsų pulko visada nešiojasi 
tą Homą kišenėje; tegul mane velniai griebia, jei aš jo nesudeginsiu, kad 
tik jis kada nors paklius man į rankas! Buvo dar ir kitas prakeiktas kalės 
vaikas — Korderijus“: per jį aš taip pat gavau geros pylos. 


' „gagenaniios žąsys... - Iš tikrųjų Homeras trojėnų karių šūkius lygina ne su žąsją, O su gervių 
klykavimu („Iliada““, III, 1—4). 

“ Korderijus - sulotyninta Matiureno Kordjė (1478-1564) pavardė. Jis buvo Renesanso epo- 
chos prancūzų pedagogas, populiaraus lotynų kalbos vadovėlio autorius; šiuo vadovėliu buvo 


ilgai naudojamasi Anglijos mokyklose. 

— "Tai jūs mokėtės mokykloje, pone Nordertonai? — paklausė leite- 
nantas. 

— Mokiausi, kad ją kur skradžiai! — atsakė Nordertonas. — Velniai 
griebtų mano tėvą už tai, kad mane tenai pasiuntė. Senpalaikis norėjo 
padaryti mane kunigu — bet nieku gyvu, galvoju sau, aš apmausiu tave, 
senas mulki! Ne toks aš kvailys, kad kimščiau sau į galvą tas tavo nesą- 
mones! Štai ir Dženis Oliveris iš mūsų pulko taip pat vos vos nepateko 
į tuos sąvadautojus, ir kaip būtų buvę gaila: nes, po šimts velnių, juk yra 
gražiausias vaikinas visame pasaulyje. Bet jis dar geriau apstatė savo seną 
mulkį, nes Dženis nemoka nei rašyti, nei skaityti. 

— Jūs labai puikiai charakterizuojate savo draugą, — tarė leitenantas, — 
ir, drįstu pasakyti, visiškai pelnytai. Bet prašau, Nordertonai, meskite tas 
kvailystes, taip pat ir tą bjaurų įprotį keiktis. Tikinu jus, kad apsirinkate 
manydamas, jog tai sąmojinga arba mandagu. Taip pat norėčiau, kad 
paklausytumėte mano patarimo ir liautumėtės koneveikęs dvasininki- 
ją. Įžeidūs vardai ir šmeižtai, taikomi ištisai žmonių korporacijai, visada 
būna neteisingi, ypač tuomet, kai jie nukreipti į tokias šventas pareigas: 
juk iškoneveikti korporaciją — vadinas, iškoneveikti pačias pareigas. Aš 
palieku jums patiems spręsti, kaip toks elgesys netinka žmonėms, einan- 
tiems ginti protestantų religijos. 

Ponas Aderlis (tokia buvo antrojo jaunesniojo leitenanto pavardė), 
kuris sėdėjo stuksendamas užkulniais ir niūniuodamas kažkokią dainelę 
ir, regis, nesiklausė pokalbio, dabar prabilo: 

— O, monsieur, on ne barle bas de la religion dans la guerre.! 

— Puikiai pasakyta, Džekai! — sušuko Nordertonas. — Jeigu visas rei- 
kalas būtų tik /z region, tai galėtų sau pastoriai ir kovoti vietoje manęs. 

— Nežinau, džentelmenai, kokia jūsų nuomonė, — tarė Džonsas, — 
bet, mano galva, negali būti nieko kilnesnio, kaip ginti savo religiją; ir iš 
nedaugelio mano perskaitytų istorinių knygų aš pastebėjau, kad kareiviai 
niekada taip narsiai nekovojo, kaip įkvėpti religinės aistros. O dėl manęs, 
tai, nors aš ir myliu savo karalių ir kraštą, tikiuosi, taip pat, kaip ir visi 


' Ak, pone, kariaujant nekalbama apie religiją (branc.). 

kiti, jog vis dėlto protestantų interesai yra nemažas akstinas, paskatinęs 
mane eiti savanoriu. 

Nordertonas klastingai mirktelėjo Aderliui ir sušnibždėjo: 

— Paerzinkime tą akiplėšą, Aderli, paerzinkime! 

Tuomet, atsigręždamas į Džonsą, pasakė jam: 

— Man labai džiugu, sere, kad jūs pasirinkote mūsų pulką įstoti sa- 
vanotiu, nes jeigu mūsiškis pastorius išmestų kada nors burnelę viršaus, 
aš matau, jūs puikiausiai jį pakeistumėte. Regis, jūs lankėte universitetą, 
sere; ar nemalonėtumėte pasakyti, kokį koledžą?! 

— Aš nesu lankęs ne tik universiteto, sere, — atsakė Džonsas, — bet ir 
mokyklos: matote, kuo aš pranašesnis už jus. 

— Aš taip pamaniau tiktai remdamasis jūsų dideliu išsimokslinimu, — 
pasakė jaunesnysis leitenantas. 

— Ak, sere, žmogus gali šį tą žinoti ir nelankęs mokyklos, lygiai kaip 
ją lankęs gali nieko nežinoti. 

— Puikiai pasakyta, jaunasis savanori! —- sušuko leitenantas. — Išties, 
Nordertonai, jūs verčiau palikite jį ramybėje, nes tai jums per kietas 
riešutas! 

Nordertonui nelabai patiko Džonso sarkazmas, bet jam atrodė, kad 
provokacija buvo neverta atsakyti smūgiu arba žodžiais „„nenaudėlis““ 
bei „niekšas“ — vienintelis atkirtis, kuris atėjo jam į galvą. Tad jis nutylė- 
jo, bet nusprendė pirma pasitaikiusia proga atsakyti į juoką įžeidimu. 

Tuomet atėjo pono Džonso eilė pasiūlyti, kaip sakoma, tostą; jis ne- 
ištvėrė nepaminėjęs savo brangiosios Sofijos. Ir padarė tat juo mieliau, 
nes įsivaizdavo esant neįmanoma, jog kuris nors iš dalyvaujančiųjų at- 
spėtų asmenį, kurį jis turėjo galvoje. 

Bet leitenantas, pokylio tvarkytojas, nepasitenkino vien Sofijos var- 
du ir primygtinai norėjo sužinoti jos pavardę. Truputį padvejojęs, Džon- 
sas įvardijo panelę Sofiją Vestern. Jaunesnysis leitenantas Nordertonas 
pareiškė, kad jis negers į jos sveikatą tuo pačiu ratu, kuriuo gertų savo 
tostą, jeigu kas nors už ją nelaiduos. 


"kokį koledžą... — Seni Anglijos universitetai buvo sudarytu iš kelių koledžų. 

— Aš pažinojau vieną Sofiją Vestern, — pasakė jis, — kuri turėjo ryšių 
beveik su puse Bato kavalierių; galbūt tai toji pati moteris? 

Džonsas labai iškilmingai užtikrino, kad tai ne ji, tvirtindamas, kad jo 
minėtoji ledi — iš aukštosios visuomenės ir labai turtinga. 

— Taip, taip, - kalbėjo jaunesnysis leitenantas, — kaip tik ta! Po velnių, 
tai toji pati moteris! Kertu lažybų iš pustuzinio burgundiškojo, kad To- 
mas Frenčas iš mūsų pulko atsives ją į mūsų draugiją bet kurioje Bridž- 
strito' smuklėje. 

Tuomet jis tiksliai nupiešė Sofijos išvaizdą (nes jis iš tikrųjų buvo 
matęs ją pas jos tetą) ir užbaigdamas pridūrė, kad jos tėvas turi didelį 
dvarą Somersetšire. 

Įsimylėjusiųjų jautrumas negali pakęsti net mažiausios pašaipėlės iš 
savo mylimųjų. Džonsas, nors ir labai įsimylėjęs ir herojiškai nusiteikęs, 
dėl šio šmeižto įsižeidė ne taip veikiai, kaip gal jam būtų derėję. Tiesą 
sakant, jam retai tekdavo girdėti panašių sąmojų, todėl jis ne iš karto 
susivokė ir ilgai galvojo, kad ponas Nordertonas tikrai sumaišė jo žavin- 
gąją su kokia nors kita. Bet dabar, atsigręždamas ir rimtai pažvelgdamas 
į jaunesnįjį leitenantą, jis tarė: 

— Prašyčiau, sere, savo pokštams pasirinkti kokį nors kitą objektą, 
nes aš neleisiu jums šaipytis iš šios ledi. 

— Šaipytis! — sušuko anas. — Po perkūnais, jei aš kada nors gyvenime esu 
rimčiau kalbėjęs. Mūsų pulko Tomas Frenčas turėjo Bate ir ją, ir jos tetą. 

— Tuomet aš turiu jums visai rimtai pasakyti, — atsakė Džonsas, — kad 
esate begėdiškiausias akiplėša pasaulyje. 

Vos tik jis ištarė šiuos žodžius, jaunesnysis leitenantas su tirada keiks- 
mų sviedė butelį tiesiog Džonsui į galvą, ir jis, pataikęs truputį aukščiau 
dešiniojo smilkinio, akimirksniu jį partrenkė ant žemės. 

Nugalėtojas matydamas, kad priešas guli prieš jį nejudėdamas, o 
kraujas pradeda gausiai srūti iš žaizdos, ėmė svarstyti, kaip palikti kovos 
lauką, kuriame jau nebeįmanoma kuo nors pasižymėti; tačiau leitenan- 
tas, užstojęs duris, neleido jam pasitraukti. 


" Bridžstritas - gatvė Londone. 

Nordertonas primygtinai reikalavo leitenanto išleidžiamas į laisvę 
įrodinėdamas, kad jam pasilikus padariniai būsią labai blogi, ir klausda- 
mas, ar jis galėjęs kitaip pasielgti. 

— Po velnių! Aš tiktai pajuokavau su tuo vaikinu, — pasakė jis. — Nie- 
kada gyvenime negirdėjau nieko bloga apie panelę Vestern. 

— Negirdėjote? — tarė leitenantas. - Tuomet jūs visiškai nusipelnėte 
būti pakartas ir už tokius pokštus, ir už šitokio ginklo pavartojimą. jūs 
areštuojamas, sere, ir nepajudėsite iš čia, kol sargyba nepaims jūsų į 
savo globą. 

Mūsų senasis leitenantas taip stipriai paveikė jaunesnįjį, kad drą- 
sos įkarščio, kuris parbloškė mūsų vargšą herojų ant grindų, vargu ar 
būtų pakakę pakelti kardą prieš leitenantą, net jeigu jis būtų kabojęs 
prie jo šono; tačiau visi kardai, kurie kabojo kambaryje dar pačioje 
susirėmimo pradžioje, buvo paslėpti prancūzo karininko. Taigi ponas 
Nordertonas buvo priverstas nuolankiai laukti galutinių šio reikalo 
rezultatų. 

Prancūzas džentelmenas ir ponas Aderlis kuopos vado reikalavimu 
pakėlė Džonso kūną, bet, pastebėję jame menkų (jei apskritai dar kokių 
nors) gyvybės žymių, tuojau jį vėl paleido; Aderlis keikdamas, kad su- 
sikruvino liemenę, o prancūzas pareikšdamas: 

— Kaip Dievą myliu, nieku gyvu daugiau neprisiliesiu prie mirštančio 
anglo; aš esu girdėjęs, kad Anglijoje yra įstatymas, jog kariamas tas, kuris 
paskutinis prisiliečia mirusiojo. 

Kai tiktai gerasis leitenantas pasiekė duris, jis tuojau paskambino 
ir paliepė skubiai pasirodžiusiam tarnui pakviesti būrį muškietininkų ir 
chirurgą. Šis įsakymas ir tarno pasakojimas apie tai, ką jis pats matęs, 
atviliojo ne tiktai kareivius, bet ir namo šeimininką, jo žmoną bei tarnus, 
taip pat ir visus kitus, kurie tuo metu buvo viešbutyje. 

Aprašyti visas smulkmenas ir perteikti visus tų žmonių pokalbius 
per pastarąją sceną — ne mano galioje, nebent turėčiau keturiasdešimt 
plunksnų ir galėčiau jomis visomis iš karto rašyti taip, kaip visi iškart 
šnekėjo. Todėl skaitytojas turi pasitenkinti svarbiausiais epizodais ir gal- 
būt jis galės nuoširdžiai atleisti už likusius. 

Pirmiausia buvo pasirūpinta Nordertonu: jį perdavė šešių vyrų sar- 
gybai, vadovaujamai kapralo; jie išvedė jį iš su mielu noru paliekamos 
vietos, tačiau, nelaimei, į tokią, į kurią jis ėjo visai nenoromis. Tiesą 
sakant, ambicijos troškimai kartais esti labai aikštingi, ir, vos tiktai pa- 
siekęs minėtąją garbę, šitas jaunuolis sutiko geriau pasitraukti į kokį 
nors pasaulio kampelį, kur niekada jo ausų nepasiektų garsas apie at- 
liktąjį žygdarbį. 

Mus, taip pat gal ir skaitytoją stebina, kad leitenantas, geras ir gar- 
bingas žmogus, pirmiausia pasirūpino įkalinti nusikaltėlį, o ne išgelbėti 
gyvybę sužeistajam. Mes užsiminėme apie tai ne dėl to, kad norėtume 
paaiškinti tokį keistą elgesį, bet kad vėliau koks nors kritikas nesipūs- 
tų jį pastebėjęs. Norime, idant šie džentelmenai žinotų, jog mes patys 
ne blogiau už juos sugebame matyti kai kurių veikėjų keistą elgesį, bet 
mums svarbu papasakoti faktus tokius, kokie jie yra; o toliau jau paties 
mokyto ir įžvalgaus skaitytojo reikalas susidoroti su Prigimties knyga, iš 
kurios paimti visi mūsų istorijos įvykiai, nors cituojame ne visada tiksliai 
paženklindami puslapį. 

Atvykusioji draugija buvo kitaip nusiteikusi. Jie atitraukė savo smal- 
sumą nuo jaunesniojo leitenanto, tikėdamiesi jį vėliau pamatyti įdomes- 
nės būklės. Šiuo metu visas jų rūpestis ir dėmesys susitelkė į kruvinąjį 
subjektą, gulintį ant grindų; pakeltas ir pasodintas į kėdę, jis netrukus 
atgavo šiokių tokių gyvybės žymių. Vos tiktai susirinkusieji tai pastebė- 
jo (nes Džonsas pradžioje buvo visų laikomas nebegyvu), jie visi šoko 
siūlyti įvairiausias priemones (kadangi nebuvo nė vieno gydytojų luomo 
atstovo, tai kiekvienas ėmėsi šių pareigų). 

Visi vienu balsu nutarė, kad reikia nuleisti kraują, bet, nelaimei, ne- 
buvo, kas atlieka šią operaciją; tuomet visi sušuko: „Pakvieskite kirpė- 
ją!“ — bet niekas nepajudėjo iš vietos. Buvo pasiūlyta keletas stiprinamų- 
jų vaistų, tačiau taip pat be efekto, kol šeimininkas nepasirūpino paduoti 
stipraus alaus bokalą su paskrudintos duonos griežinėliais — pasak jo, 
pats geriausias stiprinamasis vaistas Anglijoje. 

Asmuo, daugiausia triūsęs šia proga, iš tikrųjų vienintelis, kuris pa- 
darė šiokią tokią paslaugą arba bent stengėsi padaryti, buvo šeimininkė: 

ji nusikirpo kuokštą plaukų ir uždėjo ant žaizdos, norėdama sustabdyti 
kraują; tada ėmė ranka trinti jaunuoliui smilkinius ir, niekinamai atmetu- 
si vyro pasiūlytąjį alų, nusiuntė vieną savo tarnaitę atnešti butelio degti- 
nės iš jos nuosavos spintelės; kai tik tai buvo atnešta, ji privertė Džonsą, 
kuris ką tik atsipeikėjo, išgerti didžiulį gurkšnį. 

peikęs visas atliktas procedūras, liepė tuojau paguldyti pacientą į lovą. 
Manome derant palikti jį kurį laiką ramybėje, todėl čia ir užbaigsime 
šį skyrių. 

KURIAME PASAKOJAMA APIE NUOSTABŲ 
ŠEIMININKĖS MITRUMĄ, DIDELĮ CHIRURGO 
MOKYTUMĄ IR GARBINGOJO LEITENANTO 

KAZUISTIKOS IŠMANYMĄ 


[ ai sužeistąjį nugabeno į lovą ir namas kiek aprimo po sambrūz- 
žio, kurį sukėlė šis įvykis, šeimininkė kreipėsi į kuopos vadą 
sakydama: 

— Bijausi, sere, kad šitas jaunikaitis nederamai elgėsi su jūsų kilnybe; 
ir jeigu jį būtų užmušę, tai visai pelnytai: iš tiesų, kai džentelmenai prii- 
ma žemesniuosius asmenis į savo draugiją, šie turi laikytis nuošaliai, bet, 
kaip sakydavo mano pirmasis vyras, retas kuris iš jų moka taip elgtis. Aš 
bent jokiu būdu nepakęsčiau, kad kokie vaikėzai įsispraustų į džentelme- 
nų draugiją, bet maniau, jog jis taip pat karininkas, kol seržantas pasakė, 
kad jis tiktai naujokas. 

— Šeimininke, — atsakė leitenantas, — jūs perdėm klystate. Jaunuolis 
neapsakomai gerai elgėsi ir, mano įsitikinimu, yra daug geresnis džentel- 
menas negu jaunesnysis leitenantas, kuris jį įžeidė. Jeigu vaikinas mirs, 
jam smogęs Žmogus turės pagrindo tatai apgailestauti, nes pulkas apsi- 
valys nuo mušeikos, kuris tiktai teršia armiją. O jeigu jis ištrūks 1š teisin- 
gumo rankų, aš nusipelnysiu papeikimą, medem, šit ir viskas. 

— Ai, ai! Tai nelaimė, — ėmė aimanuoti šeimininkė. — Ir kas galėjo 
pagalvoti? Aš patenkinta, kad jūsų kilnybė nori atiduoti jį teisman; taip 
reikia pasielgti su kiekvienu nusižengėliu. Džentelmenai neturi teisės 
nebaudžiami žudyti paprastų žmonių. Paprastas žmogus lygiai kaip ir 
kilmingieji turi sielą, kurią reikia išganyti. 

— Iš ukrųjų, medem, — tarė leitenantas, — jūs darote savanoriui skriaudą: 
drįstu užtikrinti, kad jis daug tikresnis džentelmenas negu tas karininkas. 

— Na taip! — sušuko šeimininkė. — Žinoma! Mano pirmasis vyras 
buvo protingas žmogus; jis sakydavo, kad iš išorės ne visada galima 
spręsti apie vidų. O jis gal ir iš išvaizdos visai gražus, nes aš pamačiau jį 

tik tuomet, kai jis buvo visas kruvinas. Ir kas galėjo pagalvoti! Galbūt tas 
jaunasis džentelmenas ir įsimylėjęs. Neduok, Dieve, jeigu jis mirtų, koks 
skausmas būtų tėvams! Na, tikriausiai nelabasis pakurstė tą nedorėlį ši- 
taip pasielgti. Iš tikrųjų jis tiktai armiją teršia, kaip jūsų kilnybė sakote, 
nes dauguma armijos džentelmenų, kuriuos aš kada nors esu mačiusi, 
visiškai ne tokie: kaip ir visi žmonės gėdytųsi pralieti krikščionišką krau- 
ją, aš noriu pasakyti, — pralieti, taip sakant, civiliškai, kaip mano pirmasis 
vyras kad sakydavo. Žinoma, kai jie patenka į karą, tuomet turi būti 
pralietas kraujas, bet už tai jų negalima kaltinti. Juo daugiau priešų jie 
nukaus, juo geriau: iš visos širdies linkiu, kad jie visus juos nugalabytų. 

— Ką jūs, medem)! — tarė leitenantas šypsodamasis. — Visus — tai jau 
itin kraugeriškas troškimas. 

— Visai ne, sere, — atsakė ji, — visai nesu kraugerė; aš taip kalbu tiktai 
apie priešus, ir čia nėra nieko bloga. Patikėkite manimi, visai natūra- 
lu — trokšti priešų mirties: tuomet ir karai baigtųsi, ir mūsų mokesčiai 
sumažėtų — baisus dalykas mokėti tiek, kiek mes mokame. Juk vien tiktai 
už langus! daugiau kaip keturiasdešimt šilingų, ir tai mes užkalėme visus, 
kuriuos galėjome: patikėkite, mes beveik užtemdėme namą. Aš ir sakau 
akcizininkui: manau, sakau, kad galėtumėte jūs būti mums meilingesnis, 
nes mes geriausi vyriausybės draugai; iš tikrųjų geriausi, nes mokame jai 
galybę pinigų. Ir vis dėlto aš dažnai pati sau pagalvoju, kad vyriausybė 
nesijaučia esanti mums daugiau skolinga negu tiems, kurie nemoka jai nė 
skatiko. Tokia jau pasaulyje tvarka. 

Ir ji šitaip tebetarškėjo, kol į kambarį įėjo chirurgas. Leitenantas tuojau 
paklausė, kaip jaučiasi jo pacientas. Tačiau chirurgas tik tek tepasakė: 

— Sakyčiau, kad geriau, negu jis būtų šiuo metu jautęsis neiškvietus 
manęs, ir vis dėlto turbūt reikia apgailestauti, kad nepakvietėte anksčiau. 

— Tikiuosi, sere, — tarė leitenantas, — kiaušas nėra įskilęs? 

— Hm... Įskilimas ne visada pats pavojingiausias simptomas. Kontu- 
zijas ir įplyšimus kartais lydi daug blogesni reiškiniai ir daug pragaištin- 


| ien tik už langus... — Iki 1851 m. Anglijoje namų savininkai turėjo mokėti už langus į 


gatvės pusę. 

gesni padariniai negu įskilimus. Žmonėms, kurie neišmano medicinos, 
atrodo, kad jeigu kiaušas neįskilęs, tai viskas gerai; tuo tarpu esu matęs 
tokių kontuzijų, kad verčiau jau žiūrėti į sutrupintą kiaušą. 

— Aš tikiuosi, kad čia nėra tokių simptomų? — paklausė leitenantas. 

— Simptomai, — atsakė chirurgas, — ne visada būna reguliarūs ir 
pastovūs. Man teko matyti, kada rytą buvę nepalankūs simptomai vi- 
dudienį pasikeitė į palankius, o naktį vėl pasidarė nepalankūs. Apie 
žaizdas teisingai ir tikrai pasakyta: Nemx0 rebente futt turbissimus.! Pri- 
simenu, kartą pakvietė mane pas pacientą, kuris buvo gavęs stiprią 
kontuziją į //bža“; dėl to buvo nuplėštas išorinis cužis? ir prasidėjo gau- 
sus kraujoplūdis, o vidinės skaidulos buvo taip ištaršytos, kad os, arba 
kaulas, buvo aiškiai matyti pro vy/2xs, arba žaizdą. Tuo pačiu metu, 
pasirodžius tam tikriems karštligės simptomams (nes pulsas buvo per 
smarkus ir rodė, jog būtina gerokai nuleisti kraujo), aš išsigandau, kad 
neprasidėtų staigi gangrena. Norėdamas persisergėti, tučtuojau atvė- 
riau kairiosios rankos venoje plačią angą, pro ją ištraukiau dvidešimt 
uncijų kraujo tikėdamasis, kad jis bus nepaprastai lipnus ir tumus arba 
net sukrešėjęs, kaip esti pleuritinių ligų atvejais; tačiau, didelei mano 
nuostabai, jis pasirodė esąs rausvas ir skaidrus ir savo sudėtimi ma- 
žai skyrėsi nuo visiškai sveiko žmogaus kraujo. Tuomet pridėjau šiltą 
kompresą; tai labai paspartino gijimą, ir, tris ar keturis kartus perrišus, 
iš žaizdos pradėjo tekėti tiršti pūliai, arba materijos, dėl kurių suau- 
gimas... Bet galbūt aš kalbu ne visai suprantamai? 

— Tikrai nesuprantamai, — atsakė leitenantas, — negalėčiau pasakyti, 
kad aš nors žodį supratau. 

— Na, gerai, sere, — tarė chirurgas, — aš nebebandysiu jūsų kantrybės: 
žodžiu sakant, per šešias savaites mano pacientas galėjo vaikščioti savo- 
mis kojomis taip puikiai, kaip ir prieš kontuziją. 


' Niekas staigiai nepasidarė piktadariu (/0/.). 
* Blauzdikaulis (/04.). 
* Danga, oda (/04). 

— Pageidaučiau, sere, — tarė leitenantas, — kad jūs malonėtute tiktai 
pasakyti man, ar žaizda, kurią šis jaunasis džentelmenas turėjo nelaimės 
gauti, yra mirštama, ar ne? 

— Sere, — atsakė chirurgas, — po pirmo perrišimo pasakyti, ar žaizda 
pasirodys esanti mirštama, ar ne, reikštų kvailai ir perdėm pasikliauti 
savo jėgomis. Visi mes mirtingi, ir dažnai begydant išryškėja simptomai, 
kurių iš pradžių nesugebėtų įžvelgti net pats sumaniausias mūsų profe- 
sijos atstovas. 

— Bet jums atrodo, kad jam gresia pavojus? — paklausė leitenantas. 

— Pavojus! — sušuko chirurgas. - Žinoma, gresia! Dėl kurio iš mūsų, 
net ir visiškai sveiko, galėtum garantuoti, kad jam negresia pavojus? To- 
dėl juo labiau negalima pasakyti, kad taip sunkiai sužeistam žmogui ne- 
gresia pavojus. Aišku tik tiek — gerai, kad mane pakvietėte, ir būtų dar ge- 
riau buvę, jei dar anksčiau būtumėte pakvietę. Aš jį vėl aplankysiu anksti 
rytą, O šiuo metu jam reikia duoti visišką ramybę ir maitinti tyrele. 

— O sakvėjo! jam neleisite? — paklausė šeimininkė. 

— Ak, sakvėjo? Jeigu norite — galima, tik labai nedaug, — atsakė 
gydytojas. 

— O truputį vištienos sultinio? — pridūrė ji. 

— Taip, taip, vištienos sultinys labai gerai, — tarė gydytojas. 

— O želė taip pat galėčiau jam pagaminti? — dar teiravosi šeimininkė. 

— Taip, - atsakė gydytojas, — želė labai gerai žaizdoms, nes pagrei- 
tina gijimą. 

Laimei, šeimininkė neišvardijo sriubų ir aštrių padažų, nes gydytojas 
būtų viską leidęs, kad tiktai neprarastų praktikos šiuose namuose. 

Vos jis išėjo, šeimininkė ėmė liaupsinte liaupsinti jį leitenantui, bet šis 
iš savo trumpos pažinties su chirurgu nesusidarė tokios palankios nuo- 
monės apie jo mediciniškus sugebėjimus kaip ta, kurią puoselėjo (ir galbūt 
visai teisingai) malonioji moterėlė ir visi jos kaimynai; tiesa, nors gydytojas 
buvo truput ir pliuškis, bet juk tai nekliudo būti geru chirurgu. 


! Sakvėjas - gėrimas iš baltojo vyno ir išrūgų. 

Iš moksliško pokalbio su chirurgu suvokęs, kad ponui Džonsui gre- 
sia didelis pavojus, leitenantas įsakė laikyti poną Nordertoną griežtoje 
priežiūroje ir nusprendė kitą rytą pristatyti jį taikos teisėjui, o leitenantą 
prancūzą įgaliojo nuvesti karinį dalinį į Glosterį; nors tas nemokėjo nei 
skaityti, nei rašyti, nei išvis kokia nors kalba kalbėti, bet vis dėlto buvo 
geras karininkas. 

Vakare mūsų vadas nusiuntė ponui Džonsui žinią, kad norėtų jį ap- 
lankyti, jeigu tat jo nevargintų. Kadangi Džonsas labai mielai ir dėkingai 
priėmė šį pasiūlymą, tai leitenantas tučtuojau nuėjo į jo kambarį. Čia rado 
sužeistąjį besijaučiantį daug geriau, negu tikėjosi; Džonsas net įtikino savo 
draugą, jog būtų jau seniai atsikėlęs, jeigu ne griežtas chirurgo įsakymas 
gulėti, nes jam regis, jog jis esąs visiškai sveikas ir dėl žaizdos nejaučiąs 
nieko kita, kaip tik stiprų skausmą sutrenktojoje galvos pusėje. 

— Aš jausčiausi labai patenkintas, — tarė leitenantas, — jeigu jūs bū- 
tumėte toks sveikas, kaip įsivaizduojate, nes tada tučtuojau galėtumėte 
pareikalauti skriaudiką atsiteisti: nes kai negalima susitarti geruoju, kaip 
šiuo atveju, tada juo greičiau susitvarkysite, juo geriau; tačiau aš bijau, 
kad manotės esąs sveikesnis, negu iš tikrųjų esate, ir tat bus jam kur kas 
parankiau negu jums. 

— Vis dėlto pabandysiu, jeigu jūs norite, - atsakė Džonsas, — ir jeigu 
malonėsite paskolinti man kardą, nes aš čia neturiu savojo. 

— Mielai! Mano kardas jūsų paslaugoms, mano brangusis! —- sušuko 
leitenantas jį bučiuodamas. — Jūs narsus jaunuolis, ir man patinka jūsų 
drąsa, bet aš bijau dėl jūsų jėgų: toksai smūgis ir praradimas šitiekos 
kraujo jus tikriausiai labai nusilpnino. Nors lovoje gulėdamas jūs ir ne- 
jaučiate jėgų stokos, tačiau po dviejų ar trijų kirčių tikrai tai pajusite. 
Negaliu sutikti, kad šįvakar su juo kautumėtės, bet tikiuosi, kad įsteng- 
site pasivyti mus po keleto dienų, kol dar nespėsime toli nužygiuoti, ir, 
duodu garbės žodį, jūs gausite satisfakciją, arba jus įžeidęs žmogus turės 
palikti mūsų pulką. 

— O aš norėčiau, — pasakė Džonsas, — kad dar šįvakar būtų galima 
sutvarkyti šį reikalą. Dabar, kai jūs man apie tai užsiminėte, nebegalėsiu 
ramiai miegoti. 

— Ak, negalvokite apie tai, — atsakė leitenantas: — kelios dienos - jo- 
kio skirtumo. Garbės žaizdos nepanašios į kūno žaizdas: jos nepablo- 
gėja, atidėjus gydymą. Jums bus visiškai tas pat, jei gausite satisfakciją 
po savaitės. 

— Bet, sakysime, — tarė Džonsas, — man pasidaro blogiau, ir aš nu- 
mirštu susikomplikavus žaizdai. 

— Tuomet jūsų garbės visai nereikės apginti, — atsakė leitenantas. — 
Aš pats pasirūpinsiu geru jūsų vardu ir visam pasauliui paliudysiu, kad 
pasveikęs ketinote tinkamai pasielgti. 

— Vis dėlto, — priešinosi Džonsas, — man nemalonus šis delsimas. 
Net bijau jums užsiminti; jūs juk kareivis, ir nors aš esu buvęs didelis 
nenuorama, tačiau rimčiausiais gyvenimo momentais ir širdies gilumoje 
esu tikras krikščionis. 

— Taip pat ir aš, tikinu jus, — pasakė karininkas, — ir dargi toks uolus 
krikščionis, kad džiaugiausi, kai jūs per pietus ėmėte ginti savo religiją; 
aš net truputį įsižeidęs dėl jūsų, jaunasis džentelmene, kad vengiate pri- 
sipažinti tikįs. 

— Bet kaip baisu tam, kuris yra tikras krikščionis, —- sušuko Džon- 
sas, — puoselėti savo krūtinėje pyktį, prieštaraujant įsakymams to, kuris 
griežtai tat uždraudė? Kaipgi aš galiu tai jausti savo mirties patale? Kaip 
atsiteisiu už savo poelgius, turėdamas širdyje tokį kaltinimą prieš save? 

— Taip, yra toks įsakymas, — sutiko leitenantas, — bet žmogus, bran- 
ginąs savo garbę, negali jo laikytis. O jūs turite ginti savo garbę, jeigu 
norite būti kariuomenėje. Prisimenu, kartą išdėsčiau tokį atvejį mūsų 
kapelionui prie punšo taurelės, ir jis pripažino, kad tai labai keblus įsa- 
kymas, bet pareiškė vilų, kad šiuo vieninteliu atveju kareiviams gali būti 
atleista ir, žinoma, mūsų pareiga to tikėtis, nes kas sutiktų gyventi be 
garbės? Ne, ne, mano brangusis, būkite geras krikščionis ligi pat savo 
gyvenimo pabaigos, bet taip pat branginkite ir savo garbę ir niekada ne- 
sitaikstykite su įžeidimu; nei visos pasaulio knygos, nei pastoriai niekada 
manęs kitaip neįtikins. Aš labai myliu savo religiją, bet garbę — dar la- 
biau. Tikriausiai įsivėlė klaida arba į tekstą, ar į vertimą, arba jį aiškinant, 
arba dar kur nors kitur. Bet, šiaip ar taip, — žmogus turi rizikuoti, nes 

jis privalo išsaugoti savo garbę. Tad šiąnakt nusiraminkite, ir aš pažadu 
jums: jūs turėsite progos atsiteisti. 

Sulig šiais žodžiais jis karštai pabučiavo Džonsą, paspaudė jam 
ranką ir išėjo. 

Tačiau, nors leitenanto samprotavimai jam pačiam atrodė labai įtiki- 
nami, jų nepakako jo draugui. Todėl Džonsas, iš visų pusių apsvarstęs šį 
klausimą, padarė sprendimą, kurį skaitytojas ras kitame skyriuje. 


Keturioliktasis skyrius 


IŠ TIKRŲJŲ BE GALO PASIBAISĖTINAS 
SKYRIUS, KURIO NEVERTĖTŲ SKAITYTI 
VAKARE, YPAC ESANT VIENAM 


žonsas išsrėbė nemažą dubenį viščiuko arba, teisingiau, gai- 

džio sultinio su tokiu puikiu apetitu, tarsi būtų galėjęs su- 
kirsti ir gaidį, kuris sriuboje buvo išvirtas, o priedo dar ir kokį svarą 
šoninės; tada, jausdamasis visai gerai ir narsiai, nutarė atsikelti ir su- 
rasti savo priešą. 

Bet prieš tai pasiuntė pakviesti seržanto, su kuriuo iš šių kariškių su- 
sipažino pirmiausia. Nelaimei, šis garbingas karys, atvirai kalbant, sriūb- 
telėjęs gerokai pervirš ir jau kiek laiko pasišalinęs į savo gultą, taip garsiai 
knarkė, kad buvo sunku besudirginti jo ausį kitu garsu, galinčiu nustelbti 
triukšmą, sklindantį iš jo šnervių. 

Tačiau, Džonsui atkakliai trokštant jį pamatyti, vienas balsingas bu- 
fetininkas galiausiai rado priemonių nutraukti jo įmygiui ir pranešti jam 
savo misiją. Suvokęs, ko iš jo reikalaujama, seržantas tučtuojau pakilo 
iš lovos ir, būdamas jau apsirengęs, nuskubėjo, kur buvo kviečiamas. 
Džonso manymu, nevertėjo seržantui pasakoti savo ketinimo, nors jis 
būtų galėjęs tat padaryti be jokio pavojaus, nes alebardininkas pats di- 
džiai vertino garbę ir kadaise buvo nužudęs savo kareivį. Taigi jis išti- 
kimai būtų saugojęs šią arba kokią kitą paslaptį, už kurios atskleidimą 
nebuvo paskelbta piniginio atlyginimo. Bet Džonsas, dar taip neseniai su 
juo susipažinęs, nežinojo šių dorybių, todėl jo atsargumas, žinia, buvo 
gana išmintingas ir girtinas. 

Todėl jis pradėjo skųstis seržantui, kad, įstojus į kariuomenę, jam 
gėda neturėti reikalingiausio kareiviui įrankio — kardo, pridurdamas, kad 
jis būtų neapsakomai dėkingas, jeigu seržantas galėtų jam jį parūpinti. 

— Aš jums užmokėsiu už jį kiek reikės; nereikalauju, kad rankena 
būtų sidabrinė; svarbu tik geri ašmenys, žodžiu, kad tiktų kareiviui prie 
šalies. 

Seržantas, kuris gerai žinojo, kas atsitiko, ir girdėjo, kad Džonso 
būklė labai pavojinga, iš šito prašymo vidury nakties ir dar iš taip su- 
žeisto žmogaus tuojau padarė išvadą, jog Džonsas kliedi. O kadangį, 
kaip sakoma, buvo mitraus proto, tučtuojau sugalvojo pasinaudoti ser- 
gančiojo užgaida. 

— Sere, — pasakė jis, — man atrodo, galėčiau būti jums naudingas. Aš 
turiu labai puikų kardą. Iš tikrųjų rankena nėra sidabrinė, kuri, kaip jūs 
sakote, net netinka kareiviui, tačiau ji gana padori, o ašmenys vieni iš 
geriausių Europoje. Tai ašmenys, kurie... ašmenys, kurie... Žodžiu, aš 
tuojau atnešiu tą kardą jums, ir jūs pats pamatysite ir išbandysite. Ir visa 
širdimi džiaugiuosi matydamas, kad jūsų kilnybė taip gerai jaučiatės. 

Netrukus jis grįžo su kardu ir padavė jį Džonsui, tas, paėmęs ir iš- 
traukęs jį iš makščių, pasakė seržantui, kad bus visai geras, ir paklausė 
jo kainos. 

Dabar seržantas ėmė berte berti žodžius, girdamas savo prekę. Jis 
pasakė (ne, jis tiesiog prisiekė), jog kardas jam atiteko iš labai aukšto 
rango prancūzų karininko Detingeno kautynėse!. 

— Aš pats jį nukabinau jam nuo šono, — pareiškė jis, — tvojęs per 
galvą. Rankena buvo auksinė. Pardaviau ją vienam iš mūsų prašmat- 
niųjų džentelmenų, nes kai kurie juk labiau vertina kardo rankeną negu 
ašmenis. 

Džonsas sustabdė jį ir paprašė pasakyti kainą. Seržantas, kuris manė, 
kad Džonsas visai nieko nebenusivokia ir yra arti mirties, būgštavo įžei- 
siąs savo šeimą, per mažai paprašydamas. Tačiau, valandėlę padvejojęs, 
jis pasitenkino paprašęs dvidešimt ginėjų ir prisiekė, kad pigiau nepar- 
duotų net ir savo tikram broliui. 

— Dvidešimt ginėjų! - sušuko Džonsas, nežmoniškai nustebęs. — Tik- 
rai, arba jūs manote, kad aš esu pamišęs, arba kad nesu savo gyvenime 
matęs kardo! Dvidešimt ginėjų! Aš net nepagalvojau, jog jūs bandysite 


! Detingeno kautynės (Detingenas — kaimas Bavarijoje). - Šiose kautynėse 1743 m. birželio 
29 d. jungtinė anglų ir austrų armija, karaliaus Jurgio II vadovaujama, sumušė prancūzus ir 
vėliau jie buvo priversti atitraukti savo kariuomenę už Reino (vadinamojo karo dėl Austrijos 


įpėdinystės epizodas). 

mane apgauti. Štai, pasiimkite savo kardą. Arba ne, verčiau pasiliksiu jį 
pas save ir rytoj parodysiu jūsų karininkui, taip pat pasakysiu, kokios 
kainos jūs reikalaujate. 

Seržantas, kaip jau sakėme, buvo visada mitraus proto (77 sensu prae- 
dicto) ir dabar aiškiai pamatė, kad Džonso būklė ne tokia, kaip jam atro- 
dė; todėl jis atsikirto Džonsui, pareikšdamas taip pat didžiai nustebęs: 

— Esu įsitikinęs, sere, kad nepaprašiau iš jūsų kažin kokios sumos. Be 
to, turite atsižvelgti, kad tai mano vienintelis kardas ir kad aš rizikuoju 
užsitraukti savo karininko pykų, pats vaikščiodamas be jo. Iš tikrųjų, į 
visa tai atsižvelgdamas, nemanau, kad dvidešimt šilingų būtų per daug. 

— Dvidešimt šilingų! — riktelėjo Džonsas. — Juk jūs tik ką prašėte 
dvidešimt ginėjų! 

— Kaip! —- sušuko seržantas. — Jūsų kilnybė tikriausiai manęs nesupra- 
tote, arba aš pats apsirikau, iš tikrųjų dar ne visai išsibudinęs. Dvidešimt 
ginėjų! Nenuostabu, kad jūsų kilnybė taip įsikarščiavote. Aš pasakiau 
dvidešimt ginėjų? Ne, ne, užtikrinu jus, jog norėjau pasakyti dvidešimt 
šilingų. Ir kai jūsų kilnybė viską apsvarstysite, tikiuosi, kaina neatrodys 
jums tokia pernelyg didelė. Žinoma, jūs galite nusipirkti tokios pat iš- 
vaizdos ginklą ir už mažesnę sumą. Bet... 

Čia Džonsas jį pertarė: 

— Aš neketinu su jumis derėtis ir duosiu jums netgi šilingu daugiau, 
negu jūs reikalaujate. 

Tuomet jis padavė seržantui ginėją, liepė eiti vėl miegoti ir palinkėjo 
laimingos kelionės pridurdamas, kad tikisi juos pavyti, divizijai dar ne- 
pasiekus Vusterio. 

Seržantas labai mandagiai atsisveikino, visai patenkintas sandėriu, o 
dar labiau savo guvumu atitaisant klaidą, kurią buvo padaręs manyda- 
mas, kad sužeistasis kliedi. 

Kai tiktai seržantas išėjo, Džonsas pakilo iš lovos ir visiškai apsiren- 
gė, užsivilkdamas netgi apsiaustą, kurio baltame fone ryškėjo sruvusio 
kraujo dėmės; pačiupęs naujai pirktąjį kardą, jis buvo beišeinąs, tik staiga 
ji sulaikė mintis apie sumanytąjį žygį, ir jis ėmė svarstyti, kad po valandė- 
lės galbūt atims žmogui gyvybę arba neteks savosios. 

— Na, gerai! — galvojo jis. — Dėl ko aš rizikuoju savo gyvybe? Juk 
aišku — dėl savo garbės. O kas tas žmogus? Niekšas, įžeidęs mane ir 
sužeidęs be jokios kliauties iš mano pusės. Bet ar kerštas neuždraustas 
Dievo? Taip, tačiau žmonės be jo neapsieina. Na, o ar aš turiu paklusti 
žmonėms, nesilaikydamas aiškių Dievo įsakymų? Nejau verčiau užsi- 
traukti Dievo rūstybę, negu būti vadinamam... hm... bailiu... nenaudėliu? 
Ne, šalin dvejonės! Aš apsisprendžiau, aš turiu su juo kautis! 

Laikrodis išmušė dvylika, ir visas namas miegojo, išskyrus sargybinį, 
saugantį Nordertoną; tuo tarpu Džonsas, atidaręs patylomis duris, iš- 
slinko ieškoti savo priešo, kurio įkalinimo vietą buvo tiksliai apibūdinęs 
bufetininkas. Sunku įsivaizduoti baisesnę žmogystą negu Džonsas tuo 
metu. Kaip jau sakėme, jis buvo apsivilkęs šviesios spalvos apsiaustu, 
nutaškytu kraujo dėmėmis. Jo veidas, netekęs kaip tik to kraujo ir, be 
to, dar dvidešimties uncijų, kurias nuleido chirurgas, buvo mirštamai 
išblyškęs. Galva apmuturiuota daugybe tvarsčių, labai primenančių tur- 
baną. Dešinėje rankoje jis laikė kardą, o kairėje — žvakę. Taigi kruvino- 
ji Banko! šmėkla, palyginti su juo, buvo niekis. Iš tikrųjų aš tikiu, kad 
baisesnis vaiduoklis nėra niekada pasirodęs nei kapinėse, nei galų gale 
pasivaidenęs Somersetširo kūmutėms, susirenkančioms Kalėdų vakarą 
prie besikūrenančios ugnies. 

Vos tiktai sargybinis pamatė prisiartinant mūsų herojų, jo plaukai 
ėmė palengva kelti aukštyn jo grenadieriaus kiverį, o keliai tirtėdami dau- 
žytis vienas į kitą. Visas jo kūnas drebėjo labiau negu ištikus maliarijos 
priepuoliui. Tuomet jis iššovė ir puolė kniūbsčias ant žemės. 

Kas paskatino jį iššauti — baimė ar drąsa, ir ar jis taikė į savo siaubo 
objektą — negaliu pasakyti. Tačiau jeigu net ir taikė, laimei, prašovė 
pro šalį. 

Džonsas, matydamas sargybinį krentant, suvokė jo išgąsčio priežastį 
ir neištvėrė nenusišypsojęs, visai nė nepagalvodamas apie pavojų, kurio 
tik ką pats išvengė. Tuomet jis praėjo pro vaikiną, tebegulintį ta pat 
poza, ir įžengė į kambarį, kuriame, kaip girdėjo, buvo kalinamas Nor- 


! Kruvinoji Banko šmėkla. - Personažas, paimtas iš Sekspyro tragedijos ,,„Makbetas“. 

dertonas. Čia jis rado vienui vieną... — tuščią bokalą, bestovintį ant stalo; 
palietas alus bylojo, kad kambaryje dar visai neseniai gyventa, bet šiuo 
metu jis buvo visai tuščias. 

Džonsas pagalvojo, jog iš jo gali būti įėjimas į kitą patalpą, bet, visur 
apieškojęs, nepastebėjo jokių kitų durų kaip tik tas, pro kurias įėjo ir prie 
kurių stovėjo sargybinis. Tuomet jis keletą kartų šūktelėjo Nordertoną 
vardu, bet niekas neatsiliepė, o jo šauksmas tik dar labiau išgąsdino sar- 
gybinį: šis nūnai įsitikino, kad savanoris mirė nuo žaizdų ir jo dvasia at- 
ėjo ieškoti savo žudiko. Taigi gulėjo leisgyvis iš baimės, ir aš visa širdimi 
norėčiau, kad jį matytų tie aktoriai, kurie turi pavaizduoti iki pamišimo 
persigandusį žmogų, kad išmoktų pamėgdžioti prigimtį, užuot juokingai 
kraipęsi ir gestikuliavę galerijos džiaugsmui ir pasitenkinimui. 

Pamatęs, kad paukštis išskrido, nebesitikėdamas jo surasti ir pama- 
tuotai būgštaudamas, jog šūvio garsas sukels ant kojų visą namą, mūsų 
herojus užpūtė žvakę, patylomis nusėlino į savo kambarį ir vėl atsigulė,; 
tačiau jam nebūtų pavykę prasmukti nepastebėtam, jeigu kas nors kitas 
būtų su juo gyvenęs tame pačiame aukšte, išskyrus vieną džentelme- 
ną, kuris buvo prikaustytas prie lovos podagros; nespėjo jis dar pasiekti 
savo kambario durų, o jau vestibiulis, kur buvo pastatytas sargybinis, 
prigužėjo pilnas žmonių: vieni tik su marškiniais, kiti vos pusiau teapsi- 
rengę ir visi susirūpinę teiravosi vieni kitus, kas atsitiko. 

Kareivį rado tebegulinųį toje pačioje vietoje ir ta pačia poza, kokia 
mes ką tik jį palikome. Keletas tučtuojau šoko jo kelti, o kiti laikė miru- 
siu, bet netrukus suprato esą apsirikę, nes jis ne tiktai grūmėsi su norin- 
čiais jį paliesti, bet dar ir riaumojo it bulius. Jis įsivaizdavo, kad jį apspito 
galybė dvasių ar velnių: šmėklos įbauginta vaizduotė pavertė visus jo 
matomus ir jaučiamus daiktus pamėklėmis ir vaiduokliais. 

Galiausiai gausus susirinkusiųjų būrys jį įveikė ir pastatė ant kojų; 
atnešus žvakes, jis pamatė du ar tris savo draugus ir truputį atsitokėjo, 
tačiau paklaustas, kas atsitiko, atsakė: 

— Žuvęs aš žmogus, šit kas, žuvęs žmogus! Nieko nepadarysi, aš jį 
mačiau! 

— Ką tu matei, Džekai? — paklausė kažkas iš kareivių. 

— Tą jaunąjį savanorį, kurį vakar užmušė. 

Tuomet jis dievažijosi kiek beįmanydamas, jog tikrai matęs savanotį, 
visą kruviną, su besiveržiančia pro burną ir šnerves ugnimi, praeinant 
pro jį į tą kambarį, kur buvo Nordertonas; paskui, pagriebęs jaunesnįjį 
leitenantą už gerklės, jis nuskridęs su perkūno trenksmais. Šis pasakoji- 
mas buvo palankiai sutiktas klausančiųjų. Visos moterys tvirtai patikėjo 
juo ir meldė Dievą apsaugoti jas nuo mirties. Daugelis vyrų taip pat ne- 
abejojo šia istorija, bet kiti pavertė visa tai patyčiomis ir juokais, O vienas 
seržantas labai šaltai mestelėjo: 

— Mes dar pasikalbėsime, jaunuoli, kaip galima miegoti ir sapnuoti, 
einant sargybą. 

— Jūs galite mane nubausti, jei jums patinka, — atsakė kareivis, — bet 
aš buvau lygiai toks budrus, koks ir dabar, ir tegul pagriebia mane vel- 
nias, kaip ir jaunesnįjį leitenantą, jeigu aš nemačiau mirusiojo, kaip jau 
sakiau, su didžiulėmis ir degančiomis lyg deglai akimis. 

Tuomet į kambarį įėjo dalinio vadas ir šeimininkė. Pirmasis, dar ne- 
miegojęs ir išgirdęs sargybinio šūvį, laikė savo pareiga tučtuojau atsikelti, 
nors ir nebūgštavo, kad kas bloga atsitiko; tačiau šeimininkė baiminosi 
labiau: kad jos šaukštai ir alaus bokalai nedingtų kur nors be jos žinios. 

Vargšas mūsų sargybinis, kuriam leitenanto pasirodymas buvo ne ką 
malonesnis negu neseniai matyto vaiduoklio, vėl papasakojo siaubingąją 
istoriją, pridėdamas dar daugiau kraujo ir ugnies, tačiau, nelaimei, nė 
vienas iš neseniai minėtų asmenų ja nepatikėjo. Karininkas, nors ir labai 
religingas žmogus, nepripažino šitokios baimės; be to, dar taip neseniai 
palikęs Džonsą mūsų jau matytos būklės, jis nė neįtarė jį mirus. O dėl 
šeimininkės — tai jinai, nors ir ne per daugiausia religinga, vis dėlto ne- 
prieštaravo, kad dvasių esama; tačiau sargybinio istorijoje buvo viena 
aplinkybė, kuria ji nepatikėjo; ją tuojau papasakosime skaitytojui. 

Ar Nordertoną nunešė perkūnas su žaibais, ar jis paspruko kokiu nors 
kitu būdu, bet, šiaip ar taip, jo kambaryje nebebuvo. Leitenantas padarė 
išvadą, beveik sutampančią su tąja, kurią ką tik minėjo seržantas, ir įsakė 
sargybinį areštuoti. Taigi, keistai apsivertus Fortūnos norams (tiesa, tai 
gana dažnas įvykis kariškame gyvenime), saugotojas tapo saugojamuoju. 

eįtardamas, kad sargybinis buvo užsnūdęs, leitenantas manė įį 

| boro dar ir kitu, blogesniu dalyku — išdavyste. Nepatikė- 
jęs nė vienu žodžiu apie vaiduoklį, jis įsivaizdavo, kad visa yra sukurta 
tiktai jam apdumti akis, o iš tikrųjų Nordertonas papirko sargybinį, kad 
jam leistų pabėgti. Jis taip galvojo dar ir todėl, kad baimė, jam regis, ne- 
siderino su žmogumi, pasižyminčiu tokia narsa ir drąsa kaip nedaugelis 
pulke, dalyvavusiu keliuose mūšiuose, sužeistu keletą kartų — žodžiu, 
žmogumi, kuris visada elgdavosi kaip geras ir šaunus karys. 

Taigi, kad skaitytojas nesusidarytų blogos nuomonės apie tokį asmenį, 
mes, nė valandėlę nedelsdami, išgelbėsime jį nuo šio sunkaus apkaltinimo. 

Ponas Nordertonas, kaip anksčiau minėjome, buvo visiškai paten- 
kintas garbe, kurią įsigijo šiuo žygiu. Jis buvo turbūt matęs ar girdėjęs, 
arba spėjo, kad pavydas — neatskiriamas pasižymėjimo draugas. Nenoriu 
tuo pasakyti, kad jis buvo linkęs stabmeldiškai tikėti arba garbinti deivę 
Nemezidę, nes esu tvirtai įsitikinęs, jog iš tikrųjų jis niekada nebuvo gir- 
dėjęs jos vardo. Be to, būdamas judraus būdo, jis jautė didelę antipatiją 
toms ankštoms patalpoms Glosterio pilyje, į kurias taikos teisėjas gana 
lengvai galėjo jį aprūpinti bilietu. Jis taip pat negalėjo atsikratyti ir nera- 
mių minčių apie žinomą medinį įrengimą', kurio pavadinimą aš, laiky- 
damasis bendro mūsų žmonių įpročio, vengiu minėti, nors, man atrodo, 
nevertėtų gėdytis, o priešingai — gerbti šį pastatą, kuris teikia arba bent 
galėtų teikti visuomenei daugiau naudos negu koks kitas viešas įrengi- 
mas. Žodžiu sakant, neminint daugiau jo poelgio motyvų, ponas Nor- 
dertonas labai troško tą vakarą išvykti, ir jam beliko tiktai sugalvoti, kaip 
tat įvykdyti, o tai buvo ne toks jau lengvas dalykas. 

Reikia pasakyti, kad šitas jaunas džentelmenas, nors ir šiek tiek iš- 
krypusios moralės, buvo visiškai tiesaus stoto, be galo stiprus ir gražiai 


! apie žinomą iedinį įrengimą... — kartuves. 

sudėtas. Jo veidas daugeliui moterų atrodė dailus, nes buvo apvalainas 
ir įraudęs, o dantys palyginti geri. Šitokios grožybės negalėjo nepadaryti 
įspūdžio mūsų šeimininkei, kuri mėgo tokį grožį. Jinai iš tikrųjų labai 
užjautė jaunuolį ir, išgirdusi iš chirurgo, kad savanorio reikalai gali blogai 
baigtis, įtarė, jog vėliau jie gali turėti nemalonių padarinių ir jaunesnia- 
jam leitenantui. Taigi, išsirūpinusi leidimą aplankyti Nordertoną ir ra- 
dusi jį labai melancholiškai nusiteikusį, o jai papasakojus, kad savanorio 
gyvybės beveik nėra vilties išgelbėti, jo nuotaika dar labiau pablogėjo, ji 
mestelėjo keletą užuominų, pastarasis godžiai jų nusitvėrė, ir jie tuojau 
vienas kitą suprato. Galiausiai buvo susitarta, kad, jai davus tam tikrą 
signalą, jaunesnysis leitenantas pasikels aukštyn dūmtraukiu, susisiekian- 
čiu su virtuviniu, juo jis ir nusileis žemyn, nutaikęs patogią progą, kada 
šeimininkė valys patalpas. 

Bet bijodami, kad kitaip galvojantieji mūsų skaitytojai, pasinaudoję 
šiuo atsitikimu, neimtų per greitai smerkti kiekvieną užuojautą, kaip vi- 
suomenei žalingą kvailystę, manome derant paminėti dar vieną smulkme- 
ną, galėjusią turėti reikšmės šiame žygyje. Jaunesnysis leitenantas atsitik- 
tinai turėjo su savimi penkiasdešimt svarų sumą, kuri iš tiesų priklausė 
visam būriui. Kapitonas, susibaręs su savo leitenantu, įgaliojo jaunesnįjį 
leitenantą išmokėti būriui atlyginimą, o tas manė esant geriausia patikėti 
pinigus šeimininkei arba kaip garantiją, ar kaip užstatą, kad grįžęs jis 
atsakys prieš teismą už jam mestus kaltinimus. Tačiau, šiaip ar taip, aišku 
tik tai, kad šeimininkė gavo pinigus, o jaunesnysis leitenantas — laisvę. 

Žinodamas gailestingą tos gerosios moters širdį, skaitytojas galbūt 
tikisi, kad jinai tuojau ims ginti vargšą sargybinį, pamačiusi jį areštuo- 
tą už nusikaltimą, kurio, kaip jai buvo žinoma, jis nepadarė, tačiau ar ji 
buvo išsėmusi visą savo užuojautą ką tik minėtajam atvejui, ar šio vaikino 
bruožai, beje, nelabai skirtingi nuo jaunesniojo leitenanto fizionomijos, 
neįstengė jos sukelti, šito nesiimu spręst; tiktai ji toli gražu negynė šio 
kalinio, net priešingai: karštai įrodinėjo karininkui jo kaltę ir, pakėlusi akis 
bei rankas į dangų, pareiškė, kad nieku gyvu nepadėtų žudikui pabėgti. 

Pagaliau viskas vėl nurimo, ir dauguma susirinkusiųjų išsivaikščiojo 
dar numigti; bet šeimininkė, ar iš įgimto jos būdui judrumo, ar būgštauda- 

ma dėl indų, nebeturėjo noro miegoti ir įkalbėjo karininkus, kurie turėjo 
išžygiuoti po geros valandos, praleisti su ja tą laiką prie taurelės punšo. 

Tuo tarpų Džonsas gulėjo nesumerkdamas akių ir girdėjo kilusį 
triukšmą ir subruzdimą. Nekantraudamas sužinoti visas smulkmenas, 
jis nučiupo varpelio rankeną ir patraukė ją mažiausiai dvidešimt kar- 
tų, tačiau veltui: šeimininkė buvo taip įsilinksminusi, kad jokio varpo 
skambesys nebūtų galėjęs nustelbti jos klegesio; o bufetininkas ir kam- 
barinė, kurie sėdėjo virtuvėje (nei jis išdrįso vienas budėti, nei ji viena 
gulėti), juo aiškiau girdėjo skambant varpelį, juo labiau gąsdinosi ir 
sėdėjo lyg prikalti. 

Galiausiai pasitaikius laimingam protarpiui jai bečiauškant, varpelio 
garsas pasiekė mūsų gerosios šeimininkės ausis, ir ji tuojau pašaukė tar- 
nus. Šisyk abu tučtuojau pakluso. 

— Džou, nejau tu negirdi, kad džentelmenas skambina? — pasakė 
ji. — Kodėl neini? 

— Ne mano reikalas prižiūrėti kambarius, — atkirto tarnas. — Tegul 
eina kambarinė Beti! 

— Na, jeigu šitaip, — atsakė mergina, — tai žinokite, kad ne mano rei- 
kalas patarnauti džentelmenams. Tiesa, aš kartais jiems patarnaudavau, 
bet, velniai griebtų, dėl jų daugiau nė piršto nepajudinsiu, jeigu jau taip 
kalbate. 

Skambučiui vis dar įnirtingai tebeskambant, šeimininkė įsiuto ir 
prisiekė dar šiandien pat išvarysianti Džou, jeigu jis tučtuojau nenuei- 
siąs į viršų. 

— Ką padarysi, jei išvarysite, medem, — atsakė jis, — bet kitų tarnų 
pareigų aš nesiimsiu. 

Tuomet ji kreipėsi į kambarinę ir stengėsi paveikti ją švelnumu, ta- 
čiau viskas veltui: Beti buvo tokia pat nepalenkiama kaip ir Džou. Abu 
spyrėsi, kad tai ne jų reikalas, ir nenorėjo nė iš vietos judėti. 

Tuomet leitenantas nusijuokė ir tarė: 

— Na, aš užbaigsiu šį ginčą, — ir kreipdamasis į tarnus jis pagyrė juos 
už ryžtingumą ginant savo reikalus, bet pridūrė, kad, vienam sutikus eiti, 
ir kitas tikriausiai neatsisakytų. 

Jie abu tuojau su šiuo pasiūlymu sutiko ir meiliai susikabinę nuėjo 
pas Džonsą. Kai abudu dingo už durų, leitenantas numalšino šeiminin- 
kės apmaudą paaiškindamas, kodėl jiedu taip nenorėjo eiti pavieniui. 

Tarnai greitai sugrįžo ir išdėstė šeimininkei, kad sužeistasis džentel- 
menas toli gražu nemiręs, kad jis kalbąs lyg visai sveikas, reiškiąs pagar- 
bą leitenantui ir labai trokštąs pamatyti jį prieš išžygiuojant. 

Gerasis leitenantas tuojau patenkino šį troškimą ir, atsisėdęs prie jo 
lovos, nupasakojo visą sceną, vykusią apačioje, užbaigdamas, jog ketinąs 
pamokomai nubausti sargybinį. 

Tuomet Džonsas išdėstė jam visą tiesą ir karštai prašė nebausti varg- 
šo kareivio, „kuris, aš tuo įsitikinęs, — pasakė jis, — taip pat nekaltas dėl 
jaunesniojo leitenanto pabėgimo, kaip ir dėl išgalvoto melo arba mėgi- 
nimo apgauti jus“. 

Valandėlę padvejojęs, leitenantas atsakė: 

— Na, jeigu jau jūs išteisinote vaikiną dėl vienos apkaltinimo dalies, 
tai bus neįmanoma įrodyti ir kitą, nes jis ne vienas ėjo sargybą. Bet man 
labai knieti nubausti tą nenaudėlį už bailumą. Beje, kas žino, kaip gali 
paveikti toksai išgąstis? O su priešais jis, tiesą sakant, visada laikėsi nar- 
siai. Na, miela, jog tie vaikinai bent jau taip žiūri į religiją. Taigi aš jums 
prižadu, kad mums išžygiuojant jis bus paleistas į laisvę. Klausykite!.. 
Skambina rinktis. Pabučiuokite mane dar kartą, mano brangus berniuk. 
Nesijaudinkite ir neskubėkite, prisiminkite krikščioniškąją kantrumo 
doktriną ir, aš garantuoju, jūs netrukus galėsite atsiteisti ir garbingai at- 
keršyti savo įžeidėjui. 

Tuomet leitenantas išėjo, o Džonsas pamėgino užmigti. 


i 


AŠTUNTOJI KNYGA 


apimanti kone dvi dienas 


Pirmasis skyrius 


NUOSTABIAI ILGAS SKYRIUS APIE 
STEBUKLINGUS DALYKUS, DAUG ILGESNIS 
UŽ VISUS MŪSŲ ĮŽANGINIUS SKYRIUS 


[ adangi dabar pradedame knygą, kurioje mūsų istorijos eiga 

vers mus papasakoti keletą keistesnių ir labiau stebinančių įvy- 
kių negu tie, kurie vyko iki šiol, tai gal bus pravartu šiame įvadiniame 
skyriuje ką nors pasakyti apie tą rašymo manierą, kuri vadinama stebuk- 
linga. Todėl ir savo, ir kitų labui pamėginsime šiam žanrui apibrėžti tam 
tikrus rėmus; ir iš tikrųjų tatai būtina, nes įvairaus plauko kritikai! yra lin- 
kę pulti į visokius kraštutinumus: vieni drauge su ponu Dasjė“ teigia, kad 
negalimas dalykas vis dėlto gali būti įtikimas", kiti taip skeptiškai žiūri į 
istoriją ir poeziją, kad netiki, jog esama tokių dalykų, į kuriuos panašių 
jiems patiems neteko matyti. 


! Čia, kaip ir daugelyje mūsų kūrinio vietų, šiuo žodžiu pažymime apskritai visus skaitytojus. 
(Autoriaus pastaba.) 

“ Andrė Dasjė (1651-1722) — prancūzų filologas, antikinių autorių vertėjas ir jų komentatorius. 

* Laimė, kad ponas Dasjė nebuvo airis. (Autoriaus pastaba.) 

Taigi pirmiausia, manau, labai tikslinga būtų iš kiekvieno rašytojo 
reikalauti, kad jis laikytųsi galimumo rėmų ir nuolat prisimintų, jog 
žmogus negali patikėti galįs nuveikti tai, ko iš tikrųjų neįstengtų. Šis 
įsitikinimas galbūt ir davė pradžią daugeliui pasakų apie senovės pa- 
gonių dievus (nes dauguma jų yra poetiškos). Poetas, norėdamas duoti 
valią savo įmantriai ir nesuvaldomai vaizduotei, stvėrėsi tokių būtybių, 
kurių galybės jo skaitytojai negalėjo suvokti arba, tiksliau, kuri pasi- 
rodė jiems beribė, ir, žinoma, jokie su ja susiję stebuklai nebeįstengė 
jų apstulbinti. Šitas argumentas dažnai vartotas Homero stebuklams 
apginti; argumentas, galima sutikti, gana įtikinamas, — ne todėl, kaip 
linkęs manyti ponas Popas, kad Ulisas prikalbėjo visą tiradą kvailysčių 
feakams' — tautai, pasižymėjusiai savo paikumu, bet dėl to, kad pats 
poetas rašė pagonims, kuriems poetiniai prasimanymai buvo tikėjimo 
dogmos. O aš, prisipažinsiu, esu tokio gailestingo būdo, kad norėčiau, 
jog Polifemas būtų laikęsis pieniškos dietos ir išsaugojęs savo akį; O ir 
Ulisas negalėjo labiau už mane sielotis, kai jo draugus pavertė kiaulė- 
mis Kirkė, kuri, man regis, vėliau parodė per daug pagarbos žmogaus 
kūnui, ir reikia manyti, jog pavertė kiaulėmis ne todėl, kad norėjo šoni- 
nės. Taip pat iš visos širdies apgailestauju, kad Homeras negalėjo žinoti 
Horacijaus taisyklės, jog reikia stengtis kuo rečiau vaizduoti antgamtiš- 
kas būtybes. Tuomet nebūtume matę jo dievų nusileidžiant į žemę dėl 
visokių niekniekių ir dažnai taip besielgiant, kad jie ne tik prarasdavo 
bet kokią pagarbą, bet net tapdavo paniekos ir pasityčiojimo objektais. 
Toksai elgesys negalėjo neįžeisti dievobaimingų ir blaiviai mąstančių 
pagonių, ir jo niekada nebūtų galima pateisinti, nebent sutinkant su 
prielaida, į kurią aš kartais beveik linkdavau, kad šitas garsiausias po- 
etas, koks jis iš tiesų ir yra, turėjo tikslą išjuokti savo epochos ir savo 
krašto prietarus. 


' Feakai - legendinė tauta; pas feakus buvo jūros išmestas Homero herojus Odisėjas, arba 
Ulisas. Daugelį savo pasakiškų nuotykių (susitikimas su kiklopu Polifemu, burtininke Kirke, kuri 
buvo pavertusi Odisėją ir jo palydovus kiaulėmis) Odisėjas pasakojo jį priėmusiems feakams. Ši 


kompozicinė Homero poemos ypatybė ir davė progos Popui pareikšti savo spėliones. 

Bet aš jau per ilgai sustojau ties doktrina, kuri negali turėti jokios 
naudos krikščioniui rašytojui; juk jeigu jis negali vaizduoti savo kūriniuo- 
se nė vieno iš tos dangiškosios armijos, sudarančios jo tikėjimo objektą, 
būtų baisiai vaikiška skolintis iš pagoniškos mitologijos dievybes, kurių 
nemirtingumas jau seniai nuvainikuotas. Lordas Šeftsberis sako, kad ne- 
gali būti nieko nuobodesnio kaip modernių poetų kreipimasis į mūzą; 
jis galėjo dar pridėti, kad negali būti ir nieko absurdiškesnio. Mūsų laikų 
poetui daug labiau dera šauktis kokios baladės, kaip, kai kurių nuomone, 
daręs Homeras, arba kartu su Hudibro autoriumi alaus bokalo, kuris 
galbūt įkvėpė daug daugiau poezijos ir prozos negu visi Hipokreno ir 
Helikono vandenys!. 

Vienintelės antgamtiškos būtybės, kurios gali tam tikrais atvejais būti 
leidžiamos mums, šiuolaikiniams rašytojams, — tai vaiduokliai, bet patar- 
čiau autoriams ir su jais būti labai santūriems. Iš tikrųjų jie, lyg arsenas ir 
kiti pavojingi medikamentai, turi būti vartojami su ypatingu atsargumu; 
aš net patarčiau visai jų neliesti tuose veikaluose ir tiems rašytojams, ku- 
riems skardus skaitytojo juokas būtų didelė kančia ir įžeidimas. 

O dėl elfų ir laumių bei kitų fantastiškų būtybių, tai aš tikslingai apie 
juos nutyliu, nes labai nenorėčiau įsprausti į kokius nors rėmus tų stebi- 
nančių vaizduočių, kurių platiems užmojams per siauros žmogiškos pri- 
gimties ribos; į jų kūrinius reikia žiūrėti kaip į naujus pasaulius, kuriuose 
jie gali tvarkytis kaip tinkami. 

Taigi žmogus yra svarbiausias objektas mūsų istorikų arba poetų 
plunksnai (išskyrus nebent labai nepaprastus atvejus), ir, aprašydami jo 
veiksmus, turime būti labai atsargūs, kad neprašoktume mūsų aprašo- 
mojo veikėjo sugebėjimų. 

Bet vien tiktai galimumo nepakanka pasiteisinti; mes turime paisyti 
ir įtikimumo rėmų. Tai, atrodo, Aristotelio nuomonė, — O jeigu ne jo, tai 
kokio nors kito išmintingo žmogaus, kurio autoritetas bus toks pat, kai 
jis bus toks pat senas, — kad poetas, pasakojąs neįtikimus dalykus, negali 


' Helikonas —- mūzoms skirtas kalnas Beotijoje (Graikijoje), kur tryško Hipokreno šalti- 


nis — poetinio įkvėpimo simbolis. 

pasiteisinti, jog pasakojamasis dalykas tikrai yra įvykęs. Tai galbūt tinka 
poezijai, bet istorikui nedera tos taisyklės praktikuoti, nes jis privalo per- 
teikti įvykius tokius, kokie jie yra, nors jie būtų ir tokie nepaprasti, kad, 
norint juos perprasti, reikėtų nemaža pasitikėjimo istorija. Toksai buvo 
nesėkmingasis Herodoto aprašytas Kserkso ginklavimasis arba sėkmin- 
gasis Ariano! atpasakotas Aleksandro žygis. Tokia buvo vėlesniaisiais 
metais Henriko V pergalė prie Azenkūro arba Karolio XII, švedų kara- 
liaus, pergalė prie Narvos. Visi šie įvykiai, juo daugiau apie juos mąstai, 
juo labiau stebina. 

Tačiau tokius faktus, kurie įsipina į viso pasakojimo giją ir net sudaro 
jo esminę dalį, istorikas turi teisę užfiksuoti taip, kaip jie iš tikrųjų įvyko, 
bet būtų net nedovanotina, jeigu jis juos praleistų arba pakeistų. Tačiau 
yra ir kitų faktų, ne tokių svarbių ir būtinų, kurie, nors ir gerai paliudyti, 
vis dėlto gali būti pasmerkti užmarščiai, norint pateisinti skaitytojų skep- 
tiškumą. Tokia yra, pavyzdžiui, garsioji istorija apie Džordžo Viljerso“ 
dvasią; ją verčiau galima padovanoti daktarui Drelinkūrui?, kur ją būtų 
buvę galima įdėti greta istorijos apie ponios Vil šmėklą pačioje pradžioje 
jo „Pašnekesio apie mirtį“, užuot pateikus tokiame rimtame veikale kaip 
„Sukilimo istorija““. 

Tiesą sakant, jeigu istorikas apsiribos tuo, kas tikrai įvyko, ir visiškai 
atmes bet kokias aplinkybes, kurios, nors ir gerai paliudytos, jo tvirtu 
įsitikinimu, yra melagingos, jis kartais pasiners į stebuklingų dalykų apra- 


! Arianas Havijus (II a.) — graikų istorikas; iki mūsų laikų išliko jo Aleksandro Makedonie- 
čio istorija. 

* Džordžas Viljersas, Bakingemo hercogas (1627-1687) — Jokūbo I ir Karolio I Stiuarto 
favoritas, vienas iš garsiosios teatrinės parodijos „„Repeticija“ (1671) autorių; joje išjuokiama 
Restauracijos epochos tragedijos estetika. 

3 Šarlis Drelinkūras (1595-1669) — prancūzų teologas protestantas. Fildingas turi galvoj jo 
kūrinį „Apie mirties baimę“, išverstą į anglų kalbą; prie ketvirtojo šio vertimo leidimo (1706) 
Danielius Defo, „Robinzono Kruzo“ autorius, pridėjo savo apsakymą apie „Ponios Vil šmėklą“, 
parašytą neva remiantis dokumentiniais duomenimis. 

* Sukilimo istorija. — Čia Fildingas turi galvoj Klarendono grafo Eduardo Haido (1608— 
1674) „Didžiojo maišto istoriją“. Klarendonas pats dalyvavo pilietiniame kare karaliaus pusėje; 


jo „Istorijoje“ ryški reakcinė tendencija. 

šymus, bet jie niekada nebus neįtikimi. Jis dažnai nustebins ir sudomins 
skaitytoją, bet niekada nesukels to nepalankaus nepasitikėjimo, apie kurį 
kalba Horacijus. Tad tiktai leisdamiesi į fantazijos pasaulį, mes paprastai 
nusižengiame šiai taisyklei ir išeiname iš įtikimumo ribų, kurių istorikas 
niekada neperžengia, nebent atsisako pats savęs ir pradeda rašyti romaną. 
Tačiau šiuo požiūriu istorikai, pasakojantys apie visuomenės įvykius, turi 
pirmenybę prieš mus, kurie apsiribojame privataus gyvenimo aprašymu. 
Pasitikėjimas pirmaisiais išlieka ilgam laikui, nes jie aprašo visiems Ži- 
nomus faktus; o oficialūs dokumentai su daugelio rašytojų atitinkamais 
liudijimais patvirtina jų žodžių teisingumą būsimiesiems amžiams. Taigi 
visos vėlesniosios kartos tikėjo Trajano ir Antonino, Nerono ir Kaligu- 
los buvimu, ir nė vienas neabejojo, kad tokie geri ir tokie blogi žmonės 
kadaise buvo žmonijos valdovai. 

Bet mūsų, kurie turime reikalų su privačiais asmenimis, skverbiamės 
į tolimiausius užkampius, ieškome dorybės ir ydos pavyzdžių visuose 
pasaulio kampuose ir landynėse, - mūsų padėtis pavojingesnė. Kadangi 
nesame žinomi plačiai visuomenei ir neturime atitinkamų liudijimų bei 
dokumentų, kurie paremtų ir patvirtintų, ką mes rašome, tai mums ten- 
ka laikytis ne tiktai galimumo, bet ir įtikimumo rėmų, o ypač tuomet, 
kai mes piešiame tai, kas labai gera ir miela. Suktybėmis ir kvailystėmis, 
nors jos visada tokios nelemtos, daug lengviau patikima, — nedori mūsų 
įpročiai labai tam padeda. 

Taigi galime beveik visiškai ramiai papasakoti Fišerio istoriją; ilgą 
laiką maitindamasis pono Derbio dosnumo dėka ir vieną rytą gavęs iš 
jo didžiulę pinigų sumą, jis vis dėlto, geisdamas pasisavinti visa, kas dar 
buvo likę jo draugo rašomajame stale, pasislėpė Templio kontoroje, iš 
kurios buvo durys į pono Derbio kambarius. Iš čia slapta klausėsi, kaip 
ponas Derbis linksminasi draugams suruošęs vaišes, į kurias ir Fišeris 
buvo kviestas. Per visą šį laiką jame nekilo jokio švelnaus dėkingumo 
jausmo, kuris būtų sulaikęs jį nuo užsimoto kėslo, ir, kai vargšas džentel- 
menas išleido savo svečius pro kontorą, Fišeris greitai išniro iš slaptynės 
ir, nusėlinęs paskui savo draugą į jo kambarį, paleido iš pistoleto kulką 
jam į galvą. Tuo visi tikės net ir tuomet, kai jo kaulai supus kaip ir jo 

širdis. Net galbūt ir tai nesukels abejonių, kad tas niekšas, po dviejų die- 
nų nuėjęs su jaunomis damomis į „Hamletą“, nepakitusia veido išraiška 
klausėsi, kaip viena iš tų damų, neįtarusi, kad sėdi greta žudiko, sušuko: 
„Dieve mano, jeigu čia dabar būtų žmogus, nužudęs poną Derbį!“ — tuo 
pademonstruodamas savo dar labiau užkietėjusią ir surembėjusią sąžinę 
negu paties Nerono, apie kurį Svetonijus sako, kad tuojau po motinos 
mirties, pajutęs savo kaltę, jis ėmė taip nežmoniškai kamuotis, kad nei 
kareivių, nei senato, nei liaudies sveikinimai negalėjo nuraminti baisaus 
jo sąžinės graužimo. 

Bet jeigu, kita vertus, aš pasakyčiau skaitytojui, kad pažinau žmo- 
gų, kuris savo įžvalgiu protu dar niekieno iki šiol neišbandytu būdu 
įsigijo didžiulius turtus; kad jis tai padarė visiškai išsaugodamas savo 
dorą ir visada su visais elgėsi teisingai ir ne tik nė vieno nenuskriaudė, 
bet net suteikė didžiulę naudą prekybai ir nepaprastai padidino vals- 
tybės iždą; kad vieną savo turto pajamų dalį paskyrė meno kūriniams, 
kuriuose aukščiausias didingumas jungėsi su gryniausiu paprastumu, 
o kitą dalį šelpti tiems žmonėms, kurių vienintelės rekomendacijos 
buvo arba jų nuopelnai, arba skurdas, tuo parodydamas be galo gerą 
širdį; kad jis labai rūpestingai pasirinkdavo vargšus pagal tai, kaip jie 
sugeba kęsti savo nedalią, kurią jis karštai troško palengvinti, o paskui 
labai skrupulingai (gal net per daug skrupulingai) slėpdavo savo gerus 
darbus; kad jo namas, jo baldai, jo sodai, stalas, jo vaišingumas ir jo 
labdaringumas — visa tai bylojo apie tyrą sielą, iš kurios visa tai veržėsi, 
apie jos turtingumą ir kilnumą, be blizgesio bei išorinio puikavimosi; 
kad jis gyvenime viską prideramai atlikdavo; kad buvo dievobaimin- 
giausias Kūrėjo krikščionis, uoliausias savo valdovo pavaldinys, švel- 
niausias vyras žmonai, malonus giminaitis, dosnus globėjas, nuoširdus 
ir ištikimas draugas, linksmas ir sąmojingas pašnekovas, nuolankus 
tarnams, vaišingas kaimynams, vargšų ir visų žmonių geradarys. Jeigu 
aš dar pridėčiau epitetus — išmintingas, prakilnus, šaunus, apskritai vi- 
sus mūsų kalboje esančius liaupsinančius epitetus, — tai tikriausiai aš 
galėčiau pasakyti: 


PAMESTINUKO TOMO DŽONSO ISTORIJjA + 


— Ouis credet? Nemo, Hercule, neno: 
Ve/ duo, vel nero. 


Ir vis dėlto aš pažįstu žmogų, visai tokį, kokį čia aprašiau. Bet vienin- 
telio pavyzdžio (o kito tokio tikrai nežinau) nepakanka mums pateisinti, 
kai mes rašome tūkstančiams, kurie niekada negirdėjo apie šį žmogų 
arba apie kokį nors kitą į jį panašų. Šitokius rarae ave“ reikėtų perduoti 
epitafijų autoriams arba kokiam nors poetui, kuris teiktųsi įpinti šį retą 
vardą į savo dvieilį arba nerūpestingai, probėgšmais, neįžeisdamas skai- 
tytojo, įbruktų jį į savo rimą. 

Galiausiai veiksmai turi derintis su žmogaus jėgomis ir apskritai su jo 
prigimtimi; be to, turi atitikti veikėjo, atliekančio tą veiksmą, charakterį; 
nes kas viename žmoguje tesudomina ar nustebina, gali tapti neįtikėtina 
ir netgi neįmanoma, kalbant apie kitą. 

Šis paskutinis reikalavimas yra tai, ką dramos kritikai vadina charak- 
terio santūrumu; jis reikalauja iš autoriaus labai teisingo sprendimo ir 
nepaprastai kruopštaus žmogaus prigimties pažinimo. 

Nuostabiai pasakė vienas labai puikus rašytojas: kad jokia aistra ne- 
gali pastūmėti žmogaus pasielgti prieš jo prigimtį, kaip smarki srovė 
negali nunešti valties prieš savo tėkmę. Išdrįsiu pasakyti, kad žmogaus 
poelgis, diametraliai prieštaraująs jo prigimčiai, jeigu jau nėra negalimas, 
tai, šiaip ar taip, yra neįtikimas ir atrodys stebuklingas kaip kiekvienas 
prasimanymas. Priskirkime geriausius pono Antonino? gyvenimo dar- 
bus Neronui arba baisiausias Nerono piktadarystes Antoninui, — ar bent 
kas tuo patikės? Tuo tarpu žinodami, kas juos yra padaręs, mes iš tikrųjų 
tiktai stebimės. 


' Kas tuo patikės? Niekas, o Herkuli, niekas: arba du, arba niekas (//.). 

Ouis credet... - pakeisti Persijaus žodžiai (Satyra, I, 1-2); 

Ouis leget baec? — Min tu istud ais? Nemo Hercule. — Nemo? Vel duo, vel nemno... 

Kas ims tai skaityt? — Ar šitai? Dievaži, niekas! - Niekas? Gal pora žmonių, o gal niekas... 

* Retus paukščius (/9£.). Refus paukščius... — Juvenalis „Satyros“ (VI, 165). 

* Pijus Antoninas (86—161) - Romos imperatorius, pasižymėjęs švelniu būdu; jis buvo tikra 
priešingybė piktadarybėmis pagarsėjusiam Neronui (valdė 54—68 m.). 

Mūsų laikų komedijų autoriai beveik visi daro minėtąją klaidą: pa- 
prastai pirmuose keturiuose veiksmuose jų herojai yra pagarsėję suk- 
čiai, O jų herojės užkietėjusios ištvirkėlės; bet penktajame pirmieji tampa 
labai garbingais džentelmenais, o pastarosios — geromis ir padoriomis 
moterimis; rašytojas net nesiteikia pasirūpinti, kad suderintų arba paaiš- 
kintų šitokį įstabų pasikeitimą ir tokį neatitikimą. Iš tikrųjų ir nenurodysi 
tam kitos priežasties kaip toji, kad pjesė artėja prie atomazgos; sukčiui 
ne mažiau natūralu atgailauti paskutiniame pjesės veiksme negu paskuti- 
niame savo gyvenimo akte, — o tai paprastai matome Taiberne! — vietoje, 
kuri tikrai labiau tiktų būti paskutinė kai kurių komedijų scena, nes jų 
herojai pasižymi tais pačiais talentais, kurie ne tiktai atveda žmones prie 
kartuvių, bet dar ir įgalina juos įgyti herojišką išvaizdą. 

Aš manau, kad, laikydamasis nedaugelio tokių apribojimų, kiekvie- 
nas rašytojas gali vaizduoti tai, kas stebuklinga, kiek tik jam patinka; ir 
jeigu jis neperžengs įtikimumo rėmų, tai dar labiau įstengs nustebinti 
skaitytoją, dar labiau patrauks jo dėmesį ir dar labiau jį sužavės. Kaip 
pažymi vienas genijus penktajame savo Batoso“ skyriuje: Tikras poezijos 
menas priklauso nuo mokėjimo sujungti tiesą su prasimanymu, siekiant 
suderinti įtikimus dalykus su stebinančiais.“ 

Tačiau, nors kiekvienas geras rašytojas apsiribos įtikimumo rėmais, 
jokiu būdu nereikia, kad jo veikėjai arba įvykiai būtų banalūs, niekuo 
neišsiskiriantys arba vulgarūs, — tokie, kokie atsitinka kiekvienoje gatvė- 
je arba kiekvienuose namuose, arba apie kuriuos skaitoma kasdieninėje 
kiekvieno laikraščio kronikoje. Jam taip pat nedraudžiama parodyti daug 


| Taibernas — aikštė vakarinėje Londono dalyje, kur ligi 1783 m. buvo vykdomos mirties 
bausmės. 

“ „penktajame savo „Baloso“ skyriuje. — Fildingas turi galvoje Popo samprotavimus, antrašte 
„Martinus Scriblerus, arba menas pasinerti į poeziją“, kurie pasirodė 1728 m. rinkinio „Įvairenybės“ 
antrajame tome; šį rinkinį leido Popas su Džonatanu Sviftu. Graikiškas žodis bafos reiškia „gilu- 
ma“. Savo satyriniame traktate autorius parodijuoja tais laikais labai populiarų graikų oratoriaus 
ir gramatiko Longino (III a.) kūrinį, pavadintą ,„Apie prakilnumą“; nuo to laiko žodis ba/os įėjo 
į anglų kalbą kaip tariamo gilumo, pasipūtimo sinonimas. Martinus Scrzblerus — bendras pseu- 
donimas rašytojų grupės, kuriai priklausė Popas, Sviftas, Arbetnotas ir satyrinės demokratinės 
komedijos pradininkas XVIII a. Anglijoje Džonas Gėjus. 

asmenų ir daiktų, apie kuriuos didžiuma skaitytojų galbūt neturi jokio 
supratimo. Jeigu rašytojas griežtai laikosi minėtųjų taisyklių, jis atlieka 
savo pareigą ir turi teisę reikalauti tam tikro pasitikėjimo iš skaitytojo, ir 
jeigu pastarasis jo neparodo, jis nepagrįstai skeptiškas. 

Kalbėdamas apie tokio pasitikėjimo stoką, aš prisiminiau, kaip gausi 
raštininkų ir pameistrių publika pasmerkė jaunos kilmingos damos vaid- 
menį scenoje, kad jis esą nenatūralus; tuo tarpu anksčiau ji sulaukė dau- 
gelio aukštos visuomenės damų pritarimo; viena iš jų, išgarsėjusi savo 
protu, pareiškė, kad tai yra pusės jos pažįstamų merginų paveikslas. 

Antrasis skyrius 


KURIAME ŠEIMININKĖ APLANKO 
PONĄ DŽONSĄ 


tsisveikinęs su savo draugu leitenantu, Džonsas stengėsi už- 

merkti akis, tačiau veltui; dvasinė jo būsena buvo per daug įaud- 
rinta, kad ją užliūliuotų miegas. Prisimėgavęs arba, teisingiau, prisikama- 
vęs iki aušros nuo minčių apie savo Sofiją, jis paprašė arbatos; šia proga 
pati šeimininkė teikėsi jį aplankyti. 

Iš tikrųjų tik dabar jinai aiškiai išvydo vaikiną pirmą kartą arba bent 
atkreipė į jį dėmesį; kadangi leitenantas ją užtikrino, kad Džonsas yra 
tikrai jaunas džentelmenas iš aukštosios visuomenės, ji nusprendė paro- 
dyti jam visokeriopą pagarbą, nes, tiesą sakant, tai buvo vieni iš tų namų, 
kur džentelmenai, pavartojant skelbimų kalbą, gali už savo pinigus rasti 
rūpestingiausią priežiūrą. 

Beruošdama arbatą, ji ėmė tolydžio postringauti. 

— Kaip gaila, sere! — tarė ji. — Aš manau, kad toks gražus jaunas 
džentelmenas neturėtų tiek nusižeminti, susidėdamas su tais kareiviais. 
Jie, žinoma, taip pat vadina save džentelmenais, tačiau, kaip sakydavo 
mano pirmasis vyras, jie turėtų prisimint, kad mes už juos mokame. 
O, patikėkite manimi, ne taip jau lengva mums, viešbučių savininkams, 
kai reikia už juos mokėti ir, be to, dar priimti ir vaišinti. Praėjusią naktį 
jų čia buvo dvidešimt, neskaičiuojant karininkų; betgi jau man geriau 
kareiviai negu karininkai: juk tiems dabišiams niekada neįtiksi; O pa- 
žvelgtumėte jūs į sąskaitą, sere: vieni niekai! Užtikrinu jus, man daug 
mažiau vargo su gero skvairo šeima, iš kurios už nakvynę mes gauname 
keturiasdešimt ar penkiasdešimt šilingų, o kur dar arkliai. O vis dėlto aš 
įsitikinusi, kad koks nors nususęs karininkėlis dedasi esąs mandresnis 
už skvairą, turintį penkis šimtus svarų metinių pajamų. Ir, patikėkite 
manimi, juokinga matant, kaip kareiviai laksto apie juos kartodami: 
„Jūsų kilnybe, jūsų kilnybe!“ Ačiū už tokią kilnybę, o viso labo — tik vie- 
nas šilingas dienai! O jau kad keikiasi tarpusavyje, tai net siaubas ima! 

Man atrodo, kad nieko nebus iš tokių sugadintų žmonių. Štai ir su jumis 
vienas jų taip barbariškai pasielgė. Aš taip ir maniau, kad kiti gerai jį 
saugos: juk tai viena gauja; ir net jei jūsų gyvybė būtų patekusi į mirtiną 
pavojų, — džiaugiuosi matydama, kad taip nėra, — tiems niekšams būtų 
buvę vis vien. Jie būtų išleidę žudiką. Viešpatie, pasigailėk jų! Nieku 
gyvu nesiimčiau už tokią nuodėmę atsakomybės. Bet nors jūs su Dievo 
palaima ir taisotės, vis dėlto jam bausmė priklauso. Jeigu kreiptumėtės 
į advokatą Smolą, galiu prisiekti, jis priverstų nenaudėlį išsidanginti iš 
Anglijos, nors tikriausiai jis ir pats bus pasprukęs; juk tokie perėjūnai 
šiandien čia, o rytoj — tiek juos ir tematysi! Tačiau, tikiuosi, ateityje jūs 
būsite išmintingesnis ir grįšite pas savuosius: esu tikra, kad jie visi labai 
kremtasi, jūsų netekę; o jeigu dar žinotų, kas atsitiko — neduok, Dieve! 
Geriau, kad nesužinotų... Gana jau, gana, mes suprantame, koks čia rei- 
kalas! Jeigu viena nenori, tai kita norės: tokiam puikiam džentelmenui 
niekada damų nestigs. Tikrai: tegul čia mano akivaizdoje pasikartų ir 
pati didžiausia gražuolė, neičiau dėl jos į kareivius. Na, nerauskite taip! 
(Jis iš tikrųjų smarkiai paraudo.) O jūs manote, sere, kad aš nieko apie 
tai nežinau — kalbu apie panelę Sofiją. 

— Kaip?! — tarė Džonsas pašokdamas. — Jūs pažįstate mano Sofiją? 

— Ar pažįstu? Še tau! — sušuko šeimininkė. — Kiek kartų jį nakvojo 
šiame name. 

— Su savo teta, aš manau, — tarė Džonsas. 

— Na, taip, žinoma! — pasakė šeimininkė. — Taip, taip, taip, aš puikiai 
pažįstu senąją ledi. O vis dėlto kokia miela būtybė panelė Sofija, jau kas 
tiesa, tai tiesa! | 

— Miela būtybė! — sušuko Džonsas. - O, dangau! 


Tik angelams prilygsta grožis j0s. 
Jinai — duktė dangaus, ne žemės ši0s5: 
Jos siela — gėrio dieviško pilna, 

Ji - fyras džiaugsmas, meilė arzigina. 


Nejau aš galėjau įsivaizduoti, kad jūs pažįstate mano Sofiją?! 

— Norėčiau, kad jūs pažintumėte ją bent pusę tiek, kiek aš, — pasa- 
kė šeimininkė. — Kiek jūs būtumėte davęs, galėdamas pasėdėti prie jos 
lovos? O koks puikus jos kaklas! Jos žavusis kūnas buvo išsitiesęs toje 
pačioje lovoje, kurioje jūs dabar gulite. 

— Čia?! - sušuko Džonsas. — Čia kada nors gulėjo Sofija? 

— Taip, taip, čia, — atsakė šeimininkė, — toje pačioje lovoje, kurioje 
norėčiau ją ir dabar matyti; juk ji ir pati to norėtų, nes, patikėkite mani- 
mi, aš girdėjau ją minint jūsų vardą. 

— Nejau? Ar ji tikrai minėjo savo vargšą Džonsą? — sušuko jis. — Ne, 
jūs pataikaujate man: niekaip negaliu tuo patikėti. 

— Še tau! — atsakė ji. — Prisiekiu savo sielos išganymu! Tegul mane ne- 
labasis griebia, jeigu aš pasakiau nors žodelį neteisybės. Juk aš girdėjau ją 
minint poną Džonsą, tiktai labai mandagiai ir kukliai, prisipažįstu, tačiau 
vis dėlto pastebėjau, kad ji daug daugiau galvojo, negu pasakė. 

— O, brangioji šeimininke! — sušuko Džonsas. — Aš niekada nebūsiu 
vertas to, ką ji apie mane galvoja. Ji —- įkūnytas švelnumas, meilumas ir 
gerumas! Ir kodėl aš, toks nenaudėlis, gimiau, kad nors akimirką sukel- 
čiau nerimą švelnioje jos širdyje? Kodėl mane lydi prakeikimas? Juk aš 
sutikčiau pakelti visas kančias ir nelaimes, kokias tik sugalvotų žmonijai 
pats pikčiausias demonas, kad tik suteikčiau jai bent kiek malonumo, net 
ir kankinimas man nebūtų baisus, jei tiktai žinočiau, kad ji laiminga. 

— Na, tik paklausykite, — tarė šeimininkė, — aš juk pati jai sakiau, kad 
jūs ištikimai mylite. 

— Bet, prašau, medem, pasakykite, kada ir kur jūs apie mane girdėjo- 
te? Juk aš niekada čia anksčiau nesu buvęs, net neprisimenu, kad būčiau 
jus kada nors matęs. 

— Jūs ir negalite prisiminti, — atsakė jinai, — nes buvote dar visai ma- 
žulėlis, kai aš jus laikiau ant kelių skvairo namuose. 

— Skvairo? — nustebo Džonsas, — Tai jūs pažįstate ir šaunųjį, gerąjį 
poną Olvertį? 

— Na, žinoma, pažįstu. Ir kas jūsų krašte jo nepažįsta? 

— Iš tiesų garsas apie jo gerumą pasklido ir dar toliau, - atsakė Džon- 
sas, — bet tik vienas dangus tegali jį žinoti, žinoti jo geraširdiškumą, kuris 

kyla iš dangaus ir yra pasiųstas mums į žemę kaip pavyzdys. Žmonės ne- 
įstengia suprasti jo dieviško gerumo ir nevertina jo, o labiausiai nevertas 
jo aš pats. Aš, kurį jis taip išaukštino, paėmė į savo namus, ką jūs turbūt 
gerai žinote, vargšas žemos kilmės vaikas, kurį jis įsūnijo ir elgėsi it su 
tikru savo vaiku, — aš išdrįsau jam nepaklusti ir užsitraukti jo rūstybę! 
Taip, aš jos nusipelniau ir niekada nebūsiu toks nedėkingas, kad galvo- 
čiau, jog su manimi buvo neteisingai pasielgta. Taip, aš nusipelniau, kad 
mane išvytų lauk iš namų! O dabar, medem, tikiuosi, nekaltinsite manęs, 
kad aš pasidariau kareiviu, ypač su tuo turtu, kurį turiu kišenėje. 

Pasakęs tai, jis pakratė piniginę: ši šeimininkei pasirodė dar tuštesnė, 
negu iš tiesų buvo. 

Gerąją šeimininkę tas pasakojimas tiesiog (švelniai pasakius) pritren- 
kė. Ji šaltai atsakė, kad, žinoma, žmonės patys geriau mato, kas jiems 
labiau dera vienomis ar kitomis aplinkybėmis. 

— Bet, žiū! — tarė ji. - Man pasigirdo, lyg mane kažkas šaukia. Einu! 
Einu! Velniai griebtų tuos visus mūsų tarnus: visi apkurtę! Man pačiai 
tenka eiti žemyn. Jeigu jūs dar ko nors norite pusryčių, aš atsiųsiu tar- 
naitę. Einu! 

Tai pasakiusi, šeimininkė neatsisveikinusi išdūmė iš kambario. Že- 
mesnio luomo žmonės labai šykšti pagarbos; beje, jie nemokamai ją da- 
lija įžymiems žmonėms, tačiau niekada jos nerodo sau lygiems nepasirū- 
pinę, kad jiems už tai bus gerai atlyginta. 

KURIAME CHIRURGAS PASIRODO 
ANTRĄ KARTĄ 


orint, kad skaitytojas nesuklystų įsivaizduodamas, jog šeimi- 

ninkė žinojo daugiau, negu iš tiesų jai buvo žinoma, arba ne- 
nustebtų, kad ji tiek daug žino, būtina, prieš tęsiant toliau, priminti, kad 
leitenantas jai pasakė, jog Sofijos vardas buvo ginčo dingstis; o dėl kitų 
jos žinių, įžvalgus skaitytojas ir pats iš ankstesnių scenų nuvoks jų šaltinį. 
Su jos kitomis dorybėmis buvo susijęs didelis smalsumas; jinai niekada 
nenorėdavo išleisti ko nors iš savo namų neišklausinėjusi, kiek tik įma- 
noma, apie jo vardą, šeimą ir turtus. 

Kai tiktai ji išėjo, Džonsas, užuot atkreipęs dėmesį į jos elgesį, susi- 
mąstė, kad jis yra toje pačioje lovoje, kurioje, pasak šeimininkės žodžių, 
gulėjo jo brangioji Sofija. Tai sužadino jam tūkstantį švelnių ir malonių 
minčių, ties kuriomis sustotume ilgiau, jei nebūtume įsitikinę, kad pa- 
našūs įsimylėjėliai sudarys tik labai menką mūsų skaitytojų dalį. Tokios 
kad ligonio pulsas negeras, ir sužinojęs, jog šis nemiegojo, pareiškė, kad 
jo gyvybei gresia didelis pavojus; gydytojas bijojo artėjančios karštligės, 
šią būtų sulaikęs nuleisdamas kraują, bet Džonsas nesutiko, pareikšda- 
mas nenorįs netekti dar daugiau kraujo. 

— O, daktare, — tarė jis, — jeigu tik jūs malonėtumėte perrišti man 
galvą, aš neabejoju, kad po dviejų trijų dienų vėl būsiu visai sveikas. 

— Būtų gerai, — atsakė chirurgas, — jei man pavyktų jus išgydyti per 
vieną ar du mėnesius. Mat koks mitrus! Ne, ne! Po tokių kontūzijų žmo- 
nės taip greitai nepasveiksta. Primenu, sere, kad apskritai nesu įpratęs 
klausytis pacientų patarimų savo operacijoms ir reikalauju nuleisti kraują 
prieš jus perrišdamas. 

Džonsas atkakliai priešinosi, ir pagaliau gygytojas nusileido sakyda- 
mas, kad už padarinius jis neatsako ir tikisi, jog Džonsas bus taurus ir, 
esant reikalui, pripažins, jog buvo patarta priešingai; ligonis pažadėjo. 

Chirurgas nuėjo į virtuvę, čia labai nusiskundė šeimininkei pacien- 
to nepaklusnumu sakydamas, kad ligonis nesidavė nuleisti kraujo, nors 
buvo apimtas karštligės. 

— Na, tai rajumo karštligė, — tarė šeimininkė. — Šiandien per pusry- 
čius jis prarijo dvi didžiules riekes duonos su sviestu. 

— Nieko nuostabaus, — atsakė gydytojas, — aš pažinojau žmonių, 
kurie valgydavo, turėdami karščio; ir tat labai lengva paaiškinti: karš- 
čiavimo sukeltas rūgštingumas gali suerzinti diafragmos nervus ir sy- 
kiu sužadinti alkį, nelengvai atskiriamą nuo natūralaus apetito; skilvio 
sultys maisto neišskaido ir nesuvirškina; visa tai sugraužia indų siene- 
les ir taip sustiprina karščiavimo simptomus. Iš tiesų man atrodo, kad 
šitam džentelmenui gresia labai didelis pavojus, ir aš bijau, kad nenu- 
leidus kraujo jis gali mirti. 

— Kiekvienas turi anksčiau ar vėliau mirti, — atkirto geroji moteriš- 
kė, — tai ne mano reikalas. Tikiuosi, daktare, kad jūs neversite manęs jo 
laikyti, kol leisite kraują. Bet paklausykite, — žodelį jums į ausį! Patarčiau 
prieš pradedant šią procedūrą išaiškinti, kas jums užmokės. 

— Užmokės?! — sušuko daktaras spoksodamas. — Kaip? Ar aš turiu 
reikalą ne su džentelmenu? 

— Ir aš taip maniau, — tarė šeimininkė, — tačiau, kaip sakydavo 
mano pirmasis vyras, ne visa yra taip, kaip atrodo. Patikėkite manimi, 
jis plikas kaip tilvikas. Tik jau neišsiduokite, kad aš jums apie tai pra- 
sitariau, tačiau manau, kad bendrų interesų žmonės turi vienas kitam 
pasisakyti tokius dalykus. 

— Ir aš leidausi mokomas šitokio perėjūno?! — sušuko įtūžęs dak- 
taras. — Ir aš leisiu niekinti savo sugebėjimus žmogui, kuris negali man 
užmokėti?! Džiaugiuosi, kad visa tai laiku išaiškėjo. Dabar pažiūrėsime, 
ar jis duosis nuleidžiamas kraują, ar ne. 

Jis tučtuojau užbėgo aukštyn ir, smarkiai atidaręs duris, pažadino 
vargšą Džonsą iš saldaus miego, į kurį jis ką tik leidosi, o blogiausia, kad 
nutraukė jo puikų sapną apie Sofiją. 

— Duosite nuleisti kraują ar ne? — suriko įsiutęs chirurgas. 

— Aš jau jums pasakiau savo nuostatą, — atsakė Džonsas, — ir visa 
širdimi apgailestauju, kad nenugirdote mano atsakymo. O dabar nutrau- 
kėte patį saldžiausią sapną mano gyvenime. 

— Taip, taip, — suburbėjo gydytojas, — daugelis šitaip prasnaudė visą 
savo gyvenimą. Miegas ne visada naudingas kaip ir maistas. Tačiau, pri- 
menu, paskutinį kartą jus klausiu: ar jūs duosite nuleisti kraują? 

— Atsakau jums paskutinį kartą: neduosiu. 

— Tuomet žinokitės: aš nusiplaunu rankas, — sušuko gydytojas, — ir 
prašau man užmokėti už visą vargą. Du vizitai po penkis šilingus, dar po 
penkis šilingus du perrišimai ir pusę kronos už kraujo nuleidimą. 

— Tikiuosi, kad neketinate manęs šitokios būklės palikti? — paklau- 
sė Džonsas. 

— Žinoma, paliksiu, — atrėžė gydytojas. 

— Tokiu atveju, — tarė Džonsas, — jūs pasielgėte su manimi niekšiškai, 
ir aš nemokėsiu jums nė skatiko. 

— Nieko sau! — sušuko chirurgas. — Gerai dar, kad nedaug nuostolių 
turėjau. Ir koks nelabasis jai toptelėjo atsiųsti mane pas tokį valkatą! 

Tai pasakęs, jis išbėgo iš kambario, o jo pacientas, apsivertęs ant kito 
šono, tuojau vėl užmigo, tik jo sapnas, nelaimei, nepasikartojo. 


Ketvirtasis skyrius 


KUR PASIRODO VIENAS SMAGIAUSIŲ 
KIRPĖJŲ, KURIUOS KADA NORS BUVO 
ĮAMŽINUSI ISTORIJA, NEIŠSKIRIANT BAGDADO! 
IR „DON KICHOTO“ KIRPĖJŲ 


aikrodis išmušė penkias, kai Džonsas pabudo; išmiegojęs septy- 
nias valandas, jis jautėsi taip atgijęs ir sustiprėjęs, kad nusprendė 
atsikelti ir apsirengti; taigi atsidarė savo kelionkrepšį ir išsiėmė švarius 
baltinius ir kostiumą; tačiau pirmiau užsimetė chalatą ir nulipo žemyn į 
virtuvę paprašyti ko nors, norėdamas numalšinti bekylantį pilve maištą. 

Sutikęs šeimininkę, jis ją labai mandagiai užkalbino ir paklausė, ar 
nesą ko nors užvalgyti pietų. 

— Pietų? — atsakė ji. — Keista galvoti apie pietus tokiu dienos metu. 
Paruošto nieko nėra, o ugnis taip pat jau beveik išblėsusi. 

— Na, — tarė Džonsas, — bet juk aš turiu ko nors užvalgyti, o man vis 
tiek, bet ką. Tiesą sakant, dar niekada gyvenime nebuvau taip išalkęs. 

— Ką gi, regis, dar yra kąsnelis jautienos su morkomis; gal ir tiks 
jums, — pasiūlė šeimininkė. 

— Nieko geresnio man ir nereikia, — atsakė Džonsas. — Tiktai būčiau 
labai jums dėkingas, jeigu leistumėte ją pašildyti. 

Šeimininkė su tuo sutiko ir pasakė šypsodamasi, kad džiaugiasi, ma- 
tydama jį pasveikusį; ji iš tiesų negalėjo atsispirti prieš mūsų herojaus 
būdo švelnumą; iš esmės ji nebuvo pikta moteris, tiktai labai mėgo pini- 
gus ir nekentė visų, kurie turėjo nors mažiausių neturto požymių. 

Kol buvo ruošiami pietūs, Džonsas sugrįžo į savo kambarį persi- 
rengti, ir tuo metu pas jį atėjo kirpėjas, kurį jis buvo kvietęs. 

Šis kirpėjas, žinomas Mažojo Bendžamino vardu, buvo didelis 
keistuolis ir juokdarys, ir dėl to jam dažnai tekdavo susidurti su ma- 
žais nemalonumais, kaip antai: antausiais, spyriais, kaulų sulaužymu 


' Bagdado kirbėjas - personažas iš „Tūkstantis ir viena naktis“ (31-oji ir kitos naktys). 

ir t. t. Ne kiekvienas supranta pokštus; o ir tiems, kurie supranta, 
nepatinka būti jų objektais. Tačiau šitas blogas jo įprotis buvo neišgy- 
domas; nors jis dėl jo dažnai kentėdavo, vis dėlto, vos tik sugalvojęs 
kokią išdaigą, tuojau ją iškrėsdavo, neatsižvelgdamas nei į asmenis, nei 
į laiką bei vietą. 

Buvo daug ir kitų jo charakterio savumų, kurių neminėsiu, nes skai- 
asmeniu. 

Džonsui, kuris dėl lengvai suprantamų priežasčių nekantravo, norė- 
damas kuo greičiau apsirengti, atrodė, kad kirpėjas labai nerangiai ruošė 
muilo putas, todėl jis paprašė jį paskubėti; pastarasis atsakė labai rim- 
tai — jis niekada neįtempdavo savo veido raumenų: 

— Festina lente' — patarlė, kurią aš išmokau kur kas anksčiau, negu 
paliečiau skustuvą. 

— Jūs, drauguži, kaip matau, mokytas, — pasakė Džonsas. 

— Skurdžiai mokytas, — atsakė kirpėjas. — Non opnia bossumnus ozznes“. 

— Ir vėl! - tarė Džonsas. - Man atrodo, jog galite ir eilėmis kalbėt. 

— Atleiskite, sere, — pasakė kirpėjas, — 702 žanto 22 dignor bonore", — it, 
tęsdamas skutimo procedūrą, kalbėjo toliau: — nuo to laiko, kai pradėjau 
darbuotis su muilo putomis, sere, aš pastebėjau tik du skutimosi tikslus: 
vienas, kai norima barzdą užsiauginti, o kitas — jos netekti. Spėju, sere, 
jog dar neseniai jūs skutotės pirmuoju tikslu. Dievaži, jums pasisekė, nes 
apie jūsų barzdą galima pasakyti, kad ji fondenti gravior“. 

— O aš spėju, — tarė Džonsas, — kad tu esi labai smagus vaikinas. 

— Jūs smarkiai apsirinkate, — atsakė kirpėjas: — aš per daug ištikimas 
filosofijai; Ainc 7/lae Jacrizae"?, sere; štai kur mano nelaimė. Per didelis mo- 
kytumas mane pražudė. 


' Pažodžiui: skubėk iš lėto (/0£.). 

* Ne kiekvienam viskas prieinama (/94). ...102 oznia... - Vergilijus „Bukolikos“ (8, 63); ...binc 
illae... — Terencijus „Adrija“ (I, 1, 99). 

* Nemanau esąs tokios garbės vertas (4/.). 

* Sunkiai duodasi skutama (/4.). 


? Iš čia tos ašaros (/04.). 

— Iš tiesų, drauguži, — pasakė Džonsas, — sutinku, jūs mokytesnis 
negu kiti jūsų amato atstovai; bet vis dėlto nesuprantu, kaip jis galėjo 
jums pakenkti? 

— Deja, sere, — atsakė kirpėjas, — mano tėvas dėl jo atėmė iš ma- 
nęs paveldėjimą. Jis buvo šokių mokytojas; kadangi aš pirmiau išmokau 
skaityti, negu šokti, jis ėmė manęs nemėgti ir paliko viską iki skatiko 
kitiems vaikams... Ar smilkinius taip pat pageidaujate?.. Vaje! Atleiskite, 
sere, man atrodo, kad čia yra biažus in manuscptis'. Girdėjau, kad jūs 
rengiatės į karą, bet dabar matau, kad tai netiesa. 

— Kodėl taip manote? — paklausė Džonsas. 

— Na, aš neabejoju, — atsakė kirpėjas, — kad esate per daug protingas, 
jog neštumėte tenai savo praskeltą galvą, — tai reikštų gabenti anglį į 
Niukaslį?. 

— Dievaži, - sušuko Džonsas, — tu didelis keistuolis, ir man pašėlusiai 
patinka tavo sąmojis: būtų labai malonu, jeigu užsuktum pas mane po 
pietų ir išgertum drauge taurelę; man norisi geriau su tavimi susipažinti. 

— O, brangus sere, aš galiu padaryti jums ir dvidešimt kartų didesnę 
paslaugą, jeigu tik jūs priimsite. 

— Ką tu nori tuo pasakyti, drauguži? — paklausė Džonsas. 

— Na, aš mielai išgersiu visą butelį, jeigu jūs norite. Labai myliu gera- 
širdžius! O kadangi aš jums atrodau linksmas žmogus, tai arba aš nieko 
nenutuokiu apie veido išraišką, arba jūs esate pats geriausias džentelme- 
nas pasaulyje. 

Dailiai apsirengęs, Džonsas nusileido laiptais žemyn; nė pats gra- 
žusis Adonis turbūt nebuvo už jį puikesnis, ir vis dėlto jis nesužavėjo 
mūsų šeimininkės: ši moterėlė nepanėšėjo į Venerą nei savo išvaizda, 
nei skoniu. Kokia laimė būtų buvusi kambarinei Neni, jeigu ji būtų ga- 
lėjusi žiūrėti šeimininkės akimis; bet vargšė mergaitė per kokias penkias 
minutes iki ausų įsimylėjo Džonsą, ir šioji aistra jai vėliau atsiėjo daugelį 
atodūsių. 


' Spraga rankraštyje (/0/.). 
“ „gabenti anglis į Niukaslį. - Prie Niukaslio yra garsios anglių kasyklos. 

Šitoji Neni buvo nuostabiai graži, taip pat be galo drovi; ji buvo jau 
atmetusi vieno bufetininko ir kelių jaunų fermerių meilę, tačiau skaisčios 
mūsų herojaus akys akimirksniu sutirpdė visus jos širdies ledus. 

Kai Džonsas sugrįžo į virtuvę, stalas dar buvo nepadengtas, net ne- 
buvo galima tikėtis, kad jis bus padengtas, nes pietūs ir ugnis, kuri turė- 
jo juos pašildyti, dar tebebuvo 7x s/a/w guo!. Šitoks nusivylimas įsiutintų 
ne vieną filosofą, bet Džonsas liko ramus. Jis tiktai šeimininkei švelniai 
papriekaištavo sakydamas, kad jeigu jau taip sunku jautieną pašildyti, 
jis valgysiąs ją šaltą. Ar šeimininkė pajuto gailesį, ar gėdą, ar kokį kitą 
jausmą, negaliu pasakyti, bet ji tuojau išbarė tarnus, kad šie nepaklausė 
jos įsakymo (kurio ji niekada nebuvo davusi), o vėliau, paliepusi tarnui 
pakloti servetėlę $av/je, rimtai ėmėsi darbo ir greitai paruošė pietus. 

Saulė, į kurią nuvedė Džonsą, buvo tikrai pavadinta kaip /wws a non 
/urendo“, tai buvo kambarys, į kurį vargu ar kada nors buvo įspindusi 
saulė. Iš tiesų tai buvo pats blogiausias kambarys namuose; ir laimė, kad 
nors toks dar Džonsui atsirado. Tačiau jis buvo per daug išalkęs, kad 
pastebėtų kokius nors trūkumus. Ir vis dėlto numalšinęs alkį jis paliepė 
atnešti butelį vyno į geresnį kambarį 1r išreiškė bufetininkui tam tikrą 
nepasitenkinimą, kad jį atvedė į toką celę. 

Tarnas įvykdė jo paliepimą, o po kiek laiko atėjo ir kirpėjas, kuris 
nebūtų vertęs Džonso taip ilgai laukti, jeigu virtuvėje nebūtų užsiklau- 
sęs šeimininkės postringavimo; ji linksmai poringavo susirinkusiesiems 
vargšo Džonso istoriją, kurios dalį ištraukė iš jo paties lūpų, o kitą pati 
gabiai sukurpė; pasak jos, „Džonsas — vargšas parapijos berniukas, iš 
pasigailėjimo paimtas į skvairo Olverčio namus, kur jis buvo išaugintas 
patarnauti kitiems, o dabar išvytas už prasikaltimus, ypač už meilinimąsi 
jaunajai poniai ir, galimas daiktas, taip pat už vagystę; kitaip iš kur jis 
gavo tuos skatikus, kuriuos turi?“ 

— Štai koks jis džentelmenas! — užbaigė ji. 


' Pirmykštės būklės (/2/). 
Ž Jucus a non Iucendo. — Žodis giraitė (/ucus) yra kilęs dėl to, kad joje nėra šviesos (2 n07 
/ucendo). Paplitęs absurdiškos etimologijos pavyzdys, „pasiremiant priešprieša“, kurį pateikdavo 


daugelis Romos filologų. 

— Hm! Skvairo Olverčio tarnas? — tarė kirpėjas. — O kaip jis vadinasi? 

— Na, man jis sakė esąs vardu Džonsas, — atsakė šeimininkė, — bet 
galbūt jis prisidengęs ta pavarde. Beje, dar sakė, kad skvairas augino jį lyg 
tikrą sūnų, nors dabar ir susikivirčijo su juo. 

— Jeigu jo vardas Džonsas, tai jis jums nemelavo, — tarė kirpėjas: — aš 
turiu tame krašte giminių. Žmonės net kalba, jog tai jo sūnus. 

— Tai kodėl jis nesivadina tėvo pavarde? 

— Negaliu jums pasakyti, — atsakė kirpėjas, — bet daugelis sūnų nesi- 
vadina tėvų pavardėmis. 

— Na, jeigu aš būčiau žinojusi, kad jis džentelmeno sūnus, nors ir 
neteisėtas, būčiau visai kitaip su juo elgusis; juk daugelis tokių neteisėtų 
vaikų pasidaro dideli žmonės, ir, kaip sakydavo vargšas mano pirmasis 
vyras, — niekada neįžeisk svečio džentelmeno. 

SU KIRPĖJU 


Gi pokalbis vyko 1š dalies tuo laiku, kai Džonsas pietavo savo be- 
langėje, o iš dalies tuomet, kai jis laukė kirpėjo svetainėje. Kai tik 
jis baigėsi, ponas Bendžaminas, kaip jau sakėme, tuojau atėjo pas Džon- 
są, ir tas mandagiai pasiūlė jam atsisėsti. Tuomet Džonsas prisipylė taurę 
vyno ir išgėrė į jo sveikatą, pavadindamas jį docžissi2e tonsorupo. 

— Ago tibi gratias, domine“, - pasakė kirpėjas. Ir, įdėmiai į jį pažvelgęs, 
labai rimtai, dėdamasis esąs nustebęs, tarsi prisimindamas seniau ma- 
tytą veidą, pareiškė: — Ar aš negalėčiau sužinoti, sere, bene jūs vardu 
Džonsas? 

Pastarasis į tai atsakė: 

— Taip, Džonsas. 

— Prob deum atgue bominum fidem!? — tarė kirpėjas. — Kaip keistai da- 
lykai susiklosto! Pone Džonsai, aš jūsų nuolankiausias tarnas. Matau, 
kad jūs manęs nepažįstate, ir, žinoma, tai nenuostabu: jūs mane tiktai 
kartą tematėte ir buvote tuomet dar labai mažas. Prašau, sakykite, kaip 
begyvuoja gerasis skvairas Olvertis? Kaip besilaiko 74 obiipus ozniuos 
patronus?“ 

— Matau, kad jūs tikrai mane pažįstate, — tarė Džonsas, — tačiau aš 
neturiu panašios laimės jūsų prisiminti. 

— Visai tuo nesistebiu, — atsakė Bendžaminas, — mane stebina tai, 
kad aš anksčiau jūsų neatpažinau, nes jūs nė kiek nepasikeitęs. Sakykite, 
sere, ar aš galiu, jūsų neįžeisdamas, pasiteirauti, kur keliaujate? 

— Pripilkite taurę, pone kirpėjau, — pasakė Džonsas, — ir daugiau 
neklausinėkite. 


! Mokyčiausias iš kirpėjų (/9/.). 

* Ačiū tau, Viešpatie (/9/.). 

* O dievai ir mirtingieji! (Lo£.) 

* Geriausias iš visų patronų (//.). 

— Ak, sere, aš visai nenoriu įkyrėti ir, tikiuosi, jūs nelaikote manęs 
begėdiškai smalsiu: šia yda niekas negali manęs apkaltinti; bet, atleiski- 
te man, jeigu toksai kaip jūs džentelmenas keliauja be savo tarnų, mes 
galime pamanyti, kad jis, kaip sakoma, nori likti 77 cas4 žncogni/o!, ir man 
galbūt nevertėjo net ištarti jūsų vardo. 

— Prisipažįstu, — tarė Džonsas, — nesitikėjau, kad mane taip gerai pa- 
žintų šiame krašte; vis dėlto tam tikrais sumetimais būsiu jums dėkingas, 
jei niekam nepasakysite mano vardo, kol aš iš čia išvyksiu. 

— Paura verba“, — atsakė kirpėjas, — ir aš norėčiau, kad niekas kitas, 
išskyrus mane, čia jūsų nepažintų, nes kai kurie žmonės turi per ilgus 
liežuvius; bet, užtikrinu jus, aš moku laikyti paslaptį. Mano priešai pri- 
pažįsta man tą dorybę. 

— O vis dėlto tai nebūdinga jūsų profesijos žmonėms, pone kirpė- 
jau, — tarė Džonsas. 

— Deja, sere! — atsakė Bendžaminas. — Non si ale nunc et olii sic 
erit?. Patikėkite manimi, aš nei gimiau kirpėju, nei ketinau juo būti. 
Didesnę gyvenimo dalį praleidau tarp džentelmenų, ir nors aš tik taip 
kalbu, bet šį tą nusimanau apie taurų elgesį. Ir jeigu jūs būtumėte pasi- 
tikėję manimi kaip kai kuriais kitais žmonėmis, aš jums būčiau įrodęs, 
kad galiu geriau išlaikyti paslaptį. Nebūčiau išdergęs jūsų vardo viešai 
virtuvėje, nes iš tikrųjų, sere, kai kurie žmonės su jumis negražiai pasi- 
elgė: jie ne tik visiems paskelbė tai, ką jūs papasakojote apie barnį su 
skvairu Olverčiu, bet net išgalvojo nuo savęs visokiausių dalykų, kurie, 
aš gerai žinau, yra melas. 

— Jūs mane labai stebinate, — tarė Džonsas. 

— Garbės žodis, sere, — atsakė Bendžaminas, — aš kalbu tiesą, ir man 
nebereikia jums aiškinti, kad minėtasis asmuo — mūsų šeimininkė. Iš 
tiesų jos pasakojimas mane sujaudino, ir tikiuosi, kad visa tai pramanyta. 
Juk aš jaučiu didelę pagarbą jums, tikinu jus, ir visada jus gerbiau nuo to 


' Neatpažintas (/0/.). 
* Mažiau kalbų (/04.). 
* „Non si male... („Jeigu šiuo metu blogai, tas dar nereiškia, kad ir toliau taip bus“) - Horacijus 


„Odės“ (II, 10, 17). 

laiko, kai jūs parodėte Juodajam Džordžui geraširdiškumą, apie kurį visi 
tame krašte kalbėjo ir daugelis man rašė. Iš tikrųjų jūs pelnėte visų meilę. 
Taigi atleiskite man: aš jus daug klausinėjau, nes buvau susirūpinęs dėl 
šeimininkės šnekų; nesu įkyriai smalsus, tačiau mėgstu geraširdiškumą; 
iš čia ir kyla am077s abundantia erga te! 

Bet koks draugystės pareiškimas lengvai laimi nelaimingųjų pasitikė- 
jimą; taigi nenuostabu, kad Džonsas, kuris buvo ne tik nelaimingas, bet ir 
nepaprastai atviras, labai lengvai patikėjo Bendžamino žodžiais ir pajuto 
jam nuoširdų palankumą. Lotynų kalbos citatos, iš kurių keletą Bendža- 
minas gana tiksliai pritaikė, nors ir nerodė labai gero literatūrinio skonio, 
vis dėlto bylojo, kad jis stovi aukščiau už paprastą kirpėją; tai rodė ir visas 
jo elgesys. Todėl Džonsas patikėjo, kad visa, ką jis pasakojo apie savo 
kilmę ir auklėjimą, yra tiesa, ir pagaliau po daugelio prašymų pasakė: 

— Drauge mano, kadangi jau jūs tiek daug apie mane girdėjote ir, 
atrodo, norite sužinoti tiesą, tai aš jums viską papasakosiu, jeigu tik jums 
užteks kantrybės tai išklausyti. 

— Kantrybės? — sušuko Bendžaminas. — Jos man niekada nepritrūks, 
ir aš jums labai dėkingas už garbę, kurią man suteikiate. 

Dabar Džonsas ėmė ir papasakojo visą istoriją, praleisdamas tiktai ke- 
letą smulkmenų, būtent: visa, kas įvyko jo dvikovos su Tvakomu dieną; 
jis užbaigė sakydamas, kad buvo nusprendęs tapti jūrininku, bet sukilimas 
šiaurėje privertė jį pakeisti savo sprendimą ir atvedė į dabartinę vietą. 

Mažasis Bendžaminas įdėmiai sekė jo pasakojimą ir nė karto ne- 
nutraukė, tačiau, kai Džonsas pabaigė, jis neištvėrė nepasakęs, kad jo 
priešai turėjo dar ką nors daugiau pripinti apie jį ponui Olverčiui, kitaip 
toks geras žmogus niekada nebūtų išvaręs iš namų savo auklėtinio, kurį 
taip karštai mylėjo. Džonsas atsakė neabejojąs, jog jam sužlugdyti buvo 
panaudotos niekšiškos intrigos. 

Ir iš tiesų kiekvienas nedvejodamas būtų pasakęs kaip ir kirpėjas, 


*w - 


jis galėjo būti nubaustas: jis negalėjo savo poelgių nušviesti ta nepalankia 


' Didelė meilė tau (/0/.). 

šviesa, kokia jie buvo atvaizduoti Olverčiui; taip pat jis negalėjo išvardyti 
daugelio išgalvotų kaltinimų, kurie buvo nuolat brukami Olverčiui, nes 
pats nieko apie juos nežinojo. Be to, jis, kaip jau minėjome, praleido 
savo pasakojime keletą esminių faktų. Apskritai viskas pasirodė dabar 
tokiose Džonsui palankiose spalvose, kad net pati blogybė vargu ar būtų 
suradusi pagrindą jį apkaltinti. 

Negalima pasakyti, kad Džonsas troško nuslėpti arba pagražinti tie- 
są; priešingai, jis daug mieliau būtų pasmerkęs savo elgesį, už kurį jį po- 
nas Olvertis nubaudė, negu priekaištavęs jam; bet iš tikrųjų atsitiko taip, 
ir visada taip atsitiks; kad ir koks būtų žmogus taurus, vis dėlto, duoda- 
mas apie save ataskaitą, jis nenoromis bus palankus sau; visos blogybės 
iš jo lūpų išeis daug skaistesnės, panašiai kaip gerai iškoštas purvinas 
skystis, kuris palieka visą purvą koštuve. Nors faktai gali būti ir tie patys, 
tačiau priežastys, aplinkybės ir išvados atrodys tokios skirtingos žmogui 
pačiam pasakojant savo istoriją ir ją pasakojant jo priešui, kad vargu ar 
begalėtume atpažinti, jog buvo kalbama apie tuos pačius įvykius. 

Nors kirpėjas ryte rijo Džonso pasakojimą, jis vis dėlto neatrodė 
patenkintas. Buvo dar viena aplinkybė, kurią jis, nors būdamas ir nelabai 
smalsus, būtinai troško sužinoti. Džonsas prasitarė apie savo meilę ir 
apie konkurenciją su Blaifilu, bet atsargiai nuslėpė jaunosios ledi vardą. 
Todėl kirpėjas, kiek padvejojęs ir keletą kartų kostelėjęs, galiausiai papra- 
šė leisti jam sužinoti damos vardą — regis, pagrindinės visų šių nelaimių 
priežasties. 

Džonsas valandėlę patylėjo ir pasakė: 

— Kai jau patikėjau jums tiek daug ir kai jos vardas, bijau, pasidarė 
pernelyg plačiai žinomas, tai neslėpsiu jo ir nuo jūsų. Ji vadinasi Sofija 
Vestern. 

— Prob deun aigue bominums fidenx!' "Tai skvairo Vesterno duktė jau 
užaugusi? 

— Taip! Ir dar kokia! — sušuko Džonsas. — Niekas pasaulyje negali 
jai prilygti. Tokio grožio dar niekas nėra matęs! Bet tai tik mažiausia jos 


' O dievai ir mirungieji! (Lo£.) 

tobulumo dalelė. O koks protas! Koks gerumas! Ak! Per visą savo amžių 
neišvardyčiau nė pusės jos dorybių! 

— Pono Vesterno duktė jau užaugusi! — vėl sušuko kirpėjas. — Aš pri- 
simenu, kai jos tėvas buvo dar berniukas; taip, /evpus edax rerum. 

Vynas buvo išbaigtas, ir kirpėjas primygtinai norėjo savo ruožtu pa- 
statyti butelį. Tačiau Džonsas griežtai atsisakė sakydamas, kad jis ir taip 
per daug išgėręs ir dabar norįs grįžti į savo kambarį: jis norėtų kur nors 
gauti knygą paskaityti. 

— Knygą? — sušuko Bendžaminas. — Kokią knygą jūs norėtumė- 
te — lotynišką ar anglišką? Aš turiu keletą įdomių knygų ir viena, ir kita 
kalba: Eras „Colloguia“, Ovidius „De Iristibus“, „Gradus ad Parnassun“, 
turiu taip pat keletą geriausių angliškų knygų, nors kai kurios truputį ir 
apiplyšusios; turiu didelę dalį Stou kronikos; šeštąjį tomą Popo išversto 
Homero; trečią tomą ,,Žiūrovo“, antrą tomą Ičardo „Romos istorijos“; 
amatų savamokslį, ,„Robinzoną Kruzą“, ,, Tomą iš Kempės“ ir du tomus 
Tomo Brauno“ raštų. 

— Šitų paskutiniųjų niekada nesu skaitęs, — tarė Džonsas, - malonė- 
kite paskolinti man vieną šių tomų. | 

Kirpėjas su mielu noru prižadėjo, nes, pasak jo, šitas autorius esąs 
vienas didžiausių protų, kuriuos kada nors išugdė anglų tauta. Jis nusku- 
bėjo į savo namus, kurie buvo už kelių žingsnių, ir tuojau sugrįžo. Tuomet 
Džonsas griežtai jam įsakė saugoti paslapt, ir, kirpėjui prisiekus ją išlaiky- 
ti, jie atsisveikino: kirpėjas nuėjo namo, o Džonsas — į savo kambarį. 


' Viską praryjantis laikas (/04). ...fenzpus... - Ovidijus „Metamorfozės“ (XV, 234). 

* „Erasmi colloguia“ (1518) — olandų humanisto Erazmo Roterdamiečio (1467-1536) di- 
alogai, nukreipti prieš vidurinių amžių obskurantizmą ir prietarus; tai viena iš populiariausių 
Renesanso epochos knygų. ,,Trzs/ia“ („Sielvartai“) — I a. pr. Kr. Romos poeto Ovidijaus elegijos, 
parašytos tremtyje. „Gradys ad Parnassum“ („Laiptai į Parnasą“, 1702) - eilėdaros vadovėlis, kurį 
parašė jėzuitas Paulius Aleras. Džonas Stou (1525-1605) — anglų istoriografas; pirmąją savo 
gyvenimo dalį buvo siuvėjas. „Žiūrovas“ (1711-1714) — didaktinis Stilio ir Adisono leidžiamas 
žurnalas. Tomas 16 Kerrpės (1379-1471) — mistinis vokiečių rašytojas, kuriam priskiriama knyga 
„Kristaus sekimas“. Tomas Braunas (1663—1704) — anglų publicistas, satyrikas ir poetas. „Jo saty- 


riniai kūriniai pasižymi veikiau šiurkštumu negu sąmoju“, — rašo jo biografas. 


Seštasis skyrius 


KURIAME BUS ATSKLEISTI NAUJI 
PONO BENDŽAMINO TALENTAI, TAIP PAT 
PAAIŠKĖS, KAS YRA ŠITAS NEPAPRASTAS 
ASMUO 


[ itą rytą Džonsas truputį sunerimo, kodėl nebeateina chirurgas: 
“ bijojo, kad neperrišta žaizda gali komplikuotis ir net grėsti 
gyvybei, todėl paklausė tarno, ar nėra kaimynystėje daugiau chirurgų. 
Tarnas pasakė, kad yra vienas netoliese, tiktai jis girdėjęs, jog pastarasis 
nemėgstąs, kai esti kviečiamas po kitų. 

— Bet leiskite jums patarti, sere, — tarė jis, — niekas visoje Anglijoje 
negali geriau perrišti jūsų žaizdos, kaip jūsų vakarykštis kirpėjas. Mes 
laikome jį vienu iš gabiausių žmonių apylinkėje, kai reikia perpjauti ar 
nuleisti kraują. Nors jis čia dar tik trys mėnesiai, bet jau išgydė keletą 
sunkių ligonių. 

Tarnas buvo tuojau nusiųstas Bendžamino, ir šis, sužinojęs, kuriuo 
tikslu kviečiamas, atitinkamai pasirengė ir atėjo; tačiau visa jo išvaizda 
ir laikysena tiek skyrėsi nuo tos, kokia buvo belaikant rankoje dubenėlį, 
kad vos galėjai atpažinti, jog tai tas pats žmogus. 

— Aš matau, /ons07,' — tarė Džonsas, - kad jūs mokate keletą amatų. 
Kodėl vakar apie tai neužsiminėte? 

— Chirurgija, — atsakė jis oriai, — yra profesija, ne amatas. Vakar nepa- 
sakiau, kad šiuo menu užsiimu, nes mačiau, jog jus vizituoja kitas džen- 
telmenas, o aš niekada nemėgstu kištis į savo bendradarbių reikalus. Ars 
ozinbus communis. O dabar, sere, jei leisite, aš apžiūrėsiu jūsų galvą ir, 
žvilgtelėjęs į kiaušą, pasakysiu savo nuomonę. 

Džonsas nelabai pasitikėjo naujuoju eskulapu, tačiau leido nurišti 
tvarstį ir apžiūrėti žaizdą; pažvelgęs į ją, Bendžaminas ėmė aikčioti ir 


' Kirpėjau (/o/.). 
* Menas — visų bendras turtas (/04.). 

linguoti galvą. Tuomet Džonsas susierzinęs paprašė jį nekvailioti, o pa- 
sakyti, kokia jo būklė. 

— Ar aš turiu atsakyti kaip chirurgas, ar kaip draugas? — paklausė 
Bendžaminas. 

— Kaip draugas ir rimtai, — tarė Džonsas. 

— Na, kaip mane gyvą matote, - atsakė Bendžaminas, — reikėtų dide- 
lio meno sukliudyti jums pasveikti po vieno kito perrišimo, ir jeigu jūs 
leisite pridėti mano vaistus, aš užtikrinu, kad viskas baigsis sėkmingai. 

Džonsas sutiko, ir kirpėjas uždėjo trauklapį. 

— Na, sere, — prabilo Bendžaminas, — leiskite man vėl grįžti į mano 
pirmykštį „aš“. Atlikdamas chirurgines operacijas, gydytojas turi ap- 
sigaubti didingumo skraiste, nes kitaip žmonės nesileis jo apžiūrimi. 
Jūs net negalite įsivaizduoti, sere, kokią reikšmę turi ori išvaizda, vai- 
dinant svarbų vaidmenį. Kirpėjui leista jus prajuokinti, o chirurgas 
turi pravirkdyti. 

— Pone kirpėjau, arba pone — chirurge... — pradėjo Džonsas. 

— Brangusis sere, — nutraukė jį Bendžaminas. — Infandun, regina, fubes 
renovare dolorem)'. Jūs man priminėte tą žiaurų dviejų suvienytų brolijų 
išskyrimą, kuris abiem pusėm buvo kenksmingas kaip ir kiekvienas iš- 
skyrimas, pasak senos patarlės: vis unz/a fortior“; ir atsiranda nemaža tokių 
vienoje ir kitoje brolijoje, kurie sugeba tai suderinti. Koks smūgis tai 
buvo man, nes aš suderinu savyje jas abi. 

— Na, kad ir kokiu vardu jūs vadintumėtės, — tęsė Džonsas, — esate, 
be abejo, vienas smagiausių keistuolių, kuriuos kada nors mačiau, ir jūsų 
gyvenimo istorijoje turi būti kas nors labai nuostabaus; O ją išgirsti, pri- 
pažinkite, aš turiu šiokių tokių teisių. 

— Ką gi, pripažįstu, — atsakė Bendžaminas, — ir mielai jums papa- 
sakosiu ją, jeigu tik jūs turite ganėtinai laisvalaikio, nes, įspėju, ji užims 
gerokai laiko. 

Džonsas pasakė, kad jis niekada neturėjo tiek laisvalaikio, kiek dabar. 


' Beribį skausmą atnaujinti liepi, karaliene (/0£). Infandum regina... - Vergilijus „Eneida“ (II, 2). 


“ Suvienytos jėgos stipresnės (4/.). 

— Gerai, tuomet aš nusilenkiu jūsų norui, - pasakė Bendžaminas, — 
bet pirmiau užrakinsiu duris, kad niekas mums nekliudytų. 

Jis užrakino duris ir, iškilmingai prieidamas prie Džonso, tarė: 

— Pirmiausia pasakysiu jums, sere, kad jūs pikčiausias mano priešas. 

Džonsas trupuų krūptelėjo dėl tokio staigaus pareiškimo. 

— Aš jūsų priešas, sere? — ištarė jis nepaprastai nustebęs ir kiek apsi- 
niaukęs. 

— Ne, ne, nepykite, — nuramino Bendžaminas, — tikinu jus, kad ir aš 
nepykstu. Esat visiškai nekaltas, kad norėjote man bloga, nes tuomet 
buvote dar kūdikis: jūs tuojau įspėsite mįslę, kai tiktai pasakysiu savo 
pavardę. Ar jūs kada nors girdėjote, sere, apie tokį Partridžą, kuris turėjo 
garbę būti apšauktas jūsų tėvu ir nelaimę žlugti dėl tos garbės? 

— Na, iš tiesų girdėjau apie tą Partridžą, - atsakė Džonsas, - ir visada 
laikiau save jo sūnumi. 

— Ką gi, sere, tas Partridžas esu aš, — tarė Bendžaminas, — bet aš at- 
leidžiu jus nuo bet kokių sūnaus pareigų, nes, patikėkite manimi, tikrai 
nesate mano vaikas. 

— Kaip! - sušuko Džonsas. — Ar galimas daiktas, kad klaidingas įtari- 
mas užtraukė ant jūsų tas nelaimes, apie kurias aš taip gerai žinau? 

— Galimas, — atsakė Bendžaminas, — nes taip ir yra. Bet, nors žmo- 
nės visai natūraliai neapkenčia kad ir nekaltų savo kentėjimų priežas- 
čių, aš esu kitokio būdo. Kaip jau jums minėjau, aš pamilau jūs nuo 
tada, kai išgirdau apie jūsų poelgį su Juoduoju Džordžu; šitas nepa- 
prastas mūsų susitikimas įtikino mane, kad jums lemta atlyginti man 
už visas skriaudas, kurias dėl jūsų patyriau. Be to, naktį prieš sutik- 
damas jus aš sapnavau, jog užkliuvau už kėdės, bet neužsigavau; tai 
aiškiai rodė, kad manęs laukia kas nors gera; o praėjusią naktį man vėl 
prisisapnavo, jog aš joju paskui jus ant baltos kaip pienas kumelės, o 
tai labai puikus sapnas ir pranašauja daug laimės, kurios aš nuspren- 
džiau neišleisti iš rankų, jeigu tiktai jūs nebūsite per žiaurus ir jos 
neatstumsite nuo manęs. 

— Būčiau labai patenkintas, pone Partridžai, - atsakė Džonsas, — 
jeigu būtų mano galioje atlyginti jums už visas skriaudas, kurias 

dėl manęs patyrėte, bet šiuo metu nematau tam jokios galimybės; 
tačiau užtikrinu jus, kad neatsakysiu jums nieko, kas tik man įma- 
noma padaryti. 

— Ak, tai visiškai įmanoma, — atsakė Bendžaminas, — nes aš nieko 
kito netrokštu, kaip leisti man lydėti jus šitame žygyje. Aš netgi sudėjau 
į tai visas savo viltis, ir, atstumdamas mane, jūs vienu mirksniu pražudy- 
tumėte ir kirpėją, ir chirurgą. 

Džonsas atsakė šypsodamasis, kad jam būtų labai nemalonu tapti 
tokios didelės nelaimės visuomenei priežastimi. Tuomet jis ėmėsi įvai- 
riausių protingų motyvų, norėdamas atkalbėti Bendžaminą (kurį vėliau 
vadinsime Partridžu) nuo jo tikslo, bet visa velmi. Partridžas stipriai pa- 
sikliovė savo sapnu apie baltą kaip pienas kumelę. 

— Be to, sere, — tarė jis, — tikinu jus, kad aš ne mažiau prisirišęs prie 
šio reikalo kaip ir kiekvienas žmogus ir eisiu vis tiek, ar imsitės mane 
drauge, ar ne. 

Džonsas, kuris buvo patenkintas Partridžu kaip ir Partridžas juo ir 
kuris, įkalbinėdamas kirpėją pasilikti, vadovavosi ne savo paties noru, 
bet artimo gerove, galiausiai sutiko, matydamas savo draugą taip tvirtai 
pasiryžusį, tačiau paskui prisiminęs save jis tarė: 

— Galbūt jūs, pone Partridžai, manote, kad galėsiu jus paremti, bet iš 
tiesų aš negalėsiu, — tai pasakęs, jis išsitraukė piniginę ir išėmė devynias 
ginėjas pareikšdamas, kad tai jo visas turtas. 

Partridžas atsakė, kad jis pasikliaunąs tiktai jo būsima malone, nes 
esąs perdėm įsitikinęs, jog netrukus Džonsas turėsiąs ganėtinai lėšų. 

— O dabar, sere, — pasakė jis, — man atrodo, kad aš už jus turtinges- 
nis, ir visa, ką aš turiu — jūsų paslaugoms ir nuožiūrai. Štai prašom, pa- 
siimkite viską ir leiskite man tiktai kaip tarnui jus lydėti. Nz/ desberandu 
est Tencro duce et ausbice Teucro!. 

Tačiau Džonsas jokiu būdu nenorėjo sutikti su šiuo kilniaširdžiu 
pasiūlymu. 


' Neturi būti nusivylimo Teukrui vadovaujant ir po Teukro žvaigžde (/04). N7/ desberan- 
du... - Horacijus „Odės“ (7, 27). 

Buvo nuspręsta iškeliauti kitą rytą; tačiau iškilo sunkumas dėl baga- 
žo: pono Džonso kelionkrepšis buvo per didelis, kad jį būtų įmanoma 
be arklio panešti. 

— Jeigu išdrįsčiau jums patarti, — pasakė Partridžas, — šitą kelion- 
krepšį su visu jo turiniu, išskyrus kelerius marškinius, reikėtų čia palikti. 
Pastaruosius aš lengvai įstengsiu jums panėšėti, o kiti jūsų drabužiai liks 
labai saugiai užrakinti mano namuose. 

Šis pasiūlymas buvo tučtuojau priimtas, ir kirpėjas išėjo suruošti visa, 
kas reikėjo numatytai kelionei. 


409 


Septintasis skyrius 


KURIS LABIAU NEGU ANKSTESNIEJI 
PAGRINDŽIA PARTRIDŽO ELGESĮ; DŽONSO 
SILPNADVASIŠKUMO PATEISINIMAS IR DAR 

KELETAS ANEKDOTŲ APIE ŠEIMININKE 


ors Partridžas buvo vienas prietaringiausių žmonių pasaulyje, 
bet jis vargu ar būtų norėjęs lydėti Džonsą į jo kelionę, vien 
tiktai kėdės ir baltos kumelės pranašysčių skatinamas, jeigu nebūtų nu- 
matęs nieko geresnio, tai yra pasidalyti kautynių lauke laimėtu grobiu. 
Iš tikrųjų, apmąstydamas Džonso pasakojimą, Partridžas negalėjo su- 
sitaikyti su mintimi, kad ponas Olvertis išvarė savo sūnų (o jis buvo 
tvirtai įsitikinęs, kad Džonsas jo sūnus) dėl jam nurodytų priežasčių. 
Todėl jis priėjo išvadą, kad visa yra prasimanymas ir kad Džon- 
sas, apie kurio nesuvaldomą charakterį dažnai buvo rašoma laiškuose, 
tiesiog pabėgo nuo tėvo. Taigi jam dingtelėjo mintis, kad, jeigu tik 
jam pavyktų įkalbėti jaunąjį džentelmeną grįžti namo, jis tuo padarytų 
Olverčiui paslaugą, o ji išsklaidytų visą ankstesnį jo pyktį; jis netgi nu- 
sprendė, jog pats pyktis apsimestas ir Olvertis paaukojo Partridžą, no- 
rėdamas išsaugoti tiktai savo reputaciją. Ir iš tiesų šį įtarimą jis galėjo 
lengvai pagrįsti to puikiojo žmogaus švelniu elgesiu su pamestinuku, 
jo dideliu griežtumu Partridžui, kuris, jausdamasis nekaltas, negalėjo 
leisti, kad ir kiti manytų jį esant kaltą; galiausiai ir piniginė parama, 
kurią jis gaudavo slapta po to, kai vieša pensija buvo iš jo atimta, ir 
kurią jis laikė tam tikru išperkamuoju mokesčiu, arba, geriau sakant, 
atpildu už neteisybę. Man regis, labai neįprasta, kad žmonės priskirtų 
jiems parodytą kilniaširdiškumą vien tik labdarybei, kai jį galima su- 
versti kokiam kitam akstinui. Jis neabejojo, kad, jeigu tik jam kaip nors 
pavyktų įkalbėti jaunąjį džentelmeną grįžti namo, jis vėl patektų į Ol- 
verčio malonę ir jam būtų gausiai atlyginta už jo pastangas; net gal 
būtų leista grįžti į savo gimtąjį kraštą, o to ir pats Ulisas karščiau už 
Partridžą netroško. 

Džonsas patikėjo viskuo, ką tik Partridžas tvirtino, ir neabejojo, 
kad vienintelis kirpėjo paakinimas yra meilė jam ir atsidavimas minė- 
tajam tikslui, — negirtina stoka atsargumo ir per didelis pasitikėjimas 
kitų teisingumu, o už tai jis buvo vertas kuo griežčiausiai išbarti. Tiesą 
sakant, žmonės įgyja šią nuostabią savybę tiktai dviem keliais: arba 11- 
gos patirties dėka, arba iš prigimties, ir šis pastarasis, man regis, dažnai 
laikomas genialumu arba dideliu įgimtu talentu; ir antrasis kelias yra 
nepalyginamai geresnis už pirmąjį ne vien todėl, kad mes juo pasuka- 
me kur kas anksčiau, bet ir dėl to, kad jis daug tikresnis ir patikimesnis; 
juk žmogus, nors ir daug kartų kitų apviltas, vis dar tikisi surasti kilnų 
žmogų; tuo tarpu tas, kurį vidinis balsas įspėja, jog tai neįmanoma, 
turi būti labai nesupratingas, jei, kartą apgautas, dar leidžiasi ir toliau 
mulkinamas. Kadangi Džonsas neturėjo šios įgimtos dovanos, jis buvo 
dar per jaunas įsigyti ją patirtimi; nes tą išmintingą apdairumą, kuris 
šiuo keliu pasiekiamas, įgyjame tiktai senatvėje; štai kodėl galbūt kai 
kurie seniai yra linkę su panieka žiūrėti į visų kitų, šiek tiek jaunesnių 
už save, išmintį. 

Didelę dienos dalį Džonsas praleido naujo pažįstamo draugijoje. Tai 
buvo ne kas kitas, kaip namų šeimininkas, arba, geriau pasakius, šeimi- 
ninkės vyras. Jis tik neseniai nulipo laiptais žemyn po stipraus podagros 
priepuolio; šioji liga paprastai jį pusei metų uždarydavo kambaryje, o 
kitą metų dalį jis vaikštinėdavo po namus, rūkydavo pypkę ir sėdėdavo 
su draugais prie butelio, nė mažiausiai nesivargindamas kokiu nors dar- 
bu. Jis buvo išauklėtas, kaip sakoma, tikru džentelmenu, tai yra išauklėtas 
nieko neveikti, prašvilpė nedidelį savo turtą, kurį paveldėjo iš darbštaus 
dėdės fermerio, bemedžiodamas, arklių lenktynėse ir gaidžių peštynėse; 
šeimininkė ištekėjo už jo, turėdama tam tikrų vilčių, kurių jis jau seniai 
nebeįstengė patenkinti, ir ji visa širdimi jo už tai nekentė. Bet kadangi 
jis buvo gana griežtas žmogus, ji pasitenkindavo dažnais priekaištais ir 
nepalankiais palyginimais su savo pirmuoju vyru; pagyrimai šiam amži- 
nai liedavosi iš jos lūpų; būdama visų pirma pelno šeimininkė, ji mielai 
prisiėmė vadovauti ir rūpintis namų ūkiu ir po ilgos bei nesėkmingos 
kovos vyrui pačiam leido tvarkytis kaip tinkamam. 

Vakare, kai Džonsas pasitraukė į savo kambarį, tarp švelniosios po- 
relės iškilo dėl jo nedidelis ginčas. 

— Kaip matau, jūs gurkšnojote su mūsų džentelmenu? 

— Taip, — atsakė vyras, — mes ištuštinome su juo butelį. Jis džentelme- 
nas kaip reikiant ir apie arklius puikiai nusimano. Tiesa, dar jaunas ir ma- 
žai ką matęs, esu įsitikinęs, kad nedaug kartų tebuvęs arklių lenktynėse. 

— Oho, regis, tai jūsų lizdo paukštis! - sušuko žmona. — Na, žinoma, 
jeigu jau lenktynininkas, tai turi būti džentelmenas. Trauk velniai tokius 
džentri! Verčiau aš jų niekada nebūčiau mačiusi. Ir tikrai man yra už ką 
mylėti lenktynininkus! 

— Aišku, yra už ką, — atsakė vyras, — juk ir aš toks buvau. 

— Taip! Iš tiesų jūs grynakraujis lenktynininkas! Pasak mano pirmojo 
vyro, aš galėčiau susidėti visas iš jūsų gautas gėrybes sau į akis ir maty- 
čiau nė kiek ne blogiau. 

— Po velnių jūsų pirmąjį vyrą! —- sušuko jis. 

— Nevelniuok geresnio už save, — tarė žmona. — Jeigu jis būtų gyvas, 
neišdrįstumėte šitaip kalbėti. 

— Tad jūs manote, kad aš neturiu tiek drąsos, kiek jūs? Pati ne taip jį 
kartais iškoneveikdavote man girdint. 

— Jei ką ir pasakiau bloga apie jį, tai vėliau daug dėl to atgailavau; ir 
jeigu jis buvo toks geras, kad atleido man už įsikarščiavus ištartą kokį 
žodį, tai visai nedera tokiam kaip jūs mane barti. Jis buvo man vyras, 
tikras vyras; gal aš kada įpykus ir pasakiau jam blogą žodį, tačiau nie- 
kada nepavadinau jo nenaudėliu. Meluočiau, jei sakyčiau, jog vadinau jį 
nenaudėliu. 

Ji dar daug prišnekėjo, bet jis nebesiklausė: užsirūkęs pypkę, kiek 
begalėdamas greičiau išsvyravo lauk. Todėl toliau nebeperteiksime jos 
kalbos, kuri kaskart vis artėjo prie per daug jau nešvankių dalykų, kad 
juos būtų galima įdėti į šią istoriją. 

Anksti rytą Partridžas pasirodė prie Džonso lovos, galutinai apsigin- 
klavęs kelionei su kuprine ant nugaros. Tai buvo jo paties rankų darbas, 
nes, šalia kitų savo amatų, Partridžas buvo ir puikus siuvėjas. Jis jau buvo 
sukrovęs į ją visą savo baltinių atsargą, susidedančią iš ketverių marški:-- 

nių, prie kurių pridėjo dar aštuonerius marškinius ponui Džonsui; tuo- 
met, užtaisęs kelionkrepšį, jau buvo beeinąs į savo namus, bet pakeliui 
ji sustabdė šeimininkė pareikšdama, jog nepakęsianti jokių kraustymusi, 
kol nebus apmokėta sąskaita. 

Šeimininkė buvo, kaip jau sakėme, absoliuti valdovė savo namuose, 
ir todėl būtinai reikėjo nusilenkti jos įstatymams; sąskaita buvo tuojau 1š- 
rašyta, ir jos suma pasirodė gerokai didesnė, negu buvo galima tikėtis už 
Džonsui suteiktą vaišingumą. Šiuo atveju mes esame priversti atskleisti 
tam tikras taisykles, kurias smuklininkai laiko didelėmis savo amato pa- 
slaptimis. Pirma: jeigu turi ką nors gera savo namuose (o tai iš tikrųjų 
labai retai teatsitinka), patiek tat tiktai asmenims, keliaujantiems dide- 
liuose ekipažuose. Antra: reikalauk už patį prasčiausią maistą tiek, lyg jis 
būtų pats geriausias, ir trečia: jeigu kas nors iš svečių mažai reikalauja, tai 
imk iš jo dvigubą kainą už kiekvieną dalyką, kad bendra sąskaitos suma 
būtų beveik tokia pat. 

Kai sąskaita buvo išrašyta ir apmokėta, Džonsas iškeliavo su Partri- 
džu, benešančiu kuprinę; šeimininkė nesiteikė net palinkėti laimingos 
kelionės, nes, atrodo, tai buvo viešbutis, skirtas aukštajai visuomenei, o 
visi tie, kurie pragyvena iš aukštosios visuomenės, nežinau kodėl, prisi- 
pildo tokia didele panieka kitai žmonijos daliai, lyg jie 1š tikrųjų ir patys 
priklausytų pirmajam rangui. 

DŽONSAS ATVYKSTA Į GLOSTERĮ IR APSISTOJA 
„VARPE“; TO NAMO IR ŠUNADVOKAČIO, 
SU KURIUO TEN SUSITIKO, CHARAKTERISTIKA 


inėtuoju būdu palikę savo paskutinę apsistojimo vietą, ponas 

Džonsas ir Partridžas, arba Mažasis Bendžaminas (atrodo, 
kad epitetas „mažasis“ buvo jam taikoma ironiškai, nes iš tiesų jis buvo 
beveik šešių pėdų ūgio), iškeliavo į Glosterį, nesutikdami pakeliui jokių 
nuotykių, kuriuos būtų verta papasakoti. 

Atvykę į Glosterį, jie pasirinko sau užeigos namus su iškaba „Var- 
pas“ — tikrai puikius namus, kuriuos aš kuo rimčiausiai rekomenduoju 
kiekvienam skaitytojui, jeigu jis lankytųsi tame senoviniame mieste. Jo 
šeimininkas yra didžiojo pamokslininko Vaitfildo! brolis, bet visiškai ne- 
paliestas metodistų ar kokios nors kitos eretiškos sektos pragaištingų 
principų. Jis iš tiesų labai paprastas, garbingas žmogus ir, mano many- 
mu, ne iš tų, kurie gali suteikti kokių nors nemalonumų Bažnyčiai ar 
valstybei. Jo žmona, kaip atrodo, kadaise turėjo daug pretenzijų į grožį, 
o ir dabar dar gana daili moteris. Jos išvaizda ir manieros galėtų ją pa- 
daryti pačios rinktinės visuomenės žvaigžde; tačiau, žinodama tą ir dau- 
gelį kitų savo dorybių, ji atrodo patenkinta ir susitaikiusi su savo esama 
padėtimi. Tokio susitaikymo su likimu priežastis — jos protingumas bei 
išmintingumas, nes šiuo metu ji taip pat, kaip ir jos vyras, yra laisva nuo 
bet kokių metodistų idėjų; aš sakau: šiuo metu, nes ji atvirai prisipažįsta, 
kad dieverio argumentai iš pradžių buvo padarę jai tam tikrą įspūdį ir 
kad ji buvo įsigijusi net ilgą gobtuvą, tikėdamasi patirti džiaugsmų iš 
Šventosios Dvasios; tačiau, kai trijų savaičių bandymas nesuteikė, pa- 
sak jos, nė už skatiką džiaugsmo, ji visai protingai nusimetė gobtuvą ir 


' Džordžas Vaitfildas (1714-1770) - vienas iš metodizmo pagrindėjų, kilęs iš Glosterio, 
smuklininko sūnus. Fildingas nepraleidžia progos pasijuokti iš metodistų taip pat, kaip ir iš 
kvakerių. 

pasitraukė iš sektos. Trumpai šnekant, ji yra labai draugiška, gero būdo 
moteris ir tokia paslaugi, kad tiktai labai užgaidūs svečiai esti ne visai 
patenkinti jos namais. 

Ponia Vaitfild atsitikūnai buvo kieme, kai įėjo Džonsas su savo paly- 
dovu. Būdama įžvalg, ji greitai pastebėjo mūsų herojaus išvaizdoje kaž- 
ką, kuo jis išsiskyrė iš prastų žmonių. Todėl ji įsakė tarnams tučtuojau 
nuvesti jį į kambarį ir netrukus pakvietė Džonsą pas save pietų; vaikinas 
priėmė kvietimą su dideliu dėkingumu, nes po tokio ilgo pasninko ir to- 
kios varginamos kelionės jis būtų pasitenkinęs daug blogesniu priėmimu 
ir ne tokia malonia draugija negu ponios Vaitfild. 

Be pono Džonso ir gerosios namų valdytojos, prie stalo atsisėdo dar 
advokatas iš Solsberio, tikrai tas pats, kuris atnešė ponui Olverčiui žinią 
apie ponios Blaifit mirtį ir kurio pavardė, — atrodo, kad anksčiau jos nemi- 
nėjau, - buvo Daulingas; taip pat buvo dar ir kitas asmuo, kuris titulavosi 
juristu ir gyveno kažkur prie Linlinčo Somersetšire. Šita žmogysta, kar- 
toju, titulavo save juristu, bet iš tiesų buvo tiktai niekingas šunadvokatis, 
neturįs jokios nuovokos ir žinių, — vienas iš tų, kuriuos galima pavadint 
įstatymo liokajais, tam tikras statistas šioje profesijoje, advokato pastum- 
dėlis, kuris jotų už puskronį daug toliau negu pašto žygūnas. 

Per pietus Somersetširo juristas prisiminė Džonso veidą, kurį buvo 
matęs pono Olverčio namuose, nes jis dažnai lankydavosi šito džentel- 
meno virtuvėje. Taigi, naudodamasis proga, ėmė klausinėti apie skvairo 
šeimą su tokiu familiarumu, kuris būtų tikęs artimam pono Olverčio 
draugui bei pažįstamam; iš tikrųjų jis visomis jėgomis stengėsi tokiu pa- 
sidaryti, nors niekada neturėjo garbės šnekėtis su kuo nors aukštesniu 
iš šios šeimos kaip su vyresniuoju liokajum. Džonsas labai mandagiai 
atsakė į visus jo klausimus, tačiau neprisiminė, jog būtų kada nors tą 
šunadvokatį matęs, ir iš jo išvaizdos bei elgesio suvokė, kad tas žmogus 
neturi teisės taip laisvai elgtis su geresnės visuomenės žmonėmis. 

Kadangi pokalbis su panašiomis žmogystomis yra nepakenčiamas 
protingiems žmonėms, tai, nuvalius stalą, Džonsas tuojau pasitraukė ir 
truputį nemandagiai paliko vargšę ponią Vaitfild atlikti atgailos, kaip aš 
dažnai girdėdavau skundžiantis poną Timotį Harį ir kitus gero skonio 

smuklininkus, būtent: prievolę užimti svečius jie vadindavo žiauriausia 
likimo lemtimi. 

Vos tiktai Džonsas išėjo iš kambario, šunadvokatis pašnibždomis 
paklausė ponios Vaitfild, ar ji žinanti, kas tai per paukštis. Jinai atsakė, 
jog dar niekada to džentelmeno nemačiusi. 

— Iš tikrųjų džentelmenas! — sušuko šunadvokatis. — Puikus džen- 
telmenas, ką ir besakyti! Juk tai vieno sukčiaus, kuris buvo pakartas už 
arklių vogimą, pavainikis. Jis buvo pamestas prie skvairo Olverčio durų, 
kur jį rado vienas tarnas taip sklidinai prilijusioje dėžutėje, kad jis tikrai 
būtų prigėręs, jeigu jam nebūtų buvusi skirta kita dalia. 

— Na, užtikrinu, kad jums nėra reikalo toliau pasakoti: mes labai 
gerai suprantame, kokia tai dalia, — nutraukė jį Daulingas, linksmai 
išsišiepdamas. 

— Taigi skvairas, — tęsė šunadvokatis, — liepė jį paimti: juk visi žino, 
kad jis baikštus žmogus 1r išsigando, jog gali patekti į keblią padėtį. Taigi 
pamestinuką užaugino, išmaitino ir rengė kaip kokį džentelmeną, o jis 
sugyveno vaiką su viena tarnaite ir įkalbėjo ją prisiekti, jog vaiko tėvas 
— pats skvairas; paskui sulaužė ranką kažkokiam ponui Tvakomui, dvasi- 
ninkui, vien todėl, kad šis išbarė jį už ištvirkavimą, o galiausiai pykštelėjo 
iš revolverio į pono Blaifilo nugarą, o kartą, skvairui Olverčiui susirgus, 
paėmė būgną ir vaikščiojo jį mušdamas po visą namą, neleisdamas anam 
užmigti; jis iškrėtė dar kokį dvidešimt panašių išdaigų, už kurias prieš 
kokį ketvertą ar penketą dienų, kaip tik prieš man iš ten išvažiuojant, 
skvairas jį išvarė iš namų pliką kaip tilviką. 

— Ir visai teisingai, pasakyčiau! — sušuko Daulingas. — Aš savo paties 
sūnų išvaryčiau, jeigu jis bent pusę tiek būtų nusikaltęs. O sakykite, koks 
gi to šaunuolio vardas? 

— Vardas... hm?.. Nagi jis vadinasi Tomas Džonsas, — atsakė šunad- 
vokatis. 

— Džonsas? — pakartojo Daulingas truputį nustebęs. — Kaip! Ponas 
Džonsas, kuris gyveno pono Olverčio namuose! Tai tas džentelmenas, 
kuris su mumis pietavo? 

— Tas pats! 

— Aš esu daug girdėjęs apie šį džentelmeną, — pasakė Daulingas, — ta- 
čiau niekada nieko bloga. 

— Ir iš tiesų, — tarė ponia Vaitfild, — jeigu bent pusė to, ką šitas džen- 
telmenas pasakojo, yra teisybė, tai ponas Džonsas turi apgaulingiausią iš- 
vaizdą, kokią aš kada nors esu mačiusi, nes jo žvilgsnis žada visai ką kita, 
ir, prisipažįstu, iš to trumpo susitikimo su juo man pasirodė, kad su tokiu 
mandagiu ir taip gerai išauklėtu žmogumi kaip tik įdomu praleisti laiką. 

Tuomet šunadvokatis prisiminė, kad jis neprisiekė prieš duodamas 
parodymus, ir ėmė priesaikauti ir dievažytis, jog net ausis šeimininkei 
užspengė; tada jinai nutraukė jo priesaikas įtikinėdama, jog neabejojanti 
jo pasakojimu. 

— Tikiuosi, kad jūs neabejojate, medem, — atsakė jis, — jog aš ne- 
drįsčiau šitaip kalbėti apie kokį nors žmogų nežinodamas, jog tai tiesa. 
Kokia man nauda šmeižti žmogų, kuris nėra man nieko bloga padaręs? 
Patikėkite manimi, jog kiekvienas žodis, ką aš pasakojau — faktas, žino- 
mas visai apylinkei. 

Kadangi ponia Vaitfild neturėjo jokio pagrindo įtarti, kad šunadvo- 
katis norėjo kokiais nors sumetimais ar kėslais įžeisti Džonsą, skaitytojas 
negali jos kaltinti už tai, jog ji patikėjo tuo, kas buvo drąsiai patvirtinta 
daugybe priesaikų. Ji tuojau prisipažino nieko nenusimananti apie veido 
išraišką, o dabar susidariusi labai blogą nuomonę apie svečią ir nuošir- 
džiausiai trokštanti, jog pastarasis kuo greičiau išsinešdintų iš jos namų. 

Šį nepalankumą dar padidino pono Vaitfildo pasakojimas, išgirstas 
virtuvėje, kur Partridžas pranešė susirinkusiesiems, kad nors jis ir nešąs 
kelionkrepšį ir pasitenkinąs būdamas tarp tarnų, kai Tomas Džonsas 
(kaip jis jį pavadino) lėbaująs svetainėje, jis nesąs jo tarnas, o tiktai drau- 
gas ir palydovas, ir toks pat džentelmenas kaip ir pats ponas Džonsas. 

Daulingas sėdėjo visą laiką tylėdamas, kramtė nagus, darė grimasas, 
šaipėsi ir atrodė nepaprastai paslaptingas; galų gale jis prabilo pareikšda- 
mas, kad džentelmenas, apie kurį kalbama, jam atrodąs visai ne toks. Tuo- 
met jis nepaprastai skubotai paprašė sąskaitos ir pasakė, jog dar tą vakarą 
turįs būti Hirforde, nusiskundė, kad privaląs labai skubėti, ir apgailestavo 
negalįs persiplėšti į dvidešimt dalių ir būt iš karto dvidešimtyje vietų. 

Šunadvokatis taip pat iškeliavo, o Džonsas paprašė, kad ponia 
Vaitfild malonėtų išgerti su juo arbatos; tačiau ji atsisakė ir net visiškai 
skirtingu tonu negu kad kviesdama pietų, ir tat jį truputį nustebino. Jis 
greitai pastebėjo visiškai pasikeitusį jos elgesį: dingo tas natūralus lipš- 
numas, kurį mes tik ką išgyrėme, ir jos veide pasirodė santūrumas ir 
atšiaurumas — viskas buvo taip nemalonu ponui Džonsui, jog jis nutarė, 
kad ir vėlų metą, dar tą patį vakarą palikti šiuos namus. 

"Tiesą sakant, šį staigų pasikeitimą jis išsiaiškino sau kiek neteisingai; 
nes, šalia tam tikrų klaidingų spėlionių apie moterų neištikimybę ir ne- 
pastovumą, jis ėmė įtarti, jog šita stoka mandagumo atsirado todėl, kad 
jis neturėjo arklių, — gyvulių rūšis, kuriuos viešbučiuose, — turbūt todėl, 
kad jie nesutepa paklodžių, — geriau apsimoka priimti nakvynei negu 
jų raitelius ir todėl laikomi labiau pageidautinais svečiais. Tačiau ponia 
Vaitfild, teisybę pasakius, buvo kur kas liberališkesnių pažiūrų. Ji buvo 
puikiai išauklėta ir galėjo būti visai mandagi su džentelmenu, nors jis 
ir pėsčias vaikščiojo. Iš tiesų ji žiūrėjo į mūsų herojų kaip į apgailėtiną 
perėjūną — tad ir elgėsi su juo kaip su perėjūnu, už tai ir pats Džonsas 
nebūtų galėjęs jos kaltinti, jei būtų žinojęs tiek, kiek skaitytojas; anaiptol, 
jis netgi būtų turėjęs pagirti jos elgesį ir dar labiau ją vertinti už jos ro- 
domą jam nepagarbą. Tai viena iš tų aplinkybių, kurios labai pasunkina 
žmogaus kaltę, neteisingai apteršus kito žmogaus gerą vardą; žmogus, 
kuris žino esąs kaltas, neturi teisės pykti, jeigu jis negerbiamas ir nieki- 
namas, priešingai, turi neapkęsti tų, kurie siekia jo draugystės, nebent jie, 
artimai bendraudami, būtų įsitikinę, kad jų draugas neteisingai ir užgau- 
liai apšmeižtas. 

Tačiau Džonso atvejis buvo ne toks; visiškai nežinodamas teisybės, 
jis visai pagrįstai įsižeidė dėl tokio šeimininkės elgesio. Taigi apmokėjo 
sąskaitą ir iškeliavo, didžiausiam Partridžo nepasitenkinimui, kuris, po 
tuščių mėginimų jį atkalbėt, galiausiai sutiko užsidėti kelionkrepšį ir ly- 
dėti savo draugą. 


Devintasis skyrius 


VAIZDUOJĄS KELETĄ DŽONSO IR PARTRIDŽO 
POKALBIŲ APIE MEILE, ŠALTĮ, ALKĮ IR KITUS 
DALYKUS IR TAIP PAT, KAIP PARTRIDŽAS 
VOS NE VOS LAIMINGAI SUSILAIKĖ NEATSKLEIDES 
SAVO DRAUGUI PRAŽŪTINGOS PASLAPTIES 


Ą**= kalnų šešėliai driekėsi kaskart vis toliau; plunksnuočiai 
sumigo. Aukštesnioji mirtingųjų klasė sėdo pietų, 0 žemes- 
nioji — vakarienės. Žodžiu, mušė lygiai penkias, kai Džonsas paliko 
Glosterį, — valanda, kai (buvo viduržiemis) purvini Nakties pirštai būtų 
užtraukę jos juodą uždangą ant pasaulio, jeigu mėnulis, plačiaveidis ir 
raudonskruostis kaip tie linksmieji klajūnai, kurie kaip ir jis paverčia 
naktį diena, nebūtų jai sukliudęs, imdamas kilti iš savo guolio, kuriame 
prasnaudė visą dieną, kad ištisą naktį galėtų išsėdėti aukštybėse. Truputį 
paėjėjęs, Džonsas ėmė girti tą nuostabiąją planetą ir, atsigrįžęs į savo 
bendrakeleivį, paklausė, ar jis kada nors yra matęs tokį nepaprastą va- 
karą? Kadangi Partridžas nieko neatsakė į šį klausimą, jis tebesigėrėjo 
mėnulio grožiu ir padeklamavo keletą pastraipų iš Miltono, kuris išties 
pralenkė visus kitus poetus savo dangaus šviesulių aprašymu. Paskui jis 
papasakojo Partridžui istoriją iš „Žiūrovo“ apie du įsimylėjėlius, kurie 
susitarė pasiguosti, kai bus toli vienas nuo kito, sutartą valandą žiūrė- 
dami į mėnulį. Juos džiugino mintis, kad jie abu tuo pačiu laiku galvoja 
apie tą patį dalyką. 

— Tiems įsimylėjėliams, — pridūrė jis, — iš tiesų reikėjo turėti jautrias 
sielas, gebančias pajusti kilniau šio žmogiško jausmo švelnumą. 

— Labai galimas dalykas, — pritarė Partridžas, — bet aš jiems labiau 
pavydėčiau, jeigu jie būtų turėję šalčiui nejautrius kūnus, nes esu beveik 
mirštamai sušalęs ir labai bijau, kad neteksiu nosies galo, kol mes pasiek- 
sime kitus užeigos namus. Na, iš tikrųjų mums belieka tik laukti kokios 
nors dangaus bausmės už tai, kad taip kvailai pabėgome naktį iš vieno 
puikiausių viešbučių, į kurį kada nors buvo įžengusi mano koja. Aš įsi1- 

tikinęs, kad per visą savo gyvenimą niekur nemačiau tokios ištaigos, ir 
didžiausias lordas negali geriau gyventi savo namuose kaip ten. Palikti 
tokį namą ir klaidžioti laukais dievaži kur, per devia rura viarux'! Dėl sa- 
vęs — aš nieko nesakau, bet kiti žmonės tai tikrai nesigėdydami padarys 
išvadą, jog mes ne visai sveiko proto. 

— Gėdykitės, pone Partridžai! — tarė Džonsas. - Daugiau energijos! Pa- 
galvokite, kad traukiate susidurti su priešu — nejau jūs pabūgsite nedidelio 
šalčio? Iš tiesų norėčiau, kad būtų ko pasiklausti, kuriuo keliu mums eiti. 

— Ar galiu išdrįsti pasiūlyti jums savo patarimą? — paklausė Partri- 
džas. — Interduns stultus obportuna loguštur“. 

— Na, tai katruo 1š šių dviejų kelių jūs patariate eiti? — paklausė 
Džonsas. 

— Iš tiesų — nė vienu, — atsakė Partridžas. — Vienintelis tikras ke- 
lias — tas, kuriuo atėjome. Geru, eikliu žingsniu žengdami, per valandą 
grįšime į Glosterį; o eidami pirmyn, velniai žino kada pasieksime kokią 
nors gyvenvietę; nors aš matau mažiausiai penkiasdešimt mylių prieš 
save, tačiau visame kelyje nėra nė vieno pastato. 

— Na, bet jūs matote nuostabų vaizdą, kuriam ryški mėnulio šviesa 
suteikia dar daugiau grožio, - pasakė Džonsas. — Tačiau aš noriu pasukti 
į kairiąją pusę, nes šis kelias, atrodo, eina tiesiog į tas kalvas, kurios, kaip 
mums buvo sakyta, yra netoli Vusterio. O šit, jeigu jūs norite mane pa- 
likti, galite ir, prašau jus, grįžkite;, bet aš nusprendžiau eiti pirmyn. 

— Kaip negražu iš jūsų pusės, sere, įtarti mane turint šių kėslų, — pa- 
sakė Partridžas. — Aš tai patariau lygiai taip pat dėl jūsų kiek ir dėl savęs: 
bet jeigu jau jūs tvirtai pasiryžote eiti pirmyn, tai aš taip pat tvirtai ryž- 
tuosi jus sekti. I brae seguar Te“. 

Dabar jie keletą mylių sukorė nesikalbėdami; per šią pauzę Džonsas 
dažnai dūsavo, o Partridžas priekaištingai stenėjo, tačiau visiškai dėl ki- 
tos priežasties. Pagaliau Džonsas sustojo ir tarė atsisukdamas: 


! Šunkeliais, toli nuo vieškelių! (144) 
“ Kai kada ir kvailys gudriai pasako (//.). 
* Eik pirmyn, aš seksiu paskui tave (44). 

— Kas žino, Partridžai, o gal pati žaviausioji pasaulyje būtybė šiuo 
metu įsmeigusi žvilgsnį į tą patį mėnulį, į kurį ir aš šią valandėlę žiūriu? 

— Labai galimas daiktas, sere, — atsakė Partridžas. — Bet jeigu mano 
žvilgsnis būtų dabar įsmeigtas į gerą gabalą jautienos kepsnio, velniai 
galėtų griebti mėnulį su visais jo ragais! 

— Na, kur girdėtas šitoks atsakymas! — pasipiktino Džonsas. - Sakyk, 
Partridžai, o gal laikas išdildė visus meilės pėdsakus tau iš atminties? 

— Aiman! — sušuko Partridžas. — Kokia būtų laimė, jeigu aš nežino- 
čiau, kas tai yra meilė! Infandun, regina, jubes renovare dolorem'. Iš tiesų aš 
patyriau visus šio jausmo malonumus, visą jo palaimą ir kartėlį. 

— Ar jūsų mylimoji buvo jums negera? — paklausė Džonsas. 

— Iš tikrųjų labai negera, sere, — atsakė Partridžas, — nes ji ištekėjo už 
manęs ir pasidarė viena bjauriausių žmonų pasaulyje. Tačiau, garbė Die- 
vui, jos jau nebėra; ir jeigu aš tikėčiau, kad ji yra mėnulyje pagal kadai- 
se mano skaitytą knygą, kurioje rašoma, jog mėnulis yra visų mirusiųjų 
sielų buveinė, tai aš niekada į jį nežiūrėčiau, bijodamas ją išvysti; bet dėl 
jūsų norėčiau, kad mėnulis būtų veidrodis ir kad panelė Sofija Vestern 
dabar prieš jį sėdėtų. 

— Mano brangusis Partridžai! — sušuko Džonsas. — Kokia mintis! 
Mintis, kuri, esu tikras, galėjo ateiti į galvą tik mylinčiam žmogui! O Par- 
tridžai, kad aš galėčiau tikėtis dar kartą išvysti jos veidą! Bet, deja, visi 
šie auksiniai sapnai dingo amžinai, ir mano vienintelis išsigelbėjimas nuo 
kančių ateityje — pamiršti visos mano buvusios laimės objektą. 

— Ar jūs tikrai nesitikite vėl kada nors pamatyti panelę Vestern? — pa- 
klausė Partridžas. — Jeigu tik paklausysite mano patarimo, aš jums paža- 
du, jog ne tik ją pamatysite, bet ir savo glėbyje turėsite. 

— Ak, nežadinkite manyje šitokių minčių! - sušuko Džonsas. — Jau aš 
ganėtinai prisikamavau, kol nugalėjau tokius norus. 

— Na ir keistas jūs įsimylėjėlis, jeigu nenorite turėti mylimosios savo 


glėbyje, — atsakė Partridžas. 


' Beribį skausmą atnaujinti liepi, karaliene (/94). 

— Gana, palikime šią temą, — tarė Džonsas. — Bet, sakykite, koks tas 
jūsų patarimas? 

— Kariškai pasakius — juk mudu kareiviai — „dešinėn, aplink!“ Grįž- 
kime tuo keliu, iš kur atėjome. Mes, nors ir vėlai, bet dar šįvakar pasiek- 
sime Glosterį, o jeigu eisime pirmyn, tai, kiek įžiūriu, tikriausiai klaidžio- 
sime per amžius, nepasiekdami jokios pastogės nei namų. 

— Aš jau jums sakiau, jog nusprendžiau tęsti kelionę, — atsakė Džon- 
sas, — bet norėčiau, kad jūs grįžtumėte. Esu labai jums dėkingas už kom- 
paniją iki šičia ir prašau priimti ginėją kaip mažytį mano dėkingumo žen- 
klą. Atrodytų net žiauru, jei leisčiau jums toliau eiti, nes, būsiu atviras, 
mano svarbiausias tikslas ir vienintelis troškimas — garbingai numirti už 
savo karalių ir tėvynę. 

— Jūsų pinigų šiuo metu aš neimsiu, — atsakė Partridžas, — ir prašyčiau, 
sere, juos įsidėti atgal; aš įsitikinęs, jog dabar esu turtingesnis už jus. O jei- 
gu jūsų sprendimas — eiti toliau, tai manasis yra jus lydėti. Man net būtina 
jus prižiūrėti, jeigu jūsų tokie beviltiški ketinimai. Prisipažinsiu, mano pa- 
žiūros daug išmintingesnės: jeigu nusprendėte žūtbūt kristi mūšyje, tai aš 
taip pat tvirtai nusprendžiau išeiti iš jo nenukentėjęs. Ir iš tiesų guodžiuosi 
mintimi, kad nebus didelio pavojaus: vienas katalikų kunigas aną dieną 
man pasakė, jog viskas greitai baigsis ir, jo manymu, net be kautynių. 

— Katalikų kunigas? — sušuko Džonsas. — Aš girdėjau, kad tokiais 
žmonėmis ne visada galima tikėti, kai jie kalba savo religijos labui. 

— Taip, — atsakė Partridžas, — bet kalbėdamas toli gražu ne savo reli- 
gijos labui, jis tikino mane, jog katalikai nesitikį nieko laimėti iš to pasi- 
keitimo, nes princas Karolis! toks pat geras protestantas kaip kiekvienas 
kitas Anglijoje, ir tiktai pagarba teisei privertė tą kunigą ir kitus katalikų 
partijos narius tapti jakobitais“. 


" Princas Karolis - Karolis Eduardas, Pretendento į Anglijos sostą Jokūbo Eduardo Stiuarto 
sūnus. Norėdamas, kad sūnus būtų Anglijoje populiaresnis, Pretendentas, pats būdamas ka- 
talikas, sūnų auklėjo protestantiškai. Priskirdamas prasčiokui Partridžui torių įsitikinimus, 
Fildingas kartu juos išjuokia. 

“ Jakobitas - nuverstos Stiuartų dinastijos šalininkas (pagal paskutinio šios dinastijos kara- 
liaus Jokūbo ir jo sūnaus Jokūbo Eduardo vardą). 

— Aš tiek tikiu, kad jis protestantas, kiek ir jo teisėmis, — pasakė 
Džonsas, — ir visai neabejoju mūsų sėkme, tačiau ne be kovos. Mat nesu 
toks sangvinikas kaip tas jūsų draugas, katalikų kunigas. 

— Taigi, taigi, sere, — atsakė Partridžas, — visos pranašystės, kokias 
tik aš kada skaičiau, kalba apie didžiulį kraujo praliejimą, ir kad malūni- 
ninkas su trimis nykščiais, kuris dabar gyvena įsibridęs iki kelių kraujuje, 
laikysiąs trijų karalių arklius. Viešpatie, pasigailėk mūsų visų ir atsiųsk 
geresnius laikus! 

— Kokio šlamšto ir nesąmonių prisikimšai sau į galvą! — sušuko 
Džonsas. — Visa tai turbūt taip pat paimta iš to katalikų kunigo. Baise- 
nybės ir stebuklai yra kaip tik tunkami argumentai paremti baisioms ir 
absurdiškoms doktrinoms. Karaliaus Jurgio reikalas yra laisvės ir tikros 
religijos reikalas. Kitaip sakant, tai sveiko proto reikalas, mano mielas, ir 
garantuoju, kad jis baigsis sėkmingai, nors ir pats šimtanykštis Briarijus! 
prisikeltų ir pasiverstų malūnininku. 

Partridžas nieko į tai neatsakė. Jis, tiesą sakant, visiškai sumišo dėl 
šio Džonso pareiškimo. Nes, — atskleisime skaitytojui paslaptį, kuriai 
pasakyti anksčiau neturėjome tinkamos progos, — Partridžas iš tikrųjų 
buvo jakobitas ir manė, jog ir Džonsas yra tos pačios partijos ir keti- 
na prisidėti prie sukilėlių. Šioji nuomonė nebuvo be pagrindo. Aukšta, 
dramblota Hudibro minima dama, — toji daugiaakė, daugialiežuvė, dau- 
giaburnė, daugiaausė Vergilijaus“ pabaisa, — su jai būdingu teisingumu 
papasakojo jam Džonso su karininku ginčo istoriją. Ji pakeitė Sofijos 
vardą į Pretendento vardą ir viską nušvietė taip, tarsi tostas į jo sveikatą 
buvęs Džonso nokauto priežastis. Partridžas tai išgirdo ir aklai patikėjo. 
Todėl nenuostabu, kad dėl to jis ir susidarė apie Džonsą anksčiau minė- 
tąją nuomonę, kurios jis vos vos neatskleidė Džonsui, prieš suprasda- 
mas savo klaidą. O skaitytojas bus dar mažiau tuo linkęs stebėtis, jeigu 
malonės prisiminti tą abejotiną frazę, kai Džonsas pirmą kartą pasisakė 


' Briarijus — antikinėje mitologijoje — milžinas, žemės ir dangaus sūnus, turėjęs penkiasde- 
šimt galvų ir šimtą rankų. 
“ Vergilijaus pabaisa —- Gandas (,„„Eneida“, IV, 173-192). 

Partridžui savo sprendimą. Jeigu jo žodžiai būtų buvę ir ne tokie dvi- 
prasmiški, Partridžas vis tiek būtų lengvai galėjęs juos šitaip išsiaiškinti, 
įtikėjęs, jog visa tauta širdies gilumoje to paties trokšta; nesujaudino jo ir 
tai, kad Džonsas keliauja su kareivių daliniu, nes ir apie kariuomenę jis 
buvo tos pačios nuomonės kaip ir apie kitą tautos dalį. 

Tačiau nors ir labai atsidavęs Jokūbui ar Karoliui, jis vis dėlto buvo 
daug labiau prisirišęs prie Mažojo Bendžamino; todėl, sužinojęs savo 
bendrakeleivio įsitikinimus, Partridžas manė, jog dera paslėpti savuosius 
ir išoriškai jų atsisakyti dėl žmogaus, nuo kurio priklausė jo paties laimė, 
nes jis jokiu būdu netikėjo, kad Džonso santykiai su ponu Olverčiu tokie 
beviltiški, kokie jie 1š tikrųjų buvo. Palikęs tą apylinkę, jis nuolat susira- 
šinėjo su skvairo kaimynais ir daug prisiklausė, net daugiau, negu buvo 
iš tiesų, apie didelį pono Olverčio prieraišumą tam jaunuoliui, kuris, kaip 
buvo pranešta Partridžui, turėjo tapti to džentelmeno įpėdiniu ir kurį, 
kaip mes jau sakėme, Partridžas neabejodamas laikė jo sūnumi. 

Todėl jis įsivaizdavo: nors ir būta barnio, Džonsui grįžus jie tikriau- 
siai susitaikytų, — įvykis, iš kurio jis tikėjosi turėti daug naudos, jeigu tik 
pasitaikys proga įgyti to jaunojo džentelmeno palankumą; kaip anks- 
čiau sakėme, jis neabejojo, kad, įstengdamas kaip nors paveikti jį sugrįžti 
namo, jis galėtų vėl atgauti pono Olverčio malonę. 

Mes jau minėjome, kad jis buvo geraširdis žmogelis ir pats pareiškė 
esąs karštai prisirišęs prie Džonso; bet ir ką tik mano suminėtos pažiūros 
taip pat iš dalies paskatino jį išsirengti į šį žygį ir jį tęsti, nors Partridžas 
pamatė, kad jis ir jo ponas priklauso priešingoms partijoms — šitaip esti 
ir tada, kai, nepaisydami priešingų pažiūrų, išmintingi tėvai ir sūnūs visai 
draugiškai keliauja vienu keliu. Aš priėjau šią išvadą stebėdamas, kad nors 
meilė, draugystė, pagarba bei panašūs jausmai ir labai stipriai valdo žmo- 
gaus protą, vis dėlto protingi žmonės retai kada pamiršta medžiaginius 
sumetimus, kai nori kitus palenkti savo tikslams. Tai iš tiesų puikus me- 
dikamentas, ir, kaip Vordo piliulės, akimirksniu patenka į jūsų trokštamą 
kūno dalį ir tuojau ją atitinkamai paveikia: ar liežuvį, ar ranką, ar kurį kitą 
organą, ir beveik visada sėkmingai sulaukiama trokštamo efekto. 


Dešimtasis skyrius 


KURIAME MŪSŲ KELIAUNINKUS IŠTINKA 
NEPAPRASTAS NUOTYKIS 


os tik baigę pastarajame skyriuje aprašytą pašnekesį, Džonsas 

V; jo draugas priėjo labai stataus kalno papėdę. Čia Džonsas 
sustojo ir, įbedęs akis į viršų, valandėlę tylėjo. Pagaliau jis pašaukė savo 
bendrakeleivį ir tarė: 

— Partridžai, aš norėčiau būti šio kalno viršūnėje: ten turėtų atsi- 
skleisti žavingas vaizdas, ypač tokioje šviesoje, nes didinga prieblanda, 
kuria mėnulis apgaubia visus daiktus, yra neapsakomai graži, ypač me- 
lancholiškose mintyse paskendusiai vaizduotei. 

— Labai galimas daiktas, — atsakė Partridžas, — tačiau jeigu kalno vir- 
šūnė — tinkamiausia vieta sukelti melancholiškas mintis, tai jo papėdė, 
mano manymu, geriausia vieta linksmoms mintims, 0 jos, man regis, 
yra daug geresnės. Patikėkite, jūs man kraują gyslose sustingdėte, pra- 
sitardamas apie to kalno viršūnę, nes tai, atrodo, aukščiausias pasaulyje 
kalnas. Ne, ne, jei jau ko nors ieškotume, tai verčiau vietos po žeme, kad 
galėtume pasislėpti nuo šalčio. 

— Na, ieškokite jos, — tarė Džonsas, — tiktai netoliese, kad galėtumėte 
girdėti, kai aš jums riktelėsiu, nusileidęs nuo kalno. 

— Tikrai, sere, jūs juk nepamišęs! — sušuko Partridžas. 

— Iš tiesų pamišęs, — atsakė Džonsas, — jeigu užkopti į šį kalną — pa- 
mišimas; bet jeigu jau jūs taip skundžiatės šalčiu, tai pasilikite apačioje. 
Maždaug po valandos aš sugrįšiu. 

— Atleiskite man, sere, — pratarė Partridžas, — aš nusprendžiau sekti 
paskui jus, kur tik jūs eisite. 

Iš tikrųjų jis bijojo pasilikti vienas, nes, būdamas visais atžvilgiais 
didelis bailys, labiausiai bijojo vaiduoklių, kuriems šitas nakties metas ir 
tokia dykvietė nepaprastai puikiai tiko. 

Šią akimirką Partridžas išvydo pro medžius žybčiojančią šviesą, kuri 
atrodė visai netoli nuo jų. 

— Ak, sere! Pagaliau dangus išklausė mano maldas ir atvedė mus prie 
kažkokio namo, o galbūt ir prie viešbučio. Malonėkite, sere, jeigu jūs 
nors kiek gailitės manęs arba pats savęs, neniekinti Apvaizdos gerumo, 
ir eime tiesiog į tą šviesą. Ar tai būtų užeigos namai, ar ne, bet jei ten gy- 
vena krikščionys, aš esu tikras, jie neatsakys mažyčio kambarėlio tokioje 
vargingoje padėtyje esantiems žmonėms. 

Džonsas galiausiai nusileido karštiems Partridžo maldavimams, ir 
abu drauge tiesiog patraukė į tą vietą, iš kur sklido šviesa. 

Jie greitai priėjo prie namo ar trobelės durų, nes tą pastatą buvo ga- 
lima daug neapsirinkant pavadinti ir vienu, ir antru. Džonsas pasibeldė 
kelis kartus, nesulaukdamas iš vidaus jokio atsakymo; tuomet Partridžas, 
kurio vaizduotė buvo pilna visokių šmėklų, velnių, raganų ir kitų pana- 
šių į juos būtybių, ėmė drebėti ir šaukti: 

— Viešpatie, pasigailėk mūsų! Tikriausiai čia bus visi išmirę. Nebema- 
tau dabar jokios šviesos, o tik prieš valandėlę aiškiai įžvelgiau degančią 
žvakę. Taip, taip! Esu girdėjęs apie tokius dalykus. 

— Apie ką tu esi girdėjęs? — paklausė Džonsas. — Žmonės arba kietai 
įmigę, arba, galimas daiktas, bijo duris atidaryti, nes tai nuošali vieta. 

Tuomet jis ėmė gana garsiai šūkaloti, ir galiausiai kažkokia senutė at- 
vėrė viršutinį langelį ir paklausė, kas jie esą ir ko jie norį. Džonsas atsakė, 
kad jie keliauninkai, kurie paklydo ir, pamatę lange šviesą, atkeliavo čia, 
tikėdamiesi rasti ugnį ir pasišildyti. 

— Kad ir kas jūs būtumėte, — šūktelėjo moteris, — jums nėra čia kas 
veikti, ir aš tokiu nakties metu niekam neatidarysiu durų. 

Partridžas, išgirdęs žmogaus balsą, atsikvošėjo iš baimės, ėmė kuo 
karščiausiai maldauti, kad leistų nors kelias minutes pasišildyti prie 
ugnies, sakydamas, jog jis esąs leisgyvis iš šalčio, o baimė čia ne mažiau 
prisidėjo negu šaltis. Jis įtikinėjo ją, kad su ja besikalbantis džentelme- 
nas — vienas didžiausių skvairų šiame krašte, panaudodamas visus argu- 
mentus, išskyrus patį efektingiausią, kurio galiausiai stvėrėsi Džonsas, 
būtent: pažadėjo puskronį, — per daug jau didelis kyšis, kad būtų galima 
jam atsispirti, juoba kad maloni Džonso išvaizda, kurią mėnulio šviesa 
aiškiai išryškino, ir jo malonus elgesys visiškai išsklaidė jai baimę, jog 

tai vagys, kuriais ji pradžioje juos palaikė. Taigi galiausiai senolė sutiko 
juos įsileisti, ir Partridžas, savo nepaprastam džiaugsmui, rado jaukiai 
besikūrenančią ugnį. 

Vos tik vargšelis kiek apšilo, tuojau tos mintys, kurios nuolat sukda- 
vosi jam galvoje, vėl ėmė dirginti smegenis. Nebuvo jo tikėjime dogmos, 
kuria jis taip stipriai būtų tikėjęs, kaip burtais, ir skaitytojas negali įsivaiz- 
duoti būtybės, labiau tinkančios įkvėpti šią mintį, kaip prieš jį stovinčioji 
senė. Ji visiškai panėšėjo į raganą, pavaizduotą Otvėjaus ,Našlaitėje““. Iš 
tiesų, jeigu toji moteris būtų gyvenusi valdant Jokūbui I, ją būtų pakorę 
vien dėl jos išvaizdos, be jokių kitų įrodymų?. 

Daugelis kitų aplinkybių taip pat patvirtino Partridžo nuomo- 
nę. Būtent tai, kad ji gyvena, kaip jam tuomet pasirodė, viena pati 
tokioje nuošalioje vietoje, ir dar name, kurio jau vien išorė atrodė 
per daug jai gera, be to, vidus buvo įrengtas itin švariai ir skoningai. 
Tiesą sakant, ir patsai Džonsas gerokai nustebo dėl to, ką pamatė: 
kambarys buvo ne tiktai nepaprastai švarus, bet ir gausiai išpuoštas 
visokiais dailiais mažmožiais ir retenybėmis, galinčiomis atkreipti net 
žinovo dėmesį. 

Kol Džonsas gėrėjosi tais daiktais, o Partridžas sėdėjo virpėdamas, 
tvirtai įsitikinęs, kad atsidūrė raganos namuose, senė prašneko: 

— Tikiuosi, džentelmenai, jūs kiek galima paskubėsite, nes aš kiekvie- 
ną akimirką laukiu pareinant šeimininko ir net už dvigubą pinigų sumą 
nenorėčiau, kad jis čia jus rastų. 

— Vadinas, jūs turite šeimininką? — sušuko Džonsas. — Iš tiesų atleis- 
kite man, gerbiamoji, bet aš nustebęs, matydamas jūsų namuose tuos 
visus puikius daiktus. 

— Ak, sere! — atsakė ji. — Jeigu nors dvidešimta šių daiktų dalis būtų 
mano, aš laikyčiau save turtinga moterimi. Tačiau prašau jus, sere, nepa- 
silikite čia ilgiau, nes aš jo laukiu kiekvieną minutę. 


! Tomas Otvėjus (1652-1685) — Stiuartų restauracijos periodo dramaturgas. Jo tragedija 
„Našlaitė“ (1680) ilgai turėjo pasisekimą Anglijos scenoje. 
Šu ją būtų pakorę „be jokių kitų įrodymų — užuomina apie populiarius tais laikais raganų 


procesus. 

— Na, bet jis juk nesupyktų ant jūsų už tokį paprastą svetingumą, — 
pasakė Džonsas. 

— Aiman, sere, — atsakė senė, — jis keistas žmogus, visai nepanašus į 
kitus žmones. Jis su niekuo nebendrauja ir retai išeina iš namų kitu laiku 
kaip naktų, nes nenori, kad jį kas nors matytų; visi vietiniai gyventojai 
bijo susitikti jį: jau vien jo apdaro pakanka išgąsdinti prie jo nepripra- 
tusiems. Jie vadina jį Kalno Atsiskyrėliu (nes naktį jis vaikšto po kalną), 
ir kaimiečiai bijo jo, man regis, labiau negu paties velnio. Jis baisiai su- 
pyktų, jus čia atradęs. 

— Prašau, sere, — tarė Partridžas, — neįžeiskime šio džentelmeno. Aš 
pasiruošęs eiti ir sušilau kaip niekad gyvenime. Eime, sere, eime. Štai 
virš židinio kabo pistoletai: kas žino, ar jie užtaisyti, ar ne, taip pat neži- 
nia, ką jis gali su jais padaryti. 

— Nesibijok nieko, Partridžai, — pasakė Džonsas, — aš apsaugosiu 
tave nuo pavojaus. 

— Na, dėl to galite būti ramūs, jis niekam bloga nedaro, — tarė mote- 
riškė. — Iš tikrųjų jam reikalingi ginklai apsisaugoti: jo namus jau ne kartą 
bandė pulti; prieš keletą naktų, man regis, buvo girdėti, kaip mus supa 
vagys. Aš dažnai stebiuosi, kaip jo dar nenužudė kokie nors niekšai, kai 
jis vaikšto vienas tokiu laiku. Beje, kaip jau sakiau, žmonės jo bijo, be to, 
mano manymu, jie mano, kad jis nieko vertinga su savimi neturi. 

— Iš šios retenybių kolekcijos įsivaizduočiau, kad jūsų šeimininkas 
daug keliavęs, — pastebėjo Džonsas. 

— Taip, sere, — atsakė ji, — labai daug. Mažai tėra tokių, kurie nusima- 
nytų daugiau negu jis apie viską. Man regis, kad jam nepasisekė meilė 
arba kas nors kita, ko aš nežinau, tiktai aš pragyvenau su juo daugiau 
kaip trisdešimt metų, ir per visą šį laiką vargu ar jis kalbėjosi bent su 
šešiais gyvais žmonėmis. 

Tuomet ji vėl ėmė prašyti, kad jie išeitų, o Partridžas jai pritarė. Ta- 
čiau Džonsas, kurio smalsumas buvo sužadintas, tyčiomis vilkino laiką, 
norėdamas pamatyti tą nepaprastą žmogystą. Nors senė užbaigdavo vi- 


'sus savo atsakymus pageidavimu, kad jie išeitų, o Partridžas tiek įsisiū- 


bavo, jog ėmė traukti jį už rankovės, jis vis dar sugalvodavo naujus klau- 

simus, kol senė išgąsdinta veido išraiška pareiškė, jog girdinti šeimininką 
grįžtant. Tuo pačiu metu už durų ėmė šaukti keletas balsų: 

— Tučtuojau duok šen pinigus, prakeikta veisle! Pinigus, niekše, arba 
mes tau makaulę suskaldysime! 

— O Viešpatie! - riktelėjo senė. — Tikriausiai kažkokie niekšai užpuo- 
lė mano šeimininką. Vaje! Ką daryti? Ką daryti? 

— Kaip? — sušuko Džonsas. —- Kaip? Ar šitie pistoletai užtaisyti? 

— Ak, gerasis sere, nieko juose nėra, tikrai nieko! Maldauju, nežudy- 
kite mūsų, džentelmenai! — prašė senė, nes iš tiesų dabar ji buvo tos pa- 
čios nuomonės apie esančius viduje kaip ir apie tuos, kurie buvo lauke. 

Džonsas nieko neatsakė, bet, pačiupęs nuo sienos seną platų kardą, 
akimirksniu iššoko laukan, čia rado senąjį džentelmeną, besigrumiantį 
su dviem plėšikais ir maldaujantį pasigailėti. Džonsas nieko neklausda- 
mas ėmė taip mitriai švaistytis savo plačiu kardu, kad niekšai beregint 
paleido savo auką ir, nė nebandę pulti mūsų herojaus, pasileido bėgti 
ir pasislėpė. Patenkintas, jog išlaisvino senąjį džentelmeną, Džonsas nė 
nebandė jų vytis. Be to, ir iš nubėgančiųjų riksmo bei karčių aimanų, jog 
jie žuvę, jis suprato, kad gana gerai su jais susidorojo. 

Džonsas tuojau pripuolė prie senojo džentelmeno, partrenkto ant 
žemės imtynėse, ir, keldamas jį, pareiškė nuoširdžią užuojautą, jeigu ne- 
vidonai jam kiek nors pakenkė. Senis valandėlę paspoksojo į Džonsą ir 
prašneko: 

— Ne, sere, ne, man labai nedaug tepakenkė, dėkoju jums. Dievas 
buvo gailestingas. 

— Aš matau, sere, — tarė Džonsas, — kad jūs dar tebesibijote net tų, 
kurie turėjo laimės tapti jūsų išgelbėtojais. Nekaltinu, jog dar tebejaučia- 
te įtarimą, bet iš tiesų jūs neturite tam jokio pagrindo: čia beliko tiktai 
jūsų draugai. Paklydę šią šaltą naktį, mes išdrįsome pasišildyti prie jūsų 
židinio ir kaip tik, ruošdamiesi išeiti, išgirdome jus šaukiant pagalbos, 
kurią, turiu pasakyti, tiktai pati Apvaizda, atrodo, jums atsiuntė. 

— Tikrai Apvaizda, jeigu jau taip įvyko, — pasakė senasis džentelmenas. 

— Taip ir yra, — patikino Džonsas. — Štai jūsų kardas, sere, aš juo pa- 
sinaudojau jus apginti, o dabar grąžinu jums į rankas. 

Paėmęs kardą, suteptą priešų krauju, senis keletą akimirkų įdėmiai 
pasižiūrėjo į Džonsą ir tuomet tarė atsidusdamas: 

— Jūs man atleisite, jaunuoli: aš ne visada buvau toks įtarus, nesu aš 
ir nedėkingumo draugas. 

— Tad dėkokite Apvaizdai, kuriai jūs skolingas už išgelbėjimą, — pa- 
sakė Džonsas. — Aš tik atlikau paprasčiausią žmoniškumo pareigą, pada- 
riau tai, ką būčiau padaręs ir kiekvienam, atsidūrusiam jūsų padėtyje. 

— Leiskite atidžiau į jus pasižiūrėti, — atitarė senasis džentelmenas. — 
Juk jūs žmogus? Taip, galbūt ir taip. Prašom į mano trobelę. Iš tiesų jūs 
mano išgelbėtojas. 

Senė buvo lyg iš galvos išėjusi: ji bijojo šeimininko, taip pat ir būgš- 
tavo dėl jo; o Partridžas atrodė dar didesnio išgąsčio apimtas. Tačiau pir- 
moji, išgirdusi savo šeimininką maloniai kalbant su Džonsu ir suvokusi, 
kas įvyko, atsitokėjo, o vargšelis Partridžas buvo stačiai siaubo pagautas, 
kai tiktai išvydo keistai apsirengusį džentelmeną, ir ankstesnioji baimė, 
kurią sukėlė keistas senės pasakojimas bei prie durų vykęs triukšmas, 
visai prieš jį nublanko. 

Tiesą sakant, jo išvaizda buvo tokia, kad galėjo išgąsdinti daug dides- 
nį drąsuolį negu ponas Partridžas. Tai buvo milžiniško ūgio žmogus su 
ilga balta tarsi sniegas barzda. Jis buvo apsigaubęs asilo kailiu, pasiūtu it 
apsiaustas. Kepurė ir auliniai batai buvo padaryti iš kitokių žvėrių kailių. 

Kai tiktai senasis džentelmenas įėjo į vidų, senė ėmė sveikinti jį lai- 
mingai ištrūkus iš plėšikų nagų. 

— Taip, — atsakė jis, — aš išsigelbėjau tiktai savo išvaduotojo dėka. 

— Telaimina jį Viešpats! — sušuko ji. — Jis geras džentelmenas, aš už 
ji garantuoju. Bijojau, kad jūsų kilnybė nepyktumėte ant manęs, jog jį 
įleidau; ir iš tiesų aš nebūčiau įleidusi, jeigu mėnesienoje nebūčiau pa- 
mačiusi, kad tai džentelmenas ir beveik mirštamai sušalęs. Ir, patikėkite 
manimi, ne kas kitas kaip tik koks geras angelas jį čia atsiuntė ir sugundė 
mane įsileisti. 

— Bijau, sere, — tarė senasis džentelmenas Džonsui, - kad neturiu kuo 
jus pavaišinti, nebent jūs neatsisakytute išgerti taurelę degtinės? Galiu pa- 
siūlyti jums pačios puikiausios, kuri pas mane stovi jau trisdešimt metų. 

Džonsas labai prideramai ir mandagiai atsisakė šito pasiūlymo; tuo- 
met šeimininkas paklausė, kur keliaudamas jis paklydęs. 

— Turiu prisipažinti, — pasakė jis, — jog stebiuosi matydamas tokį 
žmogų, koks jūs iš pažiūros atrodote, keliaujant pėsčią tokiu nakties 
metu. Manau, sere, kad jūs kur nors netoliese gyvenate, nes esat nepa- 
našus į tokius, kurie įpratę keliauti toli be arklių. 

— Išvaizda dažnai esti apgaulinga, — pareiškė Džonsas. — Kartais 
žmonės atrodo ne tokie, kokie iš tikrųjų yra. Tikinu jus, kad nesu vieti- 
nis, o kur aš keliauju, iš tiesų ir aš pats nežinau. 

— Kad ir kas jūs būtumėte ir kur eitumėte, — atsakė senis, — aš jums 
tiek skolingas, jog niekada negalėsiu atsilyginti. 

— Dar sykį kartoju, kad jūs man nė kiek neskolingas, — patikino 
Džonsas. - Joks nuopelnas rizikuoti tuo, ko visai nevertini: mano akimis 
žiūrint, niekas nėra taip niekintinas kaip gyvybė. 

— Apgailestauju, jaunikaiti, — atsakė nepažįstamasis, — kad jūsų me- 
tuose jau turite pagrindo būti nelaimingas. 

— Iš tiesų, sere, — tarė Džonsas, — aš pats nelaimingiausias žmogus 
pasaulyje. 

— Galbūt jūs praradote draugą ar mylimąją? — paklausė senis. 

— Kaip jūs galėjote iškart suminėti du žodžius, galinčius mane iš 
proto išvaryti! - sušuko Džonsas. 

— Bet kurio iš jų pakaktų kiekvienam išvaryti iš proto, — atsakė se- 
nis. —- Aš daugiau nesiteirausiu, sere; galbūt mano smalsumas ir taip jau 
per toli mane nuvedė. 

— Ne, sere, — paneigė Džonsas, — aš negaliu pasmerkti jausmo, kuris 
mane šiuo metu užvaldė nebeįveikiamai. Jūs man atleisite, kai pasaky- 
siu, jog viskas, ką tik išgirdau ir pamačiau pirmą kartą įėjęs į šį namą, 
sukėlė didžiausią smalsumą. Kas nors labai nepaprasta turėjo priversti 
jus pasirinkti šitokį gyvenimą, ir aš turiu pagrindo būgštauti, kad ir jūsų 
gyvenimo istorija ne be nelaimių. 

Senasis džentelmenas vėl atsiduso ir keletą minučių patylėjo; paga- 
liau, įdėmiai pažiūrėjęs į Džonsą, prašneko: 

— Esu skaitęs, kad maloni išvaizda yra rekomendacinis laiškas; jeigu 
tai tiesa, niekas negali geriau savęs rekomenduoti kaip jūs. O jeigu aš 
nepajusčiau jums palankumo dar kita dingstimi, būčiau nedėkingiausia 
pabaisa žemėje; ir aš tikrai apgailestauju, kad neįstengiu kitaip pareikšti 
jums savo dėkingumo, kaip žodžiais. 

Valandėlę padvejojęs, Džonsas atsakė, kad kaip tik žodžiais jis ir gali 
puikiausiai jam atsidėkoti. 

— Aš jau prisipažinau jums apie smalsumą, — pasakė jis, — ar bereikia 
dar sakyti, kaip būčiau dėkingas, jeigu jūs teiktumėtės jį patenkinti. Taigi 
leiskite paprašyti, kad malonėtumėte papasakoti, jeigu tiktai kokie nors 
motyvai jūsų nesulaiko, kas jus paskatino pasitraukti nuo žmonių ir pra- 
dėti tokį gyvenimą, kuriam jūs, aiškiai matyti, nesate gimęs? 

— Manau, kad po to, kas įvyko, neturiu teisės atmesti jokio jūsų pra- 
šymo, — atsakė senis. — Tad jei jūs trokštate išgirsti nelaimingo žmogaus 
istoriją, aš ją jums papasakosiu. Tikrai jūs teisingai sprendžiate many- 
damas, kad yra kažkas nepaprasta nuo visuomenės bėgančių žmonių 
likime; nors tai gali atrodyti labai paradoksalu ir netgi prieštaringa, tačiau 
tikra tai, kad didelė žmonių meilė paskatina mus vengti ir neapkęsti jų 
ne tiek dėl asmeniškų ir egoistiškų ydų, kiek dėl bendro pobūdžio ydų: 
pavydo, nedorumo, išdavystės, žiaurumo ir visų kitų blogio pasireiški- 
mų. Tikra žmonių meilė bjaurisi šiomis ydomis ir, užuot jas mačiusi bei 
bendravusi su jomis, verčiau pati pasitraukia iš visuomenės. Tačiau — ne- 
laikykite to komplimentu — jūs neatrodote iš tų, kurių aš turėčiau šalintis 
ar neapkęsti; iš keleto jūsų užuominų netgi sakyčiau, kad yra kažkoks 
panašumas mūsų likimuose; tačiau tikiuosi, kad jūsiškis daug sėkmin- 
giau susiklostys. 

Čia mūsų herojus ir šeimininkas pasikeitė komplimentais, ir pastara- 
sis buvo bepradedąs savo istoriją, bet jį nutraukė Partridžas. Jo pirmykš- 
tis siaubas jau buvo gerokai išsisklaidęs, tačiau tam tikrų baimės pėdsakų 
užsiliko; todėl jis priminė džentelmenui šiojo siūlytą puikiąją degtinę. 
Degtinė buvo tuojau atnešta, ir Partridžas išmaukė didžiulę jos taurę. 

Tuomet džentelmenas be tolesnių įžangų ėmė pasakoti, ką jūs rasite 
kitame skyriuje. 


Vienuoliktasis skyrius 


KURIAME KALNO ATSISKYRĖLIS PRADEDA 
PASAKOTI SAVO ISTORIJĄ 


su gimęs 1657 metais Somersetširo grafystėje, Marko kai- 
me. Mano tėvas buvo vienas tų, kurie vadinami džentelme- 
nais fermeriais. Jis turėjo nedidelį dvarelį su trimis šimtais svarų metinių 
pajamų ir nuomojo dar kitą maždaug tos pačios vertės dvarą. Buvo iš- 
mintingas ir darbštus, ir toks puikus šeimininkas, kad būtų galėjęs gy- 
venti labai lengvai ir ištaigingai, jeigu pasiutusi pikčiurna žmona nebūtų 
apkartinusi namų ramybės. Tačiau nors šioji aplinkybė galbūt ir padarė 
ji nelaimingą, jis nenuskurdo, nes laikė žmoną uždaręs namie ir verčiau 
čia pakęsdavo amžinus vaidus, bet neleido svetur iššvaistyti savo turto, 
pataikaudamas kvailiems jos įgeidžiams. Su šia Ksantipe... 

— Taip vadinosi Sokrato žmona, - įsiterpė Partridžas. 

— Su šia Ksantipe jis turėjo du sūnus, iš kurių aš jaunesnysis. Jis 
ketino mums abiem duoti gerą išsimokslinimą, tačiau mano vyresnysis 
brolis, kuris, savo nelaimei, buvo motinos numylėtinis, visiškai užleido 
mokslą: prasimokęs mokykloje penkerius ar šešerius metus, tepadarė 
labai maža arba jokios pažangos, ir tėvas, jo mokytojo įkalbėtas, jog nėra 
tikslo jį ilgiau laikyti mokykloje, galiausiai nusileido motinai ir atsiėmė 
mano brolį namo iš to tirono rankų, kaip ji pavadino mokytoją; nors iš 
tiesų šitas tironas daug mažiau baudė, negu jaunuolis savo tinginiavimu 
nusipelnė, tačiau, atrodo, daugiau, negu jaunajam džentelmenui tiko, ir 
jis be paliovos skųsdavosi motinai žiauriu jo elgesiu, o šioji tiek pat kartų 
ji guosdavo. 

— Taip, taip, — sušuko Partridžas, — esu matęs tokių motinų; man 
pačiam nuo jų kliuvo ir visai neteisingai; tokie tėvai verti bausmės kaip 
ir jų vaikai. 

Džonsas subarė Partridžą, kad sutrukdė, ir nepažįstamasis tęsė toliau: 

— Taigi mano brolis, būdamas penkiolikos metų, pasakė „Lik svei- 
kas!“ mokslui ir viskam, išskyrus šunį ir šautuvą, kurį išmoko taip pui- 


434 


+ HENRY FIELDING 


kiai valdyti, jog, nors tai gali atrodyti neįtikėtina, galėdavo labai tiksliai 
pataikyti ne tik į nejudantį taikinį, bet nušauti net lekiančią varną. Jis taip 
pat nuostabiai mokėdavo surasti kiškio guolį ir greitai pagarsėjo kaip 
geriausias medžiotojas mūsų apylinkėje, — garbė, kuria jiedu su motina 
taip džiaugėsi, lyg jis būtų buvęs laikomas geriausiu mokslininku. 

Iš pradžių brolio situacija vertė mane galvoti, jog mano dalia, toliau 
mokantis mokykloje, yra daug sunkesnė, tačiau netrukus aš pakeičiau 
savo nuomonę; gana greitai ir sėkmingai darydamas pažangą moksle 
pajutau, jog man viskas pasidarė lengva, ir atlikdavau užduotis su tokiu 
džiaugsmu, kad šventadieniai tapo pačiomis nemaloniausiomis dieno- 
mis. Mano motina, kuri niekada manęs nemylėjo, jausdama, kad tėvas 
labiau prie manęs prisirišęs, ir pastebėdama arba bent įsivaizduodama, 
jog kai kurie mokyti džentelmenai, o ypač parapijos pastorius, manimi 
domisi labiau negu broliu, tiesiog metėsi į neapykantą ir padarė man 
namų aplinką tokią nepakenčiamą, kad mokinių vadinamas juodasis pir- 
madienis' buvo man balčiausia diena metuose. 

Pagaliau, baigęs Tontono mokyklą, aš perėjau iš ten į Ekseterio ko- 
ledžą Oksforde, kur išbuvau ketverius metus, o jiems baigiantis vienas 
įvykis mane visiškai atitraukė nuo studijų; čia iš tikrųjų ir prasidėjo visa 
tai, kas vėliau ištiko mane gyvenime. 

Tame pačiame koledže su manimi buvo toks seras Džordžas Gre- 
šemas, jaunas vaikinas, paveldėjęs didžiulį turtą, kurio pagal tėvo tes- 
tamentą jis negalėjo gauti visiškon nuosavybėn, nesukakus dvidešimt 
penkeriems metams. Tačiau jo globėjų dosnumas nedavė jam pagrindo 
skųstis per dideliu tėvo atsargumu: kol jis studijavo universitete, jie skyrė 
jam kasmet po penkis šimtus svarų, ir jis galėjo laikyti arklius ir meilužės 
ir gyventi taip laisvai ir valiūkiškai, tarsi būtų tikras savo turto šeimi- 
ninkas, nes be penkių šimtų, kuriuos gaudavo iš globėjų, jis rado būdų 
išleisti per metus dar po tūkstantį. Jis jau turėjo daugiau kaip dvidešimt 
vienerius metus ir nesusidurdavo su jokiais sunkumais, norėdamas gauti 


bet kokį kreditą. 


| Juodasis pirmadienis - moksleivių žargonu — pirmasis pirmadienis po atostogų. 

Tarp daugelio dar pusiau pakenčiamų savybių šitas vaikinas turėjo 
vieną tiesiog šėtonišką. Jis jautė didžiulį malonumą nuskurdinti ir su- 
žlugdyti už save neturtingesnius jaunuolius, sugundydamas juos daryti 
tokias išlaidas, kurių jie negalėdavo sau leisti taip, kaip jis; ir juo jau- 
nuolis buvo geresnis, vertingesnis ir saikingesnis, juo džiaugsmingiau 
Džordžas Grešemas triumfuodavo jam sužlugus. Taip jis vaidino savo 
šėtonišką vaidmenį, vis ieškodamas ir ieškodamas naujų aukų. 

Savo nelaimei, ir aš susipažinau bei suartėjau su šiuo džentelmenu. 
Stropaus studento reputacija darė mane viliojančiu jo pragaištingų kėslų 
objektu. Mano paties polinkiai įgalino jį visai lengvai pasiekti tikslą; nors 
aš ir labai uoliai ėmiausi knygų, kuriomis labai gėrėjausi, tačiau troškau ir 
dar labiau viliojančių džiaugsmų: buvau labai karštas, kupinas nepapras- 
to veržlumo, truputį garbėtroška ir be galo greit įsimylėdavau. 

Vos tiktai susibičiuliavau su seru Džordžu, tuojau pasidariau visų 
jo linksmybių dalininkas; o kartą įžengęs į šią sceną, nei savo polinkiais, 
nei temperamentu nebenorėjau pasitenkinti antraeiliu vaidmeniu. Aš 
niekada nebuvau paskutinis bet kokiose bakchanalijose; greitai net taip 
pasižymėjau visokiuose ūžavimuose ir lėbavimuose, kad mano vardas 
paprastai puikuodavosi pirmas nusikaltusiųjų sąraše; ir, užuot gailėjęsi 
manęs kaip nelaimingo sero Džordžo mokytinio, žmonės būtent mane 
apkaltino suviliojus ir išvedus iš kelio tą jauną džentelmeną; tačiau, nors 
jis buvo visų šunybių iniciatorius ir kurstytojas, niekas jo tokiu nelaikė. 
Aš gavau griežtą vicekanclerio' papeikimą ir vos ne vos išsisukau, kad 
manęs nepašalintų. 

Jūs, manau, lengvai patikėsite, sere, kad šitoks nūnai mano aprašo- 
mas gyvenimas negalėjo derintis su tolesne mano pažanga moksle, ir 
juo giliau aš nėriau į palaidas linksmybes, juo labiau klimpau atsilikda- 
mas studijose. Iš tiesų taip ir buvo, bet tai dar ne viskas. Mano išlaidos 
dabar gerokai prašoko ne tik ankstesnes mano pajamas, bet taip pat ir 
tą priedą, kurį išlupdavau iš savo vargšo dosnaus tėvo ta dingstimi, kad 
tie pinigai reikalingi filologo bakalauro laipsniui įgyti. Tačiau galiausiai 

šie reikalavimai pasidarė tokie dažni ir nesaikingi, kad tėvas ilgainiui ėmė 
nebepraleisti pro ausis nė vieno pasakojimo apie tuometinį mano elgesį; 
o jie pasiekdavo jį iš visų pusių; ir mano motina, nugirdusi juos, ne- 
praleisdavo progos kuo tiksliausiai atkartoti garsiai pridurdama: „Še tau 
puikusis džentelmenas, mokslininkas, teikiąs tiek garbės savo šeimai, jos 
pasididžiavimas! Taip ir maniau, kad tuo baigsis visas šitas mokymasis. 
Aš matau, jis mus visus pražudys nepaisydamas, jog vyresniajam jo bro- 
liui teko atsisakyti būtiniausių reikmių, kad jis įgytų tinkamą išsimoksli- 
nimą, už kurį turėtų mums su kaupu atsimokėti! Aš jau seniai žinojau, su 
kokiu kaupu jis mums atsimokės!“ — ir dar daug panašių dalykų, tačiau 
aš manau, kad jums užteks ir to pavyzdžio. 

Taigi tėvas vietoj pinigų ėmė siųsti į manuosius pareikalavimus rūs- 
čius pamokymus, o tai pagreitino mano reikalų krizę; bet, žinoma, jeigu 
jis būtų man siuntęs ir visas savo pajamas, jų būtų užtekę tik labai trum- 
pam laikui paremti žmogui, kuris savo išlaidomis neatsiliko nuo sero 
Džordžo Grešemo. 

Labai galimas daiktas, kad stoka pinigų ir negalėjimas šitaip toliau 
gyventi būtų ir vėl atvedę mane į protą ir į studijas, jeigu aš būčiau pra- 
regėjęs, kol dar tiek neįsivėliau į skolas, jog nebemačiau jokios vilties 
kada nors iš jų išbristi. Iš tikrųjų tai ir buvo didysis sero Džordžo menas, 
kuriuo jis daugelį pražudė; paskui juokdavosi iš tokių kvailių ir pliuškių, 
kurie lenktyniauja, kaip jis sakydavo, su tokiu turtuoliu kaip jis. Eidamas 
į savo tikslą, jis kartkartėmis pats duodavo avansu nedideles pinigų su- 
mas, norėdamas palaikyti nelaimingų jaunuolių paskolas pas kitus žmo- 
nes, o paskui dėl tų pačių paskolų jie galutinai sužlugdavo. 

Beviltiška piniginė padėtis įstūmė ir mano mintis į neviltį: vargu ar 
buvo kokia nors niekšybė, kurios aš nebūčiau apsvarstęs, norėdamas 
išsipainioti. Net savižudybė tapo rimtu mano minčių objektu, ir aš tikrai 
būčiau jai pasiryžęs, jeigu dar gėdingesnė, nors gal ne tokia nuodėminga 
mintis nebūtų jos išstūmusi iš galvos. 

Čia jis truputį padvejojo, o paskui sušuko: 

— Tiek daug metų praslinko nuo to laiko, o vis dėlto jie neįstengė 
nuplauti šio poelgio gėdos, ir aš raudonuosiu, pasakodamas apie tai! 

Džonsas pageidavo, kad jis praleistų savo pasakojime visas jį skaudi- 
nančias smulkmenas, tačiau Partridžas nekantriai sušuko: 

— Ak, prašyčiau, sere, papasakokite! Aš verčiau tai išklausysiu negu visa 
kita; kaip mane gyvą matote, niekada nė žodelio apie tai neprasitarsiu! 

Džonsas buvo bepradedąs jį barti, bet nepažįstamasis neleido, tęsda- 
mas toliau savo pasakojimą: 

— Aš turėjau kambario draugą, labai išmintingą taupų jaunuolį, ku- 
ris, nors ir negaudavo labai didelės sumos pragyvenimui, savo taupumu 
buvo susikrovęs daugiau kaip keturiasdešimt ginėjų ir laikė jas, kiek aš 
žinojau, savo rašomajame stale. Taigi, nutaikęs progą jam bemiegant, aš 
ištraukiau iš jo kelnių kišenės raktą ir pasisavinau visus jo turtus; tada 
vėl įbrukau raktą į jo kišenę ir, apsimesdamas miegąs, nors nesudėjau 
nė bluosto, gulėjau lovoje, kol jis atsikėlė ir nuėjo melstis, — užsiėmimas, 
nuo kurio aš jau seniai buvau atpratęs. 

Baikštūs vagys dažnai išsiduoda per dideliu atsargumu, o štai drą- 
sesnieji išvengia to pavojaus. Taip atsitiko ir man: jeigu aš būčiau drąsiai 
atplėšęs jo rašomąjį stalą, gal būčiau likęs net neįtartas, tačiau kadangi 
buvo aišku, jog apiplėšęs jį asmuo turėjo raktą, tai, pasigedęs pinigų, jis 
nė neabejojo, kad kaip tik jo kambario draugas yra tikrasis vagis. Bet, 
būdamas bailaus būdo ir daug silpnesnis fiziškai, taip pat, man regis, 
ne toks narsus kaip aš, jis neišdrįso akyse manęs apkaltinti, bijodamas 
sulaukti nemalonių kūno sužalojimų. Todėl jis tučtuojau nuvyko pas vi- 
cekanclerį ir, priesaika patvirtinęs, kad esąs apvogtas ir kokiomis aplin- 
kybėmis, labai lengvai gavo įsakymą areštuoti žmogų, kuris šiuo metu 
turėjo tokį blogą vardą visame universitete. 

Mano laimei, kitą naktų aš praleidau ne koledže, nes tą dieną lydėjau 
vieną jauną damą karietoje į Vitnį, kur mes likome ir nakčiai, O rytą, grįŽ- 
tant mums į Oksfordą, sutikau vieną savo gerą bičiulį, ir jis papasakojo 
man naujienas apie mane - to ir pakako, jog pasukčiau arklius kitu keliu. 

— Atleiskite, sere, — įsiterpė Partridžas, — O jis užsiminė apie įsakymą 
jus areštuoti? 

Bet Džonsas prašė džentelmeną nekreipti dėmesio į įkyrius klausi- 
mus, tad pastarasis taip ir padarė. 

— Grįžti į Oksfordą nebuvo ko nė galvoti, ir pirmoji mintis, kuri 
pati savaime piršosi — vykti į Londoną. Aš papasakojau šį ketinimą savo 
bendrakeleivei, ji pradžioje priešinosi, tačiau kai parodžiau jai savo turtą, 
tučtuojau sutiko. Mes išvažiavome laukais į Sairensesterio kelią ir taip 
skubėjome, jog kitos dienos vakarą jau buvome Londone. 

Jeigu jūs atsižvelgsite į vietą, kur aš dabar patekau, ir draugiją, kurioje 
buvau, tai, manau, suprasite, kaip greitai išgaravo taip begėdiškai įsigy- 
toji pinigų suma. 

Aš patekau į kur kas beviltiškesnę padėtį negu anksčiau: nebegalė- 
jau patenkinti pačių būtiniausių gyvenimo poreikių; bet mane dar labiau 
kankino tai, jog mano mylimoji, prie kurios aš nepaprastai prisirišau, tu- 
rėjo drauge su manimi kęsti tą visą skurdą. Matyti mylimą moterį vargs- 
tant, negalėti jai padėti ir tuo pačiu metu prisiminti, kad pats ją įstūmei į 
šią padėtį, — tai toksai prakeikimas, kurio baisumų negali įsivaizduoti nė 
vienas, pats to nepatyręs. 

— Visa siela tuo tikiu, - sušuko Džonsas, — ir iš visos širdies gailiuosi 
jūsų! — jis sumišęs perbėgo du ar tris kartus per kambarį, atsiprašė ir vėl 
klestelėjo į savo kėdę sušukdamas: — Ačiū Dievui, kad aš to išvengiau! 

— Šita aplinkybė, — tęsė džentelmenas, — taip žiauriai apsunkino tuo- 
metinę mano padėt, kad ji pasidarė visiškai nebepakeliama. Man būtų 
buvę daug lengviau pakęsti šiurpiausius trūkumus, net alkį ir troškulį, 
negu palikti nepatenkintą nors mažiausią užgaidą tos moters, kurią aš 
taip beprotiškai mylėjau, jog tvirtai nusprendžiau vesti, nors ir žinodamas, 
kad ji buvo pusės mano pažįstamų meilužė. Bet geroji būtybė nesutiko 
žengti šio žingsnio, kuris, daugelio manymu, būtų buvęs mano nenau- 
dai. Pastebėjusi mane dėl jos kenčiant ir tikriausiai gailėdamasi manęs dėl 
kasdieninių rūpesčių, ji nutarė užbaigti mano nelaimes. Ir iš tiesų ji greitai 
rado būdą palengvinti vargingą ir keblią mano padėtį: kai aš, lyg galvos 
netekęs, visaip bandžiau suteikti jai nors kokį malonumą, ji labai mielai... 
išdavė mane vienam savo ankstesniam Oksfordo meilužiui, ir jo rūpesčiu 
ir stropumu aš buvau tuojau suimtas ir pasodintas į kalėjimą. 

Čia pirmą kartą ėmiau rimtai mąstyti apie nugyvento gyvenimo klai- 
das, savo padarytus nusižengimus, nelaimes, kurias pats užsitraukiau, ir 

skausmą, kurį suteikiau geriausiam pasaulyje tėvui. O kai prie viso to 
prisidėjo mintis apie meilužės išdavystę, mane apėmė toks siaubas, kad 
gyvenimas, užuot mane viliojęs, pasidarė pasibjaurėjimo objektu, ir aš 
būčiau sutikęs mirtį kaip brangiausią draugę, jeigu tik ji būtų atėjusi ne- 
lydima gėdos. 

Netrukus išmušė teismo sesijos valanda, ir pagal babeas corpus! aš 
buvau perkeltas į Oksfordą, kur tikėjausi būsiąs tikrai apkaltintas ir pa- 
smerktas; tačiau, mano didelei nuostabai, niekas nė žodžio nepasakė 
prieš mane, ir sesijos gale, nepasirodžius ieškovui, aš buvau išleistas. Žo- 
džiu, mano kambario draugas buvo išvykęs iš Oksfordo, ir nežinia, ar 
dėl savo vangumo, ar dėl kitų sumetimų atsisakė kištis į šią bylą. 

— Galbūt nenorėjo turėti ant savo sąžinės jūsų kraujo, — tarė Partri- 
džas, — ir jis teisus. Jeigu kas nors būtų pakartas dėl mano parodymų, 
aš niekada vėliau nebegalėčiau vienas miegoti, bijodamas pamatyti jo 
šmėklą. 

— Tiesiog nežinau, Partridžai, - prabilo Džonsas, — ar tu turi daugiau 
narsos, ar proto. 

— Galite iš manęs juoktis, sere, jeigu jums patinka, — atsakė Partri- 
džas, — tačiau jei jūs išgirstumėte vieną neilgą, bet visiškai tikrą istoriją, 
kurią galiu jums papasakoti, galbūt pakeistumėte savo nuomonę. Parapi- 
joje, kur aš gimiau... 

Čia Džonsas būtų jį nutildęs, tačiau nepažįstamasis įsiterpė, kad gali- 
ma jam leisti papasakoti savo istoriją, O jis tuo tarpu pažadėjo prisiminti 
likusiąją dalį savosios. Tada Partridžas tęsė: 

— Parapijoje, kur aš gimiau, gyveno fermeris, vadinamas Braidlu, ir 
turėjo sūnų Frenką, puikų, daug žadantų vaikiną; aš mokiausi su juo gra- 
matikos mokykloje, kur jis, prisimenu, įsiskaitęs Ovidijaus „Laiškus“, 
kartais galėdavo išversti tris eilutes iš karto, visai nežiūrėdamas į žodyną. 
Be to, jis buvo labai geras jaunuolis, niekada sekmadieniais nepraleisda- 


' Habeas corpus - asmens neliečiamybės garantija, įvesta Anglijoje XV a.; iš pradžių buvo lyg 
ir įsakymas, įpareigojantis pristatant kiekvieną suimtąjį į teismą nurodyt, kada suimtas ir už ką. 
Palengva ši teismo praktika įgavo įstatymo galią (1679); reakcijos metais šį įstatymą vyriausybė 

vo pamaldų ir visoje parapijoje buvo laikomas vienu iš geriausių psal- 
mių giedotojų. Beje, mėgdavo retkarčiais išgerti taurelę viršaus, bet tai ir 
buvo vienintelė jo yda. 

— Na, bet kur ta šmėkla? — nenustygo Džonsas. 

— Nesijaudinkite, sere, greitai bus ir ji, - nuramino Partridžas. — Rei- 
kia juk jums žinoti, kad fermeriui Braidlui dingo kumelė, sartoji, kiek 
prisimenu; o netrukus jaunajam Frenkui teko lankytis mugėje Hindone 
ir tai, rodos, buvo... ne, nebeprisimenu, kurią dieną; na, nesvarbu, — tik 
staiga jis sutinka žmogų, jojant ant Frenko tėvo kumelės. Frenkas tuč- 
tuojau riktelėjo: „Laikykit vagį!“ Kadangi tai atsitiko pačiame mugės vi- 
duryje, tai, žinote, buvo neįmanoma žmogui pasprukti. Jis buvo suimtas 
ir nuvestas pas teisėją; teisėjas, prisimenu, buvo Vilaubis iš Noilio, labai 
geras, padorus džentelmenas; žmogus buvo pasodintas į kalėjimą, o iš 
Frenko paimtas raštiškas pasižadėjimas atvykti į prisiekusiųjų teismą. 
Galiausiai atvažiavo milordas teisėjas Peidžas atidaryti teismo sesijos; 
tada buvo atvestas tas vaikinas, taip pat ir Frenkas kaip liudytojas. Pati- 
kėkite manimi, niekada nepamiršiu teisėjo veido, kai jis ėmė klausinėti 
Frenką, ką jis galįs pasakyti prieš suimtąjį. 

Vargšas Frenkas ėmė virpėte virpėti iš baimės. „Na, jaunuoli, ką jūs 
galite pasakyti, — prabilo milordas. — Na, tik nemurmėkite ir nemik- 
čiokite, o tiesiai sakykite“. Tačiau netrukus jis pasidarė visai mandagus 
Frenkui ir užgriaudėjo ant kalinio; paklaustas, ar neturįs kuo pasiteisinti, 
kalinys atsakė, kad arklį jis radęs. „Žiū, koks laimingas! — pasakė teisė- 
jas. — Jau keturiasdešimt metų keliauju po savo apskritį, tačiau nė karto 
neradau arklio. Bet aš tau pasakysiu, drauguži, kad tu daug laimingesnis, 
negu manai: tu juk radai ne tik arklį, bet ir pavadį“. Na, iš tiesų, niekada 
nepamiršiu tų žodžių. Visi prapliupo juokais, ir kaip jie galėjo susilaiky- 
ti? Jis pasismagino dar pora dešimčių pokštų, kurių dabar jau nebegaliu 
prisiminti. Regis, jog vyrukas nusituokiąs apie arklius ir panašiai, ir iš 
to vėl visi kvatojosi. Tiesą sakant, teisėjas buvo labai šaunus, taip pat 
labai mokytas žmogus. Iš tiesų juk ir malonumėlis nuolat girdėti mirties 
nuosprendžius. Prisipažinsiu, jog vienas dalykas man pasirodė truputį 
žiaurus: suimtojo advokatui neleido kalbėti, nors jis pageidavo, kad bent 

trumpai jį išklausytų, tačiau milordas nė girdėti nenorėjo; o priešingos 
pusės advokatui leido sakyti kalbą daugiau negu pusvalandį. Prisipažin- 
siu, man atrodė žiauru, jog jų visų tiek daug: ir milordas, ir teismo nariai, 
ir prisiekusieji, ir advokatai, ir liudytojai — visi ant vieno vargšo žmoge- 
lio, be to, dar surakinto grandinėmis. Ką gi, vaikinas buvo pakartas, nes 
iš tiesų kitaip ir negalėjo būti, o vargšas Frenkas niekur nebegalėjo rasti 
ramybės. Kai tik jis būdavo vienas patamsyje, jam visada vaidendavosi 
to vaikino šmėkla. 

— Na, ir tai visa tavo istorija? — paklausė Džonsas. 

— Ne, ne! - atsakė Partridžas. — Viešpatie, pasigailėk manęs! Aš kaip 
tik priėjau patį svarbiausią dalyką. Kartą naktų, grįždamas iš alinės ilgu, 
siauru, tamsiu skersgatviu, Frenkas tiesiog susidūrė su juo; vaiduoklis 
buvo visas kažkuo baltu apsisiautęs ir puolė ant Frenko. Frenkas, bū- 
damas stamantrus vaikinas, kirto vaiduokliui atgal, prasidėjo imtynės, 
ir vargšas Frenkas buvo šiurpulingai primuštas; pagaliau jis šiaip taip 
paršliaužė namo, tačiau nuo smūgių ir baimės prasirgo daugiau kaip dvi 
savaites. Ir visa tai — gryniausia tiesa, visa parapija tai paliudys. 

Išklausęs šią istoriją, nepažįstamasis nusišypsojo, Džonsas prapliupo 
skardžiu juoku, o Partridžas pasipiktino: 

— Taip, galite juoktis, sere! Kiti taip pat juokėsi, ypač vienas skvai- 
ras, kuris, beje, buvo laikomas ateistu. Iš tiesų jis net pasigardžiuodamas 
šaipėsi, kad Frenkas kovėsi su veršiu, nes kitą rytą tame pačiame skers- 
gatvyje buvo rastas negyvas veršis su balta galva. Tartum veršis galėtų 
užpulti žmogų! Be to, ir pats Frenkas įtikinėjo, jog tai buvo vaiduoklis, ir 
galėjo prisiekti bet kokiame krikščioniškame teisme; ir tą vakarą jis buvo 
išgėręs ne daugiau kaip ketvertuką ar du. Viešpatie, pasigailėk mūsų ir 
neleisk mums susitepti rankų krauju! 

— Na, sere, — kreipėsi Džonsas į nepažįstamąjį, - ponas Partridžas 
savo istoriją baigė ir, tikiuosi, jau jūsų nebepertrauks, jeigu malonėsite 
tęsti toliau. 

Tuomet jis vėl ėmė pasakoti, bet prieš pradėdamas valandėlę atsi- 
kvėpė, o mes manome, jog ir skaitytojui bus pravartu atsikvėpti, todėl ir 
baigsime šį skyrių. 

A atgavau laisvę, — prabilo nepažįstamasis, — bet praradau 
gerą vardą; vis dėlto yra didžiulis skirtumas tarp žmogaus, 
kuris išteisintas teisme grynai juridiškai, ir žmogaus, kuris išteisintas 
prieš savo paties širdį ir prieš viešąją nuomonę. Aš jaučiau savo kaltę ir 
gėdijausi pažvelgti žmonėms į akis; štai kodėl nusprendžiau palikti Oks- 
fordą iš pat ryto, dar nespėjus dienos šviesai parodyti manęs kokiems 
nors smalsuoliams. 

Kai tik atsidūriau už miesto, dingtelėjo mintis grįžti pas tėvą 1r mė- 
ginti gauti jo atleidimą; tačiau nebuvo pagrindo abejoti, jog jis girdėjo 
visa, kas įvyko, ir aš, gerai žinodamas, kaip jis nusistatęs prieš bet kokį 
nesąžiningą poelgį, negalėjau turėti nė mažiausios vilties, jog jis mane 
priims, juoba kad buvau per daug tikras gerosiomis savo motinos paslau- 
gomis; net ir tada, jei tėvo atleidimas būtų buvęs toks pats tikras kaip 
ir rūstybė, aš abejoju, ar būčiau turėjęs drąsos į jį pažvelgti, gyventi ir 
bendrauti su tais, kurie, mano tvirtu įsitikinimu, žinojo, jog aš buvau taip 
žemai puolęs. 

Todėl skubiai grįžau atgal į Londoną, geriausią sielvarto ir gėdos 
prieglobstį visiems, išskyrus gal tik labai įžymius žmones; ten jūs nau- 
dojatės vienatvės pranašumais, nepatirdami jos nepatogumų, nes tuo 
pačiu metu galite būti ir vienas, ir tarp žmonių; o kai jūs niekieno ne- 
stebimas vaikštote ar sėdite, triukšmas, maišatis ir nuolat besikeičiantys 
vaizdai išblaško jūsų nuotaiką ir neleidžia mintims graužti savęs pačių, 
arba, tiksliau, jūsų sielvarto ir gėdos — paties kenksmingiausio maisto pa- 
saulyje, kurį kai kas apsčiai ir labai pragaištingai vartoja vienatvėje (beje, 
yra nemaža ir tokių, kurie paragauja jo tiktai būdami žmonėse). 

Bet kadangi pasaulyje vargu ar yra toks gėris, kuris neturėtų sau ati- 
tinkamo blogio, tai yra ir žmonių, kuriems tas minios abejingumas at- 
rodo šiek tiek nepatogus; aš turiu galvoje asmenis, neturinčius pinigų; 

jeigu tie, kurių jūs nepažįstate, ir nekelia jums nerimo, tai, kita vertus, 
jie jūsų neaprengia ir nemaitina. Juk žmogus gali mirti badu Ledenholo 
prekyvietėje! taip pat lengvai, kaip ir Arabijos dykumose. 

Tuo metu, laimei, aš neturėjau tos didelės blogybės, kaip ją vadina 
kai kurie rašytojai, kurie, mano manymu, buvo ja apsunkinti, būtent 
pinigų. 

— Nuolankiai atsiprašau, sere, — tarė Partridžas, — aš neprisimenu 
rašytojų, kurie vadino pinigus 77a/07w7; jie vadinami žrmžamenta paloruma. 
Effodiuntur obes, irritamenta malorunr. 

— Kad ir kas jie yra, blogybė ar tik jos priežastis, sere, — tęsė nepa- 
žįstamasis, — bet aš jų visai neturėjau, taip pat neturėjau nei draugų, nei, 
kaip man atrodė, pažįstamų. Vieną vakarą, kai ėjau per Vidinį Templį“, 
labai išalkęs ir nelaimingas, staiga išgirdau kažkieno balsą, labai fami- 
liariai šaukianųų mane vardu; atsigręžiau ir tuojau atpažinau, kad mane 
pasveikinęs žmogus buvo mano kolega, kuris išvažiavo iš universiteto 
daugiau kaip prieš metus, dar gerokai prieš užgriūvant mane nelaimėms. 
Šitas džentelmenas, kuris vadinosi Votsonu, nuoširdžiai paspaudė man 
ranką ir, padžiūgavęs dėl susitikimo, pasiūlė tuojau išgerti drauge su juo 
butelį. Pradžioje atmečiau pasiūlymą, apsimesdamas turįs reikalų, bet, 
jam primygtinai prašant, alkis galiausiai nugalėjo išdidumą, ir aš jam 
atvirai prisipažinau, jog neturiu su savimi pinigų, tačiau pasiteisinimui 
sukūriau melą, kad rytą apsimoviau ne tas kelnes. Ponas Votsonas at- 
sakė: „Man regis, jog mes su jumis per daug seni pažįstami, Džekai, kad 
kreiptumėt dėmesį į tokius niekus“, — ir paėmęs mane už parankės nu- 
sitempė su savimi; aš nesudariau jam daug vargo, nes mano paties norai 
traukė mane tenai daug stipriau negu jis. 

Mes pasukome į Fraiers gatvę, kuri, kaip jūs žinote, yra visų pramogų 
ir linksmybių vieta. Kai įėjome į smuklę, ponas Votsonas prašneko tiktai 


' Ledenbolo prekyvietė - Londono mėsos prekyvietė. 

“ Malorum — blogybių; įriifamenta aloru?s — blogybių sėklos; effodiuntur... — žmonės kasinėja 
žemę, ieškodami aukso, blogybių sėklų (Ovidijus „Metamorfozės“, I, 140). 

? Vidinis Templis - viena iš keturių senų juridinių Londono mokyklų; pastatas, kuriame ji 


buvo, kažkada priklausė Tamplierių ordinui. 

į bufetininką, nekreipdamas jokio dėmesio į virėją, net neabejodamas, 
jog aš jau seniai pietavęs. Tačiau iš tiesų buvo priešingai, ir aš griebiau- 
si naujo melo, pasakydamas savo draugui, jog buvau tolimame miesto 
krašte svarbiais reikalais, kur paskubomis prarijau avienos maltinį, todėl 
dabar vėl išalkau, ir paprašiau prie butelio pridėti dar ir žlėgtainį. 

— Kai kurių žmonių atmintis šiek tiek šlubuoja! — sušuko Partri- 
džas. - Arba galbūt jūs radote savo kelnėse kaip tik tiek pinigų, kiek 
reikėjo sumokėti už avienos maltinį? 

— Jūsų pastaba visai teisinga, — atsakė nepažįstamasis, — ir, man atro- 
do, tokių apsirikimų neišvengia tie, kurie imasi melo. Bet grįžkime prie 
pasakojimo. Pasijutau nepaprastai laimingas. Mėsa ir vynas labai greitai 
atgaivino ir pataisė man nuotaiką, ir aš gėrėdamasis kalbėjau su savo 
senu pažįstamu, juoba kad jaučiau jį nieko nežinant, kas įvyko universi- 
tete, kai jis išvyko. 

Tačiau jis neleido man ilgai pasilikti toje malonioje iliuzijoje. Paėmęs 
sklidiną taurę į vieną ranką, kita laikydamas manąją, jis sušuko: „Sveiki- 
nu, mano brangusis, ir džiaugiuosi, kad taip garbingai išsisukote iš jums 


166 


sukurpto kaltinimo!“ Išgirdęs šiuos žodžius, aš pastėrau lyg perkūno 
trenktas, bet Votsonas, tai pastebėjęs, pasakė: „Nėra ko gėdytis, vyruti. 
Esate išteisintas, ir niekas neišdrįs pavadinti jūsų kaltu. Bet pasakykite 
man, — aš juk jūsų draugas, — man rodos, kad jūs jį tikrai apvogėte. Kaip 
kažin ką, girtinas dalykas apmauti tokį šlykštų palaižūną; tiktai vietoje 
dviejų šimtų ginėjų jums vertėjo paimti du tūkstančius. Na, na, bran- 
gusis, nesigėdykite prisipažinti. Tegriebia mane velniai, jeigu jūsų už tai 
negerbiu! Prisiekiu savo išganymu, jog aš, nė valandėlės nedvejodamas, 
tą pat padaryčiau“. 

Šis pareiškimas truputį išsklaidė mano sumišimą; o kadangi vynas 
šiek tiek atrišo liežuvį, aš visai atvirai prisipažinau pavogęs pinigus, bet 
pareiškiau, kad jo žinios apie sumą klaidingos: ji buvo vos truputį dides- 
nė negu penktoji dalis jo minėtosios. 

— Visa širdimi apgailestauju, — pasakė jis, — ir linkiu kitą kartą geresnės 
sėkmės. Beje, jeigu paklausytumėte mano patarimo, nebereikėtų šitaip ri- 
zikuoti. Štai, — tarė jis, išimdamas iš kišenės keletą lošimo kauliukų, — štai 

tie niekniekiai, tie įrankiai, štai tie mažieji gydytojai, kurie gydo visas pi- 
nigines ligas. Tiktai klausykite mano patarimo, ir aš parodysiu būdą, kaip 
ištuštinti kokio nors mulkio kišenę be jokio pavojaus pakibti ore. 

— Pakibti ore! — sušuko Partridžas. — Prašyčiau paaiškinti, sere, ką 
tai reiškia? 

— Na, tai vulgari frazė kartuvėms pavadinti, sere, — atsakė nepažįsta- 
masis. — Kadangi lošikai savo morale mažai tesiskiria nuo plėšikų, tai ir 
jų kalba labai panaši. 

Mes buvome išgėrę po butelį, ir ponas Votsonas pareiškė, jog posė- 
dis jau vyksta ir jis privaląs jame dalyvauti, tuo pat metu primygtinai rei- 
kalaudamas ir mane eiti drauge su juo išbandyti savo laimės. Aš atsakiau, 
kad jis žino, jog šiuo metu negaliu eiti, kaip jau pasakojau jam, dėl savo 
tuščios kišenės. Tiesą sakant, po tiek stiprių draugystės pareiškimų nė 
neabejojau, kad jis pasisiūlys paskolinti man tam tikslui nedidelę pinigų 
sumą, bet jis atsakė: ,,„Neimkite į galvą, vyruti! Apsidairykite, ir į kojas! 
(Partridžas jau ketino klausti, kaip tai suprasti, bet Džonsas užčiaupė 
jam burną.) Tiktai būkite apdairus, pasirinkdamas partnerį. Aš jums pa- 
rodysiu tinkamą asmenį, oO tai būtina, nes jūs gerai nepažįstate miesto ir 
nesugebėsite atskirti sukčiaus nuo mulkio““. | 

Atnešė sąskaitą. Kai Votsonas užmokėjo savo dalį ir buvo beišeinąs, 
aš smarkiai parausdamas priminiau jam, kad neturiu pinigų. Jis atsakė: 
„Tai nieko nereiškia; užbraukite sąskaitą nuėję už durų arba lyg niekur 
nieko drąsiai brūkštelėkite teptuku... Arba... palaukite; aš išeisiu pirmas, 
ojūs paimkite mano pinigus ir užmokėkite prie bufeto; aš jūsų palauksiu 
prie kampo“. Pareiškiau tam tikrą nepasitenkinimą ir leidau suprasti, jog 
tikėjausi, kad jis už abu užmokės, tačiau jis prisiekinėjo, jog savo kišenėje 
neturįs dar šešių pensų. 

Votsonas išėjo, o aš buvau priverstas paimti pinigus ir sekti įkandin 
jo, beveik lipdamas jam ant kulnų, ir girdėjau, kaip jis pasakė bufeti- 
ninkui, jog pinigai palikti ant stalo. Tarnas praėjo pro mane, lipdamas 
laiptais į viršų, bet aš taip skubėjau ištrūkti į gatvę, kad jau nebegirdėjau 
jo nusivylimo šūksnių; ir prie bufeto neprasitariau nė žodžio pagal man 
duotus nurodymus. 

Mes nuėjome tiesiog į lošimo namus, kur, mano nuostabai, Votsonas 
kaip ir daugelis kitų išsiėmė didžiulę pinigų sumą ir padėjo priešais save; 
kurie turėjo pritraukti prie savęs ir kaimynų krūveles. 

Būtų nuobodu pasakoti visas išdaigas, kurias išdarinėjo Fortūna (arba, 
tiksliau, kauliukai) šioje savo šventovėje. Aukso kalnai akimirksniu išnyk- 
davo vienoje stalo dalyje ir taip pat staigiai iškildavo kitoje. Turtuoliai vienu 
akies mirksniu virsdavo skurdžiais, o skurdžiai — turtuoliais. Regis, filoso- 
fas niekur kitur negalėtų taip gerai išmokyti savo mokinių neapkęsti turtų 
arba bent jau niekur negalėtų taip akivaizdžiai parodyti jų nepastovumo. 

O aš, gerokai padidinęs savo mažytį kapitalą, galiausiai jį visiškai pra- 
lošiau. Ponas Votsonas taip pat po daugelio laimės staigmenų pakilo iš 
už stalo kiek susierzinęs ir pareiškė, jog prašvilpė visą šimtą ir nebenori 
lošti. Tuomet jis priėjo prie manęs ir pakvietė grįžti atgal į smuklę, bet aš 
griežtai atsisakiau pareikšdamas, jog neketinu antrą kartą patekti į šitokią 
keblią padėtį, ypač dabar, kai jis pralošė visus savo pinigus ir buvo toks 
pat kaip ir aš. „Niekai! — tarė jis. — Aš ką tik pasiskolinau iš draugo porą 
ginėjų, ir viena iš jų — jūsų paslaugoms“. Jis tučtuojau įbruko ją man į 
ranką, ir aš jau nebesipriešinau jo norams. 

Pradžioje jaudinausi, grįždamas į tą pačią smuklę, iš kurios mes taip 
negražiai išėjome, tačiau kai bufetininkas, labai mandagiai kreipdamasis, 
pasakė, jog mes, atrodo, pamiršome apmokėti sąskaitą, visai nurimau, 
mielai padaviau jam ginėją ir liepiau pasiimti iš jos kiek reikia, tylomis 
palaikydamas tą neteisingą kaltinimą užmaršumu. 

Ponas Votsonas užsakė kuo ištaigingiausią vakarienę, kokią tik galėjo 
sugalvoti; ir nors anksčiau pasitenkino paprastu raudonuoju vynu, dabar 
pareikalavo patiekti patį brangiausią burgundiškąjį. 

Mūsų draugija netrukus pagausėjo, nes prisidėjo keletas džentelme- 
nų iš lošimo namų; dauguma jų, kaip aš vėliau sumečiau, atėjo į smuklę 
ne gerti, bet tvarkyti reikalų; jie, dėdamiesi sergą, atsisakė vyno, užtat 
prisispyrę vaišino du vaikinus, kuriuos pasirinko aukomis ir vėliau be 
jokio pasigailėjimo apiplėšė. Aš turėjau laimės gauti to grobio dalį, nors 
savo paslapčių jie dar man nebuvo patikėję. 

Šiame smuklės žaidime buvo vienas nuostabus reiškinys: pinigai to- 
lydžio vis dingdavo; taigi nors pradžioje bent pusė stalo buvo apiberta 
auksu, tačiau, žaidimui baigiantis, o tai įvyko kitos dienos (tai buvo sek- 
madienis) vidudienį, vargu ar bebuvo nors viena ginėja ant stalo; tai juo 
keisčiau atrodė, nes kiekvienas buvusiųjų, išskyrus mane, pareiškė esąs 
pralošęs; sunku nuspręsti, kas atsitiko su pinigais, nebent pats nelabasis 
juos nunešė. 

— Tikriausiai jis ir nunešė, — tarė Partridžas, — nes nelabieji gali viską 
nepastebimai nunešti, nors kambaryje būtų net minia žmonių. Ir aš visai 
nesistebėčiau, jeigu jis būtų nunešęs tą visą niekšų kompaniją, belošian- 
čią per pamaldas. Ir jeigu tik panorėčiau, tai galėčiau papasakoti tikrą 
atsitikimą, kaip velnias išvilko vyrą iš svetimos žmonos lovos ir išnešė jį 
pro rakto skylutę. Aš mačiau net ir namą, kur tai įvyko, ir jau trisdešimt 
metų, kai ten niekas nebegyvena. 

Nors Džonsas truputį pyktelėjo dėl Partridžo nemandagumo, jis vis 
dėlto negalėjo ištverti nenusišypsojęs iš tokio jo paikumo. Nepažįstama- 
sis taip pat šyptelėjo ir tęsė savo pasakojimą, surašytą kitame skyriuje. 

Tryliktasis skyrius 


KURIAME ANKSTESNIOJI ISTORIJA 
TĘSIAMA TOLIAU 


MT kolega įtraukė mane į naują gyvenimo sritųį. Aš greitai 
| susipažinau su visa nenaudėlių gauja, ir jie atskleidė man 
savo paslaptis; noriu pasakyti, jog sužinojau tas begėdiškas apgavystes, 
kurios tinka apmulkinti žalius ir neprityrusius žmones, nes yra ir vin- 
gresnių triukų, žinomų tiktai keletui gaujos narių, savo profesijos meis- 
trų, — aš negalėjau tikėtis tokios garbės; girtavimas, į kurį be saiko pa- 
sinėriau, ir įgimti karšti jausmai neleido man pasiekti didelių laimėjimų 
šio meno srityje, nes jis reikalauja tiek pat šaltumo, kiek ir labai griežta 
filosofijos mokykla. 

Ponas Votsonas, su kuriuo aš kuo artimiausiai draugavau, nelaimei, 
dar labiau nesuvaldomai pasiduodavo pirmajai silpnybei; užuot pratur- 
tėjęs iš savo profesijos kaip kiti, jis tai praturtėdavo, tai nuskursdavo ir 
dažnai būdavo priverstas visą savo lošimų namuose iš žioplių pelnytą 
grobį perleisti šaltakraujiškesniems draugams prie butelio vyno, kurio 
pastarieji nė neparagaudavo. 

Tačiau mes abu įstengėme susikurti sau šiokį tokį skurdų pragyveni- 
mą; ištisus dvejus metus aš gyvenau iš to amato ir per tą laiką patyriau 
visokių laimės staigmenų, kartais tarpdamas pertekliuje, o kartais pri- 
verstas grumtis su beveik neįtikimais sunkumais — šiandien nardyda- 
masis prabangoje, rytoj bemintąs duona ir vandeniu. Puikūs drabužiai, 
kuriais vilkėdavau vakare, kitą rytą atsidurdavo lombarde. 

Kartą vakare, grįždamas iš lošimo namų be skatiko, pastebėjau gat- 
vėje didelį sąmyšį ir gausią žmonių minią. Kadangi man negrėsė joks 
kišenvagių pavojus, prasiskverbiau į patį minios vidurį ir pasiteiravęs su- 
žinojau, kad kažkokie piktadariai apiplėšė ir labai primušė vieną žmogų. 
Sužeistasis pasirodė besąs labai sukruvintas ir vos galėjo išsilaikyti ant 
kojų. Mano dabartinis gyvenimas ir draugija, į kurią patekau, dar nebu- 

vo manyje visiškai užslopinę žmoniškumo, nors jie beveik nebepaliko 
vietos garbės ir gėdos jausmams, ir aš tučtuojau pasiūliau tam nelai- 
mingam Žmogui savo paramą, O jis priėmė ją dėkodamas ir, pasirėmęs 
mano rankos, paprašė nuvesti jį į kokią nors smuklę, kur galėtų pakviesti 
chirurgą, nes jaučiąs silpnumą netekus kraujo. Jis iš tiesų atrodė labai 
patenkintas, kad sutiko džentelmeniškai apsirengusį žmogų, nes visi kiti 
ji supusioje minioje buvo tokios išvaizdos, jog pasikliauti jais būtų buvę 
neišmintinga. 

Aš paėmiau vargšą žmogų už parankės ir nuvedžiau į smuklę, kur 
mes rengdavome savo susitikimus, — jį kaip tik buvo arčiausia nuo tos 
vietos. Laimei, ten buvo ir chirurgas, šis tučtuojau jį apžiūrėjo ir ėmė 
perrišinėti žaizdas; sužeidimai, mano džiaugsmui, pasirodė nemirštami. 

Labai sumaniai ir vikriai susidorojęs su savo ligoniu, chirurgas ėmė 
teirautis, kurioje miesto dalyje sužeistasis gyvena; pastarasis atsakė, jog 
tiktai tą dieną atvykęs į Londoną, jog arklys paliktas viešbutyje Pikadily- 
je, pažįstamų jis čia beveik neturįs. 

Tas chirurgas, kurio pavardę aš pamiršau, nors prisimenu, ji prasidė- 
jo raide R, buvo nepaprastai garsus ir dirbo vyriausiuoju chirurgu kara- 
liaus dvare. Be to, jis turėjo daug ir kitų gerų savybių: buvo kilnus, geros 
širdies žmogus, visada pasirengęs padaryti kitiems paslaugą. Jis pasiūlė 
pacientui pasinaudoti jo karieta iki viešbučio ir tuo pačiu metu pašnibž- 
dėjo jam į ausį, kad jeigu jam reikia pinigų, jis mielai jam duosiąs. 

Vargšas žmogus jau nebegalėjo atsidėkoti už šį kilniaširdišką pasiū- 
lymą: kurį laiką įdėmiai žiūrėjęs į mane, jis susmuko vėl į krėslą sušukda- 
mas: „Ak, mano sūnau, mano sūnau!“ — ir apalpo. 

Daugelis esančiųjų aiškino, jog tai atsitiko dėl kraujo netekimo; ta- 
čiau aš ėmiau prisiminti tėvo veido bruožus... —- o tuomet mano įtarimas 
pasitvirtino, ir aš džiaugiausi matydamas priešais save jį patį. Tuojau pri- 
bėgau prie jo, pakėliau jį glėbyje ir karštai pabučiavau jo šaltas lūpas. Tu- 
riu čia užtraukti užuolaida sceną, kurios neįstengiu aprašyti; nors aš nė 
valandėlei nenustojau sąmonės kaip mano tėvas, tačiau buvau apimtas 


tokios baimės ir nuostabos, jog keletą minučių nesuvokiau, kas vyko, ko! 

tėvas vėl atsipeikėjo ir aš atsidūriau jo glėbyje: mes švelniai glaudėmės 
vienas prie kito, o ašaros srūte sruvo mums per skruostus. 

Dauguma esančiųjų atrodė sujaudinti tos scenos, bet mes, kuriuos 
galima laikyti jos veikėjais, troškome kuo greičiau pasitraukti žiūrovams 
iš akių; todėl mano tėvas priėmė malonų chirurgo pasiūlymą, sėdo į ka- 
rietą, o aš palydėjau jį iki viešbučio. 

Kai mes likome vieni, jis švelniai mane pabarė, kad aš ilgai neradau 
laiko jam parašyti, bet visiškai neužsiminė apie nusikaltimą, kuris buvo 
to nerašymo priežastis. Tada pranešė man apie motinos mirtį ir karštai 
prašė grįžti su juo namo sakydamas, kad labai dėl manęs nerimavęs; 
nežinojęs, ar labiau bijojo mano mirties, ar jos troško išgirdęs, jog man 
gresia kur kas baisesni pavojai. Pagaliau, pasakė jis, vienas kaimynas 
džentelmenas, kuris ką tik išvadavo sūnų iš tos pačios vietos, pranešęs 
jam, kur aš esu, ir vienintelis jo kelionės į Londoną tikslas — ištraukti 
mane iš tokio gyvenimo liūno. Jis dėkojo dangui, kad jam taip greitai 
pasisekė mane surasti, — kad per tą įvykį, kuris jo vos nepražudė, — ir 
pareiškė pasitenkinimą, kad už savo išgelbėjimą iš dalies turįs būti dė- 
kingas mano žmoniškumui, kuriuo, prisipažino, labiau džiaugėsi, negu 
būtų džiaugęsis sūnaus jautrumu, jeigu aš būčiau žinojęs, jog visų mano 
rupesčių objektas yra tikras mano tėvas. 

Ištvirkimas dar nebuvo taip labai sudarkęs mano širdies, kad ji lik- 
tų nejautri tokiai didelei tėvo meilei, kurios aš buvau visiškai nevertas. 
Tuojau pažadėjau išpildyti jo prašymą grįžti su juo namo, kai tiktai jis 
galės keliauti; o galėjo jis visai netrukus, nes padėjo puikusis chirurgas, 
apsiėmęs jį gydyti. 

Dieną prieš iškeliaujant (iki tol aš beveik niekada nesiskirdavau su 
tėvu) aš nuėjau atsisveikinti su kai kuriais savo artimiausiais pažįstamais, 
tarp jų ir su ponu Votsonu,; šis mane atkalbinėjo nelaidoti savęs gyvo 
(kaip jis tai pavadino), tiesiog tenkinant kvailo senio užgaidus. Bet jo 
išvedžiojimai neturėjo man jokios įtaigos, ir aš dar kartą išvydau savo 
gimtuosius namus. Tėvas labai prašė pagalvoti apie vedybas, tačiau aš 
visai į jas nelinkau. Jau buvau patyręs, kas yra meilė, ir jūs galbūt žinote 
visas to švelniausio ir audringiausio jausmo beprotybes. 

Čia senasis džentelmenas stabtelėjo ir rimtai pasižiūrėjo į Džonsą, 
kurio veidas per minutę iš skaudžiai raudono pasidarė mirštamai išblyš- 
kęs; nieko hesakydamas, jis tęsė savo pasakojimą: 

— Aprūpintas viskuo, ko tik reikia, aš vėl ėmiausi mokslo, tiktai su 
daug didesniu atsidėjimu negu anksčiau. Knygos, kurios dabar užėmė 
visą mano laiką, buvo senovės ir nauji traktatai apie tikrą filosofiją, — 
žodis, kuris daugeliui yra pajuokos ir pokštų objektas. Aš perskaičiau 
Aristotelio ir Platono veikalus, taip pat visus kitus neįkainojamus lobius, 
kuriuos senovės Graikija paliko pasauliui. 

Nors šie rašytojai nesupažindino manęs su mokslu, kurio padedami 
žmonės įsigyja turtų ir žemišką valdžią, jie vis dėlto išmokė mane meno 
niekinti didžiausius jų privalumus. Šie didieji rašytojai išaukština protą, 
sustiprina ir užgrūdina jį prieš netikėtus likimo įgeidžius. Jie duoda nu- 
rodymų ne tiktai Išminties moksle, bet skiepija žmonėms jos įpročius ir 
aiškiai įrodo, jog ji turi būti mūsų vadovas, jeigu mes tikimės kada nors 
pasiekti aukščiausią laimę žemėje arba kiek įmanoma labiau apsisaugoti 
nuo visur mūsų tykojančių ir mus supančių nelaimių. Be to, aš gilinau- 
si dar ir į kitą dalyką, su kuriuo palyginti visa išmintingiausių pagonių 
skleidžiama filosofija yra nedaug geresnė už sapną ir iš tiesų taip pilna 
tuštybės, kaip paikiausi šaipūnai stengdavosi ją pavaizduoti. Tai ta die- 
viškoji išmintis, kurią galima rasti vien tiktai Šventajame Rašte; nes jis 
teikia mums žinojimą ir pasitikėjimą dalykais, daug vertesniais dėmesio 
negu tie, kuriuos mums gali pasiūlyti šis pasaulis; dalykais, kuriuos pats 
dangus teikėsi mums atskleisti, 1r mažiausias jų pažinimas be aukštesnės 
paramos būtų neįmanomas net pačiam tobuliausiam žmogiškam pro- 
tui. Aš dabar ėmiau galvoti, jog visas su geriausiais pagonių rašytojais 
praleistas laikas buvo beveik nereikalingas triūsas; nors jų pamokymai 
būtų net malonūs ir naudingi, nors jie ir labai atitiktų teisingas mūsų 
elgesio taisykles vien tiktai šiame pasaulyje, tačiau, palyginti su garbe, 
atsiskleidžiančia Šventajame Rašte, jų aukščiausieji nurodymai atrodys 
tokie menkaverčiai ir nereikšmingi kaip taisyklės, kuriomis vadovaujasi 
vaikai savo žaidimuose ir pramogose. Tiesa, filosofija padaro mus išmin- 
tingesnius, bet krikščionybė padaro mus geresnius. Filosofija išaukština 

ir užgrūdina protą, o krikščionybė jį sušvelnina ir papuošia. Pirmoji pa- 
daro mus žmonių pasigėrėjimo objektu, antroji — dieviškosios meilės 
objektu. Anoji užtikrina mums laikiną, o šioji —- amžiną laimę... Bijau, 
kad aš jus varginu savo samprotavimais. 

— Nė trupučio, — sušuko Partridžas. — Gink, Dieve, jei mus vargintų 
geri dalykai! 

— Aš kuo puikiausiai praleidau apie ketvertą metų, — tęsė nepažįsta- 
masis, — visiškai paskendęs mąstyme ir nė kiek nesirūpindamas kasdie- 
niniais reikalais, bet staiga netekau geriausiojo iš tėvų, kurį taip neap- 
sakomai mylėjau, kad mano skausmo, jo netekus, neįmanoma aprašyti. 
Mečiau savo knygas ir visą mėnesį pasinėriau į liūdesį ir nevilų. Tačiau 
laikas, geriausias sielos gydytojas, ilgainiui atnešė man nusiraminimą. 

— Taip, taip. Tebus edax rerum', — tarė Partridžas. 

— Tuomet, - tęsė nepažįstamasis, — aš vėl ėmiausi ankstesnių studijų, ir 
jos, galiu pasakyti, mane galutinai išgydė; nes filosofiją ir religiją galima pa- 
vadinti sielos lavinimu ir, kai jinai sujaudinta, jos yra naudingos kaip nusil- 
pusiam kūnui fizinis lavinimas. Iš tiesų jų veikimas panašus: jos sustiprina 
ir užgrūdina sielą, kol žmogus pasidaro pagal kilnų Horacijaus posmelį: 


Fortis el in seibso totus teres atgue rotundus, 
Externi ne guid valeat ber laeve m0rani; 


In guen manca rulit semper Fortuna.“ 


Čia Džonsas nusišypsojo dėl vienos jo galvoje švystelėjusios minties, 
bet, atrodo, nepažįstamasis to nepastebėjo ir tęsė toliau: 

— Mano aplinkybės labai pakito mirus geriausiajam iš visų žmonių, 
nes mano brolis, kuris dabar pasidarė namų šeimininkas, taip labai skyrėsi 
nuo manęs savo polinkiais ir mūsų gyvenimo keliai buvo tokie skirtingi, 


! Viską praryjantus laikas (/0/.). 

“ Vientisas jis savyje ir toks apskrituolis, beraukšlis, 
Kad iš oro prie jo prikibti niekas negali, 

Ir Fortūna pailsta vis jį bejėgiškai puolus. 

Fortis... — Horacijus „Satyros“ (II, 7, 86-88). 

jog mes visiškai netikome vienas kitam; tačiau mūsų bendrą gyvenimą 
dar labiau apkartino tai, kad menkas mano svečių skaičius neprilygo gau- 
siai medžiotojų svitai, kuri dažnai užsukdavo pas brolį pietų; juk panašios 
žmogystos ne tiktai triukšmauja ir išūžia rimtiems žmonėms ausis, bet dar 
ir visuomet stengiasi juos įžeidinėti ir niekinti. Nebuvo tokio atvejo, kad, 
sėdint prie stalo, aš ir mano draugai nepatektume jiems ant danties, nes 
mes nežinojome medžioklės terminų. Apskritai tikrai išauklėti ir beveik 
universalaus mokytumo žmonės visuomet esti atlaidūs kitų nemokšišku- 
mui, O ponai, kurie pasižymi kokiu nors menku, prastu, niekingu menu, 
visuomet, be abejo, niekina tuos, kurie su jų menu nesusipažinę. 

Žodžiu, mes netrukus persiskyrėme, ir aš, gydytojo patariamas, iš- 
vykau į Bato vandenis: didžiulis sielvartas ir sėslus gyvenimas įstūmė 
mane į būseną, primenančią paralyžių. Bato vandenys jai išgydyti laiko- 
mi beveik tikru vaistu. Man atvykus kitą dieną, kai aš vaikščiojau paupiu, 
saulė kepino taip smarkiai (nors buvo dar ankstyvas pavasaris), jog aš 
pasitraukiau į gluosnių paunksmę ir atsisėdau upės pakrantėje. Truputį 
pasėdėjęs, anapus gluosnių išgirdau kažką dūsaujant ir karčiai aimanuo- 
jant. Staiga šventvagiškai nusikeikęs žmogus suriko: „Ne! Aš to nebepa- 
keliu!“ — ir puolė tiesiai į vandenį. Akimirksniu pašokau ir nubėgau į tą 
vietą, tuo pat metu iš visų jėgų šaukdamas pagalbos. Laimei, netoliese 
meškeriojo kažkoks žvejas, nors didžiulės viksvos ir buvo jį nuo manęs 
paslėpusios. Jis tučtuojau atbėgo, ir mes abu, rizikuodami gyvybe, ištrau- 
kėm kūną į krantą. Iš pradžių neįžiūrėjome jokio gyvybės ženklo, tačiau 
kai pakėlėme skenduolį už kojų aukštyn (netrukus sulaukėme ir daugiau 
pagalbos) ir iš jo burnos kliūktelėjo vanduo, jis ėmė po truputį kvėpuoti, 
o dar po valandėlės judinti rankas ir kojas. 

Atsitiktinai tarp susirinkusiųjų buvęs vaistininkas patarė jį nedelsiant 
nunešti ir paguldyti į šiltą lovą, nes skenduolis dabar jau buvo netekęs 
ganėtinai vandens ir ėmė mėšlungiškai trūkčioti. Tai su mano ir vaisti- 
ninko priežiūra buvo tuojau atlikta. 

Beeidami link viešbučio, nes nežinojome, kur tas žmogus gyveno, 
laimei, sutikome moterį, kuri, paklaikusiai suspiegusi, pasakė, kad džen- 
telmenas gyvenąs jos namuose. 

Pamatęs, jog nepažįstamasis atsidūrė saugioje vietoje, aš palikau jį 
vaistininko globai, o jis, atrodo, panaudojo teisingus gydymo metodus, 
nes kitą rytą sužinojau, kad vyras jau visiškai sveikas. 

Tuomet aš nuėjau jo aplankyti, norėdamas iškvosti priežastis, prive- 
dusias jį prie tokio beviltiško žingsnio, ir kaip beimanydamas sulaikyti 
nuo tokių piktų kėslų ateityje. Vos tik mane įleido į jo kambarį, mes akies 
mirksniu pažinome vienas kitą — tas asmuo buvo geras mano bičiulis 
ponas Votsonas! Bet nevarginsiu jūsų pasakodamas, kas vyko per šį pir- 
mą mūsų susitikimą, nes labai norėčiau išvengti tuščiažodžiavimo. 

— Prašau, papasakokite mums viską! — sušuko Partridžas. — Aš nepa- 
prastai noriu sužinoti, kas jį atvedė į Batą. 

— Jūs išgirsite visa, kas svarbiausia, — atsakė nepažįstamasis ir tęsė 
savo pasakojimą, kurį ir aprašysime, pirmiau leidę truputį atsikvėpti ir 
sau, ir skaitytojui. 


Keturioliktasis skyrius 


KURIAME KALNO ATSISKYRĖLIS 
UŽBAIGIA SAVO ISTORIJĄ 


| Pidai Votsonas, — tęsė nepažįstamasis, — labai atvirai man pri- 
sipažino, jog, Fortūnos ratui nesėkmingai pasisukus, nelai- 
mingai susiklosčiusios visos jo gyvenimo aplinkybės privertė jį pasiryžti 
nusižudyti. 

Tuomet aš ėmiau karštai su juo ginčytis, prieštaraudamas jo pagoniš- 
kai arba, tiksliau, šėtoniškai nuomonei, pateisinančiai savižudybę; išdės- 
čiau visa, kas tik man atėjo į galvą, tačiau, dideliam mano nusiminimui, 
manieji žodžiai labai menkai jį tepaveikė. Votsonas nė kiek neapgailesta- 
vo savo poelgio, ir tat suteikė man pagrindo bijotis, jog netrukus jis vėl 
pakartos savo siaubingą kėslą. 

Kai baigiau savo šneką, Votsonas, užuot pabandęs atremti mano ar- 
gumentus, įdėmiai pažvelgė man į akis, nusišypsojo ir tarė: „Jūs neatpa- 
žįstamai pakitote, mums išsiskyrus, mano gerasis drauge. Vargu ar koks 
nors mūsų vyskupas galėtų pateikti geresnių argumentų prieš savižudy- 
bę už tuos, kuriuos jūs man išdėstėte; bet jeigu nerasite žmogaus, kuris 
man paskolintų šimtą svarų grynais pinigais, aš turiu arba pasikarti, arba 
nusiskandinti, arba badu numirti, o mano manymu, paskutinioji mirtis 
yra baisiausia iš visų trijų“. 

Aš jam labai rimtai atsakiau, kad iš tiesų pasikeičiau po to, kai mes 
matėmės, jog turėjau ik valiai laiko pagalvoti apie savo paikystes ir už jas 
atgailauti. Patariau jam pasirinkti tokį pat kelią ir baigiau tvirtindamas, 
kad pats mielai paskolinsiu jam šimtą svarų, jeigu tai gali pataisyti jo rei- 
kalus ir jeigu jis nepaleis jų į lošimą. 

Ponas Votsonas, kuris nuo pirmosios mano šnekos dalies beveik ėmė 
snūduriuoti, atkuto išgirdęs antrąją jos dalį. Jis karštai pačiupo mano 
ranką, apibėrė šimtais padėkos žodžių ir pareiškė, jog aš tikras drau- 
gas, pridurdamas, kad tikėjosi iš manęs geresnės apie save nuomonės; 
karti patirtis, pasak jo, ganėtinai jį išmokiusi ir jis daugiau nepasitikės 

tais prakeiktais kauliukais, taip dažnai jį apgavusiais. „Ne, ne! - sušuko 
jis. — Kad tik aš vėl kaip reikiant atsistočiau ant kojų; o jeigu Fortūna dar 
kada nors prives mane prie bankroto, aš jai dovanosiu“. 

Labai gerai supratau žodžius „atsistoti ant kojų“ ir „bankrotas“. To- 
dėl tariau labai rimta veido išraiška: „Pone Votsonai, pasistenkite susi- 
rasti kokį nors darbą arba užsiėmimą, kuris galėtų suteikti jums pragy- 
venimą, O aš jums pažadu, jei tik matysiu nors kokią galimybę, jog man 
vėliau pinigai bus grąžinti, paskolinti daug didesnę sumą, negu jūs prašė- 
te, kuri padėtų jums susidaryti sąlygas kokiai nors pelningai ir garbingai 
profesijai; o lošimui — per daug jau žemas ir niekingas dalykas paversti 
ji užsiėmimu, — kiek man žinoma, jūs tam visiškai netinkate, ir jis, be 
abejo, jus galutinai pražudys“. 

„Na, žinai, keista! — atsakė jis. — Nei jūs, nei kiti mano bičiuliai niekada 
dar nesakė man panašių dalykų; o mano manymu, aš nė kiek ne blogesnis 
lošėjas kaip ir jūs visi ir pašėlusiai norėčiau sulošti su jumis iš viso jūsų 
turto; nieko geresnio man nereikia, be to, leisčiau pasirinkti lošimą savo 
nuožiūra. Tik sakykite, mano mielas, ar turite su savimi tą šimtinę?“ 

Aš atsakiau, kad turiu tiktai penkiasdešimties svarų banknotą, ir 
įteikiau jam, kitą dalį prižadėjęs atnešti rytą; davęs dar keletą patari- 
mų išėjau. 

Iš tiesų aš buvau pareigingesnis ir atėjau dar tą pačią dieną. Kamba- 
ryje radau jį besėdintį lovoje prie kortų su vienu pagarsėjusiu lošėju. Ga- 
lite, manau, įsivaizduoti, jog šis reginys mane stipriai sukrėtė; ypač buvo 
apmaudu matant, kaip jis padavė mano banknotą savo priešininkui, o 
grąžos begavo tiktai trisdešimt ginėjų. 

Antrasis lošėjas ūmiai dingo iš kambario, o Votsonas tuomet pareiš- 
kė, kad jam prieš mane gėda. „Tačiau, — tarė jis, — matau, jog man pa- 
siutiškai nesiseka, todėl tvirtai nusprendžiau daugiau niekada nelošt. Aš 
daug galvojau apie malonų jūsų pasiūlymą ir prižadu, jog bus ne mano 
kaltė, jeigu netesėsiu savo pažado““. 

Nors tais jo pažadais aš nelabai pasiklioviau, vis dėlto padaviau jam 
likusią šimtinės dalį, nes taip buvo sutarta; jis išdavė man raštelį, ir tai 
buvo visa, ką tikėjausi gauti vietoje savo pinigų. 

Mūsų tolesnį pašnekesį sukliudė atvykęs vaistininkas; net nepasitei- 
ravęs apie savo paciento savijautą, jis švytinčiu veidu pareiškė gavęs 
laišką su didelėmis naujienomis, kurios, pasak jo, netrukus viešai paskli- 
siančios, būtent: Monmuto!' hercogas išsilaipino vakaruose su didžiule 
olandų armija, o kitas didžiulis laivynas plaukioja Norfolko pakrante ir 
rengiasi tenai išsikelti, kad palengvintų hercogo užsimotąją diversiją. 

Šitas vaistininkas buvo vienas didžiausių to meto politikų. Jis labiau 
džiūgaudavo dėl kokios nors niekam vertos žinios negu dėl geriausio 
paciento; tačiau didžiausias džiaugsmas jam būdavo tuomet, kai suži- 
nodavo kokią nors naujieną valanda ar dviem anksčiau negu kiti miesto 
gyventojai. Betgi jo pranešimai retai būdavo autentiški, nes jis viską pri- 
1mdavo už gryną tiesą — savybė, iš kurios daugelis pasišaipydavo. 

Taip atsitiko ir su dabartiniu jo pranešimu: netrukus paaiškėjo, jog 
hercogas iš tiesų išsilaipino, bet jo armiją sudarė tiktai keletas palydovų, 
o Norfolko diversija buvo ištisai pramanyta. 

Vaistininkas pabuvo kambaryje tik valandėlę, kol pranešė mums 
naujieną, ir, neprataręs savo pacientui nė žodelio apie ką nors kita, sku- 
biai išėjo skleisti gautųjų žinių po visą miestą. 

Panašūs įvykiai paprastai nustelbia visus asmeniškus interesus. Tad 
ir mūsų pašnekesys pasidarė grynai politiškas. Aš pats kurį laiką labai 
rimtai nerimavau dėl pavojaus, kurį protestantų religijai aiškiai kėlė kata- 
likų princas, ir, mano manymu, vien to pavojaus užteko pateisinti šitam 
sukilimui; nes niekaip kitaip negalima apsisaugoti nuo popiežininkų per- 
sekiojimo, kai jie apsiginklavę valdžia, tik atimant iš jų tą valdžią, o tai 
netrukus parodė skaudus patyrimas. Juk jūs žinote, kaip pasielgė karalius 


! Monmuto bercogas (1649-1685) — anglų karaliaus Karolio II Stiuarto nesantuokinis sūnus. 
Po Karolio II mirues 1685 m. sostą paveldėjo jo brolis, Jokūbas II, siekęs atkurti Anglijoje 
absoliutizmą ir katalikybę. Monmuto hercogas, buvęs tėvo mirties metu Olandijoje, nutarė pasi- 
naudoti susiklosčiusiomis aplinkybėmis ir atimti iš savo dėdės sostą. Taigi jis išsilaipino Anglijoje 
tikėdamasis, kad, būdamas atsidavęs protestantizmui ir žadėdamas grąžinti Anglijai laisvę, su- 
gebės patraukti savo pusėn daugumą gyventojų. Tačiau jo planai žlugo: įžengdamas į sostą, 
Jokūbas davė tekste minimą priesaiką ir pirmaisiais viešpatavimo mėnesiais buvo remiamas pla- 


čiųjų visuomenės sluoksnių. Monmuto hercogas buvo sumuštas ir nukirsdintas. 

Jokūbas, numalšinus sukilimą; kaip menkai jis tevertino savo karaliaus 
žodį, priesaiką, duotąją per vainikavimą, taip pat ir savo tautos laisves 
bei teises. Tačiau ne visi turėjo proto tai pradžioje įžiūrėti, ir todėl Mon- 
muto hercogas buvo silpnai remiamas; tiktai kai juos užklupo nelaimė, 
tuomet jie galiausiai susigriebė, susivienijo ir išvijo tą karalių', nors, val- 
dant jo broliui, didžiuma gyventojų karštai priešinosi jo nušalinimui nuo 
sosto ir už jį dabar kovojo su tokiu uolumu ir meile. 

— Tai, ką jūs kalbate, gryniausia tiesa, — įsiterpė Džonsas, — ir mane 
tai dažnai apstulbindavo kaip stebėtiniausias reiškinys, kokį tik aš kada 
nors buvau skaitęs istorijoje, jog taip greitai, po tokio įtikinamo patyri- 
mo, paskatinusio visą mūsų tautą, taip vieningai susitelkus, išvaryti ka- 
ralių Jokūbą, norint išsaugoti mūsų religiją ir laisves, atsirastų pamišėlių 
partija, kurie vėl norėtų jo šeimą grąžinti į sostą. 

— Jūs juokaujate! — sušuko senasis džentelmenas. — Negali būti tokios 
partijos! Nors esu ir labai blogos nuomonės apie žmones, vis dėlto negaliu 
patikėti, kad jie būtų šitokie apakėliai. Gali pasitaikyti karštagalvių popieži- 
ninkų, kurie, kurstomi savo kunigų, susižavėtų šiuo beviltišku reikalu ir lai- 
kytų jį šventu žygiu, tačiau kad protestantai, būdami Anglikonų bažnyčios 
nariai, pasirodytų tokie atskalūnai, tokie /2/os de se“, — negaliu tuo patikėti! 
Ne, ne, jaunikaiti, nors ir labai atitrūkęs nuo pasaulio įvykių per pastaruo- 
sius trisdešimt metų, aš jokiu būdu nesileisiu apmulkinamas tokia kvaila 
pasaka: matau, jūs norite pajuokauti, naudodamasis mano nežinojimu. 

— Ar gali būti, — atsakė Džonsas, — kad jūs gyvenote taip atsiribojęs 
nuo pasaulio, jog nežinote, kad per tą laiką buvo du sukilimai karaliaus 
Jokūbo? sūnaus naudai, iš kurių vienas dar ir dabar tebesiaučia pačioje 
karalystės širdyje? 

Ištarus šiuos žodžius, senasis džentelmenas pašoko ir labai iškilmin- 
gai paprašė Džonsą prisiekti, jog tai, ką jis sakė, gryna tiesa; kai Džon- 


| ..4r išvijo tą karalių... — Jokūbas II buvo išvytas 1688 m. gruodžio 23 d., praėjus trejetui 


metų po nesėkmingo Monmuto hercogo išpuolio. 

“ Savižudžiai; pažodžiui: nusikaltėliai prieš save (/94). 

* „du sukilimai... — pirmasis sukilimas įvyko 1716 m., kai Jokūbo II sūnus išsilaipino 
Škotijoje, bet nesėkmingai; apie antrąjį kalbama tekste. 

sas tat iškilmingai patvirtino, jis giliai susikaupęs perėjo keletą kartų per 
kambarį, paskui sušuko, nusijuokė, o galiausiai puolė ant kelių ir garsia 
padėkos malda dėkojo Dievui, kad išgelbėjo ji nuo bet kokio bendravimo 
su žmonėmis, galinčiais daryti tokias baisias beprotybes. Tada Džonsas 
jam priminė, jog pasakojimas buvo nutrauktas, ir senasis džentelmenas 
vėl tęsė toliau: 

— Tais laikais, apie kuriuos aš pasakoju, žmonija dar nebuvo pa- 
siekusi tokio pamišimo lygio kaip dabar; tiesą sakant, aš jo išvengiau 
tiktai gyvendamas vienas, toli nuo užkrečiamų ligų; prasidėjo didžiulis 
sąjūdis už Monmutą; kadangi mano įsitikinimai traukė mane į tą pačią 
pusę, aš nutariau prie jo prisidėti: tą patį sprendimą, nors ir kitų sume- 
timų skatinamas, priėjo ponas Votsonas (tokiais atvejais lošėjo azartas 
gali sužavėti žmogų ne mažiau kaip ir patriotizmas). Greit apsirūpinę 
būtiniausiais reikmenimis, mes Bridžvoteryje prisidėjome prie herco- 
go Monmuto. 

Nelaiminga šio žygio pabaiga, mano manymu, jums žinoma ne 
blogiau kaip man. Drauge su ponu Votsonu aš pabėgau iš Sedžmuro! 
kautynių, kuriose buvau lengvai sužeistas. Mes nujojome apie keturias- 
dešimt mylių Eksetero keliu, o paskui, palikę arklius, rovėmės kiek be- 
įmanydami laukais ir šunkeliais, kol aptikome mažytę lūšnelę dykynėje. 
Čia viena vargšė moterėlė nuoširdžiai rūpinosi mumis; perrišo man žaiz- 
dą ir patepė vaistais, jie greitai ją užgydė. 

— O, sakykite, kur jūs buvote sužeistas, sere? — paklausė Partridžas. 

Nepažįstamasis patenkino jo smalsumą atsakydamas, jog į ranką, ir 
tęsė savo pasakojimą toliau: 

— Čia, sere, ponas Votsonas kitą rytą mane paliko, dėdamasis norįs 
gauti mums kokio nors maisto Kolomptono mieste; bet — ar galite jūs 
tuo patikėti? — šitas ponas Votsonas, šitas draugas, šitas niekingas, žiau- 
rus, klastingas niekšas išdavė mane karaliaus Jokūbo kavalerijos grupei 


1jų rankas. 


! Sedžmuro kautynės. — Šiose kautynėse (1685 m. birželio 6 d.) buvo sumuštas Monmuto 


hercogas. 

Kareiviai, o jų buvo šešetas, mane pačiupo ir nuvedė į Tontono kalė- 
jimą; tačiau nei mano tuometinė padėtis, nei baimė dėl savo likimo taip 
nekamavo, kaip būti kartu su apgaulinguoju draugu; nors jis ir pats pasi- 
davė, bet vis dėlto taip pat buvo laikomas kaliniu, tik su juo elgėsi geriau, 
atsilygindami už išdavystę. Pradžioje jis bandė atsiprašinėt, tačiau kai aš 
atsikirtau jam panieka ir priekaištais, jis visai pakeitė savo taktiką, išva- 
dino mane pačiu nuožmiausiu ir pikčiausiu maištininku ir suvertė ant 
manęs visą kaltę pareikšdamas, kad, girdi, aš jį sugundęs ir grasindamas 
privertęs pakelti ginklą prieš mūsų maloningąjį ir teisėtąjį valdovą. 

Šis melagingas liudijimas (nes iš tiesų Votsonas buvo daug uolesnis 
už mane) užgavo man pačią skaudžiausią vietą ir sukėlė didžiulį pasi- 
piktinimą, vargu ar suprantamą tiems, kuriems neteko to pajusti. Tačiau 
galiausiai likimui manęs pagailo: paėjėjus siauru takeliu truputį anapus 
Velingtono, mano konvojus gavo melagingą žinią, kad netoliese esąs 
maždaug kokių penkiasdešimties priešų dalinys; tai išgirdę, sargybiniai 
pasileido bėgti, suteikdami tą pačią galimybę man ir mano išdavikui. 
Niekšas tučtuojau spruko šalin, ir aš džiaugiuosi, kad jis pabėgo, nes 
tikriausiai būčiau pasistengęs, nors ir be ginklo, atkeršyti jam už tokį 
begėdišką poelgį. 

Aš vėl buvau laisvas; nedelsdamas pasukau iš vieškelio į laukus ir 
ėjau pirmyn, kur akys veda, svarbiausia, stengdamasis išvengti visų viešų 
kelių ir miestų, netgi pačių paprasčiausių namų: man atrodė, jog kiekvie- 
nas sutiktas žmogus norėjo mane išduoti. 

Galiausiai prasibastęs po tą kraštą keletą dienų, per kurias laukai su- 
teikė man tą patį guolį ir tą patį maistą, kuriuo gamta aprūpina mūsų 
brolius — laukinius žvėris, aš atvykau į šitą šalį, kur vietos nuošalumas 
ir atšiaurumas patraukė mano dėmesį, taigi nutariau čia įsikurdinti. Pir- 
mas žmogus, su kuriuo apsigyvenau, buvo šios senutės motina, ir aš 
slapsčiausi pas ją, kol žinia apie garbingąją revoliuciją išsklaidė manyje 
pavojaus baimę ir suteikė man galimybę dar kartą apsilankyti savo na- 
muose bei sutvarkyti reikalus. Aš juos greitai sutvarkiau ir brolio, ir savo 
paties pasitenkinimui: atsisakiau savo teisių jo naudai, 0 jis sumokėjo 
man tūkstantį svarų ir paskyrė kasmetinę rentą iki gyvos galvos. 

Jo elgesys šiuo paskutiniu atveju kaip ir visad buvo egoistiškas ir 
nekilnus. Aš negalėjau į jį žiūrėti draugiškai, bet, tiesą sakant, jis to nė ne- 
troško; taigi nedelsdamas atsisveikinau su juo ir kitais savo pažįstamais. 
Nuo tos dienos iki šiol mano istorija — beveik tuščias lapas. 

— Nejau, sere, jūs galėjote čia išgyventi nuo tos dienos iki šiol? — pa- 
klausė Džonsas. 

— Ne, sere, — atsakė džentelmenas, — aš buvau aistringas keliautojas, 
ir Europoje mažai tėra vietų, kurios nebūtų man pažįstamos. 

— Nedrįsčiau prašyti jus, sere, dabar apie tai papasakoti, — tarė 
Džonsas: — iš tiesų tai būtų žiauru, nes jūs tiek daug kalbėjote; tačiau 
leiskite tikėtis, jog ilgainiui suteiksite progą išgirsti puikių dalykų, ku- 
rių negalėjo nepastebėti jūsų proto ir išsilavinimo žmogus, taip daug 
bekeliaudamas. 

— Gerai, jaunikaiti, — atsakė nepažįstamasis, — aš kiek galėdamas pa- 
sistengsiu patenkinti jūsų smalsumą ir šioje srityje. 

Džonsas ėmė vėl atsiprašinėt, tačiau buvo sulaikytas; jam ir Partri- 
džui besėdint godžiai ištempus ausis, nepažįstamasis pradėjo pasakoti 
tai, ką jūs rasite kitame skyriuje. 

TRUMPA EUROPOS ISTORIJA IR ĮDOMUS 
PONO DŽONSO PAŠNEKESYS SU KALNO 
ATSISKYRĖLIU 


talijoje viešbučių šeimininkai labai tylūs; Prancūzijoje jie šne- 

kesni, bet vis dėlto mandagūs; Vokietijoje ir Olandijoje jie 
paprastai esti dideli akiplėšos. O jų sąžiningumas, man regis, maždaug 
vienodas visuose kraštuose. Les /aguais d /Jouange! niekada nepraleidžia 
progos jus apgauti, O jau paštavežiai, mano manymu, vienodi visame 
pasaulyje. Štai tokios mano išvados, sere, kurias aš padariau, stebėdamas 
kelionėse žmones, o minėtieji visuomenės atstovai ir buvo vieninteliai, 
su kuriais man teko kalbėti. Mano išvykos į užsienį tikslas buvo išsiblaš- 
kyti, regint nuostabų gamtovaizdžių, žvėrių, paukščių, žuvų, vabzdžių ir 
augalų įvairumą, kuriais Dievas malonėjo praturtinti keletą žemės rutu- 
lio dalių, — įvairumas, suteikiąs didžiulį malonumą atidžiam stebėtojui, o 
tuo pat metu nuostabiai aiškiai parodąs Kūrėjo galybę, išmintų ir geru- 
mą. Beje, tiesą pasakius, tiktai vienas padaras iš visų jo kūrinių daro jam 
negarbę, ir su juo aš jau nuo seniai vengiu bet kokių šnekų. 

— Jūs man atleisite, — įsiterpė Džonsas, — bet aš visada maniau, kad 
ir tarp tų padarų, apie kurių padermę jūs kalbate, yra tokio pat įvairumo 
kaip ir tarp visų kitų; nes, jau neminint polinkių skirtumo, papročiai ir 
klimatas lemia didžiausią žmogiškosios prigimties margumyną. 

— Iš tiesų labai menką, — atsakė senukas. — Tie, kurie keliauja, norė- 
dami susipažinti su skirtingais žmonių įpročiais, išvengtų nereikalingo 
vargo nuėję į Venecijos karnavalą: ten jie pamatytų iš karto visa, ką ga- 
lėtų atrasti įvairiuose Europos dvaruose. Toji pati veidmainystė, ta pati 
apgaulė, — žodžiu, tos pačios kvailystės ir ydos, tik apvilktos skirtingais 
drabužiais. Ispanijoje jos apgaubtos dideliu rimtumu, o Italijoje — nepa- 


" Laguais d lonange. — Maryt, Fildingas norėjo pasakyti /aguais de lonage, t. v. - samdomieji 


liokajai. Žodis /owange reiškia „garbė“. 

prastu blizgesiu. Prancūzijoje sukčiai vilki kaip dabitos, o šiauriniuose 
kraštuose — kaip nevaleikos. Tačiau žmogiškoji prigimtis visur ta pati, 
visur paniekos ir neapykantos verta. 

Aš perėjau per tas visas tautas, kaip jūs galbūt perėjote per minią prie 
teatro durų, — praėjau grūsdamasis, viena ranka užėmęs nosį, o kita sau- 
godamas kišenę, netardamas niekam nė žodžio ir sprausdamasis pama- 
tyti tai, ką norėjau matyti; tačiau, nors tai buvo ir labai įdomu, bet vargu 
ar atlygino man už nesmagumus, kuriuos suteikė aplinkiniai. 

— Nejau nė viena iš tautų, kurias jūs aplankėte, neatrodė jums bent 
kiek malonesnė už kitas? — paklausė Džonsas. 

— Kaipgi, — atsakė senukas, — turkai man daug labiau patiko negu 
krikščionys: jie pasižymi nepaprastu tylumu ir niekada neįgrysta svetim- 
šaliui klausimais. Beje, pasitaiko, jog kartais jie drėbtelia jums kokį keiks- 
mažodį arba spjauna į veidą, kai jūs praeinate gatve, bet tuo viskas ir bai- 
giasi, ir jūs galite pragyventi tarp jų visą amžių, neišgirdę iš jų net tuzino 
žodžių. Bet iš visų žmonių, kuriuos man teko kada nors matyti, apsau- 
gok mane, Viešpatie, nuo prancūzų! Su jų prakeiktu tuščiažodžiavimu, 
jų mandagumu, jų amžinu troškimu pasigirti savo kraštu prieš svetimša- 
lius (kaip jie mėgsta pabrėžti), bet, tiksliau pasakius, parodyti savo pačių 
tuštumą; jie yra tokie įkyrūs, jog aš daug mieliau sutikčiau praleisti visą 
gyvenimą su hotentotais, negu vėl įžengti į Paryžių. Hotentotai nešvari 
tauta, bet jų nešvarumas daugiausia išorinis, o Prancūzijoje ir dar kai 
kuriose šalyse, kurių aš nenoriu išvardyti, visas tasai purvas viduje, ir jo 
smarvė labiau dirgina mano protą negu hotentotų tvaikas nosį. 

Taigi, sere, aš baigiau savo gyvenimo istoriją; O toje eilėje metų, ku- 
riuos pragyvenau čia atsiskyręs, nėra nieko įvairesnio, kas jus domintų, 
nes juos galima laikyti viena diena. Čia aš buvau taip visiškai atsiskyręs, 
jog vargu ar būčiau galėjęs džiaugtis didesne vienatve Tebų dykumo- 
se negu tirštai apgyventoje mūsų karalystėje. Kadangi aš neturiu dva- 
ro, manęs nekamuoja jokie nuomininkai nei ūkvedžiai; kasmetinė renta 
išmokama gana reguliariai, kaip iš tiesų ir turėjo būti, nes ji yra daug 
mažesnė negu tai, ką aš atidaviau. Svečių aš nepriiminėju, ir senutė, pri- 
žiūrinti mano namus, žino, jog visos jos pareigos yra atpalaiduoti mane 

nuo vargo pačiam pirktis būtinas reikmes, taip pat rūpintis visais kitais 
reikalais ir laikyti liežuvį už dantų, kai aš galiu ją girdėti. Kadangi aš 1š- 
einu pasivaikščioti tik naktį, esu gana saugus, jog nieko nesutiksiu šioje 
nuošalioje, neapgyventoje vietoje. Beje, teko sutikti keletą asmenų, ta- 
čiau jie visi, persigandę dėl mano keisto apdaro ir visos povyzos, nubėg- 
davo, laikydami mane vaiduokliu arba kauku. Tačiau šios nakties įvykis 
rodo, jog net čia negaliu būti apsaugotas nuo žmonių niekšingumo: juk 
be jūsų pagalbos mane būtų ne tik apiplėšę, bet tikriausiai ir nužudę. 

Džonsas padėkojo nepažįstamajam už vargą, kad papasakojo savo 
istoriją, ir pareiškė nuostabą, kaip galima pakęsti tokį vienišą gyvenimą: 

— Čia jau juk išties trūksta įvairovės. Tikrai mane stebina, kuo jūs už- 
pildėte laisvas valandas, arba, tiksliau, kaip jūs sugebėjote praleisti tiek 
daug laiko. 

— O man visai nenuostabu, — atsakė senukas, — jog žmogui, kurio 
jausmai ir mintys suaugę su pasauliu, mano valandos šioje vietoje turi 
atrodyti nuobodžios be užsiėmimo; bet yra vienas darbas, kuriam ir vi- 
sas Žmogaus gyvenimas pernelyg trumpas. Kokio gi laiko gali užtekti 
apmąstyti ir garbinti šlovingąją, nemirtingąją ir amžinąją Esybę, kurios 
nuostabių kūrinių skaičiuje yra ne vien tiktai šitas Žemės rutulys, bet ir 
tie nesuskaičiuojami šviesuliai, kuriuos mes galime matyti blykčiojančius 
visame dangaus skliaute; nors daugelis jų būtų ir skirtingus pasaulius 
apšviečiančios saulės, jie vis dėlto gali atrodyti tik menkučiai atomai, 
palyginti su žeme, kurioje mes gyvename. Ar gali žmogus, kurį dieviškoji 
malonė priėmė, taip sakant, bendrauti su šia neapsakoma, nesuvokiama 
didybe, manyti, jog dienos, metai arba amžiai yra per ilgi šiai nepaliauja- 
mai palaimai? Jeigu menkaverčiai pasilinksminimai, banalūs džiaugsmai, 
kvaili pasaulio reikalai ginte gena valandą po valandos, tai nejau protui, 
paskendusiam į tokias aukštas, tokias svarbias ir tokias garbingas studi- 
jas, atrodys laiko žingsnis per daug lėtas? Bet jeigu tokiam didžiuliam 
dalykui jokio laiko neužtenka, tai nėra vietos, kuri tam netiktų. Į kokį 
daiktą mums pažvelgus nekyla mintis apie Kūrėjo galybę, apie jo išmintį 
ir gerumą? Nereikia, kad tekanti saulė žertų savo ugninius spindulius 
per rytinį dangaus skliautą; nebūtina, jog ūžaują vėjai, išlindę iš savo 

urvų, drebintų didžiulę girią; nereikia, kad prasiskyrę debesys prapliuptų 
liūtimi ant lygumų, — viso to, kartoju, nereikia skelbti Jo didybei: nėra 
nei vabzdžio, nei augalėlio, kad ir pačių menkiausių, kuris nebūtų savo 
didžiojo Kūrėjo paženklintas, — paženklintas žyme, rodančia ne tiktai 
Jo galybę, bet ir Jo išminų bei gerumą. Vien tiktai žmogus, šios žemės 
valdovas, paskutinis ir didžiausias aukščiausiosios Esybės kūrinys šiame 
pasaulyje, — vien tiktai žmogus begėdiškai suteršė savo paties prigimtį ir 
savo begėdyste, savo žiaurumu, nedėkingumu ir išdavyste sukėlė abe- 
jonę savo Tėvo gerumu, priversdamas mus sukti galvą, kaip toji gera- 
širdiška Esybė galėjo sukurti tokį kvailą ir nelemtą gyvūną. Taip, toksai 
yra tas padaras, nuo kurio draugijos aš, jūsų manymu, taip nelaimingai 
atsiribojau, ir be palaiminto su juo bendravimo gyvenimas jums atrodo 
nuobodus ir bespalvis. 

— Su pirma dalimi to, ką jūs pasakėte, aš mielai ir visa širdimi su- 
tinku, — atsakė Džonsas, — tačiau manau ir tikiuosi, jog pasibjaurėjimas 
žmonių gimine, kurį jūs išdėstėte gale, yra per daug apibendrinantis. Iš 
tikrųjų jūs čia darote vieną klaidą, kurią iš savo kuklios patirties pastebė- 
jau esant labai paplitusią: jūs charakterizuojate visą žmoniją, imdami pa- 
vyzdžiu pačius blogiausius ir niekšingiausius žmones, tuo tarpu iš tiesų, 
kaip teigia vienas puikus rašytojas, nieko negalima laikyti charakteringu 
kokios nors giminės bruožu, kaip tiktai tą, kuris randamas tarp geriausių 
ir tobuliausių tos giminės individų. Aš manau, jog šią klaidą paprastai 
daro tie, kurie dėl reikiamo atsargumo stokos pasirinkdami draugus bei 
pažįstamus nukentėjo nuo blogų ir netikusių žmonių; iš dviejų trijų to- 
kių atvejų labai neteisinga apkaltinti visą žmonių giminę. 

— Man atrodo, jog aš turėjau ik valiai patirties, — atsakė senukas: — 
mano pirmoji meilužė ir mano pirmasis draugas išdavė mane pačiu 
niekšingiausiu būdu ir dar tuomet, kai išdavystė grėsė man pačiais blo- 
giausiais padariniais, galinčiais privesti net prie gėdingos mirties. 

— Bet atleiskite man, — tarė Džonsas, — jeigu aš jums priminsiu, kas 
buvo toji meilužė ir tasai draugas. Ko galima tikėtis geresnio, mano mie- 
las sere, iš meilės, gimusios viešuosiuose namuose, arba iš draugystės, 
užsimezgusios ir išaugusios prie kortų stalo? Padaryti išvadą apie mo- 

teris iš pirmojo pavyzdžio arba apie vyrus iš antrojo būtų lygiai taip pat 
neteisinga, kaip tvirtinti, jog oras yra koktus ir nesveikas elementas, nes 
toks jis esti išvietėse. Aš dar trumpai tegyvenau pasaulyje, bet vis dėlto 
pažinau vyrų, vertų pačios ištikimiausios draugystės, ir moterų, nusipel- 
niusių pačios kilniausios meilės. 

— Aiman, jaunikaiti, — atsakė nepažįstamasis, — jūs pats pripažįstate, 
kad trumpai tegyvenote pasaulyje, o aš, jau būdamas už jus vyresnis, dar 
tebebuvau tos pačios nuomonės. 

— Jūs galėjote ją išsaugoti ir iki šiol, — atsakė Džonsas, — jei nebūtu- 
mėte buvęs toks nelaimingas, aš išdrįsiu pasakyti, toks neatsargus, pasi- 
rinkdamas savo meilės objektus. Net ir tuomet, jei pasaulyje būtų daug 
daugiau blogio, negu iš tiesų yra, netiktų tokie bendri tvirtinimai prieš 
žmogaus prigimtį: juk dauguma mūsų stebėjimų esti grynai atsitiktiniai, 
ir daugelis žmonių, kurie padaro ką nors bloga, širdies gelmėse nėra 
visiškai blogi ir sugadinti. Iš tikrųjų man atrodo, jog niekas neturi teisės 
tvirtinti, kad žmogaus prigimtis būtinai ir visuomet bloga, nebent tie, 
kurie savo paties sieloje randa įgimto sugedimo pradų; bet, aš įsitikinęs, 
jūs nesate iš tų Žmonių. 

— O tokie žmonės, - tarė nepažįstamasis, — kaip tik niekada netvirtins 
tokių dalykų. Sukčiai niekada nesistengs jus įtikinti, kad žmonių giminė 
yra niekšinga, kaip ir plėšikas pranešti, kad tame kelyje užpuldinėjama. 
Iš tiesų tai būtų priemonė sužadinti jūsų budrumui ir sugriauti jų pačių 
planus. Šia dingstimi plėšikai nors ir mėgsta, kiek aš prisimenu, šmeižti 
įžymius asmenis, tačiau niekada nemeta nė šešėlio apskritai ant žmogaus 
prigimties. 

Senasis džentelmenas kalbėjo su tokiu įkarščiu, jog Džonsas, nesivil- 
damas jo įtikinti ir nenorėdamas įžeisti, nieko neatsakė. 

Diena jau ėmė skleisti pirmuosius šviesos spindulius, kai Džonsas 
atsiprašė nepažįstamąjį, jog taip ilgai pas jį užsibuvo, o rasi ir poilsį su- 
trukdė. Nepažįstamasis atsakė, jog dar niekada jis nesijautė taip žvaliai, 
kaip dabar, nes jis nematąs skirtumo tarp dienos ir nakties ir pirmą- 
ją dažniausiai praleidžia ilsėdamasis, o pastarąją — bevaikščiodamas bei 
dirbdamas prie žiburio. 

— Beje, — tarė jis, — dabar nuostabiausias rytmetys, ir, jeigu jūs dar 
galite apsieiti be miego ir valgio, aš mielai jums parodyčiau keletą žavių 
panoramų, kokių tikriausiai dar niekada nesate matęs. 

Džonsas priėmė pasiūlymą su didžiausiu malonumu, ir jie tučtuo- 
jau išėjo kartu iš trobelės. O Partridžas užmigo kietu miegu kaip tik 
tuo metu, kai nepažįstamasis baigė savo pasakojimą: jo smalsumas buvo 
patenkintas, o tolesnis pašnekesys neatrodė toks intriguojantis, kad ga- 
lėtų nuvyti miego kerus. Tad Džonsas paliko jį gardžiuotis snauduliu; 
skaitytojas taip pat turbūtapsidžiaugtų už suteiktą tokią pat malonę, to- 
dėl čia ir užbaigsime aštuntąją savo istorijos knygą. 

TURINYS 


PIRMOJI KNYGA 


Pirmasis skyrius 
VEIKALO ĮŽANGA, ARBA PUOTOS 
+ 13 


Antrasis skyrius 
TRUMPAS SKVAIRO OLVERČIO APIBŪDINIMAS IR ŠIEK TIEK 
IŠSAMESNIS JO SESERS BRIDŽET OLVERTI APRAŠYMAS 
+ 164 


Trečiasis skyrius 
KEISTAS ATSITIKIMAS, KURIS IŠTIKO PONĄ OLVERTĮ, SUGRĮŽUS JAM NAMO. 
PADORUS PONIOS DEBOROS VILKINS ELGESYS, TAIP PAT KAI KURIOS 
PASTABOS APIE NETEISĖTUS VAIKUS 
+ 184 


Ketvirtasis skyrius 
APRAŠYMAS, NUO KURIO SKAITYTOJO KAKLUI GRESIA PAVOJUS. 
JIS LAIMINGAI IŠVENGIA JO. DIDIS PANELĖS BRIDŽET OLVERTI 
NUOLANKUMAS 
+27, 


Penktasis skyrius 
KURIAME APRAŠOMI LABAI PAPRASTI DALYKAI IR LABAI PAPRASTOS 
PASTABOS APIE JUOS 
+ 25. 


Šeštasis skyrius 
PONIA DEBORA ĮVEDAMA Į PARAPIJIEČIŲ TARPĄ, PASINAUDOJANT 
RETORIŠKU PALYGINIMU. TRUMPOS ŽINIOS APIE DŽENI DŽONS, 
TAIP PAT SUNKUMUS IR KLIŪTIS, KURIAS PATIRIA JAUNOS MOTERYS, 
SIEKDAMOS MOKSLO 
+274 


Septintasis skyrius 
KURIAME PASAKOJAMA APIE TOKIUS RIMTUS DALYKUS, JOG SKAITYTOJUI 
PER VISĄ SKYRIŲ NEVALIA NĖ KARTO NUSIJUOKTI, NEBENT JIS JUOKTŲSI 
Iš AUTORIAUS 
+31ė 

Aštuntasis skyrius 
PANELĖS BRIDŽET IR PONIOS DEBOROS POKALBIS, KURIS YRA DAUG 
LINKSMESNIS, BET MAŽIAU PAMOKOMAS NEGU PASTARASIS 
+ 354 


Devintasis skyrius 
VAIZDUOJAĄAS TOKIUS DALYKUS, KURIE NUSTEBINS SKAITYTOJĄ 
+ 389 


Dešimtasis skyrius 
OLVERČIO VAIŠINGUMAS, TAIP PAT TRUMPAS APIBŪDINIMAS DVIEJŲ BROLIŲ, 
DAKTARO IR KAPITONO, KURIUOS ŠIS DŽENTELMENAS GLOBOJO 
+40+ 


Vienuoliktasis skyrius 
KURIAME YRA DAUG TAISYKLIŲ BEI ŠIEK TIEK PAVYZDŽIŲ, KAIP ŽMONĖS 
ĮSIMYLI, IR KURIAME APRAŠOMAS GROŽIS IR KITI DAUG PROTINGESNI 
PAAKINIMAI VEDYBOMS 
+444 


Dvyliktasis skyrius 
KURIAME SKAITYTOJAS TIKRIAUSIAI RAS TAI, KĄ IR TIKĖJOSI RASTI 
+49,+ 


Tryliktasis skyrius 
UŽBAIGIĄS PIRMĄJĄ KNYGĄ IR PATEIKIĄS NEDĖKINGUMO PAVYZDĮ, 
KURIS, TIKIMĖS, ATRODYS ESĄS NENATŪRALUS 
+52+ 


ANTROJI KNYGA 


Pirmasis skyrius 
KURIAME PARODOMA, KOKIO POBŪDŽIO YRA ŠI ISTORIJA, 
Į KĄ JI PANAŠI IR Į KĄ NEPANAŠI 
+ 55+ 


Antrasis skyrius 
RELIGINIAI PERSERGĖJIMAI PRIEŠ PER DAUG DIDELĮ PALANKUMĄ 
PAMESTINUKAMS IR DIDYSIS PONIOS DEBOROS VILKINS ATRADIMAS 
+ 58+ 


Trečiasis skyrius 
KURIAME APRAŠOMA NAMŲ SANTVARKA, PAGRĮSTA VISIŠKAI 
PRIEŠINGAIS PRINCIPAIS NEGU ARISTOTELIO 
+ 6)» 

Ketvirtasis skyrius 
KURIAME PASAKOJAMA APIE PATĮ KRUVINIAUSIĄ MŪŠĮ, ARBA, GERIAU 
PASAKIUS, DVIKOVĄ, UŽRAŠYTĄ ŠEIMYNINĖSE KRONIKOSE 
+65+ 


Penktasis skyrius 
KURIAME SKAITYTOJUI BUS KĄ SPRĘSTI IR KĄ PASVARSTYTI 
+70+ 


Šeštasis skyrius 
MOKYTOJO PARTRIDŽO, KALTINAMO PALEISTUVAVIMU, BYLA; 

JO ŽMONOS PARODYMAI; TRUMPOS PASTABOS APIE MŪSŲ ĮSTATYMŲ 
IŠMINTINGUMĄ IR DAUG KITŲ SVARBIŲ REIKALŲ, KURIE LABIAUSIAI 
PATIKS GERIAUSIAI JUOS SUPRATUSIEMS 
+ 75 


Septintasis skyrius 
TRUMPAS APIBŪDINIMAS PALAIMOS, KURIĄ IŠMINTINGOMS POROMS GALI 
SUTEIKTI NEAPYKANTA, TAIP PAT KELETAS APGYNIMO ŽODŽIŲ TIEMS 
ŽMONĖMS, KURIE PRO PIRŠTUS ŽIŪRI Į SAVO DRAUGŲ TRŪKUMUS 
+81+ 


Aštuntasis skyrius 
RECEPTAS SUSIGRĄŽINTI PRARASTĄ ŽMONOS MEILĘ, 
NEAPVILIĄS NET SUNKIAUSIAIS ATVEJAIS 
+ 85 


Devintasis skyrius 
ĮRODYMAS, JOG PATEIKTASIS RECEPTAS NEKLAIDINGAS, REMIANTIS 
NAŠLĖS AIMANOMIS, TAIP PAT KITI MIRTIES AKSESUARAI, KAIP GYDYTOJAI 
IR T. T., IR ATITINKAMO STILIAUS EPITAFIJA 
+87+ 


TREČIOJI KNYGA 


Pirmasis skyrius 
KURIAME TĖRA MAŽA ARBA NIEKO 
+ 03. 


Antrasis skyrius 
ŠIOS ILGOS ISTORIJOS HEROJUS PASIRODO SU LABAI BLOGA LEMIANČIAIS 
ŽENKLAIS. TRUMPAS IR TOKS MENKAS PASAKOJIMAS, KAD KAI KURIEMS 
PASIRODYS ESĄS NEVERTAS JŲ DĖMESIO. VIENAS KITAS ŽODIS APIE SKVAIRĄ 
IR ŠIEK TIEK DAUGIAU ŽINIŲ APIE MEDSARGĮ IR MOKYTOJĄ 
+ 05, 

Trečiasis skyrius 
PONO SKVERO, FILOSOFO, IR PONO TVAKOMO, TEOLOGO, 
ASMENYBĖS IR GINČAS DĖL... 
+» 1014 


Ketvirtasis skyrius 
PATEIKIĄS BŪTINĄ AUTORIUI PASITEISINIMĄ IR VAIKIŠKĄ GINČĄ, 
KURĮ TAIP PAT GALBŪT DERĖTŲ PATEISINTI 
+ 1044 


Penktasis skyrius 
TEOLOGO IR FILOSOFO NUOMONĖS APIE ABU BERNIUKUS, 
KAI KURIOS ŠIŲ NUOMONIŲ PRIEŽASTYS IR KITI DALYKAI 
+ 107 + 


Šeštasis skyrius 
KURIAME APRAŠOMA DAR SVARBESNĖ ANKSČIAU 
MINĖTŲJŲ NUOMONIŲ PRIEŽASTIS 
+ 112, 


Septintasis skyrius 
KURIAME PATS AUTORIUS PASIRODO SCENOJE 
+ 116+ 
Aštuntasis skyrius 
VAIKIŠKAS IŠSIŠOKIMAS, KURIS VIS DĖLTO RODO ĮGIMTĄ 
TOMO DŽONSO GERUMĄ 
+ 118+ 
Devintasis skyrius 
KURIAME APRAŠOMAS DAUG BLOGESNIO POBŪDŽIO IŠSIŠOKIMAS, 
TAIP PAT TVAKOMO IR SKVERO KOMENTARAI 
+ 1214 


Dešimtasis skyrius 
KURIAME BLAIFILAS IR DŽONSAS PASIRODO SKIRTINGOJE ŠVIESOJE 
+ 1244 


KETVIRTOJI KNYGA 


Pirmasis skyrius 
SUSIDEDĄS Iš PENKIŲ PUSLAPIŲ 
+ 127 + 

Antrasis skyrius 
KELETAS ŽODŽIŲ APIE TAI, KĄ MES GALIME SUKURTI AUKŠTU STILIUMI, 
IR PANELĖS SOFIJOS VESTERN APIBŪDINIMAS 
+ 1314 


Trečiasis skyrius 
KURIAME GRĮŽTAMA ŠIEK TIEK ATGAL, NORINT PRIMINTI VIENĄ 
PRIEŠ KELETĄ METŲ ĮVYKUSĮ MENKĄ ATSITIKIMĄ, VĖLIAU VIS DĖLTO 
TUREJUSĮ TAM TIKRŲ PADARINIŲ 
+ 135+ 


Ketvirtasis skyrius 
TOKIO GILAUS IR RIMTO TURINIO, JOG KAI KURIEMS 
SKAITYTOJAMS GALI VISIŠKAI NEPATIKTI 
+ 1384 


Penktasis skyrius 
KURIO TURINYS KIEKVIENAM PATIKS 
+ 1424 


Šeštasis skyrius 
PONO DŽONSO NEJAUTRUMO VISOMS MIELOSIOS SOFIJOS GROŽYBĖMS 
PATEISINIMAS. TUO GALBŪT GEROKAI SUMENKINSIME JO CHARAKTERĮ 
TŲ SĄMOJINGŲ IR MANDAGIŲ ŽMONIŲ AKYSE, KURIE ŽAVISI DAUGUMO 
ŠIŲ LAIKŲ KOMEDIJŲ HEROJAIS 
+ 148» 


Septintasis skyrius 
PATS TRUMPIAUSIAS ŠIOJE KNYGOJE 
+ 153+ 


Aštuntasis skyrius 
HOMERO STILIUMI MŪZOS APDAINUOTAS MŪŠIS, KURĮ GALI 
ĮVERTINTI TIK KLASIŠKAS SKAITYTOJAS 
+ 155+ 


Devintasis skyrius 
KURIO TURINYS NELABAI TAIKINGO POBŪDŽIO 
+ 1614 


Dešimtasis skyrius 
PARAPIJOS KLEBONO PAPASAKOTAS ATSITIKIMAS. SKVAIRO VESTERNO 
ĮŽVALGUMAS. JO DIDŽIULĖ MEILĖ DUKTERIAI, UŽ KURIĄ JI 
TUO PAČIU ATSILYGINA 
+ 1644 

Vienuoliktasis skyrius 
MOLI SIGRIM VARGAIS NEGALAIS IŠSIGELBSTI. KELETAS PASTABŲ, DĖL 
KURIŲ BUVOME PRIVERSTI GANA GILIAI PASINERTI Į ŽMOGAUS PRIGIMTĮ 
+ 1694 


Dvyliktasis skyrius 
APRAŠOMI DAUG AIŠKESNI DALYKAI, TAČIAU IŠPLAUKIANTIEJI IŠ TO PATIES 
ŠALTINIO KAIP IR TIE, KURIE IŠDĖSTYTI ANKSTESNIAME SKYRIUJE 
+ 1744 


Tryliktasis skyrius 
BAISUS ĮVYKIS, IŠTIKĘS SOFIJĄ. RITERIŠKAS DŽONSO POELGIS IR DAR 
BAISESNI TO POELGIO PADARINIAI JAUNAJAI LEDI, TAIP PAT TRUMPAS 
NUKRYPIMAS MOTĖRIŠKOSIOS LYTIES GARBEI 
+ 177» 


Keturioliktasis skyrius 
CHIRURGO ATVYKIMAS. JO PRIEMONĖS IR ILGAS SOFIJOS 
POKALBIS SU KAMBARINE 
+ 180+ 


PENKTOJI KNYGA 


Pirmasis skyrius 
RIMTASIS ELEMENTAS LITERATŪROJE, IR KURIUO TIKSLU JĮ NAUDOJAME 
+ 187+ 


Antrasis skyrius 
KURIAME PONAS DŽONSAS PER SAVO LIGĄ SULAUKIA DAUG 
DRAUGIŠKŲ VIZITŲ, TAIP PAT KELETAS SUBTILIŲ MEILĖS JAUSMO BRUOŽŲ, 
VOS PASTEBIMŲ GRYNA AKIMI 
+ 192+ 


Trečiasis skyrius 
APIE KURĮ VISI ŽMONĖS, NETURINTIEJI ŠIRDIES, PAMANYS: 
DAUG TRIUKŠMO DĖL NIEKO 
+ 197 


Ketvirtasis skyrius 
MAŽAS SKYRELIS, KURIAME APRAŠOMAS MAŽAS ĮVYKIS 
+ 200 + 


Penktasis skyrius 
LABAI ILGAS SKYRIUS, KURIAME APRAŠOMAS LABAI SVARBUS ĮVYKIS 
+ 2044 

Šeštasis skyrius 
PALYGINĘS JĮ SU ANKSTESNIUOJU, SKAITYTOJAS GALBŪT ATITAISYS TAM 
TIKRUS ĮŽEIDIMUS ŽODŽIUI „MEILĖ“, KURIAIS jIS ANKSČIAU NUSIKALTO 
+ 212 


Septintasis skyrius 
KURIAME PONAS OLVERTIS PASIRODO LIGOS PATALE 
+ 218+ 


Aštuntasis skyrius 
VAIZDUOJĄS GREIČIAU NATŪRALIUS NEGU NEMALONIUS DALYKUS 
< 223 


Devintasis skyrius 
KURIS, BEJE, GALI TIKTI KOMENTARU ESCHINO POSAKIUI, KAD 
„GIRTUMAS PARODO ŽMOGAUS VIDŲ, KAIP VEIDRODIS ATSPINDI JO IŠORE“ 
< 229+ 


Dešimtasis skyrius 
PATVIRTINĄS DAUGELĮ OVIDIJAUS PASTABŲ, TAIP PAT IR KITŲ 
RIMTESNIŲ RAŠYTOJŲ, NENUGINCČIJAMAI ĮRODŽIUSIŲ, KAD VYNAS 
DAŽNAI ESTI NESUSIVALDYMO PRIEŽASTIS 
+ 234, 


Vienuoliktasis skyrius 
KURIAME PONO POPO MANIERA PARAŠYTAS MYLIOS ILGUMO PERIODINIS 
PALYGINIMAS SUPAŽINDINS SKAITYTOJĄ SU TOKIU KRUVINU MŪŠIU, KOKS 
TIK GALI ĮVYKTI BE PLIENO AR ŠALTOS GELEŽIES 
+ 238+ 


Dvyliktasis skyrius 
KURIAME GALIMA PAMATYTI DAUG LABIAU JAUDINANTĮ REGINĮ 
NEGU SUKRUVINTIEJI TVAKOMO IR BLAIFILO BEI DVIDEŠIMTIES KITŲ 
TOKIŲ KŪNAI 
+ 242 


ŠEŠTOjI KNYGA 


„Pirmasis skyrius 
APIE MEILĘ 
+ 2474 

Antrasis skyrius 
PONIOS VESTERN CHARAKTERISTIKA. JOS DIDELIS IŠSIMOKSLINIMAS BEI 
PASAULIO PAŽINIMAS IR IŠ ŠIŲ SAVYBIŲ KYLANČIO ĮŽVALGUMO PAVYZDYS 
+ 251 


Trečiasis skyrius 
KURIAME YRA DU IŠŠŪKIAI KRITIKAMS 
+ 258+ 


Ketvirtasis skyrius 
KURIAME APRAŠOMI VISOKIE ĮDOMUŪS DALYKAI 
+ 263 


Penktasis skyrius 
KURIAME PASAKOJAMA, KAS ĮVYKO TARP SOFIJOS IR JOS TETOS 
+ 265» 


Šeštasis skyrius 
VAIZDUOJĄS SOFIJOS IR PONIOS HONOROS POKALBĮ, KURIS 
ŠIEK TIEK NURAMINS GERAŠIRDŽIO SKAITYTOJO SUSIJAUDINIMĄ, 
JEIGU KĄ TIK APRAŠYTOJI SCENA JĮ SUKĖLĖ 
< 270+ 


Septintasis skyrius 
FORMALIŲ PIRŠLYBŲ PAVEIKSLAS, NUPIEŠTAS, KAIP IR DERA, MINIATIŪRA, IR 
DAUG ŠVELNESNĖ NATŪRALAUS DYDŽIO SCENA 
+ 2734 


Aštuntasis skyrius 
DŽONSO IR SOFIJOS PASIMATYMAS 
+ 278+ 


Devintasis skyrius 
DAUG AUDRINGESNIS NEGU ANKSTESNIS 
+ 281 


Dešimtasis skyrius 
KURIAME PONAS VESTERNAS APLANKO PONĄ OLVERTĮ 
+ 286 + 


Vienuoliktasis skyrius 
TRUMPAS SKYRIUS, TAČIAU JAME YRA GANĖTINAI MEDŽIAGOS 
GERAŠIRDIŠKAM SKAITYTOJUI PAVEIKTI 
+ 2914 

Dvyliktasis skyrius 
KURIAME YRA MEILĖS LAIŠKAI IR T. T. 
+ 294, 


Tryliktasis skyrius 
SOFIJOS POELGIS, KURIO NEIŠPEIKS NĖ VIENA JOS LYTIES ATSTOVĖ, 
GALINTI TAIP PAT PASIELGTI. VIENO PAINAUS KLAUSIMO NAGRINĖJIMAS 
SĄŽINĖS TEISME 
+ 299+ 


Keturioliktasis skyrius 
NEILGAS SKYRELIS, KURIAME YRA TRUMPAS SKVAIRO 
VESTERNO IR JO SESERS POKALBIS 
+ 303 


SEPTINTOJI KNYGA 


Pirmasis skyrius 
PASAULIO PALYGINIMAS SU TEATRU 
+ 307 + 


Antrasis skyrius 
KURIAME VAIZDUOJAMAS PONO DŽONSO PASIKALBĖJIMAS SU SAVIMI 
+<312+ 


Trečiasis skyrius 
KURIAME YRA KELETAS DIALOGŲ 
+314,+ 


Ketvirtasis skyrius 
KAIMO DVARININKĖS PAVEIKSLAS, NUPIEŠTAS IŠ PATIES GYVENIMO 
+ 320 


Penktasis skyrius 
KIILNUS SOFIJOS ELGESYS SU TETA 
+ 3234 


Šeštasis skyrius 
KURIAME YRA DAUG ĮVAIRIŲ DALYKŲ 
+ 3264 


Septintasis skyrius 
NUOSTABUS SOFIJOS SPRENDIMAS IR DAR NUOSTABESNĖ 
PONIOS HONOROS GUDRYBĖ 
+ 3314 

Aštuntasis skyrius 
VAIZDUOJĄS ĮPRASTINIO POBŪDŽIO VAIDŲ SCENAS 
+ 3364 


Devintasis skyrius 
IŠMINTINGAS PONO VESTERNO POELGIS EINANT TEISĖJO PAREIGAS. 
NURODYMAS TAIKOS TEISĖJAMS, KOKIAS SAVYBES PRIVALO TURĖTI 
RAŠTININKAS, TAIP PAT NEPAPRASTI TĖVIŠKO PAMIŠIMO IR DUKTERS 
MEILĖS PAVYZDŽIAI 
+ 34()+ 


Dešimtasis skyrius 
VAIZDUOJĄS KELETĄ GALBUT GANĖTINAI NATŪRALIŲ, BET ŽEMŲ DALYKŲ 
< 3444 


Vienuoliktasis skyrius 
NUOTYKIS SU KAREIVIŲ BŪRIU 
+ 350+ 


Dvyliktasis skyrius 
NUOTYKIS SU KARININKŲ DRAUGIJA 
+354+ 


Tryliktasis skyrius 
KURIAME PASAKOJAMA APIE NUOSTABŲ ŠEIMININKĖS MITRUMĄ, 
DIDELĮ CHIRURGO MOKYTUMĄ IR GARBINGOJO LEITENANTO 
KAZUISTIKOS IŠMANYMĄ 
+ 3624 


Keturioliktasis skyrius 
IŠ TIKRŲJŲ BE GALO PASIBAISĖTINAS SKYRIUS, KURIO 
NEVERTĖTŲ SKAITYTI VAKARE, YPAČ ESANT VIENAM 
+ 369» 


Penkioliktasis skyrius 
APRAŠYTOJO NUOTYKIO FINALAS 


AŠTUNTOjI KNYGA 


Pirmasis skyrius 
NUOSTABIAI ILGAS SKYRIUS APIE STEBUKLINGUS DALYKUS, 
DAUG ILGESNIS UŽ VISUS MŪSŲ ĮŽANGINIUS SKYRIUS 
+<379+ 

Antrasis skyrius 
KURIAME ŠEIMININKĖ APLANKO PONĄ DŽONSĄ 
+ 388+ 


Trečiasis skyrius 
KURIAME CHIRURGAS PASIRODO ANTRĄ KARTĄ 
+ 3924 


Ketvirtasis skyrius 
KUR PASIRODO VIENAS SMAGIAUSIŲ KIRPĖJŲ, KURIUOS KADA NORS BUVO 
ĮAMŽINUSI ISTORIJA, NEIŠSKIRIANT BAGDADO IR „DON KICHOTO“ KIRPĖJŲ 
+ 395+ 


Penktasis skyrius 
PONO DŽONSO DIALOGAS SU KIRPEJU 
+ 400+ 


Šeštasis skyrius 
KURIAME BUS ATSKLEISTI NAUJI PONO BENDŽAMINO TALENTAI, 
TAIP PAT PAAIŠKĖS, KAS YRA ŠITAS NEPAPRASTAS ASMUO 
+ 405» 


Septintasis skyrius 
KURIS LABIAU NEGU ANKSTESNIEJI PAGRINDŽIA PARTRIDŽO ELGESĮ; 
DŽONSO SILPNADVASIŠKUMO PATEISINIMAS IR DAR KELETAS ANEKDOTŲ 
APIE ŠEIMININKE 
+410+ 


Aštuntasis skyrius 
DŽONSAS ATVYKSTA Į GLOSTERĮ IR APSISTOJA „VARPE“; TO NAMO IR 
ŠUNADVOKACIO, SU KURIUO TEN SUSITIKO, CHARAKTERISTIKA 
+<414+ 


Devintasis skyrius 
VAIZDUOJĄS KELETĄ DŽONSO IR PARTRIDŽO POKALBIŲ APIE MEILĘ, 
ŠALTĮ, ALKĮ IR KITUS DALYKUS IR TAIP PAT, KAIP PARTRIDŽAS VOS NE VOS 
LAIMINGAI SUSILAIKĖ NEATSKLEIDĘS SAVO DRAUGUI PRAŽŪTINGOS 
PASLAPTIES 
+<419+ 


Dešimtasis skyrius 
KURIAME MŪSŲ KELIAUNINKUS IŠTINKA NEPAPRASTAS NUOTYKIS 
+ 425 + 


PAMESTINUKO TOMO DŽONSO ISTORIJA + 479 


Vienuoliktasis skyrius 
KURIAME KALNO ATSISKYRELIS PRADEDA PASAKOTI SAVO ISTORIJĄ 
+ 433 


Dvyliktasis skyrius 
KURIAME KALNO ATSISKYRĖLIS TĘSIA SAVO ISTORIJĄ 
+ 442 


Tryliktasis skyrius 
KURIAME ANKSTESNIOJI ISTORIJA TĘSIAMA TOLIAU 
+ 448+ 


Keturioliktasis skyrius 
KURIAME KALNO ATSISKYRĖLIS UŽBAIGIA SAVO ISTORIJĄ 
+<455+ 


Penkioliktasis skyrius 
TRUMPA EUROPOS ISTORIJA IR ĮDOMUS PONO DŽONSO 
PAŠNEKESYS SU KALNO ATSISKYRĖLIU 
+ 4624 

Fielding, Henry 

Pamestinuko Tomo Džonso istorija / Henry Fielding; iš 
anglų k. vertė Elena Kuosaitė-Jašinskienė. — Vilnius; Žaltvykslė: 
[2008]. - 480 p. 


ISSN 1822-637X 
ISBN 978-9986-06-293-6 (1 tomas) 
ISBN 978-9986-06-294-3 (bendras) 


Henrio Fildingo (Henry Fielding; 1707-1754), anglų rašytojo, garsiausiame ro- 
mane „Pamestinuko Tomo Džonso istorija“ (1749) parodoma žmogaus prigimties 
įvairovė, pasitelkiant humorą ir satyrą teigiamos humanistinės idėjos, smerkiamas vi- 
suomenės blogis. 

